
I.  FEJEZET. 


AZ    ARPADOK    KORÁBAN. 


A  magyar  állam  függetlenségének  elejétől  fogva  javára 
volt,  hogy  önmagában  zárt,  a  természettől  egységesnek 
alkotott,  megvédhető  területen  telepedtünk  meg,  s  hogy  ha- 
zánkat nem  a  germán  világtól  kellett  elhódítanunk,  hanem 
a  fejletlen  szlávoktól.  Nem  voltunk  útjában  azon  erők  ter- 
mészetes kibontakozásának,  a  melyek  a  koron  uralkodtak. 
Az  európai  művelődés  érdeke  elválhatatlan  kapcsolatban 
volt  a  germán  fajok  sorsával,  a  melyek  a  latin  civilisatiót 
elfogadva,  ezt  új  irányokkal  gazdagították.  Fejlődésök  meg- 
akasztására  nem  volt  elég  erőnk.  Ha  gáncsot  iparkodunk 
nekik  vetni,  összetöretünk.  Hogy  nem  állottunk  útjokba, 
s  hazánk  geographiai  helyzete  olyan  volt,  hogy  a  germán 
törzsek  nagyra  mehettek  a  nélkül,  hogy  földünket  birtokukba 
vegyék;  hogy  hazánk  őslakói  nem  voltak  rokonai  e  ha- 
talmas fajnak;  hogy  a  mi  uralmunk  kevésbbé  árthatott 
neki,  mint  a  szlávoké,  s  így  letelepülésünk  a  század  irányával 
ellentétbe  nem  jött,  hanem  végső  eredményében  azt  elő  is 
mozdította :  ez  volt  az  a  szerencsénk,  a  mely  lehetővé  tette 
későbbi  fejlődésünket. 

De  ez  nem  tisztán  szerencse  volt.  Ez  eredményben 
érdem  is  van.  Helyes  ösztön  vezetett  bennünket,  midőn  meg- 
állottunk  annál,  a  mit  kezdetben  elfoglaltunk  és  nem  töreked- 
tünk az  országon  túl  hódításokat  tenni.  A  nomád  szellem,  a 

zsákmány  szomja  messze  a  nyugatra  vitte  el  őseinket;  be- 
járták, elpusztították  a  fél  Európát;  de  komoly  kísérletet  új 
hódításokra  nem  tettek.  A  magyar  fajnak  mindig  az  volt 
egyik  legjobb  tulajdonsága,  hogy  vérmes  természete  és  büszke 
önérzete  ellenére  föllobbanó  szenvedélyeit  az  elérhető  czél 
szemmel  tartásával  mérsékelni  tudta. 

Egyes  fejedelmeink  sikerei  bennök  néha  hivatásukkal 
ellenkező  és  valódi  hatalmukkal  is  arányban  nem  levő  vá- 
gyakat ébresztettek.  Az  Anjouk  Olaszországban,  Mátyás  né- 
met tartományok  meghódításával  olyan  kalandok  után  va- 
dásztak, a  melyek  állandóan  nem  válhattak  a  magyarnak 
hasznára.  A  nemzet  azonban  mindannyiszor  megérezte, 
hogy  téves  úton  járnak  vezetői.  Ösztöne  mindig  megvédte 
az  oly  hódítástól,  a  melynek  czélja  a  hódítás  volt.  Míg  a 
német  nép  magáévá  tette  császárjainak  olasz,  az  angol  nép 
királyainak  franczia  ábrándjait,  a  hódítás  politikája  nálunk 
soha  se  vált  nemzetivé.  Inkább  az  ellenkező  túlzásba  estünk. 
A  terjeszkedés  gyakran  szükséges  a  védelemhez.  Ezt  a  leg- 
utóbbi időkig  nem  egyszer  félreismerte  a  magyar  közvéle- 
mény. 

Nagyban  és  egészben  azonban  a  nemzet  törhetetlen 
ragaszkodása  azon  talajhoz,  a  mely  táplálta  és  közönye  új 
szerzemények  iránt  üdvös  volt  reá  nézve. 

Történetünk  első  idejében  különösen  nagy  hasznunkra 
volt  őseink  ezen  józan  felfogása. 

Mintha  már  akkor  belátták  volna,  hogy  itt  megvéd- 
hetjük magunkat,  távolabb  ellenben  buknunk  kell :  mintha 
már  akkor  érezték  volna,  hogy  a  hol  Árpád  letelepült,  ott 
kell  maradnunk,  mert  azon  túl  a  világtörténelem  kereke  el- 
gázol bennünket,  s  hogy  itt  világtörténeti  hivatást  teljesí- 
tünk, holott  messzebb  a  nyugaton  másoknak  jutott  e  föladat. 

A  törökök  története  bizonyítja,  hogy  milyen  szerencse, 
hogy   őseink   foglalásukban   nem  terjeszkedtek   tovább.  Az 

oziiiáuok  fiituina  az  a  felfogásuk,  liogy  a  liol  egyszer  lábat 
vetettek,  ott  umlkodniok  is  kell.  Ha  Konstantinápoly  környé- 
kén, talán  a  Balkánokig,  tömegesen  letelepednek,  s  csak 
annak  a  területnek  akarnak  urai  maradni,  a  melynek  meg- 
védésére megvan  a  valóságos  erejök,  mennyire  más  lett 
volna  a  sorsuk.  Kevesebb  ellenséggel  kellett  volna  meg- 
küzdeniök  a  múltban,  s  ma  az  alávetett  idegen  fajok  tömege 
nem  emésztené  el  erejöket. 

Javunkra  volt,  hogy  nem  úgy  jártunk  el,  mint  ők.  Nem 
hittük  ki  szomszédainkat  élet-halál  tusára,  számban  úgy 
sem  erős  fajunk  nem  szóródott  el  túlságosan  nagy  terü- 
letre, s  az  egyszer  alánkvetett  fajokat  birtuk  is  állandóan 
hódoltságban  tartani.  A  hunok  és  avarok  sorsától  ez  men- 
tett meg  bennünket. 

A  magyar  birodalom  nem  volt  nagyobb  terjedelmű, 
mint  a  mennyit  élö  erővel  állandóan  megtölthettünk.  Főn- 
tartása  nem  rótt  reánk  képességeinket  meghaladó  föladatot, 
nem  helyezett  bennünket  éles  ellentétbe  a  világon  uralkodó 
nagyhatalmakkal. 

Mihelyt  keresztényekké  lettünk,  nem  tátongott  többé 
át  nem  lábolható  mélység  közöttünk  és  környezetünk  között.^ 

Mindez  azonban  csak  lehetővé  tette  fönmaradásunkat, 
s  korántsem  biztosította. 

Egészséges  alkotás  volt  Árpád  és  Szent  István  műve; 
de  nagy  veszélyek  fenyegették.  Élhettünk,  de  el  is  bukhat- 
tunk, mint  annyi  más  nép. 

A  kereszt  meg  nem  védhetett,  csak  az  erős  kard  és 
az  okos  fej,  s  még  ezeken  kívül  is  a  világhelyzet  kedvezé- 
sére  volt  szükségünk,  hogy  főnmaradjunk. 

Ha  nem  leszünk  keresztények,  meg  nem  álUiatunk ;  de 
az,  hogy  a  nyugat  vallásához  alkalmazkodtunk,  még  nem 
biztosította  létünket.  Nem  csak  a  vallás  és  műveltség  vá- 
lasztott el  környezetünktől.  Fajilag  teljesen  magunkban  ál- 

lőttünk,  két   nagy   népcsalád   közé   ékelve:  a  germán  és  a 
szláv  közé. 

Ez  az  egy  körülmény  is  sok  veszély  csiráját  rejtette 
magában.  A  hunok  és  avarok  utódjait  látták  bennünk.  Az 
ok  és  a  magunk  pusztításainak  átka  nehezedett  fejünkre. 
A  nyugati  fajok  fejlődő  önérzete,  európai  öntudata  barbárok- 
nak, ázsiaiaknak  tekintett  bennünket,  betolakodó  elemnek, 
a  melynek  nincs  helye  közöttük. 

A  középkor  századaiban  még  gyakoriak  voltak  a  nép- 
vándorlás idejére  emlékeztető  hódítás  esetei.  Egy-egy  har- 
czias  nemzet  rávetette  magát  a  másikra,  legyűrte,  meghódí- 
totta, s  az  egyesek  birtokát  kiosztotta  a  győzők  között.  Ha 
kellett,  tüzzel-vassal  kiirtotta  a  bentlakókat.  így  hódították 
meg  a  normannok  Angliát,  Nápolyt,  Siciliát,  a  keresztes 
hadak  Konstantinápolyt;  így  szorították  a  németek  a  szláv 
fajokat  lépésről-lépésre  északkelet  felé.  A  fiatal  nemzetek 
pezsgő  vére,  tettvágya,  a  nomád  kortól  örökölt  vállalkozó 
szelleme,  a  harczias  foglalkozás  általánossága,  a  kor  kegyet- 
lensége, mindez  bizonytalanná  tette  a  gyengébbek  éle- 
tét. Főleg  őseinket  fenyegették  az  ilyen  megrohanások, 
mert  kelet  felől  a  vándorlás  korát  élő  barbárokkal  jutottak 
érintkezésbe.  Időről-időre  ezek  dúló,  pusztító  hadai  ron- 
tottak reájuk.  Az  ázsiai  népek  azon  nagy  országútját,  a 
melyen  maguk  is  jártak,  elzárva,  a  művelt  keresztény  s  a 
vad  pogány  világ  közé  ékelték  magukat. 

Nyugati  szomszédjaink  barbároknak  tekintették  ősein- 
ket, a  kiket  ki  kell  irtani,  a  keleti  határon  tanyázó  népek 
támadásait  meg  kezdődő  művelődésük  zúdította  reájuk. 

Midőn  teljesen  a  nyugathoz  csatlakoztak,  a  kelet  mind 
sűrűbben  és  fokozódó  erővel  rohanta  meg  országunkat,  s  a 
kereszténység  és  az  európai  műveltség  védelme  ejtette  ve- 
szedelembe létünket.  A  honalapításra  következett  korszak- 
ban azonban  első  sorban  a  nyugat  fenyegetett  bennünket. 


AZ  ARPADOK  KORÁBAN.  ' 

E  korban  két  hatalmas  ösztön,  két  nagy  irány  küzdelme 
adott  jellei>et  az  új  világ  történetének. 

A  római  birodalmat  ellepték  a  germán  törzsek.  A  füg- 
getlenség és  szabadság  volt  éltető  szellemök.  Mindegyik 
magáért,  saját  törvényei,  szokásai,  akarata  szerint  kivánt 
élni.  A  mint  a  véletlen  szeszélye,  a  tégy  verek  szerencséje 
őket  chaotikusan  össze-vissza  hányta,  úgy  törekedtek,  ös- 
eredetű  isteneik  sugallata  szerint,  tekintet  nélkül  egymásra, 
létöket  folytatni.  Ez  az  ösztön  volt  az  egyik  tényezője  a 
világ  uj  rendjének,  nagybecsű  befolyással  Európa  későbbi 
fejlődésére.  Ezé  az  egyéni  szellemé,  ezé  a  független  akaraté 
volt  a  jövő.  De  csak  úgy,  ha  egyeztető,  összekapcsoló  hatá- 
sok korlátok  közé  bírják  szorítani.  Az  újkor  és  civilisa- 
tiója  az  ókorral  szemben  csak  úgy  lehetett  eredeti  és 
sokoldalú,  s  csak  úgy  érhette  el  azt  a  fokot,  a  melyen 
jelenleg  magaslik,  ha  az  új  tényezők,  megóva  egyéni  jellem- 
vonásukat, egyéni  különlegességöket,  nagyobb  egységben, 
közös  alapon  nyugvó  kultúrában  forrnak  össze.  Ezen  össze- 
foglalás szolgálatában  főleg  két  nagy  erő  munkálkodott. 
Ezen  erőknek  a  függetlenség  szelleme  ellen  folytatott  küz- 
delme volt  a  kor  fő  eseménye,  s  mikénti  eldöltétől  függött 
a  jövő  alakulása. 

Hatása  idejére  és  jelentőségére  nézve  főelömozdítója 
az  új  világ  egységes  rendjének  a  keresztény  katholikus 
vallás  volt. 

Óriás  munkát  végzett  már,  mikoi*  őseink  ide  beván- 
doroltak. A  latin  és  a  germán  fajok  szertehúzó  törzseit 
szellemi  egységekké  forrasztotta  össze.  Áthatotta  a  társadal- 
mat, a  családot,  az  egyént.  Szabályozta,  csaknem  minden  vo- 
natkozásában, az  egész  életet.  A  különböző  hajlamú  és  tö- 
rekvésű fajokba  hatalmas  közös  alapvonást  oltott,  mely  őket 
mindörökre  összekapcsolta,  s  a  többi  világtól  elválasztotta. 

E  mellett  a  belső  áldásos  kulturmunka  mellett  az  egy- 

liáz  a  keresztény  társadalom  politikai  alávetésére  is  töre- 
kedett. Mi  sem  természetesebb  ennél.  Ha  a  vallás  tulajdon- 
képpeni hivatásán  túl  is  ment  ez  a  czélzat,  ama  hatalmi 
érzésnek  volt  a  következése,  a  melyet  az  elért  óriás  ered- 
mények és  a  papságtól  kivívott  kimagasló  állás  benne  tá- 
masztottak. A  lelkiismeret  ura  érezte,  hogy  a  világ  ura  le- 
het. E  kísértésnek  nem  birt  ellenállani. 

Európa  további  sorsára  döntő  befolyással  volt,  hogy 
a  papság  nemcsak  egyes  államokban  igyekezett  megszerezni 
a  hatalmat,  hanem  egységes,  nagyszabású  conceptióban  fel- 
ölelte az  egész  kereszténységet  és  belőle  theokratikus  világ- 
birodalmat akart  alakítani.  Az  egyházban  a  római  püspök 
egyeduralma  kezdett  kibontakozni.  A  pápa  kezében  egyesült 
az  egyházi  hatalom.  Minthogy  az  egyház  volt  mindenütt  az 
első  tényező,  a  mint  e  hatalom  egy  kézbe  került,  ő  vált  az 
európai  erőmegoszlás  természetes  súlypontjává.  A  dolgok 
állapotának,  a  tekintély  és  hatalom  tényleges  megoszlásá- 
nak felelt  meg,  hogy  a  pápaság  vezető  hatalom  legyen. 
De  ő  még  ennél  is  több  akart  lenni.  Róma  emlékei  világ- 
birodalmi irányt  adtak  szertelen  ambiti ójának. 

A  Caesarok  városa,  világhódító  szellemével,  szédítő 
nagyságú  emlékeivel  és  traditióival,  győzedelmeskedett  a 
keresztény  szerénységen  és  alázatosságon,  s  az  egyháznak 
egyetlen  igaz  hivatása  ellenére  mind  inkább  tért  hódított 
a  világhatalom  eszményképe.  Egyrészt  a  valósággal  meglevő 
erő,  másrészt  a  klasszikus  kor  óriás  ambitiói,  melyeket  az 
örök  város  ellenállhatatlanul  lehel  lénye  mélyéből  minden- 
kire :  e  két  tényezőnek  a  természetes  nagyravágyásra  gya- 
korolt hatása  fejlesztette  ki  a  pápaság  világuralmi  pne- 
tensióját. 

Mellette  hasonló  czélokra  tört  a  római  császárság. 

A  keresztény  világ  védelemre  szorult  a  muhamedánok 
és  a  pogányok  ellen.  A  longobárdokkal  szemben  magának 

a  pápáiiíik  is  táuiogatást  kellelt  keresnie.  A  hyzanti  csá- 
szárság* e  föladatok  megoldására  nem  volt  képes.  Nem  volt 
befolyása  a  nyngati  latin-germán  világra.  Az  új  világ  ele- 
meiből kiemelkedett  olyan  erőre  volt  szükség,  a  mely  kard- 
dal a  kezében  megvédi  az  új  társadalmat  és  a  katholikus 
vallást.  Ennek  a  világtörténeti  érdeknek  egyedül  a  Karo- 
lingok,  az  új  világ  leghatalmasabb  fejedelmei,  a  kik  a  muha- 
medánok  rohamát  is  megtörték,  voltak  képesek  meglélelni. 
Másfelől  a  hatalmas  frank  királynak  szüksége  volt  az  isteni 
áldásra  és  azon  nagyobb  tekintélyre,  a  melyet  ezekben  az 
időkben  csak  a  pápa  adhatott,  s  a  mely  egyedül  volt  arra 
való,  hogy  a  többi  fejedelem  fölé  emelje.  így  létrejött  a 
szövetség  a  pápa  és  a  Karolingok  között.  Nagy  Károly  csak- 
nem az  egész  nyugati  kereszténységet  közvetlen  araima  alá 
hajtotta.  A  pápa  császárrá  avatta,  s  ezzel  a  Karolingok,  mint 
a  keresztény  világ  fejei,  felsőbbséget  tulajdonítottak  maguk- 
nak minden  állammal  szemben,  azzal  is,  a  mely  nem  tarto- 
zott tulajdonképpeni  birodalmukhoz. 

A  római  impérium  eszméje,  mint  a  pápák,  úgy  a  csá- 
szárság elé  is  világra  szóló  czélokat  tűzött. 

Róma  bukása  után  is  óriás  hatással  volt  az  emberi- 
ségre. Snjából  föltámad  az  antik  világ  és  időről-időre  a 
jelennek  irányt  szab. 

Egészen  Napóleonig  tőle  származnak  a  világbirodalmi 
conceptiók.  Európa  legmerészebb  ambitióiban  a  Caesarok 
szellemére  lehet  ráismerni. 

A  legnagyobbszerú  politikai  eredmény,  a  melyet  az 
emberiség  eddig  ismert,  mindig  újra  meg  újra  utánzásra 
csábítja  a  világ  legelső  hatalmait. 

Ellenállhatatlan  vonzó  erővel  van  ez  az  emlék  külö- 
nösen Pióma  uraira.  A  hajdani  nagy  birodalom  fővárosá- 
ban szertelen  méretű  conceptiók  szülemlettek  meg  a  csá- 
szárok phantasiájában  is. 

Éppen  olyan  szükség  volt  a  pápa  és  a  császár  össze- 
foglaló hatására,  mint  azon  elemekre,  a  melyek  széjj el- 
li áztak.  A  szerencsés  fejlődés  csak  e  két  ellentétes  hatás 
kellő  ellensúlyától  volt  remélhető.  De  természetes,  hogy  az 
egyensúly  közöttük  csak  sok  küzdelem  árán  és  csak  fokon- 
kéntvolt biztosítható.  A  világtörténeti  nagy  átalakulások  nem 
úgy  szoktak  végbemenni,  hogy  mindegyik  irány  csak  annyi 
erővel  és  annyi  praetensióval  száll  síkra,  mint  a  mennyi 
kívánatos  s  mint  a  mennyi  végül  érvényesül,  hanem  mind- 
egyik túloz,  mindegyik  teljes  diadalra  tör,  mindegyik  elvei- 
nek végső  következményeit  igyekszik  megvalósítani.  A  vég- 
letekig vitt  ellentétek  küzdelme  teremti  azután  meg  a  com- 
promissumot.  Siker  az  ilyen  túlzások  nélkül  alig  várható, 
mert  ezek  keltik  föl  a  vezérlő  elven  csüggő  fanatikus  ragasz- 
kodást. A  túlhajtásra  való  ezen  hajlandóság  azonban  a 
haladást  gyakran  megakasztja  és  sok  visszaesést  okoz. 
Nincs  olyan  elv,  a  mely  egymagában  alkalmazva,  logikus 
következményeiben  ne  válhatnék  végzetessé. 

A  küzdő  felek  túlzásai  fenyegették  azt  a  forrongó  idő- 
szakot is,  a  melyet  középkornak  nevezünk.  Az  uralomért  két 
irány  küzdött  egymással,  a  melyek  egyaránt  nélkülözhetet- 
lenek voltak,  de  a  melyek  bármelyikének  teljes  győzelme 
Európát  veszélybe  dönthette  volna. 

Magyarország  sorsa  is  e  világtörténeti  küzdelem  hatása 
alatt  állott.  Mióta  keresztény  lett  és  a  nyugat  rendszeréhez 
csatlakozott,  ennek  fejlődési  törvényei  reá  nézve  is  irány- 
adókká lettek. 

A  veszély,  mely  bennünket  fenyegetett,  onnan  eredt, 
hogy  a  germán-latin  társadalomban  fölülkerekedtek  a  centri- 
petális erők,  s  a  népek  önállóságát  korlátok  közé  kezdet- 
ték szorítani. 

A  keresztény  világ  legfőbb  két  ura,  szoros  frigyben 
egymással,  a  régi  római  világbirodalomhoz  hasonló  alakú- 

lás  felé  kezdi  terelni  Európát,  a  mi  Magyarországot    is  el- 
nyeléssel fenyegette. 

Arra  irányul  a  közös  törekvés,  hogy  egy  vallásnak,  egy 
pápának  és  egy  császárnak  minden  más  hatalmi  tényező 
fölé  emelkedő  uralmát  alapítsa  meg  Európában. 

Megmérhetetlen  a  hatalom,  a  melyet  a  két  hódító  erő 
összetartása  teremt.  A  legnagyobb  szellemi  hatalomnak, 
mely  Európában  valaha  létezett  s  az  akkor  legnagyobb 
katonai  hatalomnak  szövetsége  nagy  veszélylyel  fenyegeti  a 
szabad  államok  fejlődését. 

Nehéz  volt  támadásukkal  daczolni.  A  pápa  sújtó  szava 
az  önbizalmat  csökkentette  s  a  védekezést  megbénította. 
A  császár  nagy  anyagi  ereje  könnyen  fejezhette  be  az  így 
előkészített  munkát.  A  legkisebb  eredményt  is  Isten  Ítélete 
betelj esedésének  tekintették  a  keresztény  harczosok,  a  mi 
végleg  megfélemlítette  és  megtörte  az  ellenállást.  A  sikert  a 
pápa  szava  szentesítette.  A  népek  alig  merték  azt  a  soha 
nem  lankadó,  mindig  megújuló  szívós  ellenállást  kifejteni, 
a  mely  nélkül  a  gyenge  az  erőssel  szemben  nem  boldoguL 
midőn  ezzel  az  örök  kárhozatot  vonják  magukra,  holott  a 
megadással  és  vezekléssel  bűnbocsánatot  biztosítanak  maguk- 
nak. A  középkor  számtalan  példát  mutat,  hogy  ezen  szellemi 
tényezők  egymagukban  is  az  övéknél  nagyobb  anyagi  erő- 
vel szerencsésen  mérkőzhettek.  Hát  ha  még  a  kor  legfélel- 
metesebb kardja  áll  melléj  ők. 

Midőn  bejöttünk.  Nagy  Károly  birodalma  már  megoszlott, 
de  Németország  megint  erőre  kapott.  A  Karolingok  eszme- 
körének és  állásának  örökébe  léptek  a  szász  származású 
királyok.  Rossz  ómen  volt  reánk  nézve^  hogy  e  hatalmas 
uralkodó-család  emelkedését  éppen  az  ellenünk  folytatandó 
erélyes  védelem  szükségének  érzete  idézte  elő.  Az  új  csá- 
szárság nem  volt  oly  hatalmas,  mint  a  Nagy  Károlyé,  de 
tekintélyes  erővel  rendelkezett.  Európa   első   hatalmassága 

volt,  s  reánk  nézve  azért  vált  veszélyesebbé  még  a  réginél 
is,  mert  közelebb  székelt  határainkhoz. 

Geographiai  helyzeténél  fogva  minket  akkor  is  meg- 
semmisíthetett, lia  világbirodalmi  terveit  nem  birja  meg- 
valósítani, s  csak  annyira  győzedelmeskedik,  hogy  szom- 
szédai fölött  uralkodhatik. 

Az  Ottók  idején,  mindent  egybevetve,  a  császárok  ha- 
talma nagyobb  volt,  mint  a  pápáké.  Ok  védték  meg  eme- 
zeket. A  pápa  választásánál  döntő  volt  a  szavuk.  István- 
nak, igaz,  II.  Sylvester  pápa  adta  a  koronát,  de  csak  a 
császár  megegyezésével.  Nem  is  telietett  másként.  III.  Ottó 
császárnak  köszönhette  méltóságát.  Ottó  teremtménye  volt. 

E  belső  összhangból  nagy  hódító  erőt  merített  a  világ 
ket  feje,  főleg  a  császár.  Csehország  és  Lengyelország  ez 
időben  voltak  kénytelenek  felsőbbségét  elismerni.  Elkerül- 
liettük-e  mi  e  sorsot?  Ügy  látszott,  hogy  nem. 

Míg  István,  a  bölcs,  élt,  a  veszély  nem  élesedett  ki. 
De  a  halálára  következett  évtizedekben  komoly  alakot  öltött 
és  nagy  válságot  okozott,  mely  a  korona  önállóságát  egy 
időre   megszüntette,   s   könnyen   megsemmisíthette    volna. 

A  szövetségnek,  a  melyet  a  császár  és  a  pápa  egy- 
mással kötöttek,  a  tőszomszéd  Magyarországgal  meg  kel- 
lett ütköznie.  A  véletlennek  volt  döntő  befolyása  arra,  hogy 
e  tusát  mikor  vívjuk  meg;  egyes  phasisait  egyes  emberek 
és  elláthatatlan  körülmények  alakították;  de  az  egymás 
mellett  kifejlődött  ellentétes  fölfogások  és  irányok  csatája 
i'lkerülhetetlen  volt. 

Szent  István  conceptiója,  a  független  magyar  állam  a 
keresztény  társadalom  keretében,  s  a  császár  conceptiója, 
mely  a  legfelsőbb  hatalom  elérésére  irányult,  egymással 
meg  nem  fértek. 

A  küzdelem  bekövetkezett,  mihelyt  a  császárnak  a  leg- 
első alkalom  kínálkozott  a  beavatkozásra.  Mikor  a  magya- 

rok  elkei'gettc'k  Pétert,  s  ö  a  németek  védelméért  könyör- 
gött, a  harcz  elkerülhetetlen  volt.  111.  Henrik  nem  sza- 
lasztliatta  el  az  alkalmat,  hogy  uralmát  Magyarországra  is 
kiterjeszsze.  Hűtlen  lett  volna  azon  eszmékhez,  a  melyeket 
Nagy  Károlytól  és  Nagy  Ottótól  örökölt,  ha  másként  cse- 
lekszik. Megfelelt  világraszóló  állásának,  a  keresztény  tár- 
sadalom fölött  gyakorolt  legfelsőbb  uralmáról  táplált  hagyo- 
mányos nézeteinek,  midőn  parancsszavával,  kardjával  ren- 
delkezett a  szomszéd  királyság   sorsa  fölött. 

Megfelelt  örökölt  politikájának  az  is,  hogy  Péter  mel- 
lett foglalt  állást,  az  olasz  mellett,  a  ki  a  nyugati  civilisa- 
tiónak  és  a  nyugati  vallásnak  megbízhatóbb  támasza  lát- 
szott lenni  a  tősgyökeres  magyar  Abánál  és  Árpád  sarja- 
dékainál. 

Természetes  volt  az  is,  hogy  ezen  actiójában  a  pápa 
támogatta.  A  pápa  egyáltalán  a  császárral  tartott.  E  kér- 
désben pedig  czéljaik  különben  is  találkoztak.  A  germán 
felsőbbség  a  még  bizonytalan  kereszténységú  magyarság 
fölött  közös  érdekük   volt. 

A  német  fegyverek  és  a  pápa  átka  együtt  súlyosodtak 
reánk.  A  német  vitézek  a  ménfői  csata  közben  támadt  vi- 
harban Isten  ujját  látják  a  kiátkozott  magyarok  ellen  s 
egy  közönséges  természeti  tüneményből  új  bátorságot  merí- 
tenek a  harcz  folytatására.  Kérdés,  hogy  az  egyház  állás- 
foglalása nem  gyengítette-e  némileg  sorainkban  is  az  egysé- 
get. Ha  még  nem  is  sokan,  de  minden  bizonynyal  egyesek 
féltek  a  szent  atya  haragjától. 

A  küzdelem  végső  eredménye  azonban  mégis  a  magyar 
függetlenség  győzelme  volt.  Hosszú  vajúdás  közben,  válta- 
kozó combinatiókkal,  új  meg  új  emberek  vezérsége  mellett 
folyt  a  harcz,  míg  Németország  letett  tervéről,  cserben- 
hagyta pártfogoltját,  Salamont,  s  Magyarország  függetlensé- 
gét többé  nem  zavarta. 

Mi  okozta  e  szerencsés  megoldást?  Mi  okozta,  hogy  a 
fiatal  Magyarország  a  világ  akkori  uraival  megbirkóz- 
hatott? 

A  veszély  nagy  volt.  A  nemzet  fejlődésének  egyik  leg- 
válságosabb korát  élte.  A  ménfői  csata,  a  melynek  követ- 
keztében III.  Henrik  az  ország  hűbérura  lett,  s  a  magyar 
korona  elvesztette  függetlenségét,  hasonlóan  a  mohi  ütkö- 
zethez és  a  mohácsi  vészhez,  történetünk  egyik  gyászos 
napjává  válhatott  volna.  Főleg  abban  különbözik  tőlök, 
hogy  nem  nálunknál  vadabb,  műveletlenebb  népek,  hanem 
egy  nagyobb  fejlődést  elért  szomszéd  győzedelmeskedett 
fölöttünk.  E  különbség  a  művelődés  szempontjából  javunkra 
szolgálhatott,  az  ország  függetlensége  azonban  annál  na- 
gyobb veszélyben  forgott. 

A  magasabb  kultúra  ereje  a  hűbérviszonyt  Német- 
országhoz állandóbbá  tehette,  s  rábírhatott  volna,  hogy 
azt  elfogadjuk,  a  mit  a  tatár  és  a  török  uralommal  szem- 
ben soha  nem  tettünk. 

De  félős  volt  az  is,  hogy  az  idegen  aggressio  ellen 
támadt  reactio  kereszténységünket  ejti  veszedelembe.  Ter- 
mészetes volt,  hogy  a  nemzetre  nagyrészt  ráerőszakolt  új 
vallást  az  idegen  uralommal  azonosították.  Az  önállóság 
ösztöne  azok  malmára  hajtotta  a  vizet,  kik  a  régi  állapot 
után  sóvárogtak.  A  ki  a  nyugat  ellen,  a  kereszténység  vezé- 
rei ellen  harczolt,  annak  számolnia  kellett  ezzel  az  irány- 
nyal, annak  a  pogányság  szellemére  kellett  támaszkodnia, 
ha  győzni  akart.  Ez  meg  is  történt.  A  legnagyobb  erővel, 
a  mikor  Péter  ellen  másodszor  föllázadtak,  s  a  római  csá- 
szártól és  a  pápától  reánk  erőszakolt  királyt  akarták  elker- 
getni. 

Ha  ez  az  irány  fölülkerekedik,  Szent  István  műve  romba 
dől,  s  vele  haladásunk,  sőt  lételünk  újra  koczkán  áll. 

Jövőnk  csupán  a  keresztény  társadalomban  lehetett,  de 

Úgy.  ;i  mint  Szent  István  képzelte,  független,  önálló  té- 
nyezőként. 

Ekkor  pedig  úgy  látszott,  hogy  ez  a  politika  keresztül- 
vihetetlen,  s  vagy  német  fönliatóság  alá  kerülünk,  vagy 
pogányokká  leszünk.  Ebben  volt  a  válság  komolysága. 

A  nemzeti  ügy  élén  állott  férfiak  megértették  a  pogány- 
ságban  levő  veszélyt.  Nem  annyira  ájtatosságból  —  hisz 
különben  ideig-óráig  sem  alkudhattak  volna  meg  az  ellen- 
kező iránynyal  —  mint  inkább  politikából  ragaszkodtak  a 
kereszténységhez.  Eltűrték,  a  mikor  és  a  niig  hasznát  lát- 
ták, az  ősi  hitet;  de  mihelyt  győztek,  mihelyt  a  helyzet 
m^aivá  lettek,  visszaállították  az  új  vallást.  Nem  adták  ma- 
gukat a  reactio  hatalmába ;  szívósan  ragaszkodtak  nagy 
élődj  ők  politikájához. 

Hogy  így  is  helyt  tudtunk  állani  a  német  ellen,  s 
hogy  győztünk  a  nélkül,  hogy  a  védelem  legszélsőbb  esz- 
közeihez nyúltunk  volna,  sok  különböző  átalános  nagy  és 
némely  apró  körülmény  közreműködésének  volt  a  követ- 
kezése, így  van  ez  minden  nagy  eredménynyel.  Egyes  em- 
bereknek kijut  az  érdemből.  Nagy  férfiak  döntő  hatással 
vannak  korukra;  de  e  mellett,  mint  a  legerősebb  egyéni- 
ségek sikerének  is  föltételei,  ott  vannak  az  általános  nagy 
okok,  melyek  az  eseményeknek  irányt  szabnak.  Most  főleg 
ezeket  keresem.  Az  egyes  eseményekről,  az  egyének  szere- 
péről csak  annyit,  hogy  a  legdöntőbb  hatással  az  volt,  hogy 
a  nagyeszű  III.  Henrik  akkor  halt  meg,  midőn  vejében, 
Salamonban,  újra  olyan  jelöltre  talált,  a  kinek  joga  volt  a 
trónra  és  a  ki  hajlandó  volt  Magyarországot  ismét  Német- 
ország hűbérévé  tenni,  s  hogy  e  halál  következtében 
Németországban  IV.  Henrik  gyermekkorában  jutott  a 
trónra. 

Kiegészíti  ez  esemény  jelentőségét,  hogy  ugyanazon 
időben  a  nemzeti  ügy   élére   két   népszerű   levente  jutott: 

Géza  és  László.  Ók  voltak  arra  hivatva,  különösen  László 
elsőrangú  egyénisége,  hogy  megmentsék  Szt.  István  művét. 

A  tehetség  nagy  súlya,  mely  IIL  Henrik  életéhen  a 
mérleget  ellenünk  fordította,  e  kettős  változással  a  magyar 
függetlenségnek  kedvezett. 

Az  általános  okok  közt,  a  melyek  lehetővé  tették 
védekezésünket  és  végleges  diadalunkat,  a  magyar  faj 
harczi  tulajdonai  voltak  és  az  az  ügyes  taktikája,  hogy 
a  németeket  kifárasztotta,  kiéheztette,  az  ország  szivébe 
csalta,  s  nagy  összeütközéseket  kerülve,  apróbb  csatározá- 
sokkal, vitéz  tettekkel  meggyőzte  arról,  hogy  nehéz  vállal- 
kozás a  magyart  rablánczra  verni.  Az  ellenállás  javára  volt 
az  is.  hogy  a  kereszténység  a  magyar  nemzetnek  még  csak 
fölületét  hatotta  át,  nem  az  egész  nemzetet  a  legszélsőbb 
rétegekig,  úgy  hogy  a  pápa  szavának  nem  volt  reá  pa- 
rancsoló ereje. 

De  a  végleges  és  teljes  sikert  mindezek  a  körülmények 
sem  magyarázzák  meg.  Érthetővé  teszik,  hogy  a  küzdelem 
erős  volt,  s  hogy  könnyen  nem  sikerülhetett  a  magyart 
idegen  függés  alá  hajtani ;  de  legyőzhetetlenek  nem  vol- 
tunk. Apasztotta  erőnket  a  pártoskodás  is.  Péter  és  Salamon 
királyi  joguk  súlyával  a  német  részen  küzdöttek.  Maga 
Endre  király  is,  kit  a  nemzeti  irány  emelt  a  trónra,  kész 
lett  volna  Henrik  előtt  meghajolni,  hogy  fiának,  Salamon- 
nak, biztosítsa  örökét.  Magyarország  súlyos  válság  napjait 
élte.  Atya  a  fiával,  testvér  a  testvérrel  meghasonlott. 
A  kereszténység  a  pogánysággal,  az  állam  egysége  a  törzs- 
szerkezettel, a  fejedelmi  alkotmány  a  királysággal,  a  magán- 
tulajdon eszméje  a  törzsvagyon  rendszerével  küzdött  az 
elsőségért.  Két  világ  mérkőzött  egymással.  A  német  biro- 
dalom hatalmasabb  volt,  mint  a  mienk.  Nagyobb  volt  a 
terjedelme  is,  a  népessége  is,  a  vagyonossága  is,  a  mű- 
veltsége is.  Harczosai  vitézsége  sem  maradt  el  a  mieinké- 

töl.  III.  Henrik  idején  pedig  e  uaL»y  liataloni  a  császárnak 
még  rendelkezésére  volt. 

Nem  is  fegyvereink  felsöbl)sége  döntötte  el  a  viszályt. 
A  német  volt  mindig  a  támadó;  mi  nem  hatoltunk  be  az 
ellenfél  országába,  nem  vertük  le  erejét  hazájában,  nem 
tettük  lehetetlenné  a  további  küzdelmet,  s  ha  többször  ki 
is  szorítottuk  a  germán  invasiót  és  nagy  károkat  is  tettünk 
benne,  olyan  győzelmet  nem  sikerült  fölöttük  kivívnunk, 
mely  a  harcz  megújításától  a  büszke  nemzetet  végleg  el- 
ijeszthette, s  politikájának  és  ambitióinak  más  irányt  szab- 
hatott. 

A  küzdelmet  nem  fejezte  be  valamely  különös  hadi- 
tény ;  elaludt  az  magától.  Egy  fegyveres  séta  után,  a  mely 
eredménytelen  maradt,  IV.  Henrik  végleg  letett  sógorának, 
Salamonnak  ügyéről  és  a  német  birodalomnak  praetensió- 
járól,  mert  figyelmét  és  erejét  más  nagy  kérdések  kötöt- 
ték le.  Megbomlott  a  szövetség,  a  melyen  atyja  világ- 
hatalma alapult,  s  megindult  a  nagy  küzdelem  a  császár 
és  a  pápa  között,  a  kiknek  egyetértése  volt  a  mi  veszélyünk. 

A  világtörténelem  egyik  nagy  forduló  pontjálioz  ért. 
Előbb-utóbb  be  kellett  ennek  következnie;  de  hogy  nem 
késett  még  egy-két  nemzedék  életéig,  hanem  akkor  bomlott 
meg  az  összhang  a  két  világhatalom  között,  a  mikor  ve- 
lünk állottak  harczban,  ez  volt  a  szerencsénk.  Ez  mentett 
meg  bennünket. 

Ha  nem  így  történik  és  a  nyugat  elleni  küzdelem  még 
sokáig  foly,  fejlődésünk  másként  alakul.  Szt.  László  és 
Kálmán  király,  kik  a  végleges  consolidatio  munkáját  végez- 
ték, s  kelet  és  délfelé  terjesztették  hatalmukat,  e  helyett  a 
védekezésben  merítették  volna  ki  erejüket. 

A  fordulatnak  be  kellett  következnie.  A  világuralomra 
törő  két  erő  csak  úgy  térhetett  meg  egymás  mellett,  ha 
az   egyiknek   sikerül    a    másikat   állandóan   a   maga   befő- 

lyása  alá  juttatni.  Csak  úgy  volt  közöttük  az  összliang 
maradandólag  íöutartható,  ha  vagy  a  császárság  biztos 
jogot  szerez  magának  a  pápai  méltóságnak  betöltésére, 
vagy  a  pápa  rendelkezik  a  császári  korona  fölött.  Leg- 
alább az  volt  szükséges,  hogy  az  egyik  mindig  meg  tudja 
akadályozni,  hogy  vele  ellentétben  levő  egyén  jusson  a 
másik  hatalom  birtokába. 

Eddig  a  két  hatalom  összetartása  azon  alapult,  hogy 
a  pápai  állás  betöltése  többnyire  a  császárok  befolyása 
alatt  állott.  III.  Henrik,  éppen  a  Magyarország  uralmáért 
folytatott  küzdelem"  éveiben,  elismert  jogtétellé  emelte, 
hogy  döntő  szava  van  a  római  pápa  választására.  Ha  az 
élet  további  fejlődésénél  ez  a  szabály  marad  az  irányadó, 
óriás  perspectivák  nyitnak  meg  a  császári  hatalom  előtt. 
De  a  dolgok  lényege  ellenkezett  e  fejlődéssel. 

Európa  haladása  a  részek  független  fejlődését  köve- 
telte. Egy  óriás  központi  hatalom  alakulása,  mely  a  pápá- 
nak az  egész  kereszténységre  ható  egyetemleges  erkölcsi 
befolyását  Olaszország  és  Németország  anyagi  erejével 
egyesíti,  nem  lehetett  a  fejlődés  utolsó  phasisa.  Európa  többi 
hatalmassága  mind  veszélyeztetve  lett  volna. 

A  német  császárok  alkotása  magában  is  rejtette  a 
bomlás  csíráit. 

Történelmi  anachronismussá  lett.  Oly  eszmén  alapult, 
mely  egy  elmúlt  világhelyzetnek  volt  természetes  szüle- 
ménye, a  XI.  századnak  azonban  mái  nem  felelt  meg. 
Azon  kísérlettel  kellett  járnia,  hogy  a  világ  fejlődését 
visszaszorítsa  azok  közé  a  keretek  közé,  a  melyek  hajdan 
az  eszmének  életet  adtak.  Míg  remény  volt  e  kísérlet  sike- 
rére, a  rendszer  lehető  volt.  Mihelyt  e  remény  elenyészett, 
buknia  kellett. 

Az  egy  császár,  egy  pápa,  egy  vallásnak  a  császári 
hatalom  túlsúlyával  ka])csolatos  fogalma  Európa  fejlődésé- 

lu'k  ama  korában  fogamzott  meg,  midőn  a  keresztény- 
ség sorsa  egy  l)irodalomhoz  volt  fűzve,  s  ezen  egy  vi- 
lági fejedelem  nralkodott,  a  régi  római  imperátor.  Midőn 
Nagy  Károly  idején  e  fogalmat  újra  feltámasztották,  a  világ 
helyzete  valamennyire  hasonlított  a  régihez.  Lehetséges 
politikai  conceptióvá  lett  tehát  a  római  impérium  vissza- 
állítása. Midőn  azonban  a  következő  századok  fejlődése 
más  irányt  vett,  s  a  világi  egyetemleges  imperiummal 
szemben  a  keresztény  társadalmat  képező  csoportok  önálló 
alakulásának  nyitott  utat,  midőn  a  franczia,  az  angol,  a 
magyar  erők  függetlensége  megszilárdult,  összeomlott  az 
alap,  a  melyen  a  világi  impérium  felsőbbségének  büszke 
oonceptiója  épült. 

A  pápaság  azon  igénye,  hogy  Isten  helytartója  e  föl- 
dön, s  hogy  Isten  megbízásánál  fogva  a  földi  életet  égi 
törvények  szerint  intézi,  mindig  belső  ellentétben  volt  vala- 
mely világi  hatalomtól  való  függésével. 

Mihelyt  e  világi  hatalomnak  nem  sikerült  az  egyet- 
lenné válni,  a  pápaság  békésen  nem  tűrhette  ezen  ellen- 
tétet. 

A  pápai  méltóság  fogalma,  egyetemleges  természete 
kizárta,  hogy  Európa  egyik  fejedelmének  szolgája  legyen. 
Olasz-német  patriarcha  maradhatott,  de  semmiképpen  sem 
az  egész  kereszténység  feje,  ha  a  császárnak  van  alávetve. 
Az  egyház  csak  úgy  lehetett  az  önálló  államok  vezetője, 
ha  nem  sülyed  egy  állam  szolgaságába. 

Egy  mindent  fölölelő  és  az  eddigi  egyensúlyt  alapjá- 
ban megrendítő  küzdelem  tehát  elkerülhetetlen  volt. 

Csak  arra  való  ember  kellett  hozzá,  a  ki  teljesen  érzi 
a  reászálloit  hatalom  isteni  voltát,  a  ki  megismeri  a  szá- 
zad irányát  és  élni  mer  a  rendelkezésére  levő  nagy  esz- 
közökkel. Ilyen  volt  VII.  Gergely.  Fanatikus  lelkesedése 
isteni    eredetű   hatalma   iránt   és    politikai  éleslátása  meg- 

felelt  a  helyzet  várakozásának.  Mintegy  arra  született,  hogy 
a  világtörténelem  mellében  rejlő  nagy  küzdelmet  meg- 
indítsa és  vele  a  jövőnek  új  irányt  szabjon. 

Érdekes  volna  e  nagyfontosságú,  sokszor  dramatikai 
alakot  öltött  küzdelmet  kibontakozásában,  változó  fordu- 
lataiban végig  kisérni ;  de  eltérítene  tárgyamtól. 

Csak  ahhoz  van  közöm,  hogy  miként  szilárdította  meg 
Magyarország  független  állását  a  keresztény  világban. 

A  küzdelmet  nemcsak  szellemi  fegyverekkel  vívták. 
Szítva  az  Olaszországban  ébredő  elemek  függetlenségi  vá- 
gyát s  szövetkezve  a  német  elégedetlenekkel,  a  pápa  anyagi 
erőt  is  állított  síkra,  s  ezzel  elvonta  a  német  fegyvereket 
Magyarországtól. 

A  mogyoródi  ütközet,  a  mely  a  németpárti  Salamon 
király  uralmának  véget  vetett,  1074-ben  vívatott.  Gergely 
1073-ban  lett  pápa  s  1076-ban  átkozta  ki  IV.  Henriket. 
A  nagy  küzdelem  tehát  éppen  akkor  indul  meg,  midőn  a 
német  birodalom  új  erőfeszítésére  lett  volna  szükség,  hogy 
Magyarország  fölött  gyakorolt  felsőbbségét  visszaszerezze, 
s  megint  az  kerüljön  a  trónra,  a  kit  egyszer  ö  ültetett 
abba.  Ezt  tette  kivihetetlenné  a  világtörténeti  erőknek  küz- 
delme. Ezért  szűnt  meg  a  harcz. 

De  ha  a  pápaság  összes  törekvései  diadalmaskod- 
nak, a  régi  viszály  új  alakban  fölelevenedik.  A  pápa  becs- 
vágya nem  éri  be  saját  fölszabadulásával.  Az  egész  egy- 
házat akarja  emancipálni  minden  világi  befolyás  alól  és 
tökéletesen  a  maga  vezetése  alá  akarja  helyezni.  Az  így 
megalapítandó  óriás  hatalmat  nemcsak  arra  fordítja,  hogy 
a  keresztény  világ  szellemi  vezetője  legyen,  hanem  a  poli- 
tikai elsőségre  is  tör. 

Mióta  a  pápa  választása,  a  III.  Henrik  idején  elismert 
elv  ellenére,  a  cardinálisok  collegiumára  szállt,  a  pápai 
méltóság  emaricipatiója  a  császár  tutelája  alól   külsőleg  is 


AZ  ÁRPÁDOK  KORÁBAN.  21 

elismerésre  jutott.  Az  egész  papság  fölszabadítását  a  világi 
hatalomtól  a  ccplibatussal  és  azzal  akarták  biztosítani,  hogy 
a  püspökségek  és  más  egyházi  javadalmak  adományozása 
a  fejedelmektől  megvonassék.  Az  így  fölfelé  és  lefelé  függet- 
lenné tett  egyház,  mint  a  jó  és  rossz  legfőbb  birája,  mint 
az  emberi  gondolatok  és  cselekedetek  mestere,  mint  a  leg- 
főbb parancsoló  és  tiltó  fórum,  magasan  a  császárok  és 
királyok  fölé  emelkedett  s  az  államok  és  népek  ura  lett 
volna. 

Fölötte  senkisem  áll,  senkisem  ítélhet,  csak  az  Isten; 
ö  mindenki  fölött  áll  és  mindenki  fölött  ítél.  Föloldhat  az 
eskü  alól,  föl  a  hűség  kötelessége  alól,  letehet  császárt, 
királyt,  osztogathat  koronát,  országot.  A  császár  legyen 
első  szolgája  és  adja  a  kardot,  a  melylyel  az  ellene  szegü- 
lőket sujtliassa.  Az  egyház  óriás  szellemi  liatalmához  a 
császár  szolgáltassa  az  anyagi  erőt. 

A  kor  rajongó  vallásosságánál  fogva  e  mindenhatóság 
elérhetőnek  tetszett. 

Nem  egyszer  úgy  látszott,  hogy  a  pápák  czélt  érnek. 
IV.  Henrik  fiai  egyenkint  elpártolnak  kiátkozott  atyjuktól, 
s  V.  Henrik,  öröke  biztosítása  végett,  meghódol  a  pápának, 
lí.  Frigyest,  a  hohenstaufenit.  Hl.  Incze  pápa,  VH.  Gergely 
méltó  utódja,  lielyezi  a  trónra.  De  szerencsénkre,  mond- 
hatjuk, az  emberiség  szerencséjére,  ezek  csak  múlékony 
tünetek  voltak.  Maga  V.  Henrik  és  H.  Frigyes  is  a  pápák 
elkeseredett  ellenfelei  lesznek.  Habár  nagy  küzdelmek  árán, 
mégis  föntartja  magát  a  császárság,  önálló  czéljaival  és 
törekvéseivel.  Nem  válik  satellitává,  hanem  marad  álló 
csillag,  a  mely  a  maga  útján  halad  s  liozzájárul  a  világ- 
rend egyensúlyának  megóvásálioz. 

így  volt  ez  legalább  II.  Frigyes  haláláig,  1250-ig. 

A  csaknem  két  századon  át  folyt  küzdelemben  nem 
sikerült  sem  a  pápának,  sem  a  császárnak  a  másikat  ma- 

gának  alárendelni.  Ezen  a  tényen  alapult  az  európai  egyen- 
súly. Láttuk,  hogy  együttműködve,  vállvetetten  sem  birták 
az  európai  élet  tényezőit  megtörni ;  mihelyt  közöttük 
az  egység  megbomlott,  a  centripetális  erők  megszűntek 
általában  és  megszűntek  különösen  reánk  nézve  komoly 
veszély  forrása  lenni.  Míg  a  két  fél  küzdelme  folyt,  Magyar- 
ország a  biztosított  lét  korszakát  éli. 

Ezen  eredményhez  nagy  mértékben  hozzájárult  az 
Árpádok  azon  bölcs  politikája  is,  a  melynél  fogva  tartóz- 
kodtak a  nyugatnak  egymással  vívott  harczaiba  magukat 
beleártani. 

Semlegesek  maradtak.  Inkább  a  pápák  pártján  van- 
nak, a  mi  az  érdekeknek  és  a  múltnak  természetes  követ- 
kezése volt;  de  nem  válnak  eszközeikké.  Nem  engedik 
magukat  tőle  fölhasználtatni,  s  önmaguk  sem  követnek 
czélokat,  a  melyek  nincsenek  arányban  a  nemzet  erejével^ 
s  ellentétbe  helyezték  volna  őket  a  nyugattal.  Igazi  nem- 
zeti politikát  folytatnak. 

Már  László  és  Kálmán  királyok,  menten  a  nyugatról 
eredő  absorptio  veszélyétől,  nem  avatkozva  annak  ügyeibe^ 
a  belső  consohdatio  munkájára  fordították  erejöket.  Ök 
és  utódaik  észak,  kelet  és  dél  felé  terjeszkedtek,  a  tenger 
partjait  is  megközelítvén.  Ez  maradt  később  is  az  Árpádok 
politikája.  Az  egyedül  helyes. 

Különös  szerencsénk  volt,  hogy  ezen  korszakban  a 
nyugattal  békében  éltünk.  Uj  veszélyek  támadtak,  a  me- 
lyek, ha  egybevágnak  a  nyugati  absorptio  korával,  végze- 
tesekké válhatnak  reánk  nézve. 

A  magyar  királyságot  terjeszkedése  a  Balkán  félszige- 
ten összeütközésbe  hozta  Konstantinápoly  urával.  Kiskorú 
királyok  idejének  és  belső  viszályoknak  ügyes  kiaknázá- 
sával az  eszes  Manuel  császár  olyan  túlsúlyra  tett  szert, 
hogy  azon  szerepkört    követelte   magának,  a  melyet  előbb 

ITl.  Henrik  l)itorolt.  Ha,  a  mire  kedve  volt,  mert  a  réiii 
vágyak  kiirtliatatlanul  éltek  a  német  fejedelmek  szivében, 
az  akkor  hatalmas  Rötszakálu  Frigyes  szintén  ellenünk 
fordul,  alig  birtuk  volna  önállóságunkat  megóvni. 

Frigyes  éppen  ekkor  meglehetősen  jó  viszonyban  volt 
a  pápával.  Jellemző,  hogy  nyomban  Magyarországra  gon- 
dolt ;  helyzete  azonban  még  nem  volt  elég  szilárd  arra, 
hogy  tervét  megvalósítsa.  A  pápával  nemsokára  újra  ki- 
gyula  dt  a  százados  viszály,  s  Magyarország  egyedül  maradt 
déli  ellenfelével  szemben. 

A  byzanti  birodalomnak  nem  volt  rá  ereje,  hogy  min- 
ket legyőzzön.  A  kiváló  császár  kezében  veszélylyé  vált 
ugyan,  főleg  míg  gyenge  uralkodóink  voltak,  de  állandó 
függésbe  magától  bennünket  nem  juttathatott.  Nem  előzte 
meg  az  a  mélyreható  befolyás  belső  intézményeinkre  sem, 
a  mely  a  német  kísérlet  hátterét  alkotta.  A  nyugati,  a  ger- 
mán világnézeteken  és  intézményeken  alapuló  magyar 
civiUsatióra  s  a  magyar  állam  rendjére  nézve  a  németek 
császárja  sokkal  veszedelmesebb  ellenfél  volt,  mint  a  kelet 
uralkodója.  A  nyugatról  jött  sok  hittérítő,  lovag  és  telepes 
természetes  párthíve  lehetett  a  német  befolyásnak,  ellen- 
ben a  görög  világnak  nem  voltak  ilyen  számban  szövet- 
séges társai  közöttünk.  III.  Béla  erős  keze  így  könnyen  és 
végleg  megszabadíthatott  bennünket.  A  roskadozó  Byzanz 
Manuel  halálával  eltűnik  a  minket  veszélyeztető  hatalmak 
sorából. 

Magyarország  önállósága,  mint  a  nemzetközi  erők  egy- 
máshoz való  arányának  természetes  következése,  ismét  neki 
lendül,  s  gyenge  királyok  és  belső  viszályok  sem  ronthat- 
ják meg. 

Ekkor  lép  közbe  a  mindent  feldúló  és  századok  vívmá- 
nyait egy  csapásra  megsemmisítéssel   fenyegető  tatárjárás. 

Geographiai  helyzetünk  következménye,  hogy  ránk  sza- 

kadt  a  vész.  A  civilisált  világ  határán  élvén,  mindig  ki  vol- 
tunk téve  a  barbárok  in  vasiójának.  Bukásunkban  pedig, 
úgy  hiszem,  része  volt  a  király  és  az  akkori  vezérek  taktikai 
hibáinak,  a  nagy  rémületnek,  a  melyet  a  vad  hordák  kegyet- 
lenkedése mindenütt  keltett,  a  tatár  chan  hadvezéri  felsöbb- 
ségének,  seregei  erejének  és  harczedzettségének.  Hozzájárult 
az  a  körülmény  is,  hogy  a  kereszténység  íö  támaszai  Euró- 
pában, a  pápa  és  a  császár,  harezban  állottak  egymással, 
s  nem  jöttek  segítségünkre.  A  mi  különben  javunkra  szol- 
gált, ebben  az  esetben  kárunkra  volt. 

A  tatárvilág  belső  válsága  okozta,  hogy  a  vész,  mint  a 
nyári  vihar,  hamar  elmúlt. 

Itt  különben  sem  lett  volna  maradásuk  e  vad  hordák- 
nak. Magyarország  nagyon  is  messze  feküdt  uralmok  köz- 
pontjától, s  nagyon  közel  Európa  szivéhez.  A  keresztény 
fegyverek  előbb-utóbb  megtörték  volna  erejöket.  Állami 
szervezetünk  már  annyira  megszilárdult,  társadalmilag  már 
annyira  művelődtünk,  hogy  a  primitív  tatárfaj  állandóan 
nem  uralkodhatott  volna  felettünk.  A  vihar  végzett  munkánk 
próbájává  lett.  Csatavesztések  földre  teríthettek  bennünket, 
de  állami  és  nemzeti  szervezetünket  megbontani  nem  bír- 
ták. Már  annyira  megerősödtünk,  hogy  a  sors  e  nagy  csa- 
pása sem  ronthatott  meg. 

A  tatárjárásra  következett  időkben  megint  szeren- 
csénkre vált  az  a  százados  viszály,  a  melyen  szabadságunk 
biztossága  eddig  is  nyugodott.  II.  Frigyes,  ez  a  hatalmas 
alak,  szerette  volna  bajainkat  hasznára  fordítani.  A  földön- 
futó Bélától  hűségi  esküt  követelt.  Ha  a  pápa,  ki  Bélát 
az  eskü  alól  feloldotta,  közbe  nem  lép,  s  a  Hohenstaufent 
az  olasz  bonyodalmak  el  nem  foglalják,  rossz  idők  sza- 
kadnak reánk. 

így  hamar  visszafoglaljuk  állásunkat  Európában  s  függet- 
lenségünk  teljes   megóvásával  menekülünk  a  nagy  bajból. 

De  alÍLi  lál)adtuiik  ki  belőle,  új  boiiyodalniakkjil  állot- 
tunk szem])eii.  Csak  ritkán  és  inindiii  csak  rövid  idei{^  volt 
részünk  a  békességes  lét  áldásaiban. 

Még  élt  IV.  Béla.  raidöii  II.  Frigyes  lialála  után  a  pá- 
paság teljes  diadalt  aratott  ellenfele,  a  római  király  fölött, 
s  ezzel  az  európai  egyensúly  megromlott.  Ha  eddig  a 
két  hatalom  versenye  volt  önállóságunk  biztosítéka,  nem 
rejlett-e  új  veszély  magva  az  egyik  végleges  győzelmé- 
ben? 

A  pápaság,  miként  láttuk,  csak  úgy  tört  világaralomra, 
mint  a  császár,  Magyarországgal  szemben  pedig  hűbéri 
joggal  vélt  birni,  mert  István  tőle  nyerte  koronáját.  Szent 
Péter  húbérét  látta  benne,  csak  úgy,  mint  Angliában  és 
Nápolyban.  Már  VII.  Gergely  állította  föl  ezt  a  tételt.  Nem 
igyekszik-e  most  utódja,  ki  az  elődjétől  megindított  nagy 
hadjáratot  győzelmesen  befejezte,  ezt  az  elméletet  az  élet- 
ben alkalmazni,  s  Magyarországot  idegen  érdekek  szolgála- 
tába hajtani? 

A  kísérletet  megtették,  de  kudarczot  vallottak  vele. 
Az  általános  körülmények  és  a  függetlenségnek  ugyanaz  a 
vágya,  a  mely  a  némettel  szemben  feszítette  erőnket,  meg- 
védtek bennünket  a  pápa  szellemi  fegyverei  ellen  is. 

A  beavatkozásra  az  adott  okot,  hogy  IV.  László  fiú 
hátrahagyása  nélkül  halt  meg,  s  a  pápa  III.  Endre  örökjogát 
nem  akarta  elismerni.  Azt  állította,  hogy  a  megüresedett 
trón  fölött  rendelkezni  az  ö  dolga.  Mint  az^  ország  hűbér- 
ura, mint  annak  az  utódja,  a  ki  Szt.  Istvánt  a  koronával 
megajándékozta,  saját  világuralmi  érdekei  szerint  vélt  a 
magyar  királyság  sorsa  fölött  dönthetni. 

Az  Anjoukat  Nápolyba  IV.  Glemens  pápa  vitte  be, 
hogy  velők  kiszorítsa  a  Hohenstaufenokat  déli  Olaszország- 
ból. E  fejedelmi  ház,  mindent  egybevetve,  szövetségese  is 
maradt   Rómának.    Ha   sikerül  őt.  a  pápa   fönhatóságának 

elismerése  mellett,  a  magyar  trónra  helyezni,  nagy  segít- 
ségére válhatott  az  európai  ügyekben.  A  pápa,  a  kinek  ez 
időben  sehol  komolyabb  küzdelme  nem  volt,  a  ki  a  csá- 
szári korona  fölött  döntő  befolyást  gyakorolt,  hatalma  tu- 
datában a  hagyománynak  és  érdekének  megfelelően  vélt 
cselekedni,  midőn  a  magyar  királyságot  szorosan  akarta 
magához  fűzni. 

A  magyarországi  állapotokban  is  sok  olyan  tényező 
volt,  a  mely  sikerrel  kecsegtette.  Az  utóbbi  időkben  a  pápa 
sűrű  összeköttetésben  állott  a  magyar  nemzettel  és  folyton 
gyakorolta  tuteláját,  melyet  a  kor  fölfogása  a  társadalom 
fölött  neki  megengedett. 

IV.  László  kicsapongó,  erkölcstelen  élete,  a  nagy  sze- 
rep, a  melyet  udvarában  a  félig  pogány  kunoknak  jutta- 
tott, az  adóbeli  állapotok  botrányossága,  a  kár,  melyet 
egyes  hatalmas  urak  az  egyháziaknak  okoztak,  a  főpapi 
állások  betöltése  kérdésének  bonyolodottsága,  s  a  sok  tör- 
vénytelenség, mely  e  kort  jellemzi,  mindez  alkalmat  adott 
a  pápának  tanácsra,  beavatkozásra,  parancsok  osztogatá- 
sára, s  majd  levelek,  majd  legátusok  utján  feddésekre  és 
interdictumokra.  Mondhatni,  hogy  a  pápai  kormány  a  leg- 
felsőbb fóruma  lett  a  magyar  belügyek  intézésének.  Szo- 
kássá vált,  a  törvények  sanctiójaképpen  az  egyházat  kifeje- 
zetten meghatalmazni,  hogy  kiátkozza  az  ellenök  vétőket. 
Az  átkok  oly  gyakoriak,  a  közigazgatásnak  és  igazságszol- 
gáltatásnak oly  annyira  rendes  eszközeivé  lettek,  hogy  a 
papok  panaszkodtak,  hogy  már  nem  bírják  foganatosítani, 
s  kénytelenek  a  velők  járó  rendelkezéseket  megszegni,  mert 
nem  tudják,  ki  milyen  cselekedete  miatt  van  egyházi  bün- 
tetés alatt. 

Az  ország  zilált  pohtikai  helyzete  is  szerzett  szövet- 
ségest a  pápának. 

Az  oligarchák  ez  időben  kezdik  romboló  munkájukat. 

A  belső  viszály  volt  éltető  elemők.  Kgy-egy  tróriprae teliden s 
jelentkezését  szerencsének  tartották  magukra  nézve.  A  zava- 
rosban szerettek  halászni.  Szívesen  vették  tehiU,  hogy  Endre 
ellenkirálylyal  állott  szemben. 

A  pápák  iránt  való  engedékenység  mellett  továl)l)í) 
Magyarországnak  nem  egy  politikai  érdeke  szólott.  Félni 
lehetett  a  tatártól ;  a  déli  határon  is  félig  pogány,  eretnek 
elemek  környeztek  bennünket,  mind  olyan  tényező,  a  me- 
lyek ellenében  a  pápa  támogatásának  becse  volt. 

De  mindezek  ellenére,  a  mig  Árpád  ivadéka  élt,  meg- 
küzdöttünk az  ellenáramlattal.  III.  Endre  idején  a  nemzet 
zöme  kitartott  választott  királya  mellett.  Megfelel  a  magyar 
jellemének,  hogy  az  Árpádok  prestige-e  Szent  Péter  székéét 
is  elhomályosította. 

A  ragaszkodás  az  Árpádokhoz,  a  nemzeti  érzés  ereje. 
mely  a  törvényesen  megejtett  választást  kétségessé  tenni 
nem  engedte,  olyan  politikai  motívumok  voltak,  hogy  hatal- 
mukkal semmi  sem  mérkőzhetett.  Hatásuk  alól  maga  a  pap- 
ság sem  vonhatta  ki  magát.  A  vallásosság  náluk  nem  birta 
a  nemzeti   érzést   és  a  politikai   tekinteteket  ellensúlyozni. 

Nehéz  az  akkor  élt  nemzedék  vallásos  buzgóságáról.  s 
ennek  hatásáról  az  emberek  elhatározásaira  magunknak 
világos  fogalmat  alkotnunk ;  de  alig  csalódom,  ha  azt  állí- 
tom, hogy  őseink  nagy  jelentőséget  tulajdonítottak  ugyan 
a  pápa  szavának^  föltétlen  engedelmességgel  azonban  nem 
voltak  iránta.  A  magyar  sohasem  volt  olyan  fanatikus,  mint 
a  franczia  vagy  a  spanyol.  Nem  volt  az  abstractiók,  az  el- 
vont képzeletek  embere.  Ma  sem  az.  Lelkére  és  akaratára 
a  földi  élet  különböző  gyakorlati  követeléseinek  mindig 
meg  volt  a  maguk  döntő  hatása.  A  magyar  ember  mindig 
inkább  ahhoz  mérte  magatartását,  hogy  abban  a  vonatko- 
zásban, a  mely  a  fönforgott  körülmények  között  a  legben- 
sőbben  érdekelte,   mit    követel   tőle   az   élet,   mint  ahhoz, 

hogy  mit  tanít  az  egyház,  a  túlvilág  szempontjából  in- 
dulva ki. 

Ezt  látszik  legalább  mindaz  bizonyítani,  a  mi  e  szá- 
zadban történt.  A  magyar  királyság  rendesen  a  pápa  párt- 
ján volt:  de  nem  mindig;  nem,  ha  politikai  érdeke  mást 
kivánt.  I.  László,  a  « szent)),  IV.  Henrik  császárhoz  csatla- 
kozott és  elhagyta  az  egyház  szövetségét.  Azon  királyok,  kik 
Rómával  tartanak,  sem  szánják  el  magukat  érte  áldozatra, 
nem  tesznek  érte  többet,  mint  a  mennyit  politikai  tekin- 
tetek is  javasolnak.  A  keresztes  hadjárat  nagy  mozgalmá- 
ban népünk  gyengén  vett  részt.  A  pogány  kunokkal  meg 
tudott  férni.  Az  eretnekek  üldözésében  nem  fejtette  ki  azt 
a  buzgalmat,  melyet  a  pápa  várt.  Az  izmaelitát  és  a  zsidót 
minden  unszolás  eüenére  megtűrte  országában.  Hasznára 
voltak  s  azért  nem  bántotta  őket.  A  görög-keleti  vallásúak- 
kal  jobban  tudott  megférni,  mint  Európa  más  népe. 

De  másrészt  mégis  nagy  befolyást  gyakorolt  reá  is  az 
egyház.  A  korona  jogaiból  is  sokat  engedett  el  Rómával 
szemben.  Olyan  harcz  a  világi  és  egyházi  hatalmak  között, 
mint  a  minő  Európa  többi  államában  elkeseredetten  folyt 
e  századokban,  nálunk  nem  támadt.  Őseink  az  egyház  sza- 
badságairól, vagyonáról,  jogairól  gondoskodtak,  habár  föl- 
tétlen tiszteletben  ezeket  sem  tartották. 

A  legutóbbi  időben  is  a  pápai  legátus  sok  veszede- 
lembe ejtette  magát.  Elfogták,  s  ö  a  tapasztalatokat,  a  melye- 
ket hazánkban  szerzett,  abban  foglalta  össze,  hogy  nem 
térne  oda  vissza.  Elérte  ugyan,  hogy  háborút  indítottak  a 
kunok  ellen,  de  szíve  vágya,  teljes  megsemmisítésök  nem 
sikerült. 

Ezen  állapotnak  megfelelt,  hogy  a  pápa  törekvése  mind- 
addig nem  járt  eredménynyel,  mig  a  politikai  momentu- 
mok túlsúlya  ellene  nyomott  a  latban,  mig  az  Árpádok 
nimbusával  állott  szemben.  Endre  halálával  a  dolgok  ellen- 

kezö  fordulatot  vettek.  A  politikai  helyzet  kedvezővé  ala- 
kult a  pápára  nézve.  Mihelyt  nem  volt  törvényes  király, 
sokan  hajlottak  arra,  hogy  a  pápától  fölkent  és  királynak 
nyilvánított  Róbert  Károlyt  elismerik.  A  papság  határozot- 
tan melléje  állott. 

Az  ellenáramlatot,  azoknak  a  pártját,  kik  a  pápától 
bitorolt  kinevezésben  a  korona  függetlenségének  veszélyét 
látták,  alkalmas  jelölt  hiánya  gyöngítette.  Venczel  és 
Ottó  nem  váltak  be.  Mindez  javára  vált  a  pápának.  És 
mégis  föladja  azt  az  elvet,  hogy  Magyarország  koronája 
fölött  szabadon  rendelkezhetik.  Megáll  a  fél  úton.  Beéri 
vele,  hogy  a  nemzet,  mely  a  soká  tartott  viszálynak  véget 
akart  vetni,  a  pápa  jelöltjét  önként  megválasztja  királyá- 
nak, a  nélkül,  hogy  elismerje  a  pápa  jogát  a  kinevezésre. 
Fölhagy  elvi  áháspontjával  és  belenyugszik  abba,  hogy  a 
nemzet  a  pápa  döntését  és  a  már  megtörtént  koronázást 
nem  tekinti  érvényesnek.  Róbert  Károly  lesz  ugyan  a 
király,  de  nem  mint  a  pápa  hűbérese.  A  pápa  maga  le- 
mond a  tervről,  hogy  itt  második  Nápolyt  alapítson. 

Miért?  Dramatikus  jelenetben  örökíti  meg  a  magyar 
történetírás,  hogy  miként  forgatta  beszédét  a  rákosi  ország- 
gyűlésen Gentili  pápai  legátus,  midőn  látta  a  magyarok  föl- 
indulását azon  nyilatkozatán,  hogy  Magyarországnak  csak 
a  pápa  adhat  királyt,  s  ö  Károlyt  nevezi  ki  Magyarország 
fejedelmévé.  Ezen  izgalom  hatása  alatt  a  megijedt  főpap 
arra  magyarázza  szavát,  hogy  csak  a  törvényes  magyar 
királynak  a  szentszék  nevében   való   megerősítését  értette. 

Ezt  az  ügyes  alkalmazkodást  azonban  aligha  kizárólag  a 
hazai  hangulat  okozta;  hozzájárult  a  világhelyzet  is. 

Az  európai  nemzetek  történetét  okozatos  lánczolat  kap- 
csolja egymáshoz.  Messze  a  határaikon  túl  végbemenő 
események  döntő  hatással  vannak  sorsukra. 

1290-től,  midőn  az  Anjouknak  adományozta  Szent  Ist- 

ván  koronáját,  1306-ig,  midőn  Gentili  megelégedett  a  köz- 
vetlen gyakorlati  czél  biztosításával,  a  pápa  helyzete  Euró- 
pában tetemesen  megváltozott. 

Győzött  ugyan  a  császár  fölött,  de  diadala  nem  hozta 
meg  azt  a  gyümölcsöt,  a  melyet  tőle  várt.  Ahhoz,  hogy 
világuralmi  tervét  megvalósítsa,  a  pápának  anyagi  erőre  lett 
volna  szüksége,  mely,  neki  vakon  engedelmeskedve,  képes 
lett  volna  bármely  fegyveres  ellenállás  megtörésére.  Néha 
sikerült  parancsoló  szavának  nemzetközi  erőket  mozgósítani; 
a  tőle  kijelölt  czél  érdekében  néha  önként  fegyverre  kelt  a 
keresztény  társadalom.  Ezren  és  ezren,  olyan  tömegek,  a 
melyekhez  hasonlókat  Európa  a  népvándorlás  idejétől  az 
általános  védkötelezettség  koráig  nem  látott,  tűzték  föl  a 
keresztet.  De  csak  ritkán  birta  a  pápa  ezt  az  erőt  politikai 
hatalmi  czéljaira  kihasználni.  Ha  egyes  lovagok,  különö- 
sen lelkes  hivők  készek  is  voltak  a  pápa  szavára  mindig 
és  mindenki  ellen  kardot  rántani,  nagyobb  országok  és 
fejedelmeik  csak  akkor  vállalkoztak  átka  végrehajtására,  a 
mikor  politikai  érdekök  is  úgy  kívánta.  Ez  volt  Európa 
szerencséje.  Az  egyoldalú  theokratiától  ez  óvta  meg. 

A  kétkedés  szelleme  még  gyenge  volt.  A  vallás  ural- 
kodott az  egész  értelmi  világon.  A  papok  voltak  a  kor  tudó- 
sai. Az  emberek  csak  azt  tartották  érdemesnek  tudni,  a 
mit  a  biblia  tanított.  A  világ  rendjét,  a  természet  tüneteit 
mind  ennek  az  egy  forrásnak  helyes  magyarázatával  vélték 
megfejthetni.  Ilyen  időben  a  papi  befolyás  ellensúlyozására 
csak  vagy  a  közvetlen  világi  haszonra  törő  amaz  önzés  volt 
képes,  a  mely  nem  sokat  törődve  azzal,  a  mit  a  kor  föl- 
fogása az  emberek  elé  szab,  s  a  mit  a  lelki  üdvösség  tőlük 
követel,  tétovázás  nélkül  a  maga  útján  halad;  vagy  az 
idealismus,  a  mely  lángra  keltette  azok  lelkét,  a  kik  a  haza 
érdekét  és  a  gondjaikra  bízottak  javát  akarták  megóvni,  s 
a  mely  annyira  megerősítette  kaijukat,  hogy  az  égi  liatal- 

makkal  is  daczolni  mertek.  Nem  türliették  a  gondolatot, 
hogy  leikök  mélyének  tiszta  érzései  ellenkeznek  a  jóval, 
hogy  isteni  eredetű  a  parancs,  a  mely  lelkiismeretük  su- 
gallatával ellenkezik,  hogy  Isten  iránt  tartozó  kötelesség 
olyant  tenni,  a  mit  nemzetök  legszentebh  érdeke  tilt.  A  po- 
litikai élet  ezen  különböző  vezető  motivumai  birták  csak 
a  papság  mindenhatóságát  korlátolni.  A  mit  később  a  ké- 
tely, a  hitetlenség,  a  fölvilágosodás  ereje  ért  el,  azt  ezen 
időben,  annyira  a  mennyire,  a  politikai  szellem  hozta  létre. 

Oly  erővel  hatott  ez  a  rugó  az  emberekre,  hogy  a  pápá- 
nak is  számolnia  kellett  vele.  A  pápaságnak  szakadatlanul 
ügyelnie  kellett  a  politikai  érdekekre  és  tekintetekre.  Azon 
kellett  lennie,  hogy  a  világi  tényezők  közül  állandó  érdek- 
szövetséget biztosítson  magának.  A  császárok  ellen  vívott 
deíensiv  harczában  azért  volt  képes  magát  íöntartani,  mert 
nagy  politikai  erőket  birt  maga  köré  csoportosítani.  Szel- 
lemi eszközei  meg  nem  mentették  volna. 

A  jövőt  elhatározó  kérdés  tehát  most  az  volt,  hogy 
sikerül-e  világuralmi  terve  további  kifejtésére  is  ilyen  kato- 
nai hatalmat  szereznie  *?  A  császárság,  úgy  látszott,  lábai 
előtt  hever.  Sikerül-e  e  nagy  erőt  akaratának  alávetnie,  a 
régi  eszményt,  az  Istentől  adott  két  kardot  egy  kézben. 
Szent  Péter  utódjáéban  egyesítve,  megvalósítania? 

A  dolgok  nem  így  fejlődtek.  Politikai  combinatio  győ- 
zött a  Hohenstaufenok  fölött,  nem  az  egyházi  szellem 
a  világi  fölfogás  íölött.  A  diadalmas  politikai  combinatio 
pedig  nem  kedvezett  a  pápa  világraszóló  terveinek.  A  helyi, 
a  területi  erők  arattak  győzelmet  az  egyetemleges,  a  csá- 
szári erő  fölött. 

Az  imperiaUsmus  ellenségei  csoportosultak  a  pápa  köré, 
ők  segítették  a  győzelemhez,  nem  pedig  azok.  kik  a  pápa 
hegemóniáját  kívánták  megalapítani. 

Ezekre  a  szövetségesekre  uralmának   terjesztése   érdé- 


32  T.  FEJEZET. 

kében  nem  számíthatott.  Mihelyt  ö  tör  a  felsöség  után, 
megbomhk  az  érdekközösség  közte  és  fegyvertársai  között. 

A  pápa  csak  úgy  remélhet  sikert,  ha  az  ö  csapataik 
helyett  a  legyőzött  császárság  csapatai  fölött  rendelkezhe- 
tik. De  a  sors  gúnyjának  mondhatnók,  ha  nem  lett  volna 
az  egész  küzdelem  természetének  elmaradhatatlan  követ- 
kezménye, hogy  akkor  tört  össze  a  világi  kard,  mikor  a  pápa 
kezébe  került. 

Míg  erős  volt  a  világi  hatalom,  nem  válhatott  az 
egyházi  politika  fogantyújává;  meg  kellett  törni,  hogy 
hasznavehetővé  legyen;  ekkor  azonban  már  nem  bir  a 
várakozásnak  megfelelni.  A  pápától  a  hohenstaufeni  ház 
bukása  után  trónra  emelt  német  királyok  készek  neki  en- 
gedelmeskedni; de  képtelenek  öt  diadalra  juttatni.  A  pápa 
és  a  német  közvélemény  egyaránt  belátják,  hogy  túlságo- 
san meggyengült  a  császárság.  Szilárdabb  rend  megalapí- 
tása végett  habsburgi  Piudolfot  emelik  a  trónra.  Egyik 
tényező  sem  akarja  benne  a  régi  hatalmas  császárt  fel- 
támasztani. Csak  annyi  erőt  akarnak  neki  engedni,  hogy 
hasznos  szövetségesük  lehessen  a  nélkül,  hogy  önálló  életet 
élhessen  és  őket  elnyomhassa.  De  mindig  nehéz  élő  erők 
fejlődését  előre  megállapított  határok  közé  rekeszteni.  Mihelyt 
létrejönnek,  saját  életök  törvényeit  követik,  tekintet  nélkül 
annak  a  czéljaira,  ki  a  kezdet  nehézségei  ellen  segítsé- 
gökre volt. 

A  Habsburgokkal  is  így  járt  a  pápa.  Ök  is  önálló  po- 
litikára törekedtek.  Jó  viszonyba  igyekeztek  jutni  a  pápa- 
sággal, engedtek  a  régi  jogokból,  nem  iparkodtak  aláveté- 
sén; de  világbirodalmi  politikájával  nem  azonosítják  magu- 
kat. Egy  czélt  ismernek  csak:  házi  hatalmuk  öregbítését 
s  jövőjének  biztosítását.  A  helyi  német  politika  igényei,  a 
családi  érdekek  vezető  motivumaikká  lesznek.  Ezek  pedig 
tiltják,  hogy  a  pápa  csatlósaivá  szegődjenek. 

Emu'k  a  magyar  álliipütokra  is  hatással  kellett  lennie. 
Rndolí  na  1  mik  sem  mozdítja  elő  a  pápa  terveit.  Ellenkező- 
leg, a  maga  számára  akarná  a  trónt  megszerezni.  1304-ben 
a  pá|)a  felszólítja  Rndolf  fiát,  Albertet,  hogy  rántson  kar- 
dot mellette;  de  ö  meg  sem  mozdnl. 

Már  ez  egymaga  is  gyengíti  a  pápát;  de  ugyanezen 
időtájt  még  nagyobb  kudarczot  vall  Francziaországban. 
A  Hohenstaufenok  legyőzése  után  a  pápa  azon  tényezők- 
kel szemben  is  szigorúbban  éreztette  hatalmát,  a  melyek 
iránt  a  küzdelem  idején  elnézőbb  volt. 

A  Vatikán  sohasem  mért  egyenlő  mértékkel.  Igényeit 
őrök  érvényű  elvekre  alapítja,  de  megvalósításuknál  a  po- 
litikai opportunitás  szerint  jár  el.  Míg  a  császárral  küzdött, 
Francziaország  és  Magyarország  iránt  elnéző  volt ;  mihelyt 
szabad  a  keze,  szigorú  lesz  velők  szemben  is. 

A  franczia  királyság  az  ő  támogatásával  nőtt  nagygyá. 
Szövetkezve  a  polgári  elemmel,  a  szentszék  jóakaratának 
segítségével  sikerült  a  nagy  hűbérurakat  legyőznie  és  az 
ország  egységét,  egy  időre  legalább,  helyreállítania.  A  nem- 
zeti önérzet  kifejlődött  és  a  királyságban  jutott  kifejezésre. 
Igaz,  múlékony  volt  e  korai  dicsőség;  de  hogy  a  franczia 
állam  íejlődésének  e  szerencsés  pillanata  szembe  került  a 
pápai  mindenhatóság  föltámadásával,  innen  eredt  VIII.  Bo- 
nitácnak  fátuma.  E  két  fogalom :  nemzeti  érzület  és  Róma 
uralma  egymással  soha  és  sehol  meg  nem  fértek.  Össze 
kellett  franczia  talajon  is  ütközniők,  mint  hajdan  a  csá- 
szári ambitióknak  az  egyháziakkal.  Csakhogy  a  császári 
tendentiák  ellen  a  pápa  természetes  támogatásra  talált  az 
olasz  és  német  centriíugáhs  elemekben  és  a  császártól  ag- 
gódó szomszédokban,  új  küzdelmében  ellenben  magára 
maradt.  Francziaország  rendéi  IV.  Fülöp  mellé  állottak. 
A  nemzeti  érzület  és  a  laikus  elem  felsőbbsége  oly  erőre 
kapott,   hogy   magukkal    ragadták   a   franczia   egyházat   is. 

o 

Gr.  Andráss;/  (jri/ala:  Főn  marad  ununk  okai. 

A  külföld  pedig  nem  tartott  attól,  hogy  ez  az  irány  vesze- 
delembe ejti.  A  franczia  király  nem  fenyegette  az  egész 
keresztény  társadalmat;  csak  a  pápa  árthatott  az  európai 
egyensúlynak. 

így  természetes,  de  egyúttal  végzetes  volt  a  pápára 
nézve,  hogy  ügyét  sem  a  német  király,  sem  más  fejedelem 
nem  tette  magáévá,  s  hogy  a  harcz  hevében  elszakadtak 
tőle  régi  barátai. 

Bebizonyult,  hogy  elsőrangú  világi  hatalom  támoga- 
tása nélkül  a  pápai  egyeduralmat  Európában  nem  lehet 
megalapítani,  s  hogy  ilyen  hatalom  segítségére  nem  szá- 
míthat. 

E  kudarczok  végső  oka  a  kor  szellemének  változása 
volt.  Még  mindig  nagy  volt  a  vallás  ereje  és  a  papság  ha- 
talma az  emberek  lelke  fölött,  de  már  nem  olyan,  mint  a 
keresztes  hadjáratok  kezdetén,  a  lovagrendek  és  szerzetek 
keletkezése  korában.  Diadalával  elkésett  a  pápaság.  A  német 
császárok  örök  érdeme,  hogy  világtörténeti  küzdelmökkel 
a  polgári  társadalom  jogait  mindaddig  megóvták,  míg  az 
egyház  hatalma  a  szellemek  fölött  a  legerősebb  volt.  VIII.  Bo- 
nifácot  az  elért  külső  siker  VII.  Gergely  és  III.  Incze 
praetensióira  buzdította ;  de  a  kor  megváltozott.  A  nemzetek 
öntudata  megerősödött.  A  császári  hatalmat,  éppen  univer- 
sális  igényei  miatt,  a  pápa  hátra  birta  szorítani;  arra,  hogy 
a  magáét  tegye  helyébe,  tehetetlen  volt.  A  császári  hatalom 
túlsúlya  ellenében  mindenki  támogatta;  saját  túlkapásai 
mellett  azonban  egyetlen  nagyobb  politikai  erő  sem  szállt 
síkra;  mindenütt  ellenállásra  talált. 

Ugyanaz  az  ösztön,  a  mely  erőhöz  juttatta  a  császár 
ellenében,  gátolta  meg  világbirodalmának  a  megalapítását. 
A  XIV.  század  már  leszámolt  az  imperialismus  minden 
formájával.  Az  egyes  államokat  többé  nem  lehetett  közös 
főnek  alávetni. 

Ezt  tanulta  meg  a  p<ápa,  midőn  Magyarországban  dűlőre 
jutott  megindított  actiója. 

lt^9()-ban  tör  ki  liáborúja  Francziaországgal.  1803-ban 
Boniíác  pápa  megalázva,  megtörve  hal  meg.  Éppen  akkor, 
midőn  Róbert  Károlyt  megkoronázzák,  kénytelen  utódja  új 
megalázást  szenvedni ;  ekkor  kell  eltűrnie,  hogy  akarata  elle- 
nére Fülöp  a  templomosok  ellen  tör. 

Szóval,  a  pápa  túlságosan  megfeszítette  a  húrt  és  az 
elpattant.  Midőn  Magyarországon  ugyanazokkal  az  erők- 
kel áU  szemben,  a  melyek  Francziaországban  győzedelmes- 
kedtek rajta  s  a  mel>ek  világbirodalmi  eszméjét  semmivé 
zúzták,  óvatossá  lesz  és  örül,  ha  csak  félig  is  tud  ered- 
ményt biztosítani. 

E  korszak  történetében  sok  a  hasonlatosság  azzal  a 
küzdelemmel,  a  melyet  kétszáz  évvel  előbb  a  némettel 
kellett  megvívnunk. 

Az  európai  egyensúlyt  veszélyeztető  iránynyal  állot- 
tunk szemben  mind  a  két  esetben.  Mind  a  két  esetben  a 
végső  döntést  a  világtörténeti  erőknek  alakulása  hozta 
létre;  de  mind  a  két  esetben  a  mi  állásfoglalásunk  is 
segítségünkre  volt  abban,  hogy  a  hatalmi  mérleg  javunkra 
billent.  Mindkét  esetben  a  magunk  önállóságáért  folytatott 
küzdelmünk  része  volt  azon  harcznak,  a  mely  az  európai 
egyensúly  föntartását  eredményezte. 

Szembetűnő,  hogy  ha  a  XI.  században  Németország- 
nak magunkat  alávetjük  s  Európa  keleti  része  a  császár 
hatalmába  kerül,  szavának  egészen  más  lett  volna  a  nyo- 
matéka Ptó  mában. 

Éppen  az,  hogy  sem  III.  Henriknek,  sem  IV.  Henrik- 
nek nem  sikerült  hatalmukat  Magyarországon  végleg  meg- 
szilárdítani, volt  egyike  azon  okoknak,  a  melyeknél  fogva 
a  világ  fejlődése  a  régi  római  imperiumétól  elütő  fordu- 
latot vett  s  a  császári  praetensiókat  annyira  idejüket  mul- 

taknak   tüntette   föl,    liogy  a  pápaságban   megérlelődhetett 
a  gondolat  azok  visszautasítására. 

A  X.  században  a  szász  háznak  pogány  őseinken  ara- 
tott győzelme  segítette  föléleszteni  a  császári  conceptiót. 
A  XI.  században  a  császárság  égre  törő  szárnyait  magyar- 
országi kudarcza  segítette  szegni. 

A  XIII.  század  végén  a  pápai  hatalommal  szem- 
ben tanúsított  ellenállásunk  volt  hegemóniája  bukásának 
egyik  oka. 

Ha  Magyarország  magát  IV.  László  halála  után  az 
Anjouknak  aláveti  és  mint  a  pápa  hűbérese  Olaszország- 
ban melléje  áll,  Bonifác  nem  esik  oly  könnyen  a  franczia 
erő  áldozatául.  A  világtörténeti  nagy  küzdelem  azonban 
mind  a  két  esetben  nem  általunk  és  nem  nálunk  dönte- 
tett el,  hanem  Olaszországban,  Európa  akkori  középpont- 
jában. 

Abban  is  hasonlít  a  két  korszak  egymáshoz,  hogy  a 
veszély,  a  mely  ellen  küzdöttünk,  nem  szűnik  meg  telje- 
sen. A  császárok  és  a  pápák  praetensiói  föl-fölélednek 
később  is.  Végig  kisérnek  bennünket  még  sok  századon ; 
de  egyelőre  legalább  nem  uralkodnak  sorsunkon.  Nagy 
idő  múlva  újra  előkerülnek,  más  alakban,  de  sok  tekin- 
tetben hasonló  hatással.  Midőn  a  habsburgi  császárok 
a  katholikus  reactio  élén  küzdenek  szabadságaink  ellen, 
ugyanaz  a  világtörténeti  nagy  irány  íenyeget  bennünket, 
a  mely  ellen  e  korban,  ádáz  harczok  árán,  megvédtük 
magunkat.  De  erről  később  szólok.  Most  meg  kell  állapod- 
nom, mert  új  korszak  küszöbére  lépek. 

Összefoglalom  eddigi  fejtegetéseim  eredményét. 

Az  első  időkben  a  legnagyobb  veszély,  a  mely  ben- 
nünket fenyegetett,  abból  származott,  hogy  Európában 
teljesen  idegenek  voltunk  fajra  és  vallásra  nézve  ;  továbbá, 
hogy  számban  gyengék  voltunk  s  műveltségben  mögöttük 

maradtunk  szomszédainknak,  a  kik  a  felsőbbség  hitében 
lenéztek  l)ennünket  s  önállóságunkat  őket  i)ántó  és  rájuk 
nézve  káros  ténynek  tekintették. 

Ez  az  ellentét  oly  nagy  volt,  hogy  ha  pogányok  ma- 
radunk, fönn  nem  tarthatjuk  magunkat.  A  közös  vallás 
annyira  elsimította  ezt  az  antagonismust,  hogy  fönmara- 
dásunk  lehetővé  vált.  Geographiai  helyzetünk  pedig,  mely 
a  germán  faj  mellé,  de  nem  közéje  juttatott,  tehát  össze 
nem  egyeztethető  ellentétet  létünk  és  a  koron  uralkodó 
fajok  között  nem  teremtett,  ugyanerre  az  eredményre  ve- 
zetett. Lehetővé  tette  fönmaradásunkat. 

De  mivel  idegenek  és  szomszédainknál  gyengébbek 
voltunk,  az  volt  a  jövőnket  elhatározó  kérdés,  hogy,  el- 
fogadva vallásukat  és  múveltségöket,  beléjök  olvadunk-e, 
avagy  sikerül  a  keresztény  társadalomban  független  állást 
kivívnunk  s  magunkat  e  társadalom  régi  és  erösebb  tag- 
jaival szemben  velők  egyenlő  joggal  töntartanunk  *?  Ez  a 
kérdés  az  Árpádok  idején  dőlt  el.  A  mi  veszélyünk  volt, 
az  vált  fönmaradásunk  föokává.  Mivel  fajilag  idegenek  vol- 
tunk, lenéztek  bennünket  és  elszigetelten  maradtunk;  de 
éppen,  mert  idegenek  voltunk,  összetartottunk  és  ösztönszerű- 
leg ellene  szegültünk  minden  idegen  befolyásnak;  éppen  azért, 
mert  más  szőrű  és  bőrű  emberek  voltunk,  mint  ők,  küz- 
döttünk az  állati  ösztön  elszántságával  uralmok  ellen.  Innen 
fakadt  erőnk  a  fönmaradásra.  Innen  eredt  az  a  csodálatos 
függetlenségi  vágyunk,  a  mely  a  magyar  typust  mindig  ki- 
tüntette. Ez  volt  ellenállásunk  lélektani  forrása.  Ebből 
merítettünk  erőt  a  német  császárok  ellen,  s  ezen  az  érzé- 
sen tört  meg  a  pápák  szertelen  ambitiója. 

Különös  szerencsénk,  hogy  ez  időkben  magyar  királyi 
házunk  magvaszakadás  nélkül  négyszáz  esztendeig  ural- 
kodott fölöttünk.  Ha  belső  íejlődésünknek  azt  a  tényezőjét 
kellene  kijelölnünk,  a  melynek  a  legtöbbet  köszönünk,  az 

Árpád-háznak  ilyen  hosszú  időre  terjedt  uralmára  mutat- 
nánk reá.  Erős  és  magyar  királyságot  biztosítottak  a  nem- 
zetnek. A  bennünk  élt  függetlenségi  vágyat  csak  ilyen  ve- 
zetés mellett  koronázhatta  siker. 

A  külső  constellatiók  pedig  azzal  mozdították  elő  fön- 
niaradásunkat,  hogy  eme  századokban  az  európai  fejlődés 
az  egyes  államok  egymástól  független  alakulásának  ked- 
vezett. A  chaosból,  a  melyben  a  római  birodalom  helyét 
elfoglalt  törzsek  még  a  VIII.  és  IX.  században  éltek,  nagy 
erők  egységes  birodalmat  igyekeztek  formálni.  Szerencsénkre 
vált,  hogy  ez  nem  sikerült  s  hogy  a  részek  megóvták 
függetlenségüket.  Az  európai  rend  nem  a  régi  római  fej- 
lődés példaképe  szerint  egy  birodalom  keletkezésén  ala- 
pult, hanem  az  egyes  törzseknek  és  országoknak  egymástól 
független,  s  csak  a  kereszténység  és  a  közös  civilisatio 
kapcsával  összekötött  szabad  társadalmán  épült  föl.  Ez  tette 
lehetővé,  hogy,  aggasztó  küzdelmek  közepett  és  mindig 
közvetlen  érintkezésben  az  egész  Európát  egybeforrasztani 
törekvő  világtörténeti  nagy  erőkkel,  mi  is  fönmaradhattunk 
s  hogy  a  magunk  szabadságát,  a  többiek  szabadságharcza 
közben  és  a  többiek  szabadságának  védelmeképpen,  az 
európai  rendbe  beleilleszthettük.  Az  európai  egyensúly 
megszilárdulásának  köszönhetjük  önállóságunkat,  s  ön- 
állóságunk az  európai  egyensúly  egyik  tényezőjévé,  egyik 
oszlopává  lett. 

Az  Árpádok  korában  dőlt  el  a  világtörténeti  nagy 
processus. 

Midőn  az  Árpád-ház  első  királya  a  koronát  fejére  tette, 
a  két  egyetemleges  igényű  világhatalom,  II.  Sylvester  pápa 
és  III.  Ottó  császár,  szövetségben  egymással,  osztogatva  a 
koronákat,  a  világ  sorsán  látszottak  uralkodni.  Néhány  évvel 
előbb  az  Árpád-ház  kihaltánál  az  egyik  hatalom  a  régi 
szövetséges   lábai    előtt   porban   hevert.    A   császári   állást 

be  sem  töltötték :  a  német  tejedelmek  csak  római  királyok 
voltak.  Pár  évvel  utána  a  másik  liatalom  is  megalázkodott 
s  a  két  kard,  a  mely  együtt  in'alkodott  Európán,  egy- 
másra csapva,  jó  darab  időre  elveszítette  a  töi)t)it  fenyegető 
élét. 

Midőn  az  Anjouk  lépnek  a  trónra,  már  biztos  alapon 
nyugszik  a  liatalmak  egyensúlya.  Az  elmúlt  századok  nagy 
munkájának  e  gyümölcsét  maguk  is,  országaik  is  élveztie- 
tik.  Magyarország  az  európai  rendnek  már  végleg  befoga- 
dott tagja;  függetlensége  természetes  következése  belső 
erejének.  Az  Árpádok  őrök  érdeme  ezen  eredmény.  Az  ő 
vezetésök  mellett  éltük  gyermekkorunkat,  a  legválságosabl) 
éveket.  A  nagy  problémát,  hogy  nemzetünk  a  nyugati  tár- 
sadalom körében  mint  önálló  tényező  helyezkedjék  el,  az 
ő  útmutatásuk  mellett  sikeresen  oldottuk  meg. 

Az  ázsiai  eredetű  magyar  faj  Enrópához  simul,  az  itt 
élő  népcsalád  hasznos  tagja  lesz. 

Létét  erősíti,  hogy  most  már  a  keresztény  világ,  a  mű- 
velődés, az  európai  egyensúly  érdeke  kívánja  fönmaradá- 
sát.  Az  Árpádok  bölcs  politikája  következtében  a  magyar 
erő  a  nyugati  hatalmak  fejlődését  nem  zavarja,  nem  ve- 
szélyezteti; sőt  a  Duna  és  a  Tisza  között  erőteljes  és 
keresztény  államot  alkotva,  a  civilisált  világ  határait  tágítja 
és  munkásait  életrevaló  elemmel  szaporítja. 

Kitöréssel  fenyegető  vulkánt  némít  el,  midőn  a  ren- 
dezett állami  élethez  eddig  jutni  nem  bírt  Pannoniát  hege- 
móniája alatt  szervezi. 

A  szomszédokat  is  veszélyeztető  chaos  helyén  szilárd 
államot  alapít.  A  keresztény  civilisatio  számára  erős  stra- 
tégiai határokat  teremt. 

A  hivatást,  a  melynek  érdekében  Nagy  Károly  az  Ost- 
markot  alapította,  jobb  sikerrel  képes  betölteni.  A  kelet 
árjai  ellen  megóvja  a  nyugatot.  Védő  kardja  mögött  a  hala- 

dás  műhelyei  biztosságban  munkálkodhatnak  és  szaporod- 
hatnak. 

Már  az  Árpádok  idejében  a  magyarok  erején  törik  meg 
a  kelet  barbár  világának  nem  egy  pusztító  berohanása. 
A  tatárok  is  Magyarországban  fogyasztják  el  hódító  erejö- 
ket.  Később  még  nagyobb  szolgálatot  kell  tennünk  Euró- 
pának. 

Mindez  nem  akadályozza  meg,  hogy  nyugoti  szom- 
szédaink időröl-idöre  létünk  ellen  törjenek.  Ha  sebeket 
kapunk  az  őrhelyen,  a  melyre  a  sors  bennünket  állított, 
bizonyos,  hogy  azok,  a  kik  küzdelmeinknek  legközvetlenebb 
hasznát  látják,  az  elsők,  a  kik  gyengeségünket  kizsákmá- 
nyolják. 

De  azért  mégis  erőnk  forrásává  lesz,  hogy  a  nyu- 
gat haladására  nézve  szükséges  munkát  végzünk.  Európa 
és  azok  érdeke  is,  a  kiket  a  vak  hódító  vágy  ösztönöz, 
velünk  van.  Az  ellenünk  indított  aggressio  nem  talál  arra 
a  támogatásra,  a  melyre  számíthatna,  ha  ártalmas  elem 
ellen  irányulna.  Az  európai  közérzületből  nem  meríthet  reá 
erőt.  Nem  talál  mindig  új  ingerlő  okra  a  közszükség 
tudatában.  Magában  álló  önző  vállalat  marad,  a  mely  nem 
némítja  el  az  ellene  törő  hasonló  ellenfelet.  Ezekben  és  a 
kereszténység  közérdekében  védelemre  találunk. 

Mint  az  európai  társadalom  egyik  tagját  veszélyek  fenye- 
getnek ugyan  bennünket,  mint  a  többit  mind,  de  mint 
hasznos  elemnek  nem  kell  elbuknunk.  Létünk  természetes 
is,  üdvös  is. 

A  magyar  faj  képesnek  bizonyult  a  műveltség  befoga- 
dására és  fejlesztésére.  Mikor  az  utolsó  Árpád  meghal,  az 
a  törzs,  a  melynek  félig  vad  állapota  és  ázsiai  szokásai 
egykor  rémületbe  ejtették  a  keresztény  világot,  már  elsajá- 
tította az  Európában  talált  kultúrát,  rátért  a  békés  munka 
útjára  és  megvagyonosodott.  Nemcsak  a  királyok  bölcs  poli- 

tikí'ijáiiak,  liaiieiii  a  nép  megváltozott  szokásainak,  íVUfogá- 
s;niak  ós  életmódjának  köszíhiliehii.  Iiolív  helyet  íbgial- 
lialtiiiik  a  művelődés  terén  haladásnak  induU  új  világ- 
részben. 

Fönmaradásnnk  végső  oka  nemzeti  érzületünkön  kívül 
mindenesetre  abban  van,  hogy  az  európai  kultúrát  meg 
tudtuk  érteni,  magunkévá  tudtuk  tenni  és  lelkíink  sajátos- 
ságaihoz hozzá  tudtuk  idomítani. 

Vezető  szerepünk  a  kultúra  terén  sohasem  volt. 

Voltak  nemzetek,  a  melyeket  sok  szerencsés  körülmény 
bizonyos  időszakokban  arra  képesített,  hogy  a  haladás  élére 
kerüljenek,  hogy  a  legjobban,  a  legtökéletesebben  végezzék 
azt  a  munkát,  a  melyre  koruknak  szüksége  volt,  a  melyre 
koruk  megérett.  Csodás  számmal  termett  tehetségek  és  sok 
általános  nagy  ok,  a  mely  e  kiváló  egyéniségeket  és  a  nem- 
zet összes  produktív  erejét  a  kortól  várt  útba  igazította, 
mesés  eredményekhez  juttattak  nem  egy  nemzetet,  néha 
csak  pár  nemzedék  életéig,  de  mégis  elég  időig,  hogy  nevök- 
höz  egy-egy  óriás  lépés  emléke  fűződjék. 

Más  nemzetek,  különös  hivatottsággal  a  kulturmunka 
egy-egy  ága  iránt  és  olyan  általános  és  állandó  körülmények 
közben,  a  melyek  munkásságukat  éppen  a  természetes  ösz- 
töneiknek megfelelő  ezen  irányba  terelték,  a  gondolkodás, 
a  művészet,  a  fölfödözés  terén  maradandó  sikereket  érhet- 
tek el,  s  huzamos  ideig  vezető  szerepet  vihettek. 

Minket  talán  a  politikai  élet  intensivitása  megakadá- 
lyozott abban,  hogy  a  magyar  géniusz  bélyegét  reányomjuk 
a  művelődés  egy-egy  szakára.  Egyesek  közülünk  nevöket 
bejegyezték  az  emberiség  legnagyobb  jótevőinek,  legfönsé- 
gesebb  typusainak  aranykönyvébe.  Fajunk  megmutatta  ezen 
óriásaiban,  hogy  mi  lakozik  benne.  De  jogczímünket  dicső- 
ségre főleg  politikai  eredményeinkre  alapíthatjuk. 

Az  az  író,  a  ki  Európa  haladásának  történetét  az  elért 

legnagyobb  eredmények  előadásával  akarná  föltüntetni,  viselt 
dolgainkkal  csak  egy  szempontból  foglalkozhatnék.  A  poli- 
tikai érzéknek,  az  önföntartási  ösztönnek  tündöklőbb  pél- 
dáját sehol  sem  találhatná,  mint  ezeréves  fönmaradásunk 
és  szabadságunk  történetében.  Más  népek  fejlődése  a  dicső- 
ség ragyogóbb  csúcspontjait,  a  politikai  eredmények  fény- 
lőbb  korszakait  tünteti  föl,  mint  a  mienk.  De  egyik  sem 
tesz  túl  rajtunk  a  nemzeti  érzés  mértékében  és  állandósá- 
gában. És  sehol  sem  fakadt  ez  érzésből  szívósabb  munka, 
állhatatosabb  kitartás,  becsesebb,  mert  nehezebben  kivív- 
ható eredmény,  sehol  sem  párosult  ez  az  érzés  több  poli- 
tikai belátással  és  föllobbanó  vérünk  mellett  is  higgadtabb 
megfontolással,  mint  nálunk. 

Az  ezen  a  téren  elért  eredmény  mellett  a  kultúrában 
végzett  munkásságunk  elenyészően  csekély.  A  jövőnek  egyik 
legszebb  föladata  e  mulasztásunk  pótlása.  Nem  teszek  le  a 
reményről,  hogy  a  szellemi  élet  terén  még  úttörők,  vezetők 
leszünk. 

A  múltban  nem  voltunk  azok ;  de  lépést  tartva  Nyugat- 
Európa  haladásával,  befogadva  a  szellemi  nagy  áramlato- 
kat és  ezeket  organice  magunkéivá  téve,  hasznos  tagjává 
váltunk  az  emberiségnek.  Csak  ezért  állhattunk  meg  itt 
ezen  a  helyen,  a  hol,  ha  nem  vagyunk  müveit  nép,  ha, 
mint  a  török,  elzárkózunk  Európa  szelleme  elől,  szálka 
leszünk  egy  élő  testben,  mely  addig  nem  nyugodhatott  volna, 
addig  egészségét  teljesen  vissza  nem  szerezte  volna,  míg, 
bármilyen  erőfeszítés  és  áldozat  árán,  az  idegen  elemtől 
meg  nem  szabadul. 

Művelődésünk  nem  gyarapította  a  többi  nép  szellemi 
kincseit  korszakot  alkotó  új  tartalommal.  De  midőn  annak 
a  teljesítésével,  a  mi  tőlünk  telt,  mások  javára  is  szolgál- 
tunk, mert  különleges  erőnket  a  közös  nagy  föladatnak 
szentelve,  új  árnyéklattal  gazdagítottuk  az  éppen  sokoldalú- 

ságtánál  fogva  fönséges  európai  eivilisatiót,  ezzel  magunk- 
nak is  megszereztük  a  megélés  lehetőségét.  Fajunk  ki- 
művelhette szellemét  és  kifejleszthette  egyéniségét.  A  szel- 
lemi élet  azon  cágaiban,  a  melyekben  eredeti  sajátosságaink 
veszendőbe  indulásával  lelkünket  más  nemzetek  szolgasá- 
gába  ejtettük  volna:  a  nyelv,  az  irodalom,  a  költészet  terén 
eredetiek  tudtunk  maradni.  A  másoktól  kölcsönzött  föl- 
fogásokat és  ismereteket  is  úgy  föl  birtuk  dolgozni,  hogy 
szellemünk  önállósága  épen  maradhatott.  Vele  pedig  meg- 
óvtuk politikai  önállóságunk  sarkkövét.  Mikor  az  utolsó 
Árpád  sirba  száll,  már  a  helyes  ösvényen  haladunk.  Már 
európaiak  vagyunk,  de  magyarok  maradtunk.  A  művelő- 
désből és  a  vele  járó  vagyonosodásból  szellemi  és  anyagi 
erőt  merítünk  államunk  megvédésére.  Művelődésünknek  a 
nyugatéval  közös  alapja  apasztja  az  összeütközések  okait 
és  növeli  ellenálló  képességünket. 


II.  FEJEZET. 


A  VEGYES  HAZAK  IDEJEBEN. 

Az  Anjouk  trónralépése  a  világtörténelem  egyik  for- 
duló pontjának  idejére  esik.  Az  európai  társadalom  fölött 
felsöbbséget  követelő  erők  tért  engednek  az  egyes  részek 
egymástól  független  fejlődésének. 

Az  elmúlt  századoknak  nemcsak  nem  sikerült  az  euró- 
pai népcsaládot  egy  központi  vezetésnek  alávetni,  hanem  e 
család  egyes  tagjai  is  tehetetlenek  voltak  egységök  föntar- 
tására.  A  mai  nagy  nemzettömbök  még  nem  alakultak  meg. 
A  királyság  még  nem  birta  nagy  feladatát  betölteni,  a 
nemzeti  egységet  megszilárdítani,  a  területi  államot  szer- 
vezni. Magyarország  megelőzte  korát.  Egységes  állammá 
tudott  lenni^  a  mikor  másutt  a  részek  autonómiája  ural- 
kodott. Az  Árpádok  vas  kézzel  tartották  össze  az  or- 
szágot. A  mikor  a  császársággal  és  a  pápasággal  kellett 
megbirkóznunk,  ez  tette  lehetővé  fönmaradásunkat;  e  ha- 
talmak aggressiv  erejének  kimerülésével  meg  ez  az  egysé- 
günk teljesen  biztossá  alakította  létünket,  sőt  Európa  egyik 
vezető  hatalmává  emelt. 

Súlyunk  főleg  azért  növekedett,  mert  míg  mi  egysége- 
sek maradtunk  és  erősödtünk,  a  minket  legközelebb  érintő 
hatalom,  a  német  császárság  sülyedt.  Láttuk  az  imperiális 
politikát,  a  melynek  útvesztőjébe  jutott,  s  láttuk,  hogy 
benne  elmerült.  A   hübérrendszer.  a  német  törzsek  ősére- 

deti  különbözőségéhez  alkalm.izkodva,  az  ország  egyes  ré- 
szeiben nagy  hatalmakat  teremtett.  A  császár  csak  úgy  bírt 
velők,  ha  egy  ilyen  hatalom  birtokosa  volt.  De  a  többiek  fél- 
tékenységével küzdve,  így  sem  volt  képes  reá,  hogy  minket 
veszélyeztessen.  Az  egyes  fejedelmeknek  sem  volt,  míg  a 
Habsburgok  hatalma  a  középkor  vége  felé  reánk  nem  nőtt, 
velünk  egyenrangú  erejök.  Ha  kiváló  királyunk  volt,  nem- 
zetünk Európa  nagyhatalmai  között  foglalt  helyet.  Nagy 
Lajos  és  Mátyás  dicsőségét  ez  fejti  meg.  Ügyes  kéz  hasz- 
nunkra fordította  a  kedvező  helyzetet.  A  legtöbb  királyunk 
más  országoknak  is  souverainje,  úgy  hogy  Európa  leg- 
nagyobb birodalma  uralta  őket.  A  német,  a  lengyel,  a  cseh 
jogar  nem  egyszer  egy  kézben  van  a  magyarral.  Szt.  István 
koronája  az  európai  monarchiák  hierarchiájának  legtetején 
tündökölt. 

Lehettek  és  voltak  egyes  kudarczaink ;  fegyvereink  itt- 
ott  erösebbekkel  ütköztek  össze  és  legyőzettünk ;  de  a  török 
invasio  idejéig  létünk  koczkán  egy  pillanatig  sem  forgott. 
Az  erők  egymáshoz  való  arányának  reánk  nézve  kedvező 
alakulását  az  bizonyítja  legjobban,  hogy  a  kapcsolat,  mely 
ez  időkben  bennünket  más  hatalmas  országokhoz  fűzött, 
egy  pillanatig  sem  vált  függetlenségünknek  kárára.  Ha  meg- 
gondoljuk, hogy  minő  hatása  lett  volna  fejlődésünkre  annak, 
ha  az  Árpád-ház  pár  századdal  előbb  hal  ki,  s  a  választás 
vagy  örökrend  egy  HL  Henriket,  egy  L  Frigyest,  a  múlt 
idők  e  hatalmas  császárjainak  valamelyikét  ülteti  a  magyar 
trónra;  ha  megemlékezünk  arról,  hogy  pár  századdal  ké- 
sőbb milyen  óriás  nyomást  gyakorolt  reánk  a  császárság- 
hoz való  viszonyunk :  csak  akkor  lehet  világos  képünk  róla, 
hogy  mennyire  kedvező  volt  reánk  nézve  ama  kor  erőinek 
aránya,  melyben  Zsigmond  császársága  a  magyar  korona 
önálló  fényét  apasztani  nem  bírta.  Szerencsés  idő  volt, 
létünk  legbiztosabb  éveit  éltük. 


^6  II.  FEJEZET. 

Ha  kérdezzük,  hogy  miként  sáfárkodtak  királyaink 
ügyeinkkel,  s  a  jövő  szempontjából  miként  éltek  a  kedvező 
helyzettel,  nem  lehet  elhallgatnunk,  hogy  nem  állják  meg 
az  összehasonlítást  az  Árpádokkal. 

Volt  közöttük  több  kiváló  egyéniség,  szerepök  Európá- 
ban fényesebb  volt,  mint  az  Árpádoké,  sok  jót  és  mara- 
dandót teremtettek  az  országban,  uralmok  idején  gazda- 
godtunk és  művelődtünk ;  de  politikájuk  nem  alapult  ki- 
zárólag a  nagy  és  állandó  magyar  érdekek  méltatásán, 
mint  alapult  a  dicső  Árpádoké.  Hiába,  az  Árpádok  vol- 
tak legnemzetibb  királyaink.  Nem  származásuknál  fogva, 
hisz'  Mátyás  is  magyar  volt,  hanem  politikájuknál  fogva. 
A  többiek,  köztük  Mátyás  is,  európai  politikát  űztek. 
A  nyugaton  kerestek  hatalmat  és  dicsőséget,  a  keletet 
ellenben  meglehetősen  elhanyagolták.  A  nyugat  szövevé- 
nyeibe bonyolódva,  nem  figyeltek  eléggé  oda,  a  hol  sor- 
sunk csomói  kötődnek  és  oldódnak,  a  honnét  támadhat 
az  öldöklő  veszély,  a  hol  hatalmunk  mély  gyökeret  ereszt- 
het. A  helyes  magyar  politika  mindig  ugyanaz  maradt. 
Változatlan  kettős  elve:  a  nyugattal,  ha  lehet,  békét,  sőt 
szövetséget  tartani,  s  ha  harczolni  kell  vele,  mindig  a 
politikai  defensiva  keretei  között  maradni,  vezető  sze- 
repre, a  befolyás  terjesztésére  pedig  csak  a  keleten  tö- 
rekedni, a  hol  a  nyugatot,  a  magasabb  műveltséget  kép- 
viseljük. Nem  küzdhetem  le  szomorúságomat,  valahány- 
szor rágondolok,  hogy  sorsunkon  mennyit  javíthatott 
volna,  ha  vegyes  házbeli  királyaink  ezen  az  úton  halad- 
nak. Milyen  perspectiva  nyilt  volna  meg  a  királyság  előtt, 
ha  a  kelet  keresztény  népeit  maga  köré  csoportosítja  és 
velők  küzd  a  Balkánok  szorosai  között  Európa,  a  keresz- 
ténység és  Magyarország  védelmére;  ha  Himyadi  János 
szelleme  hatja  át  az  egész  kort.  De  ne  legyünk  igazság- 
talanok. Ha  a  nemzeti   politika   helyes   ösvényéről  letértek 

legnagyohbjaiiik  is,  néhíi  kényszerítő  okuk  volt  reá,  más- 
szor megbocsátliató  l)ecsvágy  sarkalta  őket.  A  legnagyobb 
baj  az  volt,  bogy  egy  dynastia  sem  maradt  több  száza- 
dig életben  és  a  magyar  korona  birtokában.  Az  új  királyi 
házak  magukkal  hozták  saját  érdekeiket,  a  melyek  a  nyu- 
gat ügyeibe  avatták  őket.  A  szomszéd  dynastiák  vélt 
örökjogával  is  meg  kellett  küzdeniök.  Ez  volt  a  nyugat- 
tal vívott  harczaink  egyik  főforrása.  De  bármint  legyen, 
tény,  liogy  a  vegyes  házaknak  nem  sikerült,  a  mit  az  Ár- 
pádok elértek.  Első  királyi  családunk  Magyarország  függet- 
lenségét és  hatalmát  oly  szilárd  alapokra  fektette,  hogy 
századokra  szólott  műve.  A  vegyes  házak  uralma  nem  járt 
ezzel  az  eredménynyel. 

Ha  sikerül  a  török  veszélyt  elhárítaniok  és  a  civili- 
satiót  a  Balkánon  is  megmenteniök,  az  Árpádok  müvét 
nem  csak  új  századokra  szilárdíthatták  volna  meg,  hanem 
még  fejleszthették  volna.  Olyan  világállásra  emelhették 
volna  a  magyar  birodalmat,  a  minőt  addig  nem  foglalt  el. 
De  ki  tudja,  lehető  volt-e  ez'?  Ki  tudja,  nem  hazafiul  hiúság 
keltette  illusio-e  a  kép,   a  melyet  magunk  elé  varázslunk? 

Fejlődésünk  másfelé  vette  az  útját.  Váljunk  el  a  kép- 
zelem világától  és  nézzük  a  lesújtó  valót. 

Ritka  gyorsasággal   rettenetes  fordulatot  vett  sorsunk. 

A  fény  és  dicsőség  tetőpontjáról  az  enyészet  szé- 
lére zuhanunk.  Mátyás  verőfényes  korát  csakhamar  a  mo- 
hácsi gyásznapok  váltják  föl. 

Az  aránylag  szélcsendes  XIV.  és  XV.  század  végén  a 
szemhatárt  baljóslatú  felhők  kezdik  ellepni.  Nyugat  és  kelet 
felől  elborul  egünk.  A  tornyosuló  két  veszély  közül  a  köz- 
vetlenebb és  nagyobb  a  tőrök  uralom  szertelen  terjeszke- 
dése volt. 

Tőszomszédságunkban  harczias  hajlamú  faj  fészkeli 
meg    magát,    a    melynek   óriás   katonai   erejét    egy    akarat 

vezeti.  Egy  ember  parancsára,  vallásos  fanatismustól  szított 
lelkesedéssel,  százezren  készek  halálba  menni. 

Az  újabb  Európának  ezen  katonailag  először  szerve- 
zett nemzetét  hite  hódításra  serkentette.  A  muhamedanis- 
mus  a  kereszténység  ellen  irtó  háborúra  készült.  Első  sor- 
ban Magyarországot  kellett  magának  alávetnie.  Terjesz- 
kedésének útját  mi  zártuk  el.  Az  összeütközés  tehát  elke- 
rülhetetlen volt.  A  küzdelemnek  tartósnak  is  kellett  lennie, 
az  erők  fogytáig  kellett  vívatnia. 

A  kedvező  perczeket,  midőn  államunk  hatalmas  volt, 
s  nagy  királyok  intézték  ügyeinket,  helyrepótolhatatlan 
kárunkra  nem  fordítottuk  arra,  hogy  a  veszélyes  szom- 
szédságtól szabaduljunk. 

Mikor  erősek  voltunk,  európai  kérdéseken  járt  az  eszünk, 
holott  bizonyosak  lehettünk  benne,  hogy  a  muzulmán  hata- 
lom gyarapodásával  új  meg  új  támadások  várnak  reánk. 
Ha  olyan  időben  következnek  ezek  be,  a  mikor,  nemzetünk 
gyenge,  vesztünket  el  nem  kerüljük. 

A  hogyan  az  égi  nagy  förgetegek  kitörnek,  úgy  szakad 
a  török  vész  fejünkre.  Messze  villámok  hirdetik  a  vihar 
közeledését,  hallik  a  pillanatról-pillanatra  erősödő  dörgés 
tompa  hangja,  majd  sötét  felhők  szelik  a  levegőt,  éktelen 
szél  támad  és  végig  sivít  a  határon,  zuhog  az  eső,  tombol 
az  árja  és  a  fellegek  öntik  égető  tüzüket.  A  törökök  nagy 
gomolyokban  rontottak  nekünk  és  érezni  lehetett,  a  mint 
lépésről-lépésre  közeledtek  határainkhoz  s  túzzel-vassal  utat 
vágtak  maguknak  hazánk  búzakalászai  felé. 

Az  utolsó  forgószél,  a  mely  fejünk  fölé  gyűjtötte  a  gyil- 
kos villámot,  gyenge  gyermekkirályra,  s  a  mi  a  középkori 
társadalomban  azzal  mindig  és  mindenütt  együtt  járt,  belső 
viszályra  s  ezenkívül  forrongó,  átalakulóban  levő  nemzetre 
és  alkotmányra  talált.  Megromlott  a  villámhárító,  az  Árpá- 
dok aczél  pengéje,  a  mely  másszor  annyi  bajtól   mentette 

meg  hazánk  épületét.  Az  országnalc  volt  nagy  jogtudósa, 
de  nem  volt  államférfia,  voltak  szabadságai,  de  nem  volt 
jól  szervezett  ereje.  A  fönforgott  körülmények  között  el  kel- 
lett buknia.  Fejlődése  azon  pillanatában,  a  midőn  a  roham 
éppen  érte,  a  század  legnagyobb  katonai  liatalmának,  a 
török  fanatismusnak,  a  nagytehetségű  Suleimannak  nem 
birt  ellenállani. 

Megboszulta  magát  az  eddigi  mulasztás.  Századokon 
át  folyt  küzdelmekben  nem  feszítettük  meg  kellőleg  erőn- 
ket. A  szerencsés  perczeket  nem  tudtuk  bátor  initiativára 
és  offensivára  használni.  Ha  ilyenkor  meg  is  védtük  hatá- 
rainkat, a  jövőnket  fenyegető  veszély  csíráját  nem  tudtuk 
elfojtani.  A  támadó  török  erő  addig  ismételte  rohamait,  a 
míg  egyszer  rátalált  a  kedvező  perezre. 

Egy  nagytehetségű  szultán  fatumszerű  összetalálkozása 
fejlődésünk  olyan  válságos  pillanatával,  a  mely  nem  volt 
belső  bomlásnak,  állandó  hanyatlásnak  a  következménye, 
a  melyhez  hasonló  minden  nemzet  életében,  főleg  a  közép- 
kor vajúdásai  közben,  nem  egyszer  fordul  elő,  s  csak  ideigle- 
nes erőtlenséggel  jár:  ezek  szembekerülése  idézte  elő  a  nagy 
bukást. 

De  hogy  a  még  fiatal,  izmos  test  lerogyott  egy  nap 
tusája  után,  s  erejét  vesztve  az  önállóan  való  fönmara- 
dásra,  léte  föltételévé  vált,  hogy  valamely  államszövetség 
tagja  legyen,  ehhez  más  körülmények  is  hozzájárultak. 

A  nyugatról  is  fenyegetett  bennünket  veszély.  Olyan 
hatalmak  képződtek  ott,  hogy  mindenesetre  le  kellett  volna 
velők  számolnunk. 

Az  európai  fejlődés  olyan  irányt  vett,  hogy  a  meg- 
tört, gyönge  Magyarországnak  vagy  meg  kellett  hódolnia  a 
keletnek,  vagy  állandóan  nyugati  szomszédaihoz  kellett  csat- 
lakoznia. 

Láttuk,  hogy  eddig  fő  szerencsénk  az  volt,  hogy  erős 

államot  bírtunk  szervezni,  míg  Európában  a  helyi  érdekek 
a  központi  vezetés  hathatósságát  mindenütt  megbénították. 
Ez  az  előnyünk  múlton -múlik. 

A  XV.  és  XVI.  század  a  nagy  államalakulások  kora. 
A  miénknél  nagyobb  kiterjedésű  országokat  művelő  és 
számra  nézve  nálunk  erősebb  népek,  a  melyekkel  ez  ideig 
csak  tökéletesebb  egységünknél  fogva  birtunk  egy  szín- 
vonalon maradni,  fokozatosan  tömörülnek.  A  királyságot 
mindenütt  sebesröptű  haladásra  késztetik  és  képesítik  a 
század  uralkodó  tényezői.  Elevenen  élő  erőt  lehelve  az 
állam  szervezetébe,  olyan  hatalmasságok  képződnek,  hogy 
velők  szemben  függetlenségünk  megóvása  megnehezül. 
Francziaország  egyesül,  Spanyolország  megalakul,  Angha 
ereje  érzetére  ébred.  Mellettünk  a  Habsburg- dynastia  világ- 
birodalmat alapít.  Az  európai  politika  az  eddigieknél  ha- 
talmasabb, mert  egységesebb  erők  mérkőzésében  áll.  Ha 
Magyarországot  nem  éri  a  mohácsi  vész,  s  megmaradhat  a 
művelődés  és  a  belső  fejlődés  útján,  a  létéért  vívott  meg- 
nehezült küzdelemben  is  valószínűleg  megállja  a  helyét. 
Láttuk,  hogy  a  nemzet  szívós  ragaszkodása  függetlenségé- 
hez már  sok  veszélyt  elhárított  róla.  Hinnünk  kell,  hogy  most 
is  sikerült  volna  önállóságát  megóvnia. 

Helyzetünk  azonban  minden  körülmény  között  rosz- 
szabbá  lett.  Miként  az  Árpádok  idejében,  az  a  föladat  hárul 
reánk,  hogy  a  világ  első  hatalmával,  a  világ  legmerészebb 
ambitiójú  uralkodóival  szemben,  az  állami  életünket  fenye- 
gető hódító  tényező  közvetlen  szomszédságában,  a  termé- 
szettől gyengébbnek  szabott  erőnkkel  megóvjuk  független- 
ségünket. 

A  török  vész  reánkszakadta  után,  erőnk  fogytával,  a  föl- 
adatot nem  bírtuk  megoldani. 

Mohács  után  a  Habsburgok  birodalma  mellett  csak 
rájuk  támaszkodva,  velők  szövetségben  állhattunk  meg. 


A  VEGYES  HAZAK  IDEJEBEN.  o' 

A  tiitárjárás  után  függetlenségünket  ;izért  menthettük 
meg,  mert  a  keleti  vészre  nem  következett  a  nyugat  táma- 
dása. Most  azonban  ezt  sem  kerüljük  el. 

Már  Rudolf,  a  habsburgi  ház  alapítója,  fiának  szeretné 
a  magyar  koronát  megszerezni.  Utódjai  ör()kjogot  formál- 
nak Magyarországra.  Mintha  érezték  volna,  hogy,  dynastiá- 
juk  jövőjét  tekintve,  milyen  fontos  szerep  vár  Magyar- 
országra s  birtoka  rájuk  nézve  milyen  elláthatatlan  haszon- 
nal jár;  mintha  sejtették  volna,  hogy  majdan  belőle  válik 
monarchiájuk  sarkköve,  oly  kitartással  igyekeztek  megszer- 
zésén, még  pedig  nem  múló  időre,  hanem  az  örökjog  czí- 
mén  mindörökre. 

Magyarország  az  európai  államrend  egyik  szükséges 
tényezője  volt.  Hivatása  abból  állott,  hogy  a  nyugati  civi- 
lisatio  igényei  szerint  irányítsa  a  kelet  fejlődését.  Mihelyt 
erre  alkalmatlanná  vált,  fönmaradása  megszűnt  a  világ 
érdeke  lenni.  Európa  politikai  tekintetei  és  a  keresztény 
társadalom  önhaszna  egyiránt  azt  kívánták,  hogy  az  össze- 
tört magyar  erő  lielyében  új  hatalom  emelkedjék  s  ez 
töltse  be  a  hézagot,  a  mely  bukásunkkal  a  dolgok  rendjé- 
ben támadt. 

Erre  vállalkozott  a  Habsburg-dynastia.  Saját  érdeke, 
vélt  örökjoga  és  európai  szempontok  sarkalták  arra,  hogy  a 
magyar  korona  után  nyútsa  a  kezét. 

Magyarország  tehát  csak  úgy  állhatott  volna  fönn  mint 
teljesen  önálló  állam,  ha  a  kelet  és  a  nyugat  ellen  egy- 
szerre bírja  magát  megvédeni.  A  legelső  keresztény  és  a 
leghatalmasabb  pogány  erő  közé  ékelve,  mindegyikök  hódító 
vágyának  vált  tárgyává. 

A  világ  két  leghatalmasabb  fejedelmének,  a  nyugat  és 
a  kelet  császárjainak  ölelő  karjai  között  tarthatatlan  hely- 
zetbe jutott. 

A  két  oldalról  eredő  nyomással  szemben  a  nagy  kata- 

stropha  után  önállóságát  fönn  nem  tarthatta.  Bölcsen  cse- 
lekedett, midőn  elfogadta  a  Habsburgokat.  De  ezt  téve^ 
új  veszedelmet  vont  magára. 

Történetünk  új  korszakba  lép,  mondhatnám,  új  csillag- 
zatok hatása  alá  kerül.  Oly  veszélyek  támadnak,  a  minők- 
höz hasonlók  eddig  nem  értek. 

A  jövőn  uralkodó  küzdelem  új  téren  folyik,  a  nemzet- 
közi harcz  mellé  az  alkotmányos  jogokért  vívott  belső  küz- 
delem lép.  Minden  attól  függött,  hogy  miként  állja  meg  az 
örökölt  rendi  alkotmány  az  új  idők  kemény  próbáját. 

Eddig  a  nemzetnek  csak  attól  kellett  tartania,  hogy 
idegen  hatalom  leigázza;  most  főleg  attól  kellett  remegnie, 
hogy  egybeolvad  azokkal,  a  kiknek  ugyanaz  a  király  az 
uruk ;  hogy  Szt.  István  koronája  souverainitását  megsemmi- 
síti a  rangban  magasabbnak  tartott  császári  korona  sou- 
verainitása. 

Mivel  a  veszély  új  természetű,  a  védelemnek  is  más- 
nak kell  lennie. 

Míg  eddig  a  nemzetközi  küzdelem  esélyein  fordult  meg 
az  ország  sorsa,  most  létünk  főleg  attól  függött,  hogy  egyen- 
súlyban marad-e  egymással  az  állam  egyes  tényezőinek  az 
ereje.  Eddig  csak  a  külső  bástyákat  kellett  megvédeni,  most 
az  államnak  legfőbb  szerve  fenyegette  nemzeti  és  állami 
függetlenségünket.  Az  absolutismus  most  egyértelművé  lesz 
államiságunk  elvesztével,  a  szabad  alkotmány  államiságunk 
biztosításával. 

Midőn  a  Habsburgok  a  magyar  trónra  kerültek,  Európa- 
szerte  a  királyság  volt  az  emelkedő  erő ;  a  királyság  kép- 
viselte a  jelent  és  a  jövőt.  Kedvező  körülmények  mindenütt 
új  hatalommal  gyarapítják.  Mindenütt  a  rendi  alkotmány 
i'ovására  fejlődik.  Ez  emelkedés  összeütközést  idézett  elő 
mindenütt,  a  hol  a  királyok  hatalma  akár  egyes  urakban, 
akár  a  rendi  alkotmányban  korlátra  talált.  A  királyság  ezen 

szerencsés  alakulása  hatással  volt  a  mi  dynastiánk  föl- 
fogására jogairól  és  kötelességeiről,  li'ányt  szabott  törek- 
véseinek, politikájának. 

Károly,  királyunk  testvére,  a  világ  leghatalmasabb 
fejedelme  és  Spanyolország  absolut  in*a  volt.  Az  egész 
dynastiát  fényre  emelte  s  az  egész  dynastia  gondolkozásába 
átszivárgott  a  spanyol  fejedelmi  conceptio,  a  törekvés,  hogy 
a  király  akarata  a  nemzet  akaratává  legyen.  És  mennyi 
hatalom  volt  kezökben.  A  magyar  nemzet  ellenőrzése  alól 
elvont  pénzzel  és  katonával  bőven  rendelkeztek.  Birtak 
mindazokkal  az  eszközökkel,  a  melyek  a  hatalmi  egyensúlyt 
mindenütt  a  királyság  javára  módosították.  Ama  lélektani 
motívumok  közül  is,  a  melyek  a  király  ügyének  minde- 
nütt hasznára  voltak,  nálunk  sokat  lehetett  megmozgatni. 
Hol  számíthatott  nagyobb  hálára  valaki,  ha  a  nemzeti 
határok  revindicati ójának  érdekében  szállt  harczba,  mint 
nálunk,  a  kiknél  a  megtelepülésünk  óta  művelt  ama  föld 
színe-java,  melyhez  a  magyar,  mint  léte  alapjához,  különös 
bensőséggel  ragaszkodott,  fajunk  és  vallásunk  legádázabb 
ellenségeinek  esett  prédájául  ?  Hol  követelte  több  jogos 
érdek  a  rend  helyreállítását  és  a  béke  biztosítását,  mint 
nálunk,  a  hol  a  török  portyázások  terhe  alatt  népünk  év- 
ről-évre mindinkább  roskadozott,  a  hol  a  hosszú  századok 
munkájával  teremtett  jólét  és  művelődés  szemlátomást 
csökkent  s  a  vagyon,  a  család,  a  puszta  élet  egyaránt 
védelemért  esengett? 

A  szerencsétlen  végű  mohácsi  nap  maga  nem  volt-e 
alkalmas  reá,  hogy  a  nemzet  szemében  lejárassa  a  sza- 
badság eszméjét  s  megértesse  vele  az  erős  kéz,  a  királyi 
hatalom  szükségét? 

Ha  mindezt  meggondoljuk  s  még  hozzáadjuk,  hogy  a 
sokféle  hadverő  eszközzel  rendelkező  királyság  természetes 
iránya  volt,  hogy,  tekintet  nélkül  országainak  közjogi  külön 

állására,  belölök  egységes  államot  alkosson  s  hogy  a  kor- 
mányzás egyszerűsítésének  és  a  külső  biztosságnak  érdeke 
mind  ezt  látszottak  tanácsolni,  akkor  értjük  csak  meg  a 
minket  fenyegetett  veszély  nöttön  növő  nagyságát. 

Mivel  a  királyság  Európa-szerte  erősödött,  országunk 
nagy  érdekei  meg  különösen  is  követelték  hatalma  gyara- 
pítását; mivel  fejedelmünk  más  országoknak  is  ura 
volt;  mivel  továbbá  oly  dynastia  foglalta  el  a  magyar 
trónt,  a  mely  a  királyi  méltóság  érzésével  volt  eltelve: 
attól  lehetett  tartani,  hogy  a  királyi  hatalom  növekedése 
és  a  kor  igényeinek  megfelelő  alakulása  létünk  önállóságát 
viszi  zátonyra. 

Mikor  a  rendiség  Európa-szerte  hanyatlásnak  indul, 
s  nálunk  alkalmatlannak  bizonyult  a  rendkívül  megnöve- 
kedett védelmi  igények  kellő  kielégítésére;  a  mikor  félni 
kellett  attól,  hogy,  ha  különös  okok  útját  nem  állják, 
nálunk  a  nemzeti  élet  törvényeinél  fogva  a  királyságnak 
hasznára  szolgáló  reactio  üti  föl  a  fejét:  akkor  válik  a  kor 
szellemétől  kikezdett  rendi  alkotmányunk  nemzeti  létünk 
védő  bástyájává. 

Nézzük  tehát  múltját,  fejlődését;  hisz  ebben  kell  ere- 
jének vagy  gyengeségének  magyarázatát  keresnünk.  Az  idők 
folyamában  a  nemzet  lelkéhez  forrt-e,  élete  mélyéig  eresz- 
tett-e gyökeret,  vagy  mutatós  külsöség-e  s  erőtlen  új  szol- 
gálatok teljesítésére? 

E  kérdés  visszavisz  történetünk  első  korára  s  azon 
kérdéshez,  a  melynek  megfejtését  e  munka  második  czél- 
jaként  tűztem  magam  elé.  A  külső  és  a  belső  szabadság 
okait  akarom  kutatni.  Eddig  az  elsővel  foglalkoztam.  Külön 
tárgyalhattam,  mert  szoros  összefüggés  nem  volt  a  kettő 
között.  Az  a  körülmény,  hogy  az  ország  kormányformája 
korlátolt  monarchia  maradt,  nem  szerepel  azok  között,  a 
melyek   a   külföldtől    való  függetlenségünk  megóvását  elő- 

mozdították.  A  szabály  az  volt,  hogy  mennél  erösebb  a 
királyság,  annál  biztosabb  állami  létünk.  Most  megváltozik  a 
helyzet.  A  XVI.  századtól  fogva  a  kormányzati  rendszerben 
kifejeződő  szabadság  lesz  állami  létünknek  is  alapja.  A  két 
nagy  szabadság  egymásba  olvad,  közös  érdekké  válik. 

Mielőtt  tehát  történetünk  ezen  korára  áttérnék,  ecse- 
telnem kell  alkotmányunk  fejlődését  a  mohácsi  vészig. 

Ha  hosszúra  is  nyúlik  tanulmányom,  ha  fejtegetéseim 
érték  nélkül  valók  is,  szolgáljon  mentségemre,  hogy  oly 
kérdéseket  tárgyalok,  a  melyekkel  magyar  embernek  foglal- 
kozni sohasem  elvesztegetett  idő ;  hogy  a  nemzeti  élet  leg- 
drágább kincseinek  méltatására  iparkodom  tereim  a  figyel- 
met, s  ösztönözni  akarok  arra,  hogy  a  dolgok  mélyéig 
igyekezzünk  hatolni,  a  nagy  fejlődés  miértjét  keressük  s 
az  okozatok  törvényeit  állapítsuk  meg. 

Őseink,  midőn  Európába  Jöttek,  nagy  szabadsággal 
b  Írtak. 

A  kormányzás  a  választott  fejedelem,  a  törzsek  vezérei, 
s  a  harczosok,  a  nemzet  szabad  tagjai  között  oszlott  meg. 
A  vezér  és  nemzet  kötötte  szerződésen  alapuló  kölcsönös 
kötelezettségek  fogalma  uralkodott  a  közállapotokon.  A  feje- 
delem, ha  esküjét  megszegte,  felelősségre  volt  vonható. 

Az  akkor  élt  nomád  népek  mások  alig  is  lehettek,  mint 
szabadok.  A  közállapotok  mind  erre  hatottak.  A  fejedelem 
vagy  király  választott  hadvezér  volt,  a  ki  a  vele  egyenlő 
szabadok  élén  szállt  harczba,  hogy  a  mit  együtt  szereztek, 
a  minek  kiküzdésében  érdeme  volt  mindenkinek  —  hisz 
ez  időkben  az  egyéni  vitézségtől  függött  első  sorban  az 
eredmény  —  abban  valamennyien  részesek  legyenek.  Az  a 
vállalat,  a  melyet  nem  közös  akarattal  határoztak  el,  a  mely- 
hez a  harczosok  nem  önszántukból  csatlakoztak,  jó  véggel 
nem  járt.  Már  annak  a  megindítása  is  tehát  köztanács- 
kozást és  közmegállapodást  követelt.  Ha  a  fejedelem  híjá- 
val volt  a  tulajdonságoknak,  a  melyeket  benne  kerestek 
és  bizalomra  többé  nem  talált,  az  egész  szervezkedésnek 
végső  czélja,  a  harczi  eredmény,  a  vezér  vagy  király  letételét 
kívánta  és  új  választást  tett  szükségessé. 

Harczi   eszközöket   mindenki   szerezhetett.  Arra,  hogy 

egy  sereg  lábra  álljon,  elég  volt,  ha  kellő  számú  egyén  ta- 
lálkozott, a  ki  egymással  egyesülni  és  magát  egy  vezetőnek 
alávetni  hajlandó  volt.  A  sereg  kiállítása  nem  volt  olyan 
privilégiuma  a  közhatalomnak,  mint  később,  s  nem  is 
biztosított  neki  döntő  súlyt.  A  fegyverre  kelt  nemzet  több- 
ségét engedelmességre  kényszeríteni  nem  lehetett.  Vagy 
önként  meghajolt  a  fejedelemnek,  vagy  nem  lehetett  vele 
bírni.  A  harczi  mesterséggel  való  foglalkozás  és  a  fegye- 
lem nem  adott  a  nemzet  egy  részének,  a  fejedelemtől  függő 
seregnek,  a  kisebbségnek,  anyagi  felsőbbséget  a  nemzet 
többségével  szemben.  A  közhatalmat  csak  a  közbizalom 
juttathatta  erőhöz.  Szükség  sem  volt  a  nemzettől  független, 
állandó,  erős  felső  vezetésre.  A  mennyi  kellett,  magától 
előállott.  A  harczban  elkerülhetetlen  fegyelem  és  egyöntetű 
vezénylet  mindenkinek  érdeke  volt.  Ha  volt  föladatára  rá- 
termett fejedelem,  engedelmességre  számíthatott.  Együtt 
élt,  kis  területen  tanyázott  a  nép,  s  helyi  érdekek  szétága- 
zása,  bontó  ereje  benne  nem  támadt.  Közvetlen  személyes 
befolyása  lehetett  mindenkire  a  főnöknek.  Az  egyes  egyén, 
együtt  élve  a  többivel  és  saját  tulajdonában  levő  külön 
várak  híjában,  az  összességgel,  a  közakarattal  nem  birt 
szembeszállani.  A  nemzeti  egység  föntartása  sem  tett  tehát 
szükségessé  állandó  kormányzati  szervezetet.  A  közigények 
aránylag  csekélyek  voltak,  a  rend  és  a  közbátorság  érdeke 
nem  követelt  központosító,  erős  közhatalmat. 

A  primitív  egyszerűségű  társadalom  tehát  szabad  for- 
mák közt  mozgott.  Őseink  szabadsága  is  természetes  volt;  a 
nomád  népek  életének  körülményei  idézték  elő.  De  mihelyt 
ez  az  állapot  megváltozott,  következményeinek  is  módosul- 
niok  kellett.  A  legtöbb  nép  fokozatosan  elvesztette  eredeti 
szabadságát ;  nekünk  ellenben  sikerült  belőle  sokat  megmen- 
tenünk. Más  alakot  öltött,  színt  hagyott  bensősége,  de  fön- 
maradt.  Szakadatlan  egymásutánban  a  nomádkori  szabad- 

Ságig  vilietö  vissza  mai  alkotmányunk.  Midőn  a  XVI.  és 
XVII.  században  a  válság  fenyegette,  már  mély  gyökeret 
vert  erős  hagyományok  kötötték  a  magyar  gondolkozáshoz 
és  érzéshez. 

Az  elhatározó  esemény,  történetünk  nagy  ténye,  mely 
e  szerencsés  fejlődést  lehetővé  tette,  az  volt,  hogy  sza- 
badságunk jókor  korlátoztatott ;  hogy  kellő  időben,  midőn 
a  dolgok  természeténél  fogva  még  nem  lehetett  a  nemzet 
szabad  szellemét  elfojtani,  midőn  főleg  a  chaotikus  szét- 
hullástól kellett  tartani,  s  a  központosítás,  az  absolutismus 
a  nemzet  életét  komolyan  még  nem  veszélyeztette,  király- 
ságunk hatalmasan  ki  tudott  bontakozni  és  hogy  ezen  az 
egész  koron  át  fönn  tudott  maradni. 

A  középkor  közállapotai  okozták,  hogy  olyan  királyság 
mellett,  a  melynek  elég  nagy  volt  az  ereje  a  nemzet  egy- 
ségének a  föntartására,  a  közszabadság  valamely  nemének 
ki  kellett  fejlődnie. 

A  királyi  hatalom  keletkezésének  és  állandó  fönmara- 
dásának  okai  ezért  a  szabadság  okai  között  elsőrendű  sze- 
repet visznek. 

Mielőtt  tehát  azzal  foglalkoznám,  hogy  miért  és  mikép- 
pen tartotta  fönn  magát  az  ősi  szabad  élet;  mielőtt  tulaj- 
donképpeni tárgyamra  térnék  át:  a  királyi  hatalom  emel- 
kedésének és  fönmaradásának  okait  kell  vázolnom. 

A  nomád  álla])otoknak  megfelelő  alkotmány  mindenütt 
fölmondotta  a  szolgálatot  és  megbomlott,  mihelyt  nagy 
területű  államok  alakultak.  A  mint  a  seregek  nagy  terüle- 
ten szétszóródva  megtelepedtek,  a  múlt  igényeinek  meg- 
felelt összekapcsoló  erő  tehetetlenné  vált,  s  a  társadalom 
darabokra  tört,  atomjaira  oszlott  föl.  Az  alárendeltségnek 
az  a  foka,  a  mely  az  egymás  közelében  élt  és  egymással 
személyes  érintkezésben  maradt  harczosok  szerves  egységét 
biztosította,   elégtelen    volt   a   meghódított   fajokkal    össze- 

keveredett,  helyi  érdekek  hatása  alá  jutott,  s  egymástól 
mértföldnyi  távolságban  lakó  földbirtokosokból  képződött  új 
társadalomnak,  a  pásztornépböl  földmívelövé  lett  nemzet- 
nek összekapcsolására.  A  régi  központi  hatalom  nem  birt 
lépést  tartani  a  folyton  szaporodó  új  kívánalmakkal.  Uj 
intézményekre,  új  alkotmányokra  volt  szükség. 

A  haladást  mindig  az  biztosítja  a  legjobban,  ha  a  kívá- 
natos változásokkal  olyan  tényező  azonosítja  magát,  a  mely 
a  köznek  az  érdekében  a  maga  érdekét  is  megleli. 

E  korban  a  királyság  volt  ilyen  tényező.  Érdekét  és 
hivatását  abban  kereste,  a  mire  a  nemzetnek  szüksége 
volt.  A  törzsökön  nyugvó  szervezetnek  területi  állammá 
fejlesztéséhez  látott. 

Ama  nagyszabású  hadjáratok  közben,  a  melyek  a  nép- 
vándorlás idején  a  barbároknak  új  hazát  nyitottak,  a  vezér 
többnyíre  nagy  nimbust  szerzett  magának.  A  hódítás,  a 
honalapítás  dicsfénye  övezte.  De  még  ennél  is  döntőbb 
befolyással  volt  jövőjére,  hogy  római  légkörben  új  tarta- 
lommal gazdagodva,  új  fogalommá  alakult  át.  Két  új  for- 
rásból meríthetett  erőt  új  hivatásához. 

A  keresztény  egyházat  a  pogány  invasio  végső  pusztu- 
lással fenyegette.  Egész  erejét  tehát  a  barbárok  megtérítésére 
fordította.  Hogy  eredményt  lásson,  fő  gondját  a  vezérek 
megnyerésére  irányozta.  Legtöbbnyire  a  vezér  segítségével 
sikerült  előbb  külsőleg  meghódítani  az  új  népeket,  majd  bel- 
sőleg is,  nagy  munka  után,  áthatva  őket,  uralkodni  rajtuk. 

Az  egyház  érdekévé  lett  a  vezéri  állás  tekintélyének 
öregbítése.  Rendelkezésökre  is  bocsátotta  egész  befolyását. 
A  keresztény  vallás  óriás  sikere  így  a  fejedelemség  sikerévé 
lett.  E  frigyből  fejlődött  ki  az  Isten  kegyelméből  való  király- 
ságnak eszméje.  Az  egyház  áldása  fenségessé  tette  tekin- 
télyét s  meggyökerezett  a  fogalom,  hogy  a  nép  akaratától 
független  felsőbb  eredete  van  a  polgári  főhatalomnak,  azzal 

az  isteni  hivatással,  hogy  a  rendet  íöntartsa  és  a  nép  életét 
magasztos  czélok  szerint  idomítsa. 

A  római  imperatorság  emléke  és  az  a  fölfogás,  hogy  ö 
képviseli  a  nemzetet,  s  benne  fejeződik  ki  a  közakarat,  volt 
az  a  másik  elem,  a  mely  a  királyságot,  mint  az  imperator- 
ság utódját,  kiemelte  a  nép  tanácsában  nyilvánuló  közaka- 
rat előtt  meghajoló  választott  vezérnek  állásából. 

De  az  ekként  átformálódott  királyság  nehéz  feladattal 
állott  szemben. 

A  legtöbb  országban  a  szilárd  állam  alakítására  irá- 
nyuló kísérlet  nem  járt  maradandó  eredménynyel.  Mintha 
homokon  építene  a  királyság,  nagy  egyéniségek  nagy  erő- 
feszítéseinek többnyire  hamar  nyoma  vész.  A  részek  szerte- 
húzása  csaknem  mindenütt  diadalmaskodik  az  összetartó 
erő  fölött.  A  királyság,  ellentétben  elméleti  nagyságával,  tény- 
leg tehetetlenné  lesz  a  legtöbb  országban.  Ha  egyeseknek 
itt-ott  sikerül  is  a  királyságot  érvényre  juttatni,  s  a  nép 
életét  huzamosabb  ideig  központosító  befolyás  alá  terelni, 
a  népvándorlás  idején  létrejött  államok  egységében  előbb- 
utóbb  mégis  beáll  a  hanyatlás.  Magyarország  a  kevés  ki- 
vételhez tartozik.  Sőt  egyedül  nekünk  sikerült  a  IX.  szá- 
zadig Európában  államot  alkotott  népek  közül,  körülbelől 
változatlan  határokon  belől,  szakadatlan  folytonossággal,  az 
állam  egységét  a  hódítás  első  perczétöl  kezdve,  a  nemzet 
hegemóniája  eredeti  jellegének  állandó  megóvásával,  a  mai 
napig  föntartani. 

A  hódítás  után  nálunk  is  az  az  állapot  támadt,  a  mely 
a  germán  társadalomban  mutatkozott.  Az  ősi  szabadság 
változatlan  föntartása  az  egység  megbontását  idézte  volna 
elő.  A  mint  az  egyes  törzsek  megtelepedtek  és  a  közösen 
szerzett  hazában  földbirtokot  kaptak,  a  régi  laza  jogi  kap- 
csok elégtelenekké  válnak  az  egység  megóvására.  A  szemé- 
lyes érintkezés   meggyérül.    Az   egymástól   eltérő   helyi   ér 

(lékek  érvényesülnek.  Az  állandó  tartózkodás  helyeivé 
lett  fekvöségek  különös  kívánalmai  az  egy  vidéken  együtt 
lakó  törzseket  szorosan  egymáshoz  fűzik  és  a  többiektől 
elválasztják.  Ezzel  szemben  a  fejedelem,  úgy  mint  másutt 
is,  az  egész  nemzet  egységes  érdekét  képviseli.  Mint  egyebütt, 
nálunk  is,  hatalmát  növelni  igyekszik,  s  szövetkezve  az  egy- 
házzal, hivatása  körét  tágítja,  átalakítja.  A  fejedelemség  az 
Istentől  eredő  rendeltetésű  királysággá  formálódik  át.  Szent 
István  Nagy  Károly  conceptióját  fogadja  el,  az  ő  államát 
ülteti  át  a  magyar  talajra,  az  ő  munkáját  végzi.  Szűkebb 
keretben,  de  maradandóbban.  A  mit  épít,  nem  omlik  össze. 
A  mit  évszázaknak  szánt,  századokig  él.  Az  ő  területi 
állama  föntartja  magát  mindazon  nehézségek  ellenére,  a 
melyek  másutt  a  hasonló  alkotásokat  romba  döntötték, 
Nagy  Károly  meghal  814-ben,  birodalma  három  részre 
oszhk  843-ban,  888-ban  e  három  helyen  már  hétre  talá- 
lunk; egyikök,  a  tulajdonképpeni  Francziaország,  ez  időben 
egymástól  csaknem  egészen  független  huszonkilencz  hűbérre 
szakad,  egy  századdal  később  pedig  ezen  egy  királyság 
területén  már  ötvenöt  souverainitás  képződött. 

Nálunk  az  egység  fönmarad.  A  királyság  nem  veszti  el 
tartalmát.  Az  ország  kormányzati  épsége  nem  csorbul.  Mi- 
ként történhetett,  hogy  a  mi  Nagy  Károly  művét  foszlányokra 
tépte,  Szent  István  alkotásán  diadalmaskodni  nem  birt  ? 

Nagy  Károly  birodalma  a  maga  teljességében  meg  nem 
állhatott.  Sorsát  nem  hasonlíthatni  össze  a  magyaréval. 
Szertelen  nagy  volt,  egymással  meg  nem  férő  népeket  ölelt 
föl.  A  különböző  nemzetiségek,  a  melyeket  egyesített,  bir- 
tokában voltak  a  független  politikai  élet  legfőbb  föltételé- 
nek, a  különálló  területnek  s  közös  hagyományokon^,  ala- 
puló közérzületnek.  Károly  alkotása  nagy  világbirodalom 
volt,  időhöz  kötött  hivatással.  Mihelyt  a  kereszténység  ural- 
mát    Közép-Európában     biztosította,     ütött     az     órája,    s 

szét  kellett  hullnia,  mert  gátat  vetett  a  további  fejlő- 
désnek. 

A  848-ban  egymástól  különvált  részek  további  bomlása 
azonban  másként  Ítélendő  meg.  Oly  okok  működtek  náluk 
közre,  a  melyek  a  kor  általános  körülményeiből  eredtek,  a 
melyek  egész  Európát  kis  tartományokra  bontották,  s  az 
egységes   nemzeti  életet  csaknem  Qiindenütt  tönkre  tették. 

Még  fogyatékosak  voltak  az  eszközök,  a  melyek  segít- 
ségével a  királyság  később  nagyra  emelkedett;  a  körülmé- 
nyek még  nem  kedveztek  a  központosításnak,  s  nehézzé 
tették  az  egymástól  távol  lakó  tömegeknek  egységes  kor- 
mányzását. 

A  közlekedés  nehézségei,  a  kereskedelem  fejletlensége, 
a  művelődés  kezdetleges  volta  arra  munkáltak,  hogy  nagy 
tömegekben  közszellem  ne  ébredjen,  s  hogy  az  összetarto- 
zás érzése  csak  szűk  területen  élő  egyének  közt  támad- 
jon, csupán  helyi  érdekek  kapcsolódjanak  egymáshoz,  s  a 
távolabb  levő  erőknek  egymásra  való  hatását  apaszszák. 
Kevesebb  közös  érdeke  volt  egy-egy  nagyobb  nemzetnek 
s  a  meglevő  érdekeket  sem  értette  meg  oly  világosan,  mint 
később.  Ily  körülmények  között  nehéz  volt  a  király  föladata. 
Az  eszközök,  a  melyekkel  élt,  magok  is  a  helyi  hatalmak- 
hoz simultak.  A  független  helyi  társadalmak  központjai 
lettek. 

A  tisztviselők,  a  király  megbízottjai,  emancipálták  ma- 
gokat alóla,  s  a  reájok  ruházott  hatalomnak  és  vidékek- 
nek fejére  nőttek.  Kisiklottak  a  király  körme  közül.  A  köz- 
ponttól távol,  szerencsé] ők  azon  fordult  meg,  miképpen 
tudnak  a  helyi  erőkkel  megférni,  a  maguk  vidékén  boldo- 
gulni. Ha  itt  erős  gyökeret  vertek,  a  messze  levő  felsőbb 
hatóságtól  nem  féltek.  Ha  itt  nem  sikerült  lábukat  meg- 
vetniök.  a  király  alig  tudott  rajtok  segíteni.  A  magok 
emberségéből   kellett   megállaniok,    s   ezért   függetleneknek 

Gr.  Andrássy  Gyula:  Fö  ama  rudasunk  okai.  '^ 

érezték  magokat.  Elletiörzésök  csaknem  lehetetlen  volt. 
Mindehhez  még  egy  másik  körülmény  is  járult.  Tekinté- 
lyök  és  hatalmok  attól  függött,  hogy  hivatalukon  kívül 
volt-e  nagyohh  földbirtokuk.  Földet,  várakat  kellett  nekik 
adni.  különben  nem  volt  erejök  a  király  akaratának  végre- 
hajtására. Mihelyt  azonban  ezeket  az  anyagi  eszközöket 
megkapták,  a  helyi  érdekek  szolgálatába  szegődtek,  s  erőt 
szereztek  az  ellenállásra.  A  földbirtok,  összekapcsolva  a 
hivatallal,  a  hivatal  természetét  bomlasztotta  meg.  Ten- 
dentiája,  hogy  örök  birtokká  váljék,  a  közhatalmat  is 
örökölhető  joggá  törekedett  átváltoztatni.  A  hol  czélt  ért, 
teljesen  megbomlott  az  államrend.  A  közhatalmat  izről 
izre  tépték,  s  a  souverainitás  helyi  közegei  lettek  a  helyi 
souverainek.  Ha  sikerült  a  helyi  közérzületet  irányítaniok, 
a  vidék  számot  tevő  embereit  magok  köré  sorakoztatniok. 
szilárdabb  egység  élén  állottak,  mint  a  király.  Igazibb, 
egységesebb  életet  élt  egy-egy  ilyen  tartomány,  mint  az 
ország.  A  kinek  hivatása  lett  volna,  hogy  a  király  számára 
a  sereget  szervezze  és  karban  tartsa,  a  sereg  urává  lett  és 
önhasznára  fordította. 

A  középkor  ezen  szakában  a  helyi  kis  erők  függet- 
lenségének a  taktikai  viszonyok  is  javára  voltak,  ezek 
pedig  mindig  döntő  befolyást  gyakoroltak  az  állam  al- 
katára. A  hadakozás  föltételei  sohasem  kedveztek  annyira 
a  részek  önállóságának,  mint  ebben  a  korban.  Könnyebbé 
tették  a  helyi  ellenállást  most,  midőn  csaknem  bevehe- 
tetlen várak  emelkedtek,  a  melyek  segítségével  kisebb 
csapatok  nagy  tömegekkel  is  daczolhattak,  mint  a  nomád 
korszakban,  midőn  még  nem  voltak  ilyen  várak,  vagy 
mint  a  későbbi  századokban,  midőn  rajtuk  az  újabb  fegy- 
verek már  kifogtak.  Kedvezőbbek  voltak  a  helyi  ellenállás- 
nak e  kor  körülményei,  mint  a  nomád  időkéi,  mert  míg 
akkor  mindenki  könnyen  szerezhetett  fegyvert,  s  így  kisebb 

katonai  csoportosításokra  szükség  nem  volt,  s  velők  szem- 
ben az  egyes  is  védekezlietett.  addig  most  a  nehéz  pán- 
czélok  és  várak  elkerülhetetlenekké  váltak,  a  mi  az  erők 
oly  rendezését  vonta  maga  után,  a  mely  mellett  az  egyes 
ember  önállósága  megcsorbnll.  S  inkább  kedveztek  az  idők 
a  lielyi  ellenállásnak,  mint  később,  midőn  hatásos  fegyve- 
reket a  helyi  csoportok  már  nem  tudtak  szerezni,  s  azokat 
csak  a  közerő  nagy  áldozatával  lehetett  előteremteni.  így 
minden  arra  hatott,  hogy  a  nagy  államok  kicsinyekre  sza- 
kadjanak. Igazi  közvetlen  uralom  csak  odáig  terjedt,  a 
meddig  a  kard  éle  ért.  Ilyen  könnyű  szerrel  jól  megvéd- 
hető területekre  foszlott  az  ország. 

Nálunk  is  megvoltak  ezek  a  körülmények,  de  nem 
birtak  erőt  venni  a  királyságon  és  az  egységen,  a  melyet 
ő  képviselt  és  védett  meg.  Miért? 

Mivel  a  helyi  decompositio  legtöbbnyire  a  húbérrend- 
szer  alakjában  mutatkozott,  nálunk  pedig  e  rendszer  nem 
birt  olyan  föltétlen  uralomra  jutni,  mint  Európa  többi  álla- 
mában, könnyen  támad  az  az  ötlet,  hogy  ezen  különleges- 
ségünknek köszönhetjük  állapotunk  szerencsés  alakulását. 
De  ez  az  okoskodás  nem  áll  meg.  Ellentétben  van  azzal  a 
ténynyel,  hogy  fokonkint  nálunk  is  elfogadták  a  hűbér 
fogalmát;  hogy  Angliában  a  teljes  merevségében  meg- 
honosított hűbérrendszer  segítségével  sikerült  a  királyság- 
nak magát  föntartania;  végül  azzal,  hogy  a  hol  e  rend- 
szer nem  birt  teljesen  érvényre  jutni,  ott  is  győzedelmes- 
kedett a  széthúzás,  például  Olaszországban  a  városok, 
Scótiában  a  ciánok  függetlensége  alakjában. 

Annak  tehát,  hogy  Magyarországon  a  királyság  e  kor- 
ban erős  maradt,  mélyebben  rejlő  okainak  kellett  lenni. 

A  királyság  csak  úgy  boldogulhatott,  ha  különös  körül- 
mények a  nemzet  egyes  tagjail)an  és  a  közszellemben  támasz- 
tékot szereznek  neki. 

Okos  törvények  és  intézmények,  egyes  nagy  eml)erek 
az  általános  helyzetnek  káros  voltát  állandóan  ellensúlyozni 
sohasem  képesek. 

E  kor  története  arról  tanúskodik,  hogy  főleg  ott  ma- 
radt a  királyság  erős,  a  hol  a  nemzetet  olyan  belső  vagy 
külső  veszélyek  fenyegették,  a  melyek  az  egységes  vezetést 
a  társadalomtól  is  élénken  érzett  elkerülhetetlen  szükséggé 
tették. 

Különösen  nehéz  körülmények  kellettek  hozzá,  hogy 
primitív  állapotban  élő  emberek  között  az  összetartás  érzete 
ébredjen. 

Ezt  tapasztaljuk  a  normannoktól  alapított   AngUában. 

Angliát  1066-ban  egy  aránylag  csekély  számú  sereg 
hódította  meg,  mely  a  régi  lakóktól  folyton  fenyegetve,  ösz- 
tönszerűleg a  központban  keresett  támaszt.  A  szászok  főleg 
a  normann  nagyok  ellen  törtek,  kik  a  régi  földbirtokosok 
jogait  bitorolták,  azon  thanokét,  a  kikben  culminált  a  szász 
nemzeti  élet.  Ez.  a  viszály  lehetetlenné  tette,  hogy  a  vidék 
egész  népe  összetartó  egységgé  szervezkedjék.  A  normann 
uralmat  fenyegető  veszedelem  a  hódítókban  ébren  tartotta 
az  egységes  vezetés  szíikségének  érzetét. 

A  királyok  ügyesen  kiaknázták  e  helyzetet.  Eevrészt 
jogvédelmet  igérve  a  szászoknak,  s  kaczérkodva  velők,  más- 
részt a  veszélyben  forgó  normann  érdeket  képviselve,  az 
államot  alkotó  mindkét  fajt  magukhoz  kapcsolták. 

Ezért  volt  az  állam  egységes  alkata  természetes^  ezért 
lehetett  azt  föntartani. 

Francziaországban  ellenkező  volt  a  helyzet  s  ellenkező 
az  eredmény  is. 

A  frank  törzsek  annyival  erőteljesebbek  voltak,  mint 
az  alávetettséghez  szokott  gall  nép  és  az  izolált  római  pol- 
gárság, hogy  uralmok  belőlről  egy  pillanatig  sem  forgott 
veszélvben. 

Kívülről  sem  fenyegette  őket  oly  természetű  veszedelem, 
mely  a  frank  nemzeti  önérzetet  ébren  tartotta  és  az  egysé- 
ges vezetés  szükségének  éi'zetét  támasztotta  volna  bennök. 

Nagy  Károly  ezt  a  veszélyt  elhárította.  Az  ö  ideje 
óta  a  frank  a  világ  urának  érezte  magát.  A  biztosság  ezen 
tudata  utat  tört  a  kor  decentralisáló  törekvésének.  Az  össze- 
kapcsoló erők  a  liáttérbe  szorultak,  mert  fölöslegeseknek 
tartattak,  a  szertehúzók  elébbre  kerültek.  Nagy  Károly  in- 
tézményei ezen  iránynak  nem  birnak  ellenállani.  Magok  is 
a  decentralisatio  szolgálatába  szegődnek.  A  hűbérrendszer, 
a  melyet  Nagy  Károly  az  egység  alapjává  akart  tenni,  a 
helyi,  a  tartománybeli  erőket  szervezi.  Nem  az  államot, 
hanem  a  részek  önállóságát  élteti.  Az  egység  fölbomlása 
részben  a  fajok,  részben  a  geographiai  és  topographiai  hely- 
zet, részben  a  földbirtok  véletlen  szeszélyű  öröklési  rendje 
szerint  történik.  Nem  a  nemzetiségi  elv  győzelme,  mert  annyi- 
féle törzs  és  nemzeti  árnyéklat  nem  volt  a  birodalomban, 
a  hány  független  hatalom  keletkezik.  A  souverainitás  eme 
megoszlásának  fő  oka,  hogy  a  közérzülettől  nem  támoga- 
tott központ  nem  képes  a  közállapotoktól  ápolt  helyi  ér- 
dekekkel és  helyi  hatalmakkal  megküzdeni. 

Nálunk  sem  sikerül  a  királyok  vállalkozása,  ha  általá- 
nos okok  meg  nem  értetik  a  nemzettel  az  egység  becsét  és 
szükségét,  s  ha  a  nemzet  tagjai  nem  félnek  annyira  az 
állam  gyengeségétől,  hogy  az  ellene  való  védelem  czéljából 
saját  szabadságuk  korlátozását  is  eltűrik. 

Positiv  adataink  ugyan  nincsenek,  de  ha  tekintjük  a 
magyarok  helyzetét  Európában;  ha  fontolóra  veszszük  a 
tényt,  hogy  alig  szűnünk  meg  offensiv  kirohanásainkkal, 
mindjárt  kezdődik  a  fejedelmi  hatalom  emelkedettének  a 
kora;  ha  meggondoljuk,  hogy  őseink  már  ezen  időben 
példát  mutattak  a  politikai  érettségben:  nem  kételkedhe- 
tünk benne,  hogy  a  függetlenségöket  fenyegető  veszedelem 

értette  meg  velők,  hogy  a  központi  hatalom   erejét   fokoz- 
niok  kell. 

A  magyar  nemzet  azon  helyzetben  van,  a  melybe  min- 
den olyan  faj  jut,  a  mely  magánál  erösebb  népek  között  él: 
csak  egysége  és  összetartása  mentheti  meg. 

A  nemzet  ezt  megérti.  Kész  szabadságát  korlátozni,  s 
fejedelmének  segítségére  lenni  az  egység  fentartásában, 
midőn  más  műveltebb  népek  az  állami  rend  szükségét  még 
alig  érzik.  Fölfogja  érdekét  és  nem  egy  kedves  szokását, 
nem  egy  jogát  áldozza  föl  miatta,  holott  más  fejlettebb 
fajok  veszni  hagyják  államukat,  hogy  szabadságaikat  zavar- 
talanul élvezhessék.  Mi  lehetett  ennek  oka?  Mi  idézhette 
elő,  hogy  őseink,  a  kiknek  az  engedelmeskedés  soha  sem 
esett  könnyen,  a  kik  büszkeségben,  rakonczátlan  szellem- 
ben mindenkivel  versenyeztek,  a  királyi  hatalmat  ápolják, 
támogatják,  erőben  tartják,  midőn  másutt  elfordul  tőle  a 
közérzület  ? 

A  magyar  nem  tagja  ama  világot  hódító  nagy  nép- 
családnak, a  mely  környezi.  Pxokonnyelv,  régi  szomszéd- 
ság, közös  istenek  imádása  hozzá  nem  csatolja.  Elszakadva 
atyafiaitól,  idegen  világba  került.  Ismerjük  a  nyugati  kró- 
nikások följegyzéseit,  a  melyekben  őseinkről  megemlékez- 
nek. Alig  tartják  őket  embereknek;  valami  ördög-féle  ször- 
nyeknek nézik.  Formájuk,  beszedők,  szokásaik  választó- 
falat emelnek  kőzéjök  és  a  többiek  közé.  Nem  természetes-e, 
ha  ezek  irányában  némileg  hasonló  érzés  támad  a  ma- 
gyarokban? Nem  természetes-e,  hogy  másféle  lényeknek 
képzelvén  magokat,  mint  a  kikkel  az  új  világban  össze- 
kerültek, az  őket  egymáshoz  fűző  közös  öntudat  megerő- 
södik, s  ösztönszerűleg  csomóba  verődnek,  mint  az  állat, 
ha  a  veszélynek  neszét  veszi  1  Ha  valamelyikök,  elszakadva 
a  nemzet  zömétől,  idegen  uralom  alá  jut,  kínosabban  szen- 
ved és  nehezebben  tűri  állapotát,  mint  ugyanilyen  esetben 

a  gall,  a  hurgiindi  vagy  a  frank,  a  ki  rokonokhoz,  a  ma- 
gáéhoz hasonló  szokású  és  műveltségű  fajokhoz  csatlakoz- 
hatik.  A  nemzetet  fenyegető  veszélyt  a  magyarnál  az  egyén 
közvetlenül  érzi. 

Nem  elvont  fogalmak,  nem  csak  a  fajnak,  a  hazának 
magasztosahb,  eszményibb  szeretete,  nem  a  kötelesség  érzete 
az  állam  iránt  voltak  azon  erők,  a  melyek  itt  működtek. 
Az  elhatározó  ok  minden  egyesnek  az  az  ösztönszerű  aggo- 
dalma lehetett,  hogy  olyan  emberek  uralma  alá  jut,  kik 
benne  alig  látnak  embertársat,  kik  megvetik,  kiket  nem  ért 
és  a  kik  öt  sem  értik  meg,  kik  más  agyagból  lévén  gyúrva, 
másképp  gondolkoznak,  éreznek  és  cselekesznek,  mint  ö. 
Közvetlen  és  erős  rúgó  volt  ez  az  aggodalom ;  az  önzésből 
fakadt.  Ezért  volt  állandó  és  szabhatott  egész  történetünk- 
nek irányt. 

A  nemzeti  egység  iránt  fogékonynyá  lett  minden  magyar 
ember  lelke,  mert  ez  az  egység  mindenkinek  közvetlenül 
érzett  egyéni  érdekeivel  is  összekapcsolódott.  A  mikor  más 
nemzetek  még  keveset  törődnek  az  állam,  az  összeség 
ügyeivel,  nálunk  erős  közérzület  van  és  támogatja  a  királyt 
nehéz  föladatában. 

Veszélyeztetett  helyzetünk  fajunk  legnagyobb  erényé- 
nek lett  okozójává:  a  nemzeti  erős  érzületnek.  Neki  kö- 
szönhetjük, hogy  egységesek  maradtunk,  mikor  más  népek 
széjjelmáltak ;  hogy  megküzdhettünk  nálunk  hatalmasabb 
tényezőkkel ;  hogy  önkormányzatunknak  egy  ezredéven  át 
való  megóvásával  olyant  teremtettünk,  a  mire  büszkék  le- 
hetünk, a  mi  méltókká  tesz  reá,  hogy  helyet  foglaljunk  a 
kiváló  nemzetek  sorában.  A  jövőben  is  csak  úgy  tarthatjuk 
fönn  magunkat,  ha  megőrizzük  erős  faji  érzetünket,  ha 
ezt  a  nélkül,  hogy  bensőségében,  mélységében,  igaz  vol- 
tában gyengülne,  a  modern  világ  tágabb,  humanitáriusabb 
fölfogásával,   európai   szellemével  össze  tudjuk   egyeztetni, 

s  ha  fajunk  hö  és  törhetetlen  szeretete  mellett  mások 
gyülölésétöl  mentek  bírunk  maradni.  Veszélyeztetett  hely- 
zetünk tudata  teremtette  meg  az  összetartás  érzetét,  s  e 
tudat  volt  multunk  föszerencséje.  Ez  óvjon  meg  bennünket  a 
jövőben  is  a  balga  ehauvinismustól,  a  mely  nem  erö,  nem  az 
a  nyugodt  önérzet,  a  mely  embernek  és  nemzetnek  egyedül 
válik  díszére  és  hasznára,  hanem  léha  hiúság,  a  mely  elvakít, 
egyént  és  nemzetet  egyaránt  nevetségessé  és  gyengévé  tesz, 
őket  a  maguk  hibáinak  megismerésében  megakadályozza,  s 
hajlandóságot  kelt  bennök  koczkázatos  vállalatokra,  mert  sa- 
ját erejökröl  és  hatalmukról  túlzott  fogalmakat  támaszt;  nem 
kelt  rokonszenvet,  mert  csak  sérteni  tud,  nem  ébreszt  tisztele- 
tet, mert,  mint  minden  kérkedés,  csak  megmosolyogni  való. 

Még  egy  körülménynek  lehetett  az  a  hatása  a  magyarra, 
hogy  egy  erős  központ  szükségéről  győződjék  meg. 

Úgy  látszik,  hogy  a  magyar  hódítók  a  lakosságnak  kis 
részét  tették,  s  az  idegen  fajok,  főleg  az  ország  hegyes 
vidékein,  a  hová  a  magyar  letelepedni  nem  szeretett,  ere- 
deti nemzetiségöket  megtartották.  Habár  nincs  bebizonyítva, 
valószínű,  hogy  az  északi  megyékben  ma  élő  szlávjaink  a 
régi  lakóktól  származnak. 

Nem  kell-e  hinni,  hogy  ez  az  állapot  ugyanazzal  a  ha- 
tással volt  a  magyarokra,  mint  a  milyennel  volt  Angliá- 
ban a  normannokra  hasonló  helyzetük? 

Történelmünk,  igaz,  e  régi  fajok  elégedetlenségéről, 
pártütéséről  mit  sem  tud.  De  ez  még  nem  bizonyítja,  hogy 
ilyen  természetű  fölkelések  nem  voltak,  s  a  följegyzéseknek 
egyebekben  is  sajnálni  való  némasága  legfeljebb  arról 
tanúskodik,  hogy  szervezett  nagy  harcz  a  régi  uralom 
helyreáUításáért  nem  folyt.  Ennél  többet  a  történelmi  bizo- 
nyítékok hiányából  következtetni  nem  lehet.  Csuda  számba 
menne,  ha  Pannónia  régi  lakosai  a  magyar  hegemóniát  az 
ellenállás  minden  kisérlete  nélkül  fogadták  volna  el.  A  mi- 

röl,  a  római  uralointól  kezdve  a  török  birodalom  bomlá- 
sámik  megindulásáig,  az  egész  világ  története  tanúskodik, 
annak  nálunk  is  meg  kellett  történnie.  A  népélet  psycho- 
logiája  azt  a  föltevést  támogatja,  hogy  az  idegen  fajok  rossz 
szemmel  néztek  őseinkre,  kik  bitorlók  voltak,  kik  fegyver- 
rel hódították  meg  őket,  kik  az  éppen  emelkedőben  levő 
ösi  fajokat  atyáik  örökségétől  fosztották  meg.  Bizonyos, 
hogy  ez  fájt  nekik,  hogy  ennek  emléke  fiúról  fiúra  szállt, 
s  nem  valószinü-e,  hogy  a  nemzetiségek  elégedetlensége  és 
megbízhatatlansága  itt-ott  apró  rablásokban,  másutt  fenye- 
getödző  morajban  nyilvánult,  s  hogy  ennek  hatása  volt 
a  magyar  ember  világfölfogására  és  nemzeti  ösztönének 
fejlesztésére? 

A  magyar,  a  ki  látja,  hogy  kívülről  ellenségek  fenye- 
getik, s  hogy  bent  az  országban  is  idegen  és  tőle  hú- 
zódozó elemek  élnek,  a  kinek  udvarnépe  más  eredetű, 
nyelvű,  gondolkozású,  iellemű,  mint  ő,  nem  lesz  helyi 
érdekekért  lelkesedő  hazafi,  hanem  az  egységes  hazáért 
hevül ;  megérti,  hogy  össze  kell  tartania,  megérti,  hogy 
egységének  és  ezzel  hegemóniájának  első  föltétele  a  királyi 
hatalom. 

Ha  ilyen  volt  a  helyzet,  s  ha  nincs  igazuk  azoknak, 
kik  azt  állítják,  hogy  Szt.  István  idejében  már  egynyelvű 
volt  az  ország,  sokszoros  fontosságúvá  kellett  e  ténynek 
válnia  az  egység  föntartása  szempontjából,  mert  éppen  ott 
éreztethette  hatását,  a  hol  legkönnyebben  képződhetett 
volna  helyi  különállás:  a  nehezen  megközelíthető  hegyes 
vidékeken. 

A  hol  a  magyar  csak  magyart  látva,  az  erő  öntuda- 
tában nevelkedett,  a  különválás  geographiai  föltételei  nem 
voltak  meg.  A  magyarlakta  részek  a  közelben  tanyázó  ud- 
var keze  ügyébe  estek,  a  hol  könnyebb  volt  a  korona 
tekintélyének  a  megóvása. 

A  királyság  erejének  megszilárdítását  annak  is  kö- 
szöni, hogy  jókor  alapíttatott  meg.  A  támadó  hadjárat  ku- 
darcza  bizonyságát  adta,  hogy  a  régi  rendszer  idejét  múlta. 
Sokan  megértették,  hogy  elkerülhetetlen  a  szigorúbb  fe- 
gyelem és  szorosabb  szervezet,  a  királyságtól  fölkarolt 
belső  átalakulás,  a  nyugati  vallás  és  művelődés  elfo- 
gadása. 

A  normann  királyságnak  nagy  hasznára  volt,  hogy 
fegyelmezett  hadserege  lett  államának  vezető  osztálya. 

Ezzel  szemben  Nagy  Károlynak  kárára  esett,  hogy 
már  majdnem  háromszáz  évig  éltek  a  frank  hódítók  új 
hazáj okban  a  nélkül,  hogy  államukat  csak  valamennyire  is 
szilárd  egységgé  alakították  volna,  úgy  hogy  a  természetes 
hatások  szétrepesztő  erejét  semmi  sem  tartóztatta  föl,  s 
Károlynak  a  már  külön  egységekké  forrt  vidéki  szerveze- 
teket kellett  megbontania. 

Szt.  István,  ha  helyzete  nem  is  volt  olyan  kedvező^ 
mint  Hódító  Vilmosé,  sokkal  könnyebb  föladattal  állott 
szemben,  mint  Károly.  A  nemzet,  a  melynek  élére  jutott, 
félig  nomád  volt,  még  nem  nőtt  össze  a  talajjal,  a  melyen 
élt,  a  lakosság  még  súrún  érintkezett  egymással,  s  a  helyi 
központok  köré  fűződő  szervezet  még  ki  nem  fejlődhetett. 

Még  nem  bontakozott  ki  a  társadalom  szabad  tagjai, 
a  hódítók  között  az  a  rendszeres  hierarchia,  a  mely  vala- 
mely vidék  lakóinak  vezért  és  egységes  szervezetet  adha- 
tott. A  törzs  bomlófélben  volt,  új  szervezet  pedig  még  nem 
foglalta  el  helyét.  A  népvándorlás  idejétől  öröklött  közszel- 
lem és  egyenlőségi  ösztön  még  éber  volt ;  bennök  találhatta 
a  királyság  éltető  erejét  és  fő  szövetségesét  a  nemzetnek 
vidékek  szerint  való  szervezkedése  és  szétmálása  ellen. 
Nem  akarták  a  magyarok  egymás  felsőbbségét  elismerni, 
nem  akartak  egymásnak  engedelmeskedni.  Ha  meg  kellett 
hajolni   valaki    előtt,   erre   csak  a  nemzet  élén  álló  fejede- 

leíiiniol.  mnjd  királylyal,  nem  pedig  a  velők  egyenlő  vi- 
tézzel szemben  voltak  hajlandók.  Annak  idejében  a  fran- 
kokban is  megvolt  ez  a  büszke  kényesség,  de  még  nem 
volt  erős  királyságuk,  a  mely  kiaknázhatta  volna;  a  mi- 
kor pedig  ez  megalakult,  a  vagyon  egyenlőtlensége,  az 
erősebb  zsarnokoskodása  a  gyengébb  fölött  már  rég  meg- 
változtatta a  nemzet  Jellemét,  s  az  élet  iskolája  már  rég 
elfogadtatta  vele  azt  a  tant,  hogy  a  szerencsés  szomszéd- 
nak engedelmességgel  tartozik  és  iránta  a  hűséget  meg- 
szegnie nem  szabad,  mert  cserében  védelmében  részesül,, 
a  mire  a  király  részéről  számot  nem  tarthat. 

Nálunk  a  társadalom  egyenlőtlenségéből  fakadó  érzelmek 
és  szokások  még  nem   birtak   hagyományokká  szilárdulni. 

A  fekvő  birtok  és  a  hatalom  dolgában  keletkező 
egyenlőtlenség,  a  mely  e  századokban  nálunk  is  nőttőn 
nőtt,  s  a  vele  járó  túlkapások  és  erőszakoskodások  a  ma- 
gyar nemzetnek  ezekhez  még  nem  szokott  zömét,  az  apró 
embereket,  a  kik  éppen  olyan  teljesjogú  S7.abad  magyarok- 
nak érezték  magokat,  mint  a  minők  szerencsés  társaik 
vagy  a  külföldről  jött  új  honosok  voltak,  a  király  szövet- 
ségeseivé tették. 

E  lelki  motivumokhoz  még  az  is  járult,  hogy  a  király- 
ság olyan  vallási  és  társadalmi  forradalmat  indított  meg, 
a  mely,  ha  rosszul  üt  ki,  a  királyság  teljes  bukását  idéz- 
hette elő,  mivel  azonban  siker  koronázta,  erejének  egyik 
forrásává  lett.  Az  új  kor  két  alapvető  elvének,  a  keresztény 
hitnek  és  a  magánbirtok  szerzéséhez  való  jognak  diadalát 
a  királyság  mozdította  elő.  Sok  szenvedélyes  vágyat  és 
nagy  érdeket  fűzött  ezzel  magához. 

A  hatalmat  jogossá  az  teszi,  hogy  nagy  hivatást  tölt 
be,  hogy  valamely  nemzet  létének  egészséges  és  szilárd 
alapokat  vet,  hogy  a  koron  uralkodó  legmagasztosabb  esz- 
mék nevéhez  kapcsolódnak. 

Mi  lehet  éltetöbb  és  üdvösebb,  mint  a  kor  géniuszá- 
val, a  világtörténetet  teremtő  erővel  összhangzásban  al- 
kotni ? 

A  királyság  mindezen  lelki  forrásokból  merítette  hatal- 
mának föltételeit.  Az  osztatlanul  maradt  nemzet  szeme  rajta 
csügg,  mert  rászorult  az  egységes  vezetésre;  a  magyar- 
ság érzi,  hogy  az  övénél  annyival  különb  nyugati  hatalom 
küszöbén,  s  fenyegetve  a  keleti  betörésektől,  idegen  fajok 
közepén,  nemzeti  egység  nélkül  léte  forog  veszélyben. 
A  királyság  összeolvad  a  nemzeti  életnek  minden  egyes 
magyar  emberre  nézve  sokszorosan  becses  fogalmával. 
A  nemzeti  dicsőség  és  függetlenség  jelképévé  lesz.  Döntő 
pillanatokban  legalább  a  magyarok  túlnyomó  többsége  vele 
érez,  mert  egyéni  érdeke  is  kívánja,  hogy  a  magyar  király 
jogara  a  tőle  teljesen  idegen  szomszéd  uralmától  megóvja. 
E  mellett  a  nemzet  zöme,  a  köznemesség,  benne  keresi  a 
nagyok  ellen  támaszát ;  az  egyházat  különösen  benső  köte- 
lékek fűzik  hozzá;  a  magántulajdon  az  ö  hatalmában  látja 
biztosságát.  A  közérzületnek  csak  a  királyság  és  a  nemzeti 
egység  felel  meg,  nem  pedig,  mint  nyugaton,  a  feudális  főúr 
és  a  tartomány.  Az  engedelmesség  és  a  hála  hagyományai 
csak  irányában  élnek,  nem  pedig,  mint  amott,  az  egyes 
vidékek  vezérlő  hatalmai  iránt.  A  közszükségek  kielégítését 
tőle  várják,  nem  a  függetlenekké  vált  egyes  részektől. 
A  magyarok  szemében  az  egyedül  igaz  életet  élő  egység:  az 
osztatlan  nemzet,  az,  a  melyet  a  király  képvisel. 

Ezek  a  körülmények  okozták  az  Árpádok  emelkedését, 
ezek  tették  lehetővé,  hogy  a  királyság  nálunk  megoldhatta 
íöladatát,  mikor  Európa  többi  államában  elhagyta  az  ereje. 

Mind  e  lelki  momentumok,  a  változó  körülményekhez 
képest  majd  több,  majd  kevesebb  bensőséggel,  végig  kisérik 
a  királyságot  a  mohácsi  vészig ;  ezen  motivumokból  fakadt 
az  az  erő.  a  mely  azt  nagy  veszélyek  után  újra  és  újra  talpra 

állítja,  s  sokszor  mostoha  sorsa  ellenére  a  legnemzetibb 
intézménynyé  avatja,  s  a  mely  a  magyar  fajt  olyan  royalis- 
tává tudta  tenni,  hogy  alig  van  párja  Európában. 

De  ezek  a  lelki  momentumok  mind  csak  lehetővé  teszik, 
hogy  a  királyság  erős  legyen  azon  körülmények  ellenére  is, 
a  melyek  helyzetét  a  középkorban  mindenütt  megnehezí- 
tették. 

Nagy  erőfeszítésre  és  sok  ok  közrehatására  volt  szük- 
ség, hogy  a  királyság  ezzel  a  lehetőséggel  élve,  ötszáz 
éven  át,  a  sorsnak  sokszor  sújtó  csapásai  közben,  a  nem- 
zet vezére  birjon  maradni.  Föntebb  mondottam,  hogy  a 
leghelyesebb  emberi  akarat  sem  képes  az  általános  körül- 
mények ellenére  állandó  sikert  elérni. 

De  megfordítva:  kedvező  körülmények  nyom  nélkül 
múlnak  el,  ha  nem  élnek  a  kínálkozó  alkalommal. 

Bölcs   törvények   és   nagy  tettek   nélkül   sok  századi 
fönn  nem  tarthatja  magát  a  királyság  sem. 

Ha  mindezekre  ki  akarnék  terjeszkedni,  egész  törté- 
netünket ebben  a  fejezetben  kellene  megírnom.  Ezért  csak 
egynémelyeket  említek  meg. 

A  legelső,  hogy  aránylag  sok  kitűnő  királyunk  volt. 
Nagy  eredményt   értek-e   el  valaha  nagy   emberek  nélkül? 

Az  Árpád-ház  kiváló  tehetségű  dynastia  volt.  Piáter- 
mett  arra,  hogy  a  harczias  magyar  fajt  birni  tudja.  Mind- 
egyikök  vitéz,  midegyikök  a  maga  akaratán  járó,  mind- 
egyikök  tud  parancsolni  és  a  lelkeket  megfékezni.  Még  a 
gyengébbektől  sem  lehet  megtagadni  a  tehetséget.  Minden 
századnak  kijut  a  maga  nagy  fejedelme,  a  ki  helyreüti,  a 
mit  a  kisebbek  elmulasztottak,  a  ki  új  tőkét  gyűjt  a  kö- 
vetkezők számára.  Szt.  István,  Szt.  László  és  Kálmán,  e 
három  óriás,  a  XI.  század  díszei.  A  királyság  különös 
szerencséje,  hogy  keletkezése  idejében  ezen  duzzadó  erő 
volt    rendelkezésére.    Az    intézmények    becsét   sokszorosan 

növeli  azon  férfiak  tekintélye,  a  kiktől  származnak  s  a  kik 
érettök  mintegy  az  utókor  előtt  felelnek.  A  helyesen  vég- 
zett alapvető  munkát  semmi  sem  pótolhatja.  Szilárdsága 
a  maradandóságnak  mindig  első  kelléke.  Ezért  megmérhe- 
tetlen szerencse,  hogy  a  kik  a  királyság  épületének  falait 
rakták,  szellemi  nagy  tulajdonságokkal  ékeskedtek,  s  hogy 
csodaszerú  volt  a  nimhusuk. 

Ki  nem  lehet  számítani,  hogy  e  körülményeknek  mek- 
kora volt  a  hatásuk,  valamint  annak  is,  hogy  e  nagyjaink 
nem  ama  zord  jellemű  férfiak  közül  valók  voltak,  kik  félel- 
met gerjesztenek,  tiszteletet  parancsolnak  ugyan,  de  szere- 
tetet, ragaszkodást  ébreszteni  képtelenek;  hanem  ellenkező- 
leg, lényök  bubájának  varázsával  ragadták  meg  a  kedélye- 
ket. Az  angol  Hódító  Vilmos  és  II.  Henrik  is  nagyszabású 
férfiak  voltak,  de  nem  emelték  olyan  ragyogó  fényre  a 
királyságot,  mert  nem  birtak  a  nemzeti  poesis  olyan  dics- 
fénytől   övezett    alakjaivá   lenni,   mint   a  két   szent   király. 

A  XII.  század  nagy  királya  III.  Béla,  a  XlII-é  IV.  Béla. 

Az  Árpádok  kihaltával  is  jutott  minden  századnak 
egy-egy  nagy  fejedelem.  Bóbert  Károly  és  Nagy  Lajos  a 
XlV-nek,  Mátyás  a  XV-nek. 

A  nagy  férfiak  érdeme  nem  csak  az  szokott  lenni, 
hogy  a  politikai  momentumot,  a  melyben  élnek,  a  magok 
akarata  szerint  bírják  idomítani  s  a  váltakozó  hatalmi  kö- 
rülményeket a  maguk  javára  tudják  fordítani,  hanem  a 
legmegbecsülhetetlenebb  tulajdonságuk  az,  hogy  a  percz- 
kínálta  hasznot  maradandó  intézményekben  örökítik  meg, 
hogy  úgy  mondjam,  az  anyaghoz  kötik,  az  utókor  számára 
lelánczolják. 

A  királyságnak  századokra  szóló  erejét  is  az  alapí- 
totta meg,  hogy  nagy  férfiak  a  kedvező  körülményeket 
életrevaló  alkotások  megtestesítésére  fordították.  Melyek 
voltak  ezek  legfőbbjei? 

Mindig  attól  függ  valamely  intézmény  étetrevalósága, 
hogy  mennyire  bírja  föladatát  betölteni. 

Mivel  a  kirjilyi  hivatás  első  sorban  a  nemzeti  függet- 
lenség védelme,  a  siker  főleg  azon  fordul  meg,  hogy  mi- 
képpen végzi  ezt  a  teendőjét. 

A  király  elejétől  fogva  a  legfőbb  hadúr,  az  állam  első 
katonája.  Esküje  kötelezi,  hogy  az  ország  határait  meg- 
védje. Ennek  beváltására  irányul  mindig  legfőbb  törekvése. 
Fogadalmai  közül  egyhez  sem  ragaszkodott  olyan  tántorít- 
hatatlan húséggel,  mint  ehhez. 

Döntő  fontosságú  jövőnkre  nézve,  hogy  az  első  kirá- 
lyoknak teljesen  sikerül  is  a  nemzetet  saját  vezetésök  mel- 
lett a  harczi  czélokhoz  képest  szervezni.  Minden  szabad 
magyar  katonaköteles  és  a  király  parancsa  alatt  szolgál. 
Az  egész  országot  behálózott  nagyszámú  várbirtokok  tele- 
pesei külön  hadi  szolgálatot  tartoznak  teljesíteni.  Az  ispán, 
a  tizedes,  csupa  királyi  tisztviselők  állanak  az  élükön. 

A  király  zsoldos  csapatokat  is  tart  s  egyes  urakat 
nagyobb  adományok  fejében  kötelez  bizonyos  számú  ka- 
tonaság tartására.  A  sereg  zömét  azonban  a  fegyverben 
álló  nemzetnek  előbb  felsorolt  elemei  alkotják. 

E  rendszer  közvetlen  összeköttetést  hozott  létre  a  ki- 
rály és  a  nemzet  széles  rétegei  között.  A  nemzet  katonai 
szervezete  a  polgári  társadalomnak  is  szervezetévé  lesz,  s 
a  sereg  központosítása  a  társadalom  központosításának 
akkorában  lehető  legnagyobb  fokát  éri  el,  s  az  állami  élet- 
nek az  akkori  idők  kívánalmait  kielégítő  legteljesebb  össz- 
hangzását  hozza  létre.  Hatalmat  biztosít  a  királynak,  de  e 
hatalmat  korlátozza  is  és  megnehezíti  a  vele  való  vissza- 
élést. Midőn  a  királyt  nbba  a  helyzetbe  juttatja,  hogy  ha 
a  nemzettel  bánni  tud,  ennek  egész  erejét  a  külföld  ellen 
állíthatja,  ugyanakkor  lehetetlenné  teszi,  hogy  ezt  az  erőt 
a  nemzet  ellen  fordítsa.  A  nemzetet  a  király  számára  szer- 

vezi,  a  királyságot  pedig  arra  szorítja,  hogy  a  nemzettel  össz- 
hangzásban éljen. 

Az  idők  jártával  azonban  ez  a  szervezet  bomlásnak 
indul,  s  képtelenné  válik  katonai  föladatának  sikeres  tel- 
jesítésére. 

Ezzel  megnehezül  a  királyság  helyzete. 

A  várnépek  harczra  fegyelmezett  csapatait  pótolnia 
kellett.  Az  Anjouk  idejében  részben  a  hazafiságtól,  részben 
a  becsvágytól  sarkalt  aristokratia  katonái  töltik  be  ezt  az 
ürt.  A  magánosok  zászlóaljai  alkották  Nagy  Lajos  seregének 
javarészét. 

E  rendszer  a  nagy  király  szellemi  felsöségénéi  fogva 
jól  működött,  de  nagy  veszélyek  csiráját  rejtette  magában. 

A  zászlóaljak  fejében  a  koronajavf'k  jórésze  a  nagyok 
birtokába  jut.  Nem  a  király,  hanem  a  kevéssé  megbízható 
magánosok  kezében  van  a  hadi  erő  túlnyomó  része.  Ha 
ez  a  rendszer  válik  az  egyetlenné,  a  királyság  elveszti  ural- 
mát a  kard  fölött,  s  vele  létének  egyik  alapja  rendűi  meg. 

A  királyságot  megmenti  az,  hogy  képes  más  szervezetű 
seregről  gondoskodni. 

Érdekének  az  felelt  volna  meg  leginkább,  ha  állandó, 
rendes  sereget  szervezhet. 

Ha  a  toborzott  sereg  válik  a  véderő  gerinczévé,  Ma- 
gyarország története  más  fordulatot  vesz.  De  hagyományai- 
val ellentétben  van,  hogy  a  nemzet  zsoldosokra  bízza  a 
maga  védelmét.  Nagyértékű  adózási  kiváltságok  megszün- 
tetését vonná  ez  maga  után,  s  a  harczias  nemzet  önérzetét 
sértené. 

így  csak  Mátyás  uralkodása  idejében  hódít  tért  a  fize- 
tett rendes  sereg. 

A  királyság  más  eszközhöz  kénytelen  folyamodni,  hogy 
ura  maradjon  a  haderőnek. 

A  nagy  urak  zászlóaljain  kívül  újra  szervezi   a    nem- 

zeti  haderőt.  A  nemesek  álUiláiios  hadi  kötelezettségét  nieg- 
újítja.  Melléje  állítja  a  birtokosság  azon  kötelességét,  hogy 
jobbágyai  arányában  katonát  szolgáltasson. 

A  törvény  betűje  gondoskodik  róla,  hogy  ezen  erö 
nemzeti  feladatainak  megfeleljen  és  a  király  befolyása  alatt 
maradjon.  A  legtöbb  úrnak  bandériumát  a  megyék  zászló- 
aljai közé  osztják  be  és  királyi  tisztviselőknek  rendelik  alá. 

A  törvény  szerint  megint  állami  méltóságoktól  vezetett 
csapatok  alkotják  a  nemzet  erejét.  A  nagy  urak  seregén 
kívül  a  királynak  és  az  országnak  is  van  katonasága.  De 
a  király  a  törvényt  nem  birja  szigorúan  végrehajtani.  A  ve- 
gyesházbeli  királyok  nem  merítenek  a  haderő  szervezetéből 
annyi  hatalmat,  mint  az  Árpádok ;  de  mivel  a  legkedvezőt- 
lenebb körülmények  között  is  a  magánosok  seregein  kívül 
országos  erő  létezik,  a  nemzet  egysége  és  a  korona  tekin- 
télye mindig  talál  védőre. 

A  királyság  még  legszomorúbb  perczeiben  sem  sülyed 
odáig,  a  hová  Európa  több  fejedelemsége  hanyatlott.  A  nem- 
zet erejének  olyan  megfeszítése  válik  törvényes  kötelességgé, 
a  minőre  ez  időkben  kevés  népnél  akadunk.  A  török  ve- 
szély tette  lehetővé,  hogy  a  király  elfogadtassa  e  terhes 
kötelezettséget.  Ez  pótolja  azt  a  lélektani  momentumot,  a 
melyet  a  korábbi  időben  a  nyugati  Európától  való  idegen- 
kedésünk támasztott,  a  mely  nem  szűnt  meg,  de  gyengült. 
A  török  éppen  olyan  idegen  tőlünk,  mint  volt  hajdanában 
a  germán  vagy  szláv.  Ö  ébreszti  bennünk  azt  az  érzést, 
hogy  erős  királyra  van  szükségünk.  Mindenkinek  egyéni 
érdeke  és  érzelme  sinli  meg,  ha  a  szultán  hatalma  alá 
kerül. 

A  védelem  másik  eszköze  a  vagyoni  erö.  A  királyság- 
nak gazdagnak  kell  lennie,  hogy  hatalmát  föntartsa. 

Az  Árpádok  erről  is  gondoskodtak. 

Szent  István  óriási   fekvőségeket    foglal    le    a   korona 

Gr.  Andrássij  Gyula:  Főnmaradásunlc  okai.  " 

számára.  A  vámok,  a  pénzverésből  eredő  haszon  és  némely 
állandó  adó  mellett  nagy  földbirtokának  a  jövedelme  a 
korona  legfőbb  pénzforrása. 

Megbecsülhetetlen  értékű  a  királyságra  nézve,  hogy  e 
forrásból  a  nemzet  akaratától  függetlenül  állandó  termé- 
szetű jövedelmet  meríthet. 

De  idővel  e  részben  is  megromlik  a  király  helyzete. 
A  nemzet  zömétől  helyeselt  azon  politika  ellenére,  hogy 
védelemre  szánt  birtokok  el  ne  pazaroltassanak,  s  annak 
ellenére,  hogy  az  Árpád  ház  királyai  elődjeik  túlságos  ado- 
mányainak visszafoglalásán  iparkodnak,  a  királyi  földbirtok 
egyre  apad.  Az  adókiváltságok  terjedése  is  kárára  van  a 
kincstárnak. 

Éppen  akkor,  mikor  a  véderőbeli  viszonyok  is  a  király- 
ságra nézve  mind  súlyosabbakká  alakulnak,  s  csak  zsol- 
dos seregek  segítségével  biztosíthatta  volna  felsőbbségét, 
a  mikor  tehát  mindenekfölött  pénzre  lett  volna  szüksége, 
éppen  akkor  szárad  ki  ennek  a  forrása.  Ha  biztos  és  ál- 
landó új  jövedelmeket  teremt  és  zsoldos  seregeket  tart,  a 
királyság  nálunk  is  absolutismusra  törhet,  mint  Európa 
legtöbb  más  államában. 

Történetünkre  nézve  a  legnagyobb  fontosságú,  hogy  ez 
nem  vált  lehetővé,  s  hogy  mikor  a  zsoldos  hadak  szük- 
sége mind  inkább  fokozódik,  a  király  állandó  vagyona 
annyira  megfogy,  hogy  csak  rendkívüh  és  új  a^dók  útján 
segíthet  magán. 

A  Hunyadiak  korától  fogva  a  királyság  rászorul  or- 
szággyűlésileg  megszavazott  hadi  adóra.  E  nélkül  meg 
nem  élhet. 

De  a  nemzet  áldozatkészségénél  fogva  a  király  most 
is  eleget  tehet  kötelességének.  Nehezebb  hivatását  betöl- 
tenie, de  nem  lehetetlen.  Hanyatlása  legszomorúbb  kor- 
szakában is  bir  még   annyi    erővel,  hogy  a  nemzet  egyse- 

gét  íchiturtsa  és  a  társadalomnak  í'ölbonilásál  megakadá- 
lyozza. 

Az  ország  védelmén  kívül  a  királyság  íöl adata  a  tőle 
alapított  új  jogrend  megszilárdítása.  Ennek  is  az  Árpádok 
vetik  meg  biztos  alapját.  A  királyságot  teszik  minden  jog 
forrásává.  A  jogszabályok  -^xi  ö  hozzájárulásával  és  az  ö 
nevében  keletkeznek.  A  meglevő  jogot  is  ö  és  közegei 
alkalmazzák.  Az  ispánok.  Nagy  Károly  grófjaihoz  és  Hó- 
dító Vilmos  sherifíjeihez  hasonlóan,  magokban  egyesítik 
a  katonai  és  közigazgatási  teendőket.  Mind  a  ké+  minőség- 
ben a  király  parancsára  és  nevében  járnak  el.  A  király 
nevezi  ki  őket  és  általuk  kormányoz.  A  törvénykezés  többi 
közegei  is  nagyrészt  királyiak. 

E  mellett  az  Árpádok  sokszor  kelnek  útra,  személye- 
sen érintkeznek  az  egyes  vidékek  lakosságával,  s  maguk 
tapintanak  a  közérzület  üterére.  Mint  az  igazság  forrása, 
fölebbezési  fórum,  a  kegyelem  kútfeje,  a  jogrend  föntartója, 
a  kii'ály  az  élet  sokfelé  elágazó  ügyeiben  dönt. 

De  a  decentralisatio  itt  is  harczban  áll  az  állam  egy- 
séges kormányzatával.  A  külföldi  példáktól  szítva  és  a 
hatalmi  viszonyoktól  támogatva,  minduntalan  fölüti  fejét 
a  törekvés,  hogy  az  egyes  országrészek  kormányzatát  a 
királytól  s  az  egységes  nemzeti  szervezettől  elvonják  s 
a  földbirtokkal  összekapcsoltán  egyes  nagyok  kezébe  jut- 
tassák. 

De  ez  az  irány  nem  bír  diadalmaskodni.  A  törvény- 
hozás, közigazgatás  és  igazságszolgáltatás  nagyjában  egy- 
séges és  királyi  marad.  A  hivatalok  nem  szűnnek  meg 
államiak  lenni,  a  felségjog  nem  válik  magánosok  jogává. 
A  választás  rendszere  századok  nmltán  kezd  a  kinevezés 
mellett  lábat  vetni,  de  nem  a  királyi  souverainitás,  a  nem- 
zeti egység  rovására;  ellenkezőleg,  olyan  elemeket  része- 
sít a  közigazgatás  hatalmában,  melyek  a  királyság  szövet- 

ségesei  az  egységért  vívott  küzdelmében.  A  megyei  önkor- 
mányzat nem  a  királyság  ellen  irányul,  ellenkezőleg,  segíti 
föladatai  megoldásában.  Az  a  hatáskör,  melyet  a  királytól 
függő  közegek  betölteni  úgy  sem  bírnának,  a  mely  egye- 
bütt a  nagybirtok,  a  vidéken  uralkodó  sziklavárak  tulaj- 
donosai kezébe  kerül  s  az  állam  széthullását  mozdítja  elő, 
nálunk  a  megyei  közönség  szervezeténél  fogva  az  egységes 
nemzeti  élet  szolgálatában  marad. 

A  mint  láttuk,  az  Árpádok  hatalmának  egyik  forrása 
a  kereszténység  meghonosítása  és  az  egyház  fölött  gya- 
korolt protectio  volt. 

E  forrás  is  megmarad  és  belőle  állandóan  erőt  merít- 
het a  királyság.  A  munkát,  a  melyet  jelenleg  a  napi  sajtó 
és  a  tudomány  együtt  végeznek,  a  középkorban  az  egyház 
egymaga  teljesítette.  A  szereplő  egyének  hírnevét  és  dicső- 
ségét a  jelen  és  az  utókor  szemében  a  papok  állapították 
meg,  népszerűség  és  köztisztelet  szerzése  vagy  elvesztése 
jórészt  rajtok  állott.  Ez  adott  becset  a  dicsfénynek,  a  mely- 
lyel  a  szent  királyok  alakját  övezték.  A  magyar  királyság 
fogalmát  az  isteni  áldás  és  a  papság  propagandája  olyan 
fenségessé  tette,  a  milyenné  tenni  ez  időben  más  tényező 
képes  nem  volt.  A  királynak  gyakran  csodatevő  erőt  tulaj- 
donítanak. István  és  László  sírján  a  vakok  szeme  látásra 
nyílik,  a  siketek  füle  befogadja  a  szót. 

Az  összhang  az  egyházzal  még  közvetlenebb  haszon- 
nal is  járt.  Az  Árpádok,  valamint  későbbi  királyaink  is, 
mindent  egybevetve,  jó  viszonyban  voltak  a  szent  székkel. 
A  ki  meggondolja,  hogy  a  császárságnak  Rómával  vívott 
hosszú  küzdelme  milyen  nagy  kárára  volt,  s  hogy  e  két 
legfőbb  tekintélynek  összeütközése  mennyire  megnehezí- 
tette az  állam  szervezkedését,  csak  az  Ítélheti  meg,  hogy 
milyen  hasznára  volt  a  magyar  királyságnak  az  ilyen 
mélyreható  harcz  elkerülése.  Főleg  azért  volt  áldásos  ezen 

Összhang,  inert  nem  kellett  azt  a  királyi  joi^ok  föladásával, 
a  \){\\m  érdekeinek  és  a  hozzájnk  íűzödö  szenvedelmeknek 
vak  fölkarolásával  megvásárolni.  Magyarország  külső  poli- 
tikáját a  maga  szi^ikségei  szerint  szabhatta  meg,  az  egyházi 
beneíiciumok  betöltésénél  pedig  olyan  szabad  kezet  tartott 
fönn  magának,  mint  kevés  más  állam.  Az  apostoli  király 
jogain  több  csorba  esett,  de  annyi  beíblyást  mindig  meg- 
óvott, hogy  az  ecclesiát  magától  függőben  tartsa. 

Az  egyház  kezén  levő  óriás  vagyonnál  és  a  vele  járó 
hatalomnál  fogva  nagy  volt  ezen  befolyás  jelentősége.  Az 
egyházi  bandériumok,  a  melyekre  biztosabban  lehetett 
számítani,  mint  a  világi  nagyok  zászlóaljaira,  a  főpapok 
erkölcsi  súlya,  s  a  be  nem  töUött  beneficiumok  időközi 
jövedelme  nagy  segítségére  voltak  a  királyságnak  nehéz 
napjaiban. 

De  állapodjunk  meg. 

Vázlatát  adtam  az  okoknak,  a  melyek  képessé  tették 
a  királyságot  arra,  hogy  föntartsa  az  ország  kormányzati 
egységét. 

Az  Árpádok  a  királyságot  szilárd  alapokra  fektették. 
Utánuk  hatalma  sülyed,  de  nem  enyészik  el.  A  nemzet 
egységének  és  függetlenségének  személyesítője  marad. 
A  nemzeti  idealismus  és  büszkeség  a  király  állandó  szövet- 
ségese. Veszedelmes  helyzete  megérteti  a  nemzettel,  hogy  a 
királyság  nélkül  fönn  nem  állhat.  A  nagy  okok,  a  melyek 
az  Árpádok  hatalmát  általánosan  érzett  szükséggé  tették, 
később  sem  szűnnek  meg  működni,  s  lehetővé  teszik,  hogy 
a  királyság,  követve  magasztos  hivatását,  mindig  új  meg  új 
erőt  merítsen  a  népélet  mélyéből,  s  hogy  a  kor  decentra- 
lizáló irányzatával,  sok  mostoha  körülmény  ellenére,  leg- 
alább annyira  a  mennyire  megküzdjön. 

így  mindig  képes  föntartani  a  nemzeti  élet  egységét. 
A  mi  jogot  veszít,  a  nemzet  nyeri  meg,  nem  pedig  egyesek 

és  a  vidék  szervezete.  Az  első  Árpádoknak  csaknem  absolut 
hatalmából  fokról-fokra  a  rendek  felsöbbsége  fejlődik  ki. 

Fejtegetéseimnek  ez  az  eredménye  visszavisz  kutatá- 
saim tulajdonképpeni  czéljához :  annak  a  kitüntetéséhez, 
hogy  miért  és  miképpen  történt  ez  az  átalakulás,  miért  és 
miképpen  fejlődött  ki  Szent  Istvánnak  a  korona  túlsúlyára 
alapított  államából  Verbőczy  Magyarországa,  a  rendek  jo- 
gaitól korlátolt  monarchia. 


IV.  FEJEZET. 


MIÉRT    KELLETT   A    KIRÁLYSÁG    HATALMA    MELLETT 
AZ    ALKOTMÁNYNAK    KIFEJLŐDNIE. 


Az  előbbi  fejezetben  Szent  István  művét  Nagy  Károly 
és  Hódító  Vilmos  alkotásaival  hasonlítottam  össze.  Ugyan- 
ennek a  párhuzamnak  a  folytatása  domborítja  ki  a  legvilá- 
gosabban azokat  a  tényezőket,  a  melyek  nálunk  a  nemzet 
önkormányzatának  utat  törtek. 

A  három  ország  történetének  egybevetése  bizonyítja 
a  legjobban,  hogy  a  magyar  szabadságnak  a  királyság  ereje 
biztosította  fejlődését,  s  hogy  Verbőczy  alkotmányát  az 
Árpádok  óta  életben  maradt  királyi  hatalom  készítette  elő. 

Nézzük  mindenekelőtt  Francziaország  fejlődését  és  hogy 
miként  rontja  meg  ott  a  húbérrendszer  a  régi  szabadság 
azon  nagybecsű  hagyatékát,  a  melyet  a  leghatalmasabb  ki- 
rályok sem  birtak  elpusztítani.  A  mit  itt  tapasztalunk,  az 
ellentéte  annak,  a  mi  nálunk  történik,  s  azt  bizonyítja, 
hogy  a  királyság  ellenőrző  és  összefoglaló  hatalma  nélkül 
a  középkorbeli  társadalom  nem  bír  nemzeti  alkotmányt 
létrehozni,  mert  képtelen  valóságos  nemzeti  életet  folytatni. 

Nagy  Károly  tartott  nemzeti  gyűléseket.  Csak  fölvilá- 
gosításokat,  tanácsokat  várt  tőlök ;  de  még  így  is  becsesek 
lehettek  volna  a  szabadságra  nézve.  A  nagyok,  a  számot 
tevő  egyének  összesereglése  a  birodalom  minden  részéből 
éleszti  a  közérzületet,  s  gyönge  királyok  idején,  zavarok  és 

külső  veszélyek  alkalmával^  a  nemzeti  jogok  megerősítését 
idézheti  elő.  A  nemzeti  gyűlések  és  a  velők  kapcsolatos 
szabadságok  ébren  tartják  a  hagyományokat.  Mindez  elham- 
vad, mihelyt  az  ország  ízekre  szakad.  A  királyi  kormányzat 
nem  lehetett  meg  az  állam  ősi  intézményei  nélkül ;  szüksége 
volt  rájuk  mindaddig,  a  míg  a  nagy  területű  állam  egységes 
életet  élt.  Mihelyt  azonban  az  ország  kormányzati lag  egy- 
mástól független  részekre  szakad,  fölöslegesekké  válnak  a  régi 
szervek.  Minden  vidék  csak  saját  dolgaival,  saját  apró  érde- 
keivel törődik.  A  birodalom  ügyei  mindenkire  nézve  kö- 
zömbősekké lesznek.  A  kor  hatalmasai,  a  nagy  hűbérurak, 
nem  a  nemzeti  élet  fölvirulására,  nem  közjogok  szerzésére 
gondolnak.  Souverainek,  kik  saját  birtokukon  törvényt  hoz- 
nak, bíráskodnak,  pénzt  veretnek,  adót  szednek  s  a  biro- 
dalomtólteljesen függetlenül  háborút  is  viselnek.  Nem  érdekli 
őket,  hogy  a  birodalom  számára  minő  törvényeket  hoznak, 
hogy  a  birodalmat  miként  igazgatják,  s  hogy  tartanak-e  nem- 
zeti gyűléseket  vagy  nem.  Biztosságukat  nem  az  országos 
törvényekben,  nem  az  életrevaló  közintézményekben,  hanem 
saját  kőfalaikban  és  az  aczélpánczélokban  keresik.  Egymás- 
sal való  érintkezésök  nemzetközi  alakot  ölt.  Független  feje- 
delmek alkudozásai,  szerződései  váltják  föl  a  közakarattal 
hozott  törvényeket.  Még  azok  a  hűbérurak  is,  a  kik  a 
királylyal  szemben  némi  alárendeltségben  maradtak,  csak 
egyes  ünnepségeknél,  a  hűbér  rendjével  kapcsolatos  egyes 
alkalmakkal  jelennek  meg  a  souverain  udvarában.  Az  egész 
országot  egyformán  érdeklő  közügyek  intézése  már  nem 
foglalkoztatja  őket  sem.  Az  alhűbéresek  pedig  teljesen  el- 
maradnak a  központtól.  Ök  kötelességeket  és,  jogokat  csak 
közvetlen  urukkal  szemben  ismernek.  A  királynak  és  az 
államnak  ügyei  nem  tartoznak  rájuk.  Az  egyes  részek  any- 
nyira  függetlenekké  lesznek  egymástól,  hogy  igazán  ér- 
zett  közérdekek   nincsenek.    A   közintézmények    működése 

me^^szüiiik,  mert  nincsenek  közügyek.  A  régi  idők  em- 
lékeiből egyedül  a  királyság  marad  fönn.  A  régi  nemzeti 
élet  emlékét  egyedül  ö  őrizte  meg,  a  régi  nagy  hagyomá- 
nyok csnpán  hozzá  fűződnek.  Óriás  felsőséget  biztosít  ez 
neki,  mihelyt  a  középkoi'  vége  felé  a  hatalmi  viszonyok  újra 
lelket  öntenek  beléje. 

A  közszabadságot  vele  szemben  csak  új  intézmények 
teremtésével  védhetni  meg.  Csakhogy  ezek  megalkotására 
nem  minden  korszak  képes,  a  mint  a  természet  sem  bir 
az  év  minden  szakában  egyenlő  bőséggel  teremteni.  A  nem- 
zetektől csak  nagy  ritkán  telnek  szerves  intézmények.  Ezért 
végzetes,  ha  a  meglevők  összeomlanak. 

Mikor  Francziaországban  a  hatalmi  viszonyok  a  király- 
ság javára  fordulnak  és  az  újra  alakított  egységes  állam 
híjával  van  a  közszabadságot  szolgáló  ősi  intézményeknek, 
a  társadalom  nem  élte  az  alkotás  ilyen  szerencsés  korsza- 
kát. Erőtlen  volt  új  jogok  szerzésére,  nem  voltak  meg  azon 
kivételes  tulajdonságai,  a  melyekkel  szabad  alkotmányt  lehet 
alapítani.  A  hatás,  a  melylyel  a  hűbérrendszer  a  szelle- 
mekre volt,  útját  állta  az  ilyen  mű  keletkezésének.  A  nem- 
zeti egység  megbontásával  nemcsak  a  szabadságot  szolgáló 
régi  közintézmények  életgyökerei  haltak  el,  hanem  önkor- 
mányzati szervek  alkotására  is  képtelenné  vált  a  társadalom. 

Csak  az  a  nemzet  biztosíthat  magának  részt  ügyei 
vezetésében,  a  mely  erre  a  czélra  törő  erős  akarattal  bír; 
arra  pedig,  hogy  alkotása  állandóul  szilárd  legyen,  elkerül- 
hetetlenül szükséges,  hogy  a  nemzet  különböző  elemei 
összetartsanak  és  a  szabadsággal  élni  tudjanak.  A  hűbér- 
rendszertől  eltörödött  nemzetben  azonban  megzsibbadt  az 
akarat,  hogy  szabaddá  legyen,  s  elhalt  a  képesség,  hogy  a 
szabadsággal  a  hozzávaló  módon  éljen,  hogy  az  önző  tár- 
sadalom közös  czélokra  egyesüljön. 

A  mi  után  áhítozott,  az  a  belső  béke,  a  rend,  az  egy- 

ség  volt.  A  szabadságot  pedig  ki  kell  küzdeni.  Midőn  vala- 
mely nemzet  minden  más  fölébe  a  nyugalmát  helyezi,  sza- 
bad alkotmány  megalapítására,  mely  csak  izgalom,  harcz 
és  áldozatok  árán  víható  ki,  nem  alkalmas. 

A  hűbérrendszer  túlhajtásai  következtében  a  haladás 
első  föltétele  az  egység  helyreállítása  lett.  A  nemzet  jobb- 
jainak törekvése  erre  irányult.  Boldogabb  jövőt  csupán 
a  kis  zsarnokok  megfékezésétől  várhattak. 

Számtalan  különféle  jog,  különféle  igazságszolgáltatás, 
különféle  vám-  és  pénznem,  a  harcz  jogával  és  eszközével 
biró  annyiféle  hatalom  vetett  gátat  az  anyagi  haladásnak, 
akasztotta  meg  a  kereskedést,  zavarta  a  közbékét  és  a  köz- 
biztosságot. 

Ezeket  a  veszélyeket  kellett  elhárítani.  Midőn  a  ki- 
rályság nagy  hivatásának  tudatában  e  föladat  megoldá- 
sához fogott;  midőn  fokról  fokra  növelte  a  területet,  a 
melyen  uralkodott;  midőn  tartományról  tartományra  ter- 
jesztette a  béke  áldásait;  midőn  a  különféle  jogokat  és 
jogszokásokat  rendezte  és  egyesítette;  midőn  bíráskodását 
országszerte  kifejlesztette;  midőn  a  sok  vámot  megszün- 
tette és  egységes,  következetes  gazdasági  politikát  kezdett 
folytatni,  és  egyidejűleg  az  ország  tekintélyét  kifelé  öregbí- 
teni iparkodott:  a  nemzet  szíve  hozzáhajlott.  A  nemzet  igaz 
érdeke  és  hiúsága  egyaránt  arra  hatottak,  hogy  a  király 
hatalma  növekedjék  A  király  iránya  megfelelt  a  század 
várakozásának.  Az  erőnek  pedig  ez  a  forrása.  A  ki  minden- 
kitől szükségesnek  érzett  munkát  végez,  az,  legalább  életre- 
való népnél,  számíthat  támogatásra. 

Természetes  tehát,  hogy  Francziaországban  a  nemzet 
zöme  a  király  köré  sorakozott.  A  polgárság  érdektársává 
és  vak  eszközévé  lett.  A  szövetség,  mely  köztök  létrejön^ 
nem  köti  meg  a  király  kezét,  nem  biztosít  a  nemzetnek 
nagy    közjogokat,    sőt   még   a   városok    autonómiáját    sem 

tartja  l'önn  érintetlenül,  a  melyet  e  frigy  kezdetén  a  hűbér- 
rendszer  virágzása  idejében  megerősített.  A  mit  a  község, 
az  autonóm  város  veszt,  midőn  aláveti  magát  a  királynak, 
busásan  megtérül  az  egyénnek,  a  polgárnak.  A  rendet  és  a 
békét,  mint  boldogulása  első  föltételét,  a  középosztály  min- 
dennél többre  becsüli  s  ha  ebbeli  várakozásának  a  király- 
ság megfelel,  föltétlenül  számíthat  reá.  Mi  kell  neki  más? 
De  még  ennél  is  többet  nyer.  A  jobbmódú  polgárságnak 
tág  mező  nyílik  a  királyi  igazgatás  és  jogszolgáltatás  kifej- 
lesztésével. Parlamentekben,  a  többi  biróságokban  és  a  köz- 
igazgatásban érvényesülő  hatalma  busásan  kárpótolja  azért, 
hogy  megszűnik  a  városok  zsarnoka  lenni.  A  királyi  érde- 
kek apostolává  lesz,  s  a  régi  actákat,  törvényeket  és  szo- 
kásokat kutatva,  keresi  a  czímeket,  a  melyek  jogán  a  királyi 
hatáskör  kibövíthetö.  Adómentességben  és  különféle  privi- 
légiumokban is  részesül.  A  nemesség  mellett  hatalmas  ren- 
det alkot,  a  mely  az  állam  mindennapi  teendőit  végzi.  Idő- 
vel kezébe  keríti  az  összes  hatalmat,  mely  előbb-utóbb  min- 
dig azoknak  válik  osztályrészévé,  kik  az  állam  ügyeit  inté- 
zik. Előbb  eszközök  voltak,  később  ők  lesznek  az  igaz  urak. 
Ettől  a  kortól  azonban  még  messze  vagyunk. 

Az  alsóbbrendű  polgárság  becsvágyát  ugyan  nem  kecseg- 
teti ennyi  jóval  a  királyság,  de  megszabadítja  két  zsarno- 
kától :  a  szomszéd  feudális  uraknak  mindig  fenyegető  becsa- 
pásaitól és  rablásaitól,  s  a  városok  patríciusainak  önző 
uralmától.  Ha  kap  is  új  zsarnokot,  ez  messze  él  tőle,  s 
nem  birja  úgy  megkínozni  s  megalázni,  mint  a  közellévő 
kisebb  úr.  Mennél  nagyobb  úrtól  ered,  annál  könnyebben 
elviselhető  és  annál  inkább  elfogadható  a  zsarnokság.  Az 
önérzet  kevésbbé  sínyli  meg. 

A  polgár  oly  iskolából  került  ki,  melynél  különbet 
egy  despota  sem  kívánhat  engedelmes  alattvalók  és  haszna- 
vehető   eszközök    nevelésére.    A   mód,    a   melylyel    a    ne- 

messég  vele  bánt,  alkalmazkodóvá,  opportunistává  tette 
öt.  A  demokratikus  dölyf,  a  mely  semmivel  sem  marad 
mögötte  az  arisztokratikus  gögnek  s  a  mely  utóbb  éppen 
olyan  éles  ellentétbe  jutott  az  udvaroncz  alakjával,  mint 
amaz,  még  szunnyadozott.  A  sok  apró  úrnak  századokon 
át  tartott  uralma  az  alájuk  rendelt  osztályokban  az  enge- 
delmességet, a  személyes  szolgálat  és  kegykeresés  hajla- 
mát nagyra  növelte.  A  polgárság  vezetői  a  súlyos  körül- 
ményekhez mérten  simulékony,  ravasz  politikával  kormá- 
nyozták a  városokat  s  a  büszke  feudális  urak  előtt  haj- 
longva, idők  jártával  az  alkalmazkodásnak  és  a  munka- 
bírásnak az  a  keveréke  támadt  bennök,  a  melyet  hivatal- 
nokában a  legtöbbre  becsül  a  zsarnok. 

Önérzete  nem  akadályozza  benne  a  polgárságot,  hogy 
mások  politikáját  szolgálja,  hogy  ura  parancsaihoz  képest 
különböző  irányokat  kövessen ;  képzettsége  pedig  javára 
válik  minden  ügynek,  a  melyet  fölkarol.  Gyúrni  lehet, 
mint  az  akarat  nélkül  való  anyagot.  Egészen  bizonyos, 
hogy  nem  a  polgárság  az,  mely  a  szabadságot  ki  fogja 
vívni. 

Jogokért,  alkotmányért  nem  hajlandó  föláldozni,  a  mi 
után  oly  sokáig  epedett :  a  békét  és  a  rendet,  a  zavartalan 
munka  első  föltételét. 

A  kisebb  nemességre  is  sok  tekintetben  hasonló  érdekek 
és  érzelmek  vannak  hatással.  A  hűbérrendszer  századai  köz- 
ben a  kis  urakat  lassankint  legyőzik,  elnyelik  a  nagyob- 
bak. E  kisebb  urak  alkotják  a  nagyobbak  udvarát.  A  vagyon 
egy  kézben  marad.  A  családok  fiatalabb  tagjai  a  hatalma- 
sabl)  hűbérúr,  a  kis  fejedelem  köré  csoportosulnak.  Tőle 
várják  szerencséjöket.  Nála  megszokják  a  személyes  szolgá- 
latot, a  kegy  hajhászását  s  azt  a  megalázó  állapotot,  hogy 
boldogulásuk  attól  függ,  mennyire  bírják  uruk  tetszését 
megnyerni.  Ahhoz   képest  rendezik  be  életüket,  beszélnek, 

hizok\miok,  inulattatiiak,  a  mint  a  kis  királynak,  lierczeg- 
nek  vagy  grófnak  kedvére  van. 

A  királyi  hatalom  megnövekedésével  e  sok  szerencse- 
vadász a  csi'rén  csak  nyer.  A  párisi  udvar  inkább  kecseg- 
tet kalanddal,  élvezettel,  haszonnal,  mint  a  tartomány- 
beli  kisebb  központ.  Nem  kell  új  szokásokat  fölvenniök, 
nem  kell  hízelegni  megtanulniok,  csak  folytatniok  kell,  a 
mit  eddig  tettek  s  nagyobb  színtéren,  gazdagabb  jutalom 
reményével  játszhatják  régi  szerepöket.  XIV.  Lajos  udva- 
rának a  nagy  hűbérurak  székhelyei  voltak  az  iskolái. 

A  királyság  ügyesen  kezeli  e  vitéz,  de  hiú  népet,  mely 
nem  teljesít  országos  kötelességeket,  mely  más  munkát, 
mint  a  katonásdit  megvet,  a  közigazgatásban  nem  vesz 
részt,  származására,  rangjára  rátartós,  de  büszkeségét  össze 
tudja  egyeztetni  azzal,  hogy  a  hatalmasabb  uraknak  csapja 
a  levet.  A  király  czímet,  rangot,  nyugdíjat  biztosít  neki, 
privilégiumokkal  halmozza  el,  jól  bánik  vele,  udvari  ál- 
lások adományozásával  fokozza  hiúságát,  eteti,  itatja,  mu- 
lattatja, mint  hajdan  az  imperátorok  a  római  népet.  Meg 
is  nyergeli  teljesen. 

Ezen  önző  szempontokon  és  a  szokás  hatalmán  kívül 
nemes  ösztönök  is  hatottak  arra,  hogy  a  nemzet  zömét  a 
királyság  köré  csopotosítsák. 

A  franczia  hazafias  érzés  az  angol  háborúk  idején 
fejlődik  ki.  A  mi  nálunk,  az  idegen  fajokkal  szembe  került 
egységesebb  nemzetben  kezdettől  fogva  megvolt,  az  ott 
csak  századok  multán  érik  meg.  A  veszély,  a  melylyel  az 
egységes  Anglia  a  megoszlott,  izekre  tépett  franczia  nem- 
zetet fenyegette,  értette  meg  vele  az  egység  szükségét.  Az 
első  diadal,  melyet  a  végleges  győzelem  útján  kivív,  a  király- 
ság emlékéhez  fűződik.  A  franczia  hazafiúi  érzés  a  nemzetnek 
a  hűbéruralommal  járó  megoszlása  ellen  ébredő  reactiója. 
Fáj  neki   a   vidékek   független,  önző  élete.    A  nemzeti  test 

belsó  egységének  helyreállítását  sürgeti.  Minden  erejével  a 
király  szolgálatába  lép;  a  ki  soha  nem  lankadó  kitartással 
nemzedékről  nemzedékre  az  egység  megalapításán  fárado- 
zik. A  szabadság  eszményét  háttérbe  szorítja  az  állam 
megalakításának  szüksége. 

A  királyság  emelkedő  hatalmának  egyetlen  természe- 
tes ellenfelei  a  nagy  hűbéresek.  Az  új  állam  az  ő  birtokaiknak 
és  hatalmuknak  a  rovására  alakul  meg.  Önmagukat,  jogai- 
kat és  érdekeiket  védik  tehát,  midőn  vele  szembesz;Ulnak. 

De  éppen  azért,  mert  csak  ezt  teszik,  meddő  a  nem- 
zetre nézve  az  ő  harczuk.  Ezért  nem  fejlődhetett  ki  küzdel- 
mökből  komoly  alkotmányos  élet.  Saját  független  uralmukat 
akarják  helyreállítani.  Ha  ezt  nem  érik  el,  azon  iparkod- 
nak, hogy  családjuknak  kiváltságokat  szerezzenek. 

Történeti  multjok  és  ennek  hatása  alatt  megfogam- 
zott önző  czéljaik  miatt  ellenök  fordulnak  a  nemzet  jobb- 
jai. Nem  alkotják  a  nemzeti  erő  természetes  központját,  nem 
vezérei  valamely  nemzeti  coalitiónak,  nem  zászlóbontói 
valamely  nemzeti  programmnak.  Magukra  maradnak,  mert 
csak  magukra  gondolnak.  Győzelmök  az  országnak  lett 
volna  kára,  az  ország  egységét  ejtette  volna  veszélybe.  Ha 
diadalmaskodnak,  kiki  a  maga  tartományának  lesz  megint 
ura  és  Francziaország  visszatér  a  foederatio  útjára. 

Egyáltalában  minden  alkotmányos  fejlődésnek  gátot 
vet,  hogy  az  ellenzék  a  régi  kerékvágásban  marad  s  a 
particularismus  talajából  táplálkozva  nem  keres  az  egy- 
séges nemzet  számára  szabadságbeli  biztosítékokat.  A  nagy 
kérdés,  mely  az  elméket  foglalkoztatta  s  a  hosszú  küzde- 
lemnek tulajdonképpeni  tárgya  volt,  mert  csak  lassankint, 
századok  munkája  után  lett  az  utolsó  Karolingok  idején 
széthulló  monarchiából  XIV.  Lajos  központosított  Fran- 
cziaországa,  a  nagy  kérdés  nem  az  volt,  hogy  a  szabad 
alkotmányé,  vagy  pedig  az  absolutismusé   legyen-e  a  jövő. 

hanem  az.  hogy  a  foederalismus  vagy  pedig  az  egység 
eszméje  diadalmaskodik-e.  Ezen  kérdés  körül  csoportosul- 
nak az  ei'ök. 

Az  egységes  állanniak  alkotmányt  adni,  olyant,  hogy 
minden  számottevő  elem  hasznát  lássa  és  érte  az  egész 
nemzet  legyen  kész  síkra  szállani,  egyik  nagyohb  pártnak 
vagy  osztálynak  sem  volt  állandó  és  komoly  czélja.  A  ki- 
rályság az  egység  előharczosa ;  a  ki  hazafiságból  vagy  ön- 
érdekből, tudatosan  vagy  öntudatlanul  ezen  irányt  moz- 
dítja elő,  a  királyság  követője.  A  kik  az  ellenkező  tábor- 
ban vannak,  elmerülnek  azon  particularismusban  és  indi- 
vidualismusban.  mely  a  hűbéruralom  virágzó  korában  az 
államot  szétszaggatta  s  a  szabadságot  bénító  szellemet 
hagyott  örökül. 

Ez  a  szellem  akadályozza  meg  azt  is,  hogy  az  états 
généraux  a  királyság  hatalmát  korlátozó  életrevaló  nem- 
zeti intézménynyé  fejlődjék.  Az  első  hatalmas  királyok 
egyike,  ugyanaz  a  Fülöp,  a  ki  a  pápát  megalázta,  hozta 
őket  létre.  Érezve,  hogy  a  nemzet  vele  tart,  új  hatalmi 
eszközt  és  kényelmes  kormányzati  intézményt  lát  az  össze- 
gyűjtött rendekben.  Egészen  úgy,  mint  Nagy  Károly,  Hó- 
dító Vilmos  vagy  Szent  István  s  általában  a  középkor  va- 
lamennyi hatalmas  fejedelme,  Fülöp  is  erőt  merít  a  rendek 
együttlétéből.  Ha  van  közszellem  a  nemzetben,  ez  intéz- 
mény részt  bir  magának  szerezni  az  állam  hatalmában. 
Az  adómegajánlás  joga  útján  befolyásra  tehetett  volna 
szert  a  kormányzatra. 

De  a  kísérlet  meghiúsul,  mert  a  három  rend  nem 
tudott  benne  megegyezni.  Egymás  megsemmisítésére  töre- 
kedtek. Az  ellenzék  erejét  a  helyi  érdekekért  való  buzgól- 
kodás,  a  húbérkorból  származott  rendi  szellem  megzsib- 
basztotta. Az  egyes  tartományok  maguk  akarták  adóink 
mértékét    megszabni,    s    ezzel    olyant    kívántak,   a    mi    a 

kor  legnagyobb  szükségével,  azzal  az  eszmével,  a  melyet 
a  múlt  vétkei  ellenállhatatlan  erejűvé  tettek,  meg  nem  fért, 
a  mi  az  egységes  állam  igényeivel  ellenkezett.  Gzéljukat 
nem  érték  el,  de  meghiúsították  a  rendeknek  kísérletét, 
hogy  az  állami  élet  egyik  döntő  tényezőjévé  váljanak. 

Az  états-généreaux  új  intézmény,  nincs  nimbusa.  Ha  a 
király  erőszakoskodik  rajta,  a  nemzet  közömbösen  nézi.  Nem 
érzi,  hogy  életének  szüksége  van  e  szervre.  Hiába  próbálja 
az  elmélet  egyik-másik  embere  az  intézményt  Nagy  Károly 
champs  de  Mars-ával  összekapcsolni;  a  nemzet  játékszert 
lát  benne,  a  melyet  a  király,  a  mint  adott,  el  is  vehet.  A  ren- 
dek a  király  tekintélyével  nem  birnak  versenyezni.  Minden 
erőfeszítésök  ellenére  az  intézmény  az  marad,  a  minek  Fülöp 
szánta,  eszköz  arra,  hogy  a  népet  szabad  akaratának  színe 
mellett  megadóztassák. 

Minden  sikeres  ellenállást  meghiúsít  a  társadalom  szét- 
húzása. A  nemességet  a  polgárságtól  elválasztja  az  ostoba 
kicsinylés,  a  melylyel  a  kékvér  a  plebejusra  néz,  s  a  féle- 
lem, a  melyet  ennek  megizmosodása  benne  kelt.  Egymást 
sem  tartják  egyformáknak.  A  nemességben  sincs  egységes 
közszellem.  A  hűbérrendszerrel  kapcsolatos  különböző  mér- 
téke a  rangoknak  és  előjogoknak  egymásra  irigykedő  cso- 
portokra bontja  a  kiváltságos  osztályt  is.  Sanda  szem- 
mel tekintenek  egymásra  az  osztályok  és  családok.  Gyülöl- 
ködésök  megakadályozza  egyesülésöket  és  oly  intézmények 
megalkotását,  a  melyeknél  fogva  a  munkában  és  a  hata- 
lomban osztozkodva,  az  ország  kormányzatában  közösen 
vehettek  volna  részt. 

A  hol  az  osztályok  nem  értenek  egyet  és  nem  szövet- 
keznek egymással,  a  hol  mindegyikök  önző  és  ellenséget  lát 
a  másikban,  a  meglevő  szabad  alkotmány  is  veszélyben 
forog,  újnak  a  kiküzdése  pedig  lehetetlenség.  A  hűbérrend- 
szer  az  osztályok  teljes  különválását  vonta  maga  után.  Az 

osztályéi'zéstöl  izekre  tépett  nemzet  nem  birja  ii  iiai>y  i<()z- 
érdeket  megérteni  és  szoliiálni.  Egyedül  a  királyság  karolja 
föl  az  állam  minden  szükségét. 

Az  administratio  is  teljesen  a  király  Jiatalmába  kerül. 
A  kik  a  politika  és  a  közigazgatás  terén  jártasak,  mint  a 
polgárság,  híjával  vannak  a  társadalmi  függetlenségnek, 
s  így  nem  képesek  az  administratióba  az  önállóság  szelle- 
mét lehelni;  a  kiknek  pedig,  legalább  eleinte,  megvolt,  a 
társadalmi  és  vagyoni  állásuk,  hogy  a  rájuk  bízott  hatal- 
mat ne  engedjék  a  főnök  egyéni  szeszélyeinek  szolgálatába 
sülyedni,  azok  megbizhatatlanok,  fegyelemre  nem  szorít- 
hatók, nem  szokhatják  meg  a  törvény  tiszteletét;  azok  a 
közhatalommal  saját  czéljaik  szerint  tanultak  élni,  s  most 
is  erre  törekszenek,  őket  tehát  nem  lehet  meghagyni  a  köz- 
igazgatásban. Ilyen  a  még  független  és  büszke  főnemesség. 
Nem  jut  része  az  állam  ügyeinek  kezelésében.  Gzifrasággá 
lesz  és  semmi  mássá. 

A  kis-királyokból  udvaronczok  lesznek;  nemzeti  aristo- 
kratiává  válni  nem  tudnak.  Hatalmukért  compensatiót  abban 
találnak,  hogy  kivonják  magukat  a  kötelezettségek  alól. 

Míg  annakelötte  a  kiváló  társadalmi  állást  az  állam 
iránt  tartozó  kötelezettség  teljesítése  és  a  vele  járó  hata- 
lom szülte  és  jelezte,  most  a  közszolgálat  alól  való  men- 
tesség jár  a  ranggal.  E  változással  nagyot  veszít  az  aristo- 
kratia,  de  a  szabadság  is,  mert  az  állam  hatalmának  tény- 
leges gyakorlását  a  középkor  alkonyán  a  bureaukratia  ka- 
parítja  el,  mely  az  állandó  sereg  mellett  az  absolutismus- 
nak  fő  eszközévé  lesz.  Képzettségénél  és  annál  fogva,  mert 
ő  a  király  képviselője,  nagy  tekintélyre  és  hatalomra  tesz 
szert,  s  e  tekintélyt  és  hatalmat  egy  czélra  használja:  a 
király  parancsainak  kérlelhetetlen  végrehajtására.  Az  osz- 
tály, a  melyhez  tartozik  s  a  mely  mindent  tőle  vár,  vala- 
mint  a   hivatal,  a  melyet  elfoglal,  egyaránt  a  király  érdé- 

keivel  azonosítja.  Megalakul  habár  még  nem  olyan  teljes 
tökélyében,  mint  a  forradalom  után,  de  már  olyan  ará- 
nyokban, a  minőkre  e  korban  sehol  másutt  nem  találunk, 
a  franczia  hirhedt  centralisatio. 

A  központ  beavatkozik  a  társadalom,  az  egyén  min- 
den ügyébe,  s  akarata  mindenben  érvényesül;  mindenütt 
talál  hasznavehető,  képzett,  egyes-egyedül  tőle  függő  esz- 
közökre. 

A  központosított  franczia  monarchia  a  legkifejlettebb 
absolutismus,  a  melyet  a  modern   Európa    ez   ideig  látott. 

A  mi  jót  az  absolutismustól  várni  lehet,  beváltja;  de 
a  mi  rossz,  a  mi  veszedelmes  van  benne,  azt  is  érezteti. 
Nagyot  lehet  vele  elérni;  de  megtöri  a  nemzet  jellemét, 
elfogyasztja  erejét  s  tehetetlenné  teszi  arra,  hogy  önma- 
gáról gondoskodjék.  Nagy  tettek  telnek  tőle,  de  apró  nem- 
zetet nevel.  Francziaországot  Európa  élére  álhtja,  de  ugyan- 
akkor szomorú  jövőjének  veti  meg  az  ágyát. 

De  itt  megállapodom. 

Azt  hiszem,  kimutattam,  hogy  a  franczia  absolutis- 
mus, mely  a  XIV.  században  kezd  emelkedni  és  a  XVII-ben 
éri  el  tetőpontját,  a  feudalismussal  okozati  összefüggés- 
ben van ;  hogy  abból  a  természetes  reactióból  táplálkozott, 
a  melyet  a  nemzeti  test  szétdaraboltságának  támasztania 
kellett,  mihelyt  a  nemzeti  érzés  ébredezett  és  a  művelődés 
haladásával  a  belső  békének  föntartása  elsőrangú  érdekké 
lett ;  hogy  sikerét  a  nemzet  zömének  az  engedelmességre 
való  hozzászokása  mozdította  elő;  hogy  a  feudaUsmus  a 
szabadabb  múlt  emlékeit  őrző  nemzeti  közintézményeket 
megsemmisítette;  hogy  a  királyi  hatalomnak  ellenfelei,  a 
particularismus  túltengésénél  fogva,  nem  birtak  nemzeti 
eszme  köré  csoportosulva,  nemzeti  szabadságot  kiküzdeni, 
hanem  ki  hagyták  magákat  fizetni  privilégiumokkal;  hogy 
a  feudális  aristokratiában  nem  fejlődött  ki  az  állami  szel- 

lem,  az  állam  ügyeit  felsőbb  vezetés  mellett  szolgáló  és 
a  törvényeket  híven  végrehajtó  akarat  és  képesség;  hogy 
a  polgárságot  a  feudalismus  az  absolutismus  eszközévé 
alakította;  szóval,  azt  hiszem,  kimutattam,  hogy  a  király- 
ságnak a  középkor  elején  beállott  hanyatlása  hatalmának 
későbbi  növekedését  mozdította  elő. 

Midőn  a  puskapor  föltalálásával  és  a  rendes  hadsereg 
szervezésével  a  hatalmi  viszonyok  a  királyság  javára  ala- 
kulnak, hamar  erőre  kaphat,  mert  a  nemzetnek  szüksége 
van  reá.  Nagy  hivatása,  hogy  összeforraszsza  a  hűbéri  rend- 
szertől izekre  tépett  nemzetet.  Győzelmét  az  ország  életbe- 
vágó érdekei  követelik;  ezért  lehetett  mindenhatóvá. 

Nálunk  és  Angliában  éppen  ellenkező  hatása  volt  a 
királyság  korán  kifejlett  hatalmának. 

A  középkor  királysága  nem  bírja  a  nemzet  erejét  any- 
nyira  elseny veszteni,  mint  a  húbérrendszer.  Föntartja  az 
egységet  és  megóvja  a  Francziaországban  támadt  azon 
állapottól,  a  mely  reactiót  szül,  a  királyi  absolutismust  elő- 
idézi és  igazolja.  Az  egységes  állam  megalapítása  nem  vált 
a  nemzetnek  minden  más  tekintet  fölé  emelkedő  érdekévé, 
mert  szakadatlanul  működött. 

Francziaországban  a  túlságig  vitt  decentralisatio  az 
ellenkező  szélsőséget,  a  túlhajtott  központosítást  készíti 
elő.  A  nemzet  az  egyik  végletből  a  másikba  csap  át. 

Angliában  és  Magyarországon  a  királyi  hatalomnak 
elégséges  az  ereje  az  állam  széthullásának  meggátolására,  s 
ezért  nem  vetnek  ez  országokban  később  a  kelleténél  na- 
gyobb súlyt  a  központosítás  érdekeire.  A  decentralisatio 
nem  idézte  elő  e  nemzetek  bukását,  s  ezért  nem  is  gyúl- 
nak lángra  a  centralisatióért.  Az  egymást  kergető  túlzáso- 
kat elkerülve,  fejlődésök  összhangzatosabb  és  szervesebb 
lehet.  Nem  a  váltakozó  ellentétek  uralkodnak  rajtuk,  hanem 
lehetővé  válik  fokozatos  haladásuk. 

Az  okozatos  összefüggést  a  királyi  hatalom  túlságos 
gyöngesége  és  reá  következett  túlságos  emelkedése  kö- 
zött különben  az  angol  és  a  magyar  történetben  is  észlel- 
hetni. 

Mihelyt  mostoha  körülmények  hatásánál  fogva  a  ki- 
rályság ideiglenesen  képtelenné  lesz  hivatása  betöltésére, 
a  közszükség  és  a  közhangulat  azonnal  hatalma  növelését 
kivánja. 

így  következik  Angliában  az  István  király  idejében  lábra- 
kapott chaosra  II.  Henrik  erős  kezű  kormánya,  a  III.  Henrik 
uralkodása  és  a  Rózsák  harcza  közben  keletkezett  zavarra 
I.  Eduárd  és  a  Tudorok  reactiója.  így  váltja  föl  nálunk 
III.  Endrét  és  a  reá  következett  árnyékkirályokat  az  Anjouk 
autoritativ  kormányzata,  a  várnai  csata  után  beállott  bom- 
lást Mátyás  nagy  hatalma. 

Ez  a  reactio  azonban  nem  söpri  el  az  örökölt  alkot- 
mányt, mert  a  baj  történetök  egy  korszakában  sem  nő 
olyan  nagyra,  hogy  e  nemzetek  gondolkodása  és  érzése 
megbarátkozzék  az  absolutismussal.  Az  volt  a  szerencsé- 
jök,  hogy  a  királyságnak  mindig  elég  ereje  volt  az  állapo- 
tok ilyen  mérvű  elfajulásának  a  megelőzésére. 

Míg  a  feudalismus  tabula  rasat  csinál  azon  intézmé- 
nyekből, a  melyek  hajdanában  a  nemzet  önkormányza- 
tának eszközei  voltak,  a  király  föntartja,  mert  nem  mel- 
lőzheti őket.  Hatalma  azon  fordul  meg,  hogy  benső  con- 
tactusban  van-e  a  nemzet  tagjaival.  Ha  másért  nem,  azért 
törekedik  a  középkori  király  az  ország  nagyjait  maga  köré 
gyűjteni,  hogy  a  külföld  lássa  tekintélyét  és  a  tiszteletet, 
a  mely  övezi.  Szembeszökővé  kellett  tennie,  hogy  köréje 
csoportosul  a  nemzet  eleven  ereje,  hogy  a  nagyok  hűsé- 
gesen ragaszkodnak  hozzá,  s  hogy  katonáikat  és  várai- 
kat rendelkezésére  bocsátják.  Hatalmának  ez  volt  a  külső 
bizonyítéka. 

De  azéi'l  is  szüksége  volt  reá,  hogy  ji  nemzet  szétszórt 
tagjait  időnkint  maga  köré  gyűjtse,  mei't  tájékozódnia  kel- 
lett hangulatnkról  és  kivánalmaikról,  s  mert  tudnia  kellett, 
hogy  mi  történik  a  vidéken.  A  mit  ma  a  tisztviselő  teljesít, 
a  mit  ma  a  hivatalos  titok  lepléhen  közölnek  a  központtal, 
azt  az  írásra  lusta  eme  korban,  a  bizonytalan  összekötte- 
tések ezen  idejében,  csak  a  személyes  összejövetel,  a  ha- 
talmat viselő  nagyok  időnkinti  összegyűjtése  pótolta. 

Hogyan  nyerhessék  meg  felfogásuknak,  politikájuknak 
a  nemzet  számottevő  elemeit,  ha  nem  a  személyes  érint- 
kezésnek, az  egyéni  befolyásnak  időről-időre  megújuló  mód- 
jával? Hogyan  növeljék  az  együttes  érzést  és  öss2;etartást, 
ha  nem  hozzák  egymással  és  a  koronával  contactusba  az 
egymástól  messze  lakó  és  sok  érdek  által  különválasztott 
hatalmasokat  ?  Ha  a  királynak  sikerül  politikájának  és 
tervbe  vett  hadjáratának  a  nagyokat  megnyerni,  ez  javára 
szolgál,  mert  ők  azok,  a  kiknek  majdan  az  áldozatokat 
hozniok  kell.  A  tötök  is  helyeselt  vállalat  végrehajtásánál 
inkább  számíthatni  támogatásukra,  mint  ha  tanácsukkal  nem 
élnének. 

Másfelöl  a  nagyok  maguk  is  ragaszkodnak  a  nemzeti 
tanács  összegyűléséhez,  s  ha  néha  terhökre  is  esik  az 
egyesülés,  benne  hiúságuk  olyan  kielégítését,  befolyásuk 
és  hatalmuk  olyan  eszközét  látták,  hogy  legtöbbnyire  szí- 
vesen hozták  meg  a  velejáró  áldozatot,  s  előbb-utóbb  jogot 
láttak  benne,  a  melyről  lemondani  többé  nem  akartak. 
A  nemzeti  élet  kiegészítő  részévé  lett.  Büntetlenül  nem 
lehetett  elhanyagolni.  Hozzá  folyamodnak  az  erős  és  a 
gyenge  királyok.  A  nagyszabású  egyéniségek  általuk  jutnak 
közvetlen  összeköttetésbe  a  nemzet  vezető  elemeivel,  és 
segítségökkel  hozzák  létre  azt  az  összhangot  a  korona  és 
a  közvélemény  között,  a  mely  erejöket  növeli.  Ezen  intéz- 
ménynyel érhetik  el,  hogy  Anteusként  álljanak  meg  azon  a 

földön,  mely  izmaikat  aczélozza.  A  gyengék  kényszerűség- 
ből folyamodnak  hozzá. 

A  király  hatalma  a  maga  érdekénél  fogva  így  Angliá- 
ban és  nálunk  tovább  szövi  a  szabad  kor  nagy  alkotásai- 
nak élete  fonalát. 

Nem  semmisíti  meg  a  nemzet  régi  szervezetét,  mint 
tette  a  hübérrendszer.  Föntartja  az  egységes  nemzeti  életet 
és  vele  fönmaradnak  az  élet  hagyományos  szervei. 

A  korona  nem  az  egyetlen  ösi  nemzeti  intézmény. 
Nincs  szükség  reá,  hogy  a  nemzet  új  alkotmányos  szerve- 
ket teremtsen.  Megvan  az  az  intézmény,  a  melynek  útján 
hajdan  jogait  gyakorolta,  s  a  mely  alkalmatos  reá,  hogy 
a  szabadság  fejlődésének  ismét  alapjául  szolgáljon.  S  meg- 
van ezen  intézménynek  az  az  ereje,  a  melyet  semmi  sem 
pótolhat:  a  nagy  hagyomány  dicsfénye,  a  nemzet  lelkébe 
és  szokásaiba  bocsátott  hatalmas  gyökere.  A  nemzettel 
született,  vele  nőtt  meg  és  erősödött,  s  ebben  van  tekin- 
télyének örök  forrása.  Ki  sem  számítható  haszon  ez  a  fran- 
cziák  helyzetével  szemben. 

A  közállapotok  természetessé  is  tették,  hogy  az  így 
fönmaradt  nemzetgyűlés  tért  hódítson.  Az  elemeknek,  a 
melyek  alakították,  állása  és  hatalma  az  államban  olyan 
nagy  volt,  hogy  az  intézmény,  a  melyben  az  övék  volt  a 
vezető  szerep,  nem  maradhatott  sokáig  jelentőség  nélkül. 
A  középkorbeli  királyság,  akarva  nem  akarva,  kénytelen 
volt  vele,  hogy  oly  módon  kormányozzon,  a  mely  előmoz- 
dította a  szabadság  fejlődését. 

Nem  a  véletlen,  nem  a  fejedelmek  szabad  akarata,  ha- 
nem a  kor  állapota  okozta,  hogy  a  királyság  részt  jutta- 
tott a  nemzetnek  a  kormányzásban. 

A  középkor  királyságának  az  országok  természetes  álla- 
potai szabtak  korlátokat.  Miként  már  láttuk,  az  általános 
körülmények   mind  a  helyi  erők   függetlenségének  kedvez- 

tek.  A  liül  kivételes  okok  a  királyi  hatalom  föntartását 
lehetővé  tették,  ott  is  mutatkozott  a  decentralisatiónak  ked- 
vező ezen  állapotok  hatása,  s  ha  nem  is  szabatosan  meg- 
határozott jogok,  ha  nem  is  a  maiakhoz  hasonló  alkot- 
mány, de  a  valóságos  hatalmi  tényezők  korlátokat  szabtak 
ott  is  a  királyságnak.  Olyan  terjedelmű  országoknak,  mint 
a  milyenek  az  európai  nagyobb  államok  voltak,  életét  egy 
központból  elfogyasztani,  az  önálló  szellemet  és  szerveze- 
teket a  birodalom  minden  zugában  elnyomni,  ebben  a  kor- 
ban még  teljes  lehetetlenség  volt. 

A  népvándorlás  idejében  Európába  jött  törzsek  mind 
szabadságban  nevelkedtek.  A  múlt  hagyománya  és  isko- 
lája az  önkormányzatnak  kedvezett. 

A  klima,  a  mely  Ázsia  és  Afrika  napégette  területein 
a  szellemi  tevékenységet,  az  akarat  erejét,  a  friss  initia- 
tivát  megzsibbasztja,  s  lehetővé  teszi,  hogy  nagy  tömegek 
lomhaságból  egy  kényúr  járma  aláhajtják  fejüket,  Európá- 
ban másként  hat.  Föntartja  a  népekben  a  lelki  és  a  testi 
erélyt.  Nehéz  tehát  nekik  parancsolni.  Hozzájárul,  hogy 
a  vallási  életet  nem  ugyanaz  a  felsőbbség  vezette,  mint 
a  világi  társadalmat,  s  a  kormány  ezért  nem  tehetett  szert 
arra  az  erkölcsi  mindenhatóságra,  a  melynek  segítségével 
a  keleten  oly  népeknél,  a  melyek  élénk  képzelő  tehetségök- 
nél  és  műveltségi  állapotuknál  fogva  egyaránt  a  fanatismus 
rabjai  voltak,  már .  csirájában  el  birta  fojtani  az  önálló 
gondolkozást,  az  akaratot,  az  ellenállást.  Ezért  Európában 
az  absolutismus  megalapítása  mindig  nagy  akadályokba  üt- 
közik. 

A  királyság  a  középkorban  még  nem  rendelkezett  azzal 
az  erővel,  a  mely  képessé  tette  volna  reá,  hogy  nagyobb 
nemzeteknél  e  nehézségekkel  megküzdjön,  s  hogy  a  társa- 
dalmat sarkából  kiemelje.  Nem  volt  meg  az  archimedesi 
pontja,  a  társadalomtól  független  ereje. 

Nem  volt  hivatásbeli,  állandó,  kellő  számú  katonasága, 
a  melynek  később  annyi  sikert  köszönhetett.  Fegyverben 
állott  az  egész  nemzet,  s  ha  összetartott,  a  király  volt  a 
gyengébb.  Ha  a  társadalom  számottevő  elemeinek  életbe- 
vágó érdekeit  megsértette,  a  hantáimat  szenvedett  csoport 
riadót  fújt.  Könnyű  szerrel  szánták  el  magukat  a  fegyve- 
res ellenállásra,  mert  a  békét  kevésre  becsülték;  a  harcz- 
nak  nagy  kárát  nem  látták;  még  nem  volt  összegyűjtött 
tőkéjök,  érzékeny  hitelrendszerök.  A  királynak  kímélete- 
sen kellett  bánnia  a  harczra  kész  és  a  harczra  képes 
elemekkel.  Ebben  rejlett  hatalmának  legfőbb  korlátja.  Há- 
ború esetén  rászorult  a  nagyok  bandériumaira  s  a  kisebb 
uraknak,  a  nemeseknek  és  a  közfelkelésnek  csapataira.  Szá- 
molni tartozott  velők,  mert  nem  volt  módjában,  hogy  nél- 
külök  vagy  ellenök  kormányozzon.  Ha  sikerült  őket  meg- 
osztani, s  az  erősebb  érdeket  magához  kötni,  vagy  egyéni 
felsőbbségével,  külföldön  elért  eredmények  kábító  hatásával 
az  egész  nemzetet  engedelmességre  késztetni,  látszólag 
korlátlan  volt  a  hatalma.  Ilyenkor  egyeseket  elnyomhatott, 
egyesek  jogait  lábbal  tiporhatta,  egyes  cselekedetei  zsar- 
nokiak lehettek;  de  a  nagy  érdekekkel,  a  nagyhatalmú 
osztályokkal  ekkor  is  számolnia  kellett.  Hatalma  csak 
addig  volt  nagy,  a  míg  összhangban  élt  a  nemzet  zömé- 
vel. Mihelyt  a  közhangulaton  uralkodni  megszűnt,  azon- 
nal támadtak  olyan  ellenségei,  kik  meg  mertek  és  meg 
bírtak  vele  mérkőzni.  A  nemzetgyűlésnek  már  ez  is  jelen- 
tőséget adott.  A  mikor  még  kevés  biztosított  joga  volt, 
már  akkor  is  növelte  tekintélyét,  hogy  a  nyers  erőt  kép- 
viselő közhangulat  benne  nyilatkozott  meg.  Ezért  nem  zár- 
kózhatott el  a  király  kérelme  és  tanácsa  elől.  A  nemzet- 
gyűlésnek időről  időre  érvényesülő  akarata  meg  praecedenst 
teremtett  reá,  hogy  követelései  máskor  is  teljesüljenek. 
Midőn  pedig  az  idők  folyamában  mind  több  elismert  jogot 

szerzett,  a  niöLi()tte  áll(')  katonai  hatalom  biztosította  e 
jogok  tiszteletben  tartását. 

A  királynak  nem  volt  bnreaukratiája  sem.  s  így  híjával 
volt  azon  eszköznek  is.  a  mely  később  az  ai)sohitismus 
megalapításához  vezetett.  A  közliatalom  kezelésében  rá- 
szorult a  társadalom  független  elemeinek,  az  elismert  tekin- 
télyeknek közreműködésére  liá borúban  is,  békében  is.  A  kö- 
zépkorban egyedül  az  egyház  volt  képes,  isteni  eredete  és 
isteni  hivatása  nevében,  szolgáit  a  társadalomtól  külön- 
választani, kizárólag  a  maga  parancsa  alá  fogni  és  tekintély- 
ben részesíttetni.  A  királyoknak  ez  nem  adatott  meg.  Azzal, 
hogy  valaki  a  köznek  szolgált,  még  nem  szerzett  tiszteletet. 
Jogi  és  politikai  ismereteknek,  szakbeli  készültségnek  és 
mind  annak,  a  mi  később  a  művelt  bureaukratiának  súlyt 
adott,  nem  volt  becsük. 

A  király  tehát,  ha  czélt  akart  érni,  nem  lehetett  el  a 
társadalom  tekintélyeinek  közreműködése  nélkül.  A  köz- 
állapotok nem  csak  arra  szorították,  hogy  maga  köré 
gyűjtse  a  nemzet  számottevő  elemeit  és  föntartsa  azt  az 
intézményt,  a  mely  a  központban  befolyást  juttat  a  nem- 
zetnek a  közügyek  intézésére;  hanem  arra  is  késztették, 
hogy  ezen  központi  intézménynek  szilárd  alapot  teremtsen 
az  ország  minden  részében.  A  kik  a  központban  befolyás- 
sal bírtak,  a  nagyokra,  a  nemesekre,  a  földbirtokosokra 
kellett  a  souverainitás  gyakorlásával  járó  egyes  tennivalókat 
a  vidéken  is  bízni.  Ok  azonban  nem  voltak  vak  eszközei. 
Egybe  nőve  az  osztálylyal,  a  melyhez  tartoztak,  s  a  vidék- 
kel, a  melyet  kormányoztak,  inkább  az  a  veszély  fenyege- 
tett, hogy  a  központ  alól  emancipálják  magukat,  mint  az, 
hogy  az  összes  hatalom  a  király  kezébe  jut. 

Inkább  a  széthullástól  kellett  mindig  tartani,  az  oli- 
garchia elhatalmasodásától,  mint  a  királyság  korlátlansá- 
gától.   A    hol    a    király    a    tekintélyét    rontó    ennyi    hatás 

ellenére  erős  bírt  maradni,  olyan  állásra  még  ott  sem 
tehetett  szert,  hogy  mindenható  legyen  és  állandóan  ma- 
radjon. 

Nincs  annyi  ereje,  hogy  a  társadalmat  szabad  mozgá- 
sában megakaszsza,  hogy  azt  az  állam  ügyeinek  vezetésé- 
ből kirekeszsze.  Csupán  annak  a  megakadályozására  van 
hatalma,  hogy  a  társadalom  legkiválóbb  tagjai  a  közhatal- 
mat magántulajdonukká  alakítsák  át. 

A  középkorbeli  társadalom  szabad  és  számottevő  elemei 
az  állam  ügyei  intézésében  való  részesedéstől  meg  aem 
foszthatok.  Gyenge  királyság  idejében  ezek  az  elemek  a  köz- 
hatalmat egészen  eltulajdonítják,  s  az  erős  királyság  is  csak 
annyit  érhet  el,  hogy  e  hatalmat  állami  vezetés,  állami  ellen- 
őrzés alatt  kezelik.  Ezért  kellett  a  királyság  mellett  alkot- 
mányos rendi  életnek  kifejlődnie. 

Az  állam  munkáját  végző  társadalom  egyik  vagy  má- 
sik alakban  a  liatalomnak  részesévé  lesz.  A  fejlődés  tör- 
vényei szabják  ezt  meg.  Mivel  a  király  a  szabad  társadalom 
munkája,  áldozata,  közreműködése  nélkül  hivatását  nem 
birja  követni;  mivel  a  független  polgárság  vére  és  pénze 
védi  meg  a  hazát,  s  a  rendes  kormányzat  terhes  köteles- 
ségét is  ő  vállalja  magára,  s  e  mellett  a  központban  nagy- 
hagyományú intézmény  van  rendelkezésére,  s  a  vidéken  is 
az  állam  hatalmát  ő  kezeli :  a  király  kényszerítve  van  reá, 
hogy  jogait  vele  megoszsza. 

Az  alkotmány  kifejlődésére  még  a  hatalom  ezen  meg- 
oszlásánál is  nagyobb  és  üdvösebb  következménynyel  jár, 
hogy  a  királyság  vezetése  mellett  teremtett  közállapotok  a 
szabad  szellemet  nagyra  nevelik. 

A  nemzetek  jelleme  nem  változhatatlan.  A  körülmé- 
nyek, a  melyek  között  valamely  nép  huzamosan  él,  hatással 
vannak  érzelmeire,  gondolkodására,  szokásaira,  tetteire,  s 
jellemének  a  múltból  eredt  egyes  vonásait  lassankint  átido- 

mítják.  Egyes  hibák  és  erények  meggyengülnek,  mert  ápo- 
lásnk  nem  talál  alkalmas  talajra  és  az  emberek  elszoknak 
tőlük;  mások  megerősödnek,  mert  szükség  van  rájuk  és 
folytonos  gyakorlásuk  éleszti  őket. 

A  magyar,  valamint  az  angol- szász  és  normann  fajok- 
ban eredetileg  talán  nem  élt  a  szabadságnak  bensőbb  szere- 
tete, s  kormányzati  képességők  sem  volt  talán  különb,  mint 
a  frankoké  és  a  galloké.  Okunk  legalább  nincs  reá,  hogy 
tehetségeik  különböző  voltából  induljunk  ki.  Egymásétól  el- 
térően alakult  sorsuk  e  nélkül  is  teljesen  megmagyarázza 
a  később  mutatkozott  szembeötlő  ellentétet. 

Az  udvarlásra  hajló  jellem,  mely  a  későbbi  száza- 
dokban a  királyok  környezetében  képződött,  ez  időkben 
nem  fejlődik  ki,  mert  nincsenek  meg  a  föltételei.  Még 
ismeretlen  volt  az  alázatos  engedelmesség,  a  hízelgés  és 
alakoskodás,  a  mely  később  egész  osztályokat  és  nem- 
zedékeket férfiúi  értéköktől  megfosztott.  A  felsőbb  osztá- 
lyok dölyfösek  és  daczosak  voltak.  Hatalmuk  és  nélkülöz- 
hetetlenségök  érzete  büszkeséggel  vértezte  őket.  Piájuk  szo- 
rult az  uralkodó  s  kénytelen  volt  vele,  hogy  megbecsülje 
őket. 

A  király  a  tőle  távol  élő  középnemességre  és  a  városi 
polgárságra  meg  éppen  képtelen  olyan  közvetlen  befolyást 
gyakorolni,  hogy  hozzászoktassa  őket  a  szolgasághoz.  A  mire 
a  modern  állam  mindentlátó  és  mindenhová  eljutó  ezer 
meg  ezer  eszközeivel,  súrún  osztogatott  parancsaival  és 
tilalmaival,  napról-napra  szaporodó  gondoskodásával  és 
atyáskodásával  képes,  arra  a  középkori  királyság  tehetetlen 
volt.  A  középkorban  csak  a  százfe:jú  oligarchia,  a  százkezű 
feudalismus  birja  annyira  a  mennyire  a  közvetlen  hatalmá- 
ban levő  kis  területen  ezt  az  absorbeáló  hatást  kifejteni. 
Az  erős  királyság  azonban  éppen  ennek  az  osztálynak  az  el- 
hatalmasodását akasztj  a  meg.  Maga  nem  bír  az  egész  nem- 

zet  fölött  bénító  zsarnokságot  megalapítani ;  csak  annyi  az 
ereje,  hogy  ebben  mást  megakadályozzon.  A  nemzet  zöme 
így  meglehetősen  szabad  marad.  Csak  a  parasztság  jut  a 
í'()ldesurak  fönliatósága  ahí.  Öt  nem  birja  a  király  védelme 
kellőleg  megoltalmazni.  A  többi  osztály  azonban  nem  is- 
meri azt  a  gyámkodást,  mely  a  feudahsmus  íranczia  túl- 
hajtásaival  járt.  A  középosztályok  önérzetét  és  önállóságát 
nem  fojtja  el  a  vaskezével  rájuk  nehezedő  helyi  zsarnok. 
A  személyes  szolgálat  nem  fejlődik  ki  oly  általános  és  rend- 
szeres szokássá,  mint  Francziaországban. 

A  kölcsönös  jogok  e  ki  nem  forrott  korában  két  olyan 
erő,  mint  a  hivatása  tudatában  egyedül  uralkodni  akaró 
királyság  és  a  várainak  hatalmas  falai  mögött  magát  le- 
győzhetetlennek tartó,  pénzzel  és  katonával  bőven  rendel- 
kező oligarchia,  a  melyet  az  állam  megzabolázni  képes,  de 
megsemmisíteni  sem  Angiiában,  sem  nálunk  nem  bír,  egy- 
mással meg  nem  férhet.  Időnkint  ki  kell  közöttük  törnie 
a  harcznak. 

Az  intézményektől  meg  nem  akadályozott  és  szükség- 
képpen bekövetkező  ezen  küzdelem  pedig  az  alsóbb  osztá- 
lyoknak módot  ad  jogaik  biztosítására,  sőt  arra  is,  hogy 
helylyel-közzel  az  állam  ügyeinek  vezetésére  befolyást  sze- 
rezzenek. Hol  az  egyik,  hol  a  másik  fél  keresi  szövetségöket ; 
pártállásuk  gyakran  eldönti  a  vitát.  Ilyen  iskolában  képez- 
tetvén, egészen  más  emberekké  lesznek,  mint  a  kik  egy 
nagyhatalmú  várúr  szolgálatához  szoktak.  Növekedő  ön- 
érzetöknél  fogva  sokkal  inkább  megbecsülik  a  szabadságot 
és  természetesebb  ellenségei  az  absolutismusnak,  mint  a 
kik  ennek  jármát  megszokták;  részt  követelnek  maguknak 
az  állam  ügyeinek  kezelésében,  s  fokról-fokra  a  politikai 
helyzet  alakulásához  képest  meg  is  szerzik. 

Az  absolutismus  a  legnagyobb  kárt  mindig  azzal  okozza, 
hogy  megöli  a  nemzet  szabad  szellemét.   Ezért  nehéz  tőle 

szabadulnia  az  oly  nemzetnek,  a  mely  huzamosabb  ideig- 
elviselte. A  középkor  királyai  olyan  terjedelmű  országok- 
ban, mint  az  európaiak,  s  olyan  szellemű  nemzeteknél, 
mint  a  miiiuk  a  népvándorlással  ide  telepedettek  voltak, 
nem  tudtak  a  jellemet  elsenyvesztö  absolutismust  meg- 
alapítani, s  ezért  nem  voltak  veszedelmesek. 

A  királyi  hatalom  politikai  iskolája  e  mellett  rászok- 
tatja a  birtokos  és  tekintélyes  osztályt,  hogy  a  szabadság- 
gal élni  tudjon. 

Ritka  az  az  eset  a  történelemben,  hogy  olyan  nem- 
zetek, mint  a  minők  az  európai  keresztény  népcsalád  tagjai 
ez  időkben  voltak,  ha  magukat  kormányozni  tudják,  rabigába 
hajtsák  nyakukat  azért,  mert  inkább  szeretnek  engedelmes- 
kedni, mint  szabadok  lenni.  Midőn  valamely  nemzet  ösz- 
töne urat  keres,  ez  csak  azért  szokott  megtörténni,  mert 
azt  tapasztalta,  hogy  nélküle  nem  tud  meglenni,  hogy  nél- 
küle sokat  szenvedett. 

Az  absolutismust  mindig  a  nemzet  tehetetlensége  ön- 
maga kormányzására  készítette  elő  és  tette  állandóvá. 

Az  a  nemzet,  a  mely  a  szabadsággal  helyesen  tud  élni, 
s  a  melyet  nem  nála  hatalmasabb  idegen  hódító  nyom  el,, 
rendesen  szabad  marad. 

Ezért  van  döntő  fontossága  annak,  hogy  a  királyság 
befolyása  következtében  a  társadalom  oly  iskolában  neve- 
lődik, a  melyben  megszerzi  a  képességet  arra,  hogy  a  törvé- 
nyek parancsait,  a  fejlődéshez  szükséges  rendet  és  korlá- 
tokat maga  védje  meg.  Magát  meg  tudja  fegyelmezni,  s 
ezért  nem  szorult  reá,  hogy  más  fegyelmezze  meg. 

A  királyság  tágabb  színtért  nyit  tevékenységének,  mint 
a  hűbérrendszer.  Országuk,  nemzetük  sorsa  foglalkoztatja 
a  polgárokat  s  nagyobb  egységek,  magasztosabb  fogalmak 
hatása  alá  jut  életük  és  érdekeik  alakulása,  mint  azoké,  a 
kik  a  véletlen  szeszélyénél  és  nem  a  szerves  összefüggésnél 

fogva  együvé  került  valamely  vidéken,  egy-egy  tartományban 
vagy  egy-egy  várúr  birtokán  futják  meg  kicsinyes  pályájukat. 

A  nemzet  vezető  elemei  a  királyság  ellenőrzése  mellett 
szolgálják  a  nagyobb  államot.  Ezen  az  úton  támad  bennök 
a  politika  vezetésére,  a  parancsolásra  szükséges  gyakorlati 
szellem.  Az  állam  mindennapi  munkáját  végezve,  megismer- 
kednek az  állam  el  nem  hanyagolható  érdekeivel,  az  élet 
nehézségeivel.  Nagyobbszabású  politikai  tettekre  lesznek 
képesekké,  mert  kisebbméretű  politikai  tetteket  végeznek 
nap  nap  után.  Megtanulják  vezetni  a  járóművet,  a  melynek 
gépezetét,  minden  egyes  részét,  erejét  és  gyengéit  apróra 
ismerik.  Az  állami  élet  föltételeire,  a  politikai  sikernek  aka- 
dályaira és  árára  a  tapasztalás  oktatja  őket.  így  szert  tesz- 
nek arra  a  politikai  képességre,  a  mely  nélkül  a  szabad- 
ságot jóra  nem  fordíthatni. 

A  nemzet  vezérlő  elemei  nem  a  maguk  szeszélyeinek 
és  érdekeinek  szolgálnak,  mint  a  függetlenné  vált  hűbérúr, 
hanem  felelősség  terhe  mellett  az  ország  törvényeit  és  a 
király  jogos  akaratát  hajtják  végre.  Nem  gyakorolnak  pusz- 
tán jogot,  de  kötelességet  is  teljesítenek.  Az  angol  békebíró, 
a  sheriff,  a  magyar  főispán  és  a  szolgabíró  fegyelemhez 
szokik,  nem  érzi  magát  a  törvény  és  a  rend  fölött  állónak, 
mint  a  franczia  berezeg  vagy  gróf.  Ezért  lehet  az  a  tár- 
sadalom, a  melyből  kikerül,  egy  rendezett  állam  éltető  lelke, 
ezért  képes  önmagát  kormányozni. 

De  másfelől  nem  szolgálnak  egy  mindig  nyakukon  levő 
^gyén  szeszélyeinek,  változó  és  kapkodó  parancsainak,  mint 
a  franczia  kispolgár,  a  ki  a  szomszédos  várúr  hivatalnokává 
lesz,  hanem  az  országos  törvényeknek  és  a  király  jogos 
akaratának.  A  törvényeknek  engedelmeskedve,  még  feljebb- 
valójukkal szemben  is  önállók  maradhatnak.  Hozzájárul, 
hogy  a  birtokon  és  a  társadalmi  álláson  alapuló  független- 
séget  viszik   magukkal   a   hivatalukba,    s  így  hatalmuk  és 

Önérzetük  megvédi  őket  attól,  hogy  felsöbl)  ])araiicsoknak 
vakon  engedelmeskedjenek.  Szolgálat  közben  is  megóvják 
méltóságnk  tndatát,  a  szabad  fejlődés  ezen  fontos  kellékét. 

A  társadalom  nem  oszlik  meg,  mint  Francziaországban 
történt,  olyanokra,  a  kik  politikai  mnnkára  képesítvék,  de 
szolgalelkűek,  s  olyanokra,  a  kik  függetlenek  ngyan,  de 
megbízhatatlanok  és  rakonczátlankodók.  A  birtokon  és  a 
tekintélyen  alapnló  függetlenség  egyesül  a  munkabírással 
és  a  fegyelemmel. 

Nincs  a  nemzetnek  osztálya,  a  mely  oly  magasan  állónak 
érezné  magát,  hogy  restelne  szolgálni,  a  mely  a  fegyelem- 
nek bizonyos  mértékéhez  ne  szoknék,  s  a  hatalom  és  sza- 
badság vágya  mellett  ne  tenne  szert  gyakorlati  politikai 
felfogásra.  Sem  az  állami  érdekek  parancsait  megtagadó  és 
égbetörő  királ>i  becsvágy,  a  mely  a  continens  nagy  hű- 
béreseit hevítette,  sem  a  szabad  államra  nézve  épp  oly 
végzetes  másik  tulajdonság,  a  szolgai  engedelmesség  és 
megalázkodás,  a  melyre  az  élet  kegyetlen  iskolája  tanítja  a 
polgárokat,  nem  fejlődhetik  ki. 

A  királyi  kormányzat  további  nagy  eredménye,  hogy 
ébren  tartva  a  nemzetben  az  egység  érzetét,  az  önkor- 
mányzat másik  elöföltételét  is  létrehozza. 

Kárba  vész  minden  tulajdonság,  ha  nem  párosul 
az  együttes,  a  közös  munka,  a  szövetkezés  képességével. 
A  társadalom,  a  melynek  különböző  elemeiből  kiveszett  az 
összetartás,  az  egység  érzete,  önmagát  nem  birja  kormá- 
nyozni, nagyot  nem  alkothat. 

Ezért  megmérhetetlen  becsű  Angliára  és  Magyarországra 
nézve,  hogy  a  királyság  hatalma  olyan  állapotokat  terem- 
tett, a  melyek  a  társadalom  különböző  osztályainak  egyen- 
lőtlenségét nem  engedik  annyira  elfajulni,  hogy  gátja  legyen 
a  közös  munkának. 

A  király  nem  elég  erős  reá,  hogy  a  főurakat  megtörje ; 

de  annyi  ereje  van,  hogy  mellettök  a  többi   osztálynak  tért 
nyisson. 

A  nagyok  is  támaszt  keresnek  a  király  ellenében  az 
alattuk  álló  társadalmi  rétegekben,  s  részt  juttatnak  nekik 
jogaikból. 

Vállvetett  közös  munkához  szoknak  a  társadalom  ele- 
mei. Osztozkodnak  a  király  szolgálatában.  A  munka  és  a 
rangsor  különböző  fokozatainál  fogva  szükség  van  mind- 
egyikökre. 

Az  állam  iránt  tartozó  kötelességek  a  társadalom  kü- 
lönféle rétegeit  időnkint  tartott  gyűlésekben  és  állandó  hiva- 
talokban egyesítették.  Más  alakban  történik  ez  nálunk,  mint 
Angliában,  mindkét  rendszernek  azonban  megvolt  az  a 
nevezetes  hatása,  hogy  egyenlő,  közös  kötelességeket  rótt 
a  különböző  osztályokra. 

Anghában  kezdetben  tágkörű  gyűlések  intézik  el  a  köz- 
igazgatás javarészét.  Később  ez  megváltozik.  Az  angol-szász 
county  court  helyett,  a  hol  ügyei  intézése  végett  a  vidék 
összes  lakossága  összegyűlt,  a  tennivalókat  rendről-rendre 
egyes  hivatalokra  és  kisebb  számú  jurykre  bízzák.  Mivel 
azonban  ezeket  az  állásokat  a  társadalom  különböző  ele- 
meivel töltik  be,  s  a  constabeltől  és  a  békebirótól  a  vice- 
countig  és  a  sheriífig  terjedő  körben  a  gentry  és  a  főnemes- 
ség ugyanannak  a  nagy  föladatnak  a  szolgálatában  áll,  s 
együtt  intézi  az  állam  mindennapi  ügyeit,  az  ujabb  rend- 
szer is  együttes  működésre  szoktatja  a  társadalom  külön- 
böző elemeit. 

Nálunk  a  közigazgatás  fejlődése  megfordított] a  az  an- 
golnak. 

Eleinte  a  király  hivatala  végzi  a  közigazgatást;  a 
Xlll.  század  óta  megalakuló  vármegyei  közönség  azonban 
lassankint  tért  kezd  hódítani,  s  a  középkor  végén  már  nagy 
a  hatásköre,  háttérbe  szorítja  az  egyéni  hivatalokat. 

A  törvények  pártatlan  és  szigorú  végrehajtása  czéljá- 
nak  talán  inkább  felelt  meg  az  angol  rendszer.  De  a  mienk 
a  társadalom  különféle  elemeit  sűrűbb  összeköttetésbe  hozta 
egymással.  A  vármegye  közgyűlésén  teljesen  egyforma  jog- 
gal és  együtt  döntenek  a  közügyekben  a  hatalmas  ni-ak  és 
a  szerény  köznemesek.  A  hivatalokat  nálunk  is  megosztják 
egymás  között  a  rendek :  a  főurak  a  főispánok,  a  közneme- 
sek az  alispánok  és  szolgabirák. 

A  központban  is  együtt  dolgoznak  mind  a  két  állam- 
ban az  osztályok. 

E  részben  Angliában  a  normannok  óta  rosszabbodik 
a  helyzet,  mert  a  régi  általános  nemzeti  gyűlést,  a  mely- 
ben minden  szabad  ember  részt  vehetett,  egy  osztálynak,  a 
korona  közvetlen  hűbéreseinek  a  gyűlése  váltja  föl;  de  már 
a  XIII.  században  az  osztályokat  egyesítő  nemzeti  gyűlés 
visszafoglalja  a  helyét.  Ez  időnek  korszakot  alkotó  reformja 
óta  egy  házban  ül  és  egyenlő  jogű  a  leghatalmasabb  lord- 
nak a  fia  a  gentryvel  és  a  városi  mesteremberrel.  Mind- 
egyikük egyformán  communer.  A  county  küldöttje  nem  kép- 
visel csupán  egy  osztályt,  egy  érdekcsoportot,  hanem  az 
egész  megye  egységes  elemeit,  a  mi  bennök  a  közérzület  egy 
nemét  fölkelti.  A  választás  actusa  maga  a  számottevő  összes 
elemek  közös  szervezetét  és  tevékenységét  teszi  szükségessé. 

Nálunk  a  főrendek  és  a  nemesek  együtt  egy  közjogi 
testületet  alkotnak.  Ha  idők  jártával  rendesen  külön  is  tanács- 
koznak, határozatot  az  egész  koron  át  csak  egyértelemmel 
hozhatnak.  Kettéválásuk,  a  mely  Angliában  állandóvá  lesz  és 
az  alsóház  mellé  a  lordoknak  tőle  független  házát  állítja,  Ma- 
gyarországban még  csak  eredőben  van,  úgy  hogy  ereszben  is 
az  intézmények  nálunk  közelebb  juttatják  egymáshoz  a 
nemesség  különféle  elemeit,  mint  AngUában. 

A  királyok  szűkebb  tanácsában  is  találunk  épp  úgy 
Angliában,  mint  nálunk,  a  főurak  mellett  köznemeseket. 

Gr.  Andrússy  Gj/uln :  Fünniarndásunl,'  okai.  ^ 


114.  IV.  FEJEZET. 

Nagy  következésekkel  járt,  hogy  az  állam  parancsait 
a  társadalom  különféle  elemei  egyenlő  jog  alapján  és  egy- 
formán gyakorolt  ellenőrzés  mellett  együtt  hajtották  végre. 

Az  a  hatalmas  főúr,  a  ki  a  köznemesekkel  ugyanah- 
ban  a  testületben  ül  s  benne  akaratát  a  legbiztosabban 
úgy  birja  érvényre  juttatni,  ha  vele  egyenlő  jogú  társait 
vezetni  képes,  jelentőséget  kénytelen  nekik  tulajdonítani 
és  velők  számolni  tartozik.  Szava  súlyának  egyik  föltétele, 
hogy  bánni  tudjon  az  önérzetben  vele  versenyző  gentry- 
vel,  illetőleg  nemessel.  Ez  meg  hozzászokik,  hogy  kövesse, 
a  nélkül,  hogy  szolgálja,  a  nélkül  hogy  egyenlőségének  ér- 
zete csorl)uljon. 

A  különféle  elemek  egymáshoz  való  viszonyára  jelen- 
tékeny befolyása  lehetett  annak  is,  hogy  mivel  mindnyájan 
helyet  foglaltak  az  állam  hatóságai  között,  s  mivel  a  király 
erős  keze  el  tudta  érni,  hogy  ezen  hatóságoknak,  tekintet 
nélkül  azon  egyének  rangjára,  a  kik  betöltötték,  mindenki 
alája  legyen  rendelve,  gyakran  történt  meg,  hogy  a  leg- 
hatalmasabb úr  büntetés  terhe  mellett  engedelmeskedni  tar- 
tozott szegénysorsú  szomszédjának,  ha  ő  kezelte  a  köz- 
hatalmat. Angiiában  is,  nálunk  is  ez  ellen  védekeznek  a 
nagy  urak ;  de  sem  ott,  sem  itt  nem  sikerül  azt  a  kiváltságot 
megszerezniők,  hogy  minden  ügyben  és  kizárólag  a  ma- 
gukkal egyranguaknak  hatósága  alá  tartozzanak.  Angliában 
ugyan  a  peerek  bizonyos  ügyekben  csak  peerek  fóruma 
elé  idézhetők,  s  egyesek  nálunk  is  megszerzik  azt  a  kivált- 
ságot, hogy  egyenesen  a  király  hatósága  alá  jutnak;  de 
általános  szabály  marad,  hogy  mindenki  egyformán  tar- 
tozik engedelmeskedni  az  országos  hivatalok  törvényes 
parancsainak.  A  franczia  vagy  a  német  kiváltságos  urak 
elviselhetetlen  megalázásnak  tartották  volna  azt,  a  mit  a 
leghatalmasabb  lord  és  a  legbüszkébb  magyar  oligarcha 
megszokott.  Az  utóbbiaknak  ezen  szerénvebb  állása  erejük- 

nek  forrásává  lelt.  Nem  támadhatott  beiinök  az  a  gőg,  a 
mely  képtelenné  tette  volna  őket  olyanoknak  a  vezeté- 
sére, a  kik  nem  voltak  közvetlen  alárendeltjeik,  s  a  mely 
megakadályozta  volna,  hogy  kisebb  rangú,  de  önálló  férfiak 
velők  szövetségre  lépjenek.  A  nemzet  szabadságára  nézve 
megbecsülhetetlen  értékű  volt,  hogy  a  leghatalmasabb  osz- 
tály nem  szakadt  el  a  többitől. 

A  középkorban  az  állam  legjelentékenyebb  tényezője 
az  aristokratia  volt.  Francziaországban  ez  a  legnagyobb 
erő  azon  iparkodik,  hogy  önmaga  számára,  sőt  külön-külön 
az  osztály  egyes  tagjai  számára  olyan  kiváltságokra  tegyen 
szert,  a  melyek  az  egységes  állam  eszméjével  is  ellentét- 
ben vannak.  Ez  az  erő  tehát  nem  productiv,  hanem  de- 
structiv.  Angliában  és  nálunk  az  aristokratiában  ilyen 
arányú  önzés  nem  keletkezlietett.  A  királyság  meggátolja  ki- 
fejlődését. A  főnemesség  ugyanazok  alatt  a  törvények  és 
hatóságok  alatt  állva,  mint  a  többi  szabad  ember,  arra 
törekszik,  liogy  a  maga  befolyása  alá  juttassa  az  egész 
államot.  A  nemzet  legnyomatékosabb  ereje  a  többi  erőt  maga 
köré  gyűjtve,  önérdekből  a  közjogot  úgy  iparkodik  kiépíteni, 
hogy  szintén  az  ő  érdekében  benne  a  többi  elemnek  is  tér 
nyiljék.  Nem  lévén  elég  ereje  arra,  hogy  tagjainak  prédájává 
tegye  a  souverainitást,  azon  dolgozik,  hogy  szabadságát 
biztosító  közjog  útján  védje  meg  érdekeit. 

Az  állam  egységes  szervezetének  megfelel  a  társadalom 
belső  alakulása  is.  A  királyi  liatalom  és  az  osztályokat  az 
ország  ügyei  intézésében  egyesítő  állam  azzal  a  hatással 
vannak,  hogy  a  különböző  elemek  nem  szerveződnek  elő- 
jogok és  előítéletek  szerint  egymástól  különváló  kasztokká. 

Mig  Francziaországban  és  Németországban  a  király- 
ság gyöngesége  korában  a  nemzet  különféle  rétegeinek 
szervezete  között  össze  nem  egyeztethető  ellentétek  kelet- 
keznek,   Angliában   és   nálunk    a   királyság   ezt  meg  tudja 

akadályozni.  Amott  egyesek  fejedelmi  hatalmat  és  rangot 
szereznek;  családjuk  örök  időkre  kiemelkedik  az  alattvalók 
tömegéből.  A  souverainitás  attribútumait  elsajátított  franczia 
vagy  német  nemes  utódja,  a  feudális  hierarchia  különböző 
lépcsőfokain  elhelyezkedett  berezeg,  gróf,  báró  akkor  is 
megóvja  fejedelmi  származásának  és  rangjának  kevélységes 
érzését,  midőn  a  vele  járt  hatalom  megszűnt.  Az  ősök  elő- 
jogainak legparányibbja  sem  muhk  ki  emlékezetökböl.  Az 
egyenlőség  és  egymáshoz  tartozás  érzése  csak  az  egészen 
egyenrangú  családok  között  van  meg.  A  kinek  valamivel 
régibb  a  czímere,  több  az  őse,  m^int  a  másiknak,  a  kinek 
elődei  a  souverainitásnak  valamivel  több  attribútumát  tud- 
ták megszerezni,  a  ki  a  feudális  rangfokozaton  valamivel 
közelebb  áll  a  legfelsőbb  hűbérúrhoz,  előjogot  követel  magá- 
nak a  többiek  fölött.  Nem  szeret  velők  társalogni,  kerüli 
velők  a  családi  összeköttetést,  a  vér  vegyülését.  Előjogai 
gyengítik,  mert  elkülönítik  a  többitől.  A  nemesség  egységét 
is  megbontja  a  jognak  és  a  politikai  állásnak  a  húbérrend- 
szer  idején  keletkezett  individualizálása. 

Angliában  és  nálunk  a  királyság  megakadályozta  a 
közjogok  ezen  különböző  mértékű  elsajátítását  és  a  társa- 
dalomnak vele  járó  megoszlását. 

Különböző  szervezetű  ugyan  az  angol  és  a  magyar  tár- 
sadalom, de  közös  vonásuk  a  királyság  hatalmától  föntar- 
tott  egységök. 

Angliában  a  nemes  és  nem  nemes  közötti  éles  ellen- 
tétet is  elsimítják. 

A  város  ott  már  autonóm  jogokat  szerzett,  a  polgár 
tagja  a  törvényhozó  testületnek  és  benne  együtt  ül  a  lordcsa- 
ádjával,  midőn  nálunk  még  a  nemesnél  kezdődik  a  világ. 

A  pór  Angliában  is  ki  van  zárva  az  állami  hata- 
lomból s  mint  nálunk  a  földbirtokos  felsősége  alatt  áll; 
e  korszak  végével  azonban  ő  is  felszabadul. 

Anglia  ezen  előnyét  nálunk  a  nemességnek  bensőbbé 
alakult  egysége  ebben  a  korban  még  kielégítően  pótolja. 

Nálunk  a  főrendú  csupán  vagyon  és  befolyás  dolgá- 
ban különbözik  a  köznemestől,  s  nem  jogilag  elismert  kü- 
lön statusnak  a  tagja. 

Angliában  több  ennél.  Egyesek  örökjogon  a  király 
tanácsában  ülnek,  czímmel  bírnak,  s  némely  esetben  a 
velők  egyenlők  bíráskodása  alá  tartoznak.  Habár  nekik 
sincs  a  többiétől  eltérő  vagyon-  és  (UTikjoguk,  a  szokás 
útján  mégis  elérik,  hogy  birtokaik  osztatlanul  szállanak 
nemzedékről  nemzedékre.  Nálunk  a  birtokok  megoszlanak  s 
ezért  a  családok  csak  nehezen  őrizhetik  meg  fényüket.  Gyak- 
ran szállanak  a  legmagasabb  állásból  a  szerényebb  életviszo- 
nyok közé.  Sűrűbb  az  anyagcsere  a  nemesség  különféle 
rétegei  között,  mint  Angliában.  De  mivel  az  angol  peerek 
előjogai  nem  terjednek  ki  az  egész  családra,  s  a  leghatal- 
masabb lord  fiatalabb  fia  és  testvére  a  gentry  tagja,  e  kivált- 
ságok nem  fojtják  el  az  osztályok  összetartásának  érzetét, 
mint  a  franczia  és  német  nemesi  előjogok,  a  melyek  egész 
családokat  a  többitől  örök  időkre  elválasztanak. 

A  királyság  hatalma  tehát  Angliában  és  nálunk  oly 
közállapotokat  teremt,  a  melyek  a  szabadság  fejlődését 
mozdítják  elő. 

A  királyságnak  meg  kell  osztania  jogait  azzal  a  társa- 
dalommal, a  melynek  egységét  fönn  tudta  tartani. 

Olyan  erőt  hoz  létre,  a  melylyel  számolnia  kell,  a  mely- 
nek befolyása  alól  magát  kivonni  nem  képes.  Megvannak 
a  régi  önkormányzati  intézmények,  a  nemzetet  szabad 
szellem  lengi  át,  politikai  képzettségre  tesz  szert,  s  eléggé 
egységes  arra,  hogy  különböző  elemei  közérdekekért  és 
közjogokért  egymással  szövetkezzenek. 

A  király  minden  ereje  a  vagyonos  és  önálló  társadal- 
mon alapul. 

Mindezeknél  íogva  el  nem  kerülheti,  hogy  hatalma  kor- 
látolt legyen. 

A  társadalom  vezető  elemeinek  befolyása  alól  az  álla- 
mot nem  emancipálhatja.  Korán  jogot  kell  nekik  :tdnia,  a 
szerzett  jog  megerősödik  és  terjeszkedik  is,  míg  a  helyzet, 
a  melyből  eredt,  változatlan  marad,  míg  a  királynak  elég 
az  ereje,  hogy  a  nemzet  egységét  megvédje,  de  nincs  rá 
módja,  hogy  a  szabad  társadalom  közreműködése  nélkül 
kormányozzon. 

Midőn  pedig  a  középkor  végén  a  hatalmi  viszonyok  a 
királyságra  nézve  kedvezőkké  alakulnak ;  midőn  a  hivatásos 
katonával  a  békés  életmódhoz  szokott  polgár  már  nem 
bír  megmérkőzni;  midőn  a  bureaukratia  hatalmának  már 
megvannak  az  előfeltételei  és  utánzásra  buzdító  példái :  a 
közszabadságra  nézve  eme  veszélyes  időkben  a  királyság 
nem  közös  nemzeti  hagyományokban  szűkölködő,  szétszag- 
gatott társadalommal  találja  magát  szemben,  mint  a  franczia 
király,  hanem  nemzeti  intézmények  útján  az  önkormány- 
zatba beletanult  és  vállvetett  munkát  végző  olyan  egy- 
séggel, a  mely  alkotmányos  befolyásának  megóvása  érde- 
kében az  új  állapotnak  megfelelő  új  biztosítékokat  alkotni 
képes. 

A    RENDI    ALKOTMÁNY    CSIRÁI    MAGYARORSZÁGBAN    ES 
ANGLIÁBAN    A    XI.    ÉS    XII.    SZÁZADBAN. 

Az  elöbbeni  fejezetben  azokat  az  okokat  kutattam,  a 
melyek  miatt  a  középkorbeli  királyság  mellett  valamely 
formában  szabad  alkotmánynak  kellett  kifejlődnie. 

Most  nézzük,  hogy  ezen  szükségképpen  bekövetkezett 
fejlődés  nálunk  tényleg  miként  valósult  meg.  Kisérjük  kor- 
ról korra  a  szabad  élet  megerősödését. 

E  tanulmányomban  Magyarország  történetét  össze- 
hasonlítom Angliáéval. 

A  két  ország  szabad  fejlődésének  végső  oka,  a  mint 
láttuk,  ugyanaz  volt:  a  királyság  ereje. 

Ez  az  egyenlő  ok  hasonlóvá  formálta  a  két  alkotmány 
későbbi  történetének  typusát  is.  Ezért  meríthetünk  tanulsá- 
got sorsuk  egybevetéséből.  Könnyíti  ez  annak  a  kideríté- 
sét, hogy  mely  eseményekre  és  mely  alkotásokra  volt  ha- 
tása a  magyar  nemzet  jövőjén  uralkodó  azon  oknak,  a  mely 
Angliában  is  fönforgott,  s  hogy  melyek  azon  más  körül- 
mények, a  melyekre  csak  Magyarországban  találunk. 

Az  első  kor,  a  melyet  vizsgálni  készülök,  a  XI.  szá- 
zadtól a  XIII.  századig  terjed.  Magyarországban  és  Angiiá- 
ban ezt  az  időszakot  a  királyság  uralkodó  hatalma  jellemzi. 
De  észlelhetők  azok  a  csirák  is  mind,  a  melyekből  az 
alkotmányos  életnek  itt  is,  ott  is  ki  kellett  fejlődnie. 

A  XI.  és  XII.  századokban  Angiiában  és  nálunk  is  a 
király  az  állam  igazi  föhatalma.  Hódító  Vilmos  és  Szent 
István  emelik  azzá.  De  e  hatalmat  korlátozza  és  valódi 
absolutismus  keletkezését  megakadályozza,  hogy  nincs  a 
társadalomtól  különvált  serege  és  bureaukratiája,  s  hogy  a 
nemzet  képes,  s  mihelyt  megbántják,  kész  is  félelmes  harczi 
erőt  síkra  állítani,  a  minél  fogva  csak  kiváló  egyéniség 
bírja  vezetni. 

A  legerősebb  király  közvetlen  utódja  már  tehetetlen, 
mihelyt  nem  szeretik,  vagy  nem  félnek  boszuálló  kezétől. 
Angliában  I.  és  II.  Henrik  uralkodása  kirívó  ellentéte  a 
kettejük  között  élt  Istvánénak.  A  mil^^en  hatalmasak  vol- 
tak amazok,  annyira  tehetetlen  ez.  Nálunk  a  minden- 
ható Szent  István  közvetlen  utódját,  Pétert,  lázadás  fosztja 
meg  trónjától.  A  király,  a  ki  nem  képes  hadat  vezetni,  a 
ki  nem  tud  tekintélyt  tartani,  nem  számíthat  engedelmes- 
ségre. 

Pétert,  Aba-Sámuelt,  Salamon  királyt  a  pártos  nemzet 
elhagyja,  mert  önkényük  sok  érdeket  sért,  s  mert  a  nemzeti 
iránynyal  ellenkező  politikát  folytatnak. 

Angliában    a    lázadó     nagyok     megverik    és    elfogják 

I.  Istvánt.  Nem  egy  király  a  nemzetnek  adott  engedmé- 
nyekben keresi  menedékét.  A  magna  charta  annak  köszöni 
eredetét,  hogy  a  nagyok  seregei,  a  közvéleményre  támasz- 
kodva, hatalmasabbak  voltak,  mint  a  király  zsoldosai. 

A  kiskorú  királynak  meg  éppen  nehéz  a  helyzete. 

Magyarországon  II.  István  kiskorúsága  közben  a  nagyok 
uralkodnak.  Nem  csoda,  ha  azután  éppen  vele  szemben 
fordul    elő    az    engedetlenségnek    egyik    klasszikus    esete. 

II.  Géza  halála  után  fiai  kiskorúsága  idején  megint  a  na- 
gyoknak, főleg  az  egyháziaknak  hatalma  tolakodik  előre. 
Lukács  érsek  lesz  az  állam  központja.  A  fiatal  III.  Istvánt 
ö  tartja  meg  a  trónon.  Van  is  bátorsága  arra,  hogy  midőn 

a  király  egyházi  vagyont  harczi  czéiokra  fordít,  neki  ellent- 
mondjon, söt  kiátkozza.  A  király  meghunyászkodik  és  a 
hatalmas  érsek  feloldja  az  átok  alól.  Az  ifjú  királyra  gya- 
korolt befolyásának  gyümölcse  az  egyház  első  chartája. 

Angliában  III.  Henrik  az  első  kiskorú  normann  király. 
A  magna  charta  vívmányai  az  ö  idejében  szilárdulnak  meg. 
Langton  érsek  uralkodik  az  országon.  Vele  a  nagyok  elő- 
ször kormányoznak  király  nélkül,  elismert  jog  alapján. 
A  befolyásról,  a  melyre  alatta  szert  tettek,  később  sem 
akarnak  lemondani.  A  kiskorú  királyok  idején  ők  válasz- 
tották a  kormányzót,  s  ezért,  midőn  uruk  fölnő,  részt 
követelnek  a  főhivatalnokok  kinevezésében. 

A  kiskorúság  közben  ideiglenesen  gyakorolt  liatalom- 
ból  állandó  új  követelés  támad. 

A  társadalom  időnkint  élvezett  hatalma,  a  királyság- 
nak időről  időre  bekövetkező  megalázása  állandóan  hatással 
van  a  király  és  a  nemzet  közti  viszony  alakulására.  A  király 
hatalmát  az  is  bénítja,  hogy  az  örökrend  épp  oly  ke- 
véssé szabályozott,  mint  e  korban  a  legtöbb  más  közjog. 
A  későbbi  századokban  a  királyság  szabatosan  meghatá- 
rozott törvény  szerint  száll  fejről-fejre.  A  le  roi  est  mórt, 
vive  le  roi  elve  megszilárdítja  és  biztosítja  a  legfelsőbb 
hatdlmat,  a  mely  a  nép  akaratától  függetlenül  alakul  meg 
és  állandóságával  tiszteletet  kelt.  A  most  tárgyalt  korban 
azonban  csak  a  család  jogát  ismerték  el.  Nem  állapították 
meg,  hogy  a  királyi  háznak  melyik  tagja  foglalja  el  a  trónt. 
Az  ebből  eredő  bizonytalanság  számtalan  küzdelmet  támaszt 
a  koronáért.  A  királyi  család  tagjai  között  keletkezett 
viszályok  növelik  az  ország  nagyjainak  önérzetét,  hatalmát 
és  tekintélyét.  Nem  egy  királyi  sarj  a  nemzet  vezető  osz- 
tályai támogatásának  köszönhette  a  koronát.  Magyarorszá- 
gon Aba-Sámuelt  a  nép  emeli  a  trónra.  Semmi  joga  a 
királysághoz.   Egyetlen  jogczíme :  a  nemzet  akarata.  Szent 

Lászlót  szintén  a  nemzet  választja  meg.  Jóformán  kény- 
szeríti reá,  hogy  a  még  élő  Salamon  mellőzésével  elfoglalja 
testvére  örökét.  I.  Bélát  és  I.  Gézát  lázadás  koronázza  meg. 
Ezek  a  tények  mélyen  bevésődnek  a  nemzet  emlékébe  és 
fölelevenítik  az  ősi  szabadság,  a  nemzeti  soaverainitás  esz- 
méjét. A  kik  valakit  királylyá  tettek,  vele  szemben  nem  vet- 
kőznek ki  büszkeségükből.  Utódaik  sem  íélejtik  el,  hogy 
királyuk  elődei  őseik  jóakaratát  keresték.  Az  Árpádoknak 
az  a  szokása,  hogy  az  ország  egyes  részei  kormányzását  a 
család  férfitagjaira  bízzák,  ugyanazt  a  hatást  idézte  elő. 
Ezen  társkirályok  viszályai  az  öreg  királylyal  belső  har- 
czokat  támasztanak,  s  a  versenyzők  szemében  a  nemzet 
hatalmasainak  becsét  fokozzák,  a  harczra  képes  osztályok 
önérzetét  növelik. 

Angliában  mindjárt  Hóditó  Vilmos  halála  után  fiai 
hajba  kapnak.  Az  idősebbet  a  nagyok  segítségével  II.  Vilmos 
megfosztja  örökségétől.  I.  Henrik,  a  harmadik  normann 
király,  szintén  erőszakkal  szerzi  meg  a  koronát.  A  válasz- 
tás formáját  megtartják  és  vele  azt  a  szokást,  hogy  a  király 
megkoronázásakor  bizonyos  kötelezettségeket  vállal. 

A  leghatalmasabb  király  sem  nyugszik  addig,  míg 
örököse  számára  nem  biztosította  az  előkelők  támogatását, 
mert  érzi,  hogy  különben  trónja  valamelyik  nagyravágyó 
más  rokonának  lesz  prédájává.  Szt.  István  élete  utolsó 
éveit  arra  szánja,  hogy  az  ország  nagyjait  megnyerje  Péter- 
nek. Könyves  Kálmán  kegyek  osztogatásával  és  erőszakkal 
iparkodik  fiainak  biztosítani  a  trónt.  Már  ez  az  egy  tekin- 
tet is  arra  kényszeríti  az  autokratát,  hogy  a  nemzet  kíván- 
ságaival számoljon. 

Anghában  ugyanez  az  ok  a  legerősebb  királyokat  is 
arra  ösztönzi,  hogy  a  bárókat  megnyerni  törekedjenek  és 
hogy  engedékenyek  legyenek.  A  zord  Hódító  Vilmos  lágygyá 
és   barátságossá   lesz,   mihelyt   fiai   öröksége   van    szóban. 

A  hatalmas  11.  Henrik  legnagyobb  ellenségével,  Becket 
Tamással  is  kibékül,  csak  hogy  fia  trónra  juthasson. 

A  királyságot,  miként  láttuk,  az  is  korlátozza,  hogy 
kormányzati  teendőit  a  társadalom  vezető  elemeivel  meg- 
osztani kénytelen. 

Azok  a  régi  szervek,  a  melyek  a  nemzet  életének  korábbi 
századaiban  támadtak  és  melyek  a  szabad  kormányzat  esz- 
közei voltak,  fönmaradtak. 

Angliában  a  normann  és  a  Plantagenet  királyok  mind- 
egyike maga  köré  gyűjti  a  nemzet  tekintélyes  tagjait.  Az 
angol-szász  szokások  nem  szakadnak  meg.  Az  angol-szász 
szabadság  eszméje  a  normann  királyok  hatalma  idejében 
is  tovább  él. 

Igaz,  nagy  változást  szenved  a  szervezet,  a  melyen 
alapszik,  de  erejét  föntartja  az  a  körülmény  is,  hogy  folyta- 
tása a  régi  intézménynek. 

A  normann  királyok  nagy  tanácsának  jogi  természete 
nem  világos.  Valószínű,  hogy  csak  a  korona  összes  hű- 
béresei voltak  tagjai,  holott  a  szászoknál  minden  szabad 
ember  részt  vehetett  a  gyűlésekben.  Szabatosan  meghatá- 
rozott hatáskörrel  nem  bir.  Az  alkotmányok  még  csak  szo- 
káson alapultak,  s  a  váltakozó  politikai  helyzet  hatása  alatt 
állottak.  Trónviszályok  elintézésével,  nagyobb  harczi  válla- 
latok megbeszélésével,  terhes  adók  és  áldozatok  megaján- 
lásával, bíráskodással,  tanácsadással  foglalkozott  a  nemzeti 
tanács,  a  szerint,  a  mint  ezt  a  király  érdeke  vagy  a 
nagyoknak  a  fenforgott  körülmények  szerint  alakuló  ha- 
talma kivánta.  Majd  többen,  majd  kevesebben  vesznek 
részt  e  tanácskozásokban,  mindig  azok,  a  kiknek  annyi  a 
tekintélyök,  hogy  támogatásuknak  becse  és  követeléseiknek 
súlya  van.  I.  Vilmos  és  II.  Henrik  erejök  növelése  végett 
hívják  össze  e  gyűléseket;  István  és  Földnélküli  János 
kényszerűségből  folyamodnak  hozzájuk.   A  jövő  fejlődésre 

nézve  nagy  jelentőségű,  hogy  a  nemzeti  tanács  időnkint 
mindig  összegyűl,  s  hogy  a  nagy  állami  ügyek  elintézésé- 
ben is  döntő  része  van.  A  későbbi  kor  becsvágyát  e  példák 
sarkalják,  s  a  későbbi  követelések  benne  találják  a  praece- 
denst,  a  jogalapot. 

Ehhez  hasonló  a  fejlődés  Magyarországon. 

Az  Árpádok  is  föntartják  a  nemzeti  gyűlés  intézmé- 
nyét. Alkata  más,  mint  az  angolé.  Szélesebb  alapon 
nyugszik  és  inkább  őrzi  meg  eredeti  formáját.  Nem  a  ko- 
rona hűbéreseiből  áll,  mint  a  hódítástól  fogva  Anghában, 
hanem  a  nemzet  összes  szabad  tagjaiból.  Tényleg  azok 
jelennek  meg  benne,  a  kik  elég  erősek,  hogy  az  ország 
vezetésére  jogot  tartsanak.  Midőn  I.  Béla  a  koronáért  és  a 
nemzet  önállóságáért  küzdött  a  német  párt  ellen,  erősnek 
érezvén  magát  a  nemzet  szemében,  az  összes  községekhez 
azt  a  felszólítást  intézi,  hogy  küldjenek  tanácskozás  végett 
2-2  követet. 

Ez  volt  a  képviseleti  rendszer  első  próbája,  de  a  po- 
gányság új  fölkelését  idézvén  elő,  nem  vált  be.  A  szemé- 
lyes jelenlét  marad  a  szabály.  A  nemzet  szabad  tagjai  mind 
megóvják  a  jogot,  hogy  a  nemzeti  tanácsban  részt  vehesse- 
nek. Nem  lehet  megállapítani,  hogy  rendesen  hányan  jelen- 
tek meg  benne.  Különböző  formulák  maradtak  reánk,  a  me- 
lyekből e  tanácsok  különböző  összealkotására  lehet  követ- 
keztetni. Szent  István  fiához  intézett  Írásában  különbséget 
tesz  az  ifjabbak  között,  a  kiknek  fegyver  való  a  kezökbe, 
de  időnkint  mégis  a  tanácsba  bocsáthatók,  s  « az  öregebbek 
és  jobbak,  feljebbvalók  és  nagytiszteletű  vének »>  között,  a 
kiknek  meghallgatása  nélkül  a  király  sohase  határozzon,  a 
kik  a  tanácsba  valók.  Szent  László  egyik  törvénye  így  szól: 
«A  magyar  királyság  főemberei  teljes  számban  gyűlést  tar- 
tottunk"; egy  másik  azt  mondja:  « Lászlónak  elnöksége 
mellett  a  birodalomnak  összes  püspökei  és  apátai  mind  a 

Jobbágyokkal,  az  egész  papságnak  és  népnek  bizonyságára 
szent  zsinatot  tartottunk.*)  Kálmán  királyról  azt  találjuk  fel- 
jegyezve, hogy  midőn  a  birodalmi  tanács  hanyatlását  és 
az  udvar  iránt  tartozó  tisztelet  elcsenevészesedését  látta 
(érdekes,  hogy  e  két  ok  együtt  szerepel  Kálmán  király 
elhatározásában),  összehívta  a  királyság  főembereit  és  a 
birodalom  egész  senatusával  átvizsgálta  István  törvényeit. 
Freisingeni  Ottó,  a  II.  Géza  idejebeU  magyarokról  szólva, 
azt  mondja,  hogy  «a  főemberek  mind  elmennek  a  király 
udvarába,  mindenki  elviszi  oda  székét,  s  ott  nem  szűnnek 
meg  a  közügyeket  tárgyalni  és  megvitatni,  télvíz  idején  pedig 
ugyanezt  cselekszik  szállásaikon.))  III.  István  az  egyháznak 
adott  privilégium  végére  odaiktatja:  « mindezeket  úgy  tekint- 
sék, mint  dicső  anyjának,  a  királynőnek,  az  érsekek,  püspökök, 
választott  püspökök,  királyi  prépostok  és  apátok,  ispánok, 
jobbágyok,  és  más  urak  tanácsából  megállapított  és  meg- 
erősített határozatait.))  Imre  királynak  egyik  okmánya  az 
ország  minden  nemesének  közönséges  gyűléséről  szól. 

E  formulákból  arra  kell  következtetni,  hogy  ez  idők- 
ben kétféle  országos  tanács  volt.  A  szűkebb,  a  mely  a 
világi  és  egyházi  nagyokból  állott,  s  a  király  kormány- 
zatának állandó  szerve  lehetett  és  a  melyet  István  az 
öregek  tanácsának  nevez ;  s  az  általános  nemzeti  gyűlés, 
melyben  a  nemzet  összes  szabad  tagjai,  István  fiataljai, 
részt  vehettek. 

A  király  néha  egyes  vidékek  népével  is  tart  gyűlést. 
Hogy  mikor  melyik  gyűlést  hívták  össze,  azt  valószínűleg 
inkább  a  pohtikai  helyzet  szüksége,  mint  positiv  jogszabá- 
lyok határozták  meg.  Már  a  nehézségeknél  fogva  is,  a 
melyekkel  egymástól  messze  levő  vidékeken  élő  számos 
ember  összejövetele  és  együttmaradása  járt,  a  kisebb  tanács, 
mely  a  nagyoknak  állandó  bizottsága  is  lehetett,  gyakrab- 
ban ült  össze.  Csak  ha  a  király  tágabb  körök  megnyerését 

tartotta  szükségesnek :  lia  olyan  versenytárssal  áll  szemben, 
a  ki  ellen  a  tömegekre  is  számíthatott ;  ha  olyan  intézkedése- 
ket akart  tenni,  a  melyekről  hitte,  hogy  a  nép  szélesebb  réte- 
geiben is  visszhangra  találnak ;  ha  a  népes  gyűlést  azonnal 
ellenség  elé  is  akarta  vinni,  vagy  ha  közelégedetlenség  és 
forrongás  a  nép  meghallgatására  kényszerítette :  ezekben  az 
esetekben  hívta  össze  a  nemzetet. 

A  különböző  nemű  gyűlések  hatásköre  sem  ^^olt  pon- 
tosan szabályozva.  Már  ezért  is  pótolhatta  az  egyik  a 
másikat.  Önálló  olyan  joguk,  a  melyei  valamely  törvény 
kizárólag  a  nemzeti  gyűlésnek,  vagy  éppen  egyik  nemé- 
nek adott,  aligha  volt.  Jog  szerint  minden  közhatalom 
a  királyé.  A  népnek  annyi  a  része  benne,  a  mennyit  a 
politikai  helyzetnél  fogva  szerezni  képes,  vagy  a  mennyit 
neki  belőle  a  király  adni  akar.  Szent  István  határoz,  a 
tanács  kér  és  fölvilágosítja  az  uralkodót.  A  bölcs  király 
nem  azért  gyűjti  maga  köré  a  nemzet  színe-javát,  mert 
nélküle  nem  érzi  magát  jogosítva  arra,  hogy  mindenkire 
nézve  kötelező  szabályokat  állapítson  meg,  hanem,  mint 
maga  mondja,  azért,  mert  «liasznos  a  tanácskozás ».  «Ha 
jársz  a  bölcsekkel,  bölcs  leszesz)),  ez  az  elve  a  rendkívüli 
férfiúnak,  a  ki  a  magyar  állam  második  megalapítója  lett. 
Belátja,  hogy  nem  jó,  ha  mindenben  és  mindig  egyedül  ő 
intézkedik.  Érzi,  hogy  a  király  tekintélye  károsodik,  ha  a 
kritika  és  az  elégedetlenség  mindenért  az  ő  személye  ellen 
kénytelen  fordulni.  Azt  tanácsolja  fiának:  «ne  itélj  te  magad, 
nehogy  alábbvaló  ügyekben  forgolódván,  csorbulást  szen- 
vedjen a  te  királyi  méltóságod*).  « Óvakodjál  bírónak  lenni. » 
ügy  látszik,  hogy  a  törvényekért  is  részt  akar  juttatni  a 
felelősségből  az  ország  jobbjainak.  Már  ezért  is  gyűlésen 
gyakorolja  törvényhozó  jogát. 

Szent  László  törvénykönyvében  a  király  hozzájárulása 
meg   sem   látható.    Mintha   egyedül   a   nagyok    állapítanák 

meg  és  szövegeznék  ;i  törvényeket.  Egy  másik  törvény- 
könyvben róla  csak  mint  elnökről  van  szó.  IIL  István  a 
határozat  meghozatalát  és  jóváhagyását  a  felsorolt  rendek- 
nek tulajdonítja. 

Ügy  látszik  tehát,  liogy  néha  a  gyűlés  határoz  az  elébe 
terjesztett  ügyekben,  másszor  meg  a  királyé  az  első  és  az 
utolsó  szó.  A  gyűlések  mindenhez  hozzászólanak,  az  állam 
minden  ügyébe  beavatkoznak,  hozzájárulásuk  azonban  sem- 
mihez sem  kívántatik  meg.  Az  egyházi  és  világi  ügyekben 
törvényeket  hoznak  és  admiiiistrálnak,  de  nem  tiltja  a/ 
alkotmány,  hogy  mindezt  a  király  nélkülök  is  megtegye. 
Kálmán  király  a  velenczei  dogénak  azt  mondja,  hogy  a 
tervbevett  cbéke  nem  volna  elég  erős,  ha  az  országtanács 
beleegyezése  nélkül  köttetnék  meg)).  Nem  azt  állítja,  hogy 
nincs  joga  egymagában  határozni,  hanem  azt,  hogy  még  a 
külügyek  terén  sincs  önkényes  intézkedésének  elég  hatása. 
Kálmán  bölcseségére  és  kora  viszonyaira  nézve  egyaránt 
jellemző  ez  a  felfogás. 

A  gyűlések  időről-időre  részt  vesznek  az  ország 
minden  ügyének  intézésében,  elvileg  azonban  a  kormány- 
zás a  maga  egészében  a  király  joga  marad.  A  politikai 
helyzet  parancsoló  szava,  a  hatalom  tényleges  megosz- 
lása néha  elkerülhetetlenné  teszi  összehivásukat,  a  jog, 
az  alkotmány  azonban,  úgy  látszik,  soha.  Mint  Angiiá- 
ban, úgy  nálunk  is  az  utókorra  nézve  főfontosságú,  hogy 
a  nemzetgyűlések  a  királyi  hatalom  e  századaiban  is  élet- 
ben maradnak,  s  hogy  időről-időre  a  legnevezetesebb  ügyek- 
ben, a  törvényhozásban,  az  örökösödés  kérdéseiben,  a  po- 
litikai és  pénzügyi  administratióban  döntő  szavuk  van. 
Ezért  nem  volt  rá  szükség,  hogy  később  az  intézményeket, 
úgy  mint  Francziaországban,  újra  megteremtsék.  A  király- 
ság mellett  fejlődve,  a  foglalástól  kezdve  kisérik  a  nem- 
zetet későbbi  koráig.  A  mythos  nimbusa  övedzi  őket.  A  nem- 

zeti  gyűlés  intézménye  régibb  a  koronánál.  Söt  a  nemzet 
öntudata  a  vezéri  hatalmat  és  magát  a  királyságot  is  e 
nemzeti  gyűlések  szabad  akaratából  eredőnek  vallja. 

E  századokban,  a  mint  már  jeleztem,  a  közállapotok 
nyomása  alatt  a  tulajdonképpeni  administratióban  is  osz- 
tozkodik a  szabad  társadalom. 

Az  angol  királyok  és  az  Árpádok  egyaránt  azon  ipar- 
kodnak, hogy  tölök  kinevezett  egyének  kezeljék  az  állam 
ügyeit.  De  védekezésök  ellenére  kénytelenek  az  örökösödés 
elvének  engedni,  s  az  állami  gépezet  egy-egy  rugóját  a  köz- 
ponti vezetéstől  teljesen  függetlenné  tenni.  A  király  rá- 
szorul a  nagyok  támogatására.  Birtokok  adományozása 
nem  bizonyul  elégséges  csábnak.  Magának  az  államhata- 
lomnak alkotó  részeiről  is  kénytelen  a  király  egyes  nagyok 
javára  lemondani.  Angliában  a  legfelsőbb  udvari  méltósá- 
gok, melyek  az  álJam  legfontosabb  ügyeit  intézik,  örökösökké 
válnak.  A  király  akként  segít  magán,  hogy  e  méltóságok 
hatáskörét,  legalább  részben,  új  hivatalokra  ruházza.  Érdeke 
és  politikája  ellen  azonban  mégis  kénytelen  oly  earl-eket 
kinevezni,  kik  örökjogon  gyakorolják  a  souverainitás  leg- 
több jogát  az  ország  némely  részeiben.  Helyenkint  elismeri 
a  sheriffség  örökölhetőségét  is.  E  mellett  a  bárók  uradal- 
maikon birói  joggal  élnek.  Az  állami  közigazgatásnak  így 
sokféle  urai  lesznek.  A  királyi  hatalmat  sok  helyütt  és  sok 
vonatkozásában  a  nagy  földbirtok  önjogon  gyakorolja. 

Nálunk  is  észlelhető  ez  az  irány.  Szent  István  állam- 
rendje nem  alapúit,  mint  Hódító  Vilmosé,  a  hűbér  eszmé- 
jén, s  ezért  a  hivatalok  örökölhetősége  ellen  könnyebb  volt 
a  védekezés.  A  külföld  jogképzödése  nem  adott  irányt 
nekünk,  mint  Anghának,  a  melyre  Normandia  hűbérisége 
közvetlen  hatással  volt.  De  azért  nálunk  sem  sikerült  a 
földbirtokkal  összekapcsolt  hivatalokat  az  örökös  birtoklás- 
tól  megóvni.    Azok  az  okok,  a  melyek  e  korban  a  decen- 

tralisatiót  előmozdítják,  nálunk  is  meghozzák  gyümölcsüket. 
Az  aranybullában  már  ki  kell  mondani,  hogy  sem  az  ispán- 
ság, sem  más  hivatal  örökbe  nem  adható.  A  királyok  azon- 
ban ezentúl  is  sokszor  kénytelenek  egyes  hatalmas  urak 
megnyerése  végett  a  közhatalmat  elidegeníteni.  Egyes  nagyok 
megszerzik  jobbágyaik  és  váruk  népe  fölött  a  fönhatóság 
némely  elemeit. 

De  nem  ebben  van  a  fő  korlát,  a  melyre  a  királyság 
a  végTeha,jtó  hatalom  alakulásában  talál. 

A  souverain  jogok  elidegenítése  nálunk  is,  Angliában 
is  kivétel. 

Ha  a  király  a  névleg  kezében  maradt  végrehajtó  ha- 
talmat annyira  akarata  alá  birta  volna  hajtani,  mint 
XIV.  Lajos  franczia  vagy  II.  Frigyes  porosz  király,  akkor 
óriás  erő  fölött  rendelkezhetett  volna.  De  erre  nem  volt 
képes. 

Annak  ellenére,  hogy  a  normann  angol  királyok  a 
viscountokat,  a  sheriffeket,  az  Árpádok  az  ispánokat  és 
eleinte  az  összes  alsóbb  hivatalnokokat  kinevezik  és  állá- 
suktól megfoszthatják,  a  közigazgatást  nagymérvű  függet- 
lenség hatja  át,  mert  kezelői  önálló  vagyont,  tekintélyt  és 
hatalmat  visznek  oda  magukkal,  s  mert  a  távolság  az  ellen- 
őrzést megbénítja^  a  helyi  ügyek  központi  intézését  lehe- 
tetlenné teszi.  A  választás  elve  is  érvényesül.  Angliában  a 
county  courokban,  az  esküdtszékekben,  a  coronerek  állá- 
sával; nálunk  fokonkint  az  alsóbb  hivatalokban,  a  váro- 
sokban, azon  bizottságokban,  melyeket  egyes  föladatok 
megoldására  a  törvény  rendel.  De  nem  a  választás  alapítja 
meg  az  önállóságot,  hanem  az  egyén,  a  ki  az  állást 
betölti,  s  a  közállapot.  A  választás  elvének  akkor  enged 
a  király,  midőn  azon  veszély  áll  elő,  hogy  a  kinevezéstől 
függő  hivatalokat  az  oligarchia  foglalja  el.  Angliában  a 
sheriffség  a  nagy  bárók   kezére  jut,  s  ezért  a  király  rész- 

ben  a  kisebb  nemességtől  választott  közegek,  részben  a 
központtól  küldött  hivatalnokok  útján  szűkíti  a  sheriff 
jogait.  Nálnnk  a  főispáni  állás  elhatalmasodása  ugyanezt 
a  veszélyt  idézi  elő.  Összenő  az  oligarchiával,  s  ezért  a 
királyság  javára  szolgál  a  vele  szövetkezett  kisnemesség 
térfoglalása  a  közigazgatásban.  Ez  a  reform  gátolja  meg  a 
közigazgatás  ehdegenítését,  de  mondanom  sem  kell,  liogy 
független  szellemét  meg  nem  öli. 

Jellemzi  a  király  nehéz  helyzetét  és  örökös  küzdelmét 
a  közállapotoktól  előmozdított  decentralisatióval,  hogy  a  maga 
hatalma  érdekében  kénytelen  saját  kinevezett  közegei  ellen- 
súlyozásául választott  tisztviselők  segítségéhez  folyamodni. 

Úgy  a  magyar,  mint  az  angolt  alkotó  szász  és  nor- 
mann nemzetnek  a  királyság  erejének  emelkedése  előtt  nagy 
szabadságai  voltak.  Oly  légkörben  éltek,  a  mely  önérzetöket 
kifejlesztette  és  annak  nélkülözhetetlen  szükségét  érlelte 
meg  bennük,  hogy  sorsuk  fölött  maguk  határozzanak. 

A  hatalmi  viszonyoknál  fogva  korlátolt  erejű  királyság 
ezen  nemzeti  typust  nem  birta  átalakítani. 

A  felsőbb  osztályokat  hatalmuk  tudata  és  az  az  érzés, 
hogy  a  király  rájuk  szorult,  büszkeségre  gyújtotta. 

A  király  csinján  bánik  velők,  főleg  az,  a  kinek  igazi 
hatalma  van,  mert  az  ilyen  csaknem  kivétel  nélkül  okos 
ember  és  felismeri  érdekét. 

Szent  István  lelkére  köti  a  fiának,  hogy  legyen  jó  a 
főemberekhez. 

«Ha  békességszerető  leszesz,  királynak  mondatol »,  «ha 
ispánok  és  főemberek  fölött  fönhéjázó,  bizony  a  vitézek 
ereje  királyságod  romlására  válik  és  idegen  nemzetnek 
árulják  el  a  te  országodat*). 

A  nagyok  « legyenek  a  te  atyáid  és  testvéreid »,  mert 
«ők  oltalmazzák  az  országot,  a  gyengéket  ők  védelmezik 
meg,  legyőzik  ellenségeidet,  öregbítik  birodalmadat. » 

A  1k)I  ii  király,  a  ki  félelmetes  lehetne,  így  gondolko- 
zik, iiuM't  okossága  ezt  tanácsolja  neki,  s  csak  a  rövidlátó 
tejedeleiii  ismeri  annyira  félre  a  helyzetet,  hogy  lenézi 
azokat,  a  kiknek  hatalmát  megtörni  nem  képes,  s  a  kiknek 
segítségére  rászornlt:  ott  a  nemzet  nagyjai  nem  válhatnak 
szolgalelkűekké. 

Nem   egy    tény    hizonyítja,    hogy    nálunk,    úgy     mint 
Angliáhan   is,   a   királyság    a    szahad    szót  nem    bírja   el- 
hallgattatni.   Szent   Gellért    durva    kifejezésekkel    korholja 
Aha    királyt    és    kikergeti    a    templomból.    Nem   bűnhődik 
érte.   Már   említettem,  hogy  niiként   bánt  el   Lukács  érsek 
III.  Istvánnal.  A  világi  urak  között  is  akadunk  ilyen  daczos 
jellemekre.  A  vaskezú  és  nagyhatalmú  Kálmánt  meghajlásra 
kényszerítik.    Midőn    testvérével    harczba   száll,    a    vitézek 
összegyűlnek  és  azt  mondják:  Mi  nem  ismerjük  a  viszály- 
nak az  okát;  ha  ők  egymással  meg  akarnak  küzdeni,  vív- 
janak   meg   ketten,   s   a  ki   győz,    azt    elfogadjuk    urunk- 
nak.  Nem  akarnak  honfivért  ontani.  S  a  király  kénytelen 
engedni.    II.    István    idején    még    rakonczátlanabb   szellem 
nyilatkozik   meg.    Ellenséges   talajon  mondja  föl  a  sereg  a 
szolgálatot.  A  vezérek  a  háború  ellen  nyilatkoznak.  Káros- 
nak mondják   és   készülnek   hazamenni.    Ha  a  király   har- 
czolni  akar,  ám  tegye,  ők  más  királyt  választanak  maguk- 
nak.   A   zsarnok   természetű  István   enged,  s  csak   később 
áll  boszút  azokon,  kik  vele  szembeszálltak. 

Ilyen  volt  a  középkor  királysága,  ilyen  a  társadalom, 
a  melynek  dacza  a  király  hatalmát  az  irott  törvénynél  is 
szorosabb  korlátok  közé  rekesztette. 

Ezen  időknek  szókimondó  jelleme  még  a  törvények- 
ben is  kifejezésre  jut.  Például  az  aranybullában,  a  mely- 
nek bevezetése  azt  mondja,  hogy  a  szabadságot  oly  kirá- 
lyok hatalmaskodása  rongálta  meg,  kik  « tulajdon  haragjuk 
boszujától»  vagy  gonosz  tanácsosoktól  vezettettek. 

9* 

Angliában  Becket  Tamás  ujjat  von  II.  Henrikkel.  Nyil- 
tan  szembeszáll  vele.  Montforti  Simon,  kit  a  király  áruló- 
nak mond,  azt  feleli  neki :  most  örülhet,  hogy  király,  mert 
különben  leszúrná.  I.  Eduárdnak  Norfolk  earlje  szemébe 
mondja,  hogy  csak  akkor  vesz  részt  a  franczia  hadjáratban, 
ha  a  király  vezeti  a  sereget.  Eduárd  megfenyegeti,  hogy  ha 
makacskodik,  fölakasztatja,  mire  a  lord  azt  mondja,  hogy 
sem  nem  engedelmeskedik,  sem  nem  akasztják  föl.  Varenne 
pedig,  midőn  szorongatják,  hogy  bizonyos  jogokat,  a  me- 
lyeket gyakorol,  törvényes  alapon  igazoljon,  ezen  szavakra 
fakad:  igazolásom  a  kard.  Ősei  segítették  a  király  elődjeit 
a  hódításban,  joga  azonegy  értékű  a  királyéval. 

E  kifakadás  jehemzi  a  nagyok  büszke  szellemét,  melyet 
a  király  minden  erőfeszítés  ellenére  sem  bírt  megzabolázni. 

Miként  már  kifejtettem,  az  alsóbb  osztályokban  sem 
terjedhetett  az  a  szellem,  a  mely  a  szolgaságra  készít  elő. 

Nálunk  a  király  jobbágyainak,  a  várkatonáknak,  majd 
a  köznemességnek  önérzete  kezdettől  fogva  igen  erős.  Kö- 
zöttük és  a  nagyok  között  nincs  az  a  különbség,  mely  a 
normann  hódításra  következett  században  Angliában  a  tár- 
sadalom különféle  elemei  között  észlelhető.  Mindegyikök- 
nek  még  igaz  büszkesége,  hogy  a  hódító,  az  államot  meg- 
alakító nemzet  sarja.  Az  egyszerű  magyar  nemes  többnek 
is  tartja  magát,  mint  az  idegen  származású  főurat. 

Hogy  az  osztályok  egyenlőtlensége  mennyivel  volt 
kisebb  nálunk,  mint  bárhol  másutt,  azt  a  büntető  törvény 
is  bizonyítja. 

Másutt,  Angliát  sem  véve  ki,  a  büntetések  súlya  azok 
rangja  szerint  fokozódik,  a  kiket  a  bűntény  megkárosított. 
Az  emberi  élet  értéke  a  társadalmi  állással  arányban  nő. 
Az  egyenlőtlenség  nem  csak  a  jogok  különböző  megoszlá- 
sát idézi  elő,  hanem  az  emberi  életnek  a  törvényben  is 
kifejezésre  jutó  különböző  becsét  állapítja  meg. 

Szt.  István  ezzel  a  fölfogással  ellenkezőt  vall.  A  bün- 
tetés mértékét  nem  a  sértett  egyén  rangjához  szabja,  hanem 
annak  az  állásához,  a  ki  a  törvényt  megszegi.  Nem  egyenlő 
jelentőségű,  hogy  az  ország  valamelyik  nagy  nra,  vagy  kö- 
zönséges nemes  követ-e  el  vétséget.  Az  állam  rendje  inkább 
megsérül,  ha  azok  vetemednek  kihágásra,  a  kiknek  jó  példá- 
val kellene  elölj árniok,  mint  ha  mások  teszik  ezt.  Több 
embert  és  töbJ)  érdeket  veszélyeztet  annak  a  hatalmas  úrnak 
a  kicsapongása,  a  kinek  vára  és  katonája  van,  mint  másé. 
Ezért  szigorúbb  büntetésben  is  részesül. 

Fényes  bizonysága  ez  Szt.  István  bölcseségének  és  a 
magyar  nemzet  korai  fejlettségének. 

E  fölfogása  csak  azért  érvényesülhetett,  mert  az  egyen- 
lőtlenség még  nem  öltött  túlságosan  nagy  arányokat. 

A  közérdeknek  és  a  királyi  hatalomnak  ezen  erőteljes 
nyilvánulása  fönn  is  tartja  a  szellemet,  a  mely  létrehozta. 

Később  a  vérdíj  nálunk  is  alkalmazkodik  a  rangfoko- 
zathoz ;  de  állandó  nyomok  mutatják,  hogy  az  ellenkező 
fölfogás  is  uralkodott. 

Az  e  századokban  még  csak  képződésben  levő  magyar 
főnemesség  ilyen  erőteljes  ellenőrzés  mellett  nem  képes  az 
iránta  tartozó  hűség  és  engedelmesség  azon  érzetét  kel- 
teni, a  mely  Francziaországban  a  hűbérurak  hatalmának 
forrásává  lett  és  a  királyt  háttérbe  szorította.  A  többi  sza- 
bad ember  büszke  önérzete  és  a  zsarnokságtól  mentes  vál- 
lai idővel  a  közszabadságnak  erős  segítségére  lehetnek  Úgy 
látszik,  hogy  már  Aha  Sámuel  rájuk  támaszkodik  azon 
küzdelmében,  melyet  az  idegen  befolyás  és  a  nagyok  ellen 
vív.  Később  a  nemesség  zömét  azon  törekvése,  hogy  a  so- 
raiból kiemelkedő  hatalmasokkal  szemben  megóvja  a  régi 
egyenlőséget,  állandóan  a  király  szövetségesévé  teszi.  A  ki- 
rály védő  szárnyai  alatt  fejlődik,  a  király  szövetsége  növeli 
önérzetét,  míg  végre  e  szövetség   útján,    válságos   időkben 

nyújtott  támogatásának  ellenszolgálataképpen,  privilégiumo- 
kat kap,  a  melyekből  az  alkotmány  legbecsesebb  vívmányai 
fakadnak. 

Angliában  merevebb  a  társadalmi  elkülönzés.  Már  Nor- 
mandiában alakul  meg  és  átültetik  az  új  hazába.  Itt 
előmozdítja  az  a  körülmény,  hogy  az  osztályok  határ- 
vonala összeesik  a  fajok  határvonalával.  De  a  királyok- 
harcza  a  nagyok  ellen  az  alsóbb  osztályok  gyors  emanci- 
patióját  vonja  maga  után.  A  normann  királyok  az  alhú- 
béreseket  közvetlenül  magukhoz  csatolják  és  kiemehk  a 
közvetítő  nagyok  befolyása  alól.  A  szász  fajjal  is  kaczér- 
kodnak,  hogy  hasznukat  vegyék  a  normannok  engedetlen- 
sége ellenében.  Ha  a  királyok  valamelyike  bajba  kerül, 
megemlékezik  a  szász  nép  régi  fényéről,  felfegyverkezteti 
és  harczba  viszi  őket  a  lázadó  bárók  ellen.  így  tesz 
II.  Vilmos,  I.  Henrik.  Ez  a  lehetőség  volt  hatalmuk 
egyik  főoka.  E  helyzet  nagyra  növelte  az  alsóbb  osztá- 
lyok önérzetét  és  politikai  becsvágyát  is.  Nem  múlik 
el  a  nemzet  lelkén  hagyott  mély  nyom  nélkül,  hogy  a  ki- 
rály, mint  I.  Henrik  tette,  a  nép  segítségét  kéri  a  nagyok 
ellen ;  nem  egyhamar  felejtik  el  a  királynak  olyan  szavait, 
hogy  nem  fél  a  normannoktól,  nem  fél  a  nagyoktól,  csak 
a  szászok  tartsanak  vele,  azaz  az  alsóbb  rendű  osztályok. 
Henrik  chartát  is  ad  a  népnek.  Ha  igéretét  nem  is  váltja 
be,  maga  az  ilyen  Ígéret  mértföldmutatója  a  várakozások 
és  követelések  növekedésének.  Szóval,  a  XI.  és  XII.  század- 
ban a  közállapotok  hatása  alatt  úgy  nálunk,  mint  Angliá- 
ban, a  szabad  szellem  a  felső  és  középső  osztályokban  egy- 
aránt megizmosodik. 

E  mellett  mind  többen  sajátítják  el  a  kormányzási  ké- 
pességet. 

A  szabadság  fokozódó  vágyával  megtanulják  a  vele 
való  élést.  A  mint  láttuk,   úgy  a  fő,  mint  az  alsó   nemes- 

ség  a  király  vezetése  mellett  állami  teendőket  végez.  Más- 
más hatáskörben,  bizonyos  fölügyelet  mellett,  a  nemzet 
vezető  osztályai  a  közkormányzat  ügyeivei,  a  törvények 
végrehajtásával  foglalkoznak.  E  tény  megmérhetetlen  jelen- 
tőségű. Gouvernementalis  szellemet  olt  beléjök  és  fejleszti 
érzésöket  az  állami  hal  alom  valóságos  szükségei  iránt;  gya- 
korlati felfogásra,  politikai  önmérsékletre  tanítja  a  nemzet 
zömét,  a  szabadság  szokásaihoz  hozzáfűzve  a  fegyelem 
azon  mértékét,  a  mely  nélkül  sikeresen  működő  szervezet, 
egészséges  politikai  élet  lehetetlen. 

Feltüntetni  igyekeztem  a  közintézményeket  és  a  köz- 
szellemet, a  melyeket  a  XIII.  századig  Angliában  és  nálunk 
a  királyság  hatalma  teremtett. 

Ha  a  kifejlett  jogot  nézzük,  a  királyi  hatalom  túlten- 
gése lep  meg  bennünket.  Ha  a  tényleges  állapotot  szemlél- 
jük, azt  látjuk,  hogy  a  tulajdonképpeni  hatalom  a  nemzet 
kezében  maradt ;  hogy  ennek  önkénytes  támogatása  nélkül 
a  király  tehetetlen ;  hogy  a  király  kénytelen  a  nemzet  aka- 
rata szerint  kormányozni,  feltéve,  hogy  a  nemzetnek  van 
akarata  és  azt  érvényesíteni  kívánja. 

Ezen  tényleges  állapot  következtében  a  nemzet  vezető 
osztályait  szabad  szellem  hatja  át,  s  megszerzik  a  képes- 
séget az  állam  ügyeinek  a  vezetésére.  Az  intézmények  úgy 
a  központban,  mint  a  vidéken  tért  adnak  e  szellem  meg- 
nyilatkozásának, s  egyrészt  táplálják  azt,  másrészt  általa 
tartatnak  fönn. 

De  sem  az  intézmények  hatáskörét,  sem  az  osztályok 
és  egyesek  jogát  világos  törvény  nem  szabályozza.  Hol  át- 
csapnak minden  korláton  és  magát  a  királyságot  is  meg- 
alázzák, hol  a  király  önkényének  lesznek  áldozatává,  hz 
ilyen  állapot  nem  lehet  végleges.  A  társadalom,  a  mint  előre 
halad,  ösztönszerűleg  azon  iparkodik,  hogy  alkotó  részeinek 
egymáshoz  való  viszonyát  jogszabályok  állapítsák  meg. 

A  királynak  mindenhatóságát  az  eleven  erők  korlátok 
közé  szorítják.  Az  angol-szász,  valamint  a  magyar  vezérek 
korabeli  hagyományok  is  táplálják  a  szabadságot.  Oly  szo- 
kások kapnak  lábra,  a  melyeket  a  művelődő  és  haladó 
nemzet  a  királyok  gyakori  megszegései  ellen  biztosítani 
kíván. 

Az  a  törekvés  támad,  hogy  a  tényleg  korlátolt  király- 
ságot törvényesen  korlátolt  királysággá  formálják.  A  szokás- 
nak szigorúan  meghatározott  joggá  kell  nőnie. 

Ezt  a  munkát  indítja  meg  a  XIII.  század.  A  szabad 
szellem,  mely  a  régi  időkből  fönmaradt,  s  melyet  a  király- 
ság nem  tört  meg,  hanem  csak  fegyelmezett  és  közös  nem- 
zeti munkára  irányított,  e  században  megtermékenyítette 
azon  intézményeket,  melyek,  mint  a  régi  önkormányzat 
maradványai,  a  szabadság  megerősítésére  alkalmasak. 

A  nemzet  hatalmi  tényezői  érezve  az  erők  egyensúlyát, 
a  jogok  egyensúlyának  létrehozásán  munkálkodtak.  Győz- 
niök  kellett,  mert  a  nemzet,  ha  összetart,  erősebb  a  király- 
nál ;  mert  képes  a  győzelemmel  élni,  azaz  önmagát  kormá- 
nyozni ;  mert  követelése  természetes  és  ethikus.  A  kik  már 
régtől  fogva  az  állam  mindennapi  munkáját  végzik,  azokat 
jog  is  illeti  meg.  Igényeiknek  az  összesség  érdekében  végzett 
hasznos  munkában  van  az  alapja,  csak  úgy  mint  a  királyi 
hatalomnak.  Győzelmök  azonban  nem  biztosítja  a  végleges 
eredményt. 

Nagy  alkotások  nem  lehetnek  egyetlen  siker  következ- 
ményei; a  természet  a  rögtönzésnek  nem  barátja,  s  csupán 
a  czélt  soha  szem  elől  nem  tévesztő  kitartó  munkát  koszo- 
rúzza jó  eredménynyel. 

A  XIII.  század  mozgalmai  is  csak  az  alapot  rakják  le, 
a  nagy  elveket  emelik  ki,  a  melyek  gondozása  és  fejlesztése 
a  későbbi  nemzedékeknek  válik  föladatává.  De  a  végzett 
munka  így  is  korszakot  alkot.  Az  elmúlt  idők  jogi  felfogása 

és  szokásai,  a  melyeket  a  társadalom  szabad  szelleme  és 
önérzete  hatottak  át,  sarkalatos  törvényekben  testesülnek 
meg  s  irányt  szabnak  a  jövő  fejlődésének.  A  XIII.  század- 
ban Anglia  és  Magyarország  oly  útra  lépnek,  a  melyről 
le  nem  térnek. 


VL  FEJEZET. 


A    XIII.  SZAZAD.  A  RENDI    SZABADSÁG    KIBONTAKOZÁSA    ANG- 
LIÁBAN   ÉS    MAGYARORSZÁGBAN.    A    SZABADSÁGLEVELEK. 


Százötven  éves  együttlét,  közös  szolgálat  és  közös 
munka  egyesítő  hatása  alatt  a  normann  és  szász  fajok 
kibékülnek  és  egymásba  olvadnak.  E  folyamat  előrehalad- 
tával mind  kevésbbé  érzik  a  királyi  hatalom  múlhatatlan 
szükségét  s  bitorlásait,  önkényét  nehezebben  tűrik.  A  kü- 
lönféle osztályoknak  a  király  parancsszava  alatt  végzett 
együttes  működése  megteremti  szövetségök  lehetőségét. 
A  közös  nyomás  időről-időre  közös  ellenállásra  bírja 
őket.  Az  aristokratia  az  alsóbb  osztályok  támogatását  ke- 
resi, ezek  meg  örömest  elfogadják  őt  vezéröknek.  A  külön- 
böző kívánalmak  és  sérelmek  összeegyeztetése  nemzeti 
programmot  hoz  létre. 

Az  ilyen  szövetség  gyümölcse  a  magna  charta.  Ha- 
sonló mozgalmak  már  előbb  is  támadtak,  de  ennyi  ered- 
ményt egyikük  sem  ért  el.  János  király  összetűz  vala- 
mennyi osztálylyal,  s  elszigeteltségében  a  rendek  minden 
kívánságát  teljesíti.  A  rendek  győzelmének  nyomása  alatt 
jön  létre  a  magna  charta.  Nem  akar  az  állami  életnek  új 
formákat  adni;  esze  ágában  sincs,  hogy  elméleti  tanok  sze- 
rint alakítsa  át  a  meglevőt;  egyáltalában  az  ország  kor- 
mányzatának módjával  keveset  törődik;  az  állam  alkatá- 
val csak  mellesleg  foglalkozik.  Fő  czélja,   hogy  a  közhata- 

lommal  szemben  a  liűliérrend  és  a  régi  hagyomány  sze- 
rint a  társadalmat  s  az  egyént  megillető  jogot  kifejtse  és 
tisztázza. 

Az  egyház  szabadságait  biztosítja.  Gondja  van  reá, 
hogy  a  hűbéri  kötelezettség  czímén  ne  lehessen  a  király- 
nak saját  liíibéreseit  kizsákmányolnia.  Az  így  emelt  kor- 
látokat az  alhübéresekre  is  kiterjeszti.  A  kereskedőket  és 
egyes  városokat  is  védi.  Közjogi  szempontból  legfontosabb 
az  a  határozata,  a  melylyel  az  országos  tanács  összealko- 
tását  szabályozza  és  megállapítja,  hogy  a  korona  nagy  liú- 
béreseit  királyi  meghívó  útján  személyesen,  a  kisebb  hű- 
béreseket pedig  tömegesen  kell  a  megjelenésre  fölszóhtani, 
valamint  az  a  határozata,  a  mely  a  hűbéri  adók  megaján- 
lását c  hűbéres  alkotású  tanácsra  ruházza.  Ezen  nagyje- 
lentőségű határozatoknak  szintén  csak  az  a  czéljuk,  hogy 
a  hűbérest  a  túlságos  nagy  adó  ellen  megvédjék. 

A  tanács  már  előbb  is  megvolt.  Úgy  látszik,  hogy 
rendesen  olyan  formák  mellett  hívták  össze,  mint  a  milye- 
neket a  charta  megszab ;  a  hadi  adó  kivetésénél  sokszor 
közreműködött;  de  világos  törvény  addig  nem  rendezte 
összealkotását  s  nem  bízta  reá  az  adók  megajánlását. 

Ezen  hiányt  pótolta  az  új  charta.  így  járt  el  másban 
is.  A  mit  az  élet  helyesnek  bizonyított,  a  mi  a  közfelíb- 
gásnak  megfelelt,  azt  törvénybe  iktatta.  Ezzel  akarja  a 
királyok  szeszélye  ehenében  megvédeni  a  társadalmat  és 
szokásait. 

Az  adóra  vonatkozó  határozata  mellett  a  legneveze- 
tesebb az  a  rendelkezése,  hogy  senkit  sem  szabad  törvé- 
nyes Ítélet  nélkül  elzárni. 

Ezek  a  tételek  emelik  a  magna  chartát  világtörténeti 
jelentőségre,  ezek  teszik  az  európai  szabadság  nagy  for- 
dulópontjává, ezek  fejezik  ki  azt  a  két  elvet,  a  melyeken 
a  köz-  és  a  magánszabadság  legerősebb  bástyája  épült. 

A  szabadság  renaissancea  ugyanazon  okok  hatásá- 
nál fogva  jön  létre  nálunk,  mint  Angliában.  Nagy  a  ha- 
sonlatosság a  két  ország  fejleményei  között,  de  eltérések 
is  vannak. 

A  királyság  hatalmának  szükségét  élénkebben  érzik 
nálunk,  mint  érezték  a  fajok  egybeolvadása  után  Angliá- 
ban, habár  nem  is  olyan  erővel,  mint  az  előző  századok- 
iban. A  német  császároknak,  majd  Mánuelnek  kísérletei, 
hogy  Magyarországot  fönhatóságuk  alá  hajtsák,  egészen  a 
XIII.  század  küszöbéig  újra  meg  újra  véres  hetükkel  vésik 
a  nemzet  emlékébe,  hogy  mit  ér  neki  a  harczra  képes 
erős  király.  Angliában  ellenben  a  királyságnak  többé  nincs 
különleges,  kivételes  hivatása.  Szt.  István  és  Szt.  László 
nagy  egyéniségei  is  olyan  népszerűséget  szereznek  a  ko- 
ronának, a  minőt  a  normann  királyok  zord  alakjai  kelteni 
nem  birtak.  Mind  e  körülményeknél  fogva  a  küzdelem  a 
jogokért  nálunk  későbben  indul  meg  és  némileg  más  ala- 
kot is  ölt,  mint  Angliában,  a  hol  három  olyan  zsarnok 
természetű  uralkodó,  mint  a  hatalmas,  de  kegyetlen  11. 
Henrik,  a  kalandos  és  vad  vérmérsékletű  I.  Richárd,  a 
kit  jellemzően  oroszlánszívünek  neveznek  s  az  akaratos, 
szeszélyes  és  kapzsi  János,  a  mozgalomnak  egyenesen  a 
királyság  ellen  irányuló  élt  adtak.  Az  ellenállás,  a  melyet 
János  a  reformokkal  szemben  kifejt,  arra  kényszeríti  a 
reform-pártot,  hogy  a  kormányzati  hatalmat  a  nagyokra 
ruházza. 

Egyetlen  czéllá  váUk:  a  király  túlkapásainak  korlá- 
tozása. A  charta  minden  czikke  a  rendi  jogok  biztosítására 
irányul. 

Nálunk  másként  folynak  a  dolgok.  Nem  annyira  a 
zsarnokság,  mint  tehetetlen  kormányzat  előzi  meg  az  arany- 
bullát. 

Nálunk  is  gyengül  a  királyi  hatalom  szükségességének 

érzete.  A  mint  a  társadalom  az  iij  viszouyolílioz  alkalmaz- 
kodott, a  mint  a  kereszténység,  az  nj  birtokrend,  a  nyugati 
művelődés  benne  mélyebb  gyökeret  liajtott,  a  mint  az 
európai  egyensúly  is  kedvezőbbé  vált,  a  királyságot  erősítő 
lélektani  okok  meggyengültek. 

Ily  körülmények  között  Imre  király,  viszályban  test- 
vérével, képtelen  a  korona  hatalmának  föntartására.  Utódja, 
Endre,  fényűző,  pazar,  kapkodó  természetű;  nem  bir  ren- 
det tartani;  adósságai,  közegeinek  fegyelmezetlensége  és 
képtelenségök  a  törvények  végrehajtására  a  kóros  álla- 
potok legfőbb  okai.  A  király  is  megszegi  a  törvényt;  de  a 
legfőbb  sérelem  a  hatalmas  ispánok,  a  nagy  urak  bitorlása, 
foglalása  és  engedetlensége.  Oyan  zsarnok  király,  a  ki 
legalább  mások  túlkapásait  korlátolja,  kisebb  baj,  mint  az 
olyan,  a  ki  önmaga  sem  tiszteli  a  jogokat,  de  a  törvényt 
másokkal  sem  tudja  tiszteletben  tartatni. 

A  nemesség  tagjai  között  a  vagyonbeli  és  hatalombeli 
egyenlőtlenség  annyira  megnövekszik,  hogy  a  szegényeb- 
bek szabadsága  és  jogai  is  veszélyben  forognak.  III.  Béla 
óta  a  királyság  annyira  meggyengült,  hogy  nem  birja  a 
társadalom  decompositióját  megakadályozni. 

Ilyen  körülmények  között  két  irányú  reform  vált  szük- 
ségessé. A  király  önkénye  ellen  kell  védekezni,  de  egy- 
úttal meg  kell  óvni,  sőt  fokozni  kell  hatalmát.  A  király 
gyöngeségei  és  visszaélései  sem  felejtetik  el  a  magyarral, 
hogy  a  királyság  intézményére  szüksége  van,  s  hogy  ha  e 
védpajzsa  összetörnék,  a  külföld  martalékává  válnék.  Ha  nem 
is  érzi  oly  élénken  a  kívülről  eredhető  veszély  fenyegető  vol- 
tát, mint  az  előző  századokban,  a  régi  emlékeknek  a  nemzet 
lelkületén  mégis  nyoma  maradt,  s  a  faji  ellentét  tudata  meg- 
érteti őseinkkel  a  nemzeti  erő  egységes  szervezésének  fon- 
tosságát. 

E  tekintetek  kinyomata  a  bulla,  a  mely  ellentétben  az 

angollal,  kettős  czélt  követ:  a  rendek  szabadságainak  ])iz- 
tosítasa  mellett  a  király  hatalmát  is  erősíteni  kivánja. 

Az  aranybulla  elősorolja  az  egyesek  jogait.  A  hadi 
szolgálat,  az  adófizetés,  az  igazságszolgáltatás,  az  örökösö- 
dés terén  egyaránt  megszabja  és  megerősíti  mindazt,  a 
mire  a  nemzet  a  régi  hagyomány  alapján  jogot  tart.  Nem 
alapul  a  rendi  társadalom  hierarchikus  fokozatán  és  egyen- 
lőtlenségén, hanem  föntartja  a  nemesség  egységét  és  egyen- 
lőségét. A  nemes  minden  jog  birtokosa.  Míg  Angliában  a 
nagy  liúbérurakat  külön  hívják  meg  az  ország  tanácsába 
s  a  charta  csak  a  korona  közvetlen  hűbéreseinek  adja 
meg  a  jogot,  hogy  a  nemzeti  tanácsban  részt  vegyenek, 
s  míg  ott  még  mindig  a  hűbéri  fokozaton  nyugszik  az  ál- 
lami rend  s  a  jogok  és  kötelességek  a  hűbéri  kapocs  sze- 
rint tagolt  társadalomhoz  alkalmazkodnak,  nálunk  ilyen 
különbségről  szó  sincs  s  minden  nemes  joga  egyenlő. 
Mindegyik  megjelenhetik  a  király  törvénynapján,  a  melyet 
minden  évben  kell  tartani.  Ott  mindenki  előadhatja  bár- 
melynemű sérelmeit  és  panaszait,  úgy  hogy  ez  az  össze- 
jövetel, noha  főczélja  a  jogszolgáltatás,  pohtikai  kérdések 
megbeszélésére  is  alkalmatos.  A  király  törvénynapjai  a 
nemzetgyűlések  napjaiul  is  szolgálhattak.  Minden  nemes 
örökjoga  egyforma;  egyenlően  a  király  és  a  nádor  bírás- 
kodása alá  tartozik.  A  hűbéri  itélőszékeknek  nyoma 
sincs.  Szóval  a  nemesség  egy  tagjának  sincs  lénye- 
gesen több  joga,  több  privilégiuma  a  többinél.  Minden 
nemes  egyenlően  activ  polgára  az  államnak.^  Egyenlő  jogon 
birja  a  földet,  katonáskodik,  osztályosa  a  közhatalomnak. 
Ez  a  fölfogás  szállt  síkra  a  tényleges  egyenlőtlenség  ellen; 
ez  a  fölfogás  hozta  létre  a  szövetséget  a  nemesség  zöme 
és  a  királyság  között;  ezen  fölfogás  érvényre  juttatása  a 
nagyratörő  oligarchiának  a  külföld  példájából  merített  köve- 
telései ehenében  volt  az  egész  mozgalom  egyik  főczélja. 

Az  aranybulla  első  sorban  az  osztatlan  magyar  ne- 
messég jogait  biztosítja :  védelme  azonban  az  idegen  jöve- 
vényekre és  a  várjobbágyokra  is  kiterjed.  Ebben  sem  ma- 
rad mögötte  a  magna  cbartanak.  Nem  kevésbbé  liberális 
mint  amaz. 

A  királyságot  formailag  sem  alázza  meg.  A  bullát  úgy 
szövegezik,  mintha  a  király  kegyét,  a  király  szabad  akaratát 
fejezné  ki.  Nem  szerződés,  mint  a  magna  charta,  a  fegyver- 
ben álló  nagyok  és  a  király  között,  hanem  a  királyi  sou- 
verainitás  nyilvánulása. 

Tartalma  világosan  bizonyítja,  hogy  a  királyság  erősí- 
tésére is  szolgált.  Meg  akarja  óvni  a  legnagyobb  veszélytől, 
a  mely  e  századokban  fenyegeti,  az  oligarchia  túlkapásától. 
Jogi  korlátokkal  biztosítani  törekszik,  hogy  a  király  köny- 
nyelmúsége  vagy  pillanatnyi  gyöngesége  az  intézménynek 
ne  árthasson,  midőn  megtiltja,  hogy  az  ispáni  méltóság  és 
a  vele  járó  birtok  örökül  adassanak.  Ez  intézkedéseivel  gyö- 
kerében támadja  meg  a  feudalismust.  A  földbirtoknak  és  a 
vele  összenőtt  hivatalnak  az  örökjoggal  kapcsolatos  elsajá- 
títása útján  lettek  Németországban  és  Francziaországban  a 
nagy  családok  tagjai  független  fejedelmekké,  az  állam  ro- 
vására közhatalommá. 

Szigorúan  meghagyja,  hogy  az  ispánok  csak  jogos  il- 
letményeiket tartsák  meg,  a  többi  jövedelmet  szolgáltassák 
át  a  királynak.  A  király  bíráskodását  kivétel  nélkül  min- 
denkire nézve  föntartja,  holott  az  angol  charta  a  feudális 
bíráskodást  is  megerősíti.  Újra  kimondja,  hogy  a  kötelessé- 
güket megszegő  ispánok  elmozdíthatók.  Megtiltja,  hogy  több 
hivatal  egy  kézbe  kerüljön  s  hogy  egyes  hatalmasok  ked- 
véért bűnösöket  fölmentsenek. 

A  királyság  hatalmát  II.  Endre  idején  főleg  az  veszé- 
lyeztette, hogy  a  korona  könnyelműen  elajándékozta  va- 
gyonát. Béla  berezeg   már  az    aranybulla  kibocsátása  előtt 

arra  törekszik,  hogy  az  elfecsérelt  birtokokat  visszasze- 
rezze. Sok  érdeket  sértő  erőszakos  eljárás  volt  ez;  de  mi- 
vel a  trón  hatalmának  helyreáUítására  szolgált,  az  arany- 
bullának egyetlen  szava  sincs  ellene,  sőt  midőn  azt  mondja, 
hogy  a  jogos  adományokat  nem  szabad  visszakövetelni, 
elfogadja  a  királyságtól  hangoztatott  megkülönböztetést  s 
jogalapot  szolgáltat  arra,  hogy  Béla  király  hozzálásson  a 
jogtalanoknak  tekintett  adományok  visszafoglalásához.  Az 
aranybulla  végrehajtásaként  rendszeres  hajsza  indul  meg 
az  utóbbi  idők  adományai  ellen.  Az  aranybulla  szellemé- 
ben cselekszik  a  király,  midőn  minden  egyes  adományt 
fölülvizsgál  s  megsemmisíti  azokat,  a  melyeket  nem  tart 
megérdemletteknek.  Óriás  hatalmat  ad  ez  a  koronának.  Jel- 
lemző hogy  a  győztes  nemesség  adja  neki  ezt  az  eszközt. 

Az  államtudomány  legnehezebb  föladatai  közé  tartozik 
a  szabadság  és  a  rend  összeegyeztetése.  Hány  nagy  nemzet 
küzd  még  ma  is  e  problémával.  Hánynak  tragikuma  eredt 
abból,  hogy  megoldására  képtelennek  bizonyult.  Hogy  őseink 
már  a  XIIÍ.  században  szemmel  tartják  e  kettős  érdeket, 
hogy  a  rendek  az  államról  meg  nem  feledkeznek  s  diadaluk 
perczében  is  megerősítik  a  királyságot,  soha  el  nem  évülő 
érdemök.  Oly  bölcseséget  és  hazafmságot  tanúsítottak  vele, 
mely  az  Európaszerte  méltán  bámult  magna  charta  szerzőién 
is  túltett. 

Csak  egy  pontban  marad  a  mi  alaptörvényünk  az 
angol  mögött. 

Igaz,  hogy  ez  az  egy  hátrányunk  sok  és  nagyjelentőségű 
következménynyel  jár. 

Az  angol  alkotásnak  a  mienk  fölött  való  felsőbbségét 
a  magna  charta  azon  rendelete  alapítja  meg,  a  mely  az 
akkor  divatos  hadi  segedelem  kivetését  az  ország  tanácsá- 
nak hozzájárulása  nélkül  megtiltja.  Az  aranybulla  a  nem- 
zetgyűlésnek hasonló  jogot   nem   ad,   s   a   nemességet    az 

adó  íizetése  alól  íöliiieiiti.  Ezzel  Anglia  azt,  a  mi  később 
a  zsoldosoktól  környezett  királysággal  szemben  a  nemzet 
egyetlen  hatalmi  eszköze  lett,  a  homályosabb  és  bizony- 
talanabb szokásjogból  idejekorán  a  félremagyarázhatatlan 
világos  törvények  közé  emeli ;  föntartja  mindenkinek  egyenlő 
kötelességét,  igazságos  és  helyes  elvet  óv  meg,  a  mely  az 
ország  pénzügyi  erejét  növeli,  s  az  állam  és  az  osztályok 
közötti  viszonyt  egészséges  alapokra  helyezi. 

Széchenyi  Istvánnak  és  Kossnth  Lajosnak  kellett  szá- 
zadok multán,  helyrehozhatatlan  károk  után,  azt  a  hibát 
jóvátenni,  a  melyet  Anglia  elkerült. 

A  XIII.  században  azonban,  azt  hiszem,  nem  az  egyen- 
lőség és  az  igazság  szelleme,  nem  az  előrelátás  indította 
erre  Angliát,  hanem  a  gyakorlati  élet. 

A  magyar  királyok  is  elég  erősek  voltak  reá,  hogy  a 
társadalmat  kötelessége  szigorú  teljesítésére  szorítsák. 
A  mint  láttuk,  a  magyar  nagyoknak  más  tekintetekben 
kevesebb  előjoguk  is  volt,  mint  angol  társaiknak.  Hogyan 
történhetett  tehát,  hogy  nálunk  minden  nemes  kivonhatta 
magát  az  olyan  terhek  alól,  a  melyeket  Angliában  a  leg- 
hatalmasabb hűbérúrnak  is  viselnie  kellett  ? 

A  legfőbb  ok,  azt  hiszem,  az  volt,  hogy  nálunk  az  állam 
kevésbbé  szorult  rá  az  adóra,  mint  Angliában.  A  leghatal- 
masabb magyar  királyok  egyike,  Kálmán,  szüntette  meg  azt 
a  nyolcz  denáros  adót,  a  melyet  az  ő  idejéig  minden  sza- 
bad ember  fizetett.  Ha  ugyanaz  a  helyzete,  mint  a  milyen- 
ben voltak  I.  és  II.  Henrik,  a  kik  az  angol  társadalom  adó- 
beli  kötelezettségét  újra  szervezik  és  mindenkire  kiterjesz- 
tik, minden  bizonynyal  ö  sem  riadt  volna  vissza  hasonló 
követeléstől. 

A  magyar  királyok  az  adó  egy  részéről  lemondhatnak, 
mert  defensivára  és  offensivára  nézve  is  jobban  van  szer- 
vezve az  ország  hadi  ereje,  mint  Angliában. 

Gr.  Andrnssy  Gi/ala:  Fünmaradá.sunk  ukai.  1'^ 

Magyarországban  és  Angliában  minden  szabad  ember 
egyaránt  köteles  hazája  védelmére  kelni.  Mivel  azonban  az 
Árpádoknak  sok  támadás  ellen  kell  védekezniök,  Magyar- 
országban az  általános  hadi  kötelezettség  elevenen  élő 
gyakorlat  marad,  holott  Angliában  lassankint  elévül,  mert 
ritkán  van  reá  szükség. 

Az  ofí'ensiva  terén  még  nagyobb  előnyben  vannak  a 
magyar  királyok. 

Az  Árpádok  ritkán  folytatnak  hódító  liadj áratokat,  de 
a  várnépben  állandó  szervezetű  és  a  külföldön  is  használ- 
ható seregök  van.  Az  angol  királyok  örökösen  megújuló 
harczokat  vívnak  Francziaországban,  de  az  offensivára  alkal- 
mas hadi  erejök  nincs. 

Az  Árpádok  támadó  hadjáratai  főleg  rövid  ideig  tartó 
kirohanásokra  szorítkoztak,  holott  a  normann  királyok 
állandó  örséget  igénylő  tengerentúli  hódításokat  tesz- 
nek, s  oly  hadi  szolgálatot  kénytelenek  követelni,  a  mely- 
nek a  békés  foglalkozást  is  űző  társadalom  megfelelni 
nem  bír. 

Ezért  a  hűbérrendszer  alapján  egyes  nagy  urakat 
köteleznek  reá,  hogy  nekik  harczosokat  szolgáltassanak. 
Kövessék  őket  adományok  fejében  hadjárataikba. 

De  a  hűbérurak  olyan  hatalmasakká  lesznek,  hogy  a 
király  rájuk  bizton  nem  számíthat.  Oly  jogi  föltételekhez 
kötik  a  külföldi  harczokban  való  részvételöket,  hogy  a 
király  velők  érdekeit  meg  nem  védheti. 

Ha  nincs  pénze,  a  melylyel  maga  tarthat  zsoldosokat, 
vagy  a  melylyel  a  nagyok  seregeit  bérbe  veheti,  tétlen- 
ségre van  kárhoztatva.  Ha  üres  a  kincstára,  külföldön 
használható  serege  sincs. 

A  magyar  királynak  jobb  a  helyzete.  István  nem  egyes 
nagy  uraknak  adja,  hadi  szolgálat  fejében,  a  rendelkezé- 
sére levő  birtokot,  hanem  javarészét  elosztja  a  kisebb  em- 

berek  között.  Ezek  együtt  és  állaiutö  fegyelem  alutt  élnek, 
a  vezér  szeme  előtt  maradnak.  A  király  hathatósan  ellen- 
őrizheti, hogy  teljesítik-e  azokat  a  kötelességeket,  a  melyek- 
ért vagyonban  és  jogokban  részesültek. 

Hadi  ereje  zömét  nem  a  leghatalmasabb  alattvalói,  a 
kik  gyakran  versenytársai,  szolgáltatják,  hanem  a  gyengéb- 
bek, a  kik  nehezebben  vonhatják  ki  magokat  kötelezettsé- 
gök  alól.  A  magyar  nemzet  közelebb  is  áll  még  a  nomád 
korhoz,  mint  az  angol ;  népe  tetemes  részét  könnyebb  fegy- 
ver alatt  tartani ;  a  békés  foglalkozás  nem  oly  általános, 
mint  amott. 

Az  Árpádok  tehát  erősek  lehetnek  kifelé,  habár  kevés 
a  pénzök.  Miként  az  udvartartás  és  az  igazságszolgál- 
tatás költségeit,  a  hadviselés  költségeit  is  főleg  termény- 
beli  szolgáltatások  födözik.  Angliában  ellenben  a  király 
kifelé  csak  akkor  hatalmas,  ha  pénze  van.  A  közszolgálat 
kötelezettségénél  fogva  nagyobb  anyagi  áldozat  nélkül  mű- 
ködhetik a  közigazgatás  és  biztosítható  az  ország  védelme; 
az  udvartartás  szükségeit  is  födözheti  a  közmunka;  a  kül- 
földön vívandó  harczok  azonban  sikeresen  csak  pénzen 
vásárolt  erőkkel  folytathatók. 

E  különböző  helyzet  különböző  politikát  követel  a 
királyoktól. 

Az  angol  királyok  mindenekfölött  pénzhez  akarnak 
jutni. 

Fölelevenítik  mindazokat  a  jogokat  és  szokásokat,  a 
melyek  alapján  hajdanában  a  szász  királyok  pénzt  szedtek 
be  alattvalóiktól,  s  a  melyek  a  legfelsőbb  hűbérúraknak  mó- 
dot adtak  arra,  hogy  hűbéreseiktől  fizetést  követeljenek. 
Fokonkint  minden  vagyont  adó  alá  vonnak. 

A  kik  ezzel  szemben  a  legnagyobb  ellenállásra  lettek 
volna  képesek,  a  főhűbérurak  is  belenyugodnak  az  új  hely- 
zetbe. A  legszívesebben  minden  kötelezettség  alól  kivonnák 

magukat ;  ha  azonban  ezt  el  nem  érhetik,  legalább  is  olyan 
készségesen  fizetnek,  mint  a  hogyan  saját  költségükön  és 
kényszerítve  harczolnak. 

Ha  meg  az  ország  legnagyobb  urai  adóznak,  ki  legyen 
mentes  alóla  ? 

Nálunk  a  királyok  érdeke  nem  követeli  meg,  hogy  a 
harcz  czéljaira  adókat  szedjenek. 

Az  a  pár  dénár,  a  melyet,  úgy  látszik,  a  szabad  ma- 
gyar is  kezdetben  fizetett,  olyan  csekély  összeget  tett,  hogy 
a  király  elengedheti,  a  nélkül,  hogy  zavarba  jutna.  Talán 
pénzügyileg  is  jobban  jár  vele,  ha  a  nemesek  az  ehdege- 
nített  birtokok  visszaszerzésében  segítik,  mint  ha  a  régi 
adót  újra  szednék.  A  fokozódó  megelégedés  pedig  minden- 
esetre kárpótolja  öt  a  veszteségért. 

Ezek  a  körülmények  lehettek  annak  az  okai,  hogy 
Angliában  föntartják  az  általános  adókötelezettséget,  nálunk 
megszüntetik,  s  hogy  Anglia  az  adómegajánlás  jogát  az 
országos  tanács  számára  biztosítja,  a  mi  nálunk  nem  tör- 
ténik. 

Az  adóknak  a  túlságig  vitt  önkényes  kivetése  miatt 
szenvedett  a  legtöbbet  az  angol  társadalom.  A  király  har- 
czaihoz  mérten  változó  adóösszegeket  változó  kulcs  szerint 
kellett  fizetnie.  Mi  sem  természetesebb,  mint  hogy  az 
angol  rendek  azon  iparkodtak,  hogy  az  adók  önkényes  ki- 
vetését korlátozzák. 

A  társadalom  leghatalmasabb  elemei  is  érezték  e  sérel- 
met, természetes  tehát,  hogy  a  magna  charta  nem  feled- 
kezik meg  róla,  s  hogy  sikerrel  védekezik  ellene. 

A  régi  hagyomány  és  a  közfölfogás  úgy  is  helytelen- 
nek tartotta,  hogy  a  fizetők  hozzájárulása  nélkül  szedjenek 
adót.  E  fölfogás  érvényre  jut  a  törvényben.  A  király  hű- 
béresei viselik  e  terheket,  kikötik  tehát  az  ö  hozzájáru- 
lásukat. 

Nálunk  ilyen  törvényt  nem  hoznak,  mert  új  és  változó 
adókat  nem  vetnek  ki,  s  a  hatalmasabbak  nem  érzik  a  sé- 
relmet, a  mely  Angliában  a  visszahatást  keltette.  Kedvezőbb 
helyzetűnk  tette  nálunk  fölöslegesekké  azokat  az  intézkedé- 
seket, a  melyekre  Anglia  rászorult,  s  melyeket  ma  olyan 
nagybecsüeknek  tudunk. 

Ha  Angiiának  szintén  olyan  a  helyzete,  mint  Magyar- 
országnak, nagyon  valószinú,  hogy  a  rendek  ott  sem 
iktatják  törvénybe  az  adómega,jánlás  jogát;  ha  a  magyar 
nemes  annyira  szenved  a  változó  adókövetelések  miatt, 
mint  angol  társa,  bizonyos,  hogy  nálunk  is  védekeznek  e 
sérelem  ellen. 

A  bulla  keletkezésének  részletes  történetét,  sajnos,  ho- 
mály borítja. 

Tartalmából  következtethetni,  hogy  úgy  mint  Angliá- 
ban a  charta,  a  magyar  szabadságlevél  is  a  nemzet  összes 
osztályainak  közreműködésével  jött  létre.  Erre  vall,  hogy 
csaknem  mindenkinek  az  érdekét  felkarolja,  s  mindenkivel 
szemben  méltányos.  A  kor  szelleménél  fogva  ahg  lehet 
föltenni,  hogy  azok  érdekében  is  történt  benne  gondosko- 
dás, a  kik  ellene  küzdöttek.  Polgárháború  alig  ha  folyt 
érte.  Valószínű,  hogy  a  nemzet  vállvetett  törekvése  Endre 
királyt  könnyű  szerrel  szorította  engedékenységre.  Legfon- 
tosabb érdekei  úgy  is  érvényesültek  a  bullában.  Bélának, 
a  fiatal  királynak,  nagy  szerep  juthatott  az  egész  transac- 
tióban.  Ki  lehetett  reá  hivatva,  ha  nem  ö,  hogy  a  moz- 
galmat, mely  a  király  ellen  is  irányult,  a  királyság  nagy 
érdekeivel  összeegyeztesse?  Személyes  állása  a  királyság- 
hoz is,  az  ellenzékhez  is  csatolta.  Mint  a  legtöbb  trónörö- 
kös, elégedetlen  volt  atyja  kormányzatával.  Mint  ez  idők- 
ben a  királyi  berezegek  rendesen,  hatalomra  vágyott  és 
nehezen  várta  trónra  jutását.  Fájó  szívvel  nézhette  ő,  a 
ki  egész   életét   a    királyi    méltóság  növelésének    szentelte. 

hogy  a  reá  váró  örökséget  miként  pocsékolják  el.  Nem- 
sokára a  bulla  kibocsátása  után  nyilt  ellenségeskedés 
tör  ki  közte  és  a  király  között.  Föl  lehet  tehát  tenni,  hogy 
ö  állott  a  reform-párt  élére.  Ezt  látszik  az  is  bizonyítani, 
hogy  a  bullában  külön  pont  biztosítja  jogait.  Az  ellenzék 
táborában  a  társadalom  érdekei  mellett  ö  képviselhette  az 
államéit. 

A  bullát  létrehozó  ellenállás  tulajdonképpeni  fészke  a 
nemesség  nagy  zöme  lehetett.  Erre  mutat,  hogy  a  nemesi 
jog  hangoztatása  vonul  végig  az  egész  törvényen. 

De  azt  hiszem,  hogy  a  felsőbb  nemesség  sem  foglal- 
hatott a  maga  egészében  állást  a  bulla  ellen.  Nagy  erővel 
rendelkezett  már,  s  ha  nyílt  harczra  kél  az  új  törvény 
ellen,  oly  küzdelem  fejlődik  ki,  melynek  nyomát  látnók 
a  történeti  följegyzésekben. 

Az  aranybulla  nem  is  irányul  a  nagyok  rendje  ellen. 
Csupán  azt  akarja  meggátolni,  hogy  egyes  elhatalmasodott 
urak  a  közhatalmat  magántulajdonukká  tegyék.  A  mikor 
kimondja,  hogy  azok  testvérei  vagy  fiai,  a  kik  hübért  vagy 
méltóságot  bírnak  és  a  háborúban  elesnek,  megfelelő  ado- 
mányban részesüljenek,  egyenesen  kedvez  a  nagyoknak. 
Egyetlen  olyan  szakasza  sincs,  a  mely  a  felsőbb  nemesség 
ellenére  vagy  ellensúlyozására  az  alsóbb  nemességnek  kü- 
lön politikai  jogokat  akarna  biztosítani,  mint  a  minők  az 
osztályharczok  idejében  keletkeztek. 

Sőt  egyrészt  az,  hogy  a  nádornak,  a  bánnak,  a  király 
és  a  királyné  udvarbirájának  megengedi,  hogy  személyök- 
ben  több  méltóságot  egyesítsenek;  valamint  az,  hogy  a 
törvény  végrehajtását  egyenesen  a  nádorra  bizza,  azt  lát- 
szanak bizonyítani,  hogy  a  főnemességnek  nevezetes  része 
volt  a  mozgalomban.  A  nádor  egyik  vezérlő  egyénisége 
lehetett  a  reform-pártnak.  A  kor  szellemének  megfelelőleg 
nem  államjogi  és  szervezeti  tekintetek  bírhatták  reá  ősein- 

ket,    hogy   a    törvény   táiiuiszát   benne   keressék,  hanem  a 
bizalom,  a  melylyel  személye  iránt  voltak. 

Valószínű,  hogy  csak  egyesek,  csak  azon  hatalmasok 
próbáltak  a  bullának  ellenállani,  kik  Endre  pazarlásaiból 
éltek  és  korona-vagyont  bitoroltak,  kik  a  zavarosban  halász- 
tak. A  főnemesség  azon  tagjait,  a  kik  maguk  nem  látták 
a  könnyelmű  gazdálkodás  hasznát,  a  kiket  a  király  mellő- 
zött, mert  annak  idején  Imre  király  hívei  voltak  vagy 
Bélához  szítottak,  a  köztekintetek  és  a  magánérdekek  egy- 
aránt az  ellenzék  táborába  hajtották. 

Az  aranybulla  tehát,  úgy  tetszik,  nemzeti  nagy  coa- 
litiónak  köszöni  létrejöttét.  Ebben  is  az  angol  chartához 
hasonlít,  azzal  a  különbséggel,  hogy  Angliában  az  aristo- 
kratia,  nálunk  pedig  a  köznemesség  volt  a  mozgalom  közép- 
pontja. 

A  királyság  hatalma  a  nemzet  egységét  kétszáz  éven 
át  föntartotta.  A  nemzet  különféle  elemeit  az  állami  tevé- 
kenység körében  egyesítette.  Megtanultak  együtt  működni, 
egy  czélt  szolgálni.  Vágyaik,  érdekeik,  törekvéseik  mind  az 
egységes  nemzeti  élet  medrében  maradtak. 

Ekként  lehetővé  vált,  hogy  minden  osztály  érdekét 
fölölelö  coalitio  támadjon  Angliában  is,  nálunk  is.  Ez  a 
királyi  hatalom  következménye.  Francziaországban  ilyen 
nemzeti  actio  nem  képzelhető  el,  mert  az  egységes  érzést, 
a  vállvetett  munkát  a  parti cularismus  elfojtotta. 

E  coalitio  létrejöttét  Angliában  a  királyok  erőszakos- 
sága okozza,  nálunk  ellenben  főleg  a  király  tehetetlensége 
a  közrend  föntartására.  De  mind  a  két  országban  ezeken  kí- 
vül a  nemzeti  actio  végső  oka  az,  hogy  a  király  és  a  ren- 
dek közötti  jogviszony  a  társadalom  fejlődésével  pontosabb 
szabályozásra  szorul,  s  hogy  bensőbb  összhangra  volt  szük- 
ség a  jog  és  az  erőviszonyok  között. 

A    coalitiónak  Angolországban   is,  nálunk    is   győznie 

kellett,  mert  az  egyesített  nemzet  erősebb  volt  a  királynál, 
a  kinek,  mint  látszik,  nem  volt  a  társadalmi  érdekektől 
független  és  kizárólag  az  ö  szolgálatában  álló  hadi  ereje. 
A  középkori  királyság,  együtt  tartva  a  nemzet  erejét,  olyan 
ellenzék  lehetőségét  teremtette  meg,  a  melylyel  megbirkózni 
nem  birt.  Ezért  kellett  tért  engednie  szabadabb  kormány- 
formának. 

A  király  közös  csatornában  egyesíti  a  társadalom  kü- 
lönféle erőforrásait.  Ha  nem  ás  nekik  medret,  széjjelfoly- 
nak és  a  királyság  nagy  hajójának  kerekeit  nem  hajtja  moz- 
gató erő.  A  közös  mederben  azonban  sodruk  olyan  hatal- 
mas, hogy  irányt  szab  a  király  járművének.  Áradatának  a 
király  ellen  nem  állhat.  Csak  vele  haladva  tud  eredményt 
érni.  Meg  kell  alkudnia  az  erővel,  a  melyet  teremtett,  s  a 
mely  új  czélok  felé  viszi. 

Az  aranybulla  hatalmas  nemzeti  alkotás,  az  ősi  nemzeti 
szabadságot  újjáteremti.  Nagy  czéljai  a  rendek  főérdekeit 
mind  fölkarolják.  E  részben  páratlan  és  magasabbra  helyez- 
hető, mint  az  angol  magna  charta.  A  nemzeti  élet  össz- 
hangját nem  zavarja  meg  egy  osztálynak,  egy  érdeknek  túl- 
ságos dédelgetésével.  Miként  az  angol  hasonló  törekvésnek, 
ennek  is  az  a  különös  jellege,  hogy  mindig  csak  a  régi 
jogokat  akarja  helyreállítani. 

Nagy  eredmények  voltak  ezek;  de  még  kérdés  ma- 
radt, hogy  sikerül-e  azt,  mit  a  nemzet  törvénybe  foglalt, 
az  életben  meg  is  valósítani.  Pedig  minden  ezen  fordult 
meg. 

Mind  a  két  törvény  a  múlt  idők  jogfejlődését  foglalja 
össze.  Mind  a  kettőt  a  folytonos  sérelmek  tették  szüksé- 
gessé. Meg  fognak-e  ezek  szűnni? 

A  jogszabály  világos  kifejezése  egymagában  még  nem 
biztosítja  végrehajtását.  Könnyíti  érvényesülését,  de  nem 
teszi    kétségtelenné.    Sok   kísérlet    és    nagy    nmnka  kellett 

hozzá,  hogy  a  holt  betű  valósággá  legyen.  Ezeii  föladatnak 
szentelték  niagnkat  a  nemzet  jobbjai  a  l)ullákra  következő 
évtizedekben.  A  nagy  szabadságlevelek  betetőzik  a  inult 
nnnikáját ;  de  ugyanakkor  új  föladatokat  is  tűznek  a  nem- 
zet elé.  Mint  az  örökös  fejlődés  lánczszemei  véget  és  kez- 
detet jelentenek. 


VII.  FEJEZET. 


A  XIII.  SZAZAD.   KÜZDELEM  A  POLITIKAI  HATALOMÉRT. 

A  KIRÁLYSÁG    GYŐZELME  ANGLIÁBAN. 

A    SZABADSÁG    TÚLHAJTÁSA    MAGYARORSZÁGBAN. 

A    SZÁZAD    EREDMÉNYEI    A    KÉT    ORSZÁGBAN. 

A  törvény  végrehajtásának  biztosítékai  primitívek  vol- 
tak. A  kor  szellemében  jártak  el  nálunk  is,  Angliában  is, 
midőn  az  ellenállás  jogára  vetették  a  súlyt.  Mivel  Angliá- 
ban a  főnemesség  nyilt  erőszakkal  csikarta  ki  a  chartát,  s 
a  tőle  szervezett  párt  vezérei  a  helyzet  arai :  belőtök  ala- 
kított bizottságra  ruházzák  a  föladatot,  hogy  a  törvény 
végrehajtását  ellenőrizze,  s  megszegését  fegyverrel  is  meg- 
akadályozza. 

Nálunk  a  széles  alapú  mozgalomból  természetszerűleg 
következett,  hogy  minden  nemes  jogává  tették  a  fegyveres 
ellenállást. 

De  a  jogvédelemnek  sem  a  magyar,  sem  az  angol 
módja  nem  válhatott  be. 

Az  angol  veszedelmes  azért,  mert  jogot  ad  egy  párt- 
nak, hogy  az  állam  kerekét  bármely  pillanatban  megállítsa, 
s  mert  a  királyt  oly  alárendelt  helyzetbe  juttatja,  hogy  abba 
bele  nem  nyugod hátik.  A  magyar  meg  azért  veszedelmes, 
mert  az  egyest  teszi  a  törvény  és  a  kkály  birájává.  Mind 
a  kettő  azért,  mert  a  polgárháborút  törvényesíti,  s  azt,  a 
mi  csak  ultima  ratio,  állítja  az  első  sorba,  a  rendes  jog- 
védelem helyére. 

Fegyverek  használata  nélkül  alkotmány  még  ki  nem 
épült.  Mihelyt  teljesen  lehetetlen  volna  hozzájuk  nyúlni, 
veszélyben  forogna  a  szabadság.  De  ezt  a  törvényben  meg- 
engedni, szokássá,  rendszerré  emelni,  hiba.  Erőszakhoz 
csak  olyan  szükség  esetében  helyes  nyúlni,  a  mely  törvényt 
bont,  a  mikor  a  harcz  jogtalansága  sem  riaszthatja  tőle  vissza 
a  nemzetet.  Még  a  középkorban  is  káros  volt  a  társadalmat 
belső  harczokra  biztatni. 

E  mellett  az  ellenállás  angol  rendszere  elégtelen,  mert 
csak  átmeneti  intézmény  voll;  a  magyar  meg  azért,  mert 
csak  az  erős  élhet  vele,  s  mert  lehetetlenné  teszi  a  bulla 
egyik  czéljának  elérését,  az  oligarchia  visszaszorítását  és  a 
királyság  tekintélyének  helyreállítását. 

Érzi  is  a  kor  az  ellenőrzés  fogyatékosságát.  Angliában 
az  ellenállási  záradékot  többé  nem  újítják  meg.  A  tör- 
vénynek nagy  nyilvántartásával,  községenkinti  kihirdetésé- 
vel, a  királyi  eskü  követelésével,  majd  az  egyházra  ruhá- 
zott azon  joggal  pótolják,  hogy  kiátkozza,  a  ki  a  törvény 
parancsát  megszegi.  Nálunk  már  az  aranybulla  a  nádorra 
is  bízza  a  törvény  végrehajtásának  ellenőrzését,  később 
pedig  az  ellenállási  záradékot  szintén  az  egyház  átka 
váltja  föl. 

De  ezen  eszközökkel  sem  lehetett  czélt  érni.  Vagy 
hatás  nélkül  valók,  mint  pl.  a  kinevezett  nádortól  gyako- 
rolt ellenőrzés ;  vagy  oly  tényező  kezébe  teszik  a  biztosíté- 
kot, a  mely  kész  ugyan  saját  érdekeit  megvédeni,  de  a 
másokon  ejtett  sérelem  miatt  ritkán  hajlandó  közbelépni, 
mint  a  milyen  az  egyház. 

E  próbálgatások  meddő  volta  átterelte  a  küzdelmet  a 
politikai  hatalom  mezejére.  A  tények  bizonyították,  hogy 
csakis  az  állami  hatalomnak  állandó  befolyásolásával  véd- 
hetik meg  a  rendek  jogaikat.  Megteszik  tehát  a  kísérletet 
az  ország  alkotmányának  olyan  átalakítására,  hogy  a  ren- 

dek  intézzék  a  kormányzást.  E  törekvés  teszi  érdekessé  a 
XIII.  század  későbbi  évtizedeinek  történetét. 

A  XIII.  században  megindult  mozgalom  új  utakon  jár. 
Míg  az  alapvető  szabadságievelek  a  rendek  magánjogait 
igyekeznek  a  közhatalom  ellenében  megvédeni,  a  század 
vége  már  nagyobb  jelentőséget  tulajdonít  az  alkotmány 
kifejlesztésének.  Arra  a  belátásra  jutnak,  hogy  csak  ha- 
tásos közjogok  biztosítják  a  magánjogok  zavartalan  élve- 
zetét. Az  élet  tapasztalatai  terelik  mind  a  két  országot 
ugyanarra  az  ösvényre.  Míg  a  század  elején  a  két  ország 
rendéi  arra  szorítkoznak,  hogy  a  fölfogásuk  szerint  őket 
■úgy  is  megillető  jogokat  maguknak  biztosítsák,  s  ennél- 
fogva conservativ  alapon  állanak,  most  mind  a  két  ország 
jobb^  tökéletesebb  alkotmányt  akar  teremteni.  Merészröptű 
gondolatok  szerint  akarják  a  közállapotokat  reformálni. 

A  bullákat  létrehozó  politikának  egymásétól  eltérő 
jelleme  szerint  ezen  reform  is  némileg  különböző  vonáso- 
kat mutat  a  két  országban. 

Angliában  a  királyok  ellen  kellett  a  chartát  kiküzdeni. 
Rosszakaratuk  és  nyilt  vagy  titkos  ellenállásuk  volt  végre- 
hajtásának is  a  fő  akadálya.  János  elfogadja,  de  ki  akarja 
játszani.  Fia,  III.  Henrik,  szabadulni  iparkodik  tőle.  A  bárók 
pártja  ezért  nyilt  küzdelmet  folytat  a  király  ellen  a  politikai 
hatalom  megszerzéseért.  Az  a  meggyőződésök,  hogy  csak 
az  ő  politikai  hatalmuk  biztosítja  a  magna  charta  végre- 
hajtását. 

A  győzelem  perczében  nagyratörö  tervek  érlelődnek 
meg,  s  a  bárók  oly  kísérleteket  tesznek,  a  melyek  elébe 
vágnak  a  messze  jövő  fejlődésének.  A  király  összes  hatal- 
mát a  rendek  kezére  akarják  juttatni. 

A  mit  Anglia  csak  a  XIX.  században  tudott  elérni,  a 
bárók  a  XIII.  században  akarják  kivívni,  de  nem  a  nem- 
zet,  hanem   a   maguk   részére.    A    nemzet    még   nem   érte 

el  az  érettség  azon  fokát,  hogy  az  állam  ügyeit  a  maga 
kára  nélkül  teljesen  és  állandóan  önmaga  kezelje.  Még 
messze  volt  az  időtől,  a  mikor  képes  volt  törvényes  és 
állandó  képviselete  útján  szilárdan  szervezett  közintézmé- 
nyekkel önmagát  kormányozni  és  az  állami  nagy  érdekeket, 
a  rendet  és  az  egységet,  a  belső  békének  és  a  hatalomnak 
ezen  első  föltételeit,  kellőleg  megóvni.  A  királyi  hatalomnak 
erőteljes  kezelése  nélkül  az  egyensúlyt  az  oligarchia  a 
maga  javára  dönti  meg  s  az  összesség  törvényes  hatalmát 
egyesek  bitorolják.  Igazi  király  nélkül  sem  a  törvény  szent- 
sége, sem  a  parlamentek  tekintélye,  sem  az  alsóbb  osztályok 
anyagi  ereje  nem  birja  a  legtökéletesebb  alkotmányt  is  a 
főurak  rendbontásai  ellenében  megvédeni,  a  közhatalmat 
az  igaz  közakaratnak  állandóan  alávetni. 

A  haladás  gyakran  akad  meg  oly  erő  ellenállásán,  a 
mely  a  neki  tett  szolgálatok  közben  izmosodott  meg.  A  kik 
a  szabadságért  vívott  harczban  hatalmat  szereztek,  a  küz- 
delem lezajlása  után  e  hatalmat  gyakran  azon  ügy  ellen  for- 
dítják, a  melynek  szolgálatában  nagy  erkölcsi  tökét  gyűjtöttek. 

így  történt  most  is.  A  nagyok  a  nemzet  élén  folytatott 
üdvös  harcz  közben  oly  tekintélyre  tettek  szert,  a  mely 
visszaélésre  csábított. 

Erős  nemzetek  azonban  meg  tudják  akadályozni,  hogy 
a  múltban  szerzett  érdem  a  jövő  átkává  legyen.  Náluk 
hamar  sorvad  el  az  a  befolyás,  a  melyet  egyedül  a  múlt 
igazol. 

Anglia  sem  áldozza  föl  szabadságát  azok  kedvéért,  a 
kik  azt  megoltalmazták,  de  most  ellene  törnek. 

Szerencsére  a  nagyok  terveinek  még  formájában  is 
rá  lehetett  ismerni  az  aristokratia  szándékára.  A  nemzet 
beláthatta,  hogy  a  királyság  megalázása  nem  valósítaná  meg 
minden  osztály  számára  a  szabadságot,  s  csak  az  oligarchia 
uralmát  alapítaná  meg. 

Az  aristokratia  magára  maradt.  Nem  érhette  el  végső 
czélját,  s  megbukott  mindazzal,  a  mi  az  ország  kárára  lett 
volna.  De  küzdelme  nagy  eredményekkel  járt. 

I.  Eduárd  szétveri  a  bárók  pártját,  győzelemre  segíti 
a  királyságot,  de  magáévá  teszi  ellenfeleinek  azon  reform- 
jait, a  melyek  saját  és  az  állam  érdekével  megférnek. 

Korábban  az  alkotmányos  korlátok  szükségének  érzetét 
csak  a  kormányzat  rosszasága  tudta  felébreszteni;  csak 
gyönge  királyok  idejében  sikerülhetett  a  charták  kiküzdése, 
úgy  hogy  fejedelmeik  tökéletlensége  hasznukra  vált  az  an- 
goloknak. De  már  III.  Henrik  után  szerencsétlenség  lett 
volna  az  uralkodó  gyengesége.  Ha  még  ekkor  sem  áll  meg 
az  a  nagy  áramlat,  mely  a  fejedelem  jogait  korlátok  közé 
szorítja,  az  oligarchia  ölébe  hull  a  közhatalom  és  olyan 
reactio  támad,  a  mely  a  nagy  alkotásokat  veszélyezteti,  s 
az  új  intézmények  zavartalan  fejlődését  megakasztja.  Ha 
még  sokáig  késik  az  erős  kéz,  a  szabadságot  saját  fattyu- 
hajtásai  ölik  meg.  Ha  a  királyság  hatalma  ezentúl  is  ha- 
nyatlik, bekövetkeznek  a  bajok,  a  melyek  Francziaországot 
sújtották. 

Eduárd  elhárítja  a  veszélyt.  Angliának  nagy  szeren- 
cséjére volt  az  ő  uralkodása.  Mikor  a  hatalomhoz  jut,  ér- 
deke azonos  a  nemzet  és  a  szabadság  érdekeivel.  A  maga 
java  követelte,  hogy  a  magna  chartában  foglalt  jogokat 
tiszteletben  tartsa.  Hosszú  időn  át  folyt  küzdelem  oly 
becsesekké  tette  azokat  a  nemzet  szemében,  hogy  a  király- 
ság ereje  nem  állotta  volna  az  ellenök  indított  harczot. 
Másfelől  a  királyság  megélhetett  velők.  Nem  kötik  meg 
akaratát.  A  kormányzatot  nem  csavarják  ki  a  kezéből.  Nem 
törik  meg  életerejét. 

A  király  hatalma  sokkal  nagyobb,  ha  túl  nem  lépi  a  tör- 
vénytől megszabott  határokat  és  ha  kielégíti  a  nemzetet,  mint 
ha  korlátlan  jogokéri  küzd  és  elidegeníti  magától  a  lelkeket. 

Azt  íizoiibaii  nem  engedi  meg  az  érdeke,  hogy  tel- 
jesítse a  bárók  azon  szertelen  követeléseit,  a  melyekkel 
atyja  gyöngeségénél  fogva  olö  mertek  állani.  Meghajolni 
előttük  annyit  jelentett,  mint  megfosztani  a  királyi  méltó- 
ságot tartalmától. 

A  királynak  érdeke  megegyezett  a  nemzetével.  A  magna 
charta  határozatainak  megfelelő  kormányzat  hasznára  van 
a  nemzetnek  is.  A  bárók  elhatalmasodása  ellenben  veszélybe 
dönti  az  ország  egységét  is. 

Eduárd  nagy  tekintélye,  a  mely  arra  képesíti,  hogy 
igaz  érdekét  győzelemre  juttassa,  így  javára  szolgál  a  nem- 
zetnek. 

Anglia  nagy  szerencséje,  hogy  éppen  akkor,  mikor  a 
királyság  érdeke  a  létező  szabad  alkotmány  tiszteletben 
tartása,   olyan   fejedelme   van,  a  ki   ez  érdeket  megértette. 

A  nemzet  azon  ritka  perczek  egyikét  élte,  mikor  a 
kellő  helyet,  kellő  időben,  rátermett  ember  foglalja  el;  azon 
perczek  egyikét,  mikor  egy  férfiú  többet  tehet,  mint  máskor 
nála  sokkal  kiválóbb  egyéniség.  A  sors  ritka  áldása,  midőn 
a  nemzet  leghivatottabb  embere  éppen  azt  az  ügyet  szol- 
gálja, a  melynek  győzelme  a  fönforgó  körülményeknél  fogva 
a  legkívánatosabb,  s  midőn  e  győzelmet  éppen  az  a  poli- 
tika biztosítja,  a  mely  az  országra  nézve  a  legtöbb  haszon- 
nal jár. 

Annál  nagyobbra  becsülendő  e  szerencse,  mert  azt  az 
igazságot,  a  melyet  Eduárd  belátott,  hogy  a  nemzetek  joga 
a  királyok  erejének  talpköve  lehet,  a  fejedelmek  ritkán  mél- 
tatták. A  közönségesnél  nagyobbszabású  uralkodó  képes 
csak  megérteni,  hogy  jogkörének  korlátozása  hatahnát 
növelheti. 

Eduárdnak  sikerült  a  XIII.  század  munkáját  szeren- 
csésen befejezni.  Összeegyeztette  azon  két  tábor  követeléseit, 
a  melyek   az   ő   közbelépéséig    mereven    szemben    állottak 

egymással.  A  királyok  küzdelme  a  szabadság  ellen  nehéz 
helyzetbe  juttatta  az  országot.  Egyik  párt  álláspontja  sem 
felelt  meg  teljesen  érdekeinek,  egyiknek  teljes  győzelme  sem 
alapította  volna  meg  a  rend  és  a  szabadság  együttes  uralmát. 

I.  Eduárd  hosszú  idő  óta  az  első  politikus,  a  ki  az 
állam  összes  érdekeit  felkarolja  és  a  félszeg  pártszempon- 
tok fölé  emelkedik.  A  királyságnak  megóvja  azt  az  erejét, 
a  mely  nélkül  nagy  föladatát  meg  nem  oldhatja ;  a  szabad- 
ságnak is  annyi  tért  enged,  a  mennyire  szüksége  volt. 
A  századában  támadt  alkotmányjogi  eszmék  túlságosan 
buja  hajtásait  lenyesi,  hogy  annál  erősebben  fejlődjék  a 
törzs. 

Magyarországon,  a  mint  láttuk,  már  az  aranybulla 
akarja  az  erők  egyensúlyát  biztosítani. 

Szerzői  a  királyi  méltóság  tekintélyét  is  szivükön  hord- 
ják, s  abból  az  emelkedett  fölfogásból  indulnak  ki,  hogy  a 
társadalom  szabadsága  csak  erős  királyság  védelme  mellett 
valósítható  meg.  Az  a  két  álláspont,  a  melynek  rideg  ellen- 
téte Angliában  annyi  küzdelmet  okozott,  míg  egy  nagy 
férfiú  őket  össze  nem  egyeztette,  nálunk  nem  vált  szét. 
Nemzetünk  nem  feledkezett  meg  arról  a  kapcsolatról,  a 
mely  e  két  nagy  érdeket  egymáshoz  fűzi. 

A  jó  szándékot  azonban  nem  volt  könnyű  megvalósítani. 
A  nehézség,  a  melylyel  meg  kellett  küzdeni,  másnemű  volt, 
mint  a  melyet  Angliában  a  reform  útjában  talált^  de  aligha 
volt  kisebb. 

Angliában  két  párt  nyilt  küzdelmét  idézte  elő  a  charták 
végrehajtására  czélzó  politika,  oly  két  pártét,  a  melyek  bár- 
melyikének teljes  győzelme  egyaránt  káros  lett  volna. 

Nálunk  a  király  és  a  szabadság  érdekei  nem  állanak 
harczban  egymással.  A  nemzeti  lét  minden  érdekét  szemmel 
tartó  reformpolitikának  diadala  áldásos  lett  volna  a  királyra 
és  a  nemzetre  nézve.  De  minden  attól  függött,  hogy  valóban 

alkotluitók-e  oly  intézmények,  a  melyek  a  király  hatalma 
mellett  a  szabadságot  is  biztosítják.  A  kettős  ezélt,  a  melyet 
a  nemzet  az  aranybulla  korában  maga  elé  tűzött,  s  a  melyért 
később  is  liarczolt,  csak  úgy  lehetett  elérni,  ha  egymással 
ellentétes  természetű  két  nehézséget  sikerül  leküzdeni.  Meg 
kellett  törni  az  oligarchiát,  s  ugyanakkor  meg  kellett  óvni 
a  királyi  hatalommal  szemben  a  társadalom  jogait.  Az 
egyikre  csak  erős  királyság  volt  képes,  a  másik  nehezen 
valósulhatott  meg  nagyhatalmú  király  idejében. 

Az  aranybulla  nem  birta  a  két  irányt  kielégíteni.  Jogot 
ad  a  királynak  a  nagyok  kezén  levő  birtokok  visszafoglalá- 
sára, de  ellenállásra  hatalmazza  föl  az  egyest  a  király 
parancsai  ellen. 

A  rendek  ellentmondanak  önmaguknak.  A  mit  egyik 
kezökkel  építenek,  a  másikkal  lerombolják.  A  tekintélyt,  a 
melyet  lábra  akarnak  állítani,  halálosan  megsebezik.  Ezen 
az  úton  sikert  nem  lehetett  elérni.  Csak  nagy  erő  kifejtésére 
képes  királynak  I.  Eduárdéhoz  hasonló  politikája  oldhatta 
meg  a  nehéz  kérdést. 

IV.  Béla  nekifog  a  munkának. 

A  föladat  legsürgősebb  részét,  a  királyi  hatalom  visz- 
szaállítását  és  az  emelkedő  aristokratia  visszaszorítását  nagy 
hévvel  karolja  fel.  Meg  is  voltak  benne  azok  a  tulajdonsá- 
gok, a  melyekkel  a  nagy  müvet  be  lehetett  fejezni.  Talán 
sikerült  volna  neki  az  oligarchia  veszélyét  elhárítani  a  nélkül, 
hogy  a  nemzet  zömét  szerzett  jogaitól  megfoszsza,  s  szövet- 
kezve a  köznemességgel,  az  erőteljes  kormányzást  a  kor 
követelte  szabadsággal  összeegyeztetni,  ha  nem  jön  közbe 
a  tatárjárás. 

Érdeke  ugyanazt  a  politikát  követeUe  tőle,  a  melyet 
Eduárd  folytatott.  A  legjobban  jár  vele  ő  is,  ha  a  maga 
hatalmát  a  közszabadság  érdekeivel  összeegyezteti. 

De  a  mohi  csata  útját   állja   munkájának.    Midőn   föl- 

adatának  még  csak  első  részével  van  elfoglalva,  midőn  erős 
kézzel  a  királyi  tekintély  helyreállításán  dolgozik,  e  sze- 
rencsétlenség lehetetlenné  teszi,  hogy  a  nagyok  megtöré- 
sére irányzott  politikáját  folytassa.  A  változott  körülmények- 
hez kell  alkalmazkodnia. 

A  tatárral  szemben  szenvedett  kudarczunk  egyik  oka 
az,  hogy  kevés  várunk  volt.  Ezen  kell  segíteni,  még  ha 
kárba  is  vész  a  király  eddigi  munkája.  Olyan  erősségekre 
van  szükség,  a  melyek  a  vidék  népének  oltalmat  adnak 
s  a  melyekkel  a  vad  hordák  erejét  meg  lehet  törni.  A  meny- 
nyire és  a  hol  csak  tehette,  a  király  maga  emel  ilyen  várakat, 
a  hol  pedig  erre  nem  képes,  a  városokat  és  egyes  nagyokat 
kötelezi  reá.  Hogy  e  kötelességüknek  megfelelhessenek,  va- 
gyonnal kell  őket  ellátni.  Béla,  a  ki  azelőtt  az  eladományo- 
zott birtokok  visszafoglalásában  kereste  hatalmának  egyik 
gyökerét,  most  bőkezűen  adogat.  Hatalmas  aristokratiát  te- 
remt, a  ki  megtörni  igyekezett  a  meglevőt.  Gyakran  bánik  el 
a  politika  ilyen  kegyetlenül  az  emberrel.  A  maga  legkedvesebb 
eszméi  ellen  is  kell  annak  fordulnia,  a  ki  czéljaiban  kö- 
vetkezetes akar  lenni,  a  ki  változó  körülmények  között 
nemzete  változó  érdekeinek  szolgál,  nem  pedig  valamely 
elvont  fogalonmak  vagy  rögeszmének. 

Béla  a  Frangepánoknak,  a  brebiri  grófoknak  olyan  jogo- 
kat biztosít,  a  melyek  ellen  ez  ideig  a  magyar  köztudat  és 
ő  maga  mint  idegen  és  mint  veszedelmes  merénylet  ellen 
védekezett.  Az  « ország  bárói »  elnevezés  ekkor  kerül  a  tör- 
vénykönyvbe. Örök  joggal  ilyen  bárókra  ruházza  Béla  egyes 
megyék  fölött  a  közhatalmat.  Őket  minden  más  hatóság 
alól  kivonja  és  saját  hatósága  alá  helyezi.  Ha  Bélára  erős 
kezű  utódok  következnek,  a  hatalomban  meggyarapodott 
aristokratia  az  országnak  hasznára  lehetett  volna. 

István  korai  halála  és  László  gyöngesége  miatt  azon- 
ban  dudva  nő  a  várt   kalász    helyén.    Az   aristokratia  oli- 

garchiává  fajul.  A  Csákok,  a  Néinetujvári  grófok  oly  ha- 
talomra tesznek  szert,  a  mely  nem  való  alattvalónak.  Az 
ország  egysége  forog  koczkán.  A  nagyok  rablásai,  háborúi 
elszegényílik  a  né])et,  az  államot,  s  lehetetlenné  teszik  a 
nyugodt  fejlődést.  A  határszéli  vármegyék  egészen  egyes 
hatalmas  urak  kormánya  alá  kerülnek. 

Ezt  a  veszélyt  akarta  a  nemzet  az  aranybullával  meg- 
előzni. Mosl,  midőn  bekövetkezett,  megint  meg  kellett  kez- 
dődnie a  küzdelemnek  ellene.  A  század  munkája,  a  melyet 
a  tatárjárás  félbeszakított  és  más  irányba  terelt,  újra  meg- 
indul, s  a  kezdettől  fogva  kitűzött  czélt  szolgálja.  Fölveszik 
a  fonalat  ott.  a  hol  a  tatárok  kettévágták. 

A  magát  a  nagyokkal  egyenlő  jogúnak  valló  nemesség 
öntudata,  s  a  nemzeti  egységért  lángoló  érzése  föllázad  a 
magyar  géniusszal  ellenkező  fejlődés  ellen. 

A  köznemesség,  ha  a  hatalmas  urak  háttérbe  is  szo- 
rították, megóvta  önérzetét  és  nem  mondott  le  jogairól.  Az 
ősi  magyar  alkotmány  és  az  aranybullában  kifejezésre  ju- 
tott fölfogás  még  él.  Noha  az  1267-diki  törvény  bizonyos 
actusoknál  főurak  jelenlétét  köti  ki,  s  az  aranybullával 
ellentétben,  a  melynek  szavai  szerint  az  összes  nemesség 
kérelmére  dönt  a  király,  különbséget  tesz  a  nemesség  kö- 
zött, a  mely  a  kérelmeket  előterjeszti,  s  a  bárók  között,  a 
kiknek  tanácsára  és  hozzájárulásával  intézkedik  a  király,  a 
védett  jogok  tekintetében  ezen  törvény  sem  emel  válasz- 
falat a  nemesek  egyes  csoportjai;  közé.  Az  osztatlan  ne- 
mességen nyugszik  az  állam  alapja,  az  ő  jogai  és  kötelességei 
képezik  e  korban  is  az  alkotmány  tartalmát. 

A  köznemességben  tehát  még  élnek  azok  az  ösztönök, 
a  melyek  a  század  elején  oly  üdvös  hatásuaknak  bizonyul- 
tak. A  királyság  készséges  és  erős  szövetségesre  találhat 
benne,  ha  megérti   föladatát  és  az  oligarchia   ellen  fordul. 

III.  Endre  ezt    meg  is  teszi.  Már   Kún   László  is  érzi, 

hogy  a  nemességgel  kell  szövetkeznie ;  de  nem  elég  komoly 
és  nem  elég  következetes,  hogy  eredményt  érjen,  Endrére 
marad  a  föladat,  a  melyet  ugyanabban  az  időben  I.  Eduárd 
fényesen  megoldott,  hogy  a  nemzet  jogainak  tiszteletben 
tartása  mellett  a  köznemesség  segítségével  az  állam  tekin- 
télyét helyreállítsa. 

Endre  neki  is  fekszik  a  munkának,  föleleveníti  a  szö- 
vetséget a  köznemességgel,  s  az  oligarchia  ellen  irányuló 
hathatósabb  éllel  megújítja  azt  a  politikai  combinatiót, 
mely  az  aranybullát  teremtette.  A  század  ugyanolyan  ter- 
mészetű küzdelmekkel  végződik,  mint  a  milyeneket  elején 
vívtak. 

De  nagyobb  akadályok  állottak  a  siker  útjában,  mint 
a  század  elején.  Megerősödött  az  oligarchia. 

Eredményt  már  most  csak  úgy  lehetett  érni,  ha  Endre, 
a  nemzet  zömét  maga  köré  gyűjtve,  erős  támadást  intéz 
ellene,  s  csak  a  siker  kivívása  után  lát  hozzá  a  szabad- 
ság kiterjesztéséhez.  így  tett  Eduárd.  Még  trónralépte  előtt 
végez  Montforti  Simonnal.  A  nemzet  félelmét  az  oligar- 
chiától a  nagy  urak  erejének  megtörésére  használja  s  csak 
a  győzelem  után  indítja  meg  a  reformokat. 

Endrétől  azonban  ilyen  erős  elhatározás  nem  telt. 

Keze  sem  olyan  szabad,  mint  volt  Eduárdé.  Nem  áll 
régi  hagyományoknál  fogva  tisztán  csak  a  királyság  ügyé- 
hez kapcsolt  párt  élén.  Hívei  ugyanazokon  a  nyomokon 
haladnak,  a  melyeken  az  aranybulla  megalkotói  jártak. 
Ök  is  a  rendi  jogok  előharczosai.  Sok  évtizeden  át  keser- 
vesen tapasztalták,  hogy  a  gyakorlatban  a  király  sem  tiszteli 
azon  kiváltságokat,  a  melyeket  az  elméletben  elismert.  Az 
oligarchia  túlkapásain  kívül  ebből  eredő  sérelmeiket  is  meg 
akarják  szüntetni. 

Mint  a  század  elején,  most  is  szemben  állanak  azzal 
a  nehéz    föladattal,   hogy  a  rend    helyreállítása    érdekében 

megerősítsék  ;i  király  kezét,  a  maguk  jogai  biztosítása  vé- 
gett pedig  megkössék. 

Miként  Angliában  a  rendek  érdekeinek  érvényesítését 
csak  a  kormányzat  átvétele  útján  vélték  biztosíthatni,  úgy 
cselekszik  a  magyar  nemesség  is. 

Uralkodni  kivan  az  államon,  a  királytól  pedig  azt  várja, 
hogy  végrehajtója  legyen  akaratának,  s  hogy  ennek  erővel 
szerezzen  érvényt  a  rakonczátlankodó  nagyok  ellen.  Ezért 
nehéz  Endre  helyzete. 

A  köznemesség  nagyszabású  politikáját  az  1291.  és 
H98-diki  törvényekben  igyekszik  érvényre  juttatni. 

Érdemes  ezekkel  az  alkotásokkal  bővebben  foglalkozni. 

1291-ben  újra  kimondják,  hogy  nem  szabad  megyéket 
örök  birtokba  adni,  s  hogy  a  jogtalan  adományokat  vissza 
kell  foglalni. 

Kimondják,  hogy  a  nemesek  nem  tartoznak  zsold  nél- 
kül a  bárókat  a  harczba  követni,  a  mi  világot  vet  az  utób- 
biak új  követelésére;  hogy  a  főurak  nem  fogadhatják  vé- 
delmökbe  az  elitélt  bűnösöket,  s  hogy  váraikat  le  kell  rom- 
bolni. 

1298-ban  még  határozottabban  rendelkeznek  a  hatal- 
maskodók ellen. 

Magát  az  országgyűlést,  a  mely  e  törvényt  alkotja,  a 
bárók  távollétében  tartják  meg.  Ennek  azután  meg  is  felel 
a  hozott  határozat.  Igazi  harczi  törvény,  a  király  és  a  ne- 
messég szövetségének  gyümölcse. 

A  rendzavarásokat  szigorúan  megtiltják;  a  ki  önké- 
nyesen birtokot  foglalt  el,  három  hónapon  belől  köteles 
azt  visszaadni,  ellenkező  esetben  átokkal  sújtják,  minden 
birtokától  megfosztják  és  kirekesztik  a  nemesség  köréből. 
Ha  a  király  a  lázadókat  az  ország  erejével  le  nem  győz- 
hetné, idegen  segítséghez  is  fordulhat.  Azon  nagyokra,  kik 
a    nemest    szolgálatra    kényszerítik,    szigorú    büntetéseket 

szabnak.  Csak  a  király  pénzét  szabad  forgalomba  hozni ; 
a  ki  pénzt  veret,  birtokától  megfosztandó. 

Mindezen  határozatok  közszükségnek  felelnek  meg. 
A  belső  békét  és  a  törvény  uralmát  akarják  biztosítani.  Czél- 
juk  a  bárók  jogtalan  és  közveszélyes  hatalmának  megtö- 
rése. Elkerülhetetlenek,  ha  a  magyar  állam  a  hagyományos 
ösvényen  akar  haladni. 

De  csak  egységesen  vezérelt  nagy  erő  hajthatja  végre 
e  határozatokat.  Katonailag  szervezett  hatalmasságok  véde- 
keznek ellenök,  s  csak  az  övékénél  még  nagyobb  erő  sze- 
rezhet nekik  érvényt. 

A  köznemesség  azonban,  talán  azért,  mert  Endre  szi- 
lárdságában nem  bizik,  talán  azért,  mert  éppen  olyan  hőn 
vágyik  az  uralomra,  mint  a  rend  helyreállítására,  a  király 
tekintélyét  nem  gyarapítja,  s  azon  van,  hogy  a  végrehajtó 
hatalmat  egészen  a  maga  kezébe  kerítse. 

1291-ben  megállapítják,  hogy  a  király  a  nádort,  a  tár- 
nokmestert a  nemesek  tanácsára  nevezi  ki.  Nem  egészen 
új  az  a  törekvés,  hogy  a  legfontosabb  állások  betöltésére 
befolyást  szerezzenek  maguknak,  mert  még  1231 -bői  való 
az  a  határozatuk,  hogy  az  ország  kérelmére  a  rossz  nádor 
állásából  elmozdíttatik.  De  a  kinevezés  szabadságában 
.129 l-ig  törvény  nem  korlátozta  az  uralkodót. 

A  király  kezének  ez  a  megkötése  aligha  könnyített 
amúgy  is  nehéz  föladatán,  s  aligha  erősítette  a  végrehajtó 
hatahiiat.  Angliában  is  megpróbálták  a  főtisztviselők  válasz- 
tásának kimondását,  de  nem,  miként  nálunk,  a  király  hívéig 
hanem  ellenfelei.  Eduárd  ezt  a  reformot  nem  is  tette  ma- 
gáévá, mert  lehetetlennek  tartotta  föladata  megoldását,  ha 
kénytelen  legfőbb  eszközeit  mások  akarata  szerint  választani. 
Nálunk  Endre  baja,  de  az  egész  helyzet  természetes  követ- 
kezése, hogy  szövetségesei  támasztanak  oly  követeléseket^ 
mint  amott  a  király  ellenségei. 

A  vidéki  közigazgatásbíiri  is  növekedik  a  nemesség 
ellenőrzése  és  része  az  állani  ügyeinek  vezetésében.  A  tör- 
vény kimondja,  hogy  a  főispán  az  országgyűlésen  felelős- 
ségre vonható,  s  hogy  «ott  veszik  érdemök  szerint  jutal- 
mukat vagy  bűnök  szerint  büntetésüket*). 

Nagy  jelentőségű  gondolat  az  egész  közigazgatás  fele- 
lőssége központi  hatóság,  a  király  és  az  egész  országgyűlés 
együttes  fóruma  előtt;  de  czélhoz  nem  vezethet. 

Ma  sem  lehetne  a  közigazgatást  sikeresen  kezelni, 
ha  az  összes  polgárok  tömeges  részvétele  mellett  tartott 
gyűlés  előtt  kellene  a  főispánoknak  beszámolniok,  hogy 
miként  sáfárkodtak  a  közhatalommal.  Azokban  az  idők- 
ben pedig  az  erőteljes  kormányzás  helyreállítását  a  fele- 
lősségre vonásnak  ez  a  módja  lehetetlenné  teszi. 

Az  ekként  ellenőrzött  ispán  mellé  négy  nemest  is  állí- 
tanak, a  kik  nélkül  törvényt  látnia  nem  szabad.  Az  új 
pénzek  beváltásánál  is  négy  jó  ember  közreműködését 
kötik  ki. 

Mikor  a  nádor  bejárja  a  vidéket  és  igazságot  szolgál- 
tat, megyénkint  az  ispán  és  négy  választott  nemes  kisérje,  a 
kik  a  nádor  igazságtalan  ítéletét  a  király  elé  vihetik.  Vétójuk 
van.  Nem  csak  az  ellenőrzés  van  a  nemesség  kezében, 
hanem  a  végrehajtásban  is  osztozkodik  a  hivatalos  kö- 
zeggel. 

1298-ban  ezen  az  úton  még  messzebb  mennek. 

A  jogtalan  foglalások  kipuhatolását  a  király  megbízott- 
ján kívül  négy  választott  nemesre  bízzák.  Az  egész  államot 
a  nemesség  hegemóniájának  vetik  alá,  midőn  egyfelől  ki- 
mondják, hogy  évenkint  kell  országgyűlést  tartani,  s  ezen 
minden  nemes  büntetés  terhe  mellett  tartozik  jelen  lenni, 
másfelől  pedig  az  országgyűlés  döntő  befolyását  a  legfel- 
sőbb vezetésre  is  kiterjesztik.  A  királyi  hatalom  gyakorlá- 
sát egy  tanács  hozzájárulásának  föltételéhez  kötik.  Mintha 

a  felelős  miniszterek  ellenjegyzésének  századok  múlva  kifej- 
lődött gyakorlatát  más  formában  életbe  akarták  volna  lép- 
tetni, s  mintha  már  ekkor  megértették  volna  annak  a  szük- 
ségét, hogy  a  király  fontosabb  kormányzati  tényeiért  rajta 
kívül  valaki  mindig  felelősséggel  tartozzék,  úgy  cseleked- 
tek, midőn  a  király  intézkedéseinek  érvényét  az  új  tanács 
hozzájárulásától  tették  függővé. 

A  tanácsot  a  nemesség  befolyása  alá  helyezik,  a  meny- 
nyiben az  országgyűlés  választja  bele  a  törvényben  meg 
nem  állapított  számú  nemeseket. 

Nagy  jelentőségű  elvi  határozatok  foglaltatnak  e  két 
törvényben.  Annyira  kiszélesítik  a  szabadságot  és  megelő- 
zik korukat,  hogy  csodálatot  ébreszt  conceptiójuk. 

Ha  a  föladat  tisztán  csak  a  király  elhatalmasodásának 
megakadályozása  lett  volna,  s  ha  csupán  azt  akarták  volna 
elérni,  hogy  a  nemzet  zömének  rész  jusson  a  kormány- 
zásban, talán  sikert  aratnak. 

Érdekes  e  törekvések  összehasonlítása  azzal  a  kísérlettel, 
a  melyet  a  magna  chartától  I.  Eduárdig  terjedő  korban  Angliá- 
ban a  bárók  tettek  a  végből,  hogy  a  királyt  rászorítsák  a  tör- 
vények tiszteletére.  Ennél  liberálisal)b  is,  tökéletesebb  is 
volt  őseink  alkotása.  Az  angol  reformok  (mert  ez  időben 
többféle  próbát  tettek,  mint  pl.  1244 — 1258-ig  az  oxfordi 
alkotmánynyal,  1263-ban  egy  más  tervvel)  szintén  válasz- 
tott bizottságra  akarják  ruházni  a  király  ellenőrzését,  de 
egyik  sem  szánja  el  magát  arra,  hogy  érvénytelennek  nyil- 
vánítsa a  királynak  azon  tényét,  a  mely  ezen  bizottság  bele- 
egyezése nélkül  jön  létre.  Csak  a  mi  őseink  találtak  reá  a 
módra,  a  melyet  a  későbbi  gyakorlat  igazolt.  A  bizottságot  a 
királytól  kijelölt  tagokon  kívül  az  angol  kísérletek  szerint 
csupán  a  bárók  választják,  nálunk  ellenben  az  összes  ne- 
messég, az  országgyűlés  követeh  magának  ezt  a  jogot.  Anghá- 
ban  e  bizottságok  nemcsak  a  királyi  hatalmat  gyakorolják, 

haiuMii  a  parltiiueiitl)ül  választolt  Iáitokkal  együtt  a  parla- 
moiitet  pótolják  (1258). 

Nálunk  a  nemzeti  gyűlés  fönmarad,  sőt  évenkint  össze 
kell  hivatnia,  s  rábízzák  az  egész  közigazgatás  ellenőrzését, 
úgy  hogy  az  államnak  leghatalmasabb  intézményévé   válik. 

Míg  az  angol  kisérlet  az  oligarchiát  szolgálja  és  egyes 
családok  kezébe  juttatja  a  közhatalmat,  a  magyar  az  egész 
politikai  nemzet  önkormányzatát  akarja  megalapítani.  De 
csak  akarja.  Nálunk  is  túl  lőnek  a  czélon,  s  annyira  meg- 
kötik a  király  kezét,  hogy  a  kisérlet  eredménye  ugyanaz, 
mint  Angliában. 

A  nemzet  zömének  befolyásán  alapuló  ezen  alkot- 
mány ellenkezett  a  hatalmi  viszonyokkal. 

A  törvény  egyenlő  jogot  biztosít  minden  nemesnek, 
de  az  erő,  a  melylyel  egyesek  rendelkeznek,  nagyon  külön- 
böző. Hogyan  legyen  egy  Csák  Máténak  és  egy  közönséges 
nemesnek  a  valóságban  egyenlő  joga,  a  mikor  az  egyik 
egymaga  8000  katonát  állít  ki,  hadjáratot  folytathat  a  maga 
szakállára,  a  királylyal  daczolhat,  a  másiknak  meg  kard- 
jánál alig  van  többje. 

Hogy  az  új  alkotmány  valósággá  váljék,  előbb  az 
elhatalmasodott  oligarchiát  kell  megtörni.  A  törvény  köte- 
lességévé is  teszi  ezt  a  királynak.  A  mire  önmagától  nem 
szánta  el  magát,  arra  a  nemesség  szorítja  és  a  tör- 
vényben a  mulasztás  büntetéséül  kikötött  egyházi  átok. 
A  jövő  fejlődése  attól  függött,  hogy  rávehető-e  így  a  király 
a  kívánatos  erő  kifejtésére.  Az  új  alkotmány  minden  elmé- 
leti tökélye  haszon  nélkül  való,  ha  nem  sikerül  az  oli- 
garchiát megtörnie,  s  ha  maga  között  és  a  valóságos  élet, 
a  hatalmi  helyzet  között  nem  bír  összhangot  létrehozni. 

Kevés  remény  volt  arra,  hogy  az  új  alkotás  beváljék. 
Az  a  király,  a  ki  ennyire  megnyirbáltatja  jogait,  aligha 
termett  reá  a  föladatra,   a   melynek   megoldását  tőle  köve- 

telték.    A   mit    nagyobb    hatalom    birtokában    elérni    nem 
tudott,  a  tömeg  gondnoksága  alatt  kivívnia  még  nehezebb. 

De  Endre  halála  hamar  véget  vetett  magának  a  kisér- 
letnek  is. 

Midőn  az  utolsó  Árpád  örökre  behunyja  a  szemét,  az 
ország  fejlődésének  iránya  nagy  kérdőjel  előtt  áll.  A  XIII. 
században  megkezdett  munka  még  befejezetlen.  Mi  vár 
reá  a  jövőben?  Tervbe  vett  arányaiban  megállhat-e  a  sza- 
bad alkotmány?  Képes  lesz-e  az  oligarchiával  megküz- 
deni? 

Mielőtt  azonban  a  dolgok  további  folyamatára  rátér- 
nék, még  egy  pillantást  kell  vetnem  a  XIII.  század  nagy 
fontosságú  eseményeire. 

Midőn  e  század  záródik,  Anglia  és  Magyarország  már 
nagy  lépést  tettek  a  törvény  és  a  jog  uralma,  a  szabad  al- 
kotmány megszilárdítása  felé. 

De  Anglia  különb  eredményeket  ért  el. 

Angliában  és  Magyarországon  a  parlamentet,  a  mely- 
nek ez  ideig  az  állami  élet  szervei  között  csak  szerény  hely 
jutott,  a  legelső  helyre  akarják  emelni. 

Magyarországon  e  törekvés  helyesebb  és  következete- 
sebb formában  nyilvánul,  mint  Angliában. 

Angliában  a  király  is,  a  vele  szemben  álló  párt  is, 
önző  álláspontra  helyezkedik ;  de  mégis  sikerül  az  ellenté- 
tes erők  között  az  egyensúlyt  létrehozni,  s  bekövetkezik  a 
szerencsés  kibontakozás.  Egy  nagy  ember  éles  elméjének 
tulajdoníthatni,  hogy  a  királyság  nem  él  vissza  pillanatnyi 
diadalával,  s  hogy  az  ellenfél  jogos  kivánatainak  teljesíté- 
sével végleges  állapotot  teremt. 

A  hosszú  tusa  bebizonyította,  hogy  egyik  fél  sem  ké- 
pes egyoldalú  uralmat  alapítani.  I.  Eduárd  megérti  ezt 
az  igazságot  és  a  kipróbált  egyensúlynak  megfelelő  alkot- 
mányt hoz  létre,  a  mely  éppen   ennélfogva  kielégíti  a  kor 

szükségét,  s  századokon  át  azon  központot  alkotja,  a  mely 
kih'űl  mozog  a  fejlődés  ingája,  s  a  melyhez  mindannyiszor 
visszatér  az  élet. 

Nálnnk  már  korábban  helyes  czélt  tűznek  maguk  elé 
a  király  és  a  köznemesség,  de  nem  találják  meg  a  hozzá 
vezető  utat.  Elől  járunk  az  elméletben,  de  hátramaradunk  a 
tettek  terén. 

Eduárd  mindenekelőtt  győzni  tudott;  Endre  erre  kép- 
telen volt.  Eduárd  a  győzelem  után  annyira  módosítja  az 
alkotmányt,  a  mennyire  az  ország  fejlettsége  és  az  erők 
aránya  megkívánja.  Nálnnk  oly  alkotmányt  hoznak  létre,  a 
mely  elébe  vág  korának  és  nem  életrevaló.  Győzelme  ese- 
tében nem  lett  volna  képes  ez  az  alkotmány  az  erőviszo- 
nyokat állandóan  olyan  medrek  közé  szorítani,  a  melyek- 
ből ki  ne  csapjanak.  Arra  meg  éppen  alkalmatlan  volt  az 
új  rend.  hogy  elbánjon  az  ellenfelekkel,  s  kivívja  a  győ- 
zelmet. 

Helyesebb  politikai  vezéreszmék,  magasabb  szárnya- 
lású conceptiók  kevesebb  eredménynyel  jártak,  mint  a  túl- 
hajtások  összeütközéséből  eredő  compromissum,  mint  a 
gyakorlati  élet  útmutatása  mellett  létrejött  megoldás. 

Angliában  a  király  és  a  rendek  között  akként  oszlik  meg 
a  hatalom,  hogy  mindegyik  ura  marad  azon  hatáskörnek, 
a  melyet  a  kor  körülményeinél  fogva  a  legjobban  tud  be- 
tölteni. 

A  rendeknek  annyi  hatalom  jut  a  parlamentben,  hogy 
fegyverek  segítsége  nélkül  is  kellő  nyomást  fejthetnek  ki  a 
kormányzatra  és  ennek  elsőrendű  érdekévé  lesz  a  velők 
való  egyetértés.  Az  alkotmányos  eszközök  már  oly  hatáso- 
sak, hogy  segítségökkel  a  magna  chartában  megállapított 
szabadságokat  is  megvédhetni. 

I.  Eduárd  kimondja,  hogy  a  mi  mindenkit  közösen 
érdekel,   azt   közös   akarattal   illik   megállapítani.    A   nagy- 

hatalmú  király  ezzel  magáévá  teszi  azt  az  elvet,  a  mely  az 
alkotmányos  élet  alaptétele.  Saját  egyéni  akarata  fölé  he- 
lyezi a  király  és  a  parlament  együttes  akaratát.  A  társada- 
dalom jogviszonyait  szabályozó  legfőbb  hatalmat  a  király 
és  a  rendek  együttes  fórumának  tulajdonítja.  A  parlament- 
nek olyan  állást  juttat,  a  melyet  ha  jól  betölt,  az  állami 
hatalom  központja  lesz. 

A  valóságban  ugyan  még  gyakran  megszegik  e  tételt,  de 
hogy  maga  a  király  proclamálja,  óriás  lépés,  a  szabadság  felé. 

A  hadi  adó  megajánlása  concret  jogának  törvény  alak- 
jában történt  elismerése  módot  is  ad  a  parlamentnek,  hogy 
megóvja  az  alkotmány  szerint  öt  megillető  állását.  Benne 
olyan  eszközre  tesz  szert,  a  melylyel  időről  időre  paran- 
csolólag  állhat  elő,  a  mely  képesül,  hogy  a  béke  megzava- 
rása nélkül  reá  kényszerítse  a  kormányzatot  akaratának 
tiszteletben  tartására. 

A  rendek  ezen  térhódításával  szemben  I.  Eduárd  ide- 
jében a  királyság  is  megóvja  azt  a  hatáskört,  a  melyre 
szüksége  van,  hogy  azon  szolgálatokat,  a  melyeket  a  nem- 
zet ügyének  a  múltban  tett,  most  is  teljesíthesse. 

A  végrehajtó  hatalom  az  ö  kezében  marad.  A  főhiva- 
talok  tőle  függnek.  A  nagy  politikát  ő  intézi.  Elég  hatalma 
van  reá,  hogy  az  oligarchiát  megfékezze,  a  belső  békét 
föntartsa,  a  pezsgő  vérú  és  harczias  társadalmat  megfegyel- 
mezze. 

A  XIII.  század  végén  Anglia  hozzájut  a  szivéhez  nőtt 
jogok  biztosítékához,  a  fejedelem  önkénye  nem  veszélyezteti 
a  charta  vívmányait,  de  e  mellett  a  király  hatalma  elég 
erős  arra.  hogy  kifelé  félelmetessé  tegye  az  országot,  bent 
pedig  föntartsa  az  egységet  és  a  rendet.  A  nemzetnek 
aránylag  szabad  alkotmánya  van,  a  nélkül,  hogy  a  végre- 
hajtó hatalom  annyira  meggyengülne,  hogy  nehéz  fölada- 
tainak meg  ne  tudjon  felelni. 

Magyarország  nem  ér  el  ennyit. 

Túlhajtott  szabadság  áll  a  század  végén  erősödő  oli- 
garchiával szemben.  A  törvény  és  az  élet  között  tátongó 
az  ür.  Nincs  a  nemzetnek  nagy  embere,  a  ki  a  helyes 
irányt  sikerre  Jnttassa. 

Még  több  évtized  erőfeszítésére  van  szükség,  hogy  a 
nemzet  kibontakozzék  a  chaosból,  s  hogy  az  állam  érde- 
keit kielégítő  egyensúlyt  hozzon  létre. 

A  XIII.  század  politikai  küzdelmeinek  ezen,  a  két  nem- 
zetnél egymástól  eltérő  eredményénél  azonban  még  nagyobb 
jelentőségű,  hogy  Anghában  ezen  küzdelmek  közben  az 
országtanács  összealakítása  lényegesen  módosul,  nálunk 
ellenben  ez  nem  történik  meg. 

Más  mértékkel  méri  az  utókor  az  események  fontos- 
ságát, mint  az  a  nemzedék,  a  mely  idejökben  élt  és  miattuk 
szenvedett. 

A  XIII.  század  végén  a  nagy  kérdés,  a  mely  a  kor 
legjobbjait  foglalkoztatta,  a  melyért  nemzedékek  vérüket  és 
pénzüket  áldozták,  a  politikai  hatalom  kérdése  volt.  Angliá- 
ban minden  figyelem  és  minden  érdeklődés  arra  irányult^ 
hogy  Montforti  Simon  vagy  Eduárd,  a  bárók  pártja  vagy 
a  király  kerekedik-e  fölül.  A  mi  sorsunk  azon  látszott 
megfordulni,  hogy  boldogul- e  Endre  az  oligarchiával  vagy 
nem. 

E  problémák  eldölésétől  függött  ezrek  békéje,  jóléte, 
élete,  a  két  nemzet  fejlődése. 

Néhány  század  múlva  azonban  e  kérdések  hatása  ele- 
nyészik. Néhány  század  múlva  sem  Anglia,  sem  Magyar- 
ország műveltségén,  szabadságán  és  hatalmán  nem  észlel- 
hetni annak  nyomait,  hogy  hajdanában  minő  véget  értek 
e  nagy  küzdelmek. 

Ha  a  két  nemzeten  végleg  erőt  vesz  az  oligarchia,  igaz, 
hogy  más  és  kártékonyabb  irány  felé  veszi  útját  fejlődésük, 

s  kizökkennek  azon  szerencsés  kerékvágásból,  a  melybe 
őket  a  királyság  terelte;  de  pár  évtized  kínos  vergődése, 
pár  nemzedék  szenvedése  és  pusztulása,  akármilyen  fáj- 
dalmas is,  elmulhatik  a  nélkül,  hogy  állandó  nyomokat 
hagyna  maga  után. 

Magyarország  néhány  évtizeddel  később,  mint  Anglia, 
létrehozza  az  alkotmányos  tényezőknek  egyensúlyát;  az 
oligarchia  nálunk  is  uraira  talál  az  Anjoukban,  s  a  küz- 
delmek közben  ütött  sebek  már  behegedtek,  midőn  a  ko- 
ruktól kevéssé  méltatott  más  események  még  erősen  érez- 
tetik hatásukat. 

A  XV.  és  XVI.  század  közállapotaira  nagyobb  befo- 
lyásuk van  a  XIII.  század  intézményeiben  végbement  olyan 
változásoknak,  a  melyek  a  maguk  idejében  kevésbbé  von- 
ták magukra  a  közfigyelmet,  a  melyeknek  akkor  tényleg 
kisebb  is  volt  a  jelentőségük,  s  az  akkor  élt  nemzedék 
érdekeit  kevésbbé  érintették,  mint  a  politikai  küzdelmek 
eredménye. 

Sajnos,  a  XIII.  század  ezen  fontos  szerves  munkás- 
sága sem  öltött  nálunk  olyan  szerencsés  alakot,  mint  Ang- 
liában. Ezt  az  eredményt  azonban  alig  lehet  az  angol 
államférfiak  nagyobb  belátásának  tulajdonítani. 

A  legnagyobb  államférfiak  is  a  jelennek  dolgoznak,  a 
kor  legsürgősebb  kívánalmainak,  a  pillanat  legégetőbb  szük- 
ségének szolgálnak.  Csak  nagyritkán  lehet  eleve  megítélni, 
hogy  annak,  a  mi  ma  jó,  meg  van-e  az  a  csodás  ereje, 
hogy  a  létért  vívott  küzdelem  örökösen  változó  szükségei- 
hez alkalmazkodva,  a  nemzet  fejlődését  állandóan  üdvösen 
bírja  irányítani,  s  hogy  a  nemzet  érdekeit  századokra  ki 
fogja-e  elégíteni. 

A  nemzetek  fejlődésére  legmélyebb  és  legállandóbb  ha- 
tású intézmények  ritkán  jönnek  azért  létre,  mert  eleve  e 
nagy  föladatra  szánvák. 

Többnyire  szerencse  dolga,  ha  a  jelen  kívánalmainak 
oly  intézniénynyel  felelnek  meg,  a  mely  a  még  ismeretlen, 
a  még  nem  is  gyanítható  jövendőbeli  szükségeket  is  ki 
birja  elégíteni. 

A  XIII.  században  Angiiában  és  Magyarországon  egy- 
aránt a  kor  kívánalmainak  megfelelően  reformálták  a  köz- 
állapotokat; de  a  mi  Anglia  az  időbeli  körülményeinek 
talaján  nőtt,  a  mi  Anglia  akkori  érdekeit  a  legjobban  ki- 
elégítette, szerencséjére  tökéletesebb  volt  annál  a  rende- 
zésnél, a  mely  abban  a  korban  Magyarország  gyakorlati 
czéljainak  megfelelt. 

Láttuk,  hogy  a  XIII.  század  korábbi  évtizedeiben 
Angüa,  adóbeli  viszonyainak  hátrányosabb  alakulásánál 
fogva,  a  közjog  terén  előnyben  van  fölöttünk.  A  többi 
előny,  a  melyre  most  tesz  szert,  nagyrészt  szintén  ebből  a 
forrásból  fakadt. 

Nálunk  az  új  föladatokat,  a  melyek  a  parlamentnek 
jutnak,  a  régi  szervezetre  bízzák,  Angliában  ellenben,  főleg 
az  adóbeli  viszonyok  hatásánál  fogva,  a  szervezet  maga  is 
módosul  és  javul. 

A  magna  charta  a  király  összes  közvetlen  hűbéresei- 
nek megadja  a  jogot,  hogy  részt  vegyenek  a  nemzeti  gyű- 
lésben; a  nagyokat  névszerint,  a  kisebbeket  tömegesen 
rendeli  meghivatni. 

Montforti  Simon  az  utóbbiakat  és  velők  együtt  a  nem- 
zetnek időközben  tekintélyre  szert  tett  más  elemeit  arra 
szólítja  fel,  hogy  maguk  helyett  megyénkint  két  követet 
küldjenek.  I.  Eduárd  is  ragaszkodik  e  módhoz  és  a  köz- 
igazgatást vezető  county  councilokra]  és  a  városokra 
bízza  a  bizalmi  férfiak  megválasztását.  Azóta  állandó  ma- 
rad ez  a  gyakorlat.  A  nélkül,  hogy  valamely  törvény  vál- 
toztatna a  magna  charta  szabályán,  a  nemzeti  gyűlés  át- 
alakul és  azok  helyét,  a  kiket   a   korona   közvetlen    hűbe- 

rései  közül  tömegesen  hívtak  meg,  a  megye  választott  képvi- 
selői foglalják  el. 

Óriási  volt  e  változtatás  jelentősége.  A  nagy  tö- 
meg helyébe,  a  melyet  csak  rövid  ideig  lehetett  együtt 
tartani,  a  mely  ki  nem  számítható  tényező  volt  mindig, 
mert  sohasem  lehetett  tudni,  hogy  kik  és  hányan  jönnek 
el;  a  melynek  valamennyi  tagja  valószínűleg  egyszer  sem 
volt  együtt,  a  mely  ezért  nem  is  képviselte  a  nemzet  egé- 
szét, sőt  még  a  közvetlen  hűbéreseknek  is  csak  töredéke 
volt ;  a  melynek  tárgyalásaiból  a  higgadtság  ki  volt  rekesztve  : 
ezen  tömeg  helyébe  olyan  testület  lép,  a  melyet  túlságos 
költség  és  áldozat  nélkül  huzamosabb  ideig  együtt  lehet 
tartani,  a  melyet  gyakrabban  lehet  összehívni,  s  a  mely 
kisebb  számánál  fogva  komolyabb  munkára  képes.  Csak  az 
így  összealakított  testület  válhatott  olyan  hatalommá,  mint 
a  milyenné  később  az  angol  parlament  lett.  Csak  az  ilyen 
testület  volt  képes  az  állam  ügyeire  állandóan  befolyást 
gyakorolni,  a  kormányzásra  üdvös  hatást  kifejteni.  Rend- 
szeresebb munkát  végezhet  és  ugyanakkor  szervesebb  és 
bensőbb  összefüggésbe  jut  az  egész  nemzettel,  mint  a  régi 
tanács. 

A  régi  rendszer  egy  osztály  előjogain  alapult,  még 
pedig  oly  osztályén,  a  mely,  mióta  a  kötelességek  és  jogok 
mind  kevésbbé  fűződnek  a  birtok  hűbéri  minőségéhez, 
egyre  veszt  azon  különleges  politikai  jelentőségéből,  a  mely- 
lyel  a  normann  idők  kezdetén  bírt.  Az  új  ellenben  a  nem- 
zetnek a  county  councilban  az  állam  mindennapi  mun- 
káját végző  számottevő  összes  elemeit  képviseli. 

Az  állam  gépezetének  ezen  javítását  nem  azért  vették 
foganatba,  mert  előre  látták  a  következményeit.  Közvetlen 
gyakorlati  szükség  nyomása  alatt  cselekedtek  Montforti 
Simon  és  I.  Eduárd,  s  ugyanennek  a  szükségnek  az  érzete 
tartotta  fönn  az  új  eljárást. 

A  királylyal  folytatott  küzdelmében  az  ország  tág  ré- 
tegei Montforti  Simon  mellé  állottak,  ki  a  gyönge  és  szó- 
szegö  ÍII.  Henrik  ellenében  a  rendi  jogok  népszerű  ügyét 
képviselte.  L^rdeke  kivan ta,  hogy  pártja  szegényebb  elemei- 
vel is  érintkezzék,  hogy  rájuk  hasson,  hogy  őket  a  küszö- 
bön levő  harczra  hevítse,  s  hogy  velők  pénzt  szavaztas- 
son meg  magának.  E  rétegek  tömeges  egybegyülése  lehe- 
tetlenség volt.  Mivel  a  nemzet  azon  eszmét,  hogy  egye- 
sek a  nagy  közönség  megbizásából  és  helyette  járjanak  el, 
a  megyék  és  a  juryk  gyakorlatából  ismerte  és  megszokta, 
Montforti  Simonban,  praecedens  esetekre  is  támaszkodva, 
az  a  gondolat  támadt,  hogy  az  újabb  elemekkel  való  érint- 
kezését ilyen  megbizottak  közvetítése  útján  hozza  létre. 

Mivel  a  korona  hűbéresei  közül  azok  a  kisebb  urak, 
a  kiket  eddig  tömegesen  hívtak  meg  a  gyűlésre,  a  megyék- 
ben együtt  működtek  azokkal,  a  kiknek  vagy  szabad  bir- 
tokuk, vagy  alhűbérök  volt;  mivel  ezeknek  máskülönben 
is  az  elöbbeniekével  egyenlő  volt  a  foglalkozásuk,  a  vagyo- 
nuk és  a  műveltségük,  s  az  állam  iránt  egyenlő  köteles- 
ségeket teljesítettek;  mivel  a  county  coancilban  választott 
megbízott  képviselte  mind  a  két  elemet:  természetes  volt  az 
is,  hogy  e  két  elem  az  országos  tanács  összealakításánál 
egyenlő  elbánásban  részesüljön,  s  hogy  a  két  elemet 
egyenlően  képviselő  bizalmi  férfiak  meghívásával  egyidejű- 
leg az  egyik  elemnek,  a  korona  közvetlen  hűbéreseinek, 
tömeges  meghívása  megszűnjék. 

De  miként  lehetett  ez  az  eset  a  nemzeti  gyűlések  typu- 
sává,  miként  válhatott  a  pillanatnyi  hatalmi  érdekektől 
tanácsolt  kivétel  a  törvény  ellenére  általános  szabálylyá  ? 

A  napi  politika  kényelme  érvényesült  ebben  is. 

Az  új  rendszer  azért  szorította  ki  a  régit,  mert  nála 
alkalmatosabbnak  mutatkozott  a  mind  gyakrabban  szüksé- 
gesekké vált  közadók  megállapítására. 

Gr.  Aoffn'issi/  Gijnla:  Fihirnarfidúsnnlc  okai.  *^-' 

A  kormányzat  növekedő  pénzszüksége  sürgette,  hogy 
nemzeti  képviselettel  váltsák  föl  a  hűbéri  gyülekezetet. 

Míg  a  nemzeti  tanács  czélja  politikai  és  közigazgatási 
ügyek  megbeszélése,  s  inkább  csak  az  volt  hogy  a  király 
a  nemzet  vezető  tagjaival  közvetlen  érintkezésbe  jusson,  a 
régi  rendszer  meglehetősen  jól  működött.  Elégséges  volt,  ha 
az  állam  ügyeivel  rendesen  foglalkozó  nagyok  jelentek  meg 
benne,  a  kisebb  emberek  közül  pedig  csak  azok,  a  kik  annyira 
érdeklődtek  az  éppen  szóba  kerülő  kérdések  iránt,  hogy 
készek  voltak  értök  áldozatra  is.  A  többi  kisebb  ember 
jelenléte  fölösleges  volt.  Az  állami  politika  szövevényes 
kérdéseiben  az  ö  tanácsukat  ritkán  kérték  s  ők  is  ritkán 
kivántak  azokra  befolyást  gyakorolni.  Még  az  sem  okozott 
bajt,  ha  egész  vidékek,  egész  érdekcsoportok  elmaradtak 
a  gyűlésből. 

Mihelyt  azonban  az  adó  megajánlásáról  van  szó,  a 
helyzet  megváltozik. 

Az  adó-ügyek  elintézésére  eddig  sem  mutatkozott  a 
régi  rendszer  alkalmasnak.  Mihelyt  folyton-folyvást  új  adók 
megszavazása  válik  szükségessé,  mihelyt  főleg  pénzügyi 
tekintetek  miatt  hívják  egybe  az  országos  tanácsot,  eddigi 
összealkotása  nem  bir  megfelelni  a  gyakorlati  czélnak. 

Teljes  joggal  csak  egyetlen  osztály  pénzével  rendel- 
kezhetett: a  korona   hűbéreseiével. 

A  nemzet  alapfelfogása  szerint  méltányos,  hogy  a  ki 
fizet,  vegyen  részt  a  maga  kötelességei  megállapításában. 
A  magna  charta  is  csak  a  maga  osztálya,  a  korona  hűbére- 
sei adójának  megszavazására  hatalmazza  föl  a  tanácsot. 
Az  iránt  is  támadhatott  kérdés,  hogy  tartoznak-e 
azok  a  hűbéresek,  a  kiket  a  gyűlésre  meghívtak,  de  ott 
meg  nem  jelentek,  a  nélkülök,  sőt  minden  képviseletök 
nélkül  hozott  határozatok  előtt  meghajohii.  A  közvetett 
hűbéreseknek,    a    szabad    birtokok    tulajdonosainak    és    a 

városoknak  adóját  pedig  az  uralkodó  jogfelfogás  megsér- 
tése nélkül  a  régi  tanács  meg  nem  állapíthatta.  A  magna 
charta  szavai  sem  adtak  reá  jogalapot. 

A  királyok  rendesen  egyenkint  is  tárgyaltak  a  külön- 
hözö  elemekkel.  Ha  el  akarták  kerülni,  hogy  elégedetlenség 
és  összeütközés  támadjon,  hosszadalmas  alkudozásokat 
kellett  folytatniok  a  társadalom  különhözö  elemeivel  az 
ország  legkülönhözöbh  vidékein. 

Mindezen  elemek  képviselőinek  helyfoglalása  a  központi 
parlamentben  nagy  könnyebbségükre  volt  a  királyoknak. 
Egy  helyen,  egyszerre  lehetett  a  közadót  megállapítani. 
A  választás  útján  oly  testület  jött  létre,  mely  az  összes 
adófizetők  nevében  beszélhetett. 

A  választás  így  a  király  érdekének  kedvezett. 

De  a  rendek  is  jobban  járnak  vele,  mint  a  régi  szo- 
kással. A  társadalom  minden  eleme  befolyást  biztosíthat 
magának  a  közhatározatokra,  s  részt  vehet  adója  magálla- 
pításában, a  nélkül,  hogy  a  személyes  megjelenés  terhét 
viselje. 

így  marad  gyakorlatban  az  új  mód  és  lesz  a  nem- 
zeti gyűlés  összealakításának  törvényes  formájává. 

Nálunk  is  szórványosan  előfordul  a  választás  útján  való 
képviselet.  De,  sajnos,  nem  bír  állandó  gyakorlattá  válni, 
nem  bírja   a   nemzeti  gyűlés  régi  formáját  pótolni.   Miért? 

Nálunk  nem  forogtak  fönn  azok  a  körülmények,  a  me- 
lyek Angliában  a  választást  elfogadtatták.  Nem  volt  szükség 
folytonos  gyűlésekre,  mert  az  állam  meg  lehetett  közremű- 
ködésök  nélkül.  A  mindennapi  kenyérről  nem  nekik  kell 
gondoskodniok.  A  gyűlések  nem  válnak  elviselhetetlen  te- 
herré. A  nemzet  zöme  szükségét  sem  érezte  annak,  hogy  min- 
den gyűlésben  résztvegyen.  E  gyűlések  főleg  politikai  kérdé- 
sekkel foglalkoztak,  olyanokkal,  a  melyeket  a  kis  emberek 
többsége  magára  nézve  legtöbbnyire  közömbösöknek  tart; 

Úgy,  hogy  gyakorlati  érdekeinek  a  legjobban  a  régi  rendszer 
felelt  meg,  a  mely  szerint  bennök  mindenki  megjelenhetett, 
ha  a  nemzeti  gyűlés  olyan  kérdést  tárgyalt,  a  mely  öt  is  ér- 
dekli, vagy  ha  különös  panasza  volt;  más  alkalmakkal  ellen- 
ben elmaradhatott. 

A  kis  ember  nálunk  nem  állott  az  előtt  az  alternatíva 
előtt,  mint  Angliában,  hogy  vagy  mindig  kénytelen  elmenni 
a  költséges  országgyűlésre,  vagy  nem  bír  a  túlságos  terhek 
ellen  védekezni. 

Ezekhez  járult,  hogy  a  választási  rendszer  meghono- 
sulásával  nálunk  többen  veszítenének,  mint  a  hányan  nyer- 
nének jogot,  holott  Angliában  többen  nyernek,  mint  a 
hányan  veszítenek.  A  reform  előtt  Angliában  csak  a  király 
közvetlen  hűbérese  tagja  a  nemzeti  gyűlésnek.  Ezért,  midőn 
a  county  council  választ  megbízottakat,  a  királyi  kisebb 
hűbéresek  jogot  veszítenek  ugyan,  de  a  társadalomnak  a 
county  councilb^n  és  a  seregben  velők  együtt  élő  és  szol- 
gáló, s  itt  az  övékkel  hasonló  befolyást  és  hatalmat  gya- 
korló többi  szabad  tagja  új  jogot  szerez. 

Angliában  az  országos  tanács  olyan  alapokon  nyug- 
szik, hogy  szerves  átalakulása  nélkül  lehetetlen  a  társada- 
lom emelkedő  elemeit  magába  fölvennie.  A  korona  hű- 
béresei nem  igen  szaporodnak.  A  közvetett  hűbérek  és  a 
szabad  birtokoknak  különböző  nemei  megakadályozzák, 
hogy  a  nagyobb  birtokok  jelentékeny  része  azon  jogi  minő- 
ségre tegyen  szert,  a  mely  az  országos  tanács  tagjaivá 
teszi  a  tulajdonosaikat. 

Nálunk  ellenben  a  nemesség  könnyen  terjeszkedhetik, 
s  a  XIII.  században  a  vagyon,  az  értelmiség,  a  tekintély 
legnagyobb  részét  már  magában  foglalja.  A  nemzeti  gyűlés 
ajtaja  nyitva  áll.  Szervezetének  átalakulása  nélkül  fokoza- 
tosan mind  befogadhatja  az  érdemes  elemeket.  Az  Árpádok 
öntudatos  politikájának  az  az  eredménye,  hogy  a  politikai 

nemzet  mindiiikábl)  egyértelművé  lesz  a  nemesség  körével. 
A  király  a  nemzet  széles  rétegeiben  keresi  a  támaszt  az 
oligarchia  ellen.  Ezért  tágítja  a  nemesség  körét,  ezért  fogadja 
be  abba  a  várnépek  javarészét  is  A  nemzeti  gyűlés  magá- 
ban foglalja  a  beléje  való  összes  elemeket. 

A  választás  az  összes  köznemesség  jogait  szűkítené,  s 
csak  olyanoknak  adna  jogot,  a  kik  aránylag  jelentéktelenek 
s  más  úton  is  érvényesülhetnek. 

A  magna  cliartától  szervezett  tanácsnak  választott  nép- 
képviseletté való  átalakulását  az  a  körülmény  tette  lehe- 
tővé, hogy  a  countykban  meg  voltak  a  képviselők  meg- 
választására alkalmas  egységek. 

A  county  régi  és  szilárd  szervezet  volt.  A  normannok 
az  angol-szászok  idejéből  vették  át.  A  normann  hódítás  a 
központi  kormányzásnak  az  angol-szász  időkben  divatos 
laza  rendszerét  megváltoztatja,  bensőbb  egységgé  forrasztja, 
a  vidékek  szabad  életét  azonban  tiszteletben  tartja.  Az  ősi 
county  önkormányzata  a  közigazgatásra,  az  adó  és  a  katona- 
ügyre, az  igazságszolgáltatásra  terjed  ki.  A  countyban  végzett 
munka  egyesíti  egymással  a  társadalom  különböző  elemeit, 
olyannyira,  hogy  anomáliává  lesz  azoknak  az  eltérő  jog- 
köre, a  kiknek  benne  azonos  a  szerepök  A  county  meg- 
bízottja útján  alkudozott  eddig  is  a  kormány  az  adózókkal. 
A  tőle  küldött  bizalmi  férfiút  minden  politikai  súlyú  eleme 
a  maga  képviselőjének  tekinthette,  mert  megválasztásában 
mindannyi  résztvesz. 

Nálunk  ez  időben  a  megye  még  nem  forrt  annyira 
össze  a  nemzet  öntudatával.  Csak  ekkor  kezd  önkormány- 
zati testületté,  az  állami  és  politikai  élet  gyűlőpontjává 
lenni. 

A  vidékeknek  még  nincs  olyan  szilárd  szervezetök, 
hogy  az  államot  éltető  és  föntartó  erők  képviselete  kerül- 
hetne ki  belőlök. 

Anglia  még  egy  másik  lényeges  pontban  tesz  túl  rajtunk. 
Montforti  Simon,  hogy  erőt  szerezzen  a  bekövetkező  küz- 
delemhez, a  pártjához  tartozott  városok  képviselőit  is  meg- 
hívja a  parlamentbe.  S  ez  szokássá  váhk  utána  is.  Honnan 
van,  hogy  nálunk  a  reform-mozgalom  a  polgárságot  nem 
fogadja  be  az  alkotmány  sánczai  közé? 

Angliában  a  római  idők  óta  létező  városoknak  már 
nagy  a  súlyuk;  polgárságuk  az  ország  legrégibb  lakosai 
közül  való,  vagyona  van  s  nagy  adót  fizet.  Ez  ideig  a 
kormány  külön  tárgyalt  az  egyes  városokkal  adójuk  mennyi- 
ségére nézve.  Most,  midőn  a  parlament  lett  az  adó  meg- 
állapításának szervévé,  természetes  és  czélszerú,  hogy  a 
parlamentbe  küldött  képviselőikkel  folynak  az  alkudozások. 
Nem  a  jogegyenlőség  elve  miatt  adnak  helyet  a  parlament- 
ben a  városoknak;  hisz  csak  a  legtekintélyesebb,  a  leg- 
gazdagabb helységek  küldenek  oda  képviselőket ;  de  azon 
gyakorlati  tekintetnél  fogva,  hogy  a  társadalom  vagyonos 
és  számottevő  elemei,  azok,  a  melyeknek  elég  a  hatalmuk 
arra,  hogy  a  hozzájárulásuk  nélkül  kivetett  adót  meg  is 
tagadják,  a  többi  hasonló  elemmel  egyidőben  és  egyhelyütt 
ajánlják  meg  közterheiket. 

Nem  is  részesülnek  azonnal  a  többi  elemmel  hasonló 
jogban.  Csak  az  adójuk  miatt  hívják  meg  őket,  s  azt  a 
nemzetgyűlés  többi  elemeiétői  függetlenül  szavaztatják 
meg  velők.  De  az  együttlét  hatása  alatt  lassankint  egybe- 
olvadnak a  társadalom  többi  elemével,  tért  foglalnak  és  a 
többivel  egyenlő  jogkörre  tesznek  szert. 

A  törvényhozásban  való  részesedésüknek  politikai  és 
társadalmi  következménye  azonban  csak  sokkal  később 
domborodik  ki.  Minthogy  a  megyét  is  választott  megbízot- 
tak képviselik,  a  parlamentben  való  részvét  jogi  alapjának 
azonossága  egymáshoz  kapcsolja  a  különböző  elemeket. 
A  választott  követek,  szemben  a  lordokkal,  összetartó  egész- 

szé  tömörülnek.  Az  alsóház  belölök  fejlődik  ki.  Az  egyenlő 
jog  és  ennek  közös  gyakorlása  idővel  a  választók  öntuda- 
tában is  gyökeret  ver,  s  megteremti  a  középosztály  egysé- 
gének, közös  érdekeinek  és  föladatainak  a  fölfogását.  Az 
esprit  de  coi'ps,  a  mely  a  képviselők  között  kifejlődik,  kül- 
dőikben is  közérzületet  ébreszt.  Századok  múlva,  a  nagy 
megpróbáltatások  napjaiban,  megbecsülhetetlen,  hogy  a  tár- 
sadalom városi  és  vidéki  elemei  megszokták  a  vállvetett 
munkát,  s  hogy  már  századok  óta  egy  testületben  együtt 
foglalkoznak  az  állam  ügyeivel.  Az  alsóháznak  az  ad  hatal- 
mat, hogy  mögötte  áll  az  egységes  és  meg  nem  osztható 
középosztály. 

De  minderre  nem  gondoltak  a  kor  vezető  férfiai,  midőn 
először  hívták  meg  a  városokat  a  parlamentbe.  A  parlament 
átalakulása  és  kibővítése  egyaránt  abból  a  szempontból 
indult  ki,  hogy  miként  lehet  mennél  sikeresebben  hozzá- 
férkőzni az  adó  forrásához. 

Az  alkotók  érdemét  a  dolgoknak  ez  a  fölfogása  nem 
csökkenti.  Lehet-e  általában  államíérfiútól  többet  várni, 
mint  hogy  korának  szükségeit  gyakorlati  érzéssel  kielégítse  ? 
Midőn  valaki  többre  vállalkozik,  midőn  cselekedeteit  a 
jövő  ködképei  irányozzák  s  olyant  alkot,  a  mire  szükség 
még  nincs,  rendesen  homokra  épít,  déhbábokat  kerget.  Az 
ilyen  alkotások  csak  nagy  ritkán  felelnek  meg  a  várakozás- 
nak, s  nem  oldják  meg  az  elméleti  bölcseségtől  nekik  szánt 
föladatokat.  A  legállandóbbaknak  azok  a  szervezetek  bizo- 
nyulnak, melyek  a  gyakorlati  élet  talaján  nőnek.  Csak  ezek- 
ben van  életerő,  hosszas  és  üdvös  működés  tehát  csak 
belőlök  fakadhat. 

Nálunk,  sajnos,  a  XIII.  század  körülményei  a  polgár- 
ságnak a  parlamentbe  való  bevonását  még  nem  tették  szük- 
ségessé. Az  aránylag  csekély  műveltségű  ősi  lakók  tekin- 
télyes városokat  nem  alapítottak,    s   a   nomád   magyar  faj 

sem  pótolta  a  hiányt.  A  XIII.  században  kezdik  csak  a 
királyok,  főleg  IV.  Béla  a  tatárjárás  után,  a  városok  fejlő- 
dését előmozdítani.  De  ekkor  még  csak  az  első  lépés  ide- 
jében vagyunk,  abban,  a  melyet  Anglia  már  II.  Henrik 
korában  tett  meg.  Localis  szabadságokra  van  még  csak 
szükségük  az  új  telepeseknek.  Nagyrészt  idegenek.  Az  ország 
sorsa  iránt  kevéssé  érdeklődnek.  Minthogy  az  állam  ház- 
tartása nem  az  adózáson  alapul,  ez  a  szempont  sem  teszi 
szükségessé  a  parlamentbe  való  meghívásukat.  Ha  akadt 
volna  politikus,  a  ki  próféta- szemmel  a  jövőbe  tekintve,  a 
városokat  be  akarja  az  ország  ügyeinek  vezetésébe  avatni, 
alig  érhetett  volna  czélt,  s  alig  sikerült  volna  az  új  és  cse- 
kély tekintélyű  elemeknek  a  nemesség  mellett  elfogadható 
állást  juttatni,  mert  a  nekik  szánt  föladat  megoldására  ké- 
pességük még  nem  volt,  s  arra  vállalkozni  még  nem  kíván- 
tak. A  kísérlet  meddőnek  bizonyult  volna. 

Szóval,  a  gyakorlati  élet  apró,  de  követelő  igényei  idéz- 
ték elő  az  angol  parlament  átalakítását.  Mivel  az  angol  kirá- 
lyok főleg  a  franczia  hadjáratok  végett  gyakran  új  adókra 
szorultak;  mivel  ezen  adók  kivetése  és  beszedése,  az  érde- 
keltek hozzájárulása  nélkül,  elégedetlenséget  keltett,  a  mit 
el  akartak  kerülni ;  mivel  végre  a  nemzeti  gyűlés  a  számot- 
tevő adófizetőknek  is  csak  csekély  részét  foglalta  magában 
és  alkalmatlannak  bizonyult  a  folytonos  munkára:  a  napi 
szükség  az  elavult  intézmény  kibővítését  követelte.  A  ki- 
rály maga  köré  gyűjtötte  az  adózók  megbízottjait. 

Midőn  azonban  ezt  tette,  olyan  testület  jött  létre,  a 
mely  kiválóképpen  alkalmatos  volt  a  nemzet  jogainak  a 
gyakorlására.  Jól  kifejlett  önkormányzati  szervezeteknek, 
nagyjelentőségű  testületeknek,  az  állam  érdekében  csomóba 
fogott  társadalomnak  képviselői  kerülnek  együvé.  Az  adó- 
fizetők küldöttei  a  politikailag  szervezett  nemzetet  kép- 
viselik.   Az   angolszász  vidéki   önkormányzat,   a   melyet  a 

normann  központosítás  a  felsőbb  kormányzatból  kiszorított, 
a  központban  ismét  visszafoglalja  helyét  és  oly  intézmény- 
ben testesül  meg,  a  mely  idővel  az  országos  kormányzat- 
ban is  diadalra  jnttatja  a  nemzet  önrendelkezési  jogát. 

Nálunk  más  fordulatot  vesznek  a  dolgok. 

Nincs  szükség  minduntalan  változó  adókra.  A  nemzeti 
gyűlést  Szent  István  nem  szűkíti  úgy  meg,  mint  a  normann 
királyok  a  régi  angolszász  gyűlést.  A  gyakorlati  élet  nem 
tör  pálczát  fölötte.  Átidomítására  nincs  szükség.  Az  állani 
alapja  reform  nélkül  is  tágul. 

A  társadalom  még  nem  oly  szilárd  szervezetű,  mint  az 
angol,  s  híjával  van  azon  alapvető  kereteknek,  a  melyekből 
az  angolokéhoz  hasonló  tökéletességű  nemzeti  képviselet 
kikerülhetne.  Fiatal  állam  vagyunk.  A  normann  hódítás 
már  kora  színvonalát  elért,  kifejlődött  angolszász  királyságra 
talál,  s  ennek  a  művelődésben  előrehaladott  társadalmát 
és  szervezetét  sok  részében  föntartja.  Árpád  ilyenre  nem 
talál.  Népe  annyira  elüt  a  bennlakóktól,  hogy  a  meglevő 
alakulásoknak  hasznát  nem  veheti  és  összetöri. 

Maguknak  a  hódítóknak  műveltsége  is  még  sokkal  fejlet- 
lenebb, mint  volt  a  normannoké.  Ázsiából  nem  hozzák  ma- 
gukkal azokat  az  erkölcsöket  és  hagyományokat,  a  melyek 
csak  területi  állam  életében  képződhetnek.  Mindezt  pótol- 
niok  kell.  Nálunk  nem  egymásután,  hanem  egyszerre  kell 
az  állam  fogalmát  elsajátítani,  a  társadalmat  hozzája  illesz- 
teni s  az  államot  tényleg  meg  is  teremteni,  holott  a  nor- 
mann az  államról  már  megállapodott  fogalommal  és  ehhez 
képest  szervezett  társadalommal  bir,  s  Angliában  ugyan- 
azokat a  kereteket  állíthatja  föl,  a  melyek  között  addig  is 
élt.  Tehát  már  előbbre  van,  mint  mi.  Nekünk  a  XIIL  század- 
ban kell  azokat  a  szervezeteket  megalkotnunk,  a  melyek 
Angliában  már  a  kormányzat  központi  vezetésében  is 
természetes  és  szerencsés  módon  működnek. 

Rámutattunk  arra,  hogy  nálunk  ez  időben  kezdenek 
a  városok  autonóm  jogkörre  szert  tenni,  a  megyék  mint 
önkormányzati  testületek  megalakulni,  a  társadalom  bennök 
tömörülni.  E  részben  nagyobb  jelentőségű  munkát  végez 
e  század  nálunk,  mint  Angliában. 

Ez  ideig  két  különböző  elemből  alakult  a  vezető 
társadalom :  a  megyei  várnépből  és  a  szabad  nemességből, 
a  király  népéből.  Az  első  az  ispán  alatt  állott.  Ez  a  kineve- 
zett hivatalnok  végzi  a  katonai,  közigazgatási  és  birói 
teendőket.  A  nemességet  a  nemzetségi  szerkezet  és  a 
közös  vagyon  forrasztották  egységgé.  Teljes  önkormányzata 
volt,  peres  ügyeit  önmaga  intézte  és  a  királyi  hivatalok- 
nak sem  volt  alávetve. 

E  két  szervezet  romjain  épül  fel  az  új  megye.  Az  élet 
az  enyészetben  talál  tápláló  anyagra. 

A  közvagyon  megoszhk,  a  nemzetségi  összetartás  meg- 
lazul. A  vármegye  fölszívja  magába  a  szervezet  nélkül  ma- 
radt nemességet.  Az  ispán  hatósága  reá  is  kiterjed.  Nagy- 
jelentőségű következményekkel  jár  ez  a  változás.  A  katonai 
alárendeltségen  alapuló  rendszert  módosítja  az,  hogy  a 
nemesi  öntudat  és  a  nemesi  szabadság  fogalma  az  új 
elemekkel  együtt  a  megyébe  oltódik. 

A  régi  vármegyei  szerkezet  különben  már  e  nélkül 
is  bomlásnak  indult.  A  várnépek  vagyoni  helyzete  és 
társadalmi  állása  mind  egyenlőtlenebbé  lett.  Egyrészök 
annyira  sülyedt,  hogy  a  jobbágyok  sorsára  jutott;  a  másik 
rész  érdemek  és  szerencse  útján  a  nemesség  közé  emel- 
kedett. A  rendszert  az  ölte  meg,  hogy  az  aranybullát  meg- 
előzött idők  óta  a  királyok  pazar  adományai  következtében 
a  koronajavak  jelentékeny  része  és  a  vidékük  fölött  velők 
járó  hatalom  fokonkint  az  oligarchia  kezébe  került. 

A  kiknek  hivatásuk  lett  volna,  hogy  a  vidéki  szerve- 
zetet  összetartsák   és   az   államéba   illeszszék,   az    ispánok 


A  XIII.  SZÁZAI).  A  SZÁZAD  EREDMÉNYEI  A  KÉT  ORSZÁGBAN.   1^7 

sok  helyütt  lUíigvik  törnek  a  gondjaikra  bizott  rend 
ellen. 

De  a  nemesi  büszkeség  nem  túri,  hogy  a  király  és  a 
nemzet  nralmát  meggazdagodott  magánosok  uralma  váltsa  föl. 

A  nemesi  öntudat  és  a  király  érdeke  egyaránt  védekeznek 
az  oligarchiának  mindkettőjüket  fenyegető  veszélye  ellen. 

Ismerjük  ezen  szövetség  működését  a  központi  kor- 
mányzat körében. 

A  vidékeken  ez  úgy  nyilvánul,  hogy  a  régi  várnépek 
és  a  tehetősebb  nemesek  az  ispánok  megkerülésével  köz- 
vetlenül a  királylyal  lépnek  érintkezésbe,  összeállanak  és 
önkormányzati  egységet  alakítanak. 

A  XIII.  század  második  negyedében  a  vármegye  közön- 
sége önálló  hatáskörre  kezd  szert  tenni.  A  hatalmaskodók- 
kal  ő  érezteti  a  törvény  szigorát.  A  király  egy  vagy  több 
megye  nemeseit  maga  köré  gyúiti  és  velők  együtt  intéz- 
kedik a  helyi  érdekek  kielégítése  fölött.  Vele  vonulnak  a 
hadba  és  a  királyi  vezérek  zászlaját  követik. 

E  században  kezdik  tisztviselőiket  is  választani.  A  szol- 
gabíró állása,  a  megye  legrégibb  választott  tisztviselőjéé, 
ezen  időből  származik. 

A  megyének,  vagy,  a  mivé  lassankint  fejlődik,  a  nemesi 
közönségnek  részvéte  a  helyi  önkormányzatban,  a  gyűlések 
útján  végzett  munkája  közben,  összetartó  érzést  és  köz- 
szellemet teremt  meg.  Megalakul  a  társadalmat  állami  tevé- 
kenységben összefoglaló  azon  egység,  a  melyet  Angliában 
a  county  képezett.  Idővel  ez  az  egység  nálunk  is  képes 
lesz  a  nemzeti  gyűlést,  a  mely  a  szervezetlen  társadalom 
tükre  volt,  a  maga  képére  formálni. 

A  XIII.  század  nagy  alkotásai  közül  ahgha  nem  ez  a 
legfontosabb.  A  pillanatnyi  szükség  nyomása  alatt,  mozga- 
lom keltése  nélkül  jön  létre,  de  sok  századig  él  és  a  sza- 
bad alkotmány  talpköve  marad  mindvégig. 

A    KIRÁLYI    REACTIO    MAGYARORSZÁGBAN.    AZ    ANJOUK. 


Magyarországban  III.  Endre  halálával  nagy  történeti 
processus  szakadt  meg.  A  XIII.  századnak  a  szabadság 
felélesztésére  irányult  mozgalma  még  nem  érte  végét,  mi- 
dőn az  utolsó  Árpád  elhunyt.  A  királyság  hatalma  szúk 
korlátok  közé  van  szorítva  és  annyira  gyenge,  hogy  kérdé- 
sessé válik,  vájjon  képes  lesz-e  a  nemzeti  élet  egységét 
biztosítani.  Az  oligarchia  ereje  meg,  ellentétben  a  papíron 
megszabott  egyenlőséggel,  félelmetes  módon  megnövekedett. 
Ezt  az  elemet  kellene  megfékezni,  ezt  kellene  az  állam  és 
a  rend  uralmával  megegyező  színvonalra  szorítani,  mielőtt 
rendezett  állapotokról,  a  szabad  alkotmány  fejlesztéséről 
szó  lehetne. 

Ily  körülmények  között  a  sors  csapásának  mondhatni 
az  Árpád-ház  kihalását.  Akkor  veszítjük  el  e  nagy  királyi 
házat,  midőn  legdicsőbb  szerzeményét,  a  nemzet  egységét 
újra  veszély  fenyegeti.  Olyan  időben  kell  a  nemzetnek  a 
trónról  szabadon  rendelkeznie,  a  mikor  lelki  állapotánál 
fogva  tartani  lehet  attól,  hogy  az  állami  föladatok  e  leg- 
főbbjét békésen  és  szerencsésen  nem  bírja  megoldani : 
akkor  inog  meg  az  állam  egész  rendje,  a  mikor  erőteljes 
és  következetes  vezetéstől  függ  az  ország  boldogulása. 

A  szabad  királyválasztás  könnyen  az  ország  nyugal- 
mának a  fölforgatását  idézheti  elő,  főleg  mikor  a  nem- 
zetet alkotó  elemek  már   élethalál  harczot  vívnak  egymás- 

siil.  Ilyenkor  az  ellentétes  irányok  és  érdekek  koczkára 
szoktak  vetni  mindent,  hogy  az  tállam  akaratuk  szerint  ala- 
kuljon. 

Mi  sem  természetesebb  tehát  annál,  hogy  az  Árpádok 
örökségére  nézve  a  nemzet  nem  tud  megegyezni. 

A  trónviszály  a  társadalom  beteges  állapotának  elma- 
radhatatlan következménye.  Benne  folytatódnak  a  múlt 
pártoskod  ásai. 

Az  Árpád-ház  nöágú  rokonai  között  elegen  talál- 
koznak, kik  hajlandók  a  kínálkozó  alkalommal  élni.  Kit 
ne  kecsegtetne  Szt.  István  koronája?  Elmérgesíti  a  bajt, 
hogy,  miként  más  helyütt  említettük,  Anjou  Károly  új 
elvi  momentumot  visz  a  küzdelembe. ">^  Nem  csak  az  forog 
szóban,  hogy  ki  legyen  a  király,  hanem  vita  tárgya  a 
magyar  korona  önállósága  is  a  pápával  szemben,  s  az  a 
nagyfontosságú  alkotmányjogi  kérdés,  hogy  örökösödésen 
vagy  választáson  alapul-e  a  magyar  monarchia'?  A  sors 
úgy  összekuszálta  a  fonalakat,  hogy  a  békés  kibonyolódás 
alig  látszott  remélhetönek. 

A  királyválasztás  jogának  szokták  a  sok  viszályt  tulaj- 
donítani, a  melyek  a  vegyes  házak  idejében  dúltak.  A  fön- 
forgott  esetben  csakugyan  a  választással  járó  ellentétek 
lobbantották  lángra  az  összehalmozódott  gyújtó  anyagot. 
De  nem  azért,  mivel  a  nemzet  e  jogával  könnyelműen  élt, 
hanem  azért,  mivel  a  körülmények  különösen  súlyosak  vol- 
tak. Az  egyik  jelölt  követelését  nem  lehetett  elnémítani, 
mert  egy  erős  világhatalom,  a  pápa,  s  Magyarország  egyik 
legjelentékenyebb  tényezője,  a  nemzeti  egyház,  állottak  mö- 
götte. De  egyhangú  megválasztását  sem  lehetett  elérni,  mert 
olyan  elvi  alapra  helyezkedett,  hogy  vele  a  magyar  hazafias 
érzést  tette  ellenségévé. 

Az   így   keletkezett   zűrzavar   évekig    nem   csillapodik. 

*   -2') — 8 ÍJ,  lapig. 

Egyik  király  sem  bir  teljes  győzelmet  aratni.  Magyarorszá- 
got senki  sem  kormányozza. 

A  nagy  munka,  a  szükséges  tennivaló  az  oligarchia 
megfékezése,  pihen.  A  kinek  katonasága  és  vára  van,  a  ki 
a  leghatalmasabb  választó,  az  a  helyzet  ura,  az  ö  kegyét 
keresi  mindenki,  s  főleg  az,  a  ki  a  koronát  kivánja  meg- 
szerezni. A  trónkövetelők  a  királyi  föladatok  megfejtésének 
még  csak  megkísérléséig  sem  jutnak  el. 

Ügy  látszott,  s  ebben  foglalható  össze  e  kornak  fátum- 
szerú  alakulása,  hogy  a  történeti  nagy  processus,  a  melybe 
az  aranybulla  óta  a  nemzet  keveredett,  s  a  melyre  már  a 
tatárjárás  végzetes  hatással  volt,  az  Árpád-ház  kihalta  után 
az  oligarchia  győzelmével  fog  végződni. 

A  történelmi  küzdelemben  megedződött  nemzeti  öntu- 
dat azonban  elhárította  e  veszélyt. 

Az  intézmények  életrevalósága  a  nagy  megpróbáltatások 
idejében  tűnik  ki.  Azon  érdekeket,  a  melyek  bennök  keres- 
ték védelmöket,  s  a  melyeknek  lassú  munkája  az  intézmé- 
nyeket nagyra  növelte,  a  létüket  fenyegető  helyzet  cselek- 
vésre ösztönzi. 

A  királyság  balsorsa  is  sorompóba  szólította  azon 
történeti  nagy  erőket,  a  melyek  benne  látják  boldogulásuk 
első  föltételét,  a  melyek  nélküle  elsatnyulnak.  A  nemzeti 
egység  szükségének  a  magyarban  mindenkor  élénk  érzete 
végül  rátalál  a  megtelelő  megoldásra.  Azt  a  királyt  juttatja 
győzelemhez,  a  ki  a  vetélytársak  közül  a  legnagyobb  szí- 
vóssággal küzdött  a  trónért. 

A  nemzet  méltóságát  is  megóvja.  Midőn  a  választás 
elvét  szerencsés  compromissum  alapján  föntartja,  s  a  pápai 
hatalommal  is  kibékül,  a  nélkül  hogy  előtte  magát  meg- 
alázza, politikai  érettségéről  tanúskodik  és  nagyot  lendít 
jövőjén. 

Róbert  Károly  ellenkirály  nélkül  marad,  s  a  papságra 

is  támaszkodva,  helyreállítja  a  rendet.  A  királyság  legfőbb 
hivatásának  szentelheti  erejét.  A  nemzet  zöme  vele  tart  és 
tevékenyen  segíti.  Újra  létrejön  az  a  szövetség,  mely  a 
XIII.  században  munkálkodott :  a  szövetség  a  királyság  és 
a  középnemesség  között.  Egy  nagy  különbség  azonban  észlel- 
hető. A  szövetség,  midőn  két  czélnak  szolgált,  a  szabadság 
fejlesztésének  és  az  állami  egység  biztosításának,  végső 
eredményében  kudarczot  vallott.  A  belső  rendet  nem  birta 
megóvni.  Az  anarchia  és  az  oligarchia  rettentően  pusztított. 
Ezen  tapasztalatánál  fogva  a  nemzet  mindenekelőtt  rendet 
és  egységet  akart.  Megértette,  hogy  ezeket  csak  nagyerejü 
király  biztosíthatja  számára.  A  XIII.  században  is  kész 
volt  a  nemesség  II.  Endre  és  III.  Endre  támogatására ;  de 
csak  hatalmat  és  jogokat  adó  ellenszolgáltatások  fejében. 
Most  beéri  vele,  ha  a  király  megszabadítja  az  oligarchiától, 
attól  a  zsarnoktól,  a  mely  anyagilag  károsítja,  megalázza, 
a  nemzet  egységét  dölyfével  megszaggatja,  a  mely  ellen 
tehát  érdeke  és  hazafisága  egyaránt  föllázad. 

Róbert  Károly  uralkodása  reactio  a  XIII.  században 
megindult  és  a  szabadság  fejlesztésére  irányult  mozgalom 
ellen.  Túlzások  idézték  elő,  mint  minden  reactiót.  Ugyan- 
azok az  ösztönök  támasztották,  a  melyekre  rámutattunk 
Francziaország  történetének  fejtegetése  közben.  Plasztikus 
alakban  tüntették  föl  a  veszélyeket,  melyekkel  a  királyság 
hanyatlása  a  szabadság  ügyét  fenyegette. 

A  nemzeti  érzület  elijedt  a  szétmálásnak  szemmel- 
látható folyamatától,  s  a  királyi  hatalom  védőszárnyai  alá 
menekülve,  elfordult  a  szabadság  eszméitől.  E  szellemi 
áramlat  azonban  nem  hat  el  a  lelkek  mélyéig,  nem  birja 
a  nemzet  gondolkozását  állandóan  megváltoztatni,  nem  ké- 
pes a  szabadságért  rajongó  fajból  a  rend  kultuszának  ál- 
dozó népet  alakítani.  A  királyság  is  még  híjával  van  oly 
hatalmi  eszközöknek,  hogy  a  pillanat  kedvező  voltát  teljes 

mértékben  kiaknázhassa.  Még  a  középkor  derekán  vagyunk. 
A  királyságnak  nem  kedveznek  a  hatalmi  viszonyok. 

A  reactio  azon  erőhöz  mérten  nő,  a  mely  támasztotta. 

Mikor  Angliában  I.  Eduárd  megakasztja  a  bomlás  folya- 
matát, ez  még  nem  fejlődött  nagygyá.  A  nemzet  vonzódik 
ugyan  királyához,  de  nem  csatlakozik  hozzá  föltétlenül, 
mert  a  királyság  gyengesége  nem  okozott  elviselhetetlen  kárt 
benne.  A  nemzet  zöme  oly  erővel  ragaszkodik  azon  jogok- 
hoz, a  melyekért  sok  véres  küzdelmet  vívott,  hogy  a  király- 
nak érdekében  van  azokat  tiszteletben  tartani.  A  fran- 
czia  királynak  századok  óta  képződött  pusztító  erőket  kell 
megtörnie;  a  nép  rend  és  egység  után  áhítozik,  s  kész- 
örömest fogadja  el  az  absolutismust.  A  franczia  királyság- 
nak olyan  nagy  idővel  járó  munkát  kell  végeznie,  s  túlhaj- 
tott hatalma  olyan  soká  felel  meg  a  nemzet  érdekének,  hogy 
ennek  jellemét  egészen  átidomíthatja. 

Az  Anjouk  korában  a  zűrzavar,  a  melyet  el  kell  osz- 
latni, nagyobb  arányokat  öltött  azoknál,  a  melyeket  Eduárd 
enyésztetett  el  s  ezért  mélyebbreható  következményekkel  is 
járt.  A  király  tovább  terjeszthette  hatalmát,  mint  Angliában, 
de  messze  elmaradt  a  franczia  expansio  határaitól. 

A  magyar  nemzet  ideig-óráig  bizalmát  vesztette  az 
önkormányzat  iránt.  Pióbert  Károlynak  semmi  közvetlen 
érdeke  sincs  benne,  hogy  országgyűlést  tartson  s  hogy  a 
nemzetnek  részt  adjon  a  hatalom  kezelésében.  Nem  támad 
elégedetlenség,  ha  a  király  mellőzi  a  törvényeket.  Számít- 
hat a  nemzet  odaadó  támogatására  és  hálájára,  ha  el- 
pusztítja a  rablók  fészkeit  és  helyreállítja  a  nyugalmat  és 
a  rendet. 

Pvóbert  Károly  így  is  tesz.  Nem  tartozik  a  világtörté- 
nelem azon  ritka  fejedelmei  közé,  a  kik  kényszer  nélkül 
tért  engednek  a  szabad  intézményeknek;  azt  a  föladatot 
azonban,  a  melyet  kora  tőle  várt,  derekasan  megoldja. 

Milu'lyt  azoiiJ)aii  ezt  nieí^tette,  a  szabadsághoz  szokott 
nép  szunnyadó  ösztönei  újra  fölébrednek.  A  magyar  királyság- 
nak nem  kell  az  országtól  különvált  és  egységesekké  forrt 
területeket  az  államba  olvasztania,  mint  kellett  Francziaország 
uralkodóinak ;  egy-két  ostrom,  egy-két  véres  nap  elvégzi  a 
munka  nagyját,  s  a  nemzet  ismét  régi  bálványa  felé  fordul- 
hat. Már  Róbert  Károly  idejében  ébredezik  a  hagyományos 
szellem;  a  püspökök  az  elsők,  a  kik  a  miatt  panaszkodnak, 
hogy  a  király  országgyűlést  nem  tart.  A  nagyeszű  Lajos  meg- 
érti az  idők  szavát  és  külső  kényszerítés  nélkül,  mint  igazán 
nagy  ember,  megelőzi  az  elégedetlenség  kitörését,  vissza- 
állítja a  régi  szabadságot.  A  rendes  kerékvágásba  zökken 
a  dolgok  fejlődése.  Föléled  az  ősi  szabadság  arany  szokása. 
A  nemzet  a  belső  összhang  korát  éli,  azt  a  ritka  kort,  a 
mikor  egy  nagy  férfiú  akarata  uralkodik,  nem  az  erőszak- 
nak, hanem  egyéniségének  és  a  királyi  állás  mind  jobban 
fénylő  erkölcsi  tekintélyének  hatalmával.  A  királyság  van 
elöljáróban ;  a  király  lesz  megint  az  igazi  központ,  a  mely 
körül  forog  minden.  A  derekasan  végzett  okvetetlenül  szük- 
séges munka  és  egy  nagyszabású  egyéniség  népszerűsége 
új  dicsfénynyel  övezi  a  régi  szent  koronát. 

A  modern  kor  a  királyság  hasonló  elhatalmasodását, 
azon  nagy  áldás  daczára,  mely  vele  jár,  ha  a  király  csak- 
ugyan királynak  való,  nem  nézhetné  aggodalom  nélkül. 
A  legnagyobb  szeretet  és  a  legteljesebb  bizalom  mellett 
sem  nyugodhatnának  meg  ma  abban,  hogy  a  törvényes 
korlátokat  mellőzzék  és  az  intézmények  károsodjanak. 

Ma,  midőn  a  fegyveres  erőszak  kiszámíthatatlan  veszé- 
lyeket idéz  elő ;  midőn  annak  alkalmazása  az  intézmény- 
ben rejlő  biztosítékot  nem  pótolhatja;  midőn  az  alkotmány 
és  a  törvény  tisztelete  a  nemzeti  szabadság  fő  palládiuma ; 
midőn  a  jogrend  annyira  kifejlett,  hogy  minden  sérelme 
az  egész  nemzeti  testet  megrázkódtatja:  ma  a  ragaszkodás 

és  a  hűség  legélénkebb  érzete  sem  iiyugodhatik  ineg  a 
törvények  mellőzésében. 

A  középkorban  ellenben  lehetséges  volt  az  alkotmá- 
nyosság mértékét  ahhoz  alkalmazni,  a  ki  az  állam  képét 
viselte. 

Kiváló  király  korlátlanul  kormányozhatott,  míg  az 
olyant,  a  kinek  rátermettségében  nem  hittek,  a  törvények 
ellenőrző  hatalma  alá  vetették.  A  törve aynek  ezen  egyen- 
lőtlen és  tökéletlen  alkalmazása  akkor  is  kárt  okozott,  mert 
hátráltatta  a  jog  iránt  tartozó  tisztelet  kifejlődését;  de  e 
kárnál  több  hasznot  hozott.  Nagy  embereknek  hatványozott 
befolyásuk  lehetett  nemzetükre.  Olyankor  élik  a  középkor 
népei  legfényesebb  napjaikat,  midőn  az  életrevaló  fiatal 
nemzetek  kitűnő  királyuk  köré  sereglenek,  s  nagy  tettekhez 
adnak  nekik  erőt. 

A  magyar  nemzetet  is  Nagy  Lajos  juttatta  abba  a 
módba,  hogy  a  benne  lakozó  tehetséget  a  kor  körülményei- 
től megengedett  határig  a  legteljesebben  kifejtse.  A  Ven- 
czelek  és  Ottók  idejében  mélyresűlyedt  nemzet  Európa 
első  hatalmává  emelkedik;  ott  szerez  dicsőséget  és  ott  tün- 
döklik, a  hol  a  koron  uralkodó  hatalmak  ragyogni  vágy- 
nak; ott  lesz  az  első  tényező,  a  hol  a  világpolitika  központja 
van,  a  hol  a  világtörténelmi  erők  mérkőznek:  Itáliának  a 
középkor  képzeletére  csodás  varázsú  talaján. 

Minő  hatással  volt  az  Anjouk  e  fénykora  alkotmányunk 
fejlődésére? 

Láttuk,  hogy  a  reactio  teremtette  meg  hatalmukat.  Róbert 
Károly  az  alkotmányos  törvényeket  nem  tartja  meg.  Nagy 
Lajos  újra  a  régi  formákkal  él  ugyan,  de  annyii'a  hozzá 
tud  férni  a  nemzet  lelkéhez,  hogy  az  ö  akarata  uralkodik, 
mint  az  aranybullát  megelőzött  időkben  a  legerősebb  kirá- 
lyoké, mint  Kálmáné  vagy  IIL  Béláé.  De  ez  a  reactio  üdvös 
volt,  mert  szükség  volt  reá.  Visszaadja  a  királyságnak  azt 

az  ei'öt,  a  mely  nélkül  nem  boldognlliíit,  a  mely  nélkül  a 
szabadság-  nem  virulhat. 

A  Xlll.  század  munkáját  az  Anjouk  tetőzik  be;  ök 
egyeztetik  össze  ama  kor  vívmányait  az  állami  élet  köve- 
telményeivel. A  következő  nemzedékek  azzal  az  alkotmány- 
nyal élnek,  a  melyet  az  Anjouk  reájuk  hagynak. 

Hatalmuk  alapja  nem  a  nemzet  akaratától  független 
és  föltétlenül  rendelkezésükre  levő  pénz  és  katonaság,  a 
kinevezett  és  általuk  el  is  mozdítható  bureaukratia;  nem 
a  nemzetnek  azon  hite,  hogy  a  királyságnak  Istentől 
eredő  joga  a  parancsolás,  a  nemzetnek  kötelessége  az 
engedelmeskedés ;  nem  a  nemzetnek  az  a  fölfogása,  hogy 
jogköre  a  király  ajándéka,  a  melytől,  úgy  a  mint  adta, 
meg  is  fosztliatja,  s  hogy  érdeke  vak  engedelmességet 
követel  tőle. 

A  hatalmaknak  egymáshoz  való  aránya,  a  mely  az 
Árpádokat  korlátokba  rekesztette,  még  változatlan ;  a  nem- 
zet fölfogását  a  királyhoz  való  viszonyáról  a  szabad  válasz- 
tás ténye  csak  fölfrissíti ;  a  nemzet  büszke  önérzete  még 
nem  tört  meg.  s  csak  a  helyzetnek  Róbert  Károly  idején 
pillanatnyi  szüksége,  majd  Lajos  királynak  nagyszabású 
egyénisége,  hogy  úgy  mondjam,  bubája,  s  ügyes  politikája 
emelik  oly  magasra  a  trónt.  Hatalma  megóvásának  föltétele 
az  összhang  további  ápolása.  Nem  azért  engedelmeskedtek 
őseink,  mert  természetükben  volt,  hogy  az  erősebb  előtt 
meghajoljanak,  hanem  azért,  mert  az  okos  parancsok  iránt 
tanúsított  engedelmességnek  közvetlen  hasznát  látták  és 
mert  a  nagyságnak  önként  meghódoltak.  Ki  ne  látná,  hogy 
az  ilyen  viszony  nem  absolutismus,  nem  biztosít  állandó 
engedelmességet,  mert  csak  addig  áll  fönn,  míg  megvan  az 
egyén  felsőbbsége.  Az  absolutismus  a  középkor  nagyobb 
államaiban  természetellenes  állapot.  Csak  kivételes  egyéni- 
ségek bírják  megközelíteni.    Ezért  nem  veszedelmes.  Ezért 

esik  össze  az  országok  fénykorával.  Azok  a  megalázások^ 
azok  az  emberi  méltóságot  sértő  idők,  midőn  egyetlen  ala- 
csony elméjű  ember  az  intézmények  erejénél  fogva  képes 
a  szolgai  szellemben  nevelt  nemzet  sorsát  kénye-kedve  sze- 
rint idomítani ;  midőn  egy  semmiség,  mert  király,  a  maga  léha- 
ságának  a  képe  szerint  bírja  a  nemzetet  mint  valamely 
élet  nélkül  való  anyagot  gyúrni,  ezek  a  szomorú  idők  még 
messze  vannak.  A  király  igaz  hatalmának  még  első  föl- 
tétele egy,  sajnos,  nem  állandósítható  véletlen:  a  király 
egyéni  kitűnősége.  Csak  addig  állhat  fönn,  míg  a  király 
föladatát  teljesíteni  képes,  míg  méltó  a  hatalomra,  a  mely- 
lyel  él.  A  mi  hatalmát  megteremti,  az  egyszersmind  üdvössé 
teszi. 

Az  erős  király  megfegyelmezi  és  az  önkormányzatra 
képesebbé  teszi  a  nemzetet  a  nélkül,  hogy  szolgai  engedel- 
mességre nevelné.  A  király  az  első  magyar  ember,  de  nem- 
csak neki  van  joga,  s  az  övé  nem  szentebb  a  nemzeténél. 
A  nemzet  akarata  emelte  a  trónra,  miként,  hite  szerint,  a 
királyságot  is  a  nemzet  alkotta  meg. 

A  szellemekben  nem  hal  el  az  önérzet.  Zách  Felician 
a  rajta  ejtett  sérelmet  kardjával  torolja  meg.  Nem  olyan 
advaroncz,  a  minőkkel  XIV.  Lajos  környezetében  talál- 
kozunk, a  ki  megbecstelenítését  is  boszulatlanul  hagyja,  ha 
koronás  fő  a  bűnös.  Ilyen  typiis  nálunk  még  nincs. 

Az  Anjouk  az  alkotmányt  erősítő  új  intézményeket 
nem  teremtenek;  de  megszilárdítják  a  meglevőket.  Lajos 
nagyjelentőségű  és  végleges  munkát  végez,  midőn  a  III.  Endre 
idejében  keletkezett  túlzások  és  atyja  önkényes  eljárásának 
mellőzésével  a  régi  törvényeket  újra  alkalmazza,  s  az  ősi 
hagyományok  és  törvények  értelmében  kormányoz.  III.  Endre 
törvényeit  megdönti  a  kudarcz,  a  melyet  vallottak.  Elébe 
vágtak  koruknak,  oly  béklyókba  verték  a  királyt,  hogy  föl- 
adatát  meg   nem    oldhatja.    Egy   Lajos  meg  nem  békülhet 

velők.  De  újra  országgyűlést  tart,  a  törvényhozás  jogát  a 
nemzettel  megint  megosztja,  s  az  aranybullát  a  maga  egé- 
szében megerősíti.  És  ez  nagy  jelentőségű  tény. 

Ha  Lajos  az  ellenállás  joga  daczára,  s  részt  adva  a 
nemzetnek  a  kőzkormányzatban,  dicsőségesen  képes  ural- 
kodni, hogyan  tagadhatták  volna  meg  utódai  hasonló  jogok- 
tól a  szentesítést.  A  régi  szokásoknak,  a  nemesi  jogoknak 
új  erőt  ad,  hogy  velők  olyan  fényes  eredményű  kormány- 
zás vált  lehetővé,  mint  Lajosé. 

Dicsősége  messze  tündöklő  betűkkel  vési  az  utókor 
elméjébe,  hogy  szabad  nemzetnek  is  nagyerejű  lehet  a 
királya,  hatalmas  az  országa.  A  mit  az  alkotmányos  szokások 
közül  mellőzött,  mellőzték  utána  is;  de  a  mit  megtartott, 
utódja  is  kénytelen  elfogadni. 

Lajos  történelmi  szerepe  L  Eduárdéhoz  hasonlít.  Mi- 
ként Angliában  Eduárd,  nálunk  ő  fejezi  be  a  XIIL  század 
reformmozgalmait.  Ö  rostálta  meg  az  előbbi  kor  kísérleteit, 
ő  választotta  el  az  életrevaló  anyagot  attól,  a  melyre  még 
nem  érett  meg  az  ország,  s  ezzel  megszilárdította  a  befoga- 
dott gyakorlatot. 

Miként  Eduárdé,  Lajos  új  rendje  is  az  ország  végleges 
szervezetévé  válik.  Az  ő  idejében  elfogadott  közjog  némi 
változással  századokig  fönnáll. 

Lajos  hagyatéka  azonban  fogyatékosabb  az  Eduárdé- 
néi. A  mint  láttuk,  Anglia  a  XIIL  században  tökéletesebb 
alkotásokat  tudott  létrehozni,  mint  mi.  Lajos  pedig  a  reá 
maradt  közjogot  nem  idomítja  át.  Az  alkotó  tehetségnek  e 
téren  nem  adja  bizonyítékát.  Ez  árnyéka  nagy  alakjának. 
A  parlament  tekintélyét  nem  növelte  új  elemek  bevonásá- 
val, sem  e  testület  helyesebb  szervezésével,  sem  jogainak 
szabatosabb  megállapításával.  A  királyi  tanácsot  sem  ala- 
kítja át.  Az  alkotmánynak  az  Árpádok  idejéből  származott 
határozatlanságait  nem  szünteti  meg. 

A  megyében  az  Anjouk  kora  nagyobb  munkát  vé- 
gez. A  régi  szabad  nemesség  és  a  régi  várnépek  mind- 
inkább összeolvadnak,  s  állami  tevékenységet  fejtenek  ki. 
A  megyei  gyűlések  gyakoriabbak  lesznek.  Nagy  Lajos  első 
intézkedése,  hogy  a  megyei  gyűléseken  megállapíttatja, 
vannak-e  a  vidéken  békétlenkedő  elemek,  tolvajok,  rablók. 
Az  országos  rendet  a  megyékkel  állíttatja  helyre.  A  válasz- 
tott tisztviselők  hatásköre  is  tágul.  Életrevaló  önkormány- 
zat támadását  szemléljük,  a  mely  ugyan  csak  később  teszi 
meg  azokat  a  különös  szolgálatokat,  a  melyekért  olyan 
hálával  gondol  reá  a  magyar;  de  már  abban  a  korban  is 
nagy  hasznot  hajt,  mert  a  köznemességet,  a  nemzet  zömét 
politikailag  műveli  és  olyan  szervezetet  ad  neki,  hogy  rövid 
idő  múlva  az  oligarchiát  ellensúlyozhatja,  s  a  parlamenti 
rendszert,  a  megyei  élet  előkészítő  iskolája  útján,  erős 
alapokra  helyezheti. 

A  legönállóbb  az  Anjouk  munkája  a  társadalmi  és  az 
ezekkel  összefüggő  katonai  kérdések  terén. 

A  mint  láttuk,  az  oligarchiát  megtörik,  de  a  társadal- 
mat nem  akarják  egyenlővé  tenni.  Ellenkezőleg,  azon  van- 
nak, hogy  a  nyugat  rendi  fokozatát  honosítsák  meg.  Az 
állam  hatalmát  bitorló  oligarchia  helyett  az  államot  szol- 
gáló aristokratiát  teremtenek.  A  köznemességből,  a  mely 
köréjük  sereglett,  megbízható  új  rendet  alakítanak.  Ellátják 
vagyonnal,  czímerrel,  a  lovagi  kötelék  szabályai  szerint 
szervezik,  s  egymáshoz  és  a  trónhoz  csatolják  őket.  Fényes 
udvaruk  az  aristokratia  központja.  De  e  kitüntetések  fejé- 
ben komoly  kötelességek  teljesítését  követelik.  Az  ő  aris- 
tokratiájuk  az  állam  szolgája.  Erős  gárda,  mely  az  idegen 
származású  királyi  családot  bensőleg  a  nemzethez  fűzi,  s 
a  nemzetet  hozzá  csatolja.  A  katonai  erő  nagy  részét  ők 
szolgáltatják. 

Szent  István  várrendszere,  mely  a  tatárjárás  óta  szem- 

látomást   hanyatlott,    nem    bírja   többé  az  ország   hadi  ér- 
dekeit kielégíteni. 

A  nemesnek  változatlanul  fönálló  azon  kötelessége, 
hogy  fegyverrel  szolgálja  királyát  és  hazáját,  nem  pótolja 
a  várkatonát,  mert  a  nemesek  a  külföldön  nem  harczol- 
nak  s  mert  nem  élnek  állandó  fegyelem  alatt,  mint  amazok. 

Midőn  annak  a  mélyreható  különbségnek  okait  kutat- 
tam, a  mely  Magyarország  és  Anglia  fejlődésének  azon 
irányában  nyilvánul,  hogy  nálunk  az  adóbeli  kötelezettsé- 
get a  hadi  kötelezettség  hátraszorítja,  ennek  magyarázatát 
nagyrészt  abban  találtam,  hogy  Anglia  több  offensiv  had- 
járatot folytatott  s  ritkábban  kellett  határait  megvédeni. ">^ 

Az  Anjouk  példája  is  igazolja  ezt  a  fölfogást.  Az  ál- 
talános hadi  kötelezettségnek  lelket  ad  a  defensiva,  míg  az 
offensiva  más  eszközt  kénytelen  keresni. 

Lajost  támadó  hadjáratai  ugyanarra  az  útra  terehk,  a 
melyen  az  angol  királyok  jártak.  A  tőle  teremtett  aristo- 
kratiát  arra  ösztönzi,  hogy  fegyveres  erőt  szervezzen. 
Éleszti  benne  a  hiúságot,  a  harczi  vágyat,  a  dicsőség 
szomját  s  zászlóaljak  alakítására  utalja.  Az  így  szervezett 
sereggel  a  király  föltétlenül  rendelkezik,  messze  földre  vi- 
heti. Csak  az  kell  hozzá,  hogy  a  nagyokon  uralkodjék. 
Ehhez  pedig  úgy  ért,  mint  kivüle  senki.  A  lovagiasság 
példaképe,  a  daliás  király  a  lelkek  mélyéig  látó  psy- 
chologus,  a  ki  az  emberek  gyarlóságával  is  számol,  s  rá- 
veszi a  nagyokat  mindenre,  a  mire  akarja.  Hiúságuk  le- 
gyezgetésével  mindig  könnyű  pórázra  fűzni  az  embereket. 
Csak  meg  kell  találni  a  módját.  Lajos  pedig  ebben  párat- 
lan. Mint  később  a  franczia  királyok,  ügyesen  aknázza  ki 
a  nagyok  sóvárgását  kitüntetések  után,  s  azon  vágyukat, 
hogy  a  királyi  kegyben  sütkérezzenek.  A  magyar  főnemesnek 
most  először  nyílik  alkalma,  hogy  Európa  színpadán  első- 

*    W>.  lap. 

rangú  szerephez  jusson,  s  a  maga  és  nemzete  különös  tu- 
lajdonait nemzetközi  közönség  előtt  érvényesítse.  Nem  ter- 
mészetes-e, hogy  kitesz  magáért  és  hogy  semmi  áldozatot 
nem  sajnáH  Nem  lenne  magyar,  ha  másképp  cselekednék. 
Nagy  haszon,  bőkezűen   osztott  jutalom  is  kecsegteti. 

így  hű  és  áldozatrakész  az  aristokratia.  Hatalma  La- 
josra nézve  nem  lesz  veszélylyé,  ellenkezőleg,  az  ő  hatal- 
mává válik. 

A  háborún  kívül  a  béke  munkáját  is  a  főnemesek  vég- 
zik. Nagy  Lajos  beavatja  őket  az  állam  nagy  ügyeibe,  s 
megismertetve  velők  a  világ  helyzetét,  tanácsukkal  él  a 
külső  politika  terén.  A  közigazgatásban  mint  nádorok,  vaj- 
dák, főispánok  stb.  szolgálnak. 

Hogy  a  nemesség  a  neki  szánt  nagy  munkakört  betölt- 
hesse, főleg  pedig  hogy  bandériumokat  állíthasson.  Nagy 
Lajos  megváltoztatja  az  aranybullának  a  szabad  rendelke- 
zést biztosító  pontját,  s  az  egyeneságú  örökös  nélkül  elhunyt 
nemes  vagyonát  a  család  oldalágai  számára  is  leköti.  E  tör- 
vénye nem  mondja  ki  a  birtok  osztatlanságát,  nem  egyes 
nagy  vagyon  föntartását  czélozza,  hanem  az  összes  nemes- 
ség vagyonosságát  akarja  megóvni,  becsukván  a  kaput,  a 
melyen  át  addig  sok  nemesi  birtok  a  holt  kéz  tulajdonába  jutott. 

E  törvény  szerint  a  nemesi  birtok  a  nemesség  kezén 
marad  mindaddig,  míg  az  egész  nemzetség  ki  nem  hal, 
ekkor  pedig  a  királyra  száll. 

A  másik  rendszabály,  a  melylyel  a  nemességet  abba  a 
helyzetbe  akarja  juttatni,  hogy  öt  jobban  szolgálhassa,  mi- 
ként ezt  a  törvény  ki  is  mondja:  a  kilenczed  kivetése. 
A  főpapok,  főurak  és  nemesek  tartoznak  jobbágyaik  után 
kilenczedet  szedni,  s  a  ki  ezt  elmulasztja,  rajta  hajtja  be 
a  király.  Figyeljünk  jól  e  törvény  szellemére.  Nem  hason- 
lít ahhoz,  mely  a  külföldön  az  adószedés  jogát  a  területek 
uraira  ruházza;   nem  jogot   ad,   hanem   kötelességet   szab 

meg.  A  birtokos  az  adót,  a  melyet  a  Jobbágyoktól  szed, 
harczosokban  fizeti  meg  a  királynak.  Nem  a  maga  szá- 
mára, hanem  a  nemzet  részére  szolgál  a  kilenczed.  Ön- 
kényesen nem  változtathatja  meg,  el  sem  engedheti. 

Mindezen  törekvéseknek  meg  volt  a  kivánt  eredmé- 
nyeik. Nagy  erejű  nemességet  és  főnemességet  teremtenek, 
a  mely  az  állam  szellemében  nevelkedik,  s  a  királylyal 
együtt  az  állam  terheit  viseli.  A  főnemesség  nem  válik 
el  a  nemesség  zömétől.  A  hozzá  tartozó  családoknak 
nincs  külön  közjoguk,  a  többiétől  eltérő  családi  és  örök- 
joguk. 

Ebben  van  talán  az  Anjouk  legnagyobb  érdeme.  Szer- 
vezni tudják  a  társadalmat,  s  a  vagyont  és  a  rangot,  a 
melyet  osztogatnak,  a  király  és  az  állam  hasznára  tudják 
fordítani,  a  nélkül,  hogy  a  régi  magyar  fölfogással  meg- 
hasonlanának.  Nem  utánozzák  a  nyugat  társadalmi  rend- 
jét, hanem  a  rangfokozatoknak  onnan  vett  fogalmát  úgy 
alkalmazzák  a  magyar  talajhoz,  hogy  a  nemesség  egységén 
csorba  nem  esik.  Midőn  lovagrendet  alapítanak  és  czímere- 
ket  adományoznak,  ugyanakkor  kimondják,  hogy  minden 
nemes  egyenlő  szabadsággal  éljen.  A  főrendűeknek  csak 
azért  nagyobb  a  hatalmuk,  mivel  több  a  vagyonuk  és  az 
állam  szolgálatában  jelentékenyebb  a  részük.  Kötelességeik 
és  munkájuk  arányában  osztozkodnak  a  hatalomban. 

Az  Anjouk  uralkodásának  nagy  nyomai  maradnak 
Ok  fejezik  be  a  vajúdás  ama  korát,  a  mely  II.  Endre  ural- 
kodásával kezdődött.  Az  ő  kezükből  kerül  ki  a  középkori 
magyar  alkotmány  amaz  új  typusa,  a  mely  alapvonásaiban 
nagy  ideig  fönn  tudott  maradni. 

A  társadalmat  újjá  alakítják.  A  nagyokat,  a  kiket  II. 
Endre  és  III.  Endre  idejében  háttérbe  törekedtek  tolni,  s  a 
kiknek  erejét  az  állam  és  a  királyság  hasznára  fordítani 
csak  IV.  Béla  kísérletté  meg,  a  kik  azonban  az  Árpád-ház 

magvaszakadtával  veszedelmes  módon  elhatalmasodtak,  az 
Anjouk  az  állam  keretei  közé  szorítják. 

A  főnemesség  fejlődésének  új  szakába  lép.  Eddig  egyre 
növekedő  hatalmat  merített  nagy  vagyonából;  de  e  hata- 
lom erkölcsi  jogosultság  nélkül  való  volt,  mert  nem  páro- 
sult megfelelő  kötelességekkel.  Angliában  a  normannok 
idejében  a  főnemesség  szintén  nagy  vagyonnal  bir,  de  elől 
jár  a  szolgálatok  terén  is.  Adója  jövedelmének  vagy  föld- 
birtokának arányában  nő ;  a  hadi  szerkezetet  nagyrészt  a 
hűbér  fejében  állított  harczosai  alakították.  Nálunk  a  nemes 
adót  nem  fizet,  tehát  a  főnemes  sem.  A  sereg  zömét  az 
Árpádok  idejében  a  várkatonaság  és  a  nemzeti  fölkelés 
szolgáltatja,  azaz  a  tömeg,  nem  pedig  a  főúr.  E  különbség 
az  egyik  oka  annak  az  eltérésnek,  a  mely  a  két  ország 
XIII.  századbeli  politikai  történetében  észlelhető.  Angliá- 
ban a  bárók  vezetik  a  nemzetet,  s  ez  csak  kiáltó  vissza- 
élések eseteiben  szakad  el  tőlök  és  csatlakozik  a  királyhoz. 
Nálunk  a  köznemesség  a  királyra  támaszkodik.  A  reformok 
éle  nem  annyira  a  király,  mint  a  nagyok  bitorlásai  ellen 
irányul. 

Az  Anjouk  megváltoztatják  a  főnemesség  helyzetét. 
Főleg  a  banderiális  rendszerrel  a  legterhesebb  kötelessé- 
geket rájuk  rakva,  befolyásuknak  erkölcsi  alapot  teremte- 
nek. Az  égbetörő  Csák  Máté  és  a  Németújvári  grófok  he- 
lyét, a  kiknek  hatalmaskodásait  rendezett  államban  eltűrni 
nem  lehet,  a  Laczkfiak,  a  Drugethok,  a  Garák  foglalják  el, 
a  kik  támaszai  a  királynak. 

Midőn  Lajos  meghal,  már  készen  várja  a  jövőt  a  jogi 
keret,  a  melyben  a  nemzet  elhelyezkedik  és  érvényesül,  s 
már  él  az  az  erő,  a  mely  cselekvésre  ösztönzi.  A  további 
fejlődés  főleg  azon  fordul  meg,  hogy  minő  viszonyba  jut- 
nak egymáshoz,  miként  tudnak  a  meglevő  alkotmány  ta- 
laján egymással   megférni  a  királyság  és  az  első  sorba  lé- 

pott  töiieinesség.  Az  Anjouk  idején  összhangzó  volt  a 
működésok.  A  királyság  vezetése  mellett  a  nemzet  szabad 
ereje  kielégítő  módon  érvényesült.  De  még  a  jövő  titka 
volt,  hogy  így  lesz-e  ez  akkor  is,  ha  nem  kivételesen  nagy 
fejedelem  íd  a  trónon. 

Lajos  alatt  az  állami  élet  legfőbb  tényezői,  egyrészt  a 
királyság,  másrészt  a  rendek,  a  melyek  közül  a  főnemesség 
van  az  előtérben,  oly  összhangban  vannak  egymással,  hogy 
lehetővé  vált  az  ország  emelkedése,  s  hogy  a  belső  békét 
fönn  lehetett  tartani,  a  nélkül,  hogy  a  nemzet  fájó  nyo- 
mást szenvedne,  a  nélkül,  hogy  a  rendet  a  szabadság  föl- 
áldozásával kellett  volna  megvásárolni. 

De  nem  bomlik-e  meg  ez  az  összhang,  ha  nem  első- 
rendű egyéniség  ül  a  trónon? 

Angliában  Eduárd  idején  alakul  meg  az  az  alkotmány,, 
a  mely  főbb  vonásaiban  életben  marad  az  egész  közép- 
koron át,  s  a  melyből,  a  jognak  kevés,  s  csak  a  szokások- 
nak és  a  hatalmi  viszonyoknak  gyökeres  módosulásával, 
a  modern  parlamentarismus  fejlődik  ki. 

Ez  az  alkotmány  lényegében  hasonlít  ahhoz,  a  mely 
Magyarországon  honos  az  Anjouk  alatt,  s  ugyanazon  két 
nagy  erő  összemüködésén  alapul,  mint  a  magyar  kor- 
mányzat. A  királyság  és  a  rendek  között  oszlik  meg  az 
állam  hatalma.  A  királyság  megmarad  az  egységes  nemzet 
élén,  ő  kezeli  azt,  a  mit  ma  végrehajtó  hatalomnak  neve- 
zünk, a  törvényhozásban  azonban  osztozik  a  rendekkel. 

A  rendek  az  állam  jogilag  és  tényleg  nélkülözhetetlen 
tényezőivé  válnak.  A  katonai  erő,  a  mely  fölött  e  testület 
egyes  tagjai  rendelkeznek,  a  királyénál  is  nagyobb.  Meg- 
férhetnek-e a  királytyal?  A  két  nagy  erő  képes-e  egymással 
békében  megélni*^ 

Ha  szabatosan  meghatároznák  jogkörüket,  s  ha  mind- 
egyikökben   élénken  élne  a  törvények  szentségének  érzete, 

egymással  összhangzásban  maradhatnának.  De  ezt  az  esz- 
ményi állapotot  egyik  ország  sem  közelíti  meg. 

A  politikának  alig  van  nehezebb  problémája,  mint 
zavaroktól  megóvni  és  állandóan  működtetni  az  oly  állam- 
rendet, a  mely  különböző  tényezők  egyensúlyán  és  össz- 
hangzatos  munkásságán  alapul.  Csak  a  hol  az  egyik  té- 
nyezőnek biztos  a  felsőbbsége  a  többiek  fölött,  ott  nem 
akasztják  meg  egymást  a  szervezet  kerekei. 

A  természet  miUió  és  millió  égi  testet  biztos  össz- 
hangban gyorsan  forogtat  egymás  közelében;  az  emberi 
ész  hatalmas  gépeket  teremt  és  számtalan  külön  részeiket 
felsőbb  rendben  egyesíteni  képes;  de  mind  ez  csak  a  tel- 
jes szabályosság,  a  teljes  törvényesség  uralma  mellett  le- 
hetséges. Az  élet  nélkül  való  test  vakon  engedelmeskedik  a 
természet  törvényei  útján  beléje  lehelt  felsőbb  akaratnak, 
s  hiba  nélkül  futja  meg  pályáját. 

De  miként  lehet  e  szabályosságot  ellentétes  ösztönök- 
től izgatott  és  önálló  akarattal  biró  politikai  erők  műkö- 
désénél létrehozni  és  biztosítani? 

A  középkor  sehogy  sem  birt  e  föladat  nehézségeivel 
megküzdeni. 

Híjával  van  a  törvény  kellő  tiszteletének.  Az  ököljog 
uralkodik.  Az  erősek  önmaguknak  a  birái.  Mások  jogaira 
ahg  vannak  figyelemmel.  Miként  lehessen  daczos  akaratu- 
kat a  kellő  korlátok  közé  rekeszteni,  s  összhangzatos  mun- 
kára szorítania 

A  kölcsönös  hatáskörök  is  csak  nagyjában  vannak 
tisztázva.  Nagy  lépés  történt  a  jogok  szabatos  meghatáro- 
zásának az  útján,  de  az  alkotmány  még  számtalan  viszály 
csiráit  rejti  magában. 

A  magánjogok  védelme  czéljából  indult  meg  a  XIII. 
században  a  reform  munká.ja,  s  e  részben  tisztázta  is  a 
fogalmakat.  Az  egyes  ismeri  jussát,  világos  törvények  vagy 

megállapodott  szokások  liatároznak  a  hirtokjogról,  az  örö- 
kösödésről, s  arról,  hogy  kit  minő  előjogok  illetnek  meg  az 
államhatalommal  szemben. 

A  közjog  terén  azonban  még  nagy  a  zavar. 

Néhány  általános  elv  elismerésre  jnt  ugyan,  de  nincs 
szabatosan  s  annyira  kifejtve,  hogy  az  élet  mindig  hozzá 
alkalmazkodhatnék. 

Bizonyos  Jogkört  a  szokás  vagy  a  törvény  az  állami 
egy  vagy  több  intézményének  megad ;  de  nincs  megállapítva  e 
jogkör  határvonala;  bizonytalan,  hogy  mennyi  az  egyes 
tényezők  szerepe  benne. 

Angliában  elfogadott  elv,  hogy  a  törvényhozás  joga 
a  király  meg  a  rendek  között  oszlik  meg.  Láttuk,  hogy 
már  I.  Eduárd  hirdeti  e  tant.  De  azért  alakilag  a  tör- 
vény a  király  akaratának  jogi  kifejezése  marad,  s  ő  ön- 
magától is  bocsáthat  ki  kötelező  jogszabályokat,  a  parla- 
ment mellőzésével,  vele  versenyző  hatalommal  élhet.  Eduárd 
maga  is  a  parlament  megkérdezése  nélkül  nagyfontosságú 
ügyben  törvényt  bocsát  ki. 

A  szokásos  eljárás  az,  hogy  a  király  a  communerek 
kérésére  és  a  bárók  tanácsa  alapján  állapítja  meg  határo- 
zatát. De  kérdéses  marad,  hogy  tartozik-e  ezen  petitióhoz 
és  ezen  tanácshoz  alkalmazkodni ;  hogy  kénytelen-e  magát 
szolgai  módon  ahhoz  tartani,  a  mit  tőle  alázatosan  kérnek. 
Ha  másként  határoz,  érvénytelen-e  a  parancsa? 

Nálunk  még  sűrűbb  a  homály,  mert  az  az  elv  sincs 
világosan  megállapítva,  hogy  törvényt  a  király  és  a  parla- 
ment együtt  hoznak.  I.  Lajos,  híven  a  régi  gyakorlathoz, 
legfontosabb  decretumát  ezen  az  úton  alkotja  ugyan  meg, 
a  rendek  kérésére  intézkedik  és  parancsol ;  de  a  parla- 
menten kívül  is  bocsát  ki  általánosan  kötelező  szabályokat. 

Sőt  Lajos  az  ország  kérelmére  kibocsátott  törvényeit 
is  nem  egyszer  önhatalmúlag  megváltoztatja. 

Alkotmányjogi  fölfogását  úgy  fejezi  ki,  hogy  a  « szo- 
kásból, gyakorlatból  és  a  józan  ész  törvényéből  követke- 
zik, hogy  a  mit  a  királyi  fölség  a  maga  főpapjainak,  bárói- 
nak és  nemeseinek  tanácsával  és  megegyezésével  elhatá- 
rozott, s  a  mit  érett  megfontolás  után»,  tehát  parlament 
nélkül,  «tesz,  rendel  és  parancsol*),  azt  az  ország  minden 
lakosa  köteles  megtartani.  A  két  jogforrás  közül  melyiknek 
nagyobb  az  érvénye"? 

A  törvény  a  király  parancsainak  kötelező  voltán  alapul ; 
a  helyes  és  szokásos  eljárás,  hogy  a  király,  midőn  állandó 
jogszabályról  van  szó,  akaratának  nyilvánítása  előtt  a  ren- 
dekkel egyetértésre  jut;  de  ha  ezt  nem  teszi,  akkor  sem 
szűnik  meg  a  király  kifejezett  akarata  kötelező  parancs 
lenni. 

Angliában  I.  Eduárd  ünnepélyesen  elismeri,  hogy  adó- 
kat csak  a  rendek  megegyezésével  vethet  ki.  De  még  nyílt 
kérdés,  hogy  a  vámok  is  odaértendők-e  *?  A  király  egye- 
sekkel létrejött  megegyezés  alapján  önhatalmúlag  szedet 
illetékeket,  azt  állítván,  hogy  ezeket  a  parlament  hozzájáru- 
lása nélkül  is  követelheti. 

Ez  is  egyike  a  függőben   levő  elvi  nagy   kérdéseknek. 

Nálunk  Nagy  Lajos  a  kilenczedet  a  rendek  hozzájáru- 
lásával rója  ki  a  jobbágyokra.  De  kérdéses,  hogy  kötelezi-e 
példája  utódjait.  Atyja  másképpen  cselekedett.  Elvi  határo- 
zat sincs,  a  mely  az  ügyet  eldöntené.  Midőn  később  gyak- 
rabban válik  szükségessé  az  időről-időre  megszabandó 
segítség,  a  nemzet  nem  talál  oly  szilárd  jogszabályra,  a 
mely  a  királytól  egymagától  kivetett  adók  érvénytelenségét 
kétségen  fölül  megállapítaná.  A  jövő  föladata,  hogy  a  köz- 
felfogásnak megfelelő  tételt  a  közjogba  iktassa. 

A  végrehajtó  hatalom  szervezete  is  sok  összeütközést 
idézhet  elő. 

Angliában    és   Magyarországban  érvényöket  vesztették 

azok  a  törvények,  a  melyek  a  XIII.  század  idejében  a 
végrehajtó  hatalmat  teljesen  a  rendek  befolyása  alá  helyez- 
ték. I.  Ednárd  és  Nagy  Lajos  kinevezett  tisztviselők  és 
tanácsosok  utján  kormányozzák  az  országot.  De  azért  élet- 
ben marad  a  rendek  azon  fölfogása,  hogy  joguk  van  a 
király  politikájára  befolyást  gyakorolni,  s  hogy  tisztviselőit 
rossz  kormányzatukért  felelősségre  vonhatják. 

Eduárd  és  Lajos  idejében  alig  van  szükség  ilyen 
aetióra.  A  királyi  hatalom  önmagától  összhangzásban  él 
a  rendekkel,  főleg  Magyarországon,  a  hol  a  király  egyéni- 
sége általános  megnyugvást  kelt.  De  nagy  összeütközések 
várhatók,  mihelyt  ez  a  helyzet  megváltozik.  Még  nincs  tör- 
vény, a  mely  a  rendeknek  a  kormányzatra  gyakorolható 
befolyását  szabályozza,  s  ezen  alkotmányos  joguk  érvé- 
nyesülését egyfelől  biztosítja,  másfelől  a  szükség  mértékéig 
korlátolja.  A  hatalmi  tényezők  küzdelmének  van  még  ki- 
téve, hogy  birnak-e  a  rendek  a  hivatalok  betöltésére  és  a 
felsőbb  politikára  hatást  kifejteni.  Hogy  mennyit  követel- 
hetnek, milyen  ügyeket  vonhatnak  birói  székök  elé,  mind 
ez  a  politikai  harczok  eredményétől  függ.  A  jog  e  tekin- 
tetben nem  határoz. 

A  rendek  és  a  király  egyaránt  előre  törnek.  Mind- 
egyikökben  meg  van  reá  az  ösztön,  hogy  terjeszkedjék. 

A  király  minden  jog  forrása.  A  souverainitás  fönséges 
érzete  hatja  át  lényét.  Gyermekkorától  fogva  többnek  és 
másnak  látja  magát  a  közönséges  halandónál.  Hatalma  Isten- 
nek közvetlen  adománya,  a  melyet  úgy  bizott  reá,  hogy 
megóvja.  Bűnös  eltévelyedés  az  isteni  és  az  emberi  tör- 
vényektől minden  törekvés,  a  mely  e  hatalom  csökkentésére 
irányul.  A  souverainitás  fönségének  eszméje  könnyen  meg- 
zavarja a  gyarló  emberi  elme  egyensúlyát.  Mindent  meg- 
engedettnek, mindent  lehetőnek  tart,  s  teljhatalonn^a  tör, 
noha  a  törvény   is,  a  gyakorlati   élet   kényszerítő   ereje  is 

szándéka  ellen  szól.  Még  azt  a  királyt  is,  a  kinek  nagyobb 
szabású  egyénisége  a  trón  magaslatán  meg  nem  szédül, 
hódításra  bnzdítja  a  tudat,  hogy  a  nemzetnek  szüksége 
van  reá  és  vezetésére.  A  királyság  mestergerendája  az 
államnak.  Ha  meggyöngül,  minden  recsegni  kezd.  Nagy  hiva- 
tása ösztönzi  reá,  hogy  jogait  tágítsa.  Csak  a  valóban  kitüno 
fejedelmek  értik  meg,  hogy  a  törvény  tiszteletéből  fakad 
erejök  forrása. 

A  rendeknek  a  souverainitás  legfelsőbb  functiójában^ 
a  törvényhozásban  részök  van.  A  kinek  a  szava  a  leg- 
fontosabb elhatározásokban  döntő  nyomatékú,  a  ki  meg- 
szabja a  követendő  irányt,  az  rendesen  jogot  formál  reá, 
hogy  a  kisebb  ügyekben  is  meghallgassák,  s  hogy  az  el- 
veket, a  melyeket  ő  tűzött  ki,  ö  hajtsa  végre. 

A  törvényhozó  rendesen  túl  törekszik  lépni  hatás- 
körén. Természetes  ösztöne,  hogy  a  végrehajtó  hatalmat 
magának  alárendelje.  A  törvényhozó  testületek  rendesen 
beleavatkoznak  a  kormányzat  vitelének  részleteibe.  A  múlt 
időkben  kivívott  hatalmuk  az  angol  és  a  magyar  rendeket 
még  különösebben  is  arra  sarkalja,  hogy  visszaszerezzék,  a 
mit  I.  Eduárd  és  az  Anjouk  idejében  elveszítettek. 

X  nemesség  egyes  tagjaiban  duzzadó  erejök  érzete 
nagy  becsvágyat  ébreszt.  A  maguk  otthonában  csaknem 
legyőz  hetetleneknek  tudják  magukat.  R.eász  oknak  a  paran- 
csoláshoz. Fejedelmi  életet  élnek.  Némi  fegyelmet  ők  is 
kénytelenek  elszenvedni ;  de  ez  a  fegyelem  nem  töri  meg 
szelleiiiök  függetlenségét  és  nem  öli  meg  nagyravágyásukat. 
Legíölebb  más  irányba  tereli  hevüket,  mint  német  vagy 
franczia  társaikét :  közjogra  vágyódik  szertelen  önérzetük,  a 
helyett,  hogy  magánjoggá  alakítanák  a  közjogot. 

Nem  lehetett  tehát  elkerülni,  hogy  az  I.  Eduárd  és 
I.  Lajos  alatt  létrejött  egyensúly  megbomoljék,  hogy  a 
rendek  és  a  király  között  a  tusa  ismét  megújuljon,  s  mind- 

addig  ne  szüneteljen,  míg  az  egyik  fél  nem  kerekedik  a 
másik  fölé,  vagy  míg  a  kölcsönös  jogokat  és  kötelessége- 
ket világosabban  és  szabatosabban   meg   nem  határozzák. 

A  jövő  az  elözö  időkben  képződött  állapotok  eredménye. 
A  múlt  fejlődése  irányt  szab  a  jövőnek,  a  melytől  a  leg- 
nagyobb emberek  sem  birják  nemzetöket  elterelni. 

Az  angol  és  a  magyar  nemzet  a  XIV.  században  oly 
közállapotokat  örökölt,  hogy  miilhatatlanul  belső  villongá- 
soknak kellett  bennök  támadniok.  A  múlt  az  egyik  félnek 
oly  előnyt  is  biztosított,  a  melynek  nagy  befolyása  volt  a 
küzdelem  sorsára.  Mondhatni^  meg  volt  határozva,  hogy  a 
rendeknek  tért  kellett  hódítaniok. 

A  jelen  kor  a  már  megállapodott  helyzetekkel  szemben 
sem  egészen  tehetetlen.  A  követett  politika  helyessége  min- 
dig hatással  van  a  végső  eredményre.  Bölcs  és  erősaka- 
ratú  vezetés  hátráltathatja,  enyhítheti,  módosíthatja  a  múlt 
következményeit.  De  állandóan  sohasem  győzedelmesked- 
hetik  semmiféle  irány,  a  melynek  a  kor  közállapotai,  úgy 
a  mint  a  múltban  megalakultak,  nem  kedveznek. 

Az  I.  Eduárd  és  I.  Lajos  idejében  fönállott  királyi 
hatalom  is  a  közállapotokból  származó  annyiféle  hátrány- 
nyal küzködik,  hogy  hanyatlását  legfeljebb  mérsékelni  és 
lassítani  lehet.  Pvosszul  áll  az  ügye,  mert  az  eddig  gyako- 
rolt hatalom  föntartásának  első  föltétele,  hogy  ugyanolyan 
király  legyen  a  trónon,  mint  a  ki  e  hatalmat  megszerezte. 

E  szerencse  nem  lesz  osztályrészévé.  Ezért  be  is  kö- 
vetkezik, a  mi  nem  maradhat  el.  A  XIV.  és  XV.  század- 
ban 1.  Eduárd  és  I.  Lajos  halálától  fogva  a  Tudorok  és 
Mátyás  király  uralmáig  a  királyság  Magyarországban  és 
Angliában  egyaránt  hanyatlik. 

A  XI.  században  Szent  István  és  Hódító  Vilmos  a 
szabadságot  megszorítják.  Ezzel  megmentik  országuk  egy- 
ségét; de  központosító   rendszeröket,  a  melyet  a  régi  sza- 

bad  intézményekre  alapítanak,  a  nélkül  hogy  ezeket  meg- 
szüntetnék, a  XIII.  században  a  régi  szabadság  szelleme 
erős  korlátok  közé  szorítja.  Újra  a  chaotikus  zűrzavar 
veszedelme  üti  föl  a  fejét,  a  mely  az  oligarchikus  uralom 
alakját  ölti  magára,  midőn  I.  Eduárd  és  az  Anjouk  meg- 
állítják a  lej  tön  zuhanó  államot.  A  kor  szükségeit  kielégítő 
egyensúlyt  teremtenek  a  hatalmi  tényezők  között.  A  múlt- 
nak idejök  elé  vágó  újításait  megszüntetik. 

De  a  helyzet  urai  maradni  nem  birnak  a  királyok. 
A  szabadság  ősi  szelleme  a  régiekhez  hasonló  közállapotok 
mellett  megint  korlátok  közé  rekeszti  erejöket.  A  rendi 
szabadság  terjed,  mert  a  központosításnak  még  nem  kedvez 
az  ország  állapota. 

A  rendek  annyi  jogot  szereznek,  hogy  középszerű  király 
vezetése  mellett  huzamosabb  időn  át  erős  kormányt  alakí- 
tani nem  lehet.  Az  angol  és  a  magyar  társadalomban, 
politikai  iskolázottságuk  daczára,  a  törvény  tisztelete  még 
annyira  fejletlen,  a  vagyon  és  a  hatalom  egyenetlen  meg- 
oszlása egyeseknek  olyan  nagy  befolyást  ad,  hogy  nehéz 
a  rendet,  a  kormányzat  tekintélyét,  a  belső  békét  a  szabad- 
sággal összeegyeztetni. 

Természeténél  fogva  a  középkor  a  kormányzati  chaosz 
korszaka.  Németország,  Francziaország,  Olaszország  nem 
bir  belőle  csak  rövid  perczekre  is  kiemelkedni.  AngUában 
és  Magyarországban  a  királyságnak  sikerül  az  egységes 
szervezetet  föntartani  és  lelket  lehelni  az  állam  testébe. 
De  a  szerencse  időnkint  beálló  apályának,  a  minő  egy 
vagy  két  gyenge  király  trónra  jutása,  vagy  egyes  politikai 
és  hadi  kudarczok,  a  rend  nem  bir  ellenállani  még  ezen 
erőteljesen  szervezett  államokban  sem. 

A  XV.  században  Anglia  és  Magyarország  alkotmányos 
élete  megbomlik.  Mind  a  két  nemzetet  újra  az  anarchia 
veszedelme  fenyegeti. 

Röviden  összefoglalva,  ez  a  XIV.  és  XV.  század  ese- 
ményeinek magyarázata. 

Nézziik  most  közelebbről,  hogy  milyen  alakot  öltöttek 
ezen  időkben  a  közállapotok,  a  melyek  a  szabadság  fejlő- 
dését ennyire  előmozdították,  s  nézzük,  miként  küzdenek 
a  királyok  a  rajok  nézve  mostoha  körülmények  között  a 
maguk  hatalmának  föntartásáért ;  miként  sikerül  egyesek- 
nek, megbékülve  a  közállapotokkal  és  alkalmazkodva  hoz- 
zájok,  a  kornak  ellenök  irányuló  mozgalmát  föltartóztatni, 
s  makacsságukkal  miként  siettetik  mások  a  válság  bekövet- 
kezését. 

A  XIV.  században  Angliában  a  királyságnak  könnyebb- 
ségére szolgált,  hogy  I.  Eduárd  óta  a  király  közvetlen  le- 
származásának örökjogát  elismerik.  A  választás  megszűnik 
s  a  király  uralkodását  elődje  halálától  számítják. 

De  ezen  szerencsés  fordulatot  főleg  két  állandóan  főn- 
forgott  körülmény  a  rendek  javára  ellensúlyozza.  Az  egyik, 
hogy  e  kor  katonai  erejének  zömét  még  mindig  a  rendek 
szolgáltatták,  a  másik,  hogy  a  pénz  fölött  a  parlament 
rendelkezett.  A  királynak  nincs  oly  ütő  kártyája,  a  melyet 
velők  szemben  kijátszhatna.  Ezért  folyton  veszt. 

E  két  fegyver  a  közügyekben  tevékenyen  résztvevő 
angol  nemzetnek  franczia  hadjárataikkal  elfoglalt  s  ka- 
tonára és  pénzre  nagyon  rászorult  királyaival  szemben 
ellenállhatatlan  felsőbbséget  biztosít. 

A  hadi  erőt  a  normann  időkben  két  elem  alkotta :  azok 
a  kik  a  földért  hűbéri  szolgálat  fejében  katonáskodni  tartoz- 
tak, s  az  általános  fölkelés.'^^ 

Ez  az  állapot  már  akkor  is  élő  korlátja  volt  a  király 
hatalmának.  A  társadalomtól  független,  hivatásbeli,  rendes 
katonaság  hiánya  volt  már  azon  időben  is  a  királyság  Achil- 
les-sarka. Míg  mindenki  katona  volt  és  a  saját  fegyverével 
harczolva  a  hivatásbeli    katonával  is  mérkőzni  bírt,  olyan 

*  140.  lap. 

erőteljes  nemzetet,  mint  az  akkoi'i  anijolt  vagy  magyart,  teljes 
önkénynyel  kormányozni  nem  lehetett. 

A  normann  idők  után  sem  javult  a  király  helyzete. 
Minthogy  a  nagy  hühérurak  szolgálata  mindenféle  jogi  föl- 
tételhez volt  kötve ;  minthogy  vonakodtak  a  külföldre  menni, 
s  csak  a  király  személyes  vezetése  mellett  vélték  köteles- 
ségüknek harczha  szállani :  hadi  erejöknek  a  franczia  terü- 
leten folytatott  háhorúkban  nem  igen  lehetett  hasznát 
venni.  Az  általános  fölkelésre,  a  mely  kezdettől  fogva  csu- 
pán védelmi  szolgálatra  volt  kötelezve,  meg  éppenséggel  nem 
lehetett  számítani. 

A  királyok  tehát  nem  tehettek  mást,  mint  hogy  zsol- 
dosokat toborozzanak.  Láttuk  már,  hogy  ezért  mind  sűrűb- 
ben követelnek  pénzt  vazallusaiktól,  s  mind  ritkábban  hű- 
béri hadi  szolgálatokat. 

Ha  elég  pénzök  lett  volna,  hogy  főleg  közvetlen  veze- 
tésök  alatt  álló  királyi  seregekkel  folytassák  harczaikat, 
hatalmi  helyzetök  az  ország  belsejében  is  tetemesen  javult 
volna. 

De  ezt  nem  érhették  el.  Nem  voltak  elég  gazdagok, 
hogy  maguk  szervezzék  és  állandóan  fegyverben  tartsák 
azt  a  sereget,  a  melyre  időről  időre  szükségök  volt.  Mint 
előbb,  ezután  is  rászorultak  a  nagyokra.  Mint  előbb,  most 
is  kénytelenek  voltak  vele,  hogy  olyan  hadi  erők  szerve- 
zését mozdítsák  elő,  a  melyek  végső  elemzésben  tőlök  füg- 
getlenek voltak. 

Érdekök  követelte,  hogy  a  főnemességet  fegyveresek 
tartására  ösztönözzék.  Az  ő  segítségökkel  és  közvetítésök- 
kel  olcsóbban  szerezhettek  harczosokat,  mint  a  mennyibe 
került  volna  saját  seregök.  A  harczi  kedv,  a  várható  zsák- 
mány, az  érdemek  fejében  kínálkozó  adomány,  valamint 
az  állami  állások  és  méltóságok  kecsegtető  reménye  oly 
hadi  erő   lábraállítására   ösztökélte  a  kalandokra  is  szóm- 

jazó  nagyokat,  hogy  hasonlót  a  királyi  kincstár  a  maga 
pénzével  állandóan  föntartani  képtelen  lett  volna.  Ha  a 
királynak  harczosok  toborzására  kevés  volt  a  pénze,  a  na- 
gyok előlegeztek  neki  katonákat.  Persze,  hogy  az  ilyen  jó 
szerencsének  drágán  fizette  meg  az  árát:  hatalmával. 

A  királytól  független  hadi  erők  lepték  el  most  is  az 
országot.  Az  erő  zöme  nem  a  királytól  megfegyelmezett, 
neki  vakon  engedelmeskedő,  hanem  a  nagyok  iránt  való 
hűségben  nevelkedett  zsoldosokból  került  ki  most  is.  A  tár- 
sadalom nagyobb  fegyveres  erővel  rendelkezett,  mint  a 
királyság. 

A  nagyok  között  mindig  akadt  olyan,  a  ki  tekintélyes 
sereget  tartott.  A  királynak  ellenben  akárhányszor  nem  volt 
annyi  katonája,  hogy  az  ország  belseje  számára  telt  volna 
belőle.  Zsoldosait  többnyire  a  franczia  harcztérre  kellett 
szállítania,  úgy  hogy  le  nem  kötött  szabad  ereje  nem  egyszer 
kevesebb  volt,  mint  egy-két  nagy  földbirtokosnak. 

A  múlt  időktől  csak  abban  különbözik  a  helyzet,  hogy 
a  sereg  kisebb  részét  képezi  az,  a  mely  a  hűbéri  jogon 
alapszik,  a  nagyobbat  meg  az,  a  melyet  a  király  a  bárók- 
tól külön,  ad  hoc  szerződésekkel  szerez. 

A  törvény  nem  szüntette  meg  a  hűbéri  kötelességeket, 
de  ezek  ritkán  teljesíttettek.  Idejöket  múlták.  Minthogy  e  rend- 
szert nem  birták  annyira  fejleszteni,  hogy  eleget  tegyen  a 
szükségnek,  a  királyok  sem  tulajdonítanak  neki  nagy  jelen- 
tőséget. A  nagyok  pedig  szivesebben  harczoltak  szerződés, 
mint  régi  kötelességeik  czímén. 

III.  Eduárd,  IV.  és  V.  Henrik  így  erős  seregeket  képe- 
sek Francziaországba  vinni,  de  az  ország  nagyjaitól  függet- 
len haduk  kevés  van. 

A  franczia  királyokat  legyőzik,  saját  alattvalóikkal 
azonban  csínján  kell  bánniok.  Ök  szolgáltatják  az  erőt,  a 
melyre  szükségök  van. 

Azelőtt  a  nagyok  seregén  kívül  fegyverben  állott  a 
nemzet  is,  a  melynek  ugyan  a  külföldi  harczokban  soha- 
sem lehetett  nagy  hasznát  venni,  de  a  mely  az  ország 
belső  dolgaiban  a  nagyok  ellensúlyául  szolgálhatott.  A  she- 
riffektől  fegyelmezett  nemzeti  haderő  nem  egyszer  döntötte 
el  a  nagyok  és  a  korona  között  támadt  viszályt  az  utóbbi- 
nak a  javára.  Most,  mikor  a  király  minden  erőfeszítése 
ellenére  az  áUalános  hadi  kötelezettség  elveszti  gyakorlati 
értékét,  a  királynak  aránylag  csekély  számú  saját  zsoldo- 
sain kívül  a  nagyok  zászlóaljai  alkották  az  egyetlen  állan- 
dóan szervezett  erőt. 

Azelőtt  a  király  mint  a  hadak  fővezére  jogok  és  köte- 
lezettségek alapján  állott  a  nemzeti  erő  élén. 

A  szolgálati  kötelességnél  fogva  a  királynak  mindig 
módjában  volt,  legalább  a  védelem  czéljára  és  rövid  időre 
a  külföldön  viselt  harczai  számára  is  tetemes  pénzáldoza- 
tok nélkül  némi  haderőt  kiállítani.  Most  ellenben  a  keres- 
let és  kinálat  törvényéhez  képest  kellett  hadi  erejét  össze- 
alakítania. 

Csak  pénz  segíthetett  rajta;  csak  pénzzel  szerezhetett 
katonát;  pénzt  azonban  csak  a  rendek  utján  kaphatott. 
Ez  tette  súlyossá  helyzetét.  így  egészíti  ki  egymást  és  köti 
meg  együtt  a  király  kezét :  a  hadi  erők  állapota  és  az  adó- 
megajánlás joga. 

Mivel  a  gyakori  hadjáratok  nagy  számú  sereget  köve- 
telnek meg,  ilyent  meg  csak  pénzzel  szerezhetni,  az  adó- 
megajánlás joga  nagy  jelentőségűvé  válik.  Ez  lesz  a  politikai 
hatalomért  folyó  harcz  kulcspontja. 

Nagy  súlyát  meg  is  értik  a  rendek.  Állandó  czéljuk 
annak  a  megakadályozása,  hogy  a  király  nélkülük  pénz- 
hez jusson. 

Az  adómegszavazás  joga  ezen  küzdelem  közben  bővül 
és  új  elvi  alapra  tesz  szert. 

Abból  a  fölfogásból  támadt,  bogy  senkitől  sem  szabad 
hozzájárulása  nélkül  pénzt  szedni. 

Most  oda  fejlődik,  hogy  az  egyház  kivételével  semmi 
más  szervezetnek  vagy  testületnek  nincs  joga  az  állam 
szolgálatára  és  a  király  hadi  czéljaira  segélyt  adni  vagy 
adókat  kivetni,  mint  a  parlamentnek. 

A  magna  charta  még  a  régi  álláspontra  helyezkedik. 
A  nagy  tanácsnak  adót  megajánló  monopóliumot  nem  ad. 
Csak  azon  adók  megszavazására  terjed  ki  a  tanács  kizáró- 
lagos joga,  a  melyeket  tagjai  fizetnek.  A  közvélemény  még 
mindig  jogosnak  tartja,  ha  a  király  egyes  megyék  lakosai- 
val, egyes  városokkal  és  kereskedő  -  társaságokkal  külön 
végez  más  természetű  hozzájárulásuk  mértékéről.  Sérelmet 
csak  abban  látnának,  ha  a  király  a  fizetők  megkérdezése 
nélkül  önhatalmúlag  vetne  ki  közterhet."^ 

Midőn  I.  Eduárd  czélszerúségi  okokból  olyan  központi 
testületet  alakít,  a  melynek  útján  az  adókra  nézve  egy- 
szerre tárgyalhat  a  számottevő  összes  elemekkel,  nem  akar 
annak  a  lehetőségéről  lemondani,  hogy  közvetlen  alkudo- 
zások útján  is  szerezzen  magának  pénzajánlatokat. 

Mihelyt  a  királyság  érezni  kezdi  a  hatalmat,  a  melyet 
a  rendeknek  adott,  vissza  is  szeretne  térni  a  régi  szokáshoz. 
Megpróbálja,  hogy  a  parlament  mellőzésével  egyes  ténye- 
zőkkel külön  megalkudjék.  Bizonyos  ellenszolgálatok  fejében 
a  kereskedőktől  külföldi  árúk  után  beviteli  díjakat  szed. 
Szabad  megegyezésökre   és   a   régi   gyakorlatra  hivatkozik. 

A  királyi  birtokon  levő  városoktól  is  olyan  adót  kö- 
vetel, a  melynek  kivetése  a  törvény  betűje  szerint  nem  tar- 
tozik a  parlament  jogai  közé. 

A  király  a  korlátozó  törvényeket  a  lehető  legszűkebb 
értelemben   magyarázza.    De   mind  hiába.    A  rendek  köve- 

telik  annak  az  elismerését,  hoíiv  minden  közadó  mei^sza- 
vazása  őket  ilU^ti  meg. 

Jognk  ezen  kiterjesztésével  annak  elvi  alapja  is  meg- 
szilárdul. Eddig  azért  volt  meg  a  rendeknek  az  a  joguk, 
hogy  adót  ajánljanak  meg,  mert  az  adófizetőket  ők  is  kép- 
viselték ;  most  azért  van  meg,  mert  a  nemzetet  csak  ők  kép- 
viselik. Azelőtt  még  szó  férhetett  ahhoz,  hogy  határozataik 
kötelezhetnek-e  olyan  elemeket,  a  melyek  bennök  nincse- 
nek képviselve,  s  hogy  rajtuk  kívül  más  szervezetnek 
nincs-e  meg  hasonló  joga;  most  mindenkinek  a  pénzéről 
rendelkeznek  és  egyesegyedül  ők  hivatvák  a  közterhek  meg- 
állapítására. 

A  fölfogás  ezen  átalakulásával  egyidejűleg  történik 
meg,  hogy  míg  azelőtt  a  bárók,  a  communerek  és  a  váro- 
sok képviselői  a  parlamentben  is  külön-külön  és  egymástól 
eltérő  kulcs  szerint  adóztatták  meg  önmagukat,  most  az 
egész  parlament  egységes  nemzeti  adót  közös  egyetértéssel 
szavaz  meg. 

Ezen  átalakulás  erős  korlátokba  rekeszti  a  király  ha- 
talmát. A  parlament  többségének  éles  fegyver  van  a  kezé- 
ben, birtokában  van  a  varázserejű  pénzes  ládának. 

A  királyság  nem  képes  e  fejlődést  meggátolni. 

Számíthat  a  nemzet  loyalitására.  A  király  személyé- 
nek szent  és  sérthetetlen  volta  ezekben  az  időkben  jut 
a  fölségsértés  fogalmának  törvényesítése  által  világos  ki- 
fejezésre. Az  örökjog  ez  időben  törli  ki  a  választásnak  még 
formaságát  is  a  szokások  köréből.  A  dynastia  a  nemzettel 
házasság  által  összeolvadva,  nagy  nemzeti  föladatoknak 
élve,  eleven  és  igaz  erőt  képvisel.  Sok  módja  és  alkalma  is 
nyílik  egyéni  érdekek  kielégítése  útján  pártot  szerezni.  De 
mindez  nem  elegendő  arra,  hogy  a  parlament  kezéből  a 
pénzmegajánlás  hatalmas  fegyverét  kicsavarja. 

A  király  azon  kísérlete,   hogy   praerogativáira  támasz- 

kodva,  a  parlament  mellőzésével  pénzt  szerezzen,  a  fizetni 
soha  sem  szerető  társadalomban  heves  ellenállást  támaszt. 
Nem  birja  czélját  elérni. 

A  társadalom  rendelkezésére  levő  hadi  erő  a  király  ellen 
foglal  állást.  A  rendek  pénzügyi  hatáskörét  hadi  erejök  védi 
meg.  Az  ultima  ratio  nekik  ad  igazat. 

Ezért,  akarva,  nem  akarva,  kénytelen  a  király  a  ren- 
dek hatáskörének  reá  nézve  nyomasztó  kiterjesztését  el- 
fogadni. A  rendek  hadi  ereje,  az  ősi  alkotmányos  intézmé- 
nyeknek a  parlamentet  a  nemzet  összes  eleven  erejével 
összekapcsoló  helyes  új  szervezete,  a  testület  hatalmi  vágya, 
önálló  szelleme,  a  múlt  munkásságából  fakadt  kormányzati 
képessége,  a  melynél  fogva  teljesen  megérti  a  szóban  levő 
jog  gyakorlati  nagy  becsét:  mind  ez  fokozza  a  parlament- 
nek a  királyság  fölött  való  felsőbbségét. 

A  Plantagenetek,  a  mennyire  tehetik,  küzdenek  ez  el- 
len. De  hiába.  Harczuk  két  királynak  a  trónjába  kerül  és 
a  parlamentet  hatalmának   addig  el  nem  ért  fokára  emeli. 

Nézzük  közelebbről  ezeket  az  eseményeket. 

II.  Eduárd  gyenge  ember;  teljesen  képtelen  atyjának, 
a  hatalmas  I.  Eduárdnak  nyomdokába  lépni.  Nem  ő  az 
aggressiv;  a  rendek  követelései  zavarják  meg  az  összhan- 
got. Megújulnak  a  III.  Henrik  idejéből  eredő  tervek,  a 
melyek  a  végrehajtó  hatalmat  is  a  rendek  kezére  akarják 
játszani.  A  király  kedvencz  miniszterét  vád  alá  helyezik, 
elitélik  és  oly  törvényeket  fogadtatnak  el,  a  melyekkel  a 
királyság  meg  nem  békülhet.  Háborút  nem  üzenhet,  sere- 
get nem  gyűjthet,  az  országot  el  nem  hagyhatja  a  bárók 
hozzájárulása  nélkül.  Ellenségeiből  tanácsot  állítanak  mel- 
léje, a  melynek  megegyezése  nélkül  kormányzati  jogaival 
nem  élhet.  A  főhivatalokat  a  bárók  tanácsa  szerint  kell 
i)etöltenie. 

De  e  reformok  nem  válnak  be. 

Mivel  a  bárók  öninaguknak  dolgoznak,  a  nemzet  zöme 
elfordul  tölök  és  Eduárdhoz  csatlakozik,  a  kinek  így 
sikerül  diadalt  aratni.  De  győzelmét  a  nemzet  támogatásá- 
nak köszönve,  nem  aknázhatja  ki  saját  czéljaira.  Korábbi 
intézkedését,  amelylyel  a  királyságot  megalázó  törvényeket 
önhatahuulag  visszavonta,  győzelme  ellenére  kénytelen  a 
parlament  elé  terjeszteni  és  világos  törvénybe  foglaltatni, 
hogy  a  mit  a  parlamenttel  állapít  meg  a  király,  azt  csak 
vele  együtt  módosíthatja.  Sikere  is  a  parlamenti  felsőség 
elismeréséhez  vezet.  Ki  kell  mondania,  hogy  a  törvény  a 
jognak  legfelsőbb  forrása,  általa  minden  jogszabály  meg- 
változtatható, ellenben  a  törvény  megállapodását  más  ere- 
detű szabály  nem  módosíthatja,  s  azt  csak  a  király  és  parla- 
ment együtt  hozhatja.  Ezt  az  elvet,  a  melyet  I.  Eduárd  már 
hangoztatott,  fia  alatt  törvény  biztosítja. 

II.  Eduárdot  azonban  ügyefogyott  kormányzata  új  ve- 
szélybe dönti.  A  nemzet  elfordul  tőle  és  trónjától  is  meg- 
fosztja. 

A  nyers  erőszak  arat  diadalt ;  de  tettét  a  parlament 
törvényesíti.  Ez  is  egyik  jele  e  testület  térfoglalásának. 
Oh^an  tekintélyre  tett  szert  és  annyira  megszokták  a  tőle 
eredt  parancsokat  az  állami  akarat  kifejezésének  tekinteni, 
hogy  a  győztes  fél  az  erőszak  eredményét  a  parlamenttel 
önteti  törvényes  alakba.  Másrészt  a  parlamentre  mégis 
annyira  lehet  hatni,  hogy  a  győztes  rendesen  uralkodhatik 
határozatain  és  így  az  intézmény  nem  jön  ellentétbe  a 
pillanatnyilag  legerősebb  tényezőnek  az  érdekével.  Ezért 
mozdítja  elő  factiosus  és  hatalmi  ambitióktól  támasztott 
erőszakos  lázadás  is  a  parlament  térfoglalását.  Hasznára 
válik  gyöngesége  is. 

III.  Eduárd  uralkodásának  története  még  világosabban 
bizonyítja,  hogy  az  általános  helyzet  a  rendek  javára  szol- 
gál. II.  Eduárd  bukását  egyéni  fogyatkozásai  is  megmagya- 

rázzák.  Fia  ellenben  a  középkor  egyik  legkiválóbb  harczosa 
volt.  Páratlan  dicsőséget  szerzett  a  csatatéren.  Parancsolásra 
és  uralkodásra  született.  E  mellett  szívósan  ragaszkodott 
a  királyi  príjerogativákhoz.  Egész  életén  át  küzdött  a  ren- 
dek befolyásának  növekedése  ellen.  Még  sem  ért  czélt. 
Mindig  új  meg  új  engedményt  kellett  tennie.  A  parlament 
ezen  térfoglalását  nem  forradalom,  nem  hadi  szerencse 
idézte  elő,  mint  jórészt  II.  í]duárd  idején,  hanem  az  alkot- 
mányos jogok  használata.  A  parlament  nemcsak  a  bárók 
seregének  köszöni  sikerét,  hanem  a  rendes  alkotmányos 
eszközöknek  is.  Nagyfontosságú  e  különbség.  Az  alkot- 
mányos fejlődés  terén  most  testesül  meg  először  azon 
nagy  vívmány,  hogy  új  politikai  irány  megállapításáért  és 
a  hatalom  megszerzéséért  folyó  tusa  törvényes  intézmé- 
nyek keretén  belől,  békés  eszközökkel  czélt  érhet.  A  közép- 
kor erőszakát  most  váltja  fel  először  a  békés  mérkőzés. 
S  ha  sok  visszaesést  is  kellett  az  országnak  még  elszen- 
vednie, megmérhetetlen  szerencséjére  volt,  hogy  már  ez  idő- 
ben jó  sokáig  rendesen  alkotmányos  eszközökkel  küzdöttek 
a  hatalomért.  Ez  tette  lehetővé,  hogy  az  ország  belsejében 
vívott  politikai  harczok  ellenére  a  nemzet  kifelé  egységes 
és  erős  lehetett,  s  hogy  Francziaországot  legyőzhette. 

A  rendek  különböző  rétegei  között  is  bizonyos  egyen- 
súlyt teremt  a  parlamentek  nagy  jelentősége.  A  hadi  erő 
állapota  a  főnemességnek  kedvez.  Ezért  az  övé  a  vezető 
szerep.  Az  adómegajánlás  nevezetes  joga  azonban  a  parla- 
mentekben többségben  levő  communereknek  is  tekintélyes 
befolyást  biztosít. 

Érdekes  a  küzdelem  öntudatos  taktikáját  szemlélni.  Oly 
szokásokat  fejleszt  ki,  a  melyek  typikus  jelenségei  az  alkot- 
mányos életnek. 

A  király  czéljáúl  túzte  ki,  hogy  pénzt  sz(4'ez  a  franczia 
és  a  skót  hadjáratokra.  Mindent  megpróbál,  hogy  e  pénzt 

a  i'(Mi(l('k  iirlkül  ka|)ja  meu;.  Kereskedőkkel  mej^alkuszik  a 
vámokra  nézve,  kölcsönöket  k()t,  az  udvarnak  és  a  katona- 
ságnak természetben  való  ellátását  követeli,  és  mei>kisérli 
a  réLii  hadi  kötelezettség  fölélesztését.  De  mind  hiába,  nem 
kerülheti  el  végzetét.  Mindig  újra  meg  újra  adót  kell  kérnie, 
s  a  rendek  ingyen  semmit  sem  szavaznak  meg.  A  szó  szo- 
ros értelmében  megvásárolják  politikai  jogaikat.  A  pénzt 
nem  tagadják  meg,  csak  föltételekhez  kötik.  Szokásba 
megy,  hogy  az  adó  megajánlása  előtt  előadják  sérelmeiket 
és  követeléseiket.  A  király  kénytelen  őket  meghallgatni  és 
legtöbbnyire  kívánságaik  teljesítését  megígérni.  De  szavát 
beváltani  vonakodik.  Midőn  a  pénzt  megkapja,  a  kedve 
ellen  való  Ígéreteket  nem  teljesíti,  a  rendek  kívánságainak 
megfelelő  törvényt  meg  nem  hozza,  vagy  másképpen  szö- 
vegezi, mint  a  hogyan  kérték  és  ő  Ígérte.  A  parlamentek 
sérelmeikre  gyors  és  világos  válaszokat  követelnek,  mielőtt 
az  adót  megajánlanák.  Súlyt  vetnek  arra,  hogy  még  az 
ülések  befejezése  előtt  szerkeszszék  meg  a  törvényt,  hogy 
parlamenti  bizottság  közreműködésével  állapítsák  meg  szö- 
vegét. 

A  király  kénytelen  ezekben  is  engedni.  Az  ülésszakok 
vége  rendesen  együtt  jár  a  rendi  jogok  ujabb  elismeré- 
sével. 

így  mondják  ki  végleg,  hogy  kizárólag  a  rendek  álla- 
píthatják meg  a  közadókat. 

1340-ben  meghatározza  a  törvény,  hogy  semmiféle  adó 
nem  vethető  ki  másként,  mint  a  parlament  útján.  1362-ben 
és  1371-ben  törvénytelennek  jelentik  ki  a  kereskedőktől  a 
parlament  mellőzésével  fölajánlott  gyapjúvámot.  1362-ben 
az  udvar  ellátásával  kapcsolatos  visszaéléseket  tiltják  meg. 
135!2-ben  a  törvény  kimondja,  hogy  a  parlament  meghatal- 
mazása nélkül  senkitől  sem  követelhetni,  hogy  saját  költ- 
ségén katonai  szolgálatot  teljesítsen. 

Mindezen  törvények  elzárják  a  királyt  azon  utaktól,  a 
melyeken  a  rendek  közreműködését  megkerülhetné.  Egy- 
egy  régóta  vitatott  kérdése  az  alkotmánynak  döl  el  bennök. 

A  király  a  megajánlott  pénz  fejében  a  végrehajtó  ha- 
talomra is  befolyást  enged  a  rendeknek.  III.  Eduárd  egyik 
miniszterét,  a  kit  el  akar  bocsátani,  kénytelen  megtartani. 
Uralkodása  végén  pedig  a  parlament  vádjainál  fogva  szán- 
déka ellen  el  kell  ejtenie  tanácsosait.  Elitélésökbe  is  bele 
kell  nyugodnia.  A  rendek  megjelölik  a  czélt,  a  melyre  a  meg- 
ajánlott összeg  kötelezői eg  fordítandó  és  számon  kérik  a 
kormánytól,  hogy  ehhez  képest  járt-e  el :  a  későbbi  budget- 
jognak  megannyi  olyan  alapfeltételei,  a  melyek  a  végrehajtó 
hatalom  szoros  ellenőrzésére  szolgálnak. 

Jellemzi  a  parlamentek  növekedő  súlyát,  hogy  Eduárd 
külügyekben  és  hadügyekben  önként  keresi  tanácsukat. 
A  háború  vagy  béke  kérdéseit  fórumuk  elé  viszi,  hogy  velők 
a  felelősségben  osztozkodva,  adakozó  kedvüket  éleszsze. 

III.  Eduárd  ezen  magatartása  a  kor  hatalmi  viszonyaira 
vet  világot.  A  parlament  súlyát  bizonyítja,  hogy  a  crécyi 
hős  a  gyöngék  fegyvereihez  kénytelen  nyúlni,  s  kicsinyes 
mentalis  reservátákhoz,  szószegéshez  folyamodik. 

II.  Richárd  tragikus  sorsának  oka,  hogy  nem  volt  meg 
az  az  ildomossága,  a  mely  atyját  jellemezte.  Miként  atyja, 
a  királyi  pröerogativák  embere,  de  eltéröleg  tőle  türelmetlen, 
szenvedélyes.  Az  ökröt  szarvánál  szereti  megfogni.  Kevésbbé 
bir  megalkudni  a  körülményekkel  és  gyöngébb  atyjánál. 
Nem  nagy  hadvezér.  Nincs  híján  a  tehetségnek,  de,  úgy 
tetszik,  rhapsodikus  gondolkozású.  Többet  akar  elérni  és 
kevesebbre  képes  Eduárdnál. 

Makacssága  több  nagy  összeütközést  idéz  elő.  Midőn 
pénzre  van  szüksége  és  a  parlament  két  minisztere  elbocsá- 
tását sürgeti,  azt  válaszolja,  hogy  egy  szakácsát  sem  küldi 
el  a  parlament  kedvéért ;  de  e  szavának  nem  maradhat  ura. 

Nem  csak  szolgáját,  de  önmagát  sem  mdja  megvédeni. 
A  büszke  lordok  letétellel  fenyegetik.  Fölállítják  az  elméle- 
tet, hogy  a  parlamentnek  joga  a  törvény  ellen  vétő  királyt 
letenni.  Richárd,  engedve  a  túlerőnek,  elbocsátja  kedven- 
czeit, egy  parlamenti  bizottság  szabályozza  a  királyi  udvar- 
tartást, az  egész  kormányzatot  megvizsgálja  és  reformálja. 

De  még  sujtóbb  megalázást  hoz  fejére,  hogy  e  rende- 
zés ellen  is  föltámad.  Fegyverek  segítségével  törekszik  a  régi 
állapot  helyreállítására;  de  az  ellenpárt  erősebb.  A  király 
barátait  kivégzik;  a  lordok  kimondják,  hogy  itélkezésökben, 
mint  legfőbb  souverain  testület,  semmiféle  megszabott  for- 
mákhoz nincsenek  kötve.  A  király  ellenfelei  az  állam  uraivá 
lesznek. 

Richárdot  erélye  és  gyors  föllépése  még  egyszer  fölsza- 
badítja ezen  nyomás  alól,  s  győzelme  után  egy  ideig  mér- 
sékli is  magát.  Reéri  vele,  hogy  elbocsátja  azokat,  a  kik  előbb 
megalázták,  de  a  parlament  befolyását  a  kormányzatra  el- 
viseli. Annyira  engedékeny,  hogy  miniszterei  a  parlament 
összejövetelekor  önként  lemondanak  állásukról  és  arra 
kérik  a  parlamentet,  hogy  Ítéljen  szabadon  kormányzatuk 
fölött,  s  csak  miután  fölmentésüket  megkapták,  foglalják  el 
újra  hely  őket. 

Ügyes  alkalmazkodásával  azonban  annyira  növeli  nép- 
szerűségét, hogy  elbízza  magát  és  elragadva  szenvedélyeitől, 
újra  teljhatalomra  tör.  Elfeledi  a  multak  kemény  leczkéjét. 

A  XIII.  század  óta  folyó  tusát  élére  állítja.  Mivel  az 
alkotmányos  eszközöknek  annyi  erejük  volt,  hogy  a  parla- 
ment, a  mely  élni  akart  velők,  még  a  dicsfénytől  övezett 
ni.  Eduárddal  is  daczolhatott,  a  király  csak  úgy  remélhetett 
sikert,  ha  olyan  parlamentet  hoz  össze,  a  mely  ez  eszközö- 
ket önmaga  adja  ki  kezéből.  Egyedül  az  erőszakos  válasz- 
tásokkal lehetett  a  század  fejlődését  a  régi  állapotokra 
visszaterelni,    s   az   idők    folyamában    létrejött   alkotmányt 

sarkából  kiforgatni.  A  meghamisított  parlament  az  ország 
sarkalatos  törvényeit  módosíthatja.  A  király  él  a  hatalmi 
helyzetnek  pillanatnyi  kedvezésével  és  megteszi  reá  a  kísér- 
letet. Kezdetben  sikere  van.  A  parlament  maga  kéri  a  királyi 
jogok  erősítését.  Uralkodása  egész  idejére  szavaz  meg  adót. 
Bizottságára  ruházza  saját  hatalmát.  A  király  így  absolut  úr 
lehet.  Pénze  van  és  a  teljes  parlament  helyett  egy  tőle  függő 
bizottsággal  gyakorolhatja  a  törvényhozás  jogát. 

De  megfordul  a  koczka.  A  nemzet  megérti,  hogy  az  új 
törvény  nem  igazi  törvény.  A  szabadság  egyik  martyrja  a 
király  Ítélőszéke  előtt  fölkiált,  hogy  seholsem  látja  a  király 
hűséges  rendéit.  Az  ő  szemében  Richárd  parlamentje  nem 
képviseli  a  nemzetet.  Az  ő  szemében  Richárd  a  törvényt 
megsérti,  ha  formáit  nem  is  hágja  át.  A  nemzet  neki  ad 
igazat.  Midőn  Bolingbroke  Henrik  a  királynak  fölmondja 
az  engedelmességet,  mindenki  hozzá  csatlakozik.  Richárd 
absolutismusa  kártyaházként  omlik  össze.  A  királyt  senki 
sem  védi.  A  parlament  bíróságot  ül  fölötte.  Leteszi.  A  vád- 
pontokból láthatni,  hogy  a  parlament  öntudatosan  járt  el, 
s  hogy  megértette  a  pör  igaz  jelentőségét.  A  királyt  elitélik, 
mert  a  többek  között  azt  mondotta,  hogy  a  törvény  az  ő 
kebelében  rejlik,  s  mert  a  választásokra  erőszakkal  befolyást 
gyakorolt. 

A  parlament  teljes  győzelmét  azzal  koronázza  meg, 
hogy,  eltérve  a  trónrendtől,  új  királyt  választ.  A  parlament 
rendelkezik  a  koronáról.  A  királyság  jogczímét  parlamenti 
határozatra  alapítják.  így  végződik  a  királyság  és  a  rendek 
között  folyt  hosszú  tusa  első  fölvonása. 

A  Lancaster-ház  trónra  emelésével  a  rendi  jogok  elö- 
harczosa  királylyá  lett.  Ezt  az  eredményt  szülte  a  Planta- 
genetek  törekvése,  hogy  fensőségöket  a  parlamenttel  szem- 
ben biztosítsák,  s  hogy  a  királyi  souverainitásnak  fogal- 
mát az  életben  is  megvalósítsák. 

A  Lancaster-ház  uralma  új  kort  Jelent  a  szai)adság 
történetében.  Az  új  dynastia  liü  marad  eredetéhez.  Nem 
törekszik  a  parlamentet  háttérbe  tolni,  hanem  azon  van, 
hogy  a  parlament  segítségével  és  a  törvények  tiszteletben 
tartáscával  oldja  meg  kormányzati  föladntait. 

A  két  első  király  sikerrel  birkózik  meg  a  nehézségek- 
kel. IV.  Henriknek  gyakran  baja  akad  egyes  lordokkal.  A  kik 
királylyá  tették,  sokat  követelnek  tőle.  A  forradalmi  eredet 
mindig  ingadozó  alapra  helyezi  a  trónt,  mert  szentesíti  a 
forradalmat.  Azt  az  eszközt,  a  melylyel  fölemelkedett,  ellene 
is  fordíthatni.  Henrik  életét  meg  is  keserítik  az  innen  szár- 
mazó viszályok;  de  trónját  nem  bírják  megdönteni.  Ehsme- 
résre  méltó  nagy  érdeme,  hogy  felmagasztalása  után  is  hü 
marad  azon  alapfelfogásához,  a  melyet  mint  alattvaló  val- 
lott. Nem  tekinti  a  hatalomhoz  vezető  lépcsőnek  a  rendi 
Jogokat;  kormányzatát  rájuk  alapítja.  Keresi  az  összhangot 
a  parlamenttel.  Miután  minden  aggressiótól  tartózkodott,  s 
a  fellázadt  egyes  nagy  lordokkal  győzelmesen  megmérkő- 
zött, a  rendek  sem  támasztanak  új  követeléseket.  A  királyi 
háztartás  vitelét  ellenőrzik,  a  kormányt  felelősségre  vonják, 
pénzt  csak  a  sérelmek  orvoslása  után  adnak,  a  külügyekbe 
is  beleavatkoznak,  szóval  a  régi  hatalmat  teljes  mértékben 
gyakorolják;  de  nem  terjesztik  ki  új  térre,  s  mivel  a  király 
ezt  a  hatáskörüket  kérdés  tárgyává  nem  teszi,  vele  össze 
nem  ütköznek. 

IV.  Henrik  kormányzata  így  szép  eredménynyel  záró- 
dik le.  A  király  eléri,  a  mit  akart.  A  parlament  hatalma 
mellett  is  vezetni  képes  az  országot.  Erős  dynastiát  alapít. 

V.  Henrik  még  nagyobb  harmóniában  él  az  egész  nem- 
zettel. Igazán  jelentékeny  ember.  Jellemének  felsőségével, 
nagyszabású  külpolitikájával  és  fényes  hadi  tetteivel  magá- 
val ragadja  népét.  Nem  féltékeny  a  parlamentre.  Arra  az 
útra  tereli,  a  melyre  ö  akarja. 

(//•.  András.^y  Gyula:  Foiirnaiodásunk  vkai.  1^ 

A  parlamentnek  ezen  századokban  már  olyan  az  ereje, 
hogy  az  uralkodók  hibája  és  bölcsesége  egyaránt  hasznára 
fordul.  11.  Eduárd  és  II.  Richárd  gyöngesége,  III.  Eduárd, 
lY.  és  V.  Henrik  ereje  mind  növelik  a  parlament  súlyát 
az  államban.  Az  okos  fejedelem,  az  olyan,  a  ki  árthatna 
neki,  eszét  éppen  azzal  bizonyítja,  hogy  nem  kezd  a  ter- 
mészetes erőviszonyokkal  ellenkező  küzdelmet.  Befolyást  és 
hatalmat  éppen  azzal  szerez,  hogy  megbarátkozik  a  szabad- 
ságot biztosító  intézményekkel,  úgy,  hogy  inkább  erősíti 
őket,  mint  gyöngíti.  Az  olyan  fejedelem  meg,  a  ki  az  áradat 
ellen  akarna  úszni,  rendesen  gyengébb  elméjű  és  azért  nem 
veszedelmes  ellenfél.  Támadása  győzelemre  juttatja  az  úgy 
is  emelkedőben  levő  irányt. 

Úgy  szokott  az  rendesen  lenni,  hogy  az  az  intézmény, 
a  melyet  a  kor  hatalmi  viszonyai  istápolnak,  mindenütt 
erőforrásra  lel.  A  már  megizmosodott  erő  könnyen  nö- 
vekszik. 

A  Lancaster-ház  trónra  jutásával  a  parlament  már 
annyira  meghatalmasodott,  hogy  többé  nem  kell  ellenfelei- 
től tartania.  Elérte  az  erőnek  azt  a  mértékét,  midőn  jövő- 
jének a  legtöbbet  önmaga  árthat.  Ha  hatalmát  a  nemzet 
javára  tudja  fordítani,  legyözhetetlenné  lesz.  De  képes-e 
erre  ?  Hogy  győzni  birt,  még  nem  bizonyítja,  hogy  győzel- 
mével az  ország  hasznára  élni  tud.  Más  okok  teremtenek 
hatalmat  és  mások  teszik  a  hatalmat  üdvössé. 

A  parlament  uralma  nagy  veszélyekkel    fenyegetett. 

A  két  első  Lancaster  azonban  még  elhárítja  őket. 
Mindegyikök  elég  férfiú  arra,  hogy  a  kormányzatnak  meg- 
kivántató  egységét  és  lefelé  való  függetlenségét  megóvja ; 
de  mintha  a  sors  úgy  intézte  volna,  hogy  az  új  kormány- 
rendszer minden  próbát  megérjen,  V.  Henrik  halálával 
gyermekkirályt,  s  mikor  az  ifjú  felnőtt,  jólelkű,  jámbor,  de 
tehetetlen   bábfejedelmet   kap   Anglia,  olyant,   a   ki  a  ren- 

dek    mindenhatóságából    származó    veszélyek    elhárítására 
képtelen. 

Az  eseményeknek  a  L>yakorlati  élet  azon  kérdését  is 
meg  kellett  oldaniok,  hogy  bír-e  a  parlament,  mely  a  királyi 
hatalom  nyomásának  ellent  tndott  állani,  megküzdeni  azzal 
a  veszély lyel  is,  a  mely  túlságosan  megnövekedett  saját 
hatalmából  származott.  Ha  föl  tudta  magát  küzdeni  a  ha- 
talom polczára,  azt  kellett  most  megmutatnia,  hogy  a  nem- 
zet javára  meg  bír  rajta  állani. 

Az  erőknek  egymáshoz  való  aránya  a  királyság  tehe- 
tetlenségénél fogva  annyira  megváltozott,  hogy  kárára  lett 
magának  a  parlamenti  rendszernek.  A  szervezetileg  is  el- 
erötlenedett  királyság  gyenge  kézben  megszűnt  azon  hatást 
kifejteni,  a  mely  a  rendek  hatalmát  a  törvények  korlátai 
közé  rekesztette. 

A  parlamenti  kormányrendszer  ez  ideig  azon  alapult, 
hogy  a  király  és  a  bárók  egymást  ellensúlyozták  s  hogy 
ez  az  állapot  tért  nyitott  a  harmadik  tényezőnek,  az  alsó- 
háznak. 

Míg  talpán  állott  a  királyság,  egyik  félnek  sem  volt 
annyi  ereje,  hogy  az  alkotmányos  formákat  mellőzze;  sen- 
kinek sem  volt  elég  hatalma,  hogy  tisztán  személyes  poli- 
tikái kövessen;  hogy  valakinek  sikere  legyen,  személye 
ügyét  a  nemzet  ügyével  kellett  azonosítania.  Míg  a  király- 
ság tekintélye  meg  nem  csorbult,  a  leghatalmasabb  nagyok 
is  szivesebben  folyamodtak  az  alkotmányos  eszközökkel 
folytatható  küzdelemhez,  mint  a  fegyverek  istenitéletéhez. 
Mihelyt  nem  nyerik  meg  maguknak  a  communereket,  mi- 
helyt önző  czéljaik  világosakká  válnak,  a  király  nyakukra 
hághat. 

A  nyers  erő  útján  elért  eredményeket  is  a  törvény 
védő  pajzsa  alá  helyezik. 

A  nagy  királyok,  III.  Eduárd,  IV.  Henrik,  V.  Henrik  ön- 

tudatos  politikával  lehetővé  teszik,  hogy  a  belső  viszályok 
az  ország  actio-képességét  meg  ne  törjék.  Annyi  hatalmat 
tudnak  maguknak  föntartani,  hogy  a  nagy  franczia  küz- 
delmet egységes  és  czéltudatos  vezetés  mellett  diadalmasan 
folytathassák.  Befolyásuk  elegendő  a  rövidebbrelátó  rendek 
önzésének  korlátozására,  a  nemzeti  szempontok  érvényesí- 
tésére. 

A  rosszabb  fejedelmek  pedig,  mint  II.  Richárd,  a  sza- 
badság ellen  irányuló  actiójukkal  tartják  ébren  a  közérzü- 
letet és  idézik  elő  a  nemzet  nagy  érdekeiért  vállvetve  foly- 
tatott küzdelmet. 

A  királyság  fényének  hanyatlása  VI.  Henrik  gyámsága 
és  uralkodása  idején  mindezt  megváltoztatja. 

Megszűnik  a  nyomás,  a  mely  a  közös  nemzeti  actiót 
vagy  maga  hozta  létre,  vagy  szükségessé  tette.  A  nagyok 
oly  erőseknek  tudják  magukat,  hogy  keveset  törődnek  a 
törvényes  formákkal.  Oly  hatalmasak,  hogy  büntetlenül 
lehetnek  önzőkké. 

Mindig  baj,  ha  az  állam  egyik  tényezője,  legyen  az  a 
király,  az  aristokratia  vagy  a  demokratia,  legyen  az  testü- 
let vagy  egyén,  a  többiekét  felülmúló  hatalma  tudatára  jut 
és  vele  kíméletlenül  élhet.  Az  alkotmányos  rendezés  egyik 
főczéljának  kell  mindig  lennie,  hogy  az  állami  elemek  kö- 
zül egyik  se  teremthessen  oly  helyzetet,  a  melyben  meg- 
torlástól nem  tartva,  elhanyagolhatja  a  közügy  iránt  való 
kötelességeit. 

Most,  mikor  a  katonai  hatalom  minden  eszközével 
biró  egyes  nagyok  jutnak  ilyen  helyzetbe,  nem  várhatni 
mást,  mint  a  mi  történt. 

A  küzdelem  már  nem  alkotmányjogi  kérdésekért  folyik. 
Leplezetlen  egyéni  érdekek  igazgatják  a  poUtikát. 

IV.  Henrik  idejében  mutatkozik  már  e  változás.  Ö  már 
szemben  áll  a  később  mindent  felforgató  egyéni  ambitiókkal. 

A  közérdek  védelmére  a  parlamentl)en  megindított  és  az 
egyesült  rendektől  folytatott  küzdelmeket  az  ö  idejében 
egyes  elégedetlen  urak  magánügyéből  keletkezett  támadások 
váltják  íel. 

Az  aristokratia  büszke  önérzete  és  hatalma  addig  volt 
az  ország  szerencséje,  míg  erős  király  állott  vele  szemben. 
A  parlament  térfoglalását  megindító  erőre  benne  találunk. 
Mennél  több  vérét  vették  azonban  a  királyságnak,  a  nagyok 
ezen  hatalma  annál  inkábl)  forgatta  fel  az  állam  rendjét 
és  bénította  meg  a  külső  actiót. 

VI.  Henrik  kiskorúsága  idejében  a  végrehajtó  hatalom 
egészen  a  nagyok  kezében  van.  Versengzőkből  alakított  sok 
tagú  tanács  próbálja  azt  véghezvinni,  a  mit  III.  Eduárd, 
IV.  és  V.  Henrik  mindig  egyöntetű  akarat  szerint  intéztek. 
Nem  lehet  tehát  csodálkozni,  hogy  a  százados  franczia 
küzdelmet  nem  birják  sikerrel  folytatni.  A  franczia  ügyek 
élén  álló  berezeg  Burgunddal  szövetkezik,  míg  helyettese, 
a  ki  a  belügyeket  kezeli,  saját  egyéni  érdekében  harczot 
folytat  vele. 

Egymásnak  ellenségei  vezetik  az  angol  sereget  a  con- 
tinensen.  Az  ügyek  egységes  és  következetes  intézését  kap- 
kodó és  ellentétes  irányoknak  hódoló  politika  váltja  föl. 

Mivel  VI.  Henrik  nagykorusítása  után,  helyesen,  békés 
politikát  követ,  neki  kell  megadnia  a  kudarcznak  az  árát.  Az 
állam  veresége,  a  mely  jórészt  a  nagyok  túlságos  hatalmának 
a  következménye,  még  növeli  a  vész  forrását,  mert  aláássa  a 
kormány  tekintélyét  és  fokozza  az  elégedetlenséget.  A  béke 
létrejötte  után  azok  az  erők,  a  melyeket  előbb  a  külső 
ellenség  foglalkoztatott,  fölszabadulnak  és  a  belső  viszályok 
tüzét  élesztik. 

Bekövetkezik  e  helyzet  természetes  végső  következ- 
ményé: a  polgárháború  folytonossága.  A  király  feje  fölött 
dulakodnak    a  főurak.    A    kik    eddig    politikai    befolyásért 

vagy  magánérdekeikért  küzdöttek,  most  magáért  a  koro- 
náért futnak  versenyt.  Egyéni  és  családi  ambitiók  marczan- 
golják  az  ország  testét.  A  gentry,  a  mely  az  aristokratiát 
a  közjogokért  vivott  harczokban  eddig  követte,  vezetését 
most  is  elfogadja  és  pártokra  szakad.  A  parlamentek  a 
háttérbe  szorulnak ;  bábokká  lesznek  a  pártok  kezében ; 
a  katonai  erők  mérkőznek  egymással.  A  győző  a  maga 
akarata  szerint  alakítja  a  választásokat,  s  ezen  az  úton  az 
országgyűlésnek  is  parancsol.  A  törvények  nem  hajtatnak 
végre.  Anarchia  van  az  országban. 

A  dynastiát  az  a  veszély  fenyegeti,  hogy  a  forradalom 
elsöpri. 

A  leghatalmasabb  föur,  Púchárd  yorki  berezeg, kerekedik 
felül  a  hatalomért  vívott  küzdelemben,  s  mint  III.  Eduárd 
egyenes  leszármazottja  követeli  a  trónt.  Halála  után  fia^ 
IV.  Eduárd  el  is  éri  e  czélt.  VI.  Henriket  végleg  megbuktatja. 
Jellemzi  a  helyzetet,  hogy  pár  báró  kiáltja  ki  királylyá,  s 
hogy  a  parlament  csak  utólag  registrálja  a  trónrajutás  tényét. 
Ezzel  a  Lancasterek  parlamenti  királysága  dicstelen  vé- 
get ér. 

A  York-ház  diadala  elvi  fontosságú.  Az  erős  kormány- 
zat szükségének  érzete  mozdította  elő.  Fordulópont,  mely 
azt  jelenti,  hogy  a  nemzet  a  parlamentek  elhatalmasodását 
megelégelte  és  hogy  újra  erősebb  királyságot  akar.  Átmenet 
az  új  korra,  a  Tudorok  régiméjére. 

A  XIV.  és  XV.  század  egymással  összefüggő  esemé- 
nyeinek története  1.  Eduárd  halálával  kezdődik  és  a  Tudo- 
rok trónrajutásával  végződik.  A  parlament,  úgy,  a  mint  a 
XIII.  században  megalakult,  volt  ez  időben  a  fő  kormány- 
zati testület.  Benne  és  általa  próbálták  a  nemzet  életre- 
való elemei  az  országot  igazgatni.  Az  erőviszonyok  ked- 
veztek a  rendeknek,  és  hatalmuk  fokról-fokra  nőtt  a  Plan- 
tagenetek  ellenállása  daczára   is.   Míg  a  királyság  a  végre- 

hajtó  hatalmat  egységesen  birja  kezelni,  a  parlamenti  rend- 
szer jól  működik.  De  az  erők  arányának  természetes  kö- 
vetkezése volt,  hogy  a  parlament  az  üdvös  mértéken  túl 
fejlődött.  Az  1399-diki  forradalommal  a  királyi  hatalmat  is 
maga  alá  veti. 

A  rendek  kormányzata  bizonyos  egyensúlyt  megóvó 
rendszeren  alapnl ;  mihelyt  megszűnik  a  kivülről  való  nyo- 
más, a  mely  az  egyensúlyt  föntartotta,  az  erösebb  elemnek, 
a  nagy  báróknak  zsarnoksága  következik  be.  A  királyság- 
gal szemben  együtt  tartó  rendek  most  hatalmi  érdekek  és 
ambitiók  szerint  oszlanak  meg,  egymás  ellen  fordulnak,  s 
olyan  viszályok  és  harczok  keletkeznek,  hogy  az  állam 
ereje  megbénul  és  anarchikusokká  válnak  az  állapotok. 
A  parlamenti  rendszer  kudarczot  vall.  Elhatalmasodása 
oly  időben,  midőn  még  nem  érett  meg  reá  a  nemzet,  midőn 
a  rendek  egyes  tagjai  a  törvényadta  joggal  nem  elégednek 
meg  és  képesek  a  közakarattal  is  daczolni :  elidegeníti  tőle 
a  nemzet  érzületét  és  előkészíti  a  reactiót.  A  legfélelmete- 
sebb királyok  sem  birták  megtörni,  jogainak  túlsága  azon- 
ban tönkre  teszi.  Az  erős  kormányzat  hiánya  mindenütt 
érezhető.  A  nemzeti  élet  egysége  is  veszélyben  forog.  Az 
egységnek  őre.  az  egység  fogalmával  összenőtt  nagy  nem- 
zeti intézmény,  a  királyság  az  egység  ösztönében  új  támasz- 
tékra  talál  és  új  virágzásnak  indul  Újra  szükség  van  reá. 
Uj  szolgálatokat  vár  tőle  a  nemzet. 

A  történelem  sokszor  a  meddő  körfogás  benyomását 
kelti.  Ügy  tetszik,  mintha  a  fejlődés  sok  vajúdás  és  sok 
küzdelem  után  mindig  ugyanoda  térne  vissza,  a  honnan 
kiindult.  De  ez  gyakran  csak  látszat.  Ha  visszaesések  nem 
is  maradnak  el,  pályafutásuk  többnyire  mégis  előbbre 
viszi  a  nemzeteket.  Az  actio  és  reactio  váltakozása  között 
többnyire  fokról-fokra  való  haladás  észlelhető. 

Angliában  is  a  parlamenti    kormányforma   hanyatlása 

ellenére  nem  sQlyed  a  szabadság  ügye  odáig,  a  honnan  ki- 
indult. A  végzett  munka  olyan  eredményekkel  jár,  a  me- 
lyek többé  el  nem  pusztíthatok,  s  a  további  fejlődés  becses 
anyagai.  A  parlament  hosszú  uralma  mély  és  állandó  nyo- 
mokat hagy.  Maga  a  parlament  a  gyakorlati  életnek  meg- 
felelő szilárd  alapra  tesz  szert.  Két  ház  alakul  belőle ;  ügy- 
körük tisztul;  helyes  irányban  oszlik  meg  közöttük  a 
munka.  Az  alsóháznak  az  adómegajánlás  terén  van  kez- 
deményező joga,  a  felsőház  a  birói  hatalmat  gyakorolja,  s 
a  kényes  politikai  kérdésekben  vezet.  A  törvényhozásban 
osztozkodnak.  A  házak  és  a  tagok  privilégiumai  megszilár- 
dulnak. Az  eleven  élet,  mely  a  parlamentben  folyt,  az 
eljárás  szabályait,  a  sikeres  munka  föltételét,  fokozatosan 
kifejti. 

Ha  meg  is  íogy  az  intézményben  az  az  erő,  a  mely 
hatalmának  forrása,  már  oly  szervezetté  alakította  az  elmúlt 
időkben  benne  lüktetett  nemzeti  élet,  hogy  új  szellem  be- 
özönlésével  megint  a  leghatásosabb  munkára  váhk  képessé. 

Azon  sikerek,  a  melyeket  a  parlament  aratott  és  azon 
praerogativák,  a  melyekkel  időről-időre  élt,  megbecsülhe- 
tetlen értékű  prascedensek.  Nem  egy,  a  hatalmi  helyzet 
véletlenének  köszönhető  ténye  később  olyan  alkotmány- 
jogi felfogásnak,  olyan  államjogi  elméletnek  válik  kiinduló 
pontjává,  a  mely  a  modern  parlamentari smus  lényegét 
alkotja.  Az  angol-szász  szabadságot  a  XIII. -tói  a  XV. 
századig  lefolyt  események  hozzák  folytatólagos  összefüg- 
gésbe a  modern  korral.  A  szabadság  traditiójának  erejét 
pedig  éppen  szakadatlan  volta  tette  súlyossá. 

A   RI:NDI   alkotmány    virágzása    MAGYARORSZÁGBAN 
AZ   ANJOUKTÓL    MÁTYÁS    KORÁIG. 

ELSŐ  RÉSZ. 

A  RENDEK  KÜZDELME  A  KIRÁLYSÁGGAL  ÉS  GYŐZELMÜK 
ZSIGMOND  HALÁLÁIG. 

Magyarország-  Nagy  Lajos  halálával  lép  a  rendi  hata- 
lom nagyobb  szabású  kibontakozásának  korába. 

A  XIII.  században  megindult  szabad  fejlődést  az  An- 
jouk hatalma  megszakította,  de  el  nem  fojtotta.  Újra  kellett 
ébrednie,  mert  az  erőviszonyok  úgy  kívánták.  Nagy  Lajos 
kormánya  kivétel  lehetett  csak,  mert  kivételes  volt  az  ok, 
a  mely  létrehozta:  rendkívüli  egyéniség  találkozása  olyan 
korral,  a  melynek  hozzá  hasonló  férfiura  volt  szüksége. 

Anglia  azon  fejlődésének,  a  melyet  az  imént  ecsetel- 
tem, nálunk  is  meg  kellett  párjának  lennie.  A  királyi  hata- 
lomtól egyesített  rendek  közös  nemzeti  munkásságának, 
párosulva  a  szabadságnak  a  nemzet  szivében  soha  ki  nem 
aludt  és  a  XIII.  században  új  életre  kelt  szellemével,  ná- 
lunk ugyanazokat  az  eredményeket  kellett  szülnie,  mint 
Angliában.  A  történetet  szilárd  törvények  igazgatják.  Egyes 
egyének,  a  politikai  helyzet  alakulásai  módosítják  a  meg- 
levő erők  érvényesülésének  formáját,  időpontját,  mérté- 
két, megadják  a  történelemnek  azon  színgazdagságot,  a 
melynél  fogva  minden  lapja  más  és  más,  minden  részlete 
telve    egyéni    élettel,    úgy    hogy   a   képzeletszülte    bármely 

mesénél  is  sokfélébb  és  érdekesebb ;  de  mind  e  különféle 
tényezők  nem  terelhetik  el  a  nemzetek  életének  folyását  a 
természet  törvényétől  rendelt  mederből ;  nem  birják  azon 
nagy  szabályok  erejét  megtörni,  a  melyeknek  helyes  meg- 
figyelése a  történetet  igazi  tudománynyá  emeli,  s  a  jelen  és 
a  jövő  megítélésénél  segítségünkre  van. 

Magyarországnak  XIV.  és  XV.  századbeli  alkotmányos 
életén  is  nyoma  látszik  az  ezen  időkben  szerepelt  annyi- 
féle ember  gondolkozásának  és  az  ezen  időkben  lezajlott 
annyiféle  esemény  hatásának;  mindannak,  a  mit  véletlen- 
nek mondhatnánk,  mert  véges  elménk  az  okot,  a  mely 
előidézte,  megismerni  nem  képes;  mindannak,  a  minél 
fogva  a  kor  története  minden  más  nép  történetétől  elütő. 
De  ezek  ellenére  a  sok  tekintetben  azonos  múltnál  és  az 
azonos  állapotoknál  fogva  Magyarország  fejlődésének  nagy 
vonásaiban  ugyanaz  a  jelleme  és  ugyanaz  a  lefolyása,  mint 
Angliáénak.  Mint  Angliában,  nálunk  is  a  rendek  jutnak  túl- 
súlyra s  hanyatlik  a  királyság.  I.  Eduárd  és  I.  Lajos  hatalmas 
alakjai  nyitják  meg  a  kort  ;  VI.  Henrik  és  V.  László  árnyék- 
királyok zárják  be.  A  magyar  királyok  sem  birják  a  rájuk  ma- 
radt hatalmat  jobban  megóvni,  mint  angol  társaik.  A  kor  ter- 
mészetes iránya,  a  mely  Francziaországban  és  Németország- 
ban a  királyságot  már  végképp  lefegyverezte,  nálunk  is  érvé- 
nyesül. Csak  azzal  a  különbséggel,  hogy  a  nagy  föladatai 
tudatában  levő  királyság,  valamint  a  nemzeti  érzés  és  azon 
nemzeti  intézmények,  a  melyek  az  egységes  államban  fön- 
maradtak,  úgy  alakították  a  hatalmi  viszonyok  fejlődését, 
hogy  ez  nem  jött  teljes  ellentétbe  az  összesség  életére  nézve 
szükséges  előföltételekkel.  A  decentralisatio  eredménye  nem 
a  localis  függetlenség  győzelme,  hanem  az  országos  sza- 
badság kibontakozása  nálunk  is,  Angliában  is.  Az  egység- 
nek a  múltban  megedződött  védői  meg  tudták  akadályozni, 
hogy  a  kormányzat  gyengesége  a  nemzet  széthullását  vonja 

maga  után.  Anglia  és  Magyarország,  szemben  Európa  többi 
népével,  e  korban  is  megőrzik  fejlődésüknek  azon  Jellemét, 
a  mely  a  belső  egység  következménye  volt  mindkettőjöknél. 

De  ha  a  kormányzat  gyengeségéből  származó  leg- 
nagyobb bajt  a  magyarok  és  az  angolok  el  is  kerülik,  a 
rendek  túlhatalma  sem  Angliában,  sem  nálunk  nem  válik 
be.  Oly  chaoszt  támaszt,  mely  a  királyi  reactiót  készíti  elő. 

Ez  sem  véletlen.  Ennek  is  be  kellett  következnie. 
A  rendeknek  olyan  hatalomra  kellett  szert  tenniök,  a  me- 
lyet állandóan  jóra  nem  fordíthattak.  Csak  kivételesen  nagy 
férfiak  vezetése  mellett  lehetett  arra  számítani,  hogy  a  közép- 
kori társadalom  nem  él  vissza  azzal  a  hatalommal,  a  melyet 
szerezhetett.  Kivételesen  nagy  férfiak  pedig  folytonosan  nem 
adatnak  a  nemzeteknek. 

A  rendek  térhódítása  nagyrészt  ugyanazon  eszközök 
segítségével  és  ugyanazon  a  módon  történik  nálunk,  mint 
Anghában. 

A  hatalmi  viszonyok  a  rendeknek  kedveztek,  mert  az 
ország  hadi  erejének  készenlétben  levő  legjelentékenyebb 
részét  nálunk  is  a  főnemesség  szolgáltatta. 

Már  az  Árpádok  idejében  is  a  fegyverben  állott  nem- 
zet ereje  volt  a  királyság  korlátja,  azóta  pedig  ez  az  erő 
oly  szervezetre  talált,  a  mely  megkönnyítette,  hogy  a  király 
ellen  is  forduljon. 

Láttuk,  hogy  Nagy  Lajos  óta  a  nagyok  bandériumai 
alkották  az  activ  sereget."^ 

Ezen  az  úton  jutott  a  király  a  legkönnyebben  és  a 
legolcsóbban  mindig  használható  erőkhöz.  A  kincstár  el 
nem  bírta,  hogy  a  várkatonaság  helyett  főleg  királyi  zsol- 
dosokból alakuljon  az  activ  sereg.  A  nagyok  közvetítése 
útján  szerzett  csapatok,  még  ha  fizeti  is  őket  a  király, 
kevesebb   közvetlen   áldozatába   kerültek,  mint   a   minővel 

*  199.  lap. 

járt  volna  saját  seregének  fegyverrel  való  ellátása,  be- 
gyakorlása és  állandó  föntartása.  A  főnemesség  személyes 
és  vagyonbeli  biztossága,  várai  védelme,  tekintélye  és  ha- 
talmi állása  megkívánták  tőle,  hogy  harczosokat  tartson. 
Midőn  velők  a  király  szolgálatába  szegődik,  a  maga  további 
emelkedésének  egyengeti  az  útját,  hazafias  kötelességet  tel- 
jesít, s  a  pénzzel,  a  melyet  embereiért  kap,  anyagi  terhein 
könnyit.  E  rendszerrel  egyaránt  jól  jár  a  király  is,  a  fő- 
nemesség is.  Nagy  Lajos  olasz  hadjáratai  idején  végleg 
el  is  terjed. 

A  hadszervezet,  a  törvény  eltérő  formája  ellenére,  az 
életben  nálunk  ugyanazon  alakot  öltötte  magára,  mint 
Angliában.  A  törvény  nem  változik,  a  nemesség  védelmi 
kötelezettsége  nem  szűnik  meg;  de  azon  hadjáratok  tanul- 
ságainál fogva,  a  melyekben  a  közfölkelésnek  hasznát  nem 
vehették,  új  seregek  keletkeznek,  az  ország  a  főnemesség 
szolgálatában  álló  zsoldosokkal  telik  meg,  s  ők  alkotják  a 
harczi  erő  zömét. 

Ezen  helyzet  hasonló  eredményt  is  szül,  mint  Angliá- 
ban. A  főnemesség  kerül  a  dolgok  élére.  A  katonai  erővel 
a  politikai  hatalom  kezébe  jut. 

A  hadi  erő  zöme,  a  harczot  bíró  katonaság  tekintélyes 
része  nem  a  királynak  engedelmeskedik,  hanem  a  nagy 
uraknak,  a  kikben  hatalmuk  és  tett  szolgálataik  oly  becs- 
vágyat keltenek,  hogy  könnyen  összetűzhetnek  a  király- 
lyal.  A  rendszer,  a  mely  legalkalmasabb  volt,  hogy  az 
országnak  elégséges  hadi  erőt  adjon,  nem  bírja  bizto- 
sítani, hogy  ez  az  erő  csak  országos  czéloknak  szolgáljon. 
A  királynak  nem  ad  kezébe  oly  eszközt,  hogy  vele  tekin- 
télyét föntarthassa  és  saját  politikáját  érvényre  juttathassa. 
A  királyság,  a  mely  legfőbb  feladatait  nagyrészt  kölcsön- 
vett erőkkel  bírja  megoldani,  fonák  helyzetbe  jut.  Oly  erők 
környezik,  a  melyeket  nem   könnyű   kezelni,   a   melyeknek 

szerencsés  kíníilméiiyek  között  is  csak  nagy  egyéniség  tud 
parancsolni. 

Mikor  a  várrendszer  szolgáltatta  az  activ  sereg  zömét, 
a  királynak  nagyobb  erkölcsi  hatása  volt  a  hadi  erőre,  mint 
most.  A  mikor  magánembertől  függő  szervezett  tekintélyes 
liadi  erő  még  kevés  volt  az  országban,  lázadást  csak  álta- 
lánosabban érzett  sérelem,  vagy  legalább  is  egy-egy  vidék- 
nek nagyobbfokii  elégedetlensége  támaszthatott,  holott  a 
változott  helyzetben  egy  úr  is  képes  a  királylyal  szembe- 
szállani.  Azelőtt  nem  bírt  a  király  a  nemzet  érzelmeivel 
és  fölfogásával  ellenkező  politikát  katonai  erővel  érvénye- 
síteni; most  egyes  embereken  sem  foghat  ki.  Azelőtt  az 
egymással  szövetkezett  rendekkel  kellett  számolnia;  ma 
egyesek  is  daczolhatnak  vele. 

Ez  a  helyzet  okozta  a  nehézségeket,  a  melyekkel  a  ki- 
rályságnak küzdenie  kellett.  Csak  a  legóvatosabb  magatar- 
tással tarthatta  fönn  tekintélyét.  Politikájának  sikere  attól 
függött,  hogy  miként  tnd  a  főnemességgel  megférni.  Ha 
leghatalmasabb  tagjaival  egyetértett,  büntetlenül  véthetett 
a  törvények  ellen  is.  Ha  ellentétbe  jött  velők,  tarthatat- 
lanná lett  a  helyzete.  Korlátlan  hatalommá  nem  lehetett, 
mert  ebben  a  vállalkozásában  a  nagyok  nem  támogatták 
volna.  Vele  szemben  a  szabadságot  biztosította,  hogy  az 
uralom  és  a  függetlenség  hagyományaiban  nevelkedett,  s  az 
alkotmányos  korlátokat  önérdekénél  fogva  is  megvédő  fő- 
nemesség szolgáltatta  a  katonaság  zömét. 

Időközben,  igaz,  a  török  veszély  hatásánál  fogva  a 
magyar  királyoknak  sikerült,  a  mit  Angliában  hiába  próbál- 
tak elérni.  A  védelem  szorongató  szüksége  miatt  Zsigmond 
idejében  szigorú  és  általános  hadi  kötelezettséget  állapíta- 
nak meg. 

De  az  új  rend  sem  biztosítja  a  király  túlsúlyát.  A  rendek 
kezében   marad   a   fegyver.  A  hatalom    megoszlását  mégis 

módosítja.  A  királyt  jobb  helyzetbe  juttatja,  mert  növeli  a 
köznemesség  katonai  erejét,  ezt  meg  a  király  az  oligarchia 
ellensúlyozására  fordíthatja. 

Miként  láttuk,  Angliában  a  kard  nem  volt  az  egyetlen 
fegyver,  a  melylyel  a  rendek  a  király  ellen  élhettek.  A  ha- 
talmi kérdésekben  véres  polgárháború  helyett  nem  egyszer 
döntött  az  alkotmányos  eszközöknek  békés  küzdelme.  Ná- 
lunk még  nem  volt  ez  így.  A  XIII.  század  jogfejlődése  e 
részben  különböző  utakra  terelte  a  két  országot. 

Anghában  az  időről  időre  megszavazott  hadi  adók 
nélkíil  a  király  franczia  hadjáratait  nem  folytathatja,  s  ezért 
kénytelen  a  parlament  jóakaratát  keresni.  Nálunk  az  adó 
a  nemességnek,  azaz  a  vagyonos  osztálynak  mentessége 
következtében  az  ország  költségvetésének  kis  részét  teszi; 
ha  a  rendesnél  több  pénzre  van  a  királynak  szüksége, 
nem  adó  útján  segít  magán,  hanem  zálogba  ad  egy-egy 
birtokot,  vagy  kölcsönt  köt. 

A  királynak  állandó  jövedelmei  vannak.  Földbirtoka,  a 
vámok  stb.  a  pénzforrásai. 

A  jobbágyok  után  fizetett  adó  is  állandó  tétel,  úgy 
hogy  szabály  szerint  nem  a  parlament  látja  el  az  államot 
pénzzel.  A  pénz  megszavazása  tehát  még  nem  oly  rende- 
sen használható  hatalmi  eszköz,  mint  Angliában.  Csak  e 
korszak  vége  felé  kezd,  miként  még  látni  fogjuk,  azzá  lenni. 

A  rendek  befolyását  legtöbbnyire  még  csak  az  anyagi 
erő  biztosítja.  A  mi  Angliában  a  végső  eszköz,  nálunk 
még  az  egyetlen  folytonosan  használható.  Ha  a  királyság 
jövedelmei  elegendők  lettek  volna  nagy  zsoldos  sereg  eltar- 
tására, e  jövedelmeknek  állandóságánál  és  a  parlamenttől 
való  függetlenségénél  fogva  könnyen  veszedelmessé  válható 
erőre  tehetett  volna  szert.  így  ennek  lehetősége  ki  volt 
zárva.  Hatalma  korlátolt,  mint  az  angolé,  azon  különbség- 
gel, hogy  nálunk  határt  főleg  a  katonai  erő  szab  neki. 

A  békés  kényszerítés  módját  noliezebbon  nélkülöztük 
volna,  ba  ej^y  véletlen  körülmény  nem  jeni  közl)e.  Dynastiáink 
gyakori  magvaszakadása  a  királyt  a  nemzet  akaratának  tisz- 
teletben tartására  szorítja.  Angliában  I.  Ednárd  óta  a  fiú 
örökjoga  végleg  megszilárdnl;  nálnnk  ellenben  ezen  idők 
közben  domborodik  ki  a  választás  joga.  Nagyrészt  ennek 
tnlajdonítandó,  hogy  a  Plantagenetek  sokkal  keményebben 
állottak  helyt  praerogativáikért,  s  hogy  szívósabb  ellenállást 
fejtettek  ki  a  rendekkel  szemben,  mint  ama  kor  magyar 
királyai. 

A  mi  az  Árpádok  idejében  történt,  ismétlődik.  Miként 
a  XIII.  században,  most  is  a  magyar  királyok  kevésbbé 
állanak  ellen  a  rendeknek,  mint  az  angol  királyok.  Ke- 
vesebb küzdelembe  kerül  a  magyar  szabadság,  mint  az 
angol.  A  magyar  korona  szabadabbelvú  poUtikát  folytat, 
mint  az  angol. 

Ezen  általános  megjegyzések  után  nézzük,  hogy  ha- 
zánkban miként  terjedt  a  rendek  befolyása,  s  hogy  saját- 
ságos viszonyaink  között  hogyan  ment  végbe  nálunk  azon 
processus,  a  melyet  az  imént  Angliában  szemléltünk. 

Az  Anjouktól  nagyra  emelt  királyi  hatalom  gyorsan 
összeomlott.  Közrehatottak  erre  azok  az  általános  nagy 
okok,  a  melyekről  az  imént  szólottam,  s  a  személyes  be- 
folyások. 

Az  idők  méhében  nyugvó  fejlődés  magvai  ilyenkor 
szoktak  meglepő  gyorsasággal  kikelni  és  megérni.  Az  elő- 
készített változások  oly  rohamosan  következnek  be,  hogy 
a  felületes  szemlélő  csudás  ugrást  lát  ott,  a  hol  a  fejlődés 
egészen  természetes. 

Valamint  Angliában  I.  Eduárd  erős  kormányzatát  át- 
menet nélkül  II.  Eduárd  gyönge  uralma  váltja  fel,  úgy 
intézte  nálunk  is  a  sors  szeszélye  a  dolgok  alakulását. 
Mária  uralkodása  egyszerre  világossá  teszi,  hogy  az  Anjouk 

hatalma  kivétel  volt,  s  hogy  az  államban   a  rendek  szava 
a  súlyosabb. 

Nem  lehet  biztosan  megállapítani,  hogy  a  törvénytelen 
módon  folyt  kormányzat,  a  nöi  uralom  gyengesége,  vagy 
személyes  sérelmek  voltak-e  a  királynő  ellen  indított  moz- 
galom íöokozói;  de  tény,  hogy  a  tengernek  addig  sima 
tükrén  egyszerre  oly  hullámok  támadnak,  hogy  a  hajó, 
mely  fönséges  biztossággal  folytatta  útját,  játékszere  lesz 
a  természet  tomboló  erejének.  A  nagyok  elfordulnak 
Máriától.  Hiába  próbálja  ö  az  aranybulla  megerősítésével,  az 
országgyűlés  egybegyűjtésével  az  áramlatot  föltartóztatni. 
Nápolyi  Károly  köré  csoportosulnak  az  elégedetlenek. 

Híven  jellemzi  az  egész  forradalmat  a  sarokba  szorí- 
tott királynő,  midőn  azt  mondja:  « Gyönge  asszony  nem 
képes  büszke  és  rakonczátlan  nemzetet  kormányozni ».  Igaza 
volt.  Férfm  is  ritkán  ütötte  meg  a  kellő  mértéket.  A  kik 
az  ország  véderejét  szolgáltatják,  a  kiknek  katonáik  és 
váraik  vannak,  a  nagybirtokú  főnemesek  csak  kivételes 
egyéniség  előtt  hajoltak  volna  meg. 

A  győzelmes  forradalom  eredményét  az  országgyűlés 
önti  törvényes  formába.  A  királynők  lemondanak.  Károlyt 
az  ő  jelenlétükben  az  országgyűlés  király lyá  választja. 

De  nemsokára  Károlytól  is  elfordulnak  az  urak,  s  meg- 
gyilkoltatása után  a  királynő  minden  akadály  nélkül  átveszi 
a  kormányt.  Garainak  serege  adja  neki  vissza  a  koronát, 
a  melyet  a  Horváthyak  vettek  el  tőle. 

A  nápolyi  párt  a  délvidékekre  szorul,  a  Horváthyak 
hatalmi  körébe.  Ekkor  történik  meg,  hogy  egy  véletlen 
Máriát  e  fractio  kezébe  juttatja;  megrohanják  és  fogságba 
vetik. 

A  főnemesség  és  nemesség  azonban  híve  maradt  a 
törvényes  rendnek.  Erélyes  nemzet,  önálló  initiativára  képes 
társadalom    veszélyessé    válhatik   a   trónra   nézve    is;    ha 

azonban  e  társadalom  hűségén  rést  nem  engednek  ej- 
tetni, ])iztosabb  támasz  ez  az  engedelmesebb  tömegnél. 
Egy  szerencsétlen  véletlen,  egy  kndarcz  nem  egy  despotát 
semmisített  meg.  Szabad  nemzet  nralkodójával  nehezebben 
esik  ez  meg.  A  magára  maradt  nemzet  tud  magán  segíteni. 
Erélyt  és  okos  actiót  bír  kifejteni.  A  gyógyszer,  a  mely  árt, 
használhat  is.  Az  erö,  a  mely  rombolhat,  védeni  is  képes. 

Most  is  így  történik.  A  nemzet  vezető  elemei  ország- 
gyűlést hirdetnek.  Úgy  látszik,  hogy  a  bajok  forrását  rossz 
tanácsok  követésében  látták.  Ezért  kimondják,  hogy  ezen- 
túl a  tanácsosok  ne  csak  a  király  és  önmaguk  érdekét, 
hanem  az  országét  és  a  szent  koronáét  is  szolgálják.  A  ki 
ezt  megszegi,  csúfosan  zárassék  ki  a  tanácsból.  Hogy  a 
nemességet  is  megnyugtassák,  megállapítják,  hogy  a  tanácsba 
a  bárókon  és  főpapokon  kívül  előkelő  köznemeseket  is 
fogadjanak  be.  Úgy  tetszik,  hogy  a  lázadást  annyira  iga- 
zoltnak tartották,  hogy  a  közbocsánat  és  a  béke  politikáját 
követik.  Az  aranybulla  szellemében  kikötik,  hogy  ha  a  ki- 
rálynő ettől  el  akarna  térni,  senki  sem  tartozik  őt  benne 
támogatni,  sőt  nyiltan  ellent  kell  mondani  szándékának. 

Érdekes  határozatok  ezek.  A  nemzet  föntartja  királyát, 
de  megszabja  a  politikáját.  Megvédi  a  trónt,  de  korlátolja 
hatalmát. 

Ugyanez  a  politika  diadalmaskodik,  midőn  a  még  fogoly 
Mária  férjét  királylyá  választják.  Zsigmond  trónraemelésé- 
nek czélja  a  törvényes  rend  megvédése  a  pártütőkkel 
szemben ;  de  a  rendek  magukról  és  szabadságaikról  sem 
feledkeznek  meg. 

Zsigmond  a  maga  pártja  vezéreivel,  valószínűleg  az 
ország  leghatalmasabb  dynastáival,  mielőtt  királylyá  választ- 
ják, íormaszerű  szerződést  köt,  a  melyben  fogadja,  hogy 
az  ország  szabadságát  meg  fogja  őrizni,  boszut  a  történ- 
tekért  senkin   sem  fog   állani   és   őket  külön  védelmében 

fogja  részesíteni.  Kikötik,  liogy  idegeneket  nem  fog  állam- 
hivatalokban alkalmazni,  hogy  egyiköket  sem  fogja  mind- 
nyájuk megegyezése  nélkül  ezen  szövetségből  kirekeszteni, 
s  ha  ezt  mégis  tenné,  ha  a  szerződést  megszegné,  a  töb- 
binek joga  legyen  neki  az  engedelmességet  felmondani  és 
ellene  állást  foglalni. 

E  szerződés  a  közállapotoknak  hű  tükre.  Mély  be- 
tekintést enged  a  kor  szellemébe.  A  fegyveres  ellenállás 
jogára  alapítja  a  közszabadságot.  A  nagyok  fegyveres  ereje 
lévén  a  királyságnak  egyetlen  hathatós  korlátja,  sűrűn 
gondoskodnak  róla,  hogy  törvénynél  fogva  is  élhessenek 
ezen  erővel.  A  főnemesek  óriás  hatalmát  bizonyítja,  hogy  ők 
intézkednek  a  koronáról,  s  hogy  velők  mint  egyenlő  féllel 
szerződik  a  király.  Az  engedelmesség  kötelessége  csak  föltéte- 
les ;  csak  az  esetben  áll  fönn,  ha  a  király  Ígéreteit  megtartja. 

A  király  hatalmának  sülyedését  tanúsítja,  hogy  egyes 
alattvalóival  köt  ilyen  kétoldalú  szerződést.  Kivetkőzik  a 
souverainitás  jellegéből.  Állása  inkább  egy  érdekszövetség 
fogadott  vezéréhez  hasonlít,  mint  az  Isten  kegyelméből  való 
királyéhoz. 

Gyors  hanyatlásában  idáig  jutott  el  a  Nagy  Lajos 
idejében  hatalmas  királyság.  Az  ő  nagy  egyénisége  által 
engedelmességre  hajtott  főrendekben  fölülkerekedett  az 
ősi  szilaj  Ság  és  az  uralom  vágya.  Gyönge  növel  szemben 
túlsúlyuk  korlát  nélkül  érvényesült.  Ök  az  állam  igazi 
urai.  Máriát  egyszer  megfosztják  trónjától,  majd  vissza- 
helyezik oda  és  megvédik  a  praetendens  ellen.  Midőn  elé- 
gedetlenek voltak  vele,  leköszönésre  kényszerítették;  mi- 
dőn megbékülnek  vele,  balsorsában  is  kitartanak  mellette. 
Nem  rendelik  magukat  alá  királyuknak,  de  azt  sem  engedik 
meg,  hogy  egy  vidék  új  urat  tukmáljon  rájuk.  Annyira 
mindenhatóknak  tartják  magukat,  hogy  Mária  mellé,  tudtán 
kívül,  de  az  ő  érdekében  uj  királyt  választanak.  A  souve- 

i'ainitás  addig  szokatlan  ilyen  dualisniusának  megalakítá- 
sával bebizonyítják,  hogy  a  nemzet  igazán  nra  sorsának, 
a  mennyiben  magáról  a  koronáról  még  akkor  is  rendelke- 
zik, a  mikor  van,  a  ki  viseli. 

Nehéz  helyzetbe  juttatja  Zsigmondot  és  nagy  vesze- 
delmek csiráját  rejti  magában,  hogy  ö,  a  ki  ily  lealacso- 
nyító körülmények  között  foglalja  el  a  trónt,  a  királyság 
fenségéről  képződött  fölfogásánál  fogva  a  kezdetnek  meg- 
felelő szerepet  nem  akarja  végigjátszani.  Ha  nem  is  indí- 
totta a  király  teljhatalmának  helyreállítására  irányuló  olyan 
öntudatos  terv,  mint  II.  Richárdot,  azon  van  ő  is,  hogy 
a  rendektől  kapott  hatalmat  saját  akarata  szerint  kezelje. 
Hasonlóan  Richárdhoz,  önkényre  hajlik. 

Megígérte,  hogy  külföldieknek  nem  oszt  hivatalt  és 
adományokat,  de  nem  váltja  be  szavát.  Külföldiekkel  vétet 
magát  körül,  általuk  szeretné  az  országot  kormányoztatni. 
Szószegései  közül  ez  fáj  a  legjobban  a  hatalmas  főnemes- 
ségnek.  Nemzeti  érzületét  is,  személyes  érdekeit  is  sérti, 
hogy  azon  hatalom  és  azon  méltóságok,  a  melyekre  a  maga 
vére  áldozatával    szerzett   érdemet,  jövevényeknek  jutnak. 

Az  is  bántja  a  közérzületet,  hogy  Zsigmond,  a  ki 
különös  jogczím  nélkül  választásnak  köszöni  koronáját,  a 
rendek  megkerülésével  rendelkezett  az  örökségről,  s  hogy 
ő,  a  kit  a  fegyveres  ellenállás  törvényességének  álláspont- 
jából kiinduló  főrendek  ültettek  a  trónra,  a  megígért  am- 
nestia  ellenére  törvényes  eljárás  nélkül  fejeztetett  le  nem 
egy  pártütőt.  Ebben  hívei  önmaguk  biztosságát  látták 
fenyegetve. 

Sérelmet  okoz  az  is,  liogy  a  király  a  törvény  ellenére 
a  korona  vagyonát  elpazarolja.  Jellemzi  Zsigmond  önké- 
nyes hajlamát,  hogy  egyszer,  pedig  már  sok  keserű  tapasz- 
talás után,  okiratban  világosan  érvénytelennek  nyilvánítja 
azon  törvényt,  a  melyet  a  rendekkel  együtt  hozott. 

Mint  Anglia  királyai,  Zsigmond  is  abból,  hogy  a  király 
a  törvény  forrása  és  hogy  a  törvények  az  ö  nevében 
hozatnak,  formál  rá  jogot,  hogy  eltérjen  a  szokástól,  a  mely 
szerint  törvényt  csak  a  rendekkel  együtt  hozhat  vagy  módo- 
síthat. 

Az  ilyen  tények,  főleg  ha  azon  nagyok  érdekét  sértik, 
kik  királylyá  tették,  minden  pillanatban  koczkára  vethetik 
Zsigmond  trónját. 

Az  Anjouk  üzelmei,  a  horvát-szlavón  helyi  körülmé- 
nyekben kedvező  talajra  találva,  a  déh  vidéket  állandó 
forrongásban  tartják,  s  Zsigmond  helyzetét  még  nehezebbé 
teszik.  Az  egyes  elégedetlen  urak  támasztékra  találnak  a 
lázadás  ezen  állandó  fészkében,  a  honnan  a  törvényes 
rend  ellen  időről-időre  megújuló  támadásokat  intéznek. 

Ezen  gyakori  küzdelmeinél  fogva  Zsigmond  az  ő  párt- 
ján maradt  nagyok  befolyása  alá  kerül.  Mert  trónprasten- 
dens  támadt,  nem  lehet  el  azok  segítsége  nélkül,  a  kik  a 
trónra  emelték. 

A  magyar  nemesség  nem  volt  abból  a  fajtából  való, 
hogy  vérét  ontsa  olyan  kormányzatért,  a  mely  szabadságát 
sérti  és  érdekeit  mellőzi.  A  nemzet  többsége  nagy  önálló- 
sággal folytatta  azt  a  politikát,  a  mely  Zsigmondot  föl- 
emelte. Nem  akarja  a  nápolyi  királyt  elfogadni ;  de  Zsig- 
mondtól is  megköveteli,  hogy  váltsa  be  ígéreteit.  Egyik 
tényezőtől  sem  engedi  magát  kihasználtatni ;  mind  a  kettő- 
vel saját  hasznát,  önálló  politikájának  diadalrajutását  moz- 
díttatja  elő. 

Zsigmondot  sok  kemény  csatában  megvédik  a  párt- 
ütők ellen.  De  ha  meggyőzödnek  róla,  hogy  vele  sem  biz- 
tosítják érdekeiket,  készek  ellene  is  fegyvert  fogni.  Nem 
engedték  meg^  hogy  a  délvidéki  párt  a  királyt  trónjától 
megfoszsza;  de  ha  nincsenek  vele  megelégedve,  maguk 
vállalkoznak  reá.  Ugyanaz  a  párt,   a   mely   csak  az   imént 

küzdött    érette,    korináiiyzíita   irányának    megváltoztatására 
kényszeríti. 

Zsigmond,  valószínűleg  azért,  hogy  a  főnemesség  ha- 
talmát ellensúlyozza,  most  először  meghívja  az  ország- 
gyűlésre a  városok  képviselőit.  De  ez  sem  segít  rajta. 
A  polgárság  súlya  még  csekély.  A  hatalmi  mérleghen  ke- 
veset nyom.  Zsigmond  talán  azt  hitte,  hogy  a  nagyrészt  ide- 
gen származású  polgárság  segítségével  megakaszthatja  a 
főnemességnek  a  külföldi  kegyenczek  ellen  irányuló  actióját. 
Ha  ez  volt  a  terve,  kudarczot  vallott  vele. 

Az  országgyűlésnek,  úgy  tetszik,  mégis  a  főnemesség 
szahott  irányt.  Eddig  követett  politikája  érvényesül  benne 
az  egész  vonalon. 

Ezen  politikának  megfelelt,  hogy  a  törvény  egyik  éle  a 
nápolyi  párt,  a  másik  azon  sérelmek  ellen  irányult,  a  melyek- 
kel a  nemesség  eddig  is  küzdött. 

Kimondja,  hogy  birtokot  vagy  hivatalt  idegennek  nem 
szabad  adományozni.  Megköveteli,  hogy  három  hónapon 
belől,  egyes  megnevezett  urak  kivételével,  minden  külföldi 
udvaroncz  hagyja  el  az  országot.  Az  országgyűlés  az  arany 
bulla  megerősítését  is  eléri. 

Zsigmond  a  hozott  törvényeket  nem  hajtja  végre. 
Királyi  prserogativáiból  azt  a  jogot  meríti,  hogy  az  ország- 
gyűlésnek a  birtok  és  a  zálogjogra  vonatkozó  határozatait 
önhatalmúlag  érvényteleneknek  jelentse  ki.  Az  idegenek 
nem  távoznak  az  országból.  Zsigmond  adományokkal  gaz- 
dagítja kegyenczeit.  Az  egyre  gyarapodó  elégedetlenség 
végre  kitör.  Ugyanazok,  a  kik  a  király  harczait  végigküz- 
dötték,  fegyvert  ragadnak  Zsigmond  ellen.  Az  ő  szemökben,  a 
kik  nem  azért  harczoltak  és  véreztek,  hogy  mellőztessenek, 
a  király  magatartása  hálátlanság  is.  Azt  tartják,  hogy  a  kik 
trónra  emelték  és  a  kiknek  köszönhette,  hogy  rajta  meg- 
állliatott,  onnan  le  is  taszíthatják. 

Ugyanazok  a  férfiak,  a  kik  az  imént  a  nápolyiak  ellen 
harczoltak,  Zsigmond  letételét  határozzák  el.  Miután  sze- 
mére vetették  törvénytelen  tetteit,  az  idegeneknek  az  ország- 
ban maradását,  s  figyelmeztetésöknek  foganatját  nem  látták^ 
reá  rohannak.  Zsigmond  azzal  fogadja  őket:  « Királyotok 
vagyok,  hűséggel  tartoztok  nekem  »>.  De  szavainak  nincs 
hatása.  A  nagyoknak  nem  imponál  a  királyi  nimbus. 
Széchényi  Simon  azt  feleli  Zsigmondnak  :  « Azért  jöttünk, 
hogy  elűzzük  az  idegeneket;  ha  ebbe  belenyugszol,  kirá- 
lyul megtartunk,  ha  megtagadod,  foglyunk  leszel,  nem 
királyunk.  »>  És  beváltja  szavát. 

A  főnemesség  nagy  tekintélyéről  tanúskodik,  hogy  az 
egész  ország  magáévá  teszi  határozatát.  Az  ország  minden 
hatósága  engedelmeskedik  az  új  kormánynak. 

Zsigmond  politikájáról  azt  mondottam,  hogy  hasonlít 
II.  Richárdéhoz. 

Két  évvel  azután  (1401),  hogy  Richárd  trónját  a  for- 
radalom (1399)  földöntötte,  Zsigmondot  hasonló  sors  éri. 
A  királyság  aggressiója  vereségét  idézi  elő  úgy  nálunk^ 
mint  Angliában.  A  katonai  hatalommal  bíró  rendek,  a 
kiket  a  közvélemény  is  támogat,  erősebbeknek  bizonyulnak 
a  királynál. 

Richárd  bukása  végleges,  mert  sokkal  rendszeresebb 
ellentétbe  helyezkedett  az  alkotmánynyal,  mint  Zsigmond, 
s  így  egészen  magára  maradt;  továbbá  azért,  mert  van 
alkalmas  utódja.  Zsigmondot  megmenti,  hogy  egyes  nagy- 
hatalmú urak  vele  tartanak,  s  hogy  nincs  megfelelő 
örökös.  A  nápolyihoz  csatlakozni  nem  akarnak,  a  kik 
eddig  mindig  ellene  foglaltak  állást.  Egy  olyan  dynastia 
győzelme,  a  melyet  az  ország  már  visszautasított,  mindig 
rázkódásokkal  fenyeget,  a  melyektől  leginkább  azok  retteg- 
nek, a  kik  a  trónviszályt  ezen  dynastia  ellen  döntötték  el. 
Nem  áll-e  rajtuk  boszut  az  új  király?  Az  a  sok  új  ember, 

a  ki  az  ö  hálájára  számít,  inert  nélkülözött  miatta  és  ki- 
tai'tott   iiu'llclte,  nem  kerekedik-e  fölül? 

A  nápolyin  kívül  egyszerre  három  pnjetendens  is  támad. 

Az  ország  polgárliáború  veszedelmében  forog. 

A  nagyok  látják,  hogy  e  csapást  csak  Zsigmond  vissza- 
fogadásával kerülhetik  el.  Gzéljuk  amúgy  sem  volt  letétele. 
Régi  politikájukat  vele  szemben  csak  azért  változtatták 
meg,  s  a  végső  eszközhöz  csak  azért  folyamodtak,  mert 
lemondottak  a  reményről,  hogy  Ígéreteit  beváltja  és  hogy 
szabadságaikat  tiszteletben  tartja.  Mihelyt  alapos  okuk  volt 
a  íeltevésre,  hogy  megváltozik,  természetes,  hogy  vissza- 
tértek eredeti  álláspontjukhoz.  Mihelyt  bizonyságát  látták, 
hogy  Zsigmond  tanult  az  eseményekből  és  szakít  a  múlt- 
tal, a  leghelyesebbnek  tetszett  nekik  uralma  visszaállítása. 
Garainak  sikerült  is  e  hitet  bennök  fölkelteni.  Ö  és  Zsig- 
mond néhány  barátja,  kik  a  helyzet  kényszerűségénél  fogva, 
vagy  talán  múlékony  elégedetlenségből  a  pártütőkhöz  csat- 
lakoztak, a  béke  helyreállítására  vállalkozhattak. 

Létre  is  jött  a  megegyezés.  Az  idegenek  kivonultak  a 
várakból;  teljes  amnestia  biztosíttatott;  Zsigmond  újra 
elfoglalta  a  trónt;  de  most  igazán  a  nagyok  kegyéből. 

Miként  viselkedik  Zsigmond  ezután,  belenyugszik-e  az 
erőviszonyok  következményébe,  vagy  pedig  folytatja-e  el- 
lene a  küzdelmet:  ezen  fordult  meg  további  sorsa. 

Zsigmond  még  nem  tanult  eleget.  Még  nem  alkalmaz- 
kodik a  körülményekhez;  egy  lépéssel  azonban  közeledik 
a  helyes  politika  felé.  A  törvényekkel  nem  sokat  törődik, 
de  rajta  van,  hogy  a  főuraknak  legalább  egy  részét  magá- 
hoz csatolja.  Ennyiben  változik  magatartása. 

Belátja,  hogy  biztos  hazai  támogatás  nélkül  nem  bol- 
dogulhat. Eddig  külföldiekkel  szerette  magát  környeztetni, 
mostantól  fogva  Garai  lesz  a  főembere.  Az  adomány  levél- 
ben,  a   melylyel    iránta   háláját    leiójja,  az  ő  munkájának 

mondja,  hogy  elkerülte  a  száműzetést,  sőt  a  halált,  s  hogy 
visszafoglalhatta  a  trónt.  Nagy  szó  ez  egy  királynak  a  szájá- 
ban. Nehezen  szánja  el  magát  annak  a  lesújtó  igazságnak 
a  kimondására,  hogy  alattvalójának  köszöni  a  koronát.  Füg- 
gésbe helyezkedik  tőle,  ha  megteszi.  Zsigmond  kiszabadu- 
lása után  eljegyzi  magának  Czillei  Borbálát,  Garai  sógornéját, 
daczára  annak,  hogy  már  egy  idegen  herczegnövel  váltott 
jegyet.  Fölébe  helyezi  a  főnemesekkel  való  jó  viszonyt  egy 
külföldi  fejedelmi  családdal  szemben  vállalt  kötelezettségé- 
nek. A  .tapasztalás  tanította  meg  reá,  hogy  trónját  a  kül- 
íold  meg  nem  védheti,  s  a  hazaliakban  kell  támaszt  keresnie. 

De,  ismétlem,  Zsigmond  még  mindig  nem  tanult  ele- 
get. Talán  éppen  azért,  mert  az  ország  legnagyobb  tekin- 
télyű főurait  a  személyes  érdekek  kapcsával  magához  bi- 
lincselte, a  törvény  ellen  mer  cselekedni.  Az  osztrák  ber- 
ezegnek odaígéri  az  örökjogot  Magyarországhoz.  Külföldinek 
közjavadalmakat  ad  zálogba. 

Mindez  és  a  nápolyi  párt  izgatása  újra  veszélybe 
dönti  trónját.  Általános  nagy  fölkelés  támad.  A  nápolyi 
erejének  végső  megfeszítésével  száll  síkra,  s  a  főnemesség 
és  a  megyei  nemesség  tekintélyes  részét  megnyeri.  De  ez  az 
utolsó  nagy  vihar  is  szerencsésen  elhúzódik  Zsigmond  feje 
fölött.  Valószínű,  hogy  a  pápa  beavatkozása  is  sérti  a  nem- 
zet függetlenségi  érzését  és  ártalmára  van  a  nápolyi  ügyének. 
László  király  lassúsága  is  előmozdítja  a  kudarczot.  Zsig- 
mond győzelmének  föokozója  azonban  mégis  Garai,  Czillei 
és  Perényi  hűsége  és  hadi  erejök. 

Ekként  elmúlik  a  veszély,  de  állandó  nyomokat  hagy 
maga  után.  Ez  a  kemény  leczke  végre  rábirja  Zsigmondot 
az  erőviszonyoknak  megfelelő  kormányzásra.  Belátja,  hogy 
a  győzelmet,  a  melyet  egy  Garainak,  a  főnemesség  katonái- 
nak köszönhet,  nem  zsákmányolhatja  ki  absolutismus  meg- 
alapítására. A  magyar  nemzet  nem  kovácsolt  önmaga  szá- 

mára  ral)l)iliiicset.  Világossá  vált,  hogy  a  király  politikája 
czélt  nem  érhet,  de  trónját  örökösen  koczkára  teszi.  Még 
ha  győz.  akkor  sem  teremtheti  meg  a  királyi  ahsolutismust, 
ha  pedig  vereséget  szenved,  elvesztheti  trónját.  Ez  volt  a 
tények  tanulsága. 

Megértette-e  Zsigmond  ezt  az  igazságot?  Úgy  látszik, 
megértette.  Magatartása  változását  azonban  az  a  körülmény 
is  előmozdíthatta,  hogy  elfoglalják  európai  ügyei.  Világtör- 
téneti nagy  kérdéseknek  szenteli  idejét  és  erejét.  Magyar- 
országot magára  hagyja. 

Történetében  új  korszak  kezdődik.  1404-ig  Zsigmond 
ellentétbe  lielyezkedett  a  rendekkel.  A  királyi  hatalommal 
önkénye  szerint  akart  élni.  De  ez  nem  sikerült  neki.  Az 
övéinél  nagyobb  erők  védik  a  rendi  jogokat.  Különös 
szerencséje,  hogy  e  próbálkozása  nem  járt  azzal  az  ered- 
ménynyel, a  melylyel  járt  a  Plantageneteknek  ugyanez  a 
kisérlete.  Zsigmond  megmenekül  a  megsemmisüléstől  és  új 
útra  tér.  A  mihez  Angliában  új  dynastia  kellett,  Zsigmond 
maga  indítja  meg.  Keresi  az  összhangot  a  számottevő 
erőkkel,  s  kormányzati  föladatait  a  rendekkel  közösen 
akarja  megoldani. 

Teljes  amnestiát  ad.  A  sárkány-rend  megalapítása  kül- 
sőleg is  kifejezésre  juttatja  a  király  és  a  főurak  benső  vi- 
szonyát. Közös  lovagi  kötelességek  és  czélok  kötelékei  fű- 
zik őket  egymáshoz.  Zsigmond  még  azt  a  Széchényit  is,  a 
ki  személye  ellen  vétett,  befogadja  a  rendbe. 

A  nagy  jelentőséget,  a  melyet  a  főnemesség  elért,  Garai 
személyesíti.  Mint  nádor  és  a  király  sógora,  mint  Zsig- 
mondnak bizalmi  embere,  a  ki  jó  és  rossz  időkben  hozzá 
egyaránt  hűségesnek  bizonyult,  a  ki  a  királyt  nem  egyszer 
mentette  meg  a  végső  veszedelemtől,  s  a  kiben  e  mellett 
társai  és  nemzete  is  megbíznak,  valóságos  alkirály  lett. 
Harmincz  évnél  tovább   terjedő  nádorsága  alatt  királya  és 

nemzete  bizalmából  olyan  törvényes  és  állami  hatalmat 
gyakorol,  a  minőhöz  foghatóval  azideig  magyar  alattvaló 
nem  bírt. 

A  különbség,  a  mely  közte  és  egy  Csák  Máté  között 
van,  az  Anjouk  munkájának  biztos  mértékét  szabja  meg. 
Garainak  is  van  óriás  birtoka,  sok  vára,  számos  katonája. 
Országos  jelentőségét  azonban  inkább  hivatalától  és  a  király 
és  a  rendek  bizalmától  nyeri.  Csák  is  viselt  országos  hiva- 
talt, de  súlyát  nem  ez  az  állása  határozta  meg.  Hatalma 
nem  attól  függött,  hogy  mekkora  a  befolyása  a  közintéz- 
ményekre és  a  korona  politikájára,  hanem  attól,  hogy  bír-e 
ellentállani  saját  földjén  az  államnak  is.  Történeti  szerep- 
hez az  juttatja,  hogy  az  ország  egy  részén  föltétlenül  ural- 
kodott, s  nem  az,  liogy  az  egységes  nemzeti  életnek  milyen 
tényezője.  A  Csák  typusa  állandó  veszély.  Az  ország  bu- 
kását idézi  elő.  A  Garai  typusa  ellenben  a  közszabadság 
azon  korban  lehető  módjának  és  az  állami  rendnek  őre. 
Csák  rombol,  Garai  épít  és  összetart. 

Midőn  a  király  nincs  az  országban,  éveken  át  Garai 
helyettesíti.  Az  európai  politikában  is  első  tanácsadója. 
Nagy  alkalmakkor,  midőn  Zsigmond  a  nemzetközi  politika 
terén  mint  Európa  első  fejedelme  szerepel,  ő  áll  mellette. 
Már  Nagy  Lajos  idejében  kezdenek  magyar  államférfiak 
európai  tekintélyt  szerezni,  de  olyanra,  a  minőt  Garai  el- 
ért, ama  nagy  király  egyénisége  mellett  senkisem  tehe- 
tett szert. 

Önhatalmúlag  ő  sem  kormányoz,  s  ezért  nyugszik 
szilárd  alapon  az  új  rendszer.  Garai  csak  az  első  az  egyen- 
lők köz(")tt.  Az  állam  kormányzati  ügyeit  a  leghatalmasabb 
főnemesek  tanácsával  együtt  kezeli.  Zsigmond  mindent  az  ő 
megegyezésökkel  határoz  el.  Midőn  hűtlensége  miatt  meg 
akarja  feleségét  büntetni,  az  ügyet  a  nagyok  Ítélete  alá  bo- 
csátja.   A    szepesi    városokat    tanácsosai    hozzájárulásával 

adja  zálogba.  Távolléte  idején  a  kormányzók  hadat  is  in- 
dítanak. Rendkívüli  liadi  adót  és  nemesi  felkelést  is  rendel 
el,  saját  felelősségére,  a  királyi  tanács. 

A  főnemesség  ekként  eljutott  a  czélhoz,  a  melyért  so- 
káig küzdött  és  a  melytől,  minden  akadály  ellenére,  nem 
tágított.  Zsigmond  mellett  ő  kormányozza  az  országot. 
A  királyságot  árnyékba  borítja.  Zsigmond  decorativ  alak, 
fényt  és  tekintélyt  áraszt  a  kormányra,  de  nem  vezeti.  Ural- 
kodik, de  nem  kormányoz.  Ritka  erőt,  ritka  ügyességet  bi- 
zonyít a  főnemesek  politikai  munkájának  ez  az  eredménye. 

Kivívott  állása  nem  volt  jogtalan  bitorlás,  hanem  a 
valóságos  erőviszonyoknak  természetes  következése.  Bizo- 
nyítja ezt,  hogy  nemcsak  a  király  nyugszik  meg  benne, 
hanem  az  egész  nemzet  is.  A  polgárháborúk  ritkábbakká 
válnak.  Az  ország  nyugalmas  fejlődésnek  indul.  A  király  és 
a  rendek  között  nincs  ellentét  és  küzdelem. 

A  történetírók  egyik  része  a  főnemességben  mindig 
oligarchiát  lát  s  benne  találja  minden  rossznak  a  kútfejét. 

Csak  azok  az  idők  elégítik  ki  e  tudósokat,  a  mikor  a 
köznemesség  viszi  a  vezető  szerepet.  A  köznemesség  mul- 
tunk demokratikus  eleme,  s  ezért  a  modern  demokratia 
csak  akkor  vesz  észre  szabadságot,  csak  akkor  lát  dicsérni 
való  közállapotokat,  a  mikor  közvetlenül  ez  az  osztály  igaz- 
gatja az  állam  ügyeit. 

De  ez  a  fölfogás  hamis.  A  történeti  szellemet  meg- 
tévesztik a  modern  élet  jelszavai. 

Egy  osztálynak  a  többi  ellenében  bírt  és  önző  mó- 
don kezelt  hatalma  a  képzelhető  legrosszabb  kormány- 
forma. 

Az  aristokratikus  vagy  demokratikus  hatalom  a  maga 
merevségében,  oligarchikus,  illetőleg  demagóg  végleteiben 
a  fejedelmi  despotismusnál  is  veszedelmesebb. 

De  az  aristokratia  túlsúlya  még  nem  oligarchia,  mint 

az  alsóbb  osztályoké  nem  demagógia,  vagy  a  királyé  nem 
despotismus. 

A  korlátolt  monarchiában  is  kell  egy  vezető  elemnek 
lennie.  A  teljes  egyensúly  ritka  állapot,  s  ha  nincs  az 
egyensúlyban  levő  elemek  között  összhang,  rossz  is,  mert 
ez  esetben  irányító  akarat  nélkül  van  az  állam  és  a  para- 
lysis  tünetei  jelentkeznek. 

Melyik  legyen  az  irányt  szabó  erő?  Melyiknek  érvé- 
nyesülése felel  meg  leginkább  a  közérdeknek  *? 

Sokak  fölfogása  szerint  mindig  a  demokratikus  elem,  a 
nagyobb  szám  kezében  kell  a  hatalomnak  lennie. 

Ez  tévedés.  Nem  a  számszerint  való  többség,  hanem 
az  erkölcsileg  kiválóbb  elem  az  állam  hivatott  vezére. 
A  legüdvösebb,  ha  azoknak  van  a  legnagyobb  befolyásuk, 
a  kik  vele  az  állam  érdekében  a  legjobban  tudnak  élni,  a 
kiknek,  mivel  a  legvagyonosabbak,  a  legműveltebbek,  s 
mivel  az  állam  munkájának  legfőbb  részét  végzik,  leg- 
nagyobb a  tekintélyük,  legnyomatékosabb  az  erkölcsi  súlyuk, 
s  a  kiknek  legtöbb  érdekök  is  van  az  állam  fönmaradá- 
sában. 

A  sokaság  uralma,  ha  a  számbeli  túlsúlyával  nem 
párosul  az  erkölcsi  felsőbbség,  az  államnak  keskeny  és 
gyönge  alapot  szolgáltat,  mert  szemben  találja  magát  a 
felsőbb  osztályokkal,  az  intelligens  kisebbséggel,  a  nagyobb 
szellemi  erővel.  Csak  akkor  számíthat  az  állami  rend  álta- 
lánosabb támogatásra,  csak  akkor  van  a  társadalomnak 
természetes  erőviszonyaival  szerves  összhangban,  csak  ak- 
kor nyugszik  a  pyramis  a  széles  alapján,  ha  azok  vezet- 
nek benne,  kik  az  élet  mindennapi  vonatkozásában  is  irányt 
adnak,  kiket  a  többiek  követni  hajlandók,  mert  erkölcsi  és 
vagyonbeli  súlyuknál  fogva  vezérletöket  megszokták. 

Ez  az  elem  változik,  mindig  más  és  más.  A  történeti 
fejlődés  alaptörvényének  felel  meg,  hogy  folyton  szaporodjék. 

Haladunk  a  kor  felé,  a  mikor  a  szám  szerint  való 
többség  Jogot  tarthat  a  valóságos  vezetésre;  de  még  ma 
sem  értük  el. 

Mire  a  vagyonbeli  és  az  értelembeli  súlypont  a  szám- 
szerint való  súlyponttal  összekerül,  a  többségé  lehet  a  ha- 
talom. Addig  azonban  ez  az  állapot  ellentétben  van  a 
kultnra  érdekével.  A  tágabb  rétegek  uralma  addig  csak 
erőszakos  lehetne,  mert  a  kiknek  az  életben  reájuk  be- 
folyásuk van,  nem  nyugodnának  bele,  hogy  az  államban 
alájuk  rendeltessenek.  A  műveltség  és  a  vagyon  az  állam- 
ban nem  hajol  meg  a  műveletlenség  és  a  szegénység  előtt, 
csak  azért,  mert  ez  van  többségben. 

A  középosztály  sem  azért  kerekedett  fölül,  mert  a  so- 
kaság uralma  a  helyes  elv,  hanem  azért,  mert  az  értelmi 
és  vagyonbeli  túlsúly  az  övé  lett. 

A  demokratia  tana  hasznára  volt  a  középosztálynak^ 
míg  az  aristokratiával  versenygett. 

A  demokratia  nagyrészt  azért  vált  egyedül  üdvözítő 
tantétellé,  mert  a  föl  nem  tartóztatható  evolutio  benne 
talált  arra  az  általános  igazságra,  arra  a  természeti  tör- 
vényre, arra  az  emberi  jogra,  a  melyre  az  új  korban  min- 
den követelés  a  maga  igazát  alapítani  szereti.  Helyes  poli- 
tikai ambitiók  a  demokratia  nevében  győzedelmeskedtek. 
Ma  ellenben  e  theoria  következetes  alkalmazása  oly  réte- 
gek kezébe  juttatná  az  uralmat,  a  melyek  ez  idő  szerint 
vezetésre  még  nem  értek  meg. 

A  demokratia  a  legdicsőbb  eszmény,  mert  annak  az 
államnak  lenne  legegészségesebb  a  szervezete,  azt  az 
államot  nem  lehetne  megrendíteni,  a  melynek  összes  pol- 
gáraiban megvolna  a  képesség  a  politika  irányítására. 
Míg  a  kisebbség  elsőbbségén  alapszik  a  meglevő  rend,  ad- 
dig időről-időre  mindig  tartani  kell  tőle,  hogy  megbomlik. 
Ha  a  vezető  elemek  hibákat   követnek  el,  ha  önző  a  poli- 

tikájuk,  ha  megfeledkeznek  róla,  hogy  szellemi  felsöbbségük 
mellett  is  hatalmuk  csak  addig  jogosult,  míg  vele  a  közérde- 
ket istápolják,  s  míg  azokról  is  gondoskodnak,  a  kik  még 
fejletlenebbek:  tekintélyük  kétségessé  válik  és  időről-időre 
a  tömegek  nyers  ereje  fölforgatással  fenyeget  mindent. 

Ezért  haladás  minden  lépés,  melyet  a  nemzetek  a  ve- 
zető elem  körének  kibővítése  felé  tesznek.  De  csak  akkor,  ha 
ennek  elérkezett  az  ideje,  ha  azok,  a  kik  hatalomhoz 
jutnak,  vele  élni  is  tudnak,  s  .  a  bekövetkezett  változás 
annyira  természetes,  hogy  a  régi  vezető  elemek  is  meg* 
nyugvással  fogadhatják.  Ezért  volt  haladás  a  polgárság  ér- 
vényesülése, ezért  lesz  egykor  haladás  a  negyedik  rend 
felülkerekedése,  de  ezért  volna  ma  még  katastropha  a  töme- 
gek uralma,  s  ezért  lett  volna  hiba  a  középosztályok  döntő 
szerepe,  midőn  még  a  főrendek  voltak  természetes  túl- 
súlyban. 

Ma  a  középosztály  vezetését  fogadja  el  a  legszíveseb- 
ben a  társadalom.  Az  aristokratia  kiszorult  kiváltságos  ál- 
lásából; a  hol  azonban  nem  vérzett  el  a  természetes  és 
elmaradhatatlan  fejlődés  ellen  folytatott  meddő  küzdel- 
mében, a  hol  megóvta  a  kapcsolatot  a  nemzet  szellemé- 
vel: ott  traditióinál,  becsvágyának  állami  irányánál,  vala- 
mint az  öröklött  vagyonon  alapuló  függetlenségénél  fogva 
fokozott  kötelesség  teljesítésében,  a  közügynek  szentelt  te- 
vékenységében még  mindig  igen  szép  és  különleges  hiva- 
tása van,  de  csak  az  esetben,  ha  elfogadja  az  új  helyzetet 
és  a  többi  vezető  elemhez  csatlakozik. 

Az  alsóbb  osztályok  emelkedő  rétegei  is  könnyen  be- 
olvadnak a  nagy  középosztályba,  a  melynek  úgyis  bennök 
van  az  éltető  gyökere.  Ezen  középosztály  körül  jegecze- 
sedhetnek  tehát  a  legtermészetesebben  az  összes  intelligens 
elemek.  A  kik  fölötte  és  a  kik  alatta  állanak,  a  legköny- 
nyebben  csatlakozhatnak  hozzá. 

De  a  középosztálynak  nem  mindig  volt  ilyen  az  állása. 
Volt  idö.  a  mikor  a  domináló  helyet  az  aristokratiának 
kelleli  elfoglalnia,  a  mikor  éppen  olyan  jogosult  volt  döntő 
súlya,  mint  a  milyen  jogosult  ma  Európa  legtöbb  államá- 
ban a  polgárságé.  Ilyen  volt  nálunk  a  XIV.  és  XV.  század. 

Az  Árpádok  első  idejében  a  hódító  nemzet  szabad 
tagjai  között  vagyonban  és  tekintélyben  csekélyebb  még  a 
különbség,  s  ezért  a  társadalom  súlypontja  széles  alapon 
nyugszik.  A  XII.  században  kezd  a  főnemesség  mindinkább 
emelkedni.  De  az  aristokratia  oligarchikus  hajlamú  és  a 
vele  magát  egyenlőnek  érző  nemes  nem  akarja  vezetését 
elfogadni.  A  XIII.  században  ez  az  állapot  küzdelmeket 
idéz  elő.  A  vajúdás  és  átalakulás  korát  éli  Magyarország, 
mint  mindig,  midőn  a  társadalom  nem  találja  meg  súly- 
pontját. A  nemesség  egyik  rétegének  sincs  annyi  tekintélye, 
hogy  a  többi  önkényt  alája  rendelné  magát.  Innen  ered- 
nek azon  harczok,  a  melyek  II.  és  főleg  III.  Endre  idejét 
jellemzik. 

Az  Anjouk  uralmát  megelőzött  korban  az  oligarchia 
kerekedik  fölül.  De  felsőbbségét  ekkor  sem  fogadja  a  ne- 
messég közmegnyugvással.  A  királyság  gyöngesége  miatt  a 
főnemesség  önzésének  tágas  mező  nyílik.  A  zűrzavarban 
erőszakkal  szerzett  hatalmát  önző  czélra  fordítja.  Ha  a  fő- 
uraknak sikerült  volna  a  köznemességet  magukhoz  lánczolni, 
a  continens  többi  államaiban  bekövetkezett  szétmállás  vál- 
totta volna  föl  az  ország  területi  egységét  is. 

Az  Anjouk  uralma  a  fordulópont  a  magyar  aristokra- 
tia történetében.  Ök  fegyelmezik  meg  a  főurakat,  alakítják 
az  állam  szolgáivá.  Nyomásuk  alatt  válnak  a  főnemesek 
igazán   productiv   erővé,  az  állami    élet   legfőbb  szerveivé. 

Királyi  felsőbbség  mellett  kifejtett  sokoldalú  hasznos 
állami  tevékenysége  teszi  az  aristokratiát  képessé  gyenge 
királyok  mellett  a  vezetésre.  Az  önkormányzatra  megkíván- 

tató  fegyelmezettséget  Róbert  Károly  és  Nagy  Lajos  isko- 
lájában sajátítja  el.  Sikerrel  teljesített  kötelességeiben  rej- 
lett igéző  ereje.  A  nemzetnek  hasznot  hajtott  munka  olyan 
erkölcsi  súlyt  teremt,  a  minőre  a  sziklavárak  és  a  pénz 
tehetetlenek.  Az  Anjouk  iskolája  arra  oktatja  a  főnemes- 
séget, hogy  hatalma  gyökerét  az  egységes  állam  szolgálatá- 
ban és  a  köznemességgel  való  szövetségben  keresse.  Ezzel 
önmagának  használ  és  a  köznek  is. 

Míg  a  főnemesség  zöme  arra  törekedett,  hogy  birtokait 
gyarapítsa  és  bennök  függetlenül  uralkodjék,  a  nemzeti 
érzület  ellene  fordult.  Midőn  közjogért  küzd,  midőn  a 
nemesség  élén  azért  az  állásért  viaskodik,  a  mely  az  ál- 
lamban megilleti :  a  nemzet  vezére  lesz.  Annak  ellenére, 
hogy  a  Csák  Máté  és  a  Németuj váriak  idejében  az  egyes 
főnemesnek  közvetlen  rendelkezésére  lévő  katonai  ereje 
nagyobb  volt,  mint  a  mely  most  áll  mögötte,  a  nemzet  sor- 
sára mégis  több  a  befolyása  most,  mint  ama  korban. 

Akkor  szigorú  törvényeket  hoztak  ellenök,  a  nemzet 
elfordult  tőlük  és  győzedelmeskedett  fölöttük.  Olyan  királyt 
választott,  a  kinek  hivatásául  jelölte  ki  a  « zsarnokok*)  meg- 
törését.  Most  az  lesz  a  király,  a  kit  ők  akarnak.  A  mit 
határoznak,  a  nemzet  elfogadja.  Azelőtt  eltűrte  a  köz- 
nemesség,  hogy  a  király  az  alkotmányt  mellőzze,  ha  így 
könnyebben  lehetett  elbánni  a  főnemességgel.  Most  a  fő- 
nemességnek  önkényes  tetteibe  belenyugszik,  mert  érzi, 
hogy  e  rend  megvédi  a  király  gyarlósága  és  az  idegen 
uralom  ellen.  A  köznemesség  nem  keres  ellene  támasztékot 
a  királyságban ;  vele  tart.  A  főnemesség  nemcsak  azért  ha- 
talmas, mert  zsoldosai  vannak,  hanem  azért  is,  mert  a 
nemzet  benne  találja  természetes  politikai  vezérét. 

Midőn  az  aristokratia  a  köznemességben  keresi  szövet- 
ségesét, azt  teszi,  a  mire  szervezete  és  a  helyzet  természe- 
tes követelményei  utalják. 

A  magyar  főnemesség  szervezeténél  fogva  sem  zárt 
kaszt.  Hús  a  nemesség  húsából,  vér  a  nemesség  véréből. 
Akármennyire  gazdagabb,  hatalmasabb  a  köznemességnél, 
akármennyire  más  az  életmódjuk,  a  magyar  aristokratia 
igazában  csak  akkor  volt  erős,  midőn  a  köznemesség  élén 
állott. 

A  benső  frigyet  közöttük  megkönnyíti,  hogy  a  czímek 
használata  nem  tudott  elterjedni.  A  főnemesség  külső- 
leg sem  válik  el  a  többi  nemestől.  Nem  alakulnak  a  töb- 
biektől örök  időkre  megkülönböztetett  családok.  Ha  vala- 
mely főnemes  elszegényedik,  semmi  sem  választja  el  a 
köznemestől.  Ha  valamely  nemes  vagyonhoz  jut,  azonnal 
olyan  lesz,  mint  a  régibb  főnemes.  Garai  nádornak  közeli 
rokona  egyszerű  köznemes.  Nem  képződik  a  főnemesség 
körében  az  a  sok  rangfokozat,  a  mely  Nyugat-Európában 
a  nemesség  alsó  rétegei  és  csúcspontja  közé  alig  áthág- 
ható korlátokat  rak,  a  mely  a  családok  összekeveredését, 
közöttük  házasságok  kötését  megnehezíti,  s  az  egység  és  az 
egyenlőség  érzetét  nemcsak  a  nemesség  egészében,  de  még 
magában  a  főnemességben  is  gyöngíti.  Egyetlen  lépéssel 
lehet  nálunk  a  kisnemesből  az  ország  első  aristokratája, 
zászlósúr;  vagy  megfordítva,  a  leghatalmasabb  dynastából 
lehet  egyszerű  köznemes,  a  kit  semmi  sem  különböztet  meg 
azoktól,  a  kik  sohasem  emelkedtek  föl  a  dicsőség  és  a  ha- 
talom magaslatára. 

E  lehetőség  gyakran  megvalósul. 

Mivel  az  ősiség  a  birtok  megosztását  nem  gátolja,  a 
nagyhatalmú  családok  könnyen  hanyatlásnak  indulnak. 

Miként  az  esti  napsugaraktól  megvilágított  ormok  egy- 
másután merülnek  a  völgy  homályába,  úgy  lépnek  a  tör- 
ténelmi szereplés,  a  társadalmi  hatalom  fénytengeréböl  a 
nagynevű  családok  a  közönséges  életkörülmények  névtelen- 
ségébe.  De   a  régi   emlékek    fenmaradnak    az    utódokban 

is.  A  mult  idők  nagy  eseményei  a  közvetlen  leszármazás 
erejével  élnek  a  köznemességben,  s  benne  ébren  tartják  az 
aristokratikus  szellemet. 

Egy-egy  Csák  a  XTV.  században  köznemes  lehet,  de 
önérzetben  vetekedik  a  Perényiekkel,  a  Rozgonyiakkai. 

Ha  ezen  emlékek  közelebb  juttatják  a  köznemest  a 
főnemeshez :  megfordítva,  a  főnemest  a  köznemeshez  kap- 
csolja az,  hogy  a  szerencse  kerekén  magasra  jutott  családok 
ugyancsak  a  vagyon  megoszlása  következtében  kiváló  állá- 
sukat rendesen  nem  tartják  meg  annyi  ideig,  hogy  meg- 
feledkezhetnének egyszerű  nemesi  eredetükről,  s  az  a  dölyf 
venne  rajtuk  erőt,  a  mely  az  aristokratiát  a  többi  osztály- 
tól elkülöníti  és  más  önérzetes  elemek  vezetésére  képtelenné 
teszi;  vagy  hogy  körükben  általánossá  válnék  az  a  silány 
fölfogás,  a  mely  az  ősök   számával   méri  az  egyén  becsét. 

A  főnemesség  soraiban  sűrűen  támadt  űrt  a  nemes- 
ség tölti  be  és  sok  köznemes  főnemessé  küzdi  föl  magát. 
A  király  a  vitézséget,  az  érdemeket  adományokkal  jutal- 
mazza. Az  Anjouk  a  régi  oligarchia  legyőzése  után  új 
aristokratiát  teremtenek.  Azóta  is  új  meg  új  nemesek  emel- 
kednek a  hatalom  és  a  gazdagság  polczára.  Zsigmond  ide- 
jében kezdődik  már  a  szerény  származású  Hunyadi  fényes 
pályafutása,  ki  végül  zászlósúr,  kormányzó  lesz,  fia  pedig 
Magyarország  királya.  A  nemesség  egységének  érzete  teszi 
lehetővé  e  csodás  emelkedést.  Másfelől  meg  az  ilyen  siker 
növeli  az  egység  érzetét. 

A  főnemesség  nem  zárkózik  el  a  köznemességtől,  s 
tagjai  nem  mások,  mint  vagyonos  köznemesek.  Nincs  mi- 
nőségbeli különbség  közöttük,  csak  mennyiségbeli. 

Az  Anjouk  idejében  törvénynyé  vált  ősiség  még  fo- 
kozza a  nemesség  rétegei  között  a  rokonság  érzetét. 

Az  egész  nemzetségnek  kölcsönös  örökjoga  benső  so- 
Udaritást    alapít    meg    olyan    családok    között,    melyeknek 

életkörülményei  egymástól  teljesen  eltérők.  Az  örökjog  útján 
föntartott  rokoni  kapocs,  az  elővétel  joga,  a  mely  a  rokont 
megilleti,  az  osztatlan  családi  birtokok  közös  érdekeket 
támasztanak  gazdag  és  szegény  nemesek  között,  s  megóvják 
a  főnemes  és  a  köznemes  egyenlőségének  érzetét.  Hogyan 
képzelje  magát  a  legliatalmasabb  oligarcha  valami  kü- 
lönleges, íélsőb])íajtájú  lénynek,  a  mikor  ősi  fészke  a 
pórnéptől  alig  megkülönböztetett  szegénysorsú  rokonára 
szállhat,  olyanra,  a  ki  talán  valamely  más  főúr  szolgálatá- 
ban áll,  s  vele  mégis  egyenlő,  mert  ugyanannak  a  törzs- 
nek a  sarjadéka,  ugyanannak  a  névnek  a  viselője  és  majdan 
ugyanannak  a  jognak  és  ugyanannak  a  birtoknak  a  tulajdo- 
nosa is  lehet.  Az  ilyen  szegény  rokon  eleven  kapocs  a 
nemesség  különféle  rétegei  között.  Egyenlő  a  kisnemesek- 
kel,  a  kik  főuraknak  szolgálnak  és  a  kiknek  élete  módja  az 
övé  is,  s  egyenlő  a  hatalmas  főnemessel,  a  kinek  osztályos 
atyafia. 

Csak  ha  mindezen  körülményeket  figyelembe  veszszük, 
s  arról  sem  feledkezünk  meg,  hogy  a  nemesség  köre  is 
nyitva  van  az  érdem  és  a  vagyon  előtt,  úgy  hogy  a  ne- 
messég tényleg  a  politikai  nemzet  túlnyomó  nagy  többsé- 
gét alkotja,  a  mely  mellett  csupán  a  még  fejletlen  polgárság- 
nak van  némi  politikai  súlya:  csak  akkor  érthetjük  meg  az 
aristokratia  vezető  szerepének  okait. 

Helyes  volt.  mert  természetes  volt.  Nagy  anyagi  liata- 
lom  és  nagy  erkölcsi  súly  párosult  a  főnemességben.  A  ki 
az  ország  hadi  erejének  zömét  szolgáltatta,  a  kinek  már 
vagyonánál  fogva  is  jelentékeny  volt  a  hatalma,  a  politikai 
nemzet  bizalmát  is  birta,  mert  szervi  összefüggésben  ma- 
radt vele,  s  mert  elevenen  élt  a  rendeknek  egymásra  utalt 
rétegeiben  ama  rokonság  érzete,  a  mely  őket  eredetöknél 
fogva  egymáshoz  kapcsolta. 

E  mellett  a  főnemes,  a  ki  ifjúságától  fogva  hadi  mes- 

térséggel,  nagy  birtokai  igazgatásával,  számos  jobbágya 
kormányzásával,  parancsok  osztogatásával  foglalkozik,  s  a 
ki  a  király  udvarán  már  zsenge  korában  megismerkedik  az 
európai  ügyekkel,  oly  iskolát  végez,  a  melyben  politikai 
képessége  kifejlik  és  látóköre  tágul.  A  más  elemekből  szár- 
mazó tehetségeket  pedig  ez  az  aristokratia  soraiba  fogadja 
és  fölszívja. 

Mihelyt  nem  a  tulságig  önző,  hanem  közczélokat  szol- 
gál, mihelyt  fönn  akarja  tartani  az  összhangot  maga  között 
és  a  nemesség  alsó  rétegei  között,  mihelyt  a  szervezetétől 
is  megszabott  természetes  politikát  követi,  a  főnemesség  a 
helyzet  urává  lesz. 

A  főnemesség  pedig  ebben  a  korban  nem  követ  szűk- 
keblű osztálypolitikát. 

Nem  alakít  külön  pártot.  A  pártok  nem  osztályok  sze- 
rint alakulnak.  Mindegyik  párt  élén  főnemes  áll  és  mind- 
egyikben vannak  köznemesek  és  városi  polgárok.  Leginkább 
a  trónrend  kérdésében  elfoglalt  álláspontok  különítik  el  őket. 

Hosszú  ideig,  Lajos  halálától  veje  végleges  győzel- 
méig, a  nemzet  a  nápolyi  királynak,  Mária  királynőnek  és 
Zsigmondnak  az  érdekei  szerint  oszlik  meg.  A  többség, 
mely  Zsigmonddal  tart,  időről-időre  különféle  hatalmi  kér- 
dések szerint  válik  széjjel.  A  király  személyes  barátai,  az 
idegen  tanácsosok  között  és  azok  között,  a  kik  a  hatalmat 
magyaroknak,  azaz  önmaguknak  akarják  megszerezni,  folyik 
a  küzdelem  a  döntő  befolyásért. 

De  mind  ennek  nincs  csorbító  hatása  a  főnemesség 
vezérlő  állására.  Ez  nem  forog  kérdésben,  ezt  egyik  párt 
győzelme  sem  veszélyezteti.  Akár  a  Horváthiak,  akár  a 
Garaiak,  akár  a  Laczkfiak,  akár  a  Kanizsaiak  ragadják  ma- 
gukhoz a  hatalmat,  a  nemzet  súlypontja  mozdulatlanul 
megmarad  a  maga  természetes  helyén.  A  szerencse  for- 
gandósága! loz  képest  más-más  vidék,  más-más  érdekcsoport 

vagy  })olitika  érvényesül,  sőt  más  dynastia  is  kerülhet 
fölül,  (le  a  vezető  elem  a  társadalomnak  uí^yauaz  az  osz- 
tálya marad. 

Az  aristokratia,  a  nemességre  támaszkodva,  felsöhb- 
sége  szilárdságának  tndatában  nem  érzi  annak  a  szüksé- 
gét, hogy  állását  törvények  segítségével  védelmezze.  Az 
ország  közjoga,  ügy  a  nünt  az  Anjouk  óta  meggyökerese- 
dett, megfelel  érdekeinek.  A  többi  osztályok  sem  töreksze- 
nek a  hatalmi  állapotok  felforgatására.  Mikor  a  jogadta 
befolyás  mértéke  megfelel  a  természetes  erőviszonyoknak, 
rendesen  változatlanul  marad  az  alkotmány. 

A  reformok  korszaka  annak  a  következménye  szokott 
lenni,  hogy  módosultak  a  hatalmi  viszonyok,  a  jog  ellenben 
a  régi  maradt,  s  hogy  az  üj  érdekek  elismerésükre  törnek. 

így  volt  ez  a  XIII.  században  és  így  lesz  a  Jagellók  ide- 
jében. 

Az  elsőben  a  jog  a  királyé,  holott  a  hatalom  a  rendeké. 
Olyan  méretű  érvényesülésre  tör  az  ohgarchia,  hogy  a 
királyság  és  a  köznemesség  ellene  szegülnek.  Mindez  re- 
formokat von  maga  után.  A  köznemesség  hatalmi  eszköze 
a  parlament  lévén,  rajta  van,  hogy  ennek  hatáskörét  bő- 
vítse, s  a  végrehajtó  szerveket  is  befolyása  alá  juttassa. 
A  mohácsi  vészt  megelőzött  időszakban  a  társadalom 
elemei  között  vívott  hasonló  tusának  az  eredménye  hasonló 
közjogi  újításokban  testesül  meg. 

A  most  tárgyalt  időkben  az  egyensúly  megállapodott- 
ísága  a  közjogi  conservativismusban  fejeződik  ki.  A  kiknek 
a  közéletben  legnagyobb  a  befolyásuk,  s  a  kiknek  vezeté- 
sét az  egész  nemzet  elfogadja,  azoknak  a  közjog  kellő  tért 
nyit  az  érvényesülésre,  s  ezért  nincs  ok  szerves  alkotá- 
sokra. Nincs  ellentét  a  főnemes  és  a  köznemes  között. 
A  nemzetgyűlésben  és  a  király  tanácsában  ugyanazok  az 
elemek  szabnak  irányt.    A   végrehajtó   hatalom   közös   be- 

folyásuk  alatt  áll.    Nincs   ennélfogva  szükség  reá,  hogy  az 
egyik  szervet  a  másik  rovására  fejleszszék. 

Kiemeltem,  hogy  az  alkotmánynak,  a  hogyan  I.  Lajos 
örökéként  reánk  maradt,  sok  tusát  kellett  támasztania, 
mert  benne  a  király  és  a  rendek  osztozkodtak  a  jogban 
és  a  hatalomban,  a  nélkül,  hogy  egyikük  túlsúlyban  lett 
volna  a  másik  fölött.  Most  a  főnemesség  felülkerekedett. 
A  király  elfogadja  a  tények  verdictumát.  Ezért  nincs  viszály. 
A  király  jogait  a  főnemesek  gyakorolják.  Ezért  nem  szű- 
kítik azokat,  ezért  nincs  új  közjogi  alkotás. 

Ezen  conservativismus  nem  ártott  a  szabadság  ügyé- 
nek. A  középkorban  az  volt  a  leghelyesebb  kormány- 
forma, a  mely  a  végrehajtó  hatalmat  a  király  kezében 
hagyta  meg. 

Midőn  a  főnemesség  ezt  az  állapotot  föntartja,  több  jót 
tesz  vele,  mint  ha  a  rendeknek  új  jogokat  szerezne,  s  for- 
mailag is  biztosítaná,  a  mit  lényegében  birt. 

A  király  megmarad  a  közigazgatás  élén ;  de  tanácsát  és 
a  főhivatalokat  olyan  emberek  foglalják  el,  a  kiknek  függet- 
lensége és  önérzete  az  alkotmányt  védi,  s  a  kikre  a  király 
hallgat,  mert  kardjuk  éle  miatt  kénytelen  rájuk  hallgatni.  Tör- 
vényben jut  kifejezésre  a  rajtuk  uralkodott  szellem.  Midőn  a 
tanács  tagjainak  megszabják,  hogy  nemcsak  a  király  sze- 
mélyét, hanem  az  országot  és  a  szent  koronát  is  kell  szol- 
gálniok,  megkülönböztetik  a  hazafit,  az  államférfiul  az  udva- 
roncztól.  Az  ország  érdekében  fáradozó  király  számára 
biztosítják  az  engedelmességet,  a  személyes  politikát  követő 
fejedelmet  ellenben  elszigetelik. 

Garai  és  a  typus,  a  melyet  képvisel,  hü  emberei  vol- 
tak a  királynak,  de  sohasem  lehettek  szolgáivá.  A  velen- 
czei  követnek  mondja  a  hatalmas  nádor,  hogy  Zsig- 
mond halála  esetére  se  számítson  más  politikára,  mint  a 
melyet  ö  követ,  mert  a  nemzet  más  irányt  nem  támogatna 

és  ennél  foiivu  az  új  király  is  kénytelen  lesz  ugyanezen 
az  úton  járni.  Ez  is  egyike  azon  mondásoknak,  a  melyek 
többet  magyaráznak  meg  köteteknél.  A  hol  a  király  leg- 
megbizhatóbb  híve  a  külfcUd  egyik  képviselőjével  szemben 
azt  hangoztatja,  hogy  az  ország  magatartása  nem  a  király 
akaratától  függ,  hanem  a  nemzetétől,  ott  minden  veszély- 
ben foroghat,  csak  a  szabadság  nem. 

Rozgonyi  püspök,  a  kit  a  királyné  megbántott,  nyíltan 
megmondja,  hogy  majd  megmutatja  neki,  mire  képes  ő, 
úgy  is  mint  Pvozgonyi,  úgy  is  mint  egyházi  fejedelem. 
Fenyegetését  be  is  váltja.  Szavát  Ulászló  érdekében  veti  a 
latba. 

Újlaki,  midőn  egy  küldöttséggel  Bécsbe  megy,  a  csá- 
szár előtt  sem  száll  le  a  lováról,  s  Aeneas  Sylvius,  a  későbbi 
pápa,  panaszolja,  hogy  egyszerű  nemesek  se  hajolnak  már 
meg  a  világ  ura  előtt,  a  ki  előtt  hajdan  királyok  térdre 
borultak.  Ugyanakkor  történik  meg,  hogy  a  fiatal  László- 
hoz, Albert  magyar  király  fiához,  a  Habsburgok  dynastiájá- 
nak  sarjához,  a  büszke  főúr  vonakodik  elmenni,  mielőtt 
tisztába  nem  jön  vele^  ő  lesz-e  a  magyarok  királya,  mert 
csak  uránál  tiszteleghet. 

Ezek  az  esetek  valamivel  későbbi  korból  valók  ugyan, 
de  kifejezik  a  Kontók  és  a  Garaiak  fölfogását  is. 

A  hol  így  beszélnek  és  tesznek,  ott  attól  kell  tar- 
tani, hogy  a  kiknek  olyan  nagy  az  önérzetük  fölfelé,  lefelé  sem 
tanúsítanak  önmérsékletet  és  hogy  az  alattuk  állókkal  szem- 
ben zsarnokokká  lesznek.  Ez  a  két  tünet  rendesen  együtt  mu- 
tatkozik, még  a  modern  időknek  erőhöz  jutott  demokratiá- 
jában  is,  annak  ellenére,  hogy  a  lefelé  megnyilatkozó  dölyf 
ellentétben  van  világnézeteinek  elméleti  alapjával. 

A  kor,  a  melyről  szó  van,  ritka  kivétel  a  szabály  alól. 
Zsigmond  idejében  a  főurak,  a  király  ellen  vívott  küzdel- 
meik  hatása   alatt,   teljes   tudatában  látszanak  lenni  érdé- 

köknek,  s  nagy  önérzetök  ellenére  e  korhoz  mérten  sza- 
badelvű politikát  követnek. 

Története  ezen  szerencsés  idejében  a  főnemesség  gon- 
dosan ápolja  a  kapcsolatot,  a  mely  a  köznemességhez  fűzi. 
Nem  próbálja  addig  elfoglalt  állásából  kiszorítani.  Az 
országgyűlések,  melyeket  a  királyok  túlhatalma  idejében 
ritkán  hívtak  össze,  gyakoriakká  lesznek.  A  törvényeket 
megint  bennök  hozzák.  A  főnemesség  külön  előjogokat 
nem  szerez,  nem  is  törekszik  utánuk.  Az  osztatlan  nemes- 
ség marad  a  közjogok  alanya.  Az  alkotmányt  a  régi  alapok- 
ból nem  zavarják  ki,  nem  fejlesztik  vissza  gyengébb,  mert 
szűkebb  keretekbe.  A  főnemességé  az  első  szerep,  de  sza- 
bad a  tér  a  köznemesség  számára  is.  A  mennyivel  meg- 
fogyna az  előbbinek  a  tekintélye,  a  mennyivel  gyöngülne 
erkölcsi  súlya,  ugyanolyan  mértékben  érvényesülhet  a  köz- 
nemesség, a  melynek  jogait,  hatalmi  eszközeit  nem  csorbítják. 
A  szabadságot,  a  melyet  a  király  nem  bír  eltaposni,  a  fő- 
nemesség sem  veszélyezteti.  A  szabadság  nem  tesz  szert 
tökéletesebb  új  alkotmányos  biztosítékokra,  de  megerősö- 
dik, mert  elevenen  él.  Nem  ásnak  neki  új  medret,  de  ön- 
maga mélyíti  a  régit.  A  kor,  a  mely  szabadságban  él  és 
nem  seny veszti  el  azon  elemek  erejét,  a  melyek  nélkül  a 
jövendő  idők  szabadsága  nem  lehet  el,  s  a  mely  túlhaj- 
tásokkal  nem  járatja  le  magát  az  elvet:  a  szabadság  biz- 
tosítékait gyarapítja.  A  szabadságot  a  szabadság  élteti  a 
legjobban. 

A  törvényeken  is  meglátni,  hogy  összhang  uralkodott 
e  korban.  Az  államnak  egyik  nélkülözhetetlen  tényezőjét 
sem  verik  békóba,  egyik  elem  felsőbbségét  sem  akarják 
állandó  jogszabályokkal  megörökíteni.  Nem  akasztják  meg 
az  élet  szabad  fejlődését.  Nem  emelnek  oly  törvényes  kor- 
látokat, a  melyeket  a  hatalmi  viszonyok  változásával  erő- 
szakosan kellene  majd  eltávolítani. 

A  királyság  az  egyházi  javcidalmíikrói  való  szabad 
rendelkezést  e  korban  nyeri  vissza.  A  nemzet  támogatá- 
sával a  pápa  ellenében  Zsigmond  megszerzi  a  régi  apostoli 
jogokat  s  új  hatalmi  forrást  nyit  kormánya  számára. 

A  városok  képviselőinek  meghivása  a  törvényhozásba, 
miként  láttnk,  szintén  e  kor  érdeme.  Habár  Zsigmondtól 
származott  a  gondolat,  a  ki  támaszt  keresett  bennök  a  fő- 
nemesség ellenében,  a  főnemesek  szabadelvüségét  bizo- 
nyítja, hogy  1405-ben,  a  mikor  döntő  a  befolyásuk,  a  vá- 
rosokat ismét  meghívják  a  tárgyalásokra.  A  főnemesek 
túlsúlya  idején  szabályozzák  először  törvényesen  a  városok 
belső  jogviszonyait  is.  Ámbár  valószínű,  hogy  ez  a  reform 
is  a  király  initiativájából  ered,  a  ki  a  külföld  példája  sze- 
rint a  polgárságban  keres  szövetségest,  mégis  jellemzi  a 
közállapotokat,  hogy  a  kiváltságok  megadása  ellenállásra 
nem  talál,  s  hogy  oly  korban  történik,  a  mikor  a  nemes- 
ség nélkül  és  ellenére  semmit  nem  lehetett  tenni. 

Ugyanerről  a  közszellemről  tanúskodik,  hogy  törvényt 
alkotnak,  a  mely  a  jobbágyok  szabad  költözködését  bizto- 
sítja és  a  parasztság  helyzetén  javít. 

Egy  másik  bizonyítéka  az  uralkodó  elemek  minden 
szűkkeblüségtől  ment  fölfogásának  az,  hogy  a  kormány 
bizonyos  törvényjavaslatokat,  még  mielőtt  azokat  az  ország- 
gyűlés elé  terjeszti,  véleményök  meghallgatása  végett  a  me- 
gyéknek küld  meg,  vagy,  mint  1405-ben  történt,  a  hozott  tör- 
vényt megbirálás   végett   a   megyék  közönsége  elé  juttatja. 

Nagyjelentőségű,  hogy  szükség  nélkül  teszik  ezt  a  fel- 
sőbb osztályok.  Nem  akkor  határozzák  el  magukat  reá,  a 
mikor  valamely  veszedelmes  ellenféllel  szemben  támasz- 
tékra  szorulnak,  mint  a  hogyan  Angliában  történt,  mikor 
a  városokat  a  parlamentbe  meghívták. 

ügy  tetszik,  azt  a  bölcs  politikai  maximát  akarták  kö- 
vetni,  hogy    az  a  törvény    a    legerősebb,   azt    lehet  a  leg- 

hívebben  végrehajtani,  a  melyet  lehetőleg  tág  rétegek  helye- 
seltek és  magukévá  tettek. 

A  nemzet  akarata  iránt  oly  tiszteletre  mutat  ez  az 
igyekezet,  hogy  becsületére  válik  azoknak,  a  kiktől  eredt. 
Világosan  bizonyítja,  hogy  az  uralkodó  elemek  érezték  az 
alsóbb  osztályokkal  való  összhang  szükségességét. 

E  kor  emelkedett  pohtikai  szinvonaláról  tanúskodnak 
a  honvédelem  érdekében  hozott  törvények  is. 

Alig  emelhettek  volna  maguknak  fényesebb  és  mara- 
dandóbb emléket  a  XV.  század  vezető  elemei  annál,  hogy 
a  rang  és  a  vagyon  arányában  növekedő  véradót  iktatták 
a  törvénybe.  A  kormány  tanácsából  indul  ki  az  az  eszme, 
hogy  a  nemzetet  e  részbeli  kötelességeinek  igazságosabb 
és  szigorúbb  teljesítésére  kell  szorítani.  A  nagyoktól  és  a 
zászlós  uraktól  származik  a  terv,  a  mely  az  ország  védel- 
mét a  király  mellett  első  sorban  a  zászlós  urakra  és  az 
egyház  nagyjaira  rójja.  Csak  ha  nekik  nem  sikerülne  az 
országot  fenyegető  vész  elhárítása,  kerül  a  többi  bandé- 
riumra és  a  nemesi  felkelésre  a  sor.  A  nemesek  jobbá- 
gyaik arányában  állítanak  ki  fegyveres  népet,  s  ezenkívül 
a  jómódúak  a  tőlük  függő  szegényebb  szabadokból  alakí- 
tanak bandériumot.  A  nagy  birtokra  tehát  kettős  terhet 
raknak  a  nagy  birtokok  képviselői.  A  telkek  számához  mért 
katonáknak  és  ezenfelül  a  nemesi  bandériumnak  költ- 
ségeit kell  viselnie.  Személyesen  is  részt  kell  vennie  a  fő- 
nemesnek az  örökös  küzdelmekben.  Hatalmáért  cserében 
pénzét  és  vérét  kell  áldoznia.  Az  új  törvény  a  jövő  fejlő- 
désének nagy  jelentőségű  tényezőjévé  vált. 

Az  alkotmányra  mindig  irányadó  hatással  van,  hogy 
a  nemzet  melyik  eleme  tud  a  fegyverrel  élni,  hogy  kik  tel- 
jesítik az  ország  védelmének  a  kötelességét. 

Döntő  fontosságú  volt  ezért  a  jövő  alakulására  nézve, 
hogy  az  új  törvény  az  ország  védelmét  az  Anjouktól  meg- 

szabott  irányban  szervezi.  A  ])()litikai  hatalmat  azok  kezé- 
ben se^ít  megtartani,  a  kik  ez  ideig  birták. 

A  főnemesek  állását  az  államban  csak  erősítheti,  hogy 
a  tőrvény  saját  initiativájnk  alapján  kőtelességőkké  teszi 
azt,  a  minek  őnkénytes  áldozat  szine  volt. 

E  mellett  azonban  a  köznemességet  is  újra  szervezi  a 
hadi  szolgálat  számára.  A  megyei  bandériumok  útján  a 
régi  általános  hadi  kötelezettség  új  életre  kél,  s  politikai 
súlyt  ad  az  elemnek,  a  mely  alkotja. 

Angliában  ez  időben,  a  mint  endítettem,  a  militia  el- 
veszti gyakorlati  értékét,  s  az  egyetlen  szervezett  erő  a 
lordok  serege. 

Miként  utóbb  ki  fogom  fejteni,  a  két  ország  állapota 
közt  levő  ezen  különbség  bennők  mélyreható  következmé- 
nyekkel járt. 

Zsigmond  új  hadi  szervezete,  sajnos,  idők  multával  a 
növekedő  követelményeket  nem  bírta  kielégíteni,  főleg  azért, 
mert  fogyatékos  volt  a  végrehajtás.  Az  általános  hadi  kö- 
telezettség sikerének  az  egész  nemzet  szigorú  megfegyel- 
mezése  volt  a  föltétele,  ez  pedig  ezen  időkben  a  közálla- 
potoknál fogva  csak  nehezen  volt  állandóan  elérhető. 

De  ezen  fogyatékossága  nem  kisebbíti  azok  érdemét, 
a  kik  a  törvényt  helyes  alapokon  nagy  áldozatkészséggel 
megalkották. 

Zsigmond  és  a  főnemesség  organikus  törvényhozása 
a  közigazgatás  terén  is  örök  emléket  emelt  magának.  A  hadi 
kötelezettség  mellé  iktatja  a  békés  szolgálat  kötelességét  is. 
A  nemesség,  a  mely  pénzével  és  vérével  védi  hazáját, 
büntetés  terhe  mellett  tartozik  a  reája  bizott  közhivatalt  is 
viselni. 

Képzelhető-e  fénylőbb  bizonysága  a  társadalom  helyes 
fölfogásának,  mint  az,  hogy  mindezeket  a  súlyos  terheket 
maga  rakja  vállára,  még  pedig  nem  erős  király   nyomása- 

nak  a  hatása  alatt,  hanem  szabad  akaratból  és  olyan  idő- 
ben, a  mikor  igazán  ura  elhatározásainak? 

Nem  tagadhatjuk  meg  tehát  e  kortól  elismerésünket. 
Az  aristokratia  Zsigmond  életében  összhangban  van  a 
nemzettel  és  nagy  hatalmát  jó  irányban  gyakorolja. 

De  tartós  lesz-e  ez  a  kedvező  állapot? 

A  magyar  rendek  az  Anjoukra  következő  korban  férfiasan 
megálltak  helyöket.  A  királysággal  szerencsésen  megküzdöt- 
tek.  Miként  angol  társaiknak,  nekik  is  sikerült  az  állam  ügyei 
vezetését  maguknak  biztosítani.  De  míg  Anglia  rendéi  nem 
birták  a  kivívott  állást  az  ország  hasznára  fordítani,  s  ezért 
végleges  sikerük  után  elbuktak,  a  magyar  rendek  nagyobb 
képességet  tanúsítottak.  Zsigmond  nevében  magukra  hagyva, 
jó  eredménynyel  kormányoztak.  A  hatalmat,  a  melyet  meg 
tudtak  szerezni,  helyesen  is  használták. 

De  meddig  tartanak  ki  ezen  az  ösvényen?  Az  alkalom, 
a  hibák  szülőanyja,  nem  tereli-e  a  gyenge  ellenőrzés  alatt 
-álló  rendeket  az  önzés  útjára? 

A  RENDI  ALKOTMÁNY  VIRÁGZÁSA  >íAGYARORSZAGBAN 
AZ  ANJOUKTÓL  MÁTYÁS  KORÁIG. 

MÁSODIK  RÉSZ. 

A  BOMLÁS  IDEJE  ALBERTTŐL  V.   LÁSZLÓ  HALÁLÁIG. 

Albert  rövid  uralkodása  idejében  kevés  az  új  momen- 
tum. Ámbár  romlik  az  összhang,  válság  nem  követke- 
zik be. 

A  nádori  állást  választás  útján  töltik  be.  Ezzel  a  ki- 
rály helyzete  hátrányosabbá  lesz.  A  végrehajtás  egységét 
lazítják.  Első  tünete  ez  a  beálló  bomlásnak. 

Albert  halálával  kemény  próba  vár  az  uralkodó  rendre. 

Az  ország  érdeke  ellentétbe  jut  a  királyi  ház  felfogá- 
sával. Jellemző  a  nemzetre  nézve  az  út,  a  melyet  választ. 

A  társadalom  ritka  önmérsékletet  tanúsít,  önrendel- 
kező jogához  azonban  tántorithatatlanul  ragaszkodik. 

Bölcsen  tekintettel  van  a  hatalmi  érdekek  korlátozó 
hatására  és  a  törvényes  rendre ;  de  souverain  szabadság- 
gal akar  a  maga  sorsáról  intézkedni,  s  minden  jognál  na- 
gyobb érvényűnek  tartja  saját  akaratát  és  parancsát. 

Albert  királynőnek  már  megkoronázott  özvegyet  hagy 
hátra,  kinek  joga  —  hisz  az  1439-diki  törvény  is  azt  mondja 
róla,  hogy  születése  czímén  tulajdonképpen  őt  illeti  meg 
férje  előtt  is  a  királyság  —  férje  elhunytával  föléled.  A  ren- 
dek, úgy  tetszik,  ezt  nem  is  vonják  kétségbe.  Mivel  azon- 
ban asszony   kormánya  káros   lehetne,  olyan  férjet  keres- 

nek  neki,  a  ki  vele  együtt  uralkodjék.  Miként  Mária  mellett 
Zsigmond  és  maga  Erzsébet  mellett  Albert  kormányozott, 
úgy  akarják  most  is  a  dolgot  rendezni.  Erzsébet  a  királyi 
hatalmat  eddig  sem  gyakorolta,  nem  is  Szent  István  koro- 
nájával koronázták  meg,  mint  anyját  Máriát,  az  1439-diki 
törvény  sem  ruházott  reá  országos  jogokat.  Ha  Albert  ural- 
kodása megfért  a  királynő  jogával,  második  férjének  ki- 
rálylyá  avatása  sem  lehet  sérelmes. 

Tagadhatatlan,  hogy  az  országra  nézve  ez  lett  volna  a 
legüdvösebb  megoldás.  Törvényes  is  volt,  erős  kezű  királyt 
is  ad  a  nemzetnek.  A  gyűlés  tehát,  a  melyet  Erzsébet  össze- 
hívott, ebben  az  értelemben  határoz.  Ulászló  lengyel  feje- 
delmet választja  a  királynő  férjévé  és  társkirálylyá. 

Erzsébet  nem  mer  ellentmondani.  Megegyezése  az  egész 
eljárást  a  törvényesség  kellékével  ruházza  föl. 

De  miközben  Ulászlóval  folynak  a  tárgyalások,  a  ki- 
rálynő fmt  szül.  A  Habsburgok  benne  látják  a  királyt. 
Erzsébet  fölfogása  szerint  gyermeke  természetes  ura  az 
országnak,  mint  minden  fiú  atyja  örökének. 

A  rendek  másképp  vélekednek.  Szerintök  Szent  István 
koronája  nem  magántulajdon.  Az  a  nemzet  legdrágább 
kincse,  a  melyet  csak  a  nemzet  hozzájárulásával  bírhatni. 
Albert  rendelkezése  törvénytelen,  mert  a  rendek  beleegye- 
zése nélkül  történt. 

E  két  fölfogásnak  össze  kellett  egymással  ütköznie,  a 
mint  Erzsébet  a  maga  joga  helyett,  a  melyet  különféle 
okoknál  fogva  mindkét  fél  elismerhetett,  Lászlóét  kivánja 
érvényre  juttatni,  s  nem  kéri  megválasztását,  hanem  köve- 
teli megkoronázását. 

A  dynastikus  álláspont  ridegsége  megérleli  a  nemzet- 
ben az  elhatározást,  hogy  mereven  ragaszkodjék  a  válasz- 
tás elvéhez  és  hogy  az  egész  dynastiát  mellőzze. 

Az  egyik   fölfogás   a   magyar   királyságban   tisztán    az 

Öröklés  rendjén,  a  másik  tisztán  a  választáson  ala])nló 
monarchiát  látott. 

Melyiknek  van  igaza,  melyik  felel  meg-  az  eddigi  jog- 
nak? Teljesen  egyik  sem. 

A  magyar  korona  nem  volt  úgy  örökölhető,  mint  ma ; 
a  választás  sem  voU  olyan  szabad,  mint  a  minővé  pl. 
Lengyelországban  lett. 

Az  etelközi  szerződés  meghatározza,  hogy  a  nemzet 
az  Árpádok  ivadékai  közül  tartozik  fejedelmet  választani. 
Az  Árpád-ház  ezen  jogát  a  királyságra  is  kiterjesztik  őseink. 
A  férfiág  kihalta  ntán  pedig  a  nemzet  a  királyi  ház  nőág- 
beli  leszármazottjai  között  keres  magának  urat.  Abból  a  föl- 
fogásból indul  ki,  hogy  az  Árpád  vére  jogot  ad  a  királyságra. 
Róbert  Károly  megválasztásakor  sem  szorítkoznak  arra, 
hogy  az  ő  személyét  tegyék  királylyá;  egész  nemzetségének 
jogot  adnak  a  trónra.  Minthogy  Lajos  halála  után  leányát, 
Máriát,  Zsigmondé  után  pedig  Erzsébetet  választják  meg, 
s  az  utóbbiról  a  törvényben  kimondják,  hogy  születésénél 
fogva  is  joga  van  a  koronához,  úgy  tetszik,  hogy  Róbert 
Károlynak  nemcsak  fiú  örököseit,  hanem  nőágbeli  leszár- 
mazottjait is  örökjoggal  biró  nemzetségének  tekintik. 

Az  örökjog  ezen  elismerésével  azonban  a  nemzet  a 
választás  jogát  össze  tudta  egyeztetni.  Nem  egy  viszályba 
keveredett  már  érte  a  dynastiák  ellentétes  felfogásával. 
Az  Árpádok  családján  belől  a  nemzet  döntötte  el,  hogy  ki 
legyen  a  király,  ámbár  az  általános  szokás,  a  melytől  csak 
kivételes  okokból  tértek  el  őseink,  az  első  századokban 
a  testvér,  később  a  fiú  megválasztása  maradt. 

Az  Árpád-ház  magvaszakadtával  még  inkább  kidom- 
borodott a  választás  joga.  IIL  Endre  halála  után,  részben 
azért,  mert  az  Anjouk  föltétlen  jogot  formálnak  a  magyar 
koronára,  más  királyt  keresnek,  olyant,  a  ki  szintén  Árpád 
ivadéka,    de    alá    veti  magát  a  választásnak.  Midőn   végül 

mégis  Róbert  Károlyt  akarják  a  trónra  ültetni,  elismerik 
örökjogát  is,  de  kiemelik,  hogy  választásnak  is  köszön- 
heti királyságát.  Annak  ellenére,  hogy  ö,  úgy  tetszik,  az 
örökösödési  elv  biztosítása  végett,  fiát  előzetes  választás 
mellőzésével  szeretné  megkoronáztatni,  Lajos  választás  útján 
jut  a  trónhoz,  s  okirataiban  örökjogán  kívül  a  választásból 
eredőnek  mondja  királyságát.  E  jogot  akkor  is  elismeri, 
mikor  a  rendek  igéretét  kéri,  hogy  halála  után  leányát 
választják  meg. 

A  nemzet  szabad  rendelkező  jogát  még  inkább  bizo- 
nyítja, hogy  Lajos  arra  kéri  a  nagyokat,  hogy  leányán 
kívül  vejét  is  tegyék  királylyá,  a  kit  pedig  az  örökjog  sze- 
rint a  trón  meg  nem  illethetett. 

Ennek  ellenére  Mária  kizárólag  örökjogára  szeret 
hivatkozni.  A  nápolyi  párt  valószínűleg  ebből  meríti  ere- 
jét. Nehéz  helyzetében  azonban  Mária  is  meghajol  a  vá- 
lasztás elve  előtt  és  kijelenti,  hogy  közakarat  emelte  a 
trónra. 

Zsigmond  hasonló  helyzetbe  jut.  Ö,  a  ki  örökjog  nél- 
kül szabad  választásnak  köszöni  királyságát,  három  izben 
önhatalmúlag  rendelkezik  az  ország  jövendő  sorsáról.  De 
meg  is  keserüli.  Egyik  oka  annak,  hogy  még  életében  ve- 
szélyben forog  trónja,  éppen  az  volt,  hogy  halála  esetére 
is  rendelkezhetni  vélt  fölötte. 

Midőn  osztrák  Albertnek  ajándékozza  oda  Magyar- 
ország örökét,  a  rendek  nyíltan  kimondják,  hogy  mivel  ez 
megegyezésök  nélkül  történt,  a  választás  jogát  nem  szün- 
teti meg.  Zsigmond  ama  ritka  emberek  közül  való,  a  kik 
a  maguk  kárán  tanulnak,  s  a  kik  maguk  raknak  gyógyító 
írt  a  sebre,  a  melyet  ütöttek.  Élete  második  felében  meg- 
változik és  tiszteletben  tartja  a  nemzet  jogait.  A  választás 
elvét  sem  sérti  meg  többé.  Midőn  újra  rendelkezik  örök- 
ségéről, a  magyar  koronáról  nem  intézkedik,  s  csak  kéri  a 

magyaj'  nagyokat,  hogy  utána  vejét  és  leányát  válaszszák 
meg,  a  mit  a  rendek  meg  is  tesznek.  Albert  megválasztása, 
annak  ellenére,  hogy  a  trón  természetes  örökösét  Erzsébet- 
ben látták,  újra  bizonyítja,  hogy  a  nemzet  joggal  bírt  arra, 
hogy  az  uralkodó  dynastia  körén  belől  szabadon  válaszsza 
fejedelmét. 

Ebben  az  egész  jogfejlődésben  a  következő  elvek  dom- 
borodnak ki : 

A  nemzet  a  trónhoz  való  jogot  egyes  királyi  csalá- 
dokra ruházza  ugyan,  de  egyszer  s  mindenkorra  rendel- 
kező tőrvénynyel  nem  állapítja  meg  az  örökösödés  sorát, 
hanem  a  megüresedett  trónt  a  dynastia  körén  belől  ejtett 
választás  útján  tölti  be.  Senki  sem  tekintheti  magát  király- 
nak, míg  azzá  meg  nem  választják  és  meg  nem  koronáz- 
zák. A  királyság  nem  oly  méltóság,  a  mely  a  nemzet  aka- 
ratától függetleníil  száll  a  dynastia  egyik  tagjáról  a  másikra  ; 
még  a  ki  joggal  is  bír  reá,  csak  a  nemzet  határozatának 
megnyilatkozása  után  foglalhatja  el.  A  születés  maga 
senkit  sem  tesz  királylyá.  A  nemzet  kötelessége  lehet  vala- 
kit megválasztani ;  ha  azonban  e  kötelezettségét  nem  telje- 
síti, a  mellőzött  nem  lesz  király,  mert  csak  az  aralkodha- 
tik  a  nemzeten,  a  kit  az  megválasztott  és  megkoronázott. 

A  fönforgott  esetben  Erzsébeten  kívül  Lászlónak  volt 
a  legtöbb  joga  a  magyar  koronához. 

Minthogy,  a  mint  láttuk,  a  nemzet  Pióbert  Károly  le- 
származottjainak örökjogot  adott,  ha  Erzsébetet  nem  tekin- 
tették királynak,  a  mint  ezt  már  ő  maga  sem  követelte, 
László  volt  a  trón  természetes  örököse.  Miként  Lajos, 
Mária  és  Erzsébet,  ö  is  joggal  követelhette,  hogy  meg- 
válaszszák. 

Midőn  ennek  ellenére  a  nemzet  Ulászlót  avatja  kirá- 
lyává, szakít  a  hagyománynyal. 

Másfelől  azonban  a  dynastia  követelése  sem  jogos. 

(ir.  Andrássy  Gyula :  Fönmaradánunk  okai.  18 

Megválasztása  nélkül  László  nem  király,  mert  válasz- 
tás nélkül  nincs  magyar  király. 

A  törvény  betűjének  tehát  sem  a  dynastia,  sem  a 
nemzet  álláspontja  nem  felel  meg.  Mihelyt  azonban  a  dy- 
nastia a  maga  vélt  jogának  föltétlen  követelésével  áll  elö, 
érthetővé,  sőt  természetessé  lesz  a  rendek  magatartása. 

A  középkorbeli  magyar  nemzet  nem  lett  volna  az,  a 
mi  volt,  vérének  és  önérzetének  meg  kellett  volna  változnia, 
ha  eltérne  álláspontjától. 

A  nemzet  nem  csupán  eszményi  szempontoknál,  hanem 
reális  érdekeknél  fogva  is  ragaszkodott  a  választás  jogához. 
A  középkorbeli  társadalomnak  az  örökösödés  és  a  válasz- 
tás keveréke  igen  jól  megfelelt. 

A  középkorban  a  kielégítő  közállapotoknak  legelső  föl- 
tétele volt,  hogy  fölnőtt  és  tehetséges  király  uralkodjék.  Gyer- 
mekkirály nagyobb  baj  volt,  mint  az  örökrendtől  való  eltérés 
és  a  stabilitás  sérelme.  Egyébiránt  az  örökjog  elismerése 
sem  biztosította  a  középkorban  a  kormányzat  ama  zavarta- 
lan és  békés  folytonosságát,  a  mely  ma  legnagyobb  érdeme. 
Angliában  az  örökösödés  vitás  kérdései  miatt  több  vér 
folyt,  mint  nálunk  a  választás  okozta  viszályok  közben. 
A  Piózsáknak  több  nemzedéken  át  pusztító  harczát  az  örö- 
kösödés kérdése  indította  meg.  Anglia  és  Francziaország 
vég  nélkül  való  há]3orúit  az  örökrendre  alapított  igények 
táplálták.  A  középkorban  a  jog  igaz  tisztelete  ismeretlen 
volt.  Ez  alól  a  koronához  való  jog  sem  képezett  kivételt. 
Nem  volt  törvény,  a  mely  erőszakosabb  magyarázatban  része- 
sült volna,  mint  az,  a  mely  e  fölött  a  legkiválóbb  állás  és 
rang  fölött  rendelkezett.  Ha  valahol  uralkodhatott  az  ököl- 
jog, ezen  a  politikai  téren  kellett  érvényesülnie.  A  középkor 
jogászai  nem  képesek  olyan  minden  kétséget  eloszlató  sza- 
bályok megalkotására,  a  melyek  az  ország  nyugalmát  inkább 
biztosítanák,  mint  az  olyan  nemzet  ösztöne,  a  mely,  mint 

a  lUiigyai'é,  iieiii  ól  vissza  a  választás  jogával,  s  csak  igaz 
szükség  esetében  gyakorol  optiót  azok  között,  a  kik  joggal 
bírnak  a  trónra.  Tagadhatatlan,  hogy  a  választás  joga  vesze- 
delmes fegyver,  s  hogy  alkalmat  szolgáltat  a  pártoskodók- 
nak  békétlenség  keltésére;  de  büszke  önérzettel  mondhat- 
jnk,  hogy  a  magyar  tndott  vele  élni,  s  hogy  az  a  sok  vál- 
ság, a  mely  ezekben  az  időkben  osztályrészünkül  jutott, 
inkább  annak  tulajdonítandó,  hogy  királyaink  nagy  része 
leszármazók  nélkül  halt  el,  mint  a  választással  űzött  vissza- 
élésnek. 

A  választás  elvében  őseink  szabadságuk  biztosítékát 
is  látták.  Ma,  az  alkotmányok  fejlett  korában,  ezen  bizto- 
sítékra nincs  szükség;  azokban  az  időkben  azonban  azért 
volt  nagy  becse,  mert  a  legliatásosabb  békés  eszköze  volt 
annak,  hogy  a  király  magát  a  nemzet  befolyása  alól  ki 
ne  vonhassa.  A  királynak  az  a  törekvése,  hogy  a  tőle 
kivánt  örököst  elfogadtassa  és  a  választás  alkalmával  tett 
Ígéretek  voltak  a  szabadság  leglényegesebb  békés  biztosíté- 
kai. Az  örökjogtól  való  eltérés  lehetősége  és  a  választás 
■elvének  megóvása  több  vérontást  és  belharczot  előzött  meg, 
mint  a  mennyit  okozott.  Főleg  nálunk,  a  hol  rendesen  még 
csak  karddal  lehetett  az  alkotmányt  megvédeni.  Tényleg  e 
koiban  aránylag  kevés  nagy  küzdelem  is  támadt  a  nemzet 
és  királyai  között.  A  királyok  nagyobb  biztosságban  élnek 
nálunk,  a  később  rebellisnek  kikiáltott  nemzet  körében,  a 
hol  a  fegyveres  ellenállás  joga  sarkalatos  pontja  az  alkot- 
mánynak, mint  Angliában,  annak  a  nemzetnek  a  trónján, 
a  mely  ma  önérzettel  mondja,  hogy  már  csaknem  két  szá- 
zadja nem  látott  polgárháborút,  a  mely  az  ellenállás  jogát 
a  magna  charta  óta  törvénykönyveiben  mellőzte,  s  a  békés 
kényszerítésnek  könnyebben  használható  eszközével  rendel- 
kezett, mint  mi. 

Angliának  1.  Eduárd  halálától  VII.    Henrikig,   az  első 

Tudorig  (1307 — 1485)  nyolcz,  Magyarországnak  az  Árpá- 
doktól a  Jagellókig  (1301  —  1490)  tíz  királya  volt.  Angliában 
e  nyolcz  közül  ötöt  erőszakkal  fosztottak  meg  trónjuktól 
és  életöktöl  is.  Nálunk  hármat  űznek  el  a  rendek ;  közülök 
kettő,  Venczel  és  Ottó,  csak  egy  párt  választottja;  a  harma- 
dik, Mária,  gyenge  nő  volt  és  vissza  is  liívták.  Csak  egyet 
ölnek  meg,  a  bitorló  Kis  Károlyt. 

Nagyrészt  a  választás  joga  megóvásának  tulajdonítom 
a  jobb  eredményt.  Ez  tette  a  fejedelmeket  óvatosabbakká, 
az  erőszakos  ellenállást  fölöslegessé. 

De  ha  tévedek  is,  természetes,  hogy  a  nemzet  e  jogá- 
hoz szívósan  ragaszkodott.  Ha  másképpen  tenne,  azonnal 
kárát  látná.  A  megejtett  választást  kellene  visszavonni,  a 
török  hatalommal  szemben  a  lengyel  szövetségről  kellene 
letenni,  ha  elismeri  a  Habsburgok  követelését.  Férfiú  he- 
lyett csecsemőt  kellene  a  nemzet  élére  állítani,  a  mikor 
táborba  készül  gyűlni  és  mindenek  fölött  hadvezérre  van 
szüksége. 

A  Habsburg-dynastiától  tanúsított  nagy  önérzet,  szin- 
tén arra  sarkalhatta  a  rendeket,  hogy  a  választás  fegyverét 
ki  ne  adják  kezökböl,  mert  majdan  vérök  ontásával  lehetne 
csak  pótolniok. 

A  népszerűtlen  Czillei  hatalma,  az  idegen  invasio,  a 
mely  ellen  régtől  fogva  védekezik,  szintén  nyugtalaníthatta 
a  magyart. 

Oly  lelki  állapotban  sem  volt,  hogy  jogföladásra,  akarata 
alárendelésére  hajlott  volna. 

A  mit  Róbert  Károlynak  ellenállás  nélkül  tűrt  kény- 
uralma sem  bírt  kiküzdeni,  hogyan  érhették  volna  el  Máriá- 
nak, Zsigmondnak  és  Albertnek  a  rendektől  függő  kormány- 
zata után  egy  gyenge  asszony  és  idegen  rokonai? 

Szó  sem  lehetett  róla.  A  dynastia  rideg  követelése  annál 
elhatározottabb  ellenállásra  ösztönzi  a  nemzet  zömét.  A  jog- 

talaii  k()vetelési'e  jo^lalaii  IcUel  íulel.  Erzsébet  ellenmondá- 
sával  luitseiu  törődve,    1440-ben   megkoronázzák   Ulászlót. 

A  nemzet,  a  mely  Máriát  letette,  Zsigmondot  fogságba 
vetette,  a  melynek  egyes  tagjai  mint  egyenlő  felek  szer- 
ződnek Zsigmonddal,  önrendelkezésének  föltétlen  jogát  oly 
élénken  érzi,  liogy  ha  ezt  a  jogot  a  királyi  ház  megsérti, 
az  egész  dynastiát  félretolja,  éppen  úgy,  mint  letette  a 
királyt. 

A  nemzet  hite  a  maga  mindenhatóságáról,  az  a  föl- 
fogása, hogy  mivel  minden  jog,  törvény  és  alkotmány  csak 
ő  érette  van  és  tőle  ered,  mindezeket  meg  is  változtathatja 
és  minden  jogot  a  maga  akarata  szerint  alakíthat,  jellem- 
zően kifejezésre  jut  a  törvényben  is.  Midőn  Szent  István 
koronája  Erzsébet  kezében  van,  a  rendek  kimondják,  hogy 
« mivel  a  királyok  kormányzása  mindig  a  rendek  akara- 
tától függ,  a  korona  hatása  és  ereje  a  rendek  jóváhagyá- 
sától függ)) ;  s  hogy  az  ez  alkalommal  használt  korona  a 
szent  ereklyének  « minden  hatásával,  mysteriumával,  erejé- 
vel*) bír. 

íme,  a  szent  koronának  a  történettől  ihletett,  a  vallási 
érzéssel  összeforrt,  a  lelkekre  varázsszerű  hatalmát  is  a  ma- 
guk akaratától  vélik  függővé  tehetni. 

A  rendek  továbbá  kimondják,  hogy  « egyező  akarattal 
és  közös  határozattal  teljes  hatalmat  adnak  a  királynak*) 
mindazon  ügyekben,  a  melyekben  eddig  a  szent  koroná- 
val megkoronázott  királyok  törvény  vagy  szokás  alapján  ily 
hatalommal  bírtak. 

A  királyi  tiszt  közjogi  tartalmát  ők  határozzák  meg. 
Nem  a  király  ad  szabadságokat  a  rendeknek,  hanem  a  ren- 
dek adnak  jogokat  a  királynak. 

Minden  hatalom  és  közintézmény  a  nemzettől  szár- 
mazik. Rendes  időkben  az  állam  minden  szervének  meg- 
van a  maga  független  joga,  elismert  hatásköre.    Nagy  vál- 

Ságok  időszakában  azonban,  miclön  a  íönnálló  jogszokások 
nyomdokán  járva,  útvesztőbe  jutna  a  nemzet,  az  övé  az 
a  legfelsőbb  akarat,  egyedül  ő  van  jogosítva  arra,  hogy 
souverain  szabadsággal  iij  utat  vágjon  magának,  új  jog- 
alapokat teremtsen. 

Idáig  juttatta  az  asszonyi  kézben  levő  és  az  idegen 
befolyás  ódiumával  megterhelt  királyságot  az  a  kísérlete, 
hogy  a  reá  nézve  legrosszabb  pillanatban,  a  rendek  elha- 
talmasodása korában,  a  magyar  jogból  kiküszöbölje  a  vá- 
lasztás elvét.  A  királyság  a  teljesen  szabaddá  lett  választás 
útján  egészen  a  rendek  kényétől  függ. 

A  rendek  nem  élnek  vissza  e  helyzettel.  Mindenható- 
ságuk tudata  nem  felejteti  el  velők,  mint  annyi  más  nép- 
pel, hogy  erős  kormány  nélkül  nem  boldogulhatnak.  Vezetőt 
kerestek  Ulászlóban,  s  most,  midőn  a  Habsburgok  ellenére 
megkoronázzák,  kettős  szükségük  van  hathatós  védelemre. 
A  közérdeken  kívül  a  merész  actiót  végrehajtó  pártot  ön- 
zése is  arra  indítja,  hogy  Ulászlót  oly  helyzetbe  juttassa, 
a  melyben  föladatának  megfelelhet. 

Meg  is  tesznek  mindent,  hogy  sikeres  lehessen  a 
kormányzata.  A  koronázás  előtt  Ulászló  ünnepélyesen 
megerősíti  a  jogokat,  a  melyeknek  a  nemesség  jelentő- 
séget tulajdonít;  de  az  alkotmányon  olyan  újítás  nem 
történik,  a  mely  az  egyöntetű  kormányzás  akadálya  le- 
hetne. 

Szabadságát  nem  hagyja  a  nemzet ;  de  érzi,  hogy  erős 
királyság  nélkül  sem  az  ország  békéjét  az  osztrák  párt 
üzelmei  ellen  megóvni,  sem  a  törökkel  szemben  a  harczot 
sikerrel  folytatni  nem  bírja.  Az  aranybulla  megerősítésekor 
az  ellenállás  záradékát  mellőzik,  ellenben  a  hatalmaskodók 
ellen  szigorú  új  törvényeket  hoznak.  Az  országgyűlés,  való- 
színűleg azért,  hogy  a  királynak  módjában  legyen  ódium 
nélkül  bizonyos  méltóságok   viselőitől   szabadulni,   elhatá- 

rozza,  hogy  valamennyi  tisztviselő  mondjon  le,  s  a  király 
szabadon   nevezhessen  ki  másokat. 

Ulászló  rátermett  a  helyzetre.  A  lovagiasság-  példaképe, 
nemes  és  bátor  a  jelleme,  arra  való,  hogy  a  nemzet  bízzék 
benne  és  aggodalom  nélkül  ruházza  reá  a  hatalmat. 

Méltán  táplált  szép  reményeket  zúzott  tehát  semmivé 
a  várnai  csata.  Nehéz  vállalkozása  közben  fosztja  meg  a 
nemzetet  vezérétől.  A  szerencsétlen  véletlen  megakadá- 
lyozza, hogy  a  nemzettől  választott  politika  meghozza  gyü- 
mölcsét. Az  erős  kezű  király,  a  kire  szükségünk  volt,  a 
kinek  az  a  nagy  föladat  jutott,  hogy  a  kormányzat  hathatós- 
ságát összeegyeztesse  a  szabadság  sértetlenségével,  ki  e 
hivatásának  meg  is  tudott  volna  felelni,  s  a  ki  mellett  mint 
főtanácsosa  és  bizalmas  embere  ott  állott  a  nemzet  jó  tulaj- 
donainak megtestesülése.  Hunyadi  János,  munkája  kezdetén 
korai  halált  hal,  a  trón  újra  üres,  a  nemzetre  újra  nagy 
kísértések,  kemény  próbák  várnak,  újra  koczkán  forog  min- 
den nagy  érdeke.  A  sors  üldözőbe  vett  bennünket. 

Történetünk  tragikus.  Nem  egyszer  tépi  szét  egy-egy 
szerencsétlen  esemény  helyes  irányban  megindított  mun- 
kánk fonalát.  Nem  egyszer  sújt  a  sors  csapása,  midőn  fej- 
lődésünk a  legjobb  úton  van  és  csak  idő  kellene  a  sikerhez. 

Sok  jóakarat,  áldozatkészség  és  erőfeszítés  ment  így 
veszendőbe,  mielőtt  megakadályozhatta  volna,  hogy  az 
ádáz  sors  a  nemzetet  a  végenyészet  szélére  sodorja. 
E  veszélyekben,  e  csapásokban  is  keresendő  talán  egyik 
forrása  azon  hagyományos  hazafiságnak  és  egyúttal  azon 
önerejében  bízó  érzésnek,  a  mely  a  magyart  kitünteti,  s  a 
melynek  köszöni,  hogy  még  létezik.  Hogyne  ébresztettek 
volna  a  viharok  hatalmas  visszhangot  a  nemzet  szivében  s 
hogyne  lelkesítették  volna  szívós  ragaszkodásra  a  tragikum 
dicsfényével  is  övezett  nemzeti  fogalom  iránt '^  A  sok  ve- 
szélytől támasztott  aggódó  hazafias  érzés  mellett  a  nemzet 

csillagába  vetett  fatalistikus  bizalmat  keltett  az  a  tudat, 
hogy  balsorsunk  ellenére  fönmaradhattunk. 

A  várnai  csata  is  egyike  ezen  tragikus  eseményeknek. 
Jobb  sorsot  érdemelt  derekas  törekvések  közben  érte  a 
nemzetet,  s  rosszra  fordította,  a  mi  az  ország  javára  vál- 
hatott volna. 

A  középkorban  a  szabadság  kormány  formáját  az  anar- 
chiától csak  keskeny  mesgye  választja  el.  Kevés  kell  hozzá, 
hogy  a  szabad  nemzet  élén  álló  erők  összhangzatos  mun- 
kásságát egymás  ellen  vívott  önző  harczuk  váltsa  fel. 

Oly  nagy  hatalom  van  egyes  állampolgárok  kezében, 
hogy  egy-két  ember  becsvágya  és  haszonkeresése  elégséges 
a  nemzet  békéjének  megzavarására. 

A  míg  az  ország  hadi  erejének  jelentős  része  egyes 
urak  parancsszavának  engedelmeskedik,  a  kik  alig  bevehető 
várak  birtokában  is  vannak,  fönhéjázásuk  koczkára  vetheti 
a  nemzet  békés  és  üdvös  fejlődését.  Nagy  veszélyek,  véres 
polgárháborúk  szakadhatnak  az  országra,  habár  a  többség 
hű  marad  a  törvényes  rendhez,  s  az  ország  kormánya  a 
legjobb  szándéktól  vezettetve  a  legokosabb  politikát  követi. 
Annál  nagyobb  érdem  volt  az  ez  ideig  elért  eredmény.  De 
annál  érthetőbb  egyszersmind,  hogy  elenyészett,  mihelyt 
szerencsétlen  események  újra  meg  újra  kétségessé  tették  az 
állam  rendjét,  mihelyt  újra  meg  újra  kellett  megalakítani 
a  hatalmat,  a  melynek  hivatása  a  törvény  uralmának  és  a 
közrendnek  föntartása.  Angliában  ilyen  szerencsétlen  ese- 
mények nélkül  romlott  meg  az  állam  rendje.  A  reánk  zúdult 
csapások  után  mi  sem  kerülhettük  el  e  sorsot. 

Már  Ulászló  trónraemelése  és  László  megkoronázása 
kettéosztotta  az  aristokratiát.  A  többség  a  nemzettel  tar- 
tott, s  irányt  szabott  neki.  Egyesek  azonban  az  osztrák 
párthoz  szegődtek.  Ulászlónak,  rövid  kormányzása  alatt, 
nem   volt   módjában   teljesen    eltüntetni    ezt   a   szakadást. 

Habsbui'^i  Frigyes  védőszárnyai  alatt  a  nyugati  és  észak- 
nyugati határokon  idegen  származású  nagyhatalmú  urak 
és  egyes  magyar  családok  is  föntartották  függetlenségöket 
a  törvényes  kormánynyai  szemben.  A  nagy  többségtől 
helyeselt  irány  csak  úgy  válhatott  volna  azonnal  a  nemzet 
javára,  ha  egyhangú  megegyezésre  talál.  így  a  közkormány- 
zat az  ország  egyes  részeiben  megbénult.  Idő  és  siker  kel- 
lett volna  hozzá,  hogy  a  kivánatos  czél  eléressék. 

De  a  várnai  nap  másként  döntött  sorsunk  fölött. 

A  magyar  nemzet  megint  szemben  áll  ugyanazzal  a 
helyzettel,  a  melyet  négy  évvel  előbb  el  akart  kerülni. 
A  gyermek,  a  kinek  jogát  megsértette,  megint  az  egyetlen 
örököse  a  trónnak.  Ha  újra  mellőzik,  a  pártszakadás  meg 
nem  szűnik,  s  nem  birják  helyreállítani  az  ország  egységét. 
A  török  erő  tőszomszédságában  koczkázatosnak  tetszhetett 
ez  a  politika.  Ismételjék-e  azt,  a  mi  az  imént  rossz  véget  ért? 
Olyan  alkalmas  jelölt  nem  volt,  mint  az  elhunyt  király. 

Ha  ellenben  meghajolnak  László  előtt,  le  kell  mon- 
daniok  a  választás  elvéről,  s  olyan  királyt  kell  elismerniök,  a 
ki  idegen  befolyás  alá  kerülhet.  Kiskorú  uralkodó  Várna 
után  sem  kecsegtetőbb,  mint  azelőtt. 

E  tépelődései  közben  a  nemzet  megint  rátalál  a  helyes 
útra.  Nagy  bölcseséget  tanúsít,  midőn  annak  ellenére,  hogy 
a  mellőzött  dynastia  érvényesülése  sok  aggodalmat  támaszt- 
hatott azokban,  a  kik  előbb  Ulászló  mellett  foglaltak  állást, 
mégis,  miként  maguk  őszintén  mondják,  « nehogy  a  belső 
meghasonlásból  és  a  belső  háborúból  még  nagyobb  veszély 
és  súlyosabb  baj »  keletkezzék,  közmegegyezéssel  arra  tökélik 
el  magukat,  hogy  Lászlót  emelik  a  trónra. 

Hidegen,  lelkesedés  nélkül,  politikai  opportunitásból 
határozzák  el  magukat  arra,  a  mi  a  fönforgó  körülmények 
között  a  legtanácsosabb. 

De  e  mellett  az  ország  jogait  is  iparkodnak  megvédeni. 

Lászlót  fejedelemnek  czímezik;  királyivá  csak  új  megkoro- 
názása után  lesz.  Megválasztása  érvényességét  ahhoz  a  föl- 
tételhez kötik,  hogy  Frigyes  visszaadja  a  koronát  és  Lászlót 
is  kibocsátja  örizete  alól. 

Mivel  László  hívei  is  belenyugszanak  e  megoldásba, 
reményleni  lehetett,  hogy  minden  jóra  fordul. 

Miként  az  Anjouk  trónkövetelését  compromissummal 
intézték  el,  úgy  gondolták  a  Habsburgok  jogát  a  nemzet 
jogával  és  érdekeivel  összeegyeztethetni. 

De  Frigyes  császár  mereven  ragaszkodik  álláspontjához. 
Lászlót  el  nem  bocsátja,  a  koronát  nem  adja  vissza  és  az 
örökjog  föltétlen  elismerését  követeli.  A  Habsburg-dynastia 
önérzete  nagyobb,  mint  volt  az  Anjouké.  Alig  vált  sorsunk 
egyik  fötényezöjévé,  már  is  kitűnt  az  a  jellemző  tulajdonsága, 
a  melynek  segítségével  annyi  csapást  el  tudott  viselni  és 
hosszú  századokig  a  világtörténet  egyik  leghatalmasabb  té- 
nyezője bírt  maradni,  annak  ellenére,  hogy  annyi  országot  és 
trónt  veszített  el,  a  mennyivel  kevés  más  dynastia  bírt  valaha. 
Megnyilatkozott  az  a  szelleme,  a  mely  e  válságok  nagy  részét 
előidézte,  de  arra  is  képesítette,  hogy  túlélje  őket.  Törhe- 
tetlen szívóssága,  szigorú  következetessége,  fanatikus  ragasz- 
kodása hivatásához  és  az  a  fölfogása,  hogy  a  maga  monar- 
chikus joga  fölötte  áll  minden  ország  és  nép  jogának,  mert 
isteni  az  eredete  és  a  kormányzata  alatt  élő  nemzetek 
boldogulásának  is  legelső  föltétele,  mindez  már  ekkor  érvé- 
nyesült, s  utóbb  bekövetkezett  sok  esemény  elöljárójaképpen 
kemény  próbára  tett  bennünket. 

Mit  tegyen  a  nemzet,  elforduljon-e  Lászlótól  és  más  királyt 
keressen  magának,  talán  saját  kebeléből  emeljen  valakit  a 
trónra?  Mindegyik  megoldásnak  voltak  hívei.  Végül  azonban 
abban  állapodtak  meg,  hogy  ideiglenes  kormányt  alakítanak  és 
Lászlót  megválasztott  királynak  tekintvén,  megvárják  nagy- 
korúságát, vagy  szabadulását  Frigyes  gyámsága  alól.  E  terv 

meLivalósítását  lehetővé  tették  Hunyadi  János  nagy  érdemei 
és  kiváló  tulajdonságai.  Benne  megvoll  a  nemzet  természe- 
tes vezére,  a  gondviselés  adta  támasza.  Csak  köréje  kellett 
sorakozni  és  szembe  lehetett  szállni  minden  veszélylyel.  Ez 
meg  is  történt. 

A  köznemességnek  sikerült  Hunyadit  kormányzóvá  meg- 
választania. Az  az  osztály,  a  mely  HL  Endre  óta  a  háttérbe 
szorult,  közhasznú  tettel  lép  újra  az  önálló  tényezők  körébe. 
Az  Anjouk  idejében  a  királyt  támogatta,  a  nélkül,  hogy  ve- 
zérlő szerephez  akart  volna  jutni,  s  önálló  politikát  vitt  volna. 
Az  ezután  következett  korszakban  az  aristokratia  vezetése 
után  indul.  A  mint  azonban  a  nagy  hatalomra  szert  tett 
urak  helyzetökkel  visszaélnek  és  a  királyságot  sújtott  csa- 
pásokat saját  hasznukra  akarják  fordítani;  a  mint  egyes 
családok,  egyes  kis  úri  szövetségek  egymás  ellen  indítanak 
harczot,  s  egységes  irány  követése  helyett  egymást  ellen- 
súlyozó cselszövények  útvesztőjébe  kerülnek:  a  nemzet 
zömében  föléled  az  ösztön,  hogy  a  kormányzatra  közvetlen 
hatást  szerezzen  magának.  A  módja  megvan  hozzá.  Hatalma 
idejében  az  aristokratia  nem  fosztotta  meg  erejétől.  A  nem- 
zeti gyűlés  a  nemzeti  akarat  legfőbb  letéteményese  maradt, 
benne  pedig,  ha  megjelenik,  a  köznemesség  lehet  óriás 
többségben. 

Helyes  az  érzése  a  köznemességnek,  a  mikor  a  maga 
véréhez  szít,  ahhoz,  a  ki  a  magyarnak  legelső  katonája, 
legnemesebb  jelleme,  legnagyobb  embere. 

Sikert  azonban  csak  úgy  lehetett  várni,  ha  Hunyadi 
kezébe  adják  a  teljes  királyi  hatalmat,  s  ha  úgy  engedel- 
meskednek neki,  mint  engedelmeskedtek  Nagy  Lajosnak. 
A  rómaiak  a  diktátori  intézmény  megalapításának  kö- 
szönhették, hogy  a  respubhca  daczolhatott  minden  förge- 
teggel. 

Magyarországnak   is   olyan  volt  a  helyzete,  hogy  csak 


^84í  XI.  FEJEZET. 

egy  nagyszabású  tehetségnek  szabad  érvényesülése  mellett 
lehetett  volna  boldogulni.  Oly  egységes  vezetésre  volt  szük- 
ség^ hogy  bent  ne  lehessen  érezni  a  király  hiányát, 
kifelé  pedig  meg  lehessen  védeni  a  törökkel  szemben  az 
ország  határait,  s  arra  kényszeríteni  Frigyest,  hogy  haza 
bocsássa  királyunkat,  a  ki  magyar  levegő  és  magyar  befo- 
lyás hatása  alatt  nevelkedvén,  mint  a  nemzetnek  szabadon 
választott  ura  és  igaz  fia  szerencsét  hozhat  hazánknak. 
A  gondolat  szép  is  volt,  okos  is.  Vajha  meg  is  tettek  volna 
mindent,  hogy  jó  eredménynyel  járjon.  A  középkorban 
páratlan  sikert  érhettek  volna  el.  Sajnos  azonban,  erre 
nem  voltak  eléggé  megfegyelmezve. 

A  pártoskodás,  szabadságunknak  mindenkor  legnagyobb 
ellensége,  nem  szűnt  meg,  annyi  erőt  meg,  a  mennyivel 
meg  lehetett  volna  fékezni  túlhajtásait,  a  féltékeny  rendek 
nem  adtak  Hunyadinak. 

Egyes  nagyhatalmú  urak  irigyei  voltak.  A  kisnemes- 
nek  felsöbbségét  nem  egy  régi  család  sarja  a  külföld  ra- 
gályos fölfogásának  hatásánál  fogva  megalázónak  tartotta. 
Másokat  az  állam  rendjében  beállott  bizonytalanság  és  a 
jó  alkalom  saját  hasznuk  keresésére  ösztönözött.  Ismét 
másokat,  idegen  létökre,  az  ország  sorsa  nem  érdekelt. 
E  nagyhatalmú  urak  nem  voltak  hajlandók  előnyüket  a 
közügynek  alárendelni,  s  az  ország  erejének  nevezetes  ré- 
szét a  nemzeti    érzések  és  érdekek   szolgálatától   elvonták. 

A  magyar  politika  útja  mindig  rögösebb  volt,  mint 
más  nemzeteké.  Azok  a  csapások,  a  melyek  másokat  is 
érhetnek,  bennünket  érzékenyebben  sújthatnak.  Ha  az  oli- 
garchia, a  mely  minden  országnak  az  átka,  rajtunk  vesz 
erőt,  reades  következményeihez  még  az  is  járul,  hogy 
veszedelemmel  fenyegeti  faji  suprematiánkat,  nemzeti  létün- 
ket. Egy-egy  Giskra,  egy-egy  Ciliéi  nemcsak  azokon  ejt 
vérző  sebet,  a  kiket  kardja  sújt,  nemcsak  azt  rontja  meg,  a 

kinek  vaij^yoiu'it  elfoglalja,  hanem  kárt  tesz  a  nemzet  esz- 
ményi életén  is.  Ha  állandóvá  lesz  uralmuk,  cseh  és  német 
enclavet  teremtenek  hazánk  talaján. 

E  széjjelhúzó  tényezőkkel  csak  a  föltétlen  támogatás- 
ban részesített  teljes  királyi  hatalmú  kormányzat  lett  volna 
képes  megbirkózni. 

Hunyadi  nimbusa,  akárhogyan  ragyogott,  nem  pótol- 
hatta a  szent  korona  hagyományos  tekintélyét,  a  történe- 
lem szentesítette  hatalmat.  Nemcsak  a  főnemesség,  ha- 
nem a  köznép  is  aligha  fogadta  ugyanazzal  a  tisztelettel 
a  tőle  eredő  parancsokat,  mint  a  milyennel  a  Szt.  István 
utódjaitól  származott  rendeleteket  vette.  Árpád  vérét  aligha 
helyettesíthette  az  egyéni  nagyság. 

Ezért  végzetes,  hogy  nem  adnak  elég  hatalmat  Hunya- 
dinak. Miként  ni.  Endre  idejében,  most  is  megkötik  a  kezet, 
a  melynek  az  országot  meg  kellett  volna  menteni.  Kölön- 
czöt  akasztanak  annak  a  nyakára,  a  kinek  mozdulatai  leg- 
teljesebb szabadságára  van  szüksége.  Alig  van  szomorúbb 
látvány,  mint  a  magasztos  czélok  és  kötelességek  szolgála- 
tában álló  nagy  ember,  a  kitől  hivatása  követésére  meg- 
tagadják az  eszközöket.  Ilyen  helyzetbe  juttatták  Hu- 
nyadit. 

Midőn  a  kormányzóságot  reábízzák,  még  egyideig  hat 
országos  kapitányt  hagynak  meg  állásukban,  a  kik  a  köz- 
hatalmat decentralizálják.  Nagyobb  kiterjedésű  birtokot  a 
kormányzónak  nem  szabad  adományoznia.  Hűtlenség  ese- 
tében nem  Ítélhet  és  nem  kegyelmezhet  az  országgyűlés 
megkérdezése  nélkül.  A  melléje  rendelt  választott  tanács 
ajánlata  nélkül  érsekséget,  püspökséget,  főapátságot  nem 
osztogathat.  A  kormányzó  kinevezésével  egyidejűleg  az 
országgyűlés  a  többi  hivatalt  is  maga  tölti  be.  A.  meg- 
gyöngült végrehajtó  hatalom  egyöntetűségét  koczkára  teszi. 
Hogyan  oldja  meg  Hunyadi  megnyirbált  joggal  nehéz  föl- 

adatát,  ha  társait,  alárendeltjeit  sem  ő  keresi  magának,  ha- 
nem mások  nevezik  ki? 

Ellenségét,  Garait  választják  nádorrá.  Az  állam  legfel- 
sőbb vezetése  is  ellentétes  impulsusok  hatása  alá  jut. 

Még  nagyobb  hibát  követnek  el  a  rendek,  midőn  ki- 
mondják, hogy  minden  évben  országgyűlés  tartandó  és 
€nnek  rendelkezésére  bocsátandó  a  kormányzó  állása  és  a 
többi  főhivatal.  Ezzel  tökéletesen  megbénítják  az  állam 
hatalmát,  s  a  rendek  közvetlen  kormányzatát  inaugurálják. 
Szerencsére,  e  törvény,  úgy  tetszik,  nem  hajtatott  végre. 
Fennállása  azonban  nagyot  ronthatott  a  kormányzat  tekin- 
télyén. 

Ugyanakkor,  midőn  a  rendek  Hunyadival  szemben 
ennyire  fösvények,  erősen  hangoztatják  a  maguk  kivált- 
ságait. 

Megújítják  a  törvényt,  a  melynél  fogva  általános  föl- 
kelést a  kormányzó  csak  akkor  rendelhet  el,  ha  a  királyi 
jövedelemmel  tartott  zsoldosok  és  tiszti  bandériumok  nem 
elégségesek.  A  nemeseknek  vámmentességet  is  biztosítanak. 
Jogaikat  növelik,  kötelességeiket  apasztják. 

A  köznemesség  politikai  befolyását  fokozza,  hogy  a 
törvénynyel  szervezett  tanács  felerészének  az  ő  köréből 
kell  kikerülni,  s  hogy  László  halála  esetére  a  király  vá- 
lasztását, különben  helyesen,  az  országgyűlésre  tartozónak 
mondják  ki. 

Szóval,  a  helyett,  hogy  a  rendek  nagy  discretionális 
hatalommal  ruháznák  fel  Hunyadit,  az  országgyűlés  befo- 
lyása alá  helyezik  és  maguk  akarnak  vezetni. 

Az  aristokratia  egyrészének  oligarchikus  bűnei  sorom- 
póba szólították  a  köznemességet.  Szükséges  és  üdvös  is 
volt,  hogy  sikra  szállott;  czéljai  is  helyesek  voltak;  de, 
sajnos,   nem   tanúsított  elég  bölcseséget  a  végrehajtásban. 

Midőn  a  közszabadság  nem  forog  veszélyben  és  min- 

(leiiekfölott  arra  van  szükség,  hogy  hatalmasak  legyünk, 
az  erők  megoszlását  előidéző  törvényeket  alkotnak. 

Valószínűleg  egyes  nagyok  kártékony  hefolyásának  tu- 
lajdonítandó az  a  sok  gáncs,  a  melyet  Hunyadinak  ve- 
tettek; de  ha  a  köznemesség  megérti  helyzetét,  a  dolgok 
más  fordulatot  vehetnek.  A  maga  jogait  ki  tudta  terjesz- 
teni. Arra  volt  elég  hefolyása,  hogy,  minden  helyes  szer- 
vezeti elv  ellenére,  meghatározza  azok  számát,  a  kiket  sa- 
ját tagjai  közül  a  legfelsőbh  tanácsba  kell  választani,  akár 
van  rátermett  ember,  akár  nincs.  Azt  is  el  birta  érni,  hogy 
ennek  a  tanácsnak  hatáskörét  tágítsák.  Csupán  arra  nem 
volt  képes,  hogy  Hunyadinak  megszerezze  a  kellő  hatalmat. 

E  mulasztásuk  meg  is  bőszülj  a  magát.  Az  a  helyes  po- 
litika, a  melyet  a  köznemesség  és  Hunyadi  képviselnek, 
nem  bir  érvényesülni. 

Hunyadi  megkísérli ,  hogy  a  fiatal  királyt  fegyverek 
segítségével  meghódítsa  az  országnak,  a  mikor  azonban  ez 
nem  sikerül  és  a  rigómezei  szerencsétlen  csata  is  megren- 
díti a  nemzet  erejét,  változtat  politikáján.  Szerződést  köt 
Frigyessel,  a  melyben  ez  elismeri  Hunyadi  kormányzóságát, 
s  a  melyben  megállapodnak,  hogy  Frigyes  a  királyt  nagy- 
korúságáig magánál  tartja.  Ez  a  szerződés  helyes  volt. 
Elkerüli  a  legrosszabbat:  idegen  befolyás  alatt  álló  gyer- 
mek uralmát.  A  lehetséges  megoldások  közül  az  aránylag 
legjobbat.  Hunyadi  kormányzóságát  több  évre  biztosítja,  s 
békét  teremt  a  nyugati  határokon. 

De  Hunyadi  nem  ura  a  helyzetnek.  Nem  bírja  végre- 
hajtani akaratát.  A  rendek  a  király  hazabocsátását  sür- 
getik. 

A  kormányzó  és  a  nemzet  nem  értenek  egyet,  a  mi 
tétovázó  és  egymásnak  ellenmondó  politikát  szül.  A  leg- 
különbözőbb utakon  is  lehet  sikert  érni,  föltéve,  hogy 
valamelyiken   következetesen    végig    haladunk;    a    határo- 

zatlanság  és  a  kapkodás  ellenben  csak  kudarczczal  vég- 
ződhetik. A  félrendszabály,  s  az,  a  ki  nem  tud  egyet  erő- 
sen akarni,  mindig  a  rövidebbet  húzza. 

Ha  a  nemzet  magáévá  teszi  Hunyadi  tervét,  a  fiatal 
király  Frigyes  udvarában  marad  és  kiskorúnak  a  kormány- 
zatát el  lehet  kerülni.  Ha  a  rendek  erélyesen  érvényesítik 
politikájukat  és  magyar  erők  rákényszerítik  a  császárt  az 
ifjú  hazabocsátására,  ők  lehetnek  a  helyzet  urai  és  László 
magyar  gyámot  kaphat.  Az  egyikkel  is,  a  másikkal  is  czélt 
érhetnek,  csak  a  habozással  nem. 

A  rendek  állásfoglalása  lehetetlenné  teszi,  hogy  Hu- 
nyadi terve  megvalósuljon,  másfelől  azonban  a  király  ki- 
szabadításában a  magyarok  nem  fejtenek  ki  annyi  erőt, 
hogy  ők  parancsolhatnának.  Az  osztrák  rendek  vannak  az 
előtérben,  s  Lászlót  nem  nekünk  adják  ki.  Gzillei  gyám- 
sága alatt  marad.  Károsabb  eredménynyel  nem  járhatott 
a  sok  helyes  intentio  és  a  sok  erőfeszítés.  Gyermek-király, 
gyűlölt  és  álnok  gyám  együtt  súlyosodnak  a  nemzetre. 

Hunyadi  ellenére,  szabad  akaratából,  maga  a  nemzet 
veszi  nyakába  a  nyűgöt. 

László  új  koronázás  nélkül  fogadja  az  ország  hódolatát. 
Uralkodását  születése  évétől  számítja.  Ulászló  adományai 
megsemmisülnek.  A  rendek  fölhagynak  a  választás  hangoz- 
tatásával, s  elismerik  a  Habsburg-dynastia  jogi  felfogását.  Mi 
okozhatta  ezf?  Mi  késztette  a  rendeket  arra,  hogy  nagybecsű 
jogukról  lemondjanak,  eddigi  politikájukkal  fölhagyjanak,  a 
legkárosabb  megoldást  maguk  kívánják,  és  a  legnagyobb  ma- 
gyart félretolják'? 

Ptészben  egyes  oligarcháknak,  Hunyadi  esküdt  ellensé- 
geinek befolyása.  De  hogyan  történhetett,  hogy  olyan  könnyű 
szerrel  diadalmaskodtak  ? 

A  nemzet,  a  mely  nem  adott  Hunyadinak  módot  hozzá, 
hogy  föladatát  sikerrel   megoldhassa,  a  királyi  nimbusban 

keres  segítséget.  Nem  nézi,  hogy  ki  a  hibás,  ö  iiiaga-e  vagy 
pedig  az,  a  kire  a  hatalmat  bízta;  siker  után  áhitozik ;  ha 
ez  ehiiarad,  ösztönszerűleg  űj  útra  tér,  s  még  egy  Hunyadi 
Jánossal  szemben  is  igazságtalan. 

Sokan  talán  azt  is  remélték,  hogy  Hunyadi  marad  az 
ügyek  élén.  Ö  maga  elfogadja  az  új  kormányzatot.  Az  ország 
belső  békéjét  semmi  áron  sem  akarja  koczkáztatni.  Ö  is  hi- 
hette, hogy  befolyását  fentarthatja. 

László  tehát  sikerrel  biztató  körülmények  között  kezd 
uralkodni.  Ha  jó  tanácsosok  környezik  és  nagykorúságáig 
Hunyadira  támaszkodik,  talán  talpra  állíthatja  a  királyi  ha- 
talmat. A  zavaros  állapotok  oly  reactiót  ébresztettek  a  szelle- 
mekben, hogy  mindinkább  szaporodtak  a  tekintély  elvének 
hivei. 

A  királyi  kormányzat  nélkülözhetetlenségének  érzete 
birta  reá  a  nemzetet,  hogy  a  király  gyámjának  népszerűtlen- 
sége ellenére  meghódoljon  Lászlónak.  De  ö  a  kínálkozó  alka- 
lommal élni  nem  tud.  Udvara  a  cselszövények  központja. 
Jelenléte  csak  fokozza  a  zavart.  Egyes  oligarchák  önzése,  a 
köznemesség  tehetetlensége  arra,  hogy  közvetlenül  vezessen, 
rossz  befolyás  alá  jutott,  szándékosan  megi'ontott  szeszélyes 
gyermek-király,  mindezen  kártékony  hatások  kereszteződnek 
és  bajba  viszik  a  jobb  sorsra  érdemes  nemzetet. 

Eleinte  Hunyadi  kezeli  a  hatalmat,  de  szomorúan  ta- 
pasztalja, hogy  a  király  a  rendeknél  is  kevésbbé  megbízható. 
Néha  hallgat  szavára,  másszor  mellőzi  és  szövetkezik  ellen- 
ségeivel. Egyszer  a  király  intézkedik,  távol  a  hazától,  az  or- 
szágos ügyekről,  másszor  Hunyadi,  s  ismét  másszor  az  or- 
szággyűlés. László  az  országgyűléstől  választott  hat  zászlós- 
urra,  hat  főpapra  és  hat  köznemesre  bizza  a  kormányzatot ; 
midőn  azonban  Hunyadi  ez  ellen  fölszólal,  megint  őt  helyezi 
az  előtérbe. 

Egyes  oligarchák  egymással  véd-  és  daczszövetségre  lép- 

nek,  s  az  ország  sorsára  nagyobi)  befolyást  gyakorolnak,  mint 
a  constituált  közhatalom. 

Maga  Hunyadi  is  kénytelen  a  napi  politika  ezen  eszkö- 
zeivel élni.  Vagyonát  is  öregbíti.  Midőn  egyes  nagy  birtok- 
tömbök urai  külön  politikát  űznek  és  az  állam  tehetetlen, 
szerencse,  hogy  a  legnagyobb  magánhatalom  a  közérdeket 
szolgálja. 

A  Hunyadi-ház  gazdasági  és  katonai  ereje  a  nemzetnek 
valóságos  védő  bástyája.  A  mit  az  állam  elmulaszt.  Hunyadi 
törekszik  helyrepótolni.  Míg  a  király  és  a  rendek  tanácsot  ül- 
nek, ármánykodnak,  alkudoznak  és  a  török  ellenében  csak 
az  előkészületekig  jutnak,  Hunyadi  cselekszik  és  hősies 
vitézséggel  az  ország  határait  és  becsületét  megvédi. 

De,  sajnos,  közel  van  végső  felvillanása  erejének.  Bel- 
grádnál vivja  utolsó  csatáját,  ott  menti  meg  utoljára  hazáját 
és  a  kereszténységet.  Közvetlenül  reá  bekövetkezett  lialálával 
árván  marad  a  nemzet. 

Ö  sem  birta  a  közállapotok  bomlását  megakasztani,  de 
elhárította  ennek  legszomorúbb  következményeit.  Míg  ő  él, 
van  a  ki  megvédi  az  országot,  rendszeres  polgárháború  nem 
támad,  mert  félnek  tőle,  ő  maga  pedig  minden  aggressiótól 
tartózkodik.  Kizárólag  a  közérdeket,  nagy  czélját,  a  török 
elleni  küzdelmet  tartja  szeme  előtt.  De  a  mint  vele  ledől  a 
haza  legerősebb  oszlopa,  az  egész  épület  recseg.  Csak  ha  a 
két  ifjú  László,  a  király  és  Hunyadi,  kezet  fognak,  menthették 
volna  meg  a  közbékét.  De  erre  nem  lehetett  számítani.  Ha  az 
öreg  hőst  sem  akarta  a  király  az  ügyek  élén  látni,  hogyan 
emelné  oda  a  fiáf? 

Hunyadi  László  hevesebb  vérú  az  atyjánál.  Könnyeb- 
ben ragadtatja  magát  oly  cselekedetre,  a  mely  alkalmas  a 
béke  megbontására. 

A  király  nem  l)ízik  benne.  A  néptől  rajongva  szere- 
tett lionfi  fölött  elsőséget  ad  még  az  idegen  származású  és 

utált  cselsz()vöiiek,  Czilleiiiek  is.Töle  legulál)!)  nem  félti  koro- 
náját. 

Az  összeütközés  tehát  elkerülhetetlen. 

Ismeretes  tragikus  lefolyása.  Ha  a  király  halála  eJejét  nem 
veszi,  polgárháború  üt  ki.  A  nemzet  jogos  fölháborodása, 
Szilágyi  fegyverei  Lászlót  arra  kényszerítik,  hogy  sietve  el- 
hagyja az  országot,  s  ha  meg  nem  hal,  koronája  is  lehullhat 
a  fejéről. 

Ide  vezetett  az  Anjouk  után  újra  megindult   ama  fej- 
lődés,   a    mely    a    rendeknek    kedvezett.    Olyan    hatalomra 
tesznek   szert   egyes   alattvalók,   hogy   a   király  nem  képes 
vezetni.  A  királyi    hatalomnak   elevenen   élő   erejét  semm 
sem  pótolhatja. 

A  szabad  alkotmányok  rendesen  azért  mennek  tönkre, 
mert  nem  tudják  a  végrehajtó  hatalomnak  azt  az  erőt  meg- 
adni, a  mely  nélkül  a  társadalom  soha  sem  virágozhatik. 
Erős  kormány  nélkül  nincs  jólét  és  haladás.  A  szabad 
államban  sem.  Az  a  nemzet,  a  mely  szabad  óhajt  lenni, 
kormányát  befolyása  alatt  tartja  és  gondosan  ügyel  a  kor- 
látokra, a  melyek  a  végrehajtó  hatalmat  körülzárják.  Kény- 
telen vele,  hogy  így  tegyen.  Különben  martalékává  lenne 
vezetőinek.  De  ha  ezt  a  természetes  és  helyes  ösztönét 
követi,  az  a  veszély  fenyegeti,  hogy  a  kormány  túlságosan 
elgyengül  és  a  gyorsan  váltakozó  áramlatoknak  játéksze- 
révé lesz. 

Még  ma  is  alig  van  igazán  erőteljesen  igazgatott  állam, 
a  hol  a  kormány  valóban  a  nemzet  befolyása  alatt  van  és 
a  hatalmas  központ  mellett  tőle  jogaiban  független  a  társa- 
dalom. Talán  egyedül  Angliának  ilyen  ma  az  állapota.  De 
ott  megkönnyíti  a  probléma  megoldását  az,  hogy  a  kormány- 
nak, eddig  legalább,  kisebb  erőre  volt  szüksége,  mint  a 
continens  államaiban. 

Francziaország  egy  század   óta   tudatosan  küzd  olyan 

szabadságért,  a  mely  erős  kézzel  biztosított  renddel  páro- 
sul. De  nem  ér  czélt.  Egymást  váltják  fel  benne  a  szabad- 
ság és  az  erős  kormányzat.  Hol  az  egyiket,  hol  a  másikat 
kivánja  meg  annyira  a  nemzet,  hogy  egymásután  megbuk- 
tatja azt  a  kormányformát,  a  mely  az  egyik  czélnak  fel- 
áldozta a  másikat.  Az  első  és  a  második  köztársaságban 
a  szabadságnak  túláradó  vágya  lehetetlenné  tette  a  hatha- 
tós kormányzatot.  Ezért  mind  a  két  kísérlet  kudarczczal 
végződött  és  a  végrehajtó  hatalom  reactióját  idézte  elő. 
A  Napóleonok  absolutismusa  és  centralismusa  váltotta  fel 
őket.  A  királyság  és  a  harmadik  köztársaság,  a  melyek  a 
Ccesarismusra  megint  következtek,  komoly  kísérletet  tesz- 
nek az  állam  két  nagy  érdeke  biztosítására.  Az  eredmény 
azonban  negatív.  Ma  sincs  erős  kormánya  Francziaország- 
nak.  Maga  az  államforma  sem  birt  megszilárdulni.  Több 
az  ellensége,  mint  valaha.  Egyesek  elvből,  mások  az  el- 
követett hibái  miatt  törnek  ellene.  A  kormányok  apró  politi- 
kai csoportok  és  cselszövényeik  befolyása  alá  kerülnek,  s  a 
demokratiával  és  az  egyenlőség  elvével  palástolt  irigység 
és  féltékenység  rendesen  kizárja  belőlök  a  nemzet  legkitű- 
nőbb tagjait.  Napról-napra  élnek.  Állandóságra  nem  szá- 
míthatnak. Kimerülnek  a  tengődésükért  vívott  harczokban. 
Nem  vezetik  a  nemzetet.  Felelősséggel  nem  tartozó  válta- 
kozó befolyások  irányítják  őket. 

Állandó  czélokat  szolgáló  erős  közigazgatást  ilyen  kö- 
rülmények között  nem  alapíthatni  meg.  Hadsereget  szer- 
vezni, helyes  és  következetes  közgazdasági  és  pénzügyi 
politikát  folytatni  alig  lehet.  Egyedül  külpolitikája  irányára 
nézve  birt  tartósan   egyesülni  a  franczia  nemzet  többsége. 

De  a  szabadságnak  sem  sikerült  gyökeret  vetni.  A  köz- 
hatalom még  mindig  szerfölött  nagy,  s  csak  azért  nem  képes 
a  kormány  következetes  politikát  vinni,  mert  maga  nem 
állandó.  R.endes  körülmények  között  egyes  képviselők,  vidéki 

befolyásos  omlierek,  politikai  töredékek  önző  érdekei  ren- 
delkeznek fölötte,  s  a  többiek  Joi^^ai  és  érdekei  liáttérbe  szo- 
rnlnak.  Rendkívüli  időkben  Paris  közhangnlata,  az  erélyes 
actióhoz  szokott  mozgékony  kisebbség  szenvedelme  lesz  a 
€entralisatio  útján  Francziaország  zsarnoka. 

Nálnnk  sincs  még  nz  erős  kormányzat  és  a  szabadság 
egyaránt  biztosítva.  Politikai  iskolánk  sokknl  különb  a  fran- 
cziákénál.  Az  önkormányzat  szükséges  föltételei  nálunk  sok- 
kal fejlettebbek,  mint  amott.  De  a  föladat  oly  nehéz,  hogy  nem 
birtnk  kielégítően  megoldani.  Nálunk  jóval  nehezebb,  mint 
Angliában.  Sehol  sincs  annyira  szükség  erős  kormányra,  mint 
nálunk.  Nemzetközi  helyzetünk,  Ausztriával  való  kapcsola- 
tunk, aránylag  szegény  voltunk,  nemzetiségi  viszonyaink 
egyaránt  megkövetelik,  hogy  a  jövőbe  tekintő,  erőskezű, 
következetes  legyen  a  vezetésünk.  Birunk  is  vele ;  de  a 
szabadság  rovására  erősödtek  meg  kormányaink.  A  parla- 
mentarismust helyes  alapon  fejlesztettük.  Van  is  iránta 
érzéke  a  nemzetnek;  a  continens  egy  népe  se  érti  meg 
jobban  és  él  vele  helyesebben.  Annyi  hatása  van  a  köz- 
véleménynek, a  nemzeti  érzésnek  az  államra,  hogy  nemzet- 
ellenes irány  nálunk  nem  ütheti  íöl  fejét.  Faji  érzésünk, 
hazaszeretetünk  oly  erős,  hogy  magyar  kormány  és  magyar 
többség  nem  képzelhető,  a  mely  a  magyar  érdekeket  tuda- 
tosan megsértené.  Más  pedig  a  mai  alkotmány  alapján  nem 
uralkodhatik  rajtunk.  De  azért  szabadságunk  mértéke  még 
sem  kielégítő.  Legnagyobb  kincsünk,  jogunk  önmagunkért 
élni,  védve  van ;  ennyiben  azonban  másutt  a  zsarnokság  is 
részesíti  a  népeket,  a  czár  is,  a  szultán  is.  Még  nem  való- 
ságos önkormányzat,  nem  a  nemzet  élete  erejét  fejlesztő 
komoly  szabadság  az,  ha  idegen  erő  és  akarat  nem  kormá- 
nyozhat. 

A  valódi  szabadság  nálunk  jelenleg  fogyatékos,  mert 
a  társadalom  gyenge  és  nem  eléggé  független  a  kormány- 

tói.  Erőskezű  vezetésre  volt  szükségünk.  Az  államférfiak 
és  a  politikusok,  a  kik  ezt  érezték,  folyton  szőtték  a  szá- 
lakat, a  melyek  a  polgárokat  az  államtól  függő  viszonyba 
juttatják.  A  gazdasági  fejlődés  iránya  is  az  állam  beavat- 
kozásának növekedését  segítette  elő.  Gyorsan  és  ijesztő  módon 
terjeszkedhetett  tehát  a  kormány  hatásköre.  A  közigazgatás 
is  a  tulságig  centralizálódott.  Hogy  nemzeti  föladatát  meg- 
oldhassa és  a  vidéki  közegek  gyarlóságait  is  pótolja,  a  tenni- 
valók óriás  halmazát  ruházták  az  országos  hatóságra,  oly  hal- 
mazát, hogy  jól  nem  végezheti  el,  segítségével  azonban  csak- 
nem mindenkire  széles  ez  országban  nyomást  gyakorolhat. 

A  nemzet  azon  való  örömében,  hogy  megint  saját  fiai 
kormányozzák,  s  hogy  a  szivéhez  nőtt  alkotmány  sok  üldö- 
zés után  végül  helyreállott,  többé  nem  volt  féltékeny  kor- 
mányaira és  nyugodtan  nézte,  miként  növekszik  a  hivatal- 
nokok serege,  szaporodnak  az  állam  gazdasági  vállalatai, 
a  kormány  mennyi  jogra  tesz  szert  és  az  egyénnek  hány 
életbevágó  érdeke  felett  dönt. 

Ilyen  befolyás  alá  juttatott  társadalomban  másutt  vagy 
nyilt  vagy  leplezettt  absolutismus  támadna.  A  szabadságnak 
velünk  született  szeretete,  a  múltnak  fajunk  jellemére  és 
felfogására  gyakorolt  azon  hatása,  a  melyet  emunkában  ecse- 
teltem, s  politikai  képességünk  teszik  csak  lehetővé,  hogy 
megközelítjük  a  nemzeti   komoly   önkormányzat   fogalmát. 

De  az  eredménynyel  még  sem  elégedhetünk  meg.  A  jövő 
föladata  a  társadalom  függetlenségét  fokozni,  s  az  általános 
értelmiséget  annyira  emelni,  hogy  a  parlament  nagyobb  sú- 
lyú legyen  az  állam  életében,  s  a  nemzet  ne  álljon  annyira, 
mint  most,  a  kormány  anyagi  nyomásának  hatása  alatt, 
hanem  főleg  erkölcsi  eszközök  legyenek  azok,  a  melyek  veze- 
tésére képesítenek. 

Fokozatos  fejlődés  útján  talán  elérhetni,  hogy  valóban 
független  társadalom  (jly  kormányzatot  alakítson,  a  mely  az 

erőnek  nincs  liijján  és  a  magyar  nemzeti  politika  súlyos 
hivatásának  meg  tnd  felelni.  Politikai  képességeink  följogosí- 
tanak bennünket  erre  a  reményre.  De  eddig  ezt  a  problémát 
mi  sem  birtnk  megoldani. 

Még  több  példát  lehetne  felhozni  annak  a  kitüntetésére, 
hogy  mai  napság  is  még  mennyire  nehéz  ugyanabban  az 
időben  erőhöz  is,  szabadsághoz  is  jutni.  De  nem  teszem, 
mert  elég  világosan  szólnak  az  eddigiek  is. 

Még  nehezebb  volt  a  középkorban  eltalálni  a  helyes 
középutat. 

A  középkorban  még  nagyobb  szükség  volt  arra,  hogy 
egy  nagytekintélyű,  tündöklő,  imponáló  egyéniség  akaratára 
lehessen  az  állam  intézkedéseinél  ráismerni,  s  hogy  a  poli- 
tikát kevesen  vezessék,  a  végrehajtó  hatalom  egy  kézben 
legyen. 

A  törvény  abstract  fogalma,  az  állam  eszméje  még  nem 
élt  eleven  életet  a  tömegek  lelkében.  Az  elvont  okoskodások 
útján  construált  jogi  vagy  erkölcsi  személy  nem  hat  képzele- 
tökre, kedélyökre ;  ember,  igazán  élő  lény,  pompával,  fény- 
nyel és  isteni  hivatásától  fokozott  nimbusszal  környezett 
uralkodó  kell  nekik.  Csak  a  tőle  eredő  parancsot  értik  meg 
és  követik.  Csak  tőle  félnek.  Csak  őt  szerethetik. 

A  középkorbeli  embert  csak  a  képzelet  segítségével  ve- 
zethetni. Ezért  tulajdonít  a  katholikus  egyház,  a  középkor- 
nak ezen  leghivatottabb  vezetője,  olyan  jelentőséget  a  külső- 
ségeknek, a  czeremoniáknak,  ezért  burkolja  biborba,  foglalja 
aranyba,  állítja  oly  magas  polczra  szolgáit.  Ezért  veszti  el 
úgyis  nehezen  megóvható  tekintélyét  a  kormány,  mihelyt  a 
királyt  parlamenti  férfiak  háttérbe  szorítják.  Vele  a  társada- 
lomnak csak  egyetlen  tényezője  versenyezhet:  a  királyi  életet 
élő  nagyok. 

A  kormányzás  a  középkorban  nem  más,  mint  harczok 
előkészítése,  bevezetése,  véghezvitele  és  befejezése.  Az  elégé- 

detlenek  eszköze  az  erőszak,  s  a  kormánynak  is  ez  a  leg- 
főbb módszere.  A  belső  politikában  is  a  siker  rendesen  a 
czélbavett  terv  titokbantartásától,  a  gyors  és  határozott  cse- 
lekvéstől, a  meglepetés  keltésének  és  a  cselvetésnek  ügyessé- 
gétől függ.  Egy  ember,  vagy  néhányan  mindebben  túltehet- 
nek a  parlamenteken,  a  higgadt,  de  csak  lassú  mérlegelésre 
alkalmatos  tanácskozó  testületeken.  Tág  rétegek  befolyása 
alatt  cselekvő  kormányok,  a  melyeknek  elhatározásai  sokak 
véleményétől  és  tanácsától  függenek,  nem  versenyezhet- 
nek egyes  oligarchákkal,  a  kiknek  elég,  ha  önmagukkal 
jönnek  tisztába.  III.  Endre  parlamenti  tanácsa  ezért  nem 
bir  a  Németujvári  grófokkal  vagy  Csák  Mátéval  boldogulni. 
Róbert  Károly  egyéni  akarata  ellenben  könnyen  végez 
velők. 

A  végrehajtás  eszközeivel  sem  rendelkezik  kellőleg  az 
a  kormány,  a  melyet  csak  a  parlament  útján  kifejezésre  ju- 
tott közvélemény  támogat,  s  nem  a  király  vagy  a  hatalmas 
nagyok.  A  kisebbség  az  akarata  ellen  hozott  határozatok 
előtt  vonakodik  meghajolni.  A  többségnek  ki  kell  mutatnia, 
hogy  fegyvere  is  az  erősebb.  A  népfölkelés  nehézkes  eszkö- 
zével csak  ritkán  élhetni,  s  ha  a  király  vagy  a  nagyok  ban- 
dériumai nem  vállalkoznak  a  határozatok  végrehajtására, 
ezek  könnyen  papiron  maradnak. 

Ezekhez  az  okokhoz,  a  melyek  a  középkorban  megron- 
tották a  parlamenti  alapon  nyugvó  kormányzat  helyzetét,  s 
fölötte  előnyt  biztosítottak  a  királyi  vagy  az  egyes  nagyok 
kezében  levő  kormányzatnak,  járult  még  az  is,  hogy  nehéz 
volt  a  nemzet  egészének  befolyása  alatt  tartani  a  parlamentet 
és  a  szabad  kormányzatot. 

Bajosan  lehetett  elérni,  hogy  a  parlament  a  nemzet  zöme 
akaratának  legyen  alárendelve. 

A  polgárok  között  túlságos  az  egyenlőtlenség.  A  nagy 
úr  a  politikai  hatalomnak  annyi  közvetlen  eszközével  ren- 

delkezik,  liogy  anomália,  ha  szavának  csak  aimyi  a  súlya, 
mint  szegényebb  társáénak.  A  parlamentek  ezért  gyakran 
néhány  föűr  befolyása  alá  kerülnek.  A  nemzet  politikai 
élete  nem  eléggé  állandó,  nem  eléggé  belterjes,  hogy  lelket 
lehelhetne  a  parlamentbe,  s  hogy  állandó  összefüggést  hoz- 
hatna létre  a  maga  és  e  testület  szelleme  között.  Mindazok 
az  eszközök  és  módok,  a  melyek  ma  oly  eleven  közvéleményt 
teremtenek,  hogy  hatása  alól  a  parlamentek  nem  vonhatják 
ki  magukat,  hiányoztak.  Nincs  sajtó,  nincs  sűrű  és  állandó 
összeköttetés  a  nemzet  különböző  vidékei  között,  nincsenek 
állandóan  szervezett  és  állandóan  működő  pártok.  Csak 
néha,  izgalmas  időkben  nyilatkozik  meg  a  nemzet  oly  erővel, 
hogy  irányt  szab  a  törvényhozásnak. 

A  parlamentek  sem  alkalmasak  arra,  hogy  állandóan 
befolyásuk  alatt  tartsák  a  kormányokat  és  hogy  politikájuk 
irányát  ők  állapítsák  meg.  Mivel  maguk  sem  emanatiói  a 
nemzet  folytonosan  lüktető  politikai  életének,  s  tőle  politikai 
irányt  és  tartalmat  nem  kapnak,  nem  szabhatnak  irányt  a 
kormányoknak. 

Gyenge  lábon  járnak  azok  a  kormányok,  a  melyek  rájuk 
támaszkodnak,  s  a  király  és  a  nagy  urak  ellenére  jönnek 
létre.  A  parlamenteket  nem  lehet  állandóan  együtt  tartani. 
Olyan  költségébe  és  áldozatába  kerülne  a  sok  vitézlő  nép- 
nek, hónapokon  vagy  éppen  éveken  át  együtt  maradnia,  hogy 
erre  gondolni  sem  lehet.  Az  egymásra  következő  parlamen- 
tek pedig  nincsenek  egymással  szerves  összeköttetésben. 
Egymás  viselt  dolgait  alig  ismerik.  Erősen  lüktető  közvéle- 
mény nem  szorítja  őket  ugyanazon  eszméknek,  a  nemzet 
kiforrt  nézeteinek  szolgálatára. 

A  pártok  rendesen  csak  az  új  testületben  verődnek 
össze  az  ott  támadt  concret  kérdések  és  a  fönforgó  helyzet 
hatása  szerint. 

Ilyen  változó  tényezők  nem  teremthetnek  állandó  korma- 

nyokat.  Az  a  kormány,  a  melyet  a  parlament  helyezett  bele 
hivatalába,  rászorítva  a  királyt,  hogy  elfogadja,  legfeljebb  ad- 
dig áll  szilárd  talajon,  míg  együtt  van  a  testület,  a  mely  létre- 
hozta. A  jövő  nemzetgyűlés  esélyeit  már  nem  lehet  kiszámí- 
tania. Nem  folytatása  az  az  előbbinek,  s  ha  a  kormánynak 
nem  sikerül  kedve  szerint  összealakítania,  semmi  biztosítéka 
sincs,  hogy  nem  fog  az  előbbiével  homlokegyenest  ellenkező 
politikát  követni. 

A  parlamentek  befolyása  olyan,  mint  a  változó  irányú 
szélé.  Bármilyen  ennek  az  ereje,  a  hajós  nem  reá  bízza 
magát,  mikor  határozott  czélú  útra  indnl.  Reá  is  el  kell  ké- 
szülnie. Ha  járóművét  előrehajtja,  neki  feszített  vitorlák- 
kal sebesen  haladhat,  míg  ha  szembe  kerül  vele,  óvatos  lavi- 
rozásra  szorítkozik.  De  útját  mindig  csak  a  tartós,  habár 
gyengébb  légáramlatokra  alapítja. 

A  kormányok  is  csak  következetesen  működő  tényezők- 
ből merítlietnek  erőt.  A  parlamenti  kormányok  is  csak  úgy 
állhatnak  meg,  ha  sikerül  a  politikai  élet  maradandó  ténye- 
zőivel, vagy  a  koronával,  vagy  egyes  nagyok  csoportjaival, 
föntartaniok  az  összhangot.  E  nélkül  vagy  elgyöngülnek,  vagy 
hűtlenekké  lesznek  eredetökhöz. 

Hunyadi  János  a  köznemességnek  köszöni  állását.  De 
nem  képes  magát  föntartani,  ha  nem  helyezkedik  jó  lábra  az 
oligarchiával.  A  törvénynek  és  saját  felfogásának  is  ellenére 
magán-confoederatióra  lép  azokkal,  a  kiknek  iránta  való  rossz- 
indulatát jól  ismeri.  Nem  tehet  másként.  Hatalmát  meg  nem 
óvhatja,  ha  az  állami  élet  állandó  erői  megvonják  tőle  támo- 
gatásukat. A  Jagellók  idejében  is  észlelhetni  a  politikai  élet 
eme  törvényének  hatását. 

A  kísérletek  tehát,  melyek  arra  irányulnak,  hogy  a  nem- 
zet zöme  a  parlament  útján  kormányozza  önnönmagát,  a 
végrehajtó  hatalom  is  csak  az  ő  bizalmán  alapuljon,  s  a 
király  személyes   régiméjét  a   közjogi   testületek   közvetlen 

uralnia  váltsa  fel,  vagy  siralmas  véget  érnek,  vagy  tényleg 
egyes  nagybirtoka  urak  kezébe  juttatják  a  hatalmat. 

Ideig-óráig  jó  eredményt  lehet  velők  elérni.  Végül  azon- 
ban e  régime  bomláshoz  vezet.  Az  olyan  főnemesség,  mint  a 
milyen  az  angol  vagy  a  magyar,  a  mely  összefüggésben  ma- 
rad a  nemzet  többi  rétegével,  átmenetileg  a  királyi  hatalom 
ellensúlyozása  nélkül  is  helyesen  kormányozhatja  az  orszá- 
got, a  mint  ezt  Zsigmond  korában  láttuk;  idővel  azonban  a 
velejáró  kisértés  megtermi  gyümölcsét.  Az  oligarchikus  ön- 
zés megragadja  a  kínálkozó  alkalmat,  s  a  békés  munka  mű- 
helyei pusztulásnak  indulnak. 

A  középkori  parlamentek  képesek  arra,  hogy  gátat  ves- 
senek a  királyi  kormány  túlkapásainak,  résztvegyenek  a 
törvények  hozatalában,  a  nemzet  sérelmeit  orvosoltassák, 
ellenszenves  és  rossz  kormányokat  megbuktassanak,  az  or- 
szág polgárai  áldozatainak  mértékét  megszabják,  s  ekként 
közvetett  befolyást  is  szerezzenek  a  politika  összes  kérdé- 
seire ;  de  többre  való  vállalkozásuk  haszonnal  nem  jár.  A  sza- 
badság ilyen  regimejeiből  a  hatalmasok  uralma,  majd  kény- 
uralma szokott  kifejlődni. 

Ez  következett  be,  mert  szükségképpen  be  kellett 
következnie,  Angliában  is,  nálunk  is,  még  Hunyadi  ellenére 
íe,  mihelyt  a  királyság  az  ország  gyeplőit  kiejtette  a  ke- 
zéből. 

De  a  végső  eredmény  hasonlatossága  ellenére  el  kell  is- 
merni, hogy  nálunk  ebben  a  korban  a  nemzet,  nehezebb  kö- 
rülmények között,  jobban  tudott  önmagának  parancsolni, 
mint  az  angol. 

AngUában  a  parlamenti  régime  csak  addig  járt  jó  ered- 
ménynyel, a  míg  nagy  királyok  egyénisége  ellensúlyozta  a 
rendek  rakonczátlan  szellemét. 

Nálunk  nem  így  történt.  Egy  olyan  királyunk  sincs,  a  ki 
fölérne  IV.  vagy  V.  Henrikkel.  Zsigmond  és  Albert  csak  a 

középszerűség  mértékét  ütik  meg,  Ulászló  pedig  meg  sem 
melegedett  székében,  midőn  meghal.  E  királyok  nem  is  szen- 
telhetik nekünk  összes  erejöket.  A  rendek  érdeme  tehát, 
hogy  az  ország  alkotmánya  egy  ideig  legalább  jól  működik. 
A  mit  Anglia  csak  nagy  király  vezetése  mellett  ér  el,  azt  a 
magyar  rendek  maguk  valósítják  meg.  Az  a  korszak,  a  mely 
a  nagyoknak  Mária  gyöngeségei,  Zsigmond  zsarnoki  kísérletei 
ellen  folytatott  küzdelmeivel  kezdődött  és  Garai  régiméjét 
teremtette  meg,  s  a  melyben  a  főnemesség  intézte  az  ország 
sorsát,  nemzetünk  nagy  politikai  tehetségeinek  fényes  bizony- 
sága. Az  angolok  e  korban  nem  tanúsítanak  annyi  bölcsesé- 
get,  mint  őseink. 

A  helyzetnek  Angliában  és  nálunk  egyaránt  bekövetke- 
zett romlásakor  is  észlelhetni  a  mi  nagyobb  politikai  érettsé- 
günket. 

Mihelyt  Anglia  kiskorú  királyt  kap  (1422),  azonnal  meg- 
indul a  görgeteg  és  maga  alá  temeti  a  középkorbeli  parla- 
mentarismust. A  rendek  egymással  meghasonlanak,  külső 
kudarcz,  majd  polgárháború  következik  be,  a  nélkül,  hogy  a 
nemzet  komolyan  megpróbálná  a  zavarnak  útjába  vágni. 

Midőn  ugyanez  történik  nálunk  (1440),  a  rendek,  habár 
drastikus  módon,  de  nagy  politikai  belátással  segítenek  ma- 
gukon. A  helyett,  hogy  korlátlan  szabadságra  törnének,  ma- 
guk keresnek  zabolázó  féket.  Belátják,  hogy  szükségük 
van  vezetőre.  Ha  a  királyság  mindemellett  meggyengül,  nem 
lehet  a  rendek  becsvágyát  érte  okozni;  fő  oka  a  sors,  a 
várnai,  a  rigómezei  csata  és  a  német  császár  rideg  állás- 
pontja, a  melynél  fogva  megakadályozza,  hogy  V.  László, 
Hunyadi  gondjaira  bízatván,  mint  törvényesen  megválasz- 
tott magyar  király  nálunk  nevelkedjék. 

Anghában  a  belső  bomlás  előzi  meg  és  idézi  elő  a  külső 
katastrophát ;  nálunk  a  belső  helyzettől  független  sorscsa- 
pások okozzák,  hogy  nem  sikerül  talpra  áUítani  a  királyságot. 

Angliában  ezen  egész  időn  át  nincs  oly  szervezett  erő, 
a  mely  (hitudatosan  az  ország  megmentésén  munkálkodnék ; 
nálunk  ellenbon  a  nemzet  zöme  bániulatraméltó  lelki  erővel 
küzd  a  ])alsors  ellen.  És  a  várnai  és  rigómezei  katastrophák 
ellenére  talán  a  traga^dia  végső  jelenete  sem  következett 
volna  még  be,  ha  László  olyan  jólelkű  és  vezethető  férfiú, 
mint  volt  VI.  Henrik.  A  magyar  nemzettel  helyes  érzéke  ko- 
rábban érteti  meg  a  veszélyt,  a  mely  királya  gyengeségével 
jár.  Már  V.  László  is  hasznára  fordíthatta  volna  a  nemzet 
ezen  lelki  állapotát,  ha  elég  belátása  lett  volna  reá. 

Míg  Angliában  a  meggyengült  királyság  helyét  a  nagyok- 
nak ellensúly  nélkül  maradt  hatalma  foglalja  el,  nálunk  a 
köznemesség  áll  a  rés  elé  és  megkisérh  a  haza  megmentését. 
Hunyadi  páratlan  egyéniségén  kívül,  a  köznemesség  állás- 
foglalása áraszt  e  nemzedékre  olyan  fényt,  hogy  a  bomlá& 
ellenére  dicsőség  övezi. 

Egyrészt  az  ország  veszélyeztetett  helyzete  támasztja 
azt  a  hazaíiuságot,  a  melyre  Angliában  ez  időben  nem 
találunk,  másrészt  meg  nagy  hatást  gyakorolhatott  az  is, 
hogy  a  nemesség  a  haza  védelmében  újra  előkelő  helyet 
tölt  be,  s  hogy  a  megyékben  olyan  szervezete  van,  a  mely 
Angliában  már  szétfoszlott.  Ebből  meríti  önérzetét,  ez  teszi 
képessé,  hogy  politikailag  szervezkedjék  és  önálló  actiót 
fejtsen  ki,  ez  ad,  annak  ellenére,  hogy  a  parlamentben  az 
állami  élet  rendje  kevesebb  befolyást  enged  neki,  mint 
angol  sorsosainak,  az  övékénél  nagyobb  nyomatékot  sza- 
vának. 

E  korszak  azonban  nálunk,  nagyobb  politikai  erélyünk 
ellenére,  még  sem  járt  olyan  maradandó  haszonnal,  mint 
Angliában. 

Emitt,  a  mint  láttuk,  a  rendek  hatalmukat  jórészt  a  par- 
lamentek útján  gyakorolták,  s  ezért  a  parlament  belső  szer- 
vezetét, eljárása  szabályait  nagy  tökéletességre  vitték.  Nálunk 


302  XI.  FEJEZET. 

a  parlament  még  nem  öltött  oly  alakot,  hogy  képes  lett 
volna  a  fejlettebb  állami  élet  szükségeit  is  kielégíteni,  a  poli- 
tikai küzdelmek  ritkán  dőltek  benne  el,  a  mód,  a  mely  sze- 
rint eljárt,  nem  tökéletesül  annyira,  mint  Angliában,  s  a 
jövőt  irányító  üdvös  praecedensül  sem  szolgálhat. 

De  azért  nálunk  is  nyomot  hagyott  e  kor  eseményekben 
gazdag  élete. 

A  nemzeti  gyűlés  ez  időben  kezd  átalakulni.  Zsigmond 
a  városok  képviselőit  is  meghívja  oda,  s  ezzel  szélesebb 
alapra  helyezi  az  ország  tanácsát.  Csekély  befolyásánál  fogva 
a  polgárság  az  ország  ügyeinek  intézésére  nem  szerez  ugyan 
azonnal  hatalmat,  de  a  városok  fontos  érdeke  hivatásos  szó- 
szólókra talál  benne  már  e  korban  is. 

Még  nagyobb  jelentőségű,  hogy  Mária  óta,  főleg  Zsig- 
mond idejében,  a  közvetlen  személyes  megjelenés  mind  rit- 
kábbá lesz,  s  a  nemesség  többnyire  választott  képviselői 
útján  gyakorolja  törvényhozói  jogát. 

Fokozatosan  közeledünk  Angiiának  a  XIII.  században 
elért  felsőbbségéhez.  A  törvényhozó  testület  szervezetének  ez 
a  javulása  azonban,  sajnos,  még  nem  végleges. 

Ezen  czélszerúbb  összealakítása  azonban  mégis  hatással 
lehetett  arra,  hogy  jelentősége  megnövekedett,  s  hogy  a  nemzeti 
akarat  legfőbb  szervévé  lett.  Ha  a  rendek  ereje  nem  is  alapul 
a  parlamentet  megillető  törvényes  jogokon,  hatalmunk  benne 
jut  kifejezésre. 

A  szerep,  a  melyet  a  nemzetgyűlés  betöltött,  mélyen 
belevésődött  az  emberek  emlékébe  és  ébren  tartotta  a  törek- 
vést, hogy  hatalma  körét  megóvják  számára ;  megaczélozta 
az  akaratot,  hogy  az  utódok  méltók  legyenek  elődeikhez. 

A  rendi  befolyás  másik  szerve,  a  királyi  tanács  is  eleven 
életet  él.  A  király,  majd  a  kormányzó  mindenbe  beavatja, 
mindenre  nézve  megkérdi  véleményét,  s  rendesen  tanácsa 
szerint  jár  el. 

A  királyi  lanácsiiak  és  a  parlamentnek  jelentőségbe  leg- 
inkább taiíjaiknak  batalmán  alapul.  Oly  testület,  a  melyhez 
az  Újlakiak,  a  (laraiak,  a  Hunyadiak  tartoznak,  elhatározó 
szóval  birna  akkor  is,  ha  kevés  joga  volna,  ha  nem  képviselné 
a  nemzetet  és  nem  volna  történeti  fényes  múltja.  Oly  haderő 
áll  mögötte,  a  mely  súlyt  ad  akaratának. 

Dicső  eredmények  kárba  nem  vesznek.  Ha  közvetlen 
hatásuk  el  is  múlik,  emlékük  eleven  életet  él  a  nemzetben, 
mint  serkentő  példa,  mint  eszmény,  a  melynek  nyomát  követ- 
hetik az  utódok.  A  nemzeti  erő  súlyát  mindig  inkább  a  nem- 
zet szellemi  életének  tartalma,  a  nemzet  törekvéseinek  irá- 
nya és  akaratának  következetes  erélye  alkotja  meg,  mint  a 
törvény  és  a  jog. 

A  rendeknek  és  az  országgyűlésnek  nagy  időn  át  meg- 
óvott felsőbbsége  a  nemzetben  megingathatatlanná  nevelte 
azt  a  meggyőződést,  hogy  csak  a  részvételével  folytatott  kor- 
mányzás, csak  a  király  és  a  nemzet  összhangzatos  működé- 
sén alapuló  állam  felel  meg  a  magyar  jognak  és  a  magyar 
érdeknek. 

Midőn  később  a  királyság  elhatalmasodik  és  itt-ott  a 
positiv  törvényeket  is  a  maga  javára  idomíttatgatja,  a  magyar 
nemzet  csak  a  történeti  emlékekkel  megegyező  alkotmányos 
állapotot  tekinti  jogosnak.  A  régi  szabadság  hagyományai 
nem  évülnek  el,  s  a  mi  velők  ellenkezik,  még  ha  a  rendek 
hozzá  is  járultak,  sérelem,  a  mely  a  nemzet  öntudatába  ki- 
irthatatlanul  bevésődött  egyetlen  igazi  jogos  állapottal  szem- 
ben tiszteletre  nem  tarthat  számot. 

A    KIRÁLYI    REACTIO    ANGLIÁBAN.    A    TUDOROK. 


Anglia  történetének  nevezetes  fordulópontja  a  Rózsák 
harczának  vége. 

A  rendi  szabadság  két  nemzedéken  át  folyó  vérengzést 
idézett  elö. 

Gyönge  királyság  mellett  a  főnemesség  olyan  hata- 
lomhoz jutott,  hogy  nem  hajlandó  magát  a  törvényeknek 
alávetni.  Van  parlament,  a  mely  alkalmas  a  hatalomért 
vívott  küzdelmek  békés  elintézésére ;  van  önérzetes  és  poli- 
tikailag iskolázott  gentry,  a  mely  a  belső  harczokkal  többet 
veszít,  mint  a  mennyit  nyerhet;  de  ezek  a  tényezők  nem 
képesek  a  harcz  eszközeivel  bőven  rendelkező  nagyok  ver- 
sengését a  békés  küzdelem  határai  közé  kényszeríteni.  A  gen- 
trynek  nincs  olyan  egységes  szervezete  és  nincs  olyan  hadi 
ereje,  hogy  vétót  mondhasson  a  nagy  ambitióknak.  Mivel  a 
király  híjával  volt  az  erőnek,  az  országban  a  béke  fönn  nem 
tartható. 

Ez  a  tapasztalat  javára  volt  a  királyságnak.  Az  anarchia 
különben  is  egyengeti  az  útját.  A  harczias  főnemesség  a 
hosszú  tusa  közben  elvérzik.  A  legtöbb  régi  nagy  család  ki- 
hal. Birtokaik  a  koronára  szállnak. 

A  meggyengült  íeudalis  aristokratia  a  háttérbe  szorul,  a 

gentry  pedig,  a  mely  eddig  vezetése  után  indult,  még  nem 
tett  szert  annyi  önállóságra,  hogy  az  állami  életben  üresen 
maradt  helyet  elfoglalja.  Komoly  politikai  iskolába  járt  ugyan, 
s  a  parlamentben  és  a  közigazgatásban  jelentékeny  hatás- 
kört tölt  be ;  de  nem  követeli  magának  az  első  szerepet.  Béke 
után  sóvárog,  s  a  királyi  hatalom  védőszárnyai  alatt  keresi  a 
módot,  hogy  polgári  munkáját  folytassa. 

Míg  eddig  a  királyságot  oly  elemek  környezték,  a  melyek 
telhetetlenül  szomjazták  a  hatalmat,  most  azok  kerülnek 
helyökbe,  a  kik  szerényebb  érdekeik  biztosítása  fejében  örö- 
mest nála  hagyják  a  vezetést. 

Olyan  fordulat  áll  be  a  külső  politikában  is,  a  mely 
döntő  hatással  van  a  belső  fejlődésre  és  sok  tekintetben  elő- 
mozdítja a  király  ügyét.  Eddig  a  franczia  harczok  miatt  min- 
dig nagy  hadi  erőnek  kellett  készen  állnia.  A  hadi  érdekek 
szerint  kellett  az  állam  és  a  társadalom  tényezői  egymás- 
hoz való  viszonyának  is  alakulnia.  Most  Francziaország  vég- 
leg megerősödik,  a  támadó  hadjáratok  megszűnnek,  a  tenger 
idegen  invasio  ellen  biztosít,  nincs  tehát  nagy  seregre  szük- 
ség, a  hadi  érdekek  hatása  alatt  képződött  közállapotok  mó- 
dosulhatnak. 

A  királyság  kezét  a  rendekkel  szemben  eddig  az  kötötte 
meg,  hogy  katonára  és  pénzre  volt  szüksége,  s  hogy  e  két 
hatalmi  tényezőt  csak  tőlök  kaphatta. 

Az  aristokratiára  rászorult,  mert  az  ő  hadi  ereje  nélkül 
tehetetlen  volt. 

A  Plantagenetek  és  a  Lancasterek  védekeztek,  a  hogyan 
tudtak,  a  nagyok  túlkapásai  ellen  ;  de  a  baj  forrását  be  nem 
tömhették,  a  nagyok  hadi  erejét  meg  nem  törhették.  Most 
ez  is  lehetővé  válik.  Az  aristokratia  hatalmának  elszárad  a 
gyökere,  mihelyt  sereget  nem  tarthat.  Az  utóbbi  időkben  a 
főnemesség  hadi  erejének  zömét  a  zászlóaljukhoz  önként 
csatlakozott  lézengő  lovagok  és  a  védelmüket  kereső  kisebb 

urak  alkották.  Ezek  valamely  főúr  szolgálatába  szegődtek, 
családi  ruházatát  és  színeit  vették  föl,  s  magukat  és  peres 
ügyeiket  a  hatalmas  úr  oltalma  alá  helyezték.  A  protec- 
tiónak  ez  a  rendszere  annyira  elharapódzott,  hogy  lehetet- 
lenné tette  a  pártatlan  törvénykezést.  A  nagyok  pedig  ezen 
az  úton  veszedelmesen  megnövekedett  hadi  erőhöz  jutot- 
tak. A  királynak  eddig  mindezt  el  kellett  túrni,  mert  nem 
lehetett  el  a  nagyok  segélycsapatai  nélkül.  II.  Richárd  fel- 
veszi bátyja  színeit.  Most,  a  béke  uralma  alatt,  ez  megválto- 
zik. A  Yorkok  és  Tudorok  szigorú  törvényt  hoznak  a  «livery» 
szokása  ellen,  s  kérlelhetetlenül  végrehajtják.  A  bárók  seregei 
eltűnnek,  s  ezzel  túlhatalmuk  elmúlik. 

A  béke  uralmával  a  rendek  másik  fegyvere  is  élét  ve- 
szíti. Nincs  szükség  seregre,  ennek  következtében  nem  kell 
hadi  adó,  s  a  parlamentet  sem  kell  összehívni. 

A  parlament  befolyását  a  végrehajtó  hatalomra,  a  királyi 
kormányzatra,  törvény  vagy  jogszokás  még  nem  állapította 
meg.  A  rendeknek  nem  sikerült  a  királyi  tanácsot,  a  tulaj- 
donképpeni kormányt,  maguktól  szerves  módon  függő  vi- 
szonyba juttatni.  Csak  időnkint  tudott  a  parlament,  főleg 
az  adó  megajánlása  árán,  a  kormányra  döntő  befolyást 
gyakorolni. 

Ezért  nagy  annak  a  hatása,  hogy  a  király  ritkán  szorul 
adóra.  A  végrehajtó  hatalom  függetlenné  lesz  a  rendek  be- 
folyásától, s  erős  szervezetté  alakulva,  az  állam  első  ténye- 
zőjévé válik.  A  nélkül,  hogy  a  törvények  módosulnának,  a 
kormány  fölé  kerekedett  parlament  hatalmát  a  királyi  kor- 
mánynak a  parlamenten  is  uralkodó  hatalma  váltja  föl.  Előbb 
a  királytól  független  parlamentben,  most  a  király  személyé- 
ben és  a  tőle  függő  tanácsban  van  a  monarchia  súly- 
pontja. 

Mivel  a  sok  belháború  miatt  a  közhangulat  a  Tudorok 
felé  fordul ;  mivel  a  feudális  aristokratia  elgyengült  és  már 

nincs  serege,  a  gentry  pedig  még  nem  követeli  magának  a 
kormányzat  vezetését ;  mivel  továbbá  a  királyok  nincsenek 
rákényszeiülve  a  parlamentek  jóindnlatára:  a  Tudorok  olyan 
hatalommal  élnek,  a  milyenhez  foghatót  az  első  normann 
királyok  óta  Anglia  nem  ismert. 

A  nagy  mozgalom,  a  mely  a  XIII.  században  keletkezett 
és  attól  fogva,  ellenállhatatlan  erővel  törve  magának  utat, 
lépésről-lépésre  korlátolta  a  király  jogkörét,  lelohad.  A  király 
visszahódítja  az  elvesztett  talaj  javarészét.  Az  államhatalom 
megint  az  ő  akaratának  szolgál.  Ritkán  gyújt  egybe  parla- 
mentet, s  ha  egybegyűjti,  ura  határozatainak.  Befolyást  gya- 
korol összealakítására.  Megszabja,  hogy  minő  egyéneket  vá- 
laszszanak.  A  miért  II.  Richárdnak  lakolnia  kellett,  azt  VII. 
és  VIII.  Henrik  rendes  gyakorlattá  teszik. 

A  királyi  tanács  magához  ragadja  az  igazságszolgáltatást. 
A  rendes  bíróságok  mellőzésével  a  király  miniszterei  dönte- 
nek a  legfontosabb  jogi  kérdésekben. 

A  rendek  VII.  Henriknek  egész  életére  megszavazzák  az 
adókat.  VIII.  Henrik  minden  rendeletét  már  előre  törvényes 
erejűnek  nyilvánítják. 

A  király  erkölcsi  hatalma  oly  nagy,  hogy  VIII.  Henrik 
képes  a  sok  százados  kapcsot,  a  mely  a  nemzetet  Rómához 
fűzte,  megrepeszteni.  Mária  visszahelyezi  uralmába  a  régi 
vallást.  Erzsébet  pedig  ismét  a  korona  fönhatósága  alá  hajtja 
az  angol  egyházat.  A  király  dönt  a  vallás  kérdéseiben  is. 

A  királyok  élnek  a  kínálkozó  alkalommal,  hogy  a  régi 
aristokratiát,  a  mely  századokon  át  büszke  függetlenséggel 
daczolt  velők,  teljesen  mellőzzék.  Üj  emberekkel  környeztetik 
magukat,  olyanokkal,  a  kik  mindenöket  nekik  köszönik,  a 
kiknek  összes  tekintélye  odavész,  mihelyt  a  király  kegye  tőlök 
elfordul,  a  kiknek  hatalma  pusztán  hivatalukon  alapszik. 
Nem  a  született  nagyurak  közül,  hanem  a  szerényebb  szár- 
mazású  és   vagyonú    osztályból    választják   minisztereiket. 

20* 

A  Percyk,  Wawrickok  helyett  a  Wolseykhez,  a  Cecilekhez 
folyamodnak,  olyanokhoz,  a  kiket  nem  köt  a  traditio  a  régi 
alkotmányhoz,  s  kik  hűséget  csak  a  király  iránt  éreznek. 
Wolsey  térdreomolva  könyörög  a  királynak,  hogy  szándékát 
másítsa  meg;  de  ha  a  király  föntartja  parancsát,  végrehajtja 
azt,  bármilyen  hibásnak  is  tartja.  Egy  Wawrick  bezzeg  más- 
ként tett.  A  « királycsináló))  uj  királyt  keresett  volna. 

A  Tndorokat  engedelmes  nemzet  környezi. 

A  királyi  hatalom  korlátlannak  tetszik,  de  még  sem  az. 
Neki  van  a  legnagyobb  tekintélye ;  azok  az  erők,  a  melyek 
előbb  ellensúlyozták,  lábánál  hevernek;  vagyona  az  egyházé- 
val öregbedik ;  de  mégsem  tehet  büntetlenül  olyant,  a  mi  a 
nemzet  nagy  és  állandó  érdekét  sérti. 

Korlátolja  hatalmát,  hogy  nincs  rendes  serege.  A  béke 
fölöslegessé  teszi  a  költséges  véderöt.  A  belbéke  biztosítását 
a  miliziára  bizzák ;  a  nyers  erő  tehát  olyan  benső  összefüg- 
gésben marad  a  nemzettel,  hogy  legyőzésére  a  király  nem 
fordíthatja.  A  királynak  nincs  módja  benne,  hogy  anyagi 
eszközökkel  a  nemzet  zömét  engedelmességre  kényszerítse. 

Ha  ellentétbe  helyezkedik  olyan  elszánt  akarattal,  a 
mely  fegyverhez  is  kész  nyúlni ;  ha  zsarnoksága  az  elvisel- 
hetőség  határán  is  túl  lép :  kudarczot  vallhat,  mert  nincs 
serege. 

Csak  addig  terjeszkedik  az  absolutismus,  a  meddig  a 
többség  eltűri.  Sokat  engedhetett  meg  magának  a  király,  de 
nem  mindent.  Egyeseken  ejtett  sérelmek  nem  okoztak  neki 
bajt,  mert  a  polgárháború  már  érezhető  kárt  tesz  és  a  nem- 
zet abba  belefáradt.  Csak  a  nagy  érdekek  védelmének  általá- 
nosan érzett  szüksége  okozhat  fegyveres  ellenállást. 

A  Tudorok  jól  tudták,  liogy  hol  van  hatalmuk  korlátja. 
Főtörekvésük,  hogy  a  nemzet  zömének  érzületével  és  érde- 
keivel összhangzásban  kormányozzanak.  Ha  ellentét  támad 
közöttük,  kenyértörés  előtt  tágítanak.  Minden  erejökés  királyi 

öiiérzetök  ellenére  iiikábl)  visszavonják  sérelmes  intézkedé- 
seiket, mint  hogy  küzdelmet  idézzenek  elö. 

A  törvényes  alakiságoktól  lehetőleg  kevéssé  térnek  el.  Nem 
akarnak  összeütközni  a  nemzet  hagyományaival,  s  nem  tör- 
nek az  absolntismus  jogi  elismerésére;  beérik  a  formák  meg- 
óvása mellett  elérhető  tényleges  hatalommal. 

Nagy  jelentősége  van  ennek  a  ténynek.  A  királyi  abso- 
lntismus nem  szakítja  meg  az  alkotmány  traditióit,  sőt  a 
parlamentarismus  későbbi  követelményei  e  kor  prasceden- 
seire  is  támaszkodhatnak. 

VII.  Henrik  idejében  alig  jut  szerepe  a  parlamentnek. 
VIII.  Henrik  ellenben  már  annyira  a  helyzet  urának  érzi 
magát,  hogy  a  parlamentnek,  a  melytől  nem  fél  és  a  melynek 
liozzáj árulása  parancsai  kötelező  voltát  a  nemzet  szemében 
megerősíti,  a  legfontosabb  kérdések  eldöntésénél  részt  juttat. 
Akaratát  parlamenti  törvények  formájában  emeli  közakarattá. 
A  régi  alkotmányos  fölfogás,  hogy  a  király  és  a  rendek 
együttvéve  forrásai  a  törvényeknek,  épen  marad.  A  vallás  és 
az  örökösödés  legnevezetesebb  kérdéseit  a  király  az  ország- 
gyűlés útján  dönteti  el. 

Azelőtt  nem  egyszer  a  parlamentnek  és  benne  főleg  a 
hátvédét  alkotó  nagy  uraknak  initiativájából  eredtek  a  nem- 
zeti élet  nagy  transactiói.;  most  a  király  szab  irányt  az  alkot- 
mányos gépezet  működésének.  Lényegileg  tehát  egészen  más 
közállapotok  uralkodnak.  A  jogi  szín  azonban  változatlan  és 
a  király  mellett  a  parlament  is,  legalább  külsőleg,  megóvja  a 
maga  hatáskörét. 

A  nemzet  különböző  rétegeinek  befolyása  inkább  szelle- 
mük és  erejük  szerint  alakul,  mint  az  alkotmány  szabályai 
szerint.  Az  erkölcsi  és  anyagi  erő  megoszlása  s  nem  a  holt 
betű  dönt  a  fölött,  hogy  valamely  korban  kik  parancsolnak. 

Ugyanazon  alkotmány  mellett  egyszer  a  király,  máskor 
a  társadalom   dominálhat;  de  azért  nem  közömbös,   hogy 

milyenek  azok  az  intézmények,  a  melyek  útján  a  vezető  erő 
az  országot  kormányozza. 

A  parlament  jogkörének  tiszteletben  tartása  nem  gátolja 
azt,  hogy  a  Tudorok  koruk  mindenható  urai  legyenek ;  de 
lehetővé  teszi,  hogy  olyan  befolyást  szerezzen  a  társadalom, 
a  minőre  különben  nem  lenne  képes,  s  megkönnyíti,  hogy  a 
közszellem  változásával  a  régi  szabadság  föléledjen. 

Ezért  nem  volt  végzetes  a  Tudorok  uralma  a  szabad- 
ságra nézve.  Mélyen  szántott,  de  még  sem  eléggé  arra,  hogy 
sok  század  alapvető  munkáját  összerombolja.  A  király  ha- 
talma messze  terjed;  de  a  régi  alkotmány  fönnáll.  A  ki  kény- 
uralomra törne,  legalább  sok  esetben  még  a  Tudorok  után 
is  a  törvényesség  nagy  erejét  találná  útjában. 

A  Tudorok  száz  éves  uralmának  két  következménye  meg 
éppen  a  szabadság  javára  szolgált.  Oly  változások  következ- 
nek be,  a  melyek  az  alkotmány  kiterjesztését  vonhatják 
maguk  után. 

A  kor  egyik  nagy  ténye  a  reformatio  volt.  Kezdetben 
emelte  a  király  erejét. 

A  mi  a  katholikus  egyháznál  a  király  javára  szolgált, 
változatlanul  maradt  az  anglikán  egyháznál.  Miként  a  római 
hierarchia,  az  övé  is  az  engedelmességre  neveli  az  egyént. 
A  központosítás  rendszerén  épül  föl.  Éltető  elve  a  tekin- 
tély. A  hatalom,  az  intézkedés  joga  a  hierarchia  csúcspont- 
jain helyezkedik  el  nála  is.  A  mi  ellenben  a  katholikus  egy- 
ház egyetemleges  voltánál  fogva  a  királynak  kárára  van,  az 
nincs  meg  az  anglikán  egyházban. 

Míg  a  katholikus  egyház  szervezete  a  hatalom  legna- 
gyobb részét  a  királytól  független  tényező  kezébe,  a  római 
pápáéba  juttatja,  az  anglikán  szervezet  a  királyt  állítja  az 
egyház  élére.  A  katholikus  egyház  harcza  a  világi  hatalom 
ellen;  a  katholikus  egyház  nagy  privilégiumai,  a  melyeket 
elsőrangú  erő  véd  meg ;  a  magasan  minden  inás  fejedelem 

fölött  álló  szentszék  iiimbusa,  a  mely  mellett,  legalább  bizo- 
nyos tekintetben,  mindenkinek,  a  szegény  alattvalónak  és  a 
leghatalmasabb  fejedelemnek  egyenlő  szerep  jut,  s  a  mely 
előtt  a  középkor  legnagyobb  erejű  uralkodója  is  meghajolni 
tanult:  mindezek  a  királyi  méltóságot  csorbító  momentumok 
megszűnnek,  s  a  létét  a  királynak  köszönő  egyház  ugyan- 
abba a  kézbe  teszi  le  a  szellemiek  fölött  a  hatóságot,  a  mely- 
ben a  világi  kard  nyugszik.  A  középkoron  át  a  királyoknak 
útját  állott  egyik  erős  bástya  omhk  össze. 

De  az  az  irány,  a  mely  zászlaját  a  templomok  tetejére  is 
ki  tudta  tűzni,  nem  ott  állapodik  meg,  a  hol  a  király  kivánná. 
Azért  sikerülhetett  VIII.  Henriknek  a  népet,  mint  engedel- 
mes nyájat,  a  hit  legbensőbb  dolgaiban  új  útra  terelni,  mert 
a  reformatiónak  természetes  és  a  lelkek  mélyéig  ható  okai 
Angliában  is  megvoltak.  De  éppen  ennélfogva  a  rugók  meg- 
mozgatásával Henrik  olyan  eleven  erőt  indít  meg,  a  mely 
nem  simul  az  ő  akaratátioz,  hanem  természetes  ösztönét 
követve,  sokakban  a  hit  nagymérvű  átalakulását  idézi  elő. 

Az  angol  nemzet  egy  része,  sűrű  érintkezésben  a  conti- 
nens  népeivel,  oly  új  hitágazatokat  fogad  el,  a  melyek  hatása 
egészen  más,  mint  a  királytól  contemplált  reformé. 

A  kálvinista  egyház  szervezete  széles  alapokra  fektetett 
önkormányzat.  Sok  század  óta  Európának  első  kisérlete, 
hogy  nagyobb  tömeg  demokratikus  alapon  vezesse  ön- 
magát. 

Megfordul  a  világ  rendje.  Lent,  a  nép  tág  rétegeiben, 
van  a  kormányzó  erő,  alulról  épül  föl  a  hatósági  szervezet. 
Nem  a  felsöség  magyarázza  a  hitelveket;  minden  egyes 
ember  lelkiismeretének  a  dolga,  hogy  tisztába  jöjjön  a  hit 
nagy  kérdéseivel.  Nem  a  tekintélyé,  hanem  az  egyén  szabad 
elhatározásáé  a  végső  szó. 

Ezzel  a  befolyás  és  hatalom  egy-egy  szála  hull  ki  a  ki- 
rályság kezéből,  s  a  gondolkozás  és  érzés  új  typusa  keletke- 

zik,  mely  a  politikában  is  érvényesülésre  tör.  A  demokratikus 
kormányzat  szellemét  viszi  be  a  közéletbe. 

Biztosítja-e  ezzel  a  szabadságot  *?  Korántsem.  Éppen  oly 
kevéssé,  mint  maga  a  demokratia.  Az  egyéni  lelkiismeret 
souverainitásának  nevében  csak  úgy,  mint  a  demokratia 
nevében  az  elképzelhető  legerőszakosabb  zsarnokságot  fej- 
tették ki  nem  egyszer.  De  a  szabadság  ügyének  mégis  meg- 
mérhetetlen hasznot  hajtott  a  reformatio.  Az  angol  protes- 
tánsok maguk  zsarnokokká  lehettek,  mások  zsarnokoskodását 
azonban  el  nem  tűrték.  Egyelőre  pedig  csak  az  utóbbitól  kel- 
lett tartani.  A  királyok  ragaszkodnak  a  püspöki  rendszerhez 
és  a  puritánok  ellen  fordulnak,  úgy  hogy  ezeket  az  önvéde- 
lem az  ellenzék  táborába  hajtotta.  Különben  érzésök  és  gon- 
dolkozásuk egész  világa  is  ellenkezett  a  király  személyes 
kormányzatához  kapcsolódó  eszmekörrel.  Ha  valaha  az  abso- 
lutismus  hiveivé  lesznek,  bizonyos,  hogy  az  nem  a  királyi 
absolutismus  lesz. 

A  királyi  kormány  és  a  puritán  egyház  szervezetének 
alapgondolata  között  levő  különbség,  az  egyházi  életben  be- 
vett szokásoknak  és  fogalmaknak  azonossága  azon  szoká- 
sokkal és  fogalmakkal,  a  melyek  a  politikai  életben  a  parla- 
mentarismust teremtik  meg,  s  éles  ellentétök  a  gondolatok 
azon  körével,  a  mely  a  király  közvetlen  kormányzatában  ta- 
lálja a  természetével  megegyező  rendszert:  mindez  az  új 
hitet  arra  praBdestinálta,  hogy  hasznára  váljék  a  szabadság- 
nak, s  hogy  véget  vessen  a  szellemek  azon  pangásának,  a 
mely  a  Tudorok  kormányzatát  lehetővé  tette. 

A  puritán  szellem  a  királytól  veszélyeztetett  szabadság- 
nak új  harczosokat  adott  és  oly  erőt  állított  rendelkezésére, 
a  melynek  a  bekövetkezett  küzdelmekben  elhatározó  szerep 
jutott. 

Egy  másik  hatása  a  királyi  kormányzatnak,  a  mely  ké- 
sőbb túlkapásait  megnehezítette,  a  hosszú  béke  és  a  helyes 

gazdasági  politikától  előmozdított  vagyonosodás,  főleg  pedig 
a  középosztály  súlyának  emelkedése  volt. 

A  királyi  kormányzat  gondozó  keze  alatt  átalakul  a  kö- 
zéposztály. A  Vili.  Henrik  idejebeli  gentry  és  az,  a  mely 
Erzsébet  ufolsó  évei])en  magával  a  királynövel  is  szembe 
mer  szállani,  s  a  melyben  majd  oly  emberek  támadnak,  mint 
Hampdon  és  Pym,  mindenképpen  elütnek  egymástól. 

Az  előbbi,  ba  nagyobb  is  a  politikai  becsvágya  és  az 
önkormányzatban  különb  szerepe  is  jut,  mint  a  franczia 
középosztálynak,  s  ba  van  is  szava  az  ország  ügyei  inté- 
zésében, még  sem  követeli  magának  az  első  állást  az  állam- 
ban. Az  aristokratia  vezetésébe  beleszokva  és  a  királyi  hata- 
lom emelkedésének  szükségességét  is  érezve,  a  politikai  nagy 
kérdések  intézését  meghagyja  a  király  kezében. 

Az  új  gentry  többet  akar.  Meggazdagodott,  a  király  rája 
támaszkodik,  belőle  kerülnek  ki  a  miniszterek,  s  a  közkor- 
mányzat kezelése  közben  beletanul  az  állam  nagy  ügyeibe. 
A  vidéki  önkormányzat  is  fönnáll.  Ezen  alsóbb  iskolát  kiegé- 
szíti az  egész  ország  ügyei  intézésére  képesítő  felsőbb  okta- 
tás, a  mely  a  középosztály  tagjai  számára  a  központ  sokféle 
hivatalában  nyílik  meg. 

Előbb  csak  a  főnemességnek  volt  módjában,  hogy  az 
állam  összes  ügyeit  átfoglaló  magas  nézőpontra  emelkedjék. 
A  szélesebb  rétegek  csak  most  kezdenek  a  helyi  érdekek  szúk 
körénél  messzebb  látni. 

A  közel  múlt  eseményeinek  psychologiai  hatása  is  las- 
sankint elenyészik,  s  a  szabadság  sok  százados  traditiója  új 
erőre  kap.  Az  egységes  államban  kifejlett  jellemet,  a  múlt  e 
becses  hagyatékát,  néhány  évtized  szomorú  tapasztalata  nem 
fogyasztotta  el.  A  királyság  az  előző  korban  nem  sülyedt  a 
tehetetlenség  azon  fokáig,  hogy  a  reactiónak  a  nemzet  összes 
hagyományait  fölforgató  hatása  lehetett  volna.  A  nemzetnek 
a   királyság  gyengeségéből  származott  bajok  közben  meg- 

tépett  Önbizalma  aránylag  hamar  föléled.  A  kormányzati  ké- 
pességgel megint  együttjár  az  önérzet. 

A  gentry  most  már  annyira  megerősödött,  hogy  el  akarja 
foglalni  a  vezető  állást,  a  mely  a  feudális  aristokratia  hanyat- 
lásával megüresedett.  A  városi  elemek,  a  kereskedők  és  az 
iparosok,  oly  jelentőségre  tesznek  szert  a  közéletben,  a  mi- 
nőre elődeik  álmukban  sem  gondoltak.  Ók  is  megszedték 
magukat. 

A  kulturális  munka,  az  Európa-szerte  föllendült  szel- 
lemi belterjes  tevékenység  náluk  is  hatalmas  fejlődésnek 
indult ;  az  önálló  gondolkodás,  a  melyre  rászoknak,  a  politika 
felé  is  fordul,  s  azt  a  fölfogást  teremti  meg,  hogy  főrész  illeti 
őket  az  állam  ügyének  intézésében.  Anglia  történeti  múltja, 
szabad  alkotmánya  és  a  különösen  a  városi  elemek  között 
elterjedő  reformatio  ezeket  az  osztályokat  a  szabadság  útjára 
tereli. 

A  városok  az  egész  középkoron  át  jelentéktelen  szerepet 
vittek.  A  földbirtoké  volt  minden  igazi  befolyás.  A  polgárság 
csak  most  követel  részt  a  politikai  nagy  actiókban.  Midőn  ezt 
teszi,  javára  van  az  állami  életben  ez  ideig  képviselőinek  ju- 
tott hatáskör,  akármennyire  szerény  is  volt  az  a  valóságban. 
Most  hoz  gyümölcsöt  a  fa,  a  melynek  magvát  a  XIII.  század- 
ban vetették  el.  A  városok  képviselői  három  századon  át  egy 
padban  ültek  a  grófságok  küldötteivel,  s  az  állam  szervezeté- 
ben nekik  kijutott  jogok  egyenlősége  és  az  idők  folyamában 
bennök  mind  inkább  kifejlődött  összetartozás  és  solidaritás 
érzete  lehetővé  teszi  az  egymással  való  szövetkezést,  a  váll- 
vetett munkát. 

Az  alsóházban  századokon  át  nem  mint  elszigetelt  külön 
osztály,  hanem  mint  a  nemzeti  képviseletnek  a  többivel  elmé- 
letileg legalább  egyenlő  jogú  része  foglalván  helyet,  nemzeti 
nagy  czélok  szerint  alakuló  pártok  képződhetnek  a  városok 
és  a  vidékek  elemeiből. 

A  XVI.  század  í^y  egymással  ellentétes  nyomokat  hagy 
maga  után. 

Egyrészt  a  királyi  kormányzat  példái  maradnak  az  utó- 
korra, másrészt  meg  gyarapodik  a  szabadság  szelleme. 

Veszedelmes  az  ilyen  örökség. 

A  kinek  éles  a  szeme,  a  külső  szín  mögött  is  meglátja  a 
lényegben  végbemenő  átalakulást.  De  a  politikusok  zöme 
nem  hat  el  idáig.  Bátran  rálépnek  a  járt  ösvényre,  nem  véve 
észre,  hogy  a  fölszin  alatt,  nesz  és  íöltünés  nélkül,  a  szerves 
változásnak  nehezen  megfigyelhető  fokozatosságával,  fene- 
ketlen ingovány  támadt.  Csak  mikor  lábuk  alatt  megnyílik  a 
szilál*dnak  vélt  föld,  nyílik  meg  a  szemök  is. 

A  Tudorok  sikere  utódjaikban  azt  a  hitet  kelti,  hogy  a 
nemzet  követi  majd  az  ö  parancsukat  is. 

A  királyság  az  aristokratiát  legyűrte,  s  elszigetelt  magas- 
ságban áll  a  rendek  fölött.  Nem  környezik  azok  a  nagyha- 
talmú és  önérzetes  alakok,  a  melyek  mindig  eszébe  juttatták, 
hogy  oly  erők  és  becsvágyak  vannak  a  társadalomban,  a  me- 
lyekkel számolni  tartozik.  Szűkebb  tanácsában  ellenmondást 
nem  hall.  Elhitetik  vele,  hogy  ilyenre  másutt  sem  talál.  A  kül- 
földön emelkedő  királyi  tekintély  is  csábítja  és  arra  ingerli, 
hogy  maga  is  ugyanolyan  tekintélyre  iparkodjék  szert  tenni. 

A  politikában  az  elméletek  mind  nagyobb  jelentőségű- 
ek ké  válnak.  Minden  tényező  a  maga  igazát  rendszerbe  fog- 
lalja. Az  elmélet  egyszerűbb  és  egyöntetűbb  formái  közé  ki- 
vánják  az  életnek  annyiféle  körülményeit  szorítani.  A  királyi 
absolutismus  is  elméleti  tökéletességre  törekszik.  Ellenáll-e 
majd  ezen  iránynak  Anglia  királya  *?  Nem  keletkezik-e  benne 
is  a  vágy,  hogy  közvetlen  elődeinek  uralkodói  gyakorlatát 
állandónak  szánt  rendszerrel  megszilárdítsa? 

Ha  ez  a  gondolat  irányítja  politikáját,  az  összeütközés 
elkerülhetetlen.  A  nemzet  eleven,  új  életre  kelt.  Nehéz  vele 
megbirkózni.  Nem  vezeti  az  aristokratia,  a  mely  szűkíteni, 

korlátolni  törekszik  ugyan  a  királyi  hatalmat,  de  nem  jöhet 
vele  elvi  ellentétbe.  Eddig  a  főnemesség  volt  a  közvetítő  a  ki- 
rály és  a  nemzet  között.  A  trón  mellett  állva,  hatalmi  szomja 
és  nagy  ereje  a  király  túlkapásait  megakadályozta,  s  büszke 
öntudata  a  mindennapi  érintkezés  során  folyton  figyelmez- 
tette a  királyt,  hogy  önérzetének  nem  szabad  természetes 
medréből  kicsapnia  és  túláradnia. 

Ugyanekkor  az  aristokratia  a  befolyása  alatt  állott 
társadalomnak  olyan  irányt  adott,  hogy  az  ellenzék  törek- 
vései szembe  juthattak  egyik  vagy  másik  királylyal,  de 
nem  a  királyság  eszméjével.  Trónjuktól  megfosztják  II.  Edu- 
árdot, II.  Richárdot,  VI.  Henriket,  III.  Richárdot,  de  helyükbe 
ültetik  a  királyi  ház  más  tagját. 

Most  azonban  az  egymással  ellentétes  álláspontok  egyi- 
két sem  mérsékli  a  főnemesség  közvetítő  befolyása.  A  XIX. 
századig  nem  volt  idő,  a  mikor  olyan  csekély  lett  volna  a 
hatása  föl-  és  lefelé,  mint  ezen  korban,  s  ez  tette  lehetővé, 
hogy  olyan  ellentét  fejlődött  ki  a  nemzet  és  a  királyság  közt, 
a  minőt  Anglia  még  nem  ismert. 

Az  elemek,  a  melyek  az  ellenzék  élén  állanak,  a  köztár- 
saság kormányformájának  meghonosításától  sem  idegen- 
kednek. 

A  királyi  jogok  elméletével  a  népjogok  elméletét  szege- 
zik szembe,  s  e  tan  oly  talajra  talál,  a  melyben  erős  gyökeret 
verhet. 

A  XVII.  század  nagy  drámája  a  XVI.  században  már  elö 
van  készítve.  A  Stuartok  majd  gondoskodnak  róla,  hogy  a 
lehetővé  vált  katastropha  be  is  következzék. 

Vakon  vésztőkbe  rohannak. 

A  nagy  convulsio,  a  melybe  országukat  ejtik,  azzal  a 
veszedelemmel  fenyeget,  hogy  a  fejlődés  túllép  a  történetileg 
képződött  alapokon,  s  vagy  a  királyság,  vagy  az  alkotmányos 
szabadság  esik  áldozatul. 

A  végső  eredmény  azonban  a  nemzeti  nagy  traclitiók 
győzelme.  A  túlhajtások  a  sok  százados  épület  falait  nem 
birják  lerombolni.  A  középkor  művét,  szerves  továbbfejlesz- 
tés útján,  az  újabb  kor  fejezi  be.  Megoldja  azt  a  feladatot,  a 
melylyel  amaz  nem  birt  megküzdeni :  a  kormányzatot,  a 
végrehajtó  hatalmat  a  nemzeti  képviselettől  szervesen  függő 
viszonyba  jnttatja,  a  nélkül,  hogy  üdvös  működését  az  ellen- 
őrzésnek ez  a  joga  lehetetlenné  tenné.  Az  államban  egy 
akarat  dönt:  az  alsóház  többségéé.  De  mindez  oly  korban 
történik,  a  melylyel  munkám  ezen  részében  nem  foglalkoz- 
hatom. 

Visszatérek  a  XV.  század  fejlődésére  Magyarországon. 

A    KIRÁLYSÁG    REACTIOJA    MAGYARORSZÁGBAN.    MÁTYÁS. 


A  XV.  század  második  felében  Magyarország  és  Anglia 
története  egymástól  eltérő  irányban  halad. 

Nyomról-nyomra  követve  fejlődésüket,  láttuk,  hogy 
bennök  több  századon  át  hasonló  okok  hasonló  eredmé- 
nyeket szültek,  úgy  hogy  ezen  egyébként  különböző  körül- 
mények között  élö  két  ország  alkotmányos  tekintetben  egy- 
mással analóg  pályát  futott  meg. 

A  középkori  ember  és  társadalom  a  műveltségnek,  a 
vallásnak,  az  érzésnek,  a  fölfogásnak,  a  gazdasági  élet  alap- 
jainak, valamint  a  rendi  szervezetnek  rokonságánál  fogva  a 
keresztény  Európa  minden  részében  sokban  hasonlít  egy- 
máshoz. Ezen  hasonlatosság  Anglia  és  Magyarország  állami 
életében  különösen  kidomborodik,  s  a  politikai  fejlődést 
ugyanarra  az  útra  tereli,  mert  az  állami  szervezetük  alakulá- 
sára irányadó  két  leghatalmasabb  tényező  rájuk  egyforma 
hatással  van. 

A  királyság  a  két  országban  megóvja  a  nemzeti  egysé- 
get, s  az  egységes  nemzetek  sok  harczot  vívnak  a  külfölddel, 
minélfogva  a  véderő  érdeke  szerint  alakul  bennök  az  állam 
és  a  társadalom  tényezőinek  egymáshoz  való  viszonya. 

Ugyanannak  a  szüksége  támad  az  angol  államban,  mint 
a  mienkben,  ugyanazon  rétegeknek  jut  az  első  szerep  itt  és 

ott,  iiLiVíiiiazl  a  szolL>úlat()l  kell  végezniök,  s  ezért  u^^yanazt 
az  állást  foglalják  el  az  államban  Angliában  és  náinnk. 

De  a  XV.  században  ez  megváltozik,  Angliában  oly  át- 
alakulás következik  be,  a  melynek  párjára  nálunk  nem  ta- 
lálni. 

Angliában  a  Tudorok  trónrajutása  előtt  a  főnemesek  a 
Rózsák  küzdelmeiben  egymást  tönkre  rontják,  nekünk  ellen- 
ben sikerül  a  nagy  polgárháborút  elkerülni  és  Mátyás  a  régi 
erejű  főnemesekkel  áll  szemben.  Önmagának  kellene  hozzá- 
látnia a  munkához,  a  melyet  a  Tudorok  számára  a  sors 
végezett. 

Anglia  csak  most  élvezi  geographiai  helyzete  előnyeit. 
A  normann  hódítás  olyan  szoros  kapcsolatot  hozott  létre  az 
angol  és  a  franczia  korona  között,  s  e  benső  összefüggést  a 
királyok  nagyravágyása  és  a  rendek  harczi  kedve  később  is 
annyira  táplálta,  hogy  Anglia,  örökösen  belekeveredve  a  szá- 
razföldi háborúkba,  ez  ideig  ugyanolyan  helyzetben  volt, 
mint  a  szárazföldi  Magyarország.  A  franczia  nemzetnek  új 
életre  éledésével  azonban  Anglia  kiszorul  Francziaországból, 
s  ezzel  külpolitikája  is  gyökeresen  megváltozik.  A  vereségek, 
a  melyeket  szenved,  hasznára  válnak.  Szigetbeli  fekvésének 
előnyeit  csak  most  élvezi.  Hosszú  békének  örül,  lefegyver- 
kezhetik,  az  állam  nem  kénytelen  többé  minden  más  tekintet 
fölé  a  katonai  érdeket  helyezni. 

Magyarország  évről-évre  mind  válságosabb  helyzetbejut. 

A  török  veszély  nöttön  nő.  Konstantinápoly  elesett  és 
határainkhoz  közel  gyökeret  ver  a  muzulmánok  hódító  ereje. 

Nyugati  szomszédaink  is  kancsal  szemmel  néznek  reánk 
és  Mátyás  növekedő  hatalmára. 

Frigyes  császár  és  a  lengyel  király  örökjogot  tulajdoní- 
tanak maguknak  a  magyar  koronára.  A  nemzeti  királyság 
megerősödését  sérelmesnek  tekintik. 

Mátyás  a  nagy  hódítók  agyagából  van  gyúrva.  Harczias, 

büszke  szelleme  bántalmat  nem  hajlandó  megtorolatlanul 
hagyni.  Nem  bírja  magát  türtőztetni,  nagyratörö  becsvágyát 
minden  sikere  fokozza  és  új  czélok  felé  tereli.  Semmi  érdeké- 
ről nem  akar  lemondani.  Bízik  önmagában  és  nemzete  erejé- 
ben, s  nemcsak  a  keleten,  hanem  a  műveltebb  nyugaton  is 
hódítani  és  parancsolni  akar.  Nemcsak  az  elkerülhetetlen 
küzdelmet  fogadja  el,  hanem  olyanokba  is  kezd,  a  melyek 
elöl  kitérhetne.  Mindezeknél  fogva  csupa  ellenség  környez 
bennünket,  s  olyan  hadi  erőre  van  szükségünk,  mint  még 
soha.  Határainkon  túl  mindenfelé,  az  Angiiát  védő  tenger 
helyett,  várakra,  lándzsákra,  ellenséges  indulatra  találunk. 

Midőn  Anglia  a  békés  idők  bekövetkeztével  új  útra  tér- 
het, nálunk  a  helyzet  benn  és  künn  a  régi ;  csak  úgy  mint 
azelőtt  a  harczi  érdekekhez  kell  alkalmazkodnunk. 

A  két  országnak  egymástól  eltérő  ezen  körülményei 
között  Mátyás  előtt  ugyanaz  a  föladat  áll,  a  m.elyet  a  Tudorok 
oldottak  meg. 

Annak  ellenére,  hogy  sikerült  azt  a  katastrophát  elkerül- 
nünk, a  melyet  Angliában  a  Rózsák  harcza  támasztott, 
geographiai  helyzetünknél  fogva  nálunk  még  égetőbb  a  szük- 
ség, hogy  a  királyság  megerősödjék,  mint  Angiiában. 

Önföntartási  ösztönünk  nem  is  hagy  cserben.  A  nemzet 
megérti  érdekét. 

Mátyás  trónra  emelése  annak  a  politikának  a  győzelme, 
a  melylyel  a  nemzet  konok  balvégzete  ellen  férfias  ki- 
tartással küzdött.  Dicső  látvány  és  a  végső  eredmény 
daczára  valósággal  bámulatos,  hogy  a  mostoha  sors  ellen, 
soha  nem  csüggedve,  miként  küzdenek  a  nemzet  tág 
rétegei.  Királyaink  gyorsan  egymás  után  elhalnak;  egyikük 
sem  bírja  föladatát  megoldani ;  a  nemzet  azonban  résen  van 
és  mindig  rátalál  a  helyes  útra.  Hibákat  is  követ  el,  de  soha 
nem  feledkezik  meg  róla,  hogy  mindenekfölött  erős  vezetésre 
van    szüksége.    Ebből    az   általános   érzésből   merített   erőt 

Hunyadi  János,  s  ez  Juttatta  kedvező  helyzetbe  V.  Lászlót. 
Reá  támaszkodhatik  most  a  nemzet  leventéje,  dicső  királyunk. 

Mátyástól  várják,  hogy  a  belső  rendet  állítsa  helyre,  s 
hogy  kifelé  halhatatlan  atyja  munkáját  fejezze  be.  A  nagy 
Hunyadi  íia  köré  sorakoznak  a  hazafiak,  hogy  vezetése  mellett 
kövessék  a  hivatást,  a  melynek  atyja  élt  s  a  melyet  ők  sem 
tévesztenek  szem  elől. 

Mátyásnak  ugyanaz  a  hivatása,  a  melyet  a  Tudorok  kö- 
vetnek. Ugyanannak  a  történeti  szükségnek  kell  megfelelnie, 
a  melyet  ők  kielégítenek.  A  királyság  hanyatlásával  megindult 
bomlást  kell  megállítania,  miként  a  Tudorok  tették.  De 
mennyire  különböző  a  helyzetök.  Mennyivel  súlyosabb  a 
Mátyásé,  mint  a  Tudoroké. 

A  Tudorok  oly  közállapotokra  találnak,  a  melyek  felada- 
tukat megk()nnyítik.  Mátyástól  többet  vár  a  nemzet,  mint  elő- 
deitől, az  akadályok  ellenben, amelyek  útjában  állottak,  nem 
fogytak  meg. 

Az  angol  királyoknak  nincs  szükségük  új  jogokra,  új 
fegyverekre.  A  nélkül,  hogy  oly  kényszerítő  eszközökre  tenne 
szert,  a  melyekkel  a  fejlődést  megakaszthatná,  az  angol 
királyság  helyreállítja  a  rendet.  Nyugalmas  időkben  képződ- 
hetnek a  szerves  haladás  további  föltételei. 

Másként  alakul  a  helyzet  nálunk.  A  középkoron  át  az  el- 
sőségért versenyt  futott  tényezők  hatalma  most  is  a  régi. 

A  királyság  csak  úgy  bír  a  fegyverben  álló  társadalom- 
mal szemben  hivatásának  megfelelni,  ha  új  kényszerítő  esz- 
közöket szerezhet  magának ;  de  ha  erre  képes,  nem  fogja-e 
a  szabadságot  megcsorbítani ;  hatalma  tudatában  nem  fogja-e 
annyira  mindenki  más  fölött  állónak  érezni  magát,  hogy 
mellette  az  alkotmányos  élet  előbb-utóbb  lehetetlen  lesz? 

A  hatalmi  viszonyok  e  korban  kezdenek  a  királyság 
javára  átalakulni.  A  rendes  hadsereg  fölénye  a  fő Ivegy vérzett 
nép  fölött,  az  ágyúk  használata,  a  belső  békének  általánosabb 

szüksége  megteremtik  az  absolutismus  lehetőségét.  Nem 
fogja-e  a  magyar  király  ezeket  a  körülményeket  az  alkotmány 
rovására  fölhasználni  *? 

Ha  pedig  elegendő  kényszerítő  eszközt  nem  bír  szerezni, 
ellenállhat-e  a  magyar  állam  a  külföld  támadásainak,  s  meg- 
akadályozható-e anarchikus  felbomlása? 

Lehető  lesz-e  a  középúton  megállani  s  a  királynak 
annyi  erőt  biztosítani,  hogy  a  külső  veszélyekkel  sikeresen 
szembeszálljon,  s  megóvja  a  túlkapásoktól  a  szabadságot,  a 
nélkül,  hogy  alapját  megrendítse? 

Az  ország  jövője  azon  fordult  meg,  hogy  miként  dőlnek 
el  ezek  a  kérdések. 

Magyarország  e  percztől  kezdve  nehezebb  probléma  előtt 
áll^  mint  Anglia. 

Midőn  a  szervezett  sereggel  rendelkező  király  a  szabad- 
ságot már  komolyan  veszélyeztetheti,  Anglia  nemzetközi 
helyzete  nem  követeli  meg,  hogy  nagy  katonai  ereje  legyen ; 
míg  nálunk  életbevágó  érdekek  parancsolják,  hogy  harczra 
készen  álljunk. 

Nézzük,  miként  cselekszik  e  kritikus  helyzetben  az  új 
király. 

Belső  politikájának  a  czéljai  helyesek.  Sasszeme  tisztán 
és  messze  lát.  Az  ország  jól  fölfogott  érdekeire  alapítja  törek- 
véseit, s  ügyesen  választja  meg  eszközeit.  Nem  igyekszik 
absolut  hatalom  megalapítására. 

Irányadónak  mindig  azt  tartja,  hogy  miként  képes  a  leg- 
több szabad  erőt  a  külactio  számára  állandóan  biztosítani. 

Ehhez  képest  törekszik  a  társadalmat  szervezni.  Legyen 
mindenki  erős  és  harczra  képes;  de  teljesítse  is  kötelességét. 
A  fölfegyverzett  társadalom  fölött  őrködjék  a  király;  nem 
azért,  hogy  régi  versenytársait  gyöngítse,  hanem  azért,  hogy 
erőfeszítésöket  közhasznú  irányba  terelje,  hogy  a  nemzeti 
erőket  egyöntetű  vezetés    mellett  az   ország   dicsőségének 

növelésére  fordítsa.  A  király  hivatása  arról  gondoskodni, 
hogy  a  társadalom  elemeinek  egymással  való  versenye  ne 
bénítsa  meg  az  államot,  s  hogy  a  nemzeti  erő  minden  por- 
czikája  a  nagyhatalmi  érdeknek  szolgáljon  javára. 

Erős  akarata,  nagy  önbizalma,  a  harczok  közben  ter- 
mészetté váló  szokások,  a  nemzet  egyes  nagy  érdekeinek 
egyoldalú  méltatása  Mátyásban  autokratikus  hajlamokat 
támasztanak.  Nagy  tehetségeit  hazája  javára  és  a  maga 
dicsőségére,  apró  embereknek  zavaró  beavatkozásától  men- 
ten, szeretné  kifejteni. 

Volt-e,  lehetett-e  valaha  nagy  ember,  a  ki  néha  nem 
érezte  földhöz  bilincselve  géniuszát  attól  a  kényszerűségtől, 
hogy  kis  elméket  és  önző  sziveket  kell  tervei  számára  meg- 
nyernie ? 

Különben  is  Mátyás  kortársa  XI.  Lajosnak,  katholikus 
Ferdinándnak,  III.  Ivánnak.  Hozzájuk  hasonlóan  teljhatalom 
után  vágyik.  Saját  szemével  látta,  hogy  mennyire  vészthozó 
a  korona  gyöngesége.  Föladata  is,  hogy  helyreállítsa  a  király- 
ság tekintélyét.  Meg  lehet  tehát  érteni,  hogy  nagy  súlyt  vetett 
jogaira. 

Parvenunek  is  tekintik.  A  lenézés  túsz  urasaival  izgatják. 
Nagyravágyó,  büszke  természetét  ez  is  lángra  lobbantja.  Már 
ezért  is  azon  van,  hogy  mindenütt  féljenek  tőle,  hogy  min- 
denki alázatosan  engedelmeskedjék  neki. 

Még  sem  tűzi  ki  czéljáúl,  hogy  absolutismust  alapítson. 
Gyakorlati  helyes  érzése  erőt  vesz  hajlamain.  Önkénykedé- 
sével  fölhagy,  mihelyt  észreveszi,  hogy  oly  ellenállást  kelthet 
vele,  a  mely  erejét  lekötné  és  kifelé  való  imponáló  föHépé- 
sében  zavarná.  Erős  Ítélete  rátalál  a  határra,  a  meddig  az 
(hikény  útján  haladhat,  s  megérti,  hogy  mikor  és  mennyire 
kell  a  szabadság  követeléseivel  megbékülni. 

Belátja,  hogy  az  olyan  nemzettől,  mint  a  milyen  a  ma- 
gyar, szokásai  és  jogai  tiszteletben  tartásával  és  szép  szóval 

több  eröt  kaphat,  mint  ellenszenvet  keltő  új  kormányzati 
módszerrel,  parancscsal  és  kényszerítéssel.  A  mire  csak 
kevesen  képesek,  a  külső  szín  alatt  meglátja  a  lényeget;  meg- 
ismeri, hogy  a  mi  a  papíron  kevésnek  tetszik,  az  életben 
több.  Sohasem  küzd,  mint  annyi  király  tette,  puszta  forma- 
ságokért. 

A  szellemi  áramlat,  a  mely  trónjának  kedvez,  nem 
téveszti  meg.  Hasznát  igyekszik  venni,  de  nem  épít  reá  töb- 
bet, mint  a  mennyit  elbír. 

Reál-politikus,  a  ki  nem  indul  elmélet,  dogma  után, 
hanem  az  élet  tapasztalataiból  merít  tanulságot. 

Ha  absolutismusra  tör,  csak  egy  módja  van  reá:  min- 
den erejét  arra  kell  fordítania,  hogy  legyőzze  a  nagyhatalmú 
főnemeseket.  De  ez  esetben  tétlennek  kell  maradnia  kifelé. 
Ha  kifelé  szabad  erőkre  akar  szert  tenni,  rászorul  a  nagyok 
segítségére  és  nem  lehet  absolutistikus  úr. 

E  két  út  közül  kell  választania. 

Mivel  az  ország  actioképességének  fokozását  helyezi 
minden  más  érdek  fölé,  kísérletet  sem  tesz  reá,  hogy  az 
aristokratiát  gyengítse. 

Híveiből  új  főnemeséget  is  teremt.  Szapolyai,  Kinizsi  stb. 
neki  köszönhetik  nagy  állásukat  és  óriási  vagyonukat.  A  ré- 
gieket is  föntartja.  Még  ellenfeleinek  is  megkegyelmez,  ha  azt 
hiszi,  hogy  ezentúl  megbízhatik  bennök.  így  tesz  Garával, 
Újlakival,  Szilágyival,  Vitézzel.  Törekvése  kizárólag  arra 
irányul,  hogy  hűk  legyenek  hozzá  az  ország  főurai.  A  daczoló 
oligarchiát,  a  rabló  lovagot  üldözi.  A  főnemesség  erejét  azon- 
ban nem  akarja  megtörni.  Legyen  áldozat  hozatalára  képes, 
de  kész  is.  Midőn  egyikkel-másikkal  összetűz,  a  mennyire 
csak  lehet,  tartózkodik  az  erőszaktól.  Még  Giskrát,  a  hírhedt 
rablólovagot  is  kíméli  és  szolgálatába  fogadja. 

Módszerét  jellemzi  az  1471-diki  eset.  Vitéz  érsek  a  len- 
gyel  király   érdekében  nagyarányú  összeesküvést  sző,  s  a 

félelmet  nem  ismerő  harczos,  az  önérzetes  király  ellenségei- 
vel nyájasan  bánik,  megajándékozza  őket,  színleli,  mintha 
semmit  sem  tudna  gonosz  tervökröl,  s  őket  küldi  a  lengyel 
király  ellen.  Persze,  ha  nem  félnének  tőle,  s  nem  tudnák, 
hogy  bársonyos  kezének  élesek  a  körmei,  Mátyás  nem  érne 
czélt. 

így  az  utolsó  perczben  is  meggondolják  hogy  vissza- 
utasítsák a  kezet,  a  melynek  aczélos  izmaitól  remegnek. 

Ha  absolutismusra  törne,  másként  járna  el.  A  zsarnok 
az  ártatlanban  is  vétkest  keres,  hogy  láb  alól  eltehesse  a  ve- 
szedelmesekké válható  alattvalókat.  A  ki  aranyhidat  épít  a 
hűtleneknek,  a  ki  megbocsát  annak,  a  kit  sújthatna  és  meg- 
hagyja erejében  azt,  a  kinek  hatalma  mindig  fenyegeti  az  ő 
önkényét,  azt  más  szempontok  irányozzák,  mint  a  maga 
egyeduralma. 

A  főurak  jelentőségét  Mátyás  azzal  növeli,  hogy  a  tör- 
vényt és  saját  Ígéreteit  forma  szerinti  kezességökkel  látja  el. 

Midőn  1459-ben  Frigyessel  gyűlik  meg  a  baja,  a  nagyo- 
kat maga  köré  gyűjti  és  kérdi  tőlök,  hogy  akarják-e  még 
királyuknak,  különben  kész  a  trónról  lemondani. 

A  mit  büntetés  terhe  mellett  követelhet,  hűségüket  azon 
ígérettel  váltja  meg,  hogy  beleegyezésük  nélkül  az  ország 
törvényeit  nem  módosítja. 

A  legfontosabb  állami  ügyekben  a  nagyok  tanácsával  él, 
a  szabad  szót  eltűri. 

Ha  azonban  elkerülhetetlennek  tartja.  Mátyás  vaskézzel 
csap  a  rakonczátlankodó  urakra.  Tartsák  magukat  a  törvény- 
hez és  hozzanak  áldozatot  a  trónért  és  a  hazáért.  Ha  szép 
szóval  és  adományokkal  czélt  nem  ér,  az  engedetlenek  ellen 
ostorhoz  és  erőszakhoz  nyúl.  Senkit  nem  kiméi,  a  legnagyob- 
bat is  összetöri,  ha  vele  másként  nem  boldogul.  Jótevőjét, 
legközelebbi  rokonát,  a  hatalmas  és  népszerű  Szilágyit  is 
megalázza,  mihelyt  meggyőződik  róla,  hogy  dölyfével  más 

módon  nem  bír;  a  törvény  betűjén  is  túlteszi  magát,  ha  így 
gyorsabb  és  föltünöbb  példát  mutathat. 

Jó  dolga  legyen  annak,  a  ki  kötelességét  teljesíti;  de 
szenvedjen  meg  érte,  a  ki  nem  szűnik  meg  a  rendet  megbon- 
tani, a  ki  az  állam  fölé  akar  emelkedni.  A  nagy  vagyon  és 
rang  ingyen  nem  jár.  A  közjóra  fordítsa  a  birtokosa,  külön- 
ben veszélyben  forog. 

Nem  üres  szó,  hanem  politikájának  tettekben  nyilvánult 
egyik  alapgondolata  az,  a  melyet  1486-ban  törvénybe  ikta- 
tott, midőn  azt  mondja,  hogy  « azokat,  a  kik  a  nekik  engedett 
mentességgel  és  kedvezménynyel  visszaélnek,  ettől  méltán 
meg  kell  fosztani ».  Jog  és  kötelesség,  boldogulás  és  áldozat- 
készség együtt  járjanak. 

Gzélhoz  jut-e  Mátyás  a  főnemességgel  szemben  követett 
ezen  politikájávaH 

Hatalmát  korlátozza,  hogy  óriás  vagyonú,  várakban  és 
katonákban  bővelkedő  főnemesek  veszik  körül  trónját.  Régi 
állásukkal  régi  becsvágyukat  is  megóvták.  Sőt  talán  még 
fokozódik  is  önérzetük.  Maga  Mátyás  is  főnemes  volt.  Közü- 
lök nem  egy  lenézte  atyját  és  nála  nagyobb  urnák  hitte 
magát.  Újlaki  is  király  lett,  s  így  a  koronát  sem  tekintet- 
ték a  magyar  nemestől,  el  nem  érhető  magasságban  levőnek. 

Mátyás  diadalai  is  növelik  a  főnemesek  tekintélyét.  Egy 
Báthorinak  vagy  Szapolyainak  barátságát  a  külföld  feje- 
delmei is  keresik. 

Ilyen  alattvalók  jogait  semmibe  sem  venni,  őket  az  állam 
ügyei  intézésénél  mellőzni  még  Mátyásnak  sem  lehet.  Főleg 
azért,  mert  külügyi  terveinél  fogva  rászorul  arra,  hogy  mind 
a  két  keze  szabad  legyen. 

De  mindezek  mellett  is  Mátyás  szellemi  felsőbbségének 
sikerül  a  büszke  aristokratiát  rendben  tartani  és  erejét  az 
állam  javára  értékesíteni.  A  politikát  ő  vezeti,  a  nagyok  véle- 
ményét meghallgatja,  de  ő  határoz.  Igaz,  néha  ellenállának 

neki,  iiéliii  elégedetleiisé^ök  komoly  veszedelemniGl  fenyegeti 
trónjcát;  de  mindent  egybevetve,  eléri  akaratát. 

A  főnemesek  váraikkal  és  pénzökkel  szolgálják.  Hat- 
hatós támogatásuk  nélkül  nem  is  lett  volna  képes  a  szélrózsa 
minden  iránya  felé  folytatott  küzdelmeit  sikeresen  befejezni. 
Dóczi  egymaga,  saját  seregével  és  pénzével,  kétszer  menti  ki 
urát  szorongatott  helyzetéből. 

Mátyás  a  köznemességgel  szemben  is  hű  marad  politi- 
kája alapgondolatához.  Magához  akarja  lánczolni,  erejét  az 
állam  hasznára  kivánja  fordítani,  a  nélkül,  hogy  jogaitól 
megfosztaná.  Helyzete  vele  szemben  kedvezőbb,  mint  a  fő- 
nemességgel szemben,  de  nem  olyan  könnyű,  mint  volt  a 
Tudoroké  az  angol  középosztálylyal  szemben. 

A  főnemesek  egy  része  ellenségét  látja  benne.  Érzi,  hogy 
azért  választották  királynak,  hogy  véget  vessen  garázdálko- 
dásának. A  köznemesség  ellenben  érdektársa. 

A  közelmúltban  tapasztalta,  hogy  a  királyi  hatalom  el- 
gyöngülését  a  belső  békével  kellett  megfizetnie,  s  hogy 
az  oligarchák  rakonczátlanságait  csak  erős  kormány  bírja 
megfékezni.  Ezért  nagyhatalmú  királyt  óhajt.  Másfelől  azon- 
ban nem  lakik  benne  a  félelem,  a  mely  arra  bírhatná,  hogy 
hagyományaitól  eltérve,  a  belső  béke  biztosítását  helyezze 
minden  más  érdeke  fölé,  s  hogy,  habár  csak  ideig-óráig, 
vakon  annak  a  parancsait  kövesse,  a  ki  veszélyes  helyzetéből 
kimenti,  mint  a  hogyan  Angliában  tette  a  gentry  a  Rózsák 
harcza  után.  A  királynak  megbízható  szövetségese  lehet,  de 
nem  engedelmeskedő  szolgája.  Egy-egy  túlkapását  elnézi, 
egyik-másik  erőszakos  cselekedetét  helyesli  is,  föltéve,  hogy 
nem  ellene  irányul ;  de  ragaszkodik  az  alkotmányos  szoká- 
sokhoz, s  a  maga  jogait  és  érdekeit  a  királylyal  szemben  is 
megvédi.  A  magyar  köznemesség  magatartása  Mátyás  trónra- 
jutása előtt  is  más  volt,  mint  az  angolé  a  Tudorokat  megelő- 
zött korban. 

Az  angoJ  gentry  megoszlik  a  főnemesség  töredékei  kö- 
zött, a  nélkül,  hogy  önálló  politikája  lenne,  holott  a  magyar, 
mihelyt  az  aristokratia  egyes  tagjainak  önzése  a  nemzet  hé- 
kéjét  zavarni  kezdi,  mihelyt  a  trónkövetelökhöz  csatlakozva, 
pártoskodásuk  polgárháborút  von  maga  után,  sorompóba 
lép  és  Hunyadi  János  köré  sorakozva,  védelmébe  veszi  a 
nemzeti  érdekeket.  Táborában  van  Magyarország.  A  király- 
ság helyett  ö  karolja  föl  az  egység  és  a  rend  nagy  érdekeit. 
László  halála  után  az  ö  initiativája  menti  meg  az  államot. 
A  Szilágyitól  vezetett  nemesség  találja  meg  az  utat,  a  melyen 
a  hinárból  menekülhetni.  A  megyékben  katonailag  szerve- 
zett nemesség  együttes  föllépése  dönti  el  a  királyválasztást. 

Angliában  a  trónkövetelök  és  a  főnemesek  hadi  erejé- 
nek egymáshoz  való  aránya  szerint  dől  el  a  harcz.  Nálunk 
a  köznemesség  bátor  közbelépése  juttatja  a  sokat  hányatott 
hajót  a  biztos  révbe,  mielőtt  a  vészfelhök  pusztító  árja  meg- 
indulna. De  éppen  ezért  nem  hajlandó  letenni  róla,  hogy 
része  legyen  a  kormányzásban.  Magának  tulajdonítja  az  ér- 
demet, hogy  Mátyás  lett  a  király.  A  hasznáról  sem  akar  le- 
mondani. 

Nem  csak  azért  emelték  Hunyadi  János  fiát  a  trónra, 
mert  tőle  várják  a  rend  helyreállítását,  hanem  azért  is,  mert 
remélik,  hogy  a  ki  az  ő  verőkből  való,  a  ki  szabad  választá- 
suknak köszöni  fölmagasztalását,  jogaikat  és  érdekeiket 
fogja   szolgálni. 

Nagy  a  hasonlatosság  a  nemesség  ezen  szelleme  és  azon 
szellem  között,  a  mely  III.  Endre  és  Hunyadi  János  idejében 
megnyilatkozott.  E  férfiak  érdeke  is  azonos  voU  a  nemesség 
érdekével ;  őket  is  a  nemesség  segítette  a  nyeregbe ;  de  nem 
adott  nekik  elég  hatalmat  hozzá,  hogy  betöltsék  feladatukat. 

Most  is  fenyeget  a  veszély,  hogy  a  nemesség  megköti  a 
kezet,  a  melytől  kemény  munkát  vár.  A  sok  nemesi  szabad- 
ság nem  teszi-e  tehetetlenné  a  királyt? 

A  nemesség  elsö  tette  l)izonyítjii,  hogy  nem  halt  ki  belőle 
a  régi  szellem.  Annak  ellenére,  bogy  Mátyás  már  tizenöt  éves, 
beleegyezése  nélkül  öt  évre  Szilágyira  ruházza  a  kormányzás 
jogát. 

Olyan  törvényeket  is  hoznak,  a  melyek  békóba  verik  a 
királyságot. 

A  lábra  kapott  szokás  ellenére  kötelezőnek  mondják  ki 
a  nemesség  személyes  megjelenését  az  évenkint  tartandó 
országgyűlésen,  s  ezzel  elvetik  a  desorganisatio  csiráit. 

Az  ilyen  tömeg  nem  maradhat  együtt  annyi  ideig,  hogy 
fontos  és  bonyolódott  állami  ügyeket  megértsen ;  a  komoly 
tanácskozás,  a  helyes  vélemény  képződése  benne  lehetetlen. 
A  villám  gyorsaságával  kell  előzetes  megfontolás  nélkül  a 
dolgokhoz  nem  tudó  embereknek  oly  kérdéseket  megoldaniok, 
a  melyekhez  a  tapasztaltabbak  is  csak  gondolkozás  után  szól- 
hatnak hozzá.  Az  ország  ügyei  így  prédául  vannak  vetve  a 
chaotikus  zűrzavarnak  és  a  rhapsodikus  rögtönzésnek.  Az 
ilyen  tömeg  vagy  egyszerű  bábjaivá  lesz  a  színfalak  mö- 
gött dolgozó  erőknek,  játékszerévé  az  ügyes  vezetésnek,  a 
mely  mindent  már  előre  megállapított,  vagy  az  anarchia  rab- 
jává és  terjesztőjévé. 

Ugyanaz  a  törvény  a  királyt  egyébképpen  is  tehetetlen- 
ségre kárhoztatja,  mert  egyfelől  azt  mondja,  hogy  az  orszá- 
got saját  erejével  tartozik  megvédeni,  s  csak  ha  ez  nem  mu- 
tatkozik elégségesnek,  fordulhat  a  nemzethez ;  másfelől  meg 
minden  adó  követelésétől  eltiltja. 

Nehéz  lehetett  az  új  király  helyzete,  a  kinek  hívei  is 
ilyen  nézeteket  vallottak. 

Mátyás  megérti,  hogy  mi  a  tennivalója.  Irányában  jó- 
részt ellenséges  érzésű  nagyhatalmú  főnemességtől  és  hoz- 
zája szító,  de  a  szabadsághoz  szokott,  követelő  és  a  politikai 
nagy  kérdésekben  tájékozatlan  köznemességtől  környezve, 
mérsékli  becsvágyát. 

Mindenekelőtt  azon  iparkodik,  hogy  a  nemesség  igaz 
érdekeit  kielégítse.  Midőn  a  rablók  fészkeit  elpusztítja ;  mi- 
dőn a  jogtalan  foglalókat  szigorúan  megbünteti  és  birtokai- 
kat visszaadja  törvényes  tulajdonosaiknak;  midőn  a  helyi 
vámokat  ellenőrzi,  s  a  gyengéket  az  erősek  ellen  megvédi ; 
-midőn  igazságos  kormányzatot  alapít  meg:  a  nemzet  zömé- 
nek érdekét  szövetségesévé  teszi.  Régi  idő  óta  az  első  király, 
a  ki  a  hatalmaskodókkal  tud  is,  mer  is  elbánni. 

A  köznemesség  érzelmeire  is  úgy  bír  hatni,  mint  előtte 
senki.  Népszerűsége  talán  még  mélyebb  rétegekig  tör  magának 
utat,  mint  Nagy  Lajosé.  Az  Anjou-király  a  vezető  elemeknek 
volt  a  bálványa.  A  külföld  szokásához  képest  feudális  minta 
szerint  nemesi  és  főnemesi  rendet  alkotott,  a  lovagok  példa- 
képévé lett ;  de  a  régi  magyar  szellem  hatása  alatt  állott  köz- 
nemesség alig  érzett  úgy  vele,  mint  Mátyással.  Mátyásban 
minden  magyar  és  különösen  minden  köznemes  ráismer  a 
maga  képére.  Az  ő  sikerei  mindnyájuk  dicsősége ;  ő  a  fajra 
és  az  osztályra,  a  melyből  való,  világtörténeti  fényt  áraszt. 

Nevének  örökölt  népszerűségéhez,  rettenthetetlen  vitéz- 
ségéhez, fényes  hadi  tetteihez  járult  képessége  a  tömegek 
képzeletének  a  foglalkoztatására.  Kevés  fejedelem  volt,  a  ki- 
nek egyénisége  a  legtágabb  rétegek  szivéhez  annyira  hozzá 
tudott  férkőzni,  mint  az  övé. 

Az  engedményeket,  a  melyekre  kénytelen  magát  rászánni, 
oly  formában  és  időben  adja  meg,  hogy  szabad  elhatározá- 
sának tulajdonítják,  és  hogy  hálát  várhat  értök.  Nagy  mester- 
ség ez  és  jó,  ha  a  fejedelmek  tudnak  hozzá.  Minden  időben 
sokat  tanulhatnának  e  részben  is  Mátyástól. 

Nagylelkűséget  is,  szigorúságot  is  tud  kifejteni.  Mind- 
egyiket úgy,  hogy  vele  a  nemzet  képzeletére  hat.  Mikor  Nagy 
Simont  megverik,  a  sereget,  a  mely  megtizedeltetésétől  tart, 
megvigasztalja  és  régi  vezérével  az  élén  küldi  újra  az  ellenség 
elé.  Bizalmát  azzal  hálálják  meg,  hogy  győzelmet  vívnak  ki. 

Tele  marokkal  oszt  Jutalmat.  Ha  az  ország  érdekében 
valónak  látja,  ellenfeleinek  is  megbocsát,  bizalmával  tünteti 
ki  őket  és  kegyeivel  halmozza  el.  Oly  erős,  hogy  elnéző  lehet. 
Engedékenységét  nem  magyarázzák  gyöngeségnek. 

Tettei  annyira  kiválók,  a  maguk  nemében  olyan  töké- 
letesek, hogy  csoda  fogja  el  az  embereket,  s  hogy  a  szelle- 
meket magához  lánczolja.  Molnárlegényből  hadvezért  és 
nagyurat,  egy  főúrból  királyt  farag.  Másfelől,  midőn  büntetni 
akar,  erre  a  leghatalmasabbat  szemeli  ki,  azt  sújtja,  a  ki- 
ről a  közvélemény  úgy  vélekedik,  hogy  érinthetetlen.  An- 
nál nagyobb  hatása  van  a  példának.  Szilágyi  esete  után 
ki  merne  vele  szembeszállni,  ki  hihetné,  hogy  az  igazság 
büntető  keze  utói  nem  éri?  Vitéz  megalázása  is  elrettentő- 
példa.  Mással  szemben  aztán  annál  engedékenyebb  lehet. 
A  kis  embereket  félelem  is,  öröm  is  szállja  meg  annak  a 
láttára,  hogy  a  király  hogyan  bánik  el  a  legnagyobbakkal. 

A  népet  meghatja,  hogy  közönséges  emberként  vegyül 
közéje,  s  hogy  közvetlen  tapasztalásból  igyekszik  ügyeivel- 
bajaival megismerkedni  és  rajtuk  segíteni.  Másfelől  elkábítja 
a  pompa,  a  melyet  kifejt. 

Kápráztató  fényességű  udvartartása,  párosulva  művészi 
ízlésével,  növeli  nimbusát.  A  kit  ma  paraszt  ruhában  látnak  a 
nép  között  forgolódni,  azt  másnap  fejedelmi  bíborban,  a  rang 
és  a  hatalom  tündöklő  jelvényeiben  bámulják. 

Mátyás  nemcsak  igazán  nagy  ember,  de  ért  hozzá,  hogy 
nagynak  lássék  is.  Belső  értéke  mellett  alakja  külsőleg  is 
ragyog.  A  látszat  pedig  a  nép  szemében  a  valóságnál  is  na- 
gyobb hatású.  Mátyás  igazán  rátermett,  hogy  a  nép  ked- 
veltje, hogy  mondák  és  költemények  hőse  legyen.  Nincs  feje- 
delmiünk, a  kiről  a  nép  többet,  szebbet,  vonzóbbat  tudna 
regélni,  mint  róla,  a  kit  az  igazságosnak  neveztek  el. 

Az  érzelmek  kapcsával  ekként  hozzáfűzött  köznemes- 
séget szabadságai  elismerésével  és  hiúsága  legyezgetésével 

még  szorosabban  köti  magához.  Máskülönben  nem  számít- 
hatna reá.  Bármennyire  szeretik  Mátyást,  bármennyire  felel 
meg  kormányzata  közvetlen  anyagi  érdekeiknek,  a  köznemes- 
séget nem  lehet  kielégíteni,  ha  kizárják  az  állami  életből,  ha 
az  alkotmánynak  régtől  fogva  megszokott  törvényeit  mellőzik. 
Még  Mátyással  is  összetűzne,  ha  absolutismust  akarna  meg- 
honosítani. De  ő  többre  becsüli  az  érzések  hűségét  jogai 
szaporításánál. 

A  belső  politika  terén  tartózkodik  koczkázattal  járó  vál- 
lalatoktól, hogy  meg  nem  oszlott  ereje  legyen  kifelé.  Gyakran 
gyűjti  egybe  az  országgyűlést.  Személyes  befolyását  veti  a 
latba,  dolgozik  és  fáradozik,  hogy  rávegye  a  nemességet  arra, 
a  mit  tőle  kivan,  a  mit  ugyan  kedve  volna  egyszerűen  elren- 
delni, de  a.  mit  okosabbnak  tart,  mert  így  biztosabban  jut 
czélhoz,  szép  szóval  kérni  tőle.  Türelmesen  meghallgatja  a 
rendek  kifakadását,  elviseli  szigorú  bírálatát,  megigéi-i  a  kö- 
vetelt változtatásokat,  orvosolja  a  sérelmeket  és  szentesíti  a 
jogföntartó  törvényeket. 

Magatartásának  meg  is  van  a  kivánt  eredménye.  Az 
országgyűlések  akarata  után  indulnak.  Rendszeresen  meg- 
kapja, a  mit  tőlük  vár.  A  nemességgel  közvetlenül  érint- 
kezik, kedvébe  férkőzik,  s  ha  nem  is  kényelmes,  de  biztos  és 
állandó  támaszra  talál  benne. 

A  főnemeseket  azért  tarthatja  féken,  mert  a  nemzet  zöme 
inkább  vele  érez,  inkább  őt  követi,  mint  a  nagyokat.  Az  An- 
jouk óta  a  főnemesek  vezették  a  köznemességet.  Az  tette  őket 
ellenállhatatlanokká,  hogy  köréjük  csoportosult  a  politikai 
nemzet  zöme.  Máriával,  Zsigmonddal  ezért  tudtak  megbir- 
kózni. Nagyrészt  ezen  alapult  túlsúlyuk. 

Mikor  azonban  Albert,  Ulászló  és  V.  László  idejében  az 
oligarchák  rossz  ösztöneit  fék  nem  zabolázza,  a  köznemes- 
ség új  vezért  keres.  V.  László  nem  érti  meg  korát,  nem  birja 
.a  kezében  lévő  ütő  kártyát  kihívni.  Csak  Mátyásnak  sikerül 

a  király  és  a  köznemesség  között  régebben  íönállott  frigyet 
megújítani.  Az  emberekkel  való  bánásmód  e  nagy  mestere 
annyira  viszi,  hogy  a  köznemesség  összeegyezteti  a  maga 
szabadságait  az  állam  elutasíthatatlan  követeléseivel,  s 
hogy  szabad  akaratból  megadja  a  királynak  mindazt,  a 
mire  szüksége  van.  Ök,  a  kiknek  első  szava  a  tiltakozás  volt 
minden  új  teher  ellen,  annyi  adót  szavaznak  meg,  mint  még 
soha. 

A  hadi  kötelezettség  tekintetében  is  hasonló  átalakulást 
tapasztalunk.  E  részben  is  oly  terheket  vállal  magára  a  nem- 
zet, a  minőket  még  nem  viselt. 

Ezen  áldozatkészségnek  köszönhette  Mátyás  fényes  si- 
kereit. Ezért  nem  változtat  az  alkotmányon  és  a  kormány- 
zati rendszeren,  s  tér  hozzá  vissza,  ha  megsértette.  így  is 
megkapja,  a  mire  szüksége  van,  s  ráadásul  bensőbb  ragasz- 
kodást és  hűséget  kelt  maga  iránt. 

De  Mátyás  még  sem  boldogulhat,  ha  nem  szerez  oly 
eszközt,  a  mely  szavának  uj  nyomatékot  ad.  Ilyen  eszközre 
az  állandó  seregben  talál. 

A  puskapor  használatának  elterjedésével  a  hivatásos 
katonaság  döntő  felsőbbségre  tesz  szert. 

Míg  a  nyíl,  a  lándzsa,  a  kard  voltak  a  harczos  egyedüli 
fegyverei,  míg  a  lovasság  alkotta  a  sereg  zömét,  a  magyar 
nemes  az  elképzelhető  legjobb  katona  volt.  Ki  ülte  meg  job- 
ban a  lovat  nálánál,  a  ki  gyermekkorától  fogva  a  nyeregbe 
szokott?  Nyilazni,  vívni  ki  tudott  jobban  mint  ő,  a  ki  ezek 
gyakorlatában  nevelkedett?  A  puska,  az  ágyú  kezelésé- 
hez azonban  nem  ért.  Mint  gyalogos  egyáltalában  nem 
szolgál. 

A  lőfegyverek  elszaporodása  óta  a  siker  főleg  a  katonák 
képzettségétől,  taktikai  egységöktől  függ,  s  nem  annyira,  mint 
előbb,  az  egyén  ügyességétől. 

Oly  tulaj  donságok  válnak  döntőkké,  a  melyeket  csak  állan-^ 

dóaii  együtt  élő  csapat  bir  elsajátítani.  A  folytonosan  fegye- 
lem alatt  álló  és  a  katonai  szakismeretekre  oktatott  sereggel 
a  legnagyobb  vitézségü  és  ügyességű,  de  egységes  működés- 
liez  nem  szoktatott  csapatok  nem  bírnak  mérkőzni. 

Ezek  az  okok  indítják  Mátyást  is  arra.  hogy  állandóan 
szolgálatába  szegődött  és  katonai  képzésben  részesedő  sere- 
get szervezzen. 

A  kor  egyik  első  hadvezére  oly  nemzet  élén,  a  mely  örö- 
kösen küzdelmeket  folytat,  s  a  melynek  léte  harczi  eszközei 
tökélyétől  függött,  meg  sem  lehetett  nélküle. 

A  szárazföld  többi  országában,  a  hol  az  állandó  sereget 
elíogadták.  ez  a  királyság  hatalmát  tetemesen  növelte,  s  végül 
a  rendi  alkotmányt  megdöntötte. 

Anoliában  a  XVI.  század  válságai  közben  a  szabadság- 
annak  köszönhette  diadalát,  hogy  az  országnak  nem  lévén 
szüksége  rendes  katonaságra,  mikor  ennek  szervezését  a  király 
megindította,  nyilvánvaló  volt  az  a  szándéka,  hogy  vele  el- 
nyomja belső  ellenfelét ;  shogy  terve  megvalósítását  meglehe- 
tett akadályozni. 

Ennek  következtében  az  elhatározó  pillanatban  a  sza- 
badság szolgálatában  levő  hadi  erő  a  királylyal  megmér- 
kőzhetett. Nálunk  ez  ideig  alkotmányunk  fönmaradásának 
az  volt  a  végső  oka,  hogy  a  fegyverben  állott  társadalom 
a  király  seregénél  erősebb  volt.  De  mi  lesz,  ha  fordul  a  dol- 
gok sora.  ha  a  király  dandárainak  minősége  különb  lesz, 
mint  a  többi  seregé,  ha  az  ágyuk  a  hegyek  csúcsain  épült 
várakat  is  romba  lövik,  ha  nem  találni  az  országban  olyan 
zugra,  a  hová  a  király  büntető  keze  el  nem  ér?  Az  ellenállás 
jogára  alapított  alkotmány  nem  dől-e  össze,  ha  lehetetlenné 
válik  az  ellenállás? 

E  veszély  fönforog,  de  Mátyás  idejében  le  birjuk  küzdeni. 

A  hatalmi  viszonyokon  a  fekete  sereg  nem  változtat 
annyit,  hogy  Mátyás  külföldi  harczait  végigvívja  és  ugyan- 

akkoi*  iiz  országban  erőszakra  alapított  kormányzatot  iiouo- 
síthasson  meg ;  absolutismust  pedig  magyar  talajon  csak  erő- 
szakkal folytathatni. 

A  fekete  sereg  egymaga  még  a  külföldi  háborúk  követel- 
ményeinek sem  tndna  megfelelni.  A  nagyok  segélycsapatai 
és  a  közfölkelés  nélkül  Mátyás  nem  bírja  az  országot  meg- 
védeni és  nagyszabású  külpolitikáját  végrehajtani. 

Ha  Mátyás  rendes  seregének  felsőbbségét  a  belügyi  kor- 
mányzat erőszakos  megváltozására  fordítja,  tehetetlenné  lesz 
kifelé.  Politikája  alapgondolatával  jutna  ellentétbe. 

Activ  serege  a  rendek  jóakaratát  és  támogatását  nem 
pótolhatja.  Az  ellenállás  hatásos  eszköz  marad,  mert  a 
királyra  nézve  legjobb  esetben  is  megbénítja  az  ő  actio- 
képességét,  gyöngévé  teszi,  a  mikor  mindenekfölött  erős  akar 
lenni. 

De  lia  a  nemzet  egyetlen  biztosítéka  a  fegyveres  ellenállás 
lenne  ezentúl  is,  az  állandó  sereggel  előbb-utóbb  csakugyan 
fölforgathatnák  alkotmányát.  Bekövetkezhetnék  az  idő.  a 
mikor  a  harczok  megszűnnek,  a  külföldön  lekötött  csapatok 
fölszabadulnak,  s  a  király  egész  erejét  a  maga  hatalmi  állása 
növelésére  fordíthatja.  így  történt  Francziaországban.  VII.  Ká- 
roly az  angolok  ellen  folytatandó  küzdelem  czéljából  szerve- 
zett sereget,  s  mikor  az  angol  harczok  elmúltak,  utódja, 
XI.  Lajos,  ezt  a  katonai  erőt  arra  fordította,  hogy  belföldi 
versenytársait  egyenként  tönkre  tegye.  Nem  ismétlödhetnék-e 
ez  nálunk? 

Az  állandó  sereg  nagy  költségei  adják  meg  az  eszközt,  a 
melylyel  e  veszélytől  megóvhatni  az  országot.  A  nemzet  he- 
lyes politikai  ösztönénél  fogva  él  ezzel  az  eszközzel  és  lehe- 
tővé teszi,  hogy  a  király  hatalmi  forrása  a  rendi  jogoknak  is 
szolgáljon. 

Ebben  nyilatkozik  meg  annak  a  mélyreható  ellentétnek 
a  következménye,  a  mely  a  magyarnak  és  a  francziának 

múltja  között  volt.  A  hűbériségtől  ízekre  tépett  társadalom- 
ban nincs  elég  erő  és  nincs  nagy  hagyományokat  képviselő 
eléggé  hatalmas  testület,  hogy  a  királyság  új  eszközeit  el- 
lensúlyozza. 

Nálunk  ellenben  megtörténik  ugyanaz,  a  mit  pár  század- 
dal előbb,  hasonló  körülmények  között,  hasonló  közszellem 
gyümölcseként  Angliában  észleltünk. 

Mátyásnak  ugyanaz  a  helyzete,  a  melyben  I.  és  III.  Eduárd 
voltak,  s  e  helyzetének  hasonlók  a  következményei.  Láttuk, 
hogy  Anghában  a  királyok  hódító  hadjáratokat  indítottak, 
hogy  ezek  költségét  a  magukéból  fedezni  nem  bírták,  hogy 
ennélfogva  minden  módon  új  pénzforrásokat  igyekeztek  fa- 
kasztani, a  mennyire  csak  lehetett,  olyanokat,  a  melyek 
függetlenek  a  rendektől;  de  erőlködésük  hiábavalónak  bi- 
zonyult, s  végül  az  adókhoz  kellett  folyamodniok.  A  rendek 
kezdetben  azon  törték  magukat,  hogy  adót  éppen  ne  kelljen 
fizetniök,  s  hogy  a  király  a  maga  jövedelmeiből  éljen  meg. 
Csak  a  mikor  ezt  a  czéljukat  nem  érik  el,  követelnek  biztosí- 
tékot, hogy  hozzájárulásuk  nélkül  a  király  adót  ki  nem  vet, 
s  hogy  kizárólag  őket  illeti  meg  a  közadó  megállapítása. 

A  királyok  azonban  meg  nem  szűnnek  a  rendek  ezen 
térhódítása  ellen  küzdeni.  De  az  eredmény  nem  kedvez  nekik. 
A  rendek  ereje  és  politikai  ügyessége  időről-időre  új  törvé- 
nyekkel tudja  biztosítani,  hogy  csupán  tőlök  szerezhet  a  ki- 
rály pénzt. 

Századok  mullán  szakasztott  ezen  a  módon  ismétlődik 
nálunk  ez  a  fejlődés.  Mátyás  hadjáratai  költségeit  nem  bírja 
többé  a  magáéból  fedezni.  A  királyi  kincstár  mérlegének 
egyensúlya  két  oldalról  bomlik  meg.  A  harcz  drágább  lett;  az 
állandó  jövedelem  megfogyatkozott;  a  királyok  sok  jószágot 
eladományoztak,  a  kamara  nyereségéből  és  a  harminczadból 
származó  pénzek  a  sok  privilégium  következtében,  a  melye- 
ket nemesek  és  főnemesek  kicsikartak,  s  a  melyeket  részben 

jobbágyaikra  is  kiterjesztettek,  megapadtak.  A  királyság 
gyöngesége  korál)an  mindig  elszegényedik.  Félelmet  nem  tud 
kelteni,  s  ezért  pénzzel  és  pénzt  érö  kiváltságokkal  vásárolja 
meg  a  támogatást. 

Mátyás  tehát  új  jövedelmi  forrásokat  keres.  Jogot  for- 
mál reá,  hogy  a  városokat  megadóztassa.  Egyes  megyéket  a 
terhes  és  költséggel  járó  gyűlések  tartásának  kötelezettsége 
alól  fizetésért  fölment.  A  néptől  a  várak  czéljaira  és  a 
katonák  élelmezése  érdekében  ingyenes  munkát  követel. 
Egyes  nagyokat  kölcsönadásra  szorít.  A  várak  föntartása 
czímén  a  környékükbeliektöl  külön  adót  szed.  Az  adómen- 
tességet biztosító  privilégiumot  megsérti.  A  sereg  elszálláso- 
lását és  ellátását  a  lakosságra  rója.  De  mindezen  palliativ 
szerek  nem  segítenek  rajta.  Uj  adókhoz  kénytelen  folya- 
modni. 

Minthogy  a  hadi  czélokra  szolgáló  rendkívüli  adó  ez 
ideig  csak  ritkán  mutatkozott  szükségesnek,  nem  volt  vilá- 
gos jogszabály,  a  mely  megállapította,  hogy  annak  kivetése 
kinek  a  joga. 

Az  állandó  kamarai  nyereségnek  nevezett  és  a  jobbá- 
gyok portája  után  fizetendő  adót  Róbert  Károly  országgyű- 
lésen kívül,  csupán  a  bárókkal  tanácskozva,  rendeleti  úton 
határozta  meg. 

Fia,  Nagy  Lajos  azonban,  talán  azért,  mert  a  nemzet 
sérelmesnek  találhatta  atyja  ezen  intézkedését,  törvény  útján 
szabályozza  az  ügyet.  A  vámok  alakjában  szedett  közvetett 
adókat  is  országgyúlésileg  állapítja  meg. 

A  török  háborúk  ideje  óta  gyakran  előforduló  rendkí- 
vüli adókra  nézve  is  különböző  a  gyakorlat. 

Zsigmond  nem  egyszer  önkényesen  veti  ki  őket.  Távol- 
létében a  kormánytanács  határoz  az  ügyben.  Albert  idejében 
a  titeli  táborban  időző  nagyok  a  török  hadjárat  folytatására 
adót  szedetnek.  Kimondják,  hogy  rákényszerítik  a  fizetésre,  a 

ki  végzésöknek  engedelmeskedni  vonakodnék.  A  legtöbb 
esetben  azonban  az  országgyűlés  veti  ki  a  közterheket,  ámbár 
olyan  jogszabály,  a  mely  a  nemzet  hozzájárulását  megkö- 
veteli, nem  ismeretes. 

Ha  teljesen  a  rendek  akarata  szerint  történik,  most  sem 
dől  el  a  kérdés. 

Ök  első  sorban  az  adó  ellen  védekeznek.  Nem  akarnak 
fizetni.  Már  V.  László  idejében  1453-ban  kimondta  a  tör- 
vény, hogy  « szokatlan))  adók  ezentúl  « semmi  módon  és 
semmi  czímeii))  se  szedessenek.  Mátyás  megválasztása  után 
újra  elhatározzák,  hogy  «sem  király  urunk,  sem  Szilágyi 
Mihály  úr  bármi  okból,  vagy  bármely  fontos  dolog  miatt  az 
országlakosok  jobbágyaitól  vagy  más  nemesektől  soha  sem 
adót  vagy  pénzfizetést  ne  követelhessen,  s  erre  joga  ne 
legyen*).  1458-ban  ismétlik,  hogy  a  király  az  egy  forintnyi 
vagy  fél  forintnyi  adót,  a  melyhez  elődei  időnkint  folyamod- 
tak, «még  a  legnehezebb  körülmények  között  sem  fogja 
kivetni  »> . 

Midőn  1462-ben  a  király  mégis  kér  ilyen  rendkivüli  adót, 
a  rendek  törvénybe  iktatják  azon  nyilatkozatát,  hogy  többé 
nem  teszi.  A  főnemesek  is  ünnepélyesen  kijelentik,  hogy  Ígé- 
retéhez képest  a  király  ezentúl  sem  őket,  sem  a  rendeket 
adóra  nem  kényszeríti,  sőt  meg  sem  kéri ;  továbbá,  hogy  ők 
nem  is  fognak  adót  fizetni,  s  nem  fogják  megengedni,  hogy 
adót  szedjenek. 

De  a  helyzet  kényszerének  sem  a  király,  sem  a  rendek 
ellen  nem  állhatnak.  Pénzre  van  szükség.  A  rendek  belátják, 
hogy  számolni  tartoznak  a  nyilvánvaló  tényekkel,  s  abban 
keresik  érdekeik  védelmét,  hogy  kikötik  hozzájárulásukat. 
Az  1468  és  69-diki,  az  1470  és  71-diki  királyi  Ígéretek,  törvé- 
nyek és  a  nagyok  kezessége  mind  azt  a  tételt  erősítik  meg, 
hogy  adót  csak  a  rendek  megegyezésével  szabad  kivetni.  Má- 
tyás, bármennyire  kedvetlenül  is  járulhatott  hozzá  a  rendek 

határozatához,  megiiajol  ennek  szüksége  előtt.  A  parlament 
tekintélye  oly  nagy,  a  vele  való  összhang  annyira  (elenged- 
hetetlen föltétele  a  nemzetre  kifejthető  hatásnak,  hogy 
Mátyás  nem  teliét  úgy,  mint  a  franczia  királyok,  s  az  angol 
uralkodókhoz  hasonlóan  pénztára  utján  a  i'endek  befolyása 
alá  kerül. 

Ezzel  a  magyar  jogfejlődés  egyik  nagy  fogyatkozása  van 
jóvá  téve.  Az  alkotmány  hatalmas  biztosítékkal  gyarapodik. 
Mint  Angliában  már  az  Eduárdok  óta,  ettől  fogva  nálunk  is 
a  pénzbeli  segítség  megajánlása  a  rendek  befolyásának  a  leg- 
erősebb alapja.  Már  most  békés  eszközzel  birják  a  leghatal- 
masabb királyt  is  kívánságaik  meghallgatására  szorítani. 
1471-ben  a  törvény  határozottan  megmondja,  hogy  csak  a 
benne  elősorolt  föltételek  kikötésével  adja  meg  a  kért  adót. 
A  politikai  hatalom  új  módjával  azonnal  élnek. 

Anyagi  megterhelésök  ellen  igyekeztek  a  rendek  magu- 
kat megvédeni.  E  czélt  nem  érik  el,  de  nagyjelentőségű 
hatalmi  eszközre  tesznek  szert. 

Mátyás,  természetesen,  ezután  is  törekszik  a  régi  kerülő 
utakon  pénzhez  jutni,  de  mert  ezt  a  kívánatos  mennyiség- 
ben nem  bírja  megszerezni,  újra  adóra  szorul;  ilyenkor  meg 
a  törvény  gondoskodik  róla,  hogy  a  pénzszerzés  közvetett 
forrásait  bedugaszolja.  A  király  a  maga  és  a  katonasága  szá- 
mára ingyen  semmit  sem  követelhet.  Várak  építésére  sem 
szabad  a  közmunkát  fordítania.  Az  adó  önkényes  kivetését 
és  a  sónak  kényszer  mellett  történő  kiosztását,  a  mivel  szin- 
tén pénzt  akart  szerezni,  megtiltják. 

Az  állandó  sereg  sem  teszi  ennélfogva  fölöslegessé,  hogy 
Mátyás  ápolja  az  összhangot  a  rendekkel. 

Hatalmát  fokozza,  hogy  egyes  renitens  urakkal  könnyen 
elbánhatik,  s  hogy  az  ő  akaratától  függő  hadi  ereje  van ;  de 
a  rendek  befolyása  alól  nem  bírja  magát  állandóan  eman- 
cipálni, ellenkezőleg,  a  függés  új  szála  kapcsolja  hozzájuk. 

Sok  százados  élete  a  magyar  alkotmányos  szabadságot 
már  annyira  megerősítette,  hogy  Mátyás  is  kénytelen  hozzá 
alkalmazkodni.  A  múlt  idők  fejlődésének  legbecsesebb  követ- 
kezménye, hogy  a  jól  fölfogott  királyi  hatalom  érdeke  a  sza- 
badság tiszteletben  tartása. 

Mátyás  bölcseségéről  tanúskodik,  hogy  belátja  ezt  az 
igazságot,  s  hogy  kora  iránya  és  saját  hajlamai  ellenére  ha- 
talmát nem  az  alkotmány  megrontásával,  hanem  a  nemzet 
hűségének  és  ragaszkodásának  bensőségével  törekszik  fo- 
kozni. 

El  is  éri  czélját.  A  chaost,  amely  az  aristokratia  elhatal- 
masodása és  a  trón  gyakori  megüresedése  miatt  reánk  sza- 
kadt, eloszlatja.  Egy  akarat  uralkodik  megint  az  országon. 
A  törvény  megszűnik  holt  betű  lenni.  Van  erő,  a  mely  végre- 
hajtja. 

E  mellett  a  régi  szabadság  sem  megy  veszendőbe,  hanem 
ellenkezőleg,  új  bástyák  emelkednek  védelmére. 

Mivel  a  királyi  hatalom  nem  a  társadalom  többi  ténye- 
zője elgyöngűlésének  köszönheti  megszilárdulását,  mint 
Angliában  a  Tudorok  idejében;  mivel  az  új  eszköz,  a  melyre 
szert  tett,  a  rendek  támogatása  nélkül  értékét  veszti,  s  a 
király  a  nemzetet  csak  jogai  tiszteletbentartásával  elégít- 
heti ki,  nehéz  küzdelmeiben  meg  rászorul  a  nemzet  ragasz- 
kodására és  segítségére:  e  korszak,  Anghának  ez  időbeli  fej- 
lődésétől eltérőleg,  gazdag  alkotmányos  jogokat  biziosító  tör- 
vényekben. 

Vessünk  egy  pillantást  Mátyás  ezen  szerves  alkotásaira. 

Kormányzati  tettei  és  törvényei  két  csoportba  oszthatók. 
Pvészben  arra  valók,  hogy  velők  a  rendek  kedvét  keresse, 
részben  arra,  hogy  czélszerübb  és  szilárdabb  módon  szervez- 
hesse a  nemzetet. 

Az  előbbiek  között  a  legfontosabb  a  rendek  adót  kivető 
jogának  világos  elismerése.  Ezen  jog  segítségével  szerzi  meg 

macának  a  nemzet  a  t()bl)it.  Ez  az  a  tö.  a  melyből  e  kornak 
többi  vívmánya  sarjadzik. 

Az  ei>yén  szabadságát  a  törvény  azon  batározatai  védik, 
hogy  az  ország  főpapjainak  és  báróinak  tanácsa  nélkül  az 
országlakosok  közül  senkit  sem  szabad  hűtlenség  vétkében 
elmarasztalni ;  birói  eljárás  nélkül  senkinek  fekvő  jószágát 
nem  szabad  lefoglalni ;  a  király  jogigényeit  is  a  törvény 
útján  kell  keresni ;  a  nemeseket  birói  eljárás  nélkül  elfogni 
nem  szabad ;  a  király  jogérvényes  Ítéleteket  meg  nem  semmi- 
síthet, hanem  csak  kegyelmet  adhat ;  hogy  a  főpapok,  bárók, 
előkelők  és  nemesek  tanácsának  és  véleményének  mellőzé- 
sével nemes  embert  száműzni  nem  lehet. 

Mindez  megvédi  a  király  önkénye  ellen  az  egyén  szemé- 
lyét és  vagyonát.  A  biróság  és  a  rendek  védpajzsa  alá  helye- 
zik az  egyént.  Az  aranybullában  foglalt  jogokat  szabatosan 
fejezik  ki. 

Minden  szabadság  alapiát,  az  egyén  létét  védik  meg  az 
önkény  ellen.  A  nemes  legalább  szabadon  lélekzik,  önmaga 
ura,  s  megvédett  önérzete  a  közszabadság  embryója. 

Mátyás,  természetesen,  nem  egyszer  sérti  meg  ezeket  a  tör- 
vényeket. Többet  közülök  éppen  azért  kell  megismételni,  mert  a 
király  kijátszotta.  De  ne  csodálkozzunk  rajta  és  ne  Ítéljük  el 
érette.  A  multat  nem  szabad  a  jelen  mértékével  mérni. 
A  középkor  minden  uralkodója  vétett  a  törvények  ellen. 
A  jog  iránt  tartozó  tisztelet  még  fejletlen  volt. 

Mátyás  megingatott  tekintélye  helyreállítása  végett  sok- 
szor elkerüli  a  törvény  rendes  útját  és  birói  Ítélet  nélkül 
végez  ellenségeivel.  De  mindig  kész  az  ebből  támadt  elé- 
gedetlenséget ígéretekkel  és  törvényekkel  megnyugtatni. 
Szabadságához  való  jogát  a  nemzet  ekként  föntartja,  sőt 
fejleszti. 

A  közjog  terén  nagy  fontosságú,  hogy  Mátyás  gyakran 
tart  országgyűlést.  Láttuk,  hogy  Szilágyi  idejében  kimondják, 

hogy  minden  évben  össze  kell  hívni  az  országgyűlést.  Mátyás 
korában  e  törvényt  valamennyire  végre  is  hajtják. 

Pénzszüksége  érdekévé  teszi  Mátyásnak,  hogy  a  rende- 
ket gyakran  maga  köré  gyűjtse.  Angliában  az  adómegaján- 
lás joga  és  a  király  pénzszűke  teremtette  meg  a  parlament 
súlyát  az  államban  és  emelte  állandó  intézménynyé.  Nálunk 
is  ugyanez  történik.  Már  az  Árpádok  idejében  kötelezi  a  tör- 
vény a  királyt,  hogy  törvénynapot  évenkint  tartson ;  de  míg  a 
mindennapi  élet  elkerülhetetlenné  nem  teszi,  a  szokás  nem 
alkalmazkodik  a  törvény  rendeletéhez.  A  mint  azonban  ná- 
lunk is  kibontakoznak  az  okok,  a  melyek  miatt  Angliában 
mind  gyakrabban  hívják  össze  az  országgyűlést,  itt  sem  ma- 
radhat el  e  következményök. 

Mátyás  oly  sokszor  gyűjti  maga  köré  a  rendeket,  hogy  a 
velejáró  teher  a  nemesekre  nézve  alkalmatlanná  kezd  lenni. 
1571-ben  a  törvény  kimondja,  hogy  évenkint  kell  országgyű- 
lést tartani,  de  csak  ha  a  szükség  parancsolja.  E  föltétel  ki- 
kötésében egynémelyik  történetírónk  Mátyásnak  arra  való  tö- 
rekvését látja,  hogy  a  korábbi  törvény  szigora  alól  kivonhassa 
magát. 

Ha  azonban  meggondoljuk,  hogy  éppen  ennek  a  tör- 
vénynek többi  intézkedésében  a  király  a  rendek  kivánságai- 
lioz  szabja  magát,  mert  ez  időben  forgott  koronája  a  legna- 
gyobb veszedelemben;  ha  továbbá  összevetjük  e  törvényt  a 
reá  következő  évben  e  tárgyra  vonatkozólag  hozott  határo- 
zattal: arra  a  következtetésre  jutunk,  hogy  a  megszorító  föl- 
tételt a  rendek  kívánták. 

1472-ben  kimondja  a  törvény,  hogy  « mivel  a  gyakori 
országgyűlések  az  ország  rendéit  súlyosan  terhelik,  a  jelen 
végzemény  keltétől  számítandó  két  év  lefolyása  alatt  ország- 
gyűlés ne  tartassék'). 

Anghában  is  hasonló  jelenséggel  találkozunk.  Ott  is  vé- 
dekeznek a  rendek  az  időveszteséggel  járó  és  költséget  okozó 

gyakori  gyűlések  ellen,  a  melyekhez  az  adómegajánlás  ódiuma 
is  fűződött. 

A  szűkség  azonban  kényszeríti  a  királyt,  hogy  ezentúl  is 
gyakran  tartson  országgyűlést,  a  minek  az  egész  kormány- 
zatra nagy  a  hatása. 

A  sérelmek  gyors  orvoslásra  találnak.  A  király  újra  meg 
újra  megerősíti  a  nemzet  szabadságait.  A  rendek  az  adót  föl- 
tételekhez kötik.  A  külügyi  politikába  is  beletekinthetnek. 
A  király  előadja  helyzetét  és  terveit,  hogy  pénzhez  jusson. 
A  törvény  kimondja,  hogy  az  adó  csak  a  török  ellen  fordít- 
ható, s  ezzel  irányt  szabnak  a  külpolitikának.  A  király  leg- 
eminensebb  jogát,  a  hadviselés  jogát  is  befolyásuk  alá  jut- 
tatják. 

Mátyás  az  1462-diki  országgyűlés  egybehivásakor  azt  a 
nagyfontosságú  nyilatkozatot  teszi,  hogy  « mindazon  ügyek, 
a  melyek  az  ország  közjavát  tárgy azzák,  az  összes  nemzet 
közös  tanácskozásában  vitatandók  meg  és  döntendők  el», 
tehát  nem  egyoldalú  királyi  elhatározás  utján. 

E  kijelentés  a  rendek  törvényhozó  jogának  világos  elis- 
merése. Ha  törvénybe  nem  is  iktatják,  mérföldmutatója  az  e 
téren  elért  haladásnak. 

A  dolgok  benső  összefüggését  ez  esetben  is  bizonyítja, 
hogy  úgy  mint  Angliában  I.  Eduárd  alatt,  nálunk  is  ugyan- 
akkor kerül  előbbre  a  rendek  leghatalmasabb  kényszerítő 
eszköze  és  az  alkotmány  ezen  elvi  alapjának  a  királytól  való 
elismerése. 

Igaz,  ennek  az  elvnek  a  következményeit  sem  minden- 
kor tiszteli  Mátyás.  Ha  csupán  a  rendekkel  együtt  szabad  a 
nemzetet  érdeklő  nagy  ügyeket  rendezni  és  általános  jogsza- 
bályokat alkotni,  a  királynak  nem  lehet  reá  joga,  hogy  az 
egyes  kormányzati  tényekben  az  így  megállapított  szabályok- 
tól eltérjen.  Ezen  azonban  túlteszi  magát  Mátyás,  noha  teljes 
tudatában  van  annak,  hogy  mit  cselekszik.  A  rendekkel  együtt 

hozott  azon  törvény  ellenére,  a  mely  elrendeli,  hogy  minden 
nemes  büntetés  terhe  mellett  tartozik  az  országgyűlésen  meg- 
jelenni, elengedi  a  büntetést  azoknak,  a  kik  nem  mennek  el 
a  kihirdetett  gyűlésre.  Máskor  meg,  annak  a  kiemelésével, 
hogy  a  törvény  megtiltja  a  kincstári  adó  alól  való  felmentést, 
Paumkirchen  Andrást  fölszabadítja  alóla. 

A  politika  pillanatnyi  szükségéből  támadó  efféle  jog- 
sérelmek azonban  nem  semmisítik  meg  értékét  annak,  hogy 
maga  a  leghatalmasabb  király  is  arra  az  elvi  álláspontra 
helyezkedik,  a  mely  szerint  a  törvényhozásban  a  király  és  a 
rendek  egymásnak  coordináltak,  s  ünnepélyesen  szakít  az 
absolut  uralom  eszméjével. 

A  nemzetnek  azt  a  fölfogását,  hogy  róla,  nélküle  intéz- 
kedni senkinek  sincs  jogában,  a  király  világos  nyilatkozata 
is  megerősíti. 

A  végrehajtó  hatalom  terén  Mátyás  idején  gyökeres  újítás 
nem  történik. 

A  rendek  belátják,  hogy  a  király  a  kormányzat  körében 
gyámságukat  nem  viselné  el.  Az  első  országgyűlés,  a  me- 
lyet Mátyás  vezet,  a  tanácstól  és  a  rendek  befolyásától  telje- 
sen független  jogot  biztosít  neki  a  hivatalok  és  a  méltó- 
ságok betöltésére.  Csak  az  idegenekkel  szemben  kötik  meg,  a 
kiket  kizárnak  minden  hivatalból.  Mátyás  a  nádori  állás 
fölött  is  szabadon  rendelkezik,  Garait  onnan  eltávolítva  és 
Országból  nevezve  ki. 

A  rendek  megpróbálják  ugyan,  hogy  befolyást  szerezze- 
nek maguknak  a  királyi  tanács  összealakítására,  de  szerény 
kisérletök  nem  alkalmas  Mátyás  hatalmának  csorbítására. 

Igen  csekély  eredménynyel  járhatott  ugyanis  az  a  ren- 
delkezés, hogy  választott  hat  okos  nemes  a  királyi  ügyek  el- 
intézésénél is  a  nemzet  tetszése  szerint  vegyen  részt  a 
tanácsban. 

Szentelt  víz  1478-ban  hozott  azon  végzésök  is,  hogy  a 

választott  törvényszéki  birák,  a  kalocsai  érsek,  a  nádor  és 
Báthori  István  jelenlétében  és  tekintélyével  határoztassanak  el 
az  igazságszolgáltatáson  kívül  is  legalább  a  fontosabb  ügyek. 

Nagyobi)  jelentőségű  volt,  hogy  uralkodása  vége  felé 
Mátyás  kiterjeszti  a  nádor  hatáskörét,  s  eddigi  eljárásától 
eltérve,  az  állást  önszántából  újra  választás  útján  tölti  be. 

A  nádor  a  király  első  hivatalnoka  és  helyettese.  A  köz- 
vetítő szerepére  van  hivatva  a  király  és  a  rendek  között. 

Miért  szánta  el  magát  Mátyás,  hogy  az  ország  ezen  első 
tisztjének  állását  választás  alá  bocsássa  *? 

Tudta,  hogy  azé  lesz  a  többség,  a  kit  ö  akar,  hogy  tehát 
tekintélye  nem  csorbul,  a  nemzetnek  pedig  kedvében  jár  vele, 
midőn  Albert  törvényének  megfelelőleg  cselekszik.  A  maga 
hatalmát  már  nem  félti.  Arra  törekszik,  hogy  utána  természe- 
tes fia  jusson  a  trónra.  Ebben  senki  más  nem  lehetett  annyira 
segítségére,  mint  az  olyan  nádor,  a  kihez,  mivel  a  rendek 
választották  meg,  nekik  is  van  bizalmuk,  a  kinek  a  törvény 
az  első  szavazatot  biztosítja,  s  a  ki  Mátyás  híve.  Ha  a  válasz- 
tott nádor  mellett  fiának  később  majd  meg  is  nehezülne  az 
állása,  inkább  van  hasznára,  ha  könnyebben  jut  a  trónra, 
mint  a  mennyi  bajt  okozhat  neki  praerogativáinak  megcsor- 
bulása.  A  politikában  a  holnap  gondja  elűzi  a  holnaputánét. 
Fiát  mindenekelőtt  a  nyeregbe  kell  ültetnie.  Ha  benne  lesz, 
majd  segít  magán,  a  hogy  tud.  Ezen  okok  hatása  alatt,  külső 
kényszer  nyomása  nélkül,  szánja  rá  magát,  hogy  legelső  tiszt- 
viselője állását  választás  alá  bocsássa. 

A  jövőben  nagy  hasznát  láthatták  a  rendek  ezen  újítás- 
nak és  nagy  kárát  a  királyok ;  Mátyás  azonban  nem  ejti  ki 
vele  kezéből  a  közigazgatást. 

Igen  érdekesek  azon  kísérletek  is,  a  melyeket  tesznek, 
hogy  megfeleljenek  azoknak  a  követelményeknek,  a  melyek 
a  modern  államban  részben  a  kormányzat  felelősségét,  rész- 
ben a  közigazgatási  bíróságot  hozzák  létre. 

Az  egyén  jogait  és  szabadságát  a  törvényellenes  ren- 
deletek ellen  is  meg  akarják  védeni. 

A  középkor  ez  ideig  a  sérelmet  szenvedett  egyén  ellen- 
állása jogában  kereste  az  orvoslást. 

Mátyás  idejében  is  él  ez  a  jog.  Az  arany  bullát  öis  meg- 
erősíti. A  nagyoknak  az  országgyűlés  egyik  végzéséhez  csa- 
tolt azon  nyilatkozata,  a  melyben  előre  kijelentik,  hogy  a 
tőlök  esetleg  kivánt  adót  nem  fogják  megfizetni,  az  ellenállás 
elvét  a  szóban  forgott  esetre  alkalmazza.  De  több  is  van 
benne.  Kötelességgé  teszi  az  ellenállást,  a  mely  puszta  jog 
volt.  Fokozza  a  jogvédelmet  és  biztosítékul  szolgál  a  gyönge 
számára  is  a  hatalmas  uraknak  azon  Ígérete,  hogy  ellene 
szegülnek  a  törvény  megsértésének. 

De  még  ezzel  sem  éri  be  a  védelmet  kereső  társadalom. 
A  közigazgatási  tisztviselőkre  is  bízza  az  ellenállás  jogát, 
sőt  kötelességét.  A  rendek  az  1471-diki  nagyjelentőségű  tör- 
vényben kimondják,  hogy  ha  vele  ellenkező  királyi  rendeletet 
mutatna  föl  valaki,  az  ilyen  parancsot  se  vegyék  figyelembe 
a  hivatalnokok.  Ha  a  közigazgatás  közegei  térnének  el  a  tör- 
vénytől, a  királyi  kúria  előtt  perbe  foghatók  és  megbünteten- 
dők.  Még  a  király  rendelete  se  menthesse  föl  őket  a  törvény- 
szegés vádja  alól.  A  király  utasítása  sem  szünteti  meg  fele- 
lősségüket. A  tisztviselőket  a  közigazgatás  «védőinek»  mondja 
a  törvény.  E  kifejezés  meg  is  felel  a  hivatásnak,  a  melyet  ne- 
kik kijelöl.  Ok  védik  meg  a  közigazgatás  jogszerű  folyamatát, 
a  törvény  hű  végrehajtását  az  alulról  és  felülről  eredhető 
zavarok  ellen.  Ha  valamelyik  alattvaló  ellene  szegül  a  tör- 
vény parancsának,  megbüntetése  az  ő  joguk  és  kötelességük  ; 
ha  fölülről  ered  a  törvénj^telenség,  az  ő  joguk  és  kötelessé- 
gük a  végrehajtás  megtagadása.  Az  eskü,  a  melyet  a  törvény 
megszab,  pártatlanságra  kötelezi  őket,  nem  engedelmességre. 

De  meg birt-e felelni  a  közigazgatás  e  nehéz  föladatának? 

A  birói  pártatlanság  kellékeit  nem  találjuk  meg  benne. 

A  kiiiilyi  kuiia.  a  mely  az  igazságszoigáltíitást  és  a  közigaz- 
gatást vezeti,  ueiii  biztosítja  a  tárgyias  igazság  uralmát  a 
közszolgálat  terén.  A  politikai  élet  és  a  pártharczok  vezér- 
térfiai,  a  nádor  a  felső  fórumon,  az  ispán  és  az  alispán  a 
megyében,  alig  ha  kezelték  pártatlanul  a  közigazgatást.  Ellen- 
feleik alig  ha  számíthattak  méltányos  Ítéletre. 

De  első  sorban  nem  is  ezt  várták  tőlük.  Főleg  a  nemesi 
jogok  védelme  lebegett  a  rendek  szeme  előtt,  e  részben  pedig 
föltétlenül  megbízhattak  bennök.  Ha  a  nemesség  vezértagjai 
az  osztályukat  érdeklő  jogokat  meg  nem  védik,  ki  más  lehetne 
erre  alkalmas  l 

Az  önállóság  föltételei  is  meg  vannak  bennük.  A  hiva- 
talok betöltése  a  király  tetszésétől  függ  ugyan,  de  az  egyének, 
a  kiket  kinevez,  önállóak.  Nagy  vagyonuk,  társadalmi  állásuk, 
hagyományos  önérzetük,  politikai  becsvágyuk  alkalmasakká 
teszik  őket  arra,  hogy  osztályuk  nagybecsű  előjogainak  védel- 
mében, ha  kell,  főnökükkel  is  szembeszáiljanak,  s  hogy  a 
rájuk  ruházott  joggal  a  király  ellen  is  éljenek.  Sok  esetben 
nagyobb  fényt  árasztanak  a  hivatalra,  mint  a  hivatal  reájuk. 
Föladatuk  megoldása  sokszor  veszedelemmel  jár.  Mindunta- 
lan életöket  koczkáztatják.  Súlyos  áldozatokat  kell  hozniok. 
Nem  fizetésért,  hanem  az  állással  járó  politikai  hatalomért 
pályáznak  reá.  Sok  esetben  nem  is  lehet  őket  meUőzní.  Vá- 
raiknál és  kiterjedt  birtokaiknál  fogva  mellettök  más  ispán 
nyomorúságos  alakká  törpülne.  Ok  vidékük  természetes  urai. 
A  királyi  kinevezés  inkább  elismerése  uralmuknak,  a  mely- 
hez kötelességeket  füz,  mint  annak  megalapítása.  Mindezek- 
nél fogva  törvényadta  azon  joguk,  hogy  megvédelmezik  a 
nemesség  kiváltságait,  kezökben  hathatós,  komoly  fegyver, 
alkalmas  arra,  hogy  vele  czélt  érjenek. 

Az  1471-dikí  törvény  mindenképpen  nagyjelentőségű. 
A  végrehajtás  terén  is  alkalmazza  azon  elvet,  a  melyet  Mátyás 
a  törvényhozásra  nézve  kihirdetett.  Abból  a  fölfogásból  indul 

ki,  hogy  a  törvény  akarata,  a  melyet  a  király  és  a  rendek 
csak  együtt  nyilatkoztathatnak  ki,  a  király  akaratánál  is  na- 
gyobb érvényű.  Ha  ezt  az  elvet  tökéletesen  nem  is  lehetett 
megvalósítani,  nagy  haladás,  hogy  már  e  korban  a  törvény- 
ben világosan  kifejezésre  jut,  hogy  komoly  kísérletet  tesznek  a 
jog  uralmának  a  közigazgatásban  is  érvényesítésére,  s  hogy 
a  közigazgatás  önkényét,  még  ha  a  királytól  eredne  is,  meg- 
bélyegzik és  bűnténynek  minősítik. 

Miként  mondottuk.  Mátyás  a  mellett,  hogy  a  nemzetet  a 
szabadság  megerősítésével  ki  akarja  elégíteni,  sohasem  té- 
veszti szeme  elől  kormányzatának  azt  a  tulajdonképpeni  végső 
czélját,  hogy  a  hathatós  hadviselés  és  az  egységes  állami  élet 
követelményeihez  képest  szervezze  a  nemzetet.  Engedményei 
is  ennek  elérésére  szolgálnak. 

Nézzük  ezen  törekvése  gyümölcseit. 

A  szabadság  szempontjából  is  nagy  fontosságúak,  mert 
az  alkotmány  jövő  sorsa  azon  fordul  meg,  hogy  miképpen 
sikerül  az  ország  határainak  védelmét  biztosítania,  s  a  társa- 
dalom önző  és  pártos  elemei  fölé  helyezett  állami  rendet 
föntartania.  A  szabadság  főveszélye  még  mindig  az  volt,  hogy 
az  erők  elforgácsolódását  idézi  elő,  hogy  az  állami  életnek 
egyre  szükségesebbé  váló  egységét  vele  biztosítani  nem  sikerül. 

Mátyás  uralma  csak  akkor  lehet  a  szabadságnak  is  ma- 
radandó hasznára,  ha  a  nemzetet  állandóan  nagy  erő  kifej- 
tésére képesíti,  s  ha  a  szabadság  föntartása  mellett  a  törvény 
és  a  rend  uralmát  meg  birja  honosítani. 

A  király  meg  is  teszi,  a  mit  csak  tehet,  hogy  betöltse  ezt 
a  hivatását,  s  hogy  a  nemzet  szervezetének  fogyatkozásait 
megjavítsa. 

A  múlt  öreg  hibája,  hogy  a  nemes  nem  fizet  adót. 

Míg  az  adó  az  állam  jövedelmeinek  csak  csekély  részét 
tette,  a  nemes  ezen  kiváltsága  nem  okozott  nagyobb  gyakor- 
lati bajt.  Gyenge  királyok  idejében  még  terjed  az  adómén- 

tesség,  a  mennyiben  sok  nagybirtokos  jobbágyát  is  fölmentik 
a  fizetés  kötelezettsége  alól. 

Mátyás  idejében  azonban  már  érzékeny  veszteséget  okoz 
ez  a  szokás  a  kincstárnak.  Adó  nélkül  már  nem  lehet  kormá- 
nyozni :  az  adóalap  szűke  az  állam  gyöngesége. 

Mátyás  ezért  1467-ben  hozzálát  az  adókötelezettség  ki- 
terjesztéséhez. A  kamarai  nyereséget,  az  Anjonk  óta  divato- 
zott általános  adót,  a  melynek  pénzügyi  becsét  a  sok  kivált- 
ság tetemesen  csökkentette,  eltörli,  hogy  a  privilégiumok- 
tól is  szabaduljon.  Helyébe  a  kincstári  adót  hozza  be.  Az  új 
törvény  szerint  mindenkinek  a  jobbágya,  a  királyé  is,  fizet. 
Az  egytelkes  nemesek  és  a  papi  nemesek  is  elvesztik  kivált- 
ságukat. A  székelyeket,  szászokat,  jászokat  és  kunokat,  a  kik 
tömegesen  részesültek  a  nemesi  jogokban,  szintén  aláveti  az 
új  adónak. 

A  vámokra  nézve  ugyanezzel  a  taktikával  él.  A  korona- 
vámot hozza  be,  a  melyet  a  réginél,  azaz  a  harminczadnál 
irányadó  sok  kiváltság  tekintetbevétele  nélkül,  a  nemesi  osz- 
tályhoz igazán  tartozókon  kívül  mindenki  köteles  fizetni. 

E  törvények  sem  alapulnak  ugyan  a  közvetlen  és  általá- 
nos teherviselés  elvén;  mivel  azonban  a  jobbágyok  adója  a 
földesúrra  is  háramlik,  mégis,  bizonyos  mértékben  legalább, 
mindenkit  bevon  a  fizetők  körébe.  Nem  mond  ki  új  elvet,  de 
a  lehető  legszűkebb  határok  közé  szorítva  a  régi  kiváltságo- 
kat, tetemesen  növeli  az  adóalapot.  Határozott  lépés  jogfejlő- 
désünk legnagyobb  fogyatkozásának  orvoslására. 

A  társadalom  tőle  telhetőleg  védekezik  is  az  újítás  el- 
len. Zalában,  Szlavóniában,  főleg  pedig  Erdélyben  nagy  elé- 
gedetlenséget, sőt  nyilt  lázadást  támaszt  az  új  teher. 

Mátyás  ennélfogva  már  1468-ban  fölmenti  az  egytelkes 
nemest  az  adózás  alól,  s  kénytelen  a  remélt  eredmény  felével 
beérni. 

Az  időnkint  kivetett  hadi  adó  útján  is  megpróbálja  az 

általános  adózás  elvének  elfogadtatását.  Kivételesen  sikerül 
is  a  nemest  megadóztatnia,  a  szokás  azonban  az  marad, 
hogy  csak  a  jobbágy  fizet. 

Jobb  eredményt  lát  Mátyás  a  helyhatóságok  körében. 
Eléri,  hogy  a  vármegye  közköltségeit  kivétel  nélkül  mindenki 
viselje.  Az  1486-diki  törvény  kimondja,  hogy  a  megye  általá- 
nos költségeihez  mindenki  tartozik  adót  fizetni,  az  ország- 
gyűlési követek  fizetéséhez  pedig  csak  azok  ne  járuljanak,  a 
kiket  személyesen  és  név  szerint  hív  meg  a  király. 

A  törvény  a  divatos  rendszert  nyilt  szavakkal  elitéli  és 
rámutat  az  irányra,  a  melyben  Mátyás  haladni  szeretne,  mi- 
dőn azt  mondja,  hogy  a  nagyok  kiváltságánál  fogva  « a  neme- 
sek közönségére  és  különösen  a  szegényebb  társuakra  nem 
csekély  jogtalanság  háramlik)). 

A  nemesség  adómentességének  keletkezése  okát  abban 
kerestük,  hogy  pénzére  az  Árpádok  nem  szorultak  reá. 
Hogyan  van  az,  hogy  most,  a  mikor  ez  az  ok  megszűnik  és 
a  magyar  király  ugyanolyan  helyzetbe  jut,  a  milyenben 
Anglia  királyai  voltak,  midőn  az  általános  adózást  rendsze- 
resítették. Mátyás  törekvése  kudarczot  vall  ? 

Megrögzött  előítélet  áll  útjában.  A  kiváltság  élvezetének 
hosszú  ideje  alatt  gyökeret  vert  a  nemességben  az  a  szeren- 
csétlen gondolat,  hogy  méltóságát  sérti  az  adó,  hogy  szolga- 
ságot jelent. 

Mikor  Angliában  az  Eduárdok  a  nemzet  régi  hadi  köte- 
lezettségét föl  akarják  eleveníteni,  mindenfelől  hangzik  a 
panasz,  hogy  ezzel  tönkre  tennék  őket,  s  hogy  nem  bírnak 
fegyvert  szerezni,  mert  a  mi  pénzök  volt,  azt  felemésztette 
az  adó.  Az  adózás  miatt  lehetetlen,  hogy  az  emberek  saját 
költségökön  teljesítsenek  hadi  kötelezettséget.  Nálunk  az 
ellenkező  történik. 

Egy  medvéről  két  bőrt  akarnának  húzni  nálunk  is, 
Angliában  is.  De  ez  odaát  sem,  nálunk  sem  sikerül.  Amott 

adóznak  és  ezért  nem  harczolnak  saját  költségükön.  Nálunk 
a  szolgálati  kötelesség  teljesítése  annyi  áldozatot  ró  a  nemes- 
ségre, hogy  az  adót  nem  vállalja  el. 

Mátyás  is  nagyobb  eredményt  ér  el  a  véradó,  mint  a 
pénzadó  tekintetében.  Az  utóbbira  nézve  megelégszik  azzal, 
ha  némi  rést  üt  a  kiváltságon,  s  elméletileg  legalább  elisme- 
résre juttatja  az  általános  teherviselés  igazságos  voltát. 

Annál  szigorúbb  a  hadi  kötelezettség  terén.  Zsigmond 
idejében  minden  harminczharmadik  telek  után  tartoztak  a 
birtokosok  egy-egy  katonát  kiállítani.  Most  minden  husza- 
dikrajut egy-egy  harczos.  Az  így  alakított  vármegyei  zászlóalj 
a  kinevezett  kapitány  alatt  három  hónapig  köteles  szolgálni, 
még  pedig  a  határon  túl  is.  A  nemesi  felkelés  ugyan  ezentúl 
is  csak  az  országban  használható,  de  mindaddig,  míg  a  szük- 
ség úgy  kívánja. 

Sajnos,  Mátyás  ennek  a  nemzeti  seregnek  nem  ad  szilárd 
szervezetet,  nem  oltja  beléje  a  kívánatos  katonai  szellemet. 

Támadó  hadjárataiban  és  külföldi  hódításainak  állandó 
összetartására,  a  dolgok  természeténél  fogva,  miként  Nagy 
Lajos  és  a  Plantagenetek  tették,  bérelt  seregekre,  saját  és 
nagyjai  zsoldosaira  kell  támaszkodnia ;  úgy  hogy  a  nemzet- 
nek magának  harczi  ereje  nem  fokozódik  annyira,  mint  a 
hogyan  a  jövő  szempontjából  kívánatos  lett  volna,  s  nem 
tanul  annyit  a  nagy  hadvezér  iskolájában,  mint  ha  a  török 
elleni  küzdelmekre  fogják.  De  tekintettel  a  fönforgott  körül- 
ményekre, e  téren  is  helyes  úton  jár  Mátyás,  midőn  a  hivatá- 
sos katonaság  mellett  a  nemzeti  erőt  szervezi.  A  nemzet  csak 
úgy  tarthatja  fönn  magát,  ha  utána  is  azon  az  úton  halad,  a 
melyet  ő  kijelölt. 

A  közszolgálati  kötelességet  is  megerősíti  Mátyás,  midőn 
Zsigmond  törvényét  megújítva  kimondja,  hogy  büntetés 
terhe  mellett  tartozik  minden  nemes  a  szolgabirói  állást  el- 
fogadni. Uj  kötelességet  is  ró  a  társadalomra. 

A  tanuvallások,  perbehivások,  iktatások  és  végrehajtá- 
sok eszközlését  megyénkint  egy-egy  évre  választott  nyolcz 
vagy  tizenkét  nemesre  bízza,  a  kik  büntetés  kényszere  mel- 
lett tartoznak  e  terhes  munkát  végezni.  A  megye  közönsége 
az  ispán  vagy  alispán  felszólítására  a  hatalmaskodók  és  ellen- 
állók ellen  a  törvény  és  a  jogrend  védelme  érdekében  fegy- 
verhez köteles  nyúlni.  Nemcsak  rendes  polgári  munkával, 
hanem  pénzével  és  életével  tartozik  a  társadalom  a  kor- 
mányzatot szolgálni.  A  mit  ma  fizetett  csendörök  és  rend- 
örök végeznek,  ez  időben  a  nemesség  közönsége  teljesítette. 

Mátyás' arról  is  gondoskodik,  hogy  a  közigazgatás  ne 
függjön  a  közönségtől,  s  a  tisztviselőnek  olyan  legyen  a  hely- 
zete, hogy  az  állam  parancsait  és  tilalmait  a  hatalmas  elemek- 
kel szemben  is  aggodalom  és  részrehajlás  nélkül  alkalmaz- 
hassa. E  végből  a  hatósági  hatalmat  csak  vagyonos  egyé- 
nekre bízza. 

Tudatosan  cselekszik  így. 

A  szolgabirákról  szóló  törvényben  kifejti  okait.  Mivel  a 
szegénysorsú  szolgabiróval  gyakran  megtörténik,  —  így  szól 
érdekes  törvénye  —  hogy  félelemből,  kedvezésből  és  fizetés- 
ért igen  sok  haszontalanságot  követ  el,  ezentúl  csak  « derék, 
érdemes  és  jómódú  birtokos  embereket*)  kell  választani. 

Az  ispán  is  csak  « valamely  báró,  vagy  más  jeles  és 
jómódú  birtokos  ember »  lehet. 

A  végrehajtásokra  kirendelendő  « királyi  emberek »>  is 
csak  a  « tehetősebb »  nemesek  közül  valók  legyenek. 

A  hivatal  függetlenségéről  a  közönséggel  szemben  azzal 
is  gondoskodik,  hogy  csak  a  fizetésnélküli  tiszteletbeh  állá- 
sokat bocsátja  választás  alá.  Ilyen  a  szolgabíró  és  a  végre- 
hajtásoknál alkalmazott  királyi  ember,  a  kiknek  állásáról  a 
törvény  mint  « teherről »  emlékezik  meg,  s  a  kiket  büntetés- 
sel kényszerít  a  választás  elfogadására. 

A  ki  ilyen  terhet  rak  valakinek  a  vállára,  ezzel  hatalmat 

fölötte  nem  szerez.  Nem  kell  attól  tartani,  hogy  a  megválasz- 
tott attól  függjön,  a  kivel  szemben  pártatlan  bíróként  kell  el- 
járnia, a  kivel  szemben  a  törvény  szigorát  kell  alkalmaznia : 
a  társadalomtól. 

Az  ispáni  állás  nem  Jár  ugyan  rendes  fizetéssel,  poli- 
tikai nagy  fontossága,  az  öt  megillető  birságok,  valamint 
az  egyes  megyékben  hozzája  csatolt  földbirtok  sok  ember 
szemében  mégis  annyira  kívánatossá  tehetik,  hogy,  ha 
választás  útján  jutnának  hozzá,  akadhatnának,  a  kik  becs- 
vágyuknak önállóságukat  is  képesek  lennének  föláldozni. 
Ezért  a  király  nevezi  ki  az  ispánt.  Az  ispán  pedig  az  alispánt 
nevezi  ki,  a  ki  az  ö  helyettese,  bizalmi  embere. 

A  közönségtől  való  függetlenség  egymaga  még  nem  biz- 
tosítja az  állam  érdekeit. 

Az  ispán  rendesen  nagy  úr ;  nehéz  neki  parancsolni.  Az 
alsóbb  állások  tiszteletbeliek,  a  mi  nemcsak  lefelé  vértezi 
őket  függetlenséggel,  hanem  fölfelé  is.  A  központi  kormány 
tehát  könnyen  elvesztheti  hatását  közegeire,  ha  nem  gondos- 
kodik ellenőrző  jogának  kifejtéséről. 

A  hatóságok  jogkörét  Mátyás  törvényei  szabályozták  és 
fokozták.  A  ki  ellene  szegül  a  törvény  által  az  « igazság 
végrehajtásában))  az  ispánra  vagy  alispánra  ruházott  «sok 
teendő))  valamelyikének,  hűtlenség  vétkébe  esik.  A  ki  az 
Ítélő  birákat  szidalmazni  meri,  súlyos  büntetésben  része- 
sül. Törvényes  parancsaikat  a  megyei  nemesség  erőhata- 
lommal tartozik  végrehajtani.  Bírságokat  és  büntetéseket 
szabhatnak  ki.  A  birói  és  közigazgatási  tisztviselők  teendői 
szaporodnak,  mert  a  társadalom  jogviszonyait  több  és  több 
törvény  szabályozza,  s  a  művelődés  haladásával  a  jogvéde- 
lemnek és  az  állami  beavatkozásnak    szüksége   növekedik. 

Azzal  is  tágul  a  vidéki  hatóságok  hatalmi  köre,  hogy 
Mátyás  azt  a  sok  kiváltságot,  a  melyek  egyes  családokat 
közvetlenül  a  király  hatósága  alá  helyeztek,  megszünteti  és 

az  Örökös  ispánokon  kívül  mindenkit  a  vármegye  jogható- 
sága alá  rendel. 

Ez  a  nagyjelentőségű  reform,  a  mely  megvalósítja  a 
törvény  előtti  egyenlőséget,  s  a  főurakat  visszaszorítja  régi 
állásukba,  a  közigazgatásnak  új  munkát  és  új  hatalmat  ad. 

Az  így  megnövekedett  fontosságú  közigazgatást  a  király- 
nak erős  kézben  kell  tartania.  Mátyás,  a  kinek  végső  czélja 
mindig  az  állami  hatalom  megszilárdítása,  gondos  figyelmet 
is  fordít  reá,  hogy  a  közhatalom,  legalább  a  lehetőség  hatá- 
ráig, az  ő  impulsusainak  engedelmeskedjék. 

Ha  felülről  nem  hatásos  az  ellenőrzés,  a  lefelé  független 
hatóság  önczéljaira  is  élhet  az  államtól  reá  ruházott  jogok- 
kal, s  ha  törvényes  hatalmához  még  hozzájárul  a  tisztvise- 
lőknek nagy  vagyona  és  társadalmi  tekintélye,  ezek  egész 
megyék  uraivá  lehetnek. 

Mátyás  szigorú  törvényekkel  küzd  ez  ellen  a  veszély 
ellen.  Sok  törvénye  emeli  ki  a  király  és  kúriája  ellenőrző  és 
büntető  jogát  a  tisztviselőkkel  szemben.  A  mulasztás  és 
lanyhaság  által  okozott  károk  megtérítésére  Ítélhetni  el  őket. 
Pénzbüntetést  szabhatni  ki  rájuk.  Bizonyos  esetekben  hiva- 
taluktól kell  őket  megfosztani.  A  nádoron  kezdve  minden 
tisztviselő  elmozdítható  állásából.  Minden  határozatuk  föleb- 
bezhető  a  királyhoz. 

A  hatalmas  ispánokat  két  tűz  közé  szorítja  a  király,  mi- 
dőn szövetségesei  vidéki  szervezetének,  a  megye  nemesi  kö- 
zönségének, hatósági  jogait  fejleszti. 

A  király  a  törvényeket  kihirdetés  végett  neki  küldi  meg. 
Mint  még  látni  fogjuk,  országgyűlési  követet  a  megye  választ. 
A  szolgabírót  is  ő  választja  meg;  házi  pénztára  számára  adót 
róhat  ki. 

Nagy  értékű  az  önkormányzati  szellem  fejlődésére 
nézve,  hogy  a  megyék  önmaguk  gondoskodnak  kiadásaikról. 
Komoly   felelősségérzetet,   lelkiismeretes   ügykezelést,  taka- 

rékosságot,  szigorú  ellenőrzést  csak  u  saját  pénzünk  kezelése 
közben  tanulhatunk. 

A  közigazgatás  súlypontja  azonban  még  mindig  az  egyes 
tisztviselők  kezében  van.  A  megye  közönségének  még  nem 
jut  benne  az  a  szerep,  a  melylyel  a  Habsburgok  idejében 
bír.  A  társadalom  az  állami  ügyek  intézésében  főleg  azon 
módon  vesz  részt,  hogy  vezértagjai  mint  tisztviselők  ellen- 
őrzés és  felelősség  mellett  kezelik  a  közhatalmat.  Még  messze 
vagyunk  a  kortól,  midőn  a  megyére  bízzák  az  állami  teendők 
egész  halmazát,  a  melyet  saját  ügyeivel  együtt  saját  be- 
látása szerint  csaknem  önállóan,  saját  közegei  útján  végez. 

Mátyás  hatósági  önkormányzata  olyan  alkotás,  a  melyre 
büszkék  lehetünk.  Ugyanazon  az  elven  nyugszik,  mint 
Angiiának  Európaszerte  bámult  önkormányzata. 

Miként  ez,  a  szabadság  oszlopa,  mert  tisztjeinek  társa- 
dalmi és  vagyoni  helyzete,  s  az  egyes  állásokra  nézve  meg- 
állapított ingyenes  szolgálat  függetlenséget  és  tekintélyt  biz- 
tosít neki  főnökeivel  szemben  is.  Osztozik  a  politikai  nemzet 
minden  érzelmében  és  érdekében ;  vele  egy,  ellene  tehát  nem 
egykönnyen  használható.  A  közigazgatás,  miként  Angliában, 
nálunk  is  az  állam  és  a  törvény  iránt  tartozó  tiszteletre 
neveli  a  társadalom  vezető  elemeit,  mert  szigorú  íölügyelet 
mellett  ők  alkalmazzák  a  törvényt.  Miként  Angliában,  nálunk 
is  megoldhatja  a  közigazgatás  kormányzati  föladatait  s 
parancsolni  képes.  Miként  Angliában,  a  korhoz  mért  öntuda- 
tos, egyöntetű  közigazgatást,  királyi  politikát  vihet,  mert  nem 
függ  a  társadalomnak  önállóan  constituált  szervezetétől,  s  a 
központ  ellenőrzése  alatt  áll. 

Egyes  állások  választás  útján  töltetnek  ugyan  be,  de  ez 
Angliában  is  megtörténik  (a  coroner),  s  nem  akadályozza 
meg,  mert  nem  alapít  függést,  hogy  a  közigazgatás  a  társada- 
lomnak különböző  érdekű  és  befolyású  elemeivel  szemben 
egyenlő  mértékkel  mérjen. 

23* 

Mindezek  a  tulajdonságok  közösek  azokkal,  a  melyeket 
Angiiában  szemlélünk.  Onnan  erednek,  hogy  az  országos 
törvények  végrehajtása  és  a  királyi  kormányzat  a  független 
társadalom  tagjaira,  mint  a  király  hivatalnokaira  van  bízva 
mind  a  két  országban.  Nem  jogokat  gyakorolnak :  kötelessé- 
geket teljesítenek. 

Ezek  mellett  a  közös  vonások  mellett  Magyarország  köz- 
igazgatásának az  a  fölénye  az  angol  fölött,  hogy  a  megye 
értelmiségét  munkabíró  szervezettel  látja  el.  A  vidék  közigaz- 
gatásában csak  úgy  mint  az  állam  vezetésénél  vannak  olyan 
ügyek,  a  melyeket  nagyobbszámú  testületek  helyesebben 
intézhetnek  el,  mint  egyesek;  a  melyeknél  a  közvetlenül 
érdeklettek  összességének  a  közreműködése  kívánatos;  s 
vannak  másrészt  olyanok,  a  melyeket  felelősség  terhe  mellett 
az  egyesek  jobban  végezhetnek  el.  Angliában  a  tisztviselők 
fokról-fokra  háttérbe  szorítják  az  érdekeltség  szervezeteit,  s 
ezzel  a  belőlük  alakult  tanácskozó  testületek  szükséges  eleme 
tűnik  el. 

Azon  brit  fölfogás  ellenére,  hogy  az  adókat  azoknak 
kell  megszavazniok,  a  kik  fizetik,  a  helyi  terheket  kinevezett 
tisztviselők  vetik  ki.  Mi  elkerüljük  ezt  a  fonákságot.  A  vidék 
egységes  szervezetté  is  alakul. 

Nálunk  a  közigazgatás  egymást  kiegészítő  két  eleme 
szerencsés  egyensúlyba  jut.  A  közigazgatás  igazán  állami, 
nagyobbszabású  politika  folytatására  alkalmas,  s  mégis 
belső  összefüggésben  van  a  társadalom  összes  vezető  elemei- 
vel ;  nem  csak  azoknak  nyit  tért,  a  kik  hivatalokat  foglalnak 
el,  hanem  az  összes  érdekeltséget  részesíti  jogokban  és  köte- 
lességekben. Később  fölülkerekedik  az  autonóm  elem.  A  köz- 
igazgatás képtelenné  lesz  reá,  hogy  az  egész  országban  egy- 
öntetű legyen  az  actiója.  Az  ellenállás  eszközévé  válva,  meg- 
szűnik a  munkáé  lenni.  Mátyás  idejében  azonban  ez  még 
nincs  így. 

Ezzel  vég'i^-  tekintettünk  Mátyás  közjogi  alkotásán.  Lát- 
tnk,  liogy,  mint  a  középkorban  a  királyságnak  minden  siker- 
rel járó  actiója,  összefoglalja  a  nemzet  erejét  és  szabadságá- 
nak is  javára  válik. 

A  független  társadalommal  való  összhang  nélkül  a  ki- 
rályság nem  felelhet  meg  magasztos  hivatásának.  Ezért  meg 
kell  becsülnie  azokat  a  jogokat,  a  melyekhez  a  társadalom 
ragaszkodik.  Az  osztályok  egyenlőtlenségén  enyhít,  s  lelie- 
tövé  teszi  együttes  múködésöket.  Az  állam  szolgálatába  fogja 
a  nemzet  értelmiségét,  s  kiműveli  politikai  képességét. 

A  közelmúlt  mindezekben  az  irányokban  sok  kárt  tett. 
Mátyás  föladatául  jutott,  hogy  az  állam  bomlásnak  indult 
alapjait  újra  megerősítse.  Helyes  úton  járt;  de  az  a  kérdés, 
hogy  aránylag  rövidre  szabott  életében  elégséges  eredményt 
tudott-e  rajta  elérni. 

Mátyás  kormányzata,  sajnos,  nem  fordulópontja  sor- 
sunknak. A  magyar  névre  dicsőséget  áraszt,  de  az  álla- 
mot nem  menti  meg.  A  középkorbeli  Magyarország  leg- 
fényesebb napjait  éli,  de  nem  alakul  át  új  szervezetté,  nem 
váltja  föl  oly  új  korszak,  a  mely  Mátyás  szellemében  tovább 
haladna. 

Mátyás  rendkívüli  eredményeket  ér  el ;  de  nem  képes,  a 
mi  különben  mindig  a  legnehezebb  föladat,  oly  közállapo- 
tokat teremteni,  a  melyek  nagy  tulajdonságait  legalább  némi- 
leg pótolnák  és  lehetővé  tennék,  hogy  az  állam  köznapibb 
ember  vezetése  mellett  is  daczolhasson  a  fenyegető  veszé- 
lyekkel. 

Nem  bír  véget  vetni  a  középkori  állapotoknak.  Magyar- 
ország sorsa  utána  is  attól  függ,  hogy  milyen  a  fejedelme. 
Nagyszabású  király  rendkívüli  erőfeszítésre  ösztönözheti  a 
nemzetet,  gyönge  kormányzat  ellenben  egyértelmű  a  zűr- 
zavarral. 

A  mit  Mátyás  elért,  nem  tette  könnyűvé  utódainak,  hogy 
megóvják.  Csak  hozzá  hasonló  nagy  egyéniség  felelhetett 
volna  meg  utána  is  a  helyzet  várakozásának. 

Mátyás  nem  bírta  elhárítani  a  külső  veszélyt.  Ez  irány- 
ban annyit  sem  tett,  a  mennyit  tehetett  volna. 

Talán  voltak  egyes  féiiylöbi)  tulajdonságai,  mint  atyjá- 
nak. Akaratának  ereje,  határozottsága  talán  különb  volt,  mint 
Hunyadi  Jánosé;  talán  ügyesebb  diplomata  volt  és  tágabb 
volt  a  látköre.  Alaposabb  nevelésben  részesült.  De  nem  volt 
olyan  nagy  ember,  mint  a  kormányzó.  Kiváló  tehetsége  nem 
állott  szolgálatában  egyetlen  egy  nagy  czélnak,  mint  az 
atyjáé. 

A  mód,  a  melylyel  az  ország  erejét  összegyűjtötte,  arra 
az  öntudatos  következetességre  mutat,  a  mely  a  legnagyobb 
emberek  sajátsága.  Soha  nem  feledkezett  meg  íoczéljáról,  s 
ennek  alárendelte  a  maga  személyes  érzelmeit.  Tökéletesen 
egybeolvadt  fönséges  föladatával.  De  hatalma  használatánál 
már  nem  tanúsít  hasonló  nagyságot.  Mint  annyi  másban,  a 
duzzadó  erö  benne  is  ösztönszerűen  azt  a  vágyat  ébreszti, 
hogy  tekintet  nélkül  a  köznek  maradandó  javára,  dicsőséget 
arasson  és  tündököljék.  Egyénisége  érvényesítése  olyan 
czélja,  a  mely  háttérbe  szorítja  a  közérdeket. 

Az  a  vágy,  hogy  nagy  tehetségeit  dicső  tettekben  örökítse 
meg,  még  akkor  is,  ha  ezekre  az  országnak  szüksége  nincs,  s 
ha  a  közjó  más  irányú  munkásságot  várna,  sok  kitűnő  ember- 
nek lelkét  ragadta  el,  soknak  ethikai  becsét  kisebbítette,  s  csök- 
kentette a  hasznot,  a  melyet  az  emberiségre  hozott.  Hunyadi 
Jánoson  ez  az  indulat  nem  vett  erőt.  Sohasem  fogott  oly  vál- 
lalatba, a  mely  főczélja  szempontjából  szükségtelennek 
tetszett.  Minden  törekvése  a  török  veszély  elhárítására  irá- 
nyult. Sem  a  kínálkozó  alkalom,  sem  a  dicsőség,  sem  a 
boszú  vágya  nem  térítette  el  útjától.  Minden  személyes 
tekintetnek,  még  az  önmagában  szépnek  és  megbocsátható- 
nak  is  mellőzésével,  összes  cselekedeteit  egyesegyedül  ma- 
gasztos hivatása  irányította. 

Ha  Mátyás  hasonlóképpen  jár  el,  talán  kikerüljük  a  mo- 
hácsi vészt.  Ha  egész  erejével  a  török  ellen  fordul,  talán 
másképpen  dől  el  a  két  szomszéd  tusája.  De,  sajnos,  nem  így 

tesz.  Söt  e  részben  mögötte  marad  korának.  Homályosabban 
lát  a  közvéleménynél. 

Mindenki  érzi,  hogy  Mátyás  elszalasztja  a  jó  alkalmat. 
Tanácsosai  nyiltan  mondják,  hogy  személyes  hiúsága  végett, 
alsóbbrendű  érdekek  védelmében,  elfecsérli  idejét  és  pénzét, 
a  mikor  az  ország  jövője  forog  veszélyben. 

A  cseh  és  osztrák  hadjáratok  annyira  népszerűtlenek, 
hogy  adót  legtöbbnyire  csak  a  török  ellen  ajánlanak  meg. 

Az  egész  kereszténység  tudja,  hogy  a  kelet  árja  ellené- 
ben Magyarország  a  bástyája.  Közszájon  forog,  hogy  a  ke- 
reszténység és  a  művelődés  megmentése  érdekében  hivatá- 
sunk a  török  terjeszkedését  megakadályozni. 

Mind  e  mellett  Mátyás  nem  fordít  elég  gondot  a  kelet 
ügyeire.  Elmulasztja  az  utolsó  alkalmat,  a  mikor  Magyar- 
ország a  nagy  küzdelmet  esetleg  sikerrel  dönthette  el.  Mikor 
erősek  vagyunk,  akkor  is  csak  a  védelemre  szorítkozunk. 
A  török  megválaszthatja  a  perczet,  a  melyet  a  legalkalma- 
sabbnak tart  a  rohamra. 

Ennek  az  a  következménye,  hogy  Mátyás  fényes  kor- 
mányzata után  sem  csökken  a  török  veszély. 

A  muzulmán  hatalom  örökös  elnyeléssel  fenyegeti  nem- 
zetünket. Pillanatnyi  gyöngeségünk  végzetes  lehet  sorsunkra. 
Mátyás  után  is  Mátyásokra  volna  szükségünk. 

Az  ország  belső  állapota  sem  változott  meg  annyira, 
hogy  lényegesen  könnyebbé  tette  volna  a  kormányzást. 

Mátyás  egyéni  felsöbbsége  nélkül  rendszere  a  levegőben 
lóg,  s  a  régi  szabadság  ismét  szabadossággá  fajulhat  el. 
A  mint  láttuk.  Mátyás  beéri  vele,  ha  hűségre  szorítja  a  fő- 
nemeseket. De  mi  lesz,  ha  helyére  gyönge  fejedelem  kerül,  a 
ki  erre  sem  képes  1  A  köznemesség,  a  mint  láttuk,  szívósan 
ragaszkodik  jogaihoz  és  alkotmányos  befolyásához.  Mátyás 
vele  is  megalkuszik  és  megelégszik,  ha  rábírhatja,  hogy  az 
országnak  hozzon  áldozatokat.  De  mi  lesz,  ha  utódjától  nem 

telik  a  tömeget  is  magával  ragadó  ez  az  erő'?  Az  urak  elhatal- 
masodása és  dölyfe,  párosulva  a  köznemesség  szűkkeblú- 
ségével,  nem  gyöngíti-e  annyira  a  nemzetet,  hogy  képtelen 
lesz  a  külső  veszélyek  leküzdésére? 

Az  állandó  sereg  kérdése  sincs  úgy  rendezve,  hogy 
gyönge  utód  támasztékra  találhatna  benne. 

Mátyásnak  a  rendek  elég  pénzt  ajánlanak  meg,  hogy  a 
fekete  sereget  rendesen  fizesse.  De  mi  lesz  e  sereggel,  ha  az 
utódtól  megtagadják  a  pénzt  ?  A  koronának  nincs  elég  állandó 
és  biztos  jövedelme,  hogy  külön  adó  nélkül  olyan  hadieröt 
tartson  fönn,  a  milyenre  szükség  van. 

A  rosszul  fizetett  és  a  félelemtől  nem  zabolázott  zsoldo- 
sok nem  válnak-e  a  bomlás  új  elemeivé,  a  helyett,  hogy  a 
törvény  és  a  rend  biztosítékait  szaporítanák  ? 

Mátyás  a  hadi  szervezet  régi  elemeit  mind  föntartotta. 
Az  ő  idejében  a  királyi  sereg,  a  nagyok  bandériumai  és  a 
közkötelességen  alapuló  általános  fölkelés  egymást  kiegé- 
szítik. 

Nagyszabású  egyénisége  a  különböző  erők  közt  oly 
egyensúlyt  birt  föntartani,  hogy  ő  maradhatott  a  leghatalma- 
sabb tényező.  Kifejlesztette  saját  seregét,  a  fegyverben  álló 
nép  hűségére  meg  föltétlenül  számíthatott.  A  két  tűz  közé 
került  nagyok  tehát  nem  birják  magukat  egyéniségének  im- 
ponáló hatása  alól  kivonni. 

De  mi  lesz,  ha  a  királyi  had  meggyengül,  s  a  király  sze- 
mélyének varázsa  nem  tartja  féken  a  nemességet?  Mi  vár- 
ható akkor,  ha  középszerű  egyén  fegyvertelenül  áll  majd 
oly  erőkkel  szemben,  a  melyek  természetes  czélja  oligarchi- 
kus vagy  demokratikus  uralom  megalapítására  irányul? 
Mátyás,  mivel  ezek  nélkül  az  erők  nélkül  nem  lehetett  el, 
minden  felsőbbsége  mellett  is,  csak  korlátolt  hatalmat  bír 
gyakorolni.  Nem  válik-e  majd  a  kevésbbé  tehetséges  fejede- 
lem teljesen  tehetetlenné  ?  Nem  támad-e  nálunk  is  a  Rózsák 

harczához  hasonló  viszály'?  A  görgeteg,  a  melyet  ö  föltartóz- 
tatott, de  szét  nem  robbantott,  nem  fog-e  újult  erővel  végze- 
tes útján  tovább  haladni?  Ember  legyen  a  gáton,  a  ki  mind- 
ezekkel a  nehézségekkel  megbirkózik. 

Mátyás  nagyfényű  uralkodása  nem  járt  a  nemzetre 
nézve  azzal  a  nagy  és  állandó  haszonnal,  a  melyet  tőle  várni 
lehetett. 

Belügyi  politikájában  külügyi  tervei  tartóztatták  vissza 
gyökeres  reformoktól. 

Ha  ekként  megóvott  hatalmát  és  idejét  a  kivülröl 
fenyegető  veszély  elhárítására  fordítja,  czéltudatos  politiká- 
jából a  képzelhető  legnagyobb  haszon  háramlott  volna  orszá- 
gára. Mivel  azonban  a  jövő  érdekeinek  a  rovására  a  cseh  és 
osztrák  hadjáratokra  fecsérelte  erejét,  rossz  helyzet  vár  utód- 
jára. A  külső  veszély  nem  szűnt  meg,  bent  pedig  egyesek  túl- 
ságosan nagy  hatalom  fölött  rendelkeznek,  oly  hatalom  fölött, 
a  melyet  nálánál  kisebb  ember  nehezen  bir  ellensúlyozni  és 
engedelmességre  szorítani. 

A  sors  nem  gondoskodott  róla,  hogy  a  helyzetnek  meg- 
felelő emberünk  legyen.  Megint  mostohán  bánt  velünk.  Mátyás 
törvényes  örökös  hátrahagyása  nélkül  hal  meg.  A  nemzetnek 
kell  magán  segítenie.  Mint  többször  tette,  azt,  a  mit  a  vég- 
zet megtagadott  tőle,  bölcseséggel  kell  pótolnia. 

A  mai  napig  érezzük,  hogy  ezt  elmulasztotta. 

Szerencsétlen  lépésre  határozta  el  magát.  A  veszély  ér- 
zete, a  mely  az  előbbi  időkben  gyakran  mérséklő  hatással 
volt  a  magyar  társadalomra,  talán  éppen  Mátyás  sikereinél 
fogva  meggyöngült.  Fajunk,  sajnos,  könnyen  elkapatja  magát. 
Az  a  nemzedék,  a  mely  a  törökkel  többnyire  győzedelmesen 
mérkőzött,  a  mely  a  nyugaton  is  hódító  hadjáratokat  folyta- 
tott, elbizakodott  és  azt  hitte,  hogy  nem  szorul  erős  veze- 
tésre. Azok  közül  a  népek  közül  valók  vagyunk,  a  melyek 
jobban  állják  a  balszerencsét  a  sors  kegyénél. 

Mikor  erős  királyra  szorult  a  nemzet,  vétkes  önzésből 
ügyefogyott,  képtelen  embert  keresnek.  A  lehető  megoldások 
közül  a  legrosszabbra  szánják  el  magukat.  Vagy  Corvin 
Jánost,  vagy  Habsburgi  Miksa  császárt  kellett  volna  a  trónra 
emelni.  Mindegyik  különb  ember  volt  a  szerencsétlen  Jagel- 
lónál. Hozzá  az  elsőt  a  Hunyadinév  dicsfénye  övezte.  Miksa 
pedig  a  szomszéd  nagy  birodalom  támogatását  szerezte  volna 
meg  az  országnak. 

Erélyes  király,  még  ha  az  alkotmány  formáit  tisztelet- 
ben is  tartotta,  a  középkor  minden  országában  fölkeltette 
maga  ellen  a  rendi  társadalom  ellenzését.  A  szabadság  a 
nemzet  különböző  elemeinek  kölcsönös  féltékenységén  ala- 
pult. A  hatások  és  az  ellenhatások  indítják  meg  a  fejlődést. 
Nagy  Lajos  és  I.  Eduárd  után  a  rendek  mindjárt  megragad- 
ják az  alkalmat,  hogy  íélsőbbségüket  megállapítsák,  s  hogy  a 
király  javára  billent  mérleget  a  maguk  érdeke  szerint  alakít- 
sák. Most  is  úgy  tesznek. 

Mátyás  előtt  sokáig  nem  éreztek  urat  maguk  fölött.  Utána 
visszakivánják  a  zavartalan  szabadság  napjait. 

Reactio  keletkezik,  a  mely  új  alakot  ölt.  Oly  tünetek 
jelentkeznek,  a  melyek  a  nemzet  életében  már  régóta  nem 
mutatkoztak. 

Ulászló  trónra  léptével  mindjárt  észlelhető  az  új  irány. 

A  főurak  zöme  összetart.  Most  tapasztalni  először,  hogy 
a  főnemesek  mint  ilyenek  jogaik  és  hatalmuk  érdekében 
egyesülnek. 

Ha  más  politikai  kérdésekben  nem  is  értenek  egyet,  új 
és  szomorú  jelenség,  hogy,  úgy  tetszik,  mindnyájan,  még 
egymásnak  legnagyobb  ellenfelei  is,  találkoznak  abban  a 
közös  törekvésben,  hogy,  az  eddigi  iránytól  eltérően,  lehető- 
leg nagy  közjogi  hatalmat  biztosítsanak  maguknak  mint  fő- 
nemeseknek. 

Régente  az  önző  főnemesek  azon  iparkodtak,  hogy  ura- 

dalmaikkal  együtt  a  központi  kormányzattól  független  állást 
foglaljanak  el,  s  egyes  vidékeket  hatalmuk  alá  hajtsanak. 
A  Németujvári  grófokat,  a  Csákokat,  a  Brehirieket  ez  a  tö- 
rekvésük tette  veszélyesekké. 

Az  országos  politika  terén  azonban  nem  volt  közös  irá- 
nyuk. Különböző  pártokhoz  tartoztak.  A  főnemes  a  nemesi 
szabadságtól  eltérő  külön  jogot  nem  akart  szerezni ;  a  nagy 
hatalom  és  befolyás,  a  melyet  élvezett,  úgy  is  biztosította 
róla,  hogy  e  jog  első  sorban  az  ő  súlyát  fokozza. 

Most  észleljük  először,  hogy  a  főnemes  főczélja,  az  alkot- 
mányt úgy  módosítani,  hogy  külön  jogai  legyenek. 

A  köznemesre  kevesebb  a  befolyása,  úgy  hogy  külön  jog 
nélkül  nehezebb  azt  vezetni;  az  alkotmányos  élet  fejlettebb, 
mint  régebben,  úgy,  hogy  nehezebb  hatása  alól  egyes  exis- 
tentiákat  kivonni;  ezért  törekszik  az  oligarchia  arra,  hogy 
az  országos  ügyek  kormányzatában  magának  törvény  utján 
külön  hatáskört  biztosítson. 

A  közelmúlt  tapasztalata  is  bebizonyította,  hogy  a  király 
és  a  köznemesség  szövetsége  veszély  forrása  lehet  reá  nézve. 
Mátyás  uralma  a  legsúlyosabban  a  főurakra  nehezedett. 
Előtte  ők  élvezték  a  királyok  gyengeségének  gyümölcseit. 
Alatta  ők  érezték  a  legfáj óbban  a  király  vasmarkának  szorí- 
tását. Nem  egyszer  kimélet  nélkül  bánt  el  velők.  Hasznot 
pedig  kormányzatából  első  sorban  a  gyöngék  húztak,  azok, 
a  kik  védelemre  szorultak.  Okulva  ezeken,  a  főnemesek  intéz- 
ményi biztosítékokat  keresnek  hasonló  kormányzat  ellen. 

Az  első  törvények,  a  melyeket  alkotnak,  világra  hozzák 
politikai  czéljaikat.  Hogy  mai  kifejezéssel  éljek,  programmot 
adnak. 

Legfőbb  törekvésük  az,  hogy  gyönge  legyen  a  király  és 
hogy  önmaguknak  biztosítsák  a  végrehajtó  hatalmat.  A  király 
•és  a  parlament  mellett  az  uralmuk  alatt  álló  tanács  számára 
akarnak  önálló  jogot  és  hatalmat  szerezni. 

Szigorú  határozatok  tiltják,  hogy  a  király  magyar  ügy- 
hen  külf(")ldi  tanácsosokkal  tárgyaljon.  Hivatalokat,  méltósá- 
gokat küif()ldinek  adományoznia  nem  szabad.  Ezeket  maguk- 
nak tartják  fönn. 

A  szent  koronát  övező  hagyományos  nimbus  főleg 
trónviszály  idejében  hatalmat  ad  annak,  a  kinek  ez  a  sym- 
bolum  a  kezében  van.  Ezért  kikötik,  hogy  a  főpapok  és  a 
bárók  válaszszák  maguk  közül  a  koronaőrt.  A  nemzeti  erek- 
lyét semmi  szin  alatt  sem  szabad  tőlük  elvenni. 

A  király  büntető  hatalmát  a  maguk  befolyása  alá  helye- 
zik, midőn  törvényben  kimondják,  hogy  hűtlenség  vétké- 
ben csak  a  főpapok  és  a  bárók  tanácsára  és  hozzájárulásával 
szabad  bárkit  is  elmarasztalni. 

A  főpapok  és  a  bárók  megegyezése  nélkül  száz  teleknél 
többet  a  király  nem  adományozhat. 

A  folyó  pénzt  csak  a  főpapok  és  a  bárók  tanácsával  sza- 
bad megváltoztatni. 

A  külügyi  politikát  is  a  maguk  ellenőrzése  alá  helyezik 
az  ország  nagyjai,  midőn  kikötik,  hogy  a  király  Ausztriát^ 
Stiriát,  Karinthiát  a  főpapok  és  a  bárók  szabad  elhatározása 
és  beleegyezése  nélkül  vissza  nem  adhatja,  hogy  nélkülök  e 
meghódított  tartományokra  nézve  nem  egyezkedhetik ;  ha 
pedig  az  ő  tanácsuk  és  akaratuk  szerint  pénzért  adná  azo- 
kat vissza,  a  pénzt  a  korona  mellett  őrizteti  és  kizárólag 
az  ő  tanácsuk  és  akaratukhoz  képest  él  vele  az  ország  vé- 
delmére. '^ 

Ugyanezt  kötik  ki  a  Morvaországért  és  Siléziáért  esetleg 
járó  váltságdíjra  nézve. 

Mindezek  a  határozatok  az  ország  nagyjaiból  álló  királyi 
tanács  alkotmányjogi  hatalmát  és  súlyát  fokozzák.  A  főurak 
programmjának  a  lényege,  hogy  a  belőtök  alakított  tanácsot 
az  állam  élére  állítsák. 

Részben  a  régi  nyomokon  haladnak,  s  a  tanácsnak  a 

szokástól  és  az  egyes  törvényektől  biztosított  hatáskörét  ele- 
venítik csak  föl.  De  már  az  elv  is,  a  mely  őket  a  régi  jogok 
ezen  ismétlésénél  vezeti,  világot  vet  politikai  czéljukra.  Egyes 
határozatok  pedig  újak  és  a  király  hatalmát  korlátozzák,  mint 
az,  a  mely  az  adományozás  jogát  a  tanács  hozzájárulásához 
köti. 

Kiváló  közjogi  álláshoz  jutnak  azzal,  hogy  a  korona  és 
vele  a  közpénzek  reájuk  bízatnak,  hogy  egész  tartományok 
hovatartozása,  az  ország  területi  épsége  kérdésében  a  rendek 
mellőzésével  és  a  királyi  souverainitás  korlátozásával  őket 
illeti  meg  a  döntő  szó.  A  visegrádi  várkapitány  a  koronaőrök 
kezébe  teszi  le  az  esküt,  hogy  az  ö  engedelmök  nélkül  a 
koronát  senkinek,  sem  a  királynak,  sem  az  ország  rendéinek 
ki  nem  adja. 

1498-ban  még  keresztülviszik,  hogy  ne  büntessék  meg 
a  nemeseknek  azt  a  tisztviselőjét,  a  ki  az  általuk  reá  bízott 
várat  a  király  és  az  ország  ellen  megvédi,  annak  ellenére, 
hogy  időközben  urát  hűtlenségben  elmarasztalták. 

Az  uraknak  módot  ad  ez  arra,  hogy  a  törvénynyel  is 
daczoljanak.  Az  urak  iránt  való  hűséget  fölébe  helyezik,  ha- 
bár csak  bizonyos  esetekben,  a  király  és  az  ország  iránt 
tartozó  hűségnek. 

De  az  ilyen  állás  elégedetlenséget  kelt.  A  főurak  azért 
iktatják  törvénybe  jogaikat,  mert  érzik,  hogy  a  közbizalom 
nem  adná  kezükbe  a  hatalmat.  Zsigmond  és  Albert  idejében 
erre  még  nem  volt  szükségük.  A  köznek  tett  szolgálatuk  volt 
jogczímük.  De  azóta  sokat  vétkeztek.  A  törvény  betűje  pó- 
tolja-e majd  az  érdemeket? 

Az  ellenáramlat  a  köznemességből  indul  ki. 

A  gyönge  királytól  férfias  elhatározás  nem  telik.  A  ha- 
talmas oligarchák  csakugyan  arra  találtak  benne,  a  kit  keres- 
tek. Megadással  tűri,  hogy  durva  marokkal  üstökön  fogják. 
Újlaki    baromnak    hívja.   Zápolya   azt   mondja   róla,   hogy 

Budán  henyélve,  meggyalázzji  a  magyai'  vitézségei.  Paran- 
csaival iiyiltan  daezolnak. 

Mindezt  elviseli;  fenyegetőzik,  egyes  arakkal  szembe 
száll,  a  nagyok  gyámkodását  azonban  nem  rázza  le  magáról. 

A  köznemességre  hárul  a  föladat,  hogy  az  oligarchia 
túlságos  hatalmát  megtörje  és  a  törvény  uralmát,  az  állami 
eszmét  megvédje. 

A  főrendekkel  szemben  1495  táján  megalakul  a  közne- 
messég pártja. 

Ez  ideig  a  köznemesség  együtt  örült  a  főurakkal  azon. 
hogy  az  erős  kéz  nyomása  megszűnt.  Az  ő  szabadságára  is 
esküt  tesz  az  új  király;  Mátyás  új  fajtájú  adóit  eltörlik;  a 
törvény  kimondja,  hogy  rendkívüli  adót  kivetni  nem  szabad. 

A  túlhajtott  katonai  szolgálat  ellen  védekező  régi  jogot 
fölélesztik. 

Mátyás  halála  után,  nagy  népszerűsége  ellenére,  az  egész 
rendi  társadalom  új  kormányzati  rendszer  után  sóvárog. 
Nagyobb  nyugalomra,  kevesebb  ellenőrzésre  és  kevesebb 
áldozatra  vágyódik.  «Régi  szabadságai*)  visszaállítása  oly 
jelszó,  a  mely  magával  ragad  mindenkit. 

De  az  események  kijózanítják  a  köznemességet.  A  na- 
gyok bitorlásai,  a  Habsburgok  örökjogának  elismerése,  a 
fekete  sereg  rakonczátlankodásai,  a  gazdasági  nyomor,  az 
állam  tekintélyének  rohamos  sülyedése  a  világpolitika  terén, 
mindez  terjeszti  az  elégedetlenséget.  A  nemzet  zöme  megérti, 
hogy  a  gyönge  kormányzat  nem  az  ö  szabadsága  arany  korát 
jelenti,  hanem  az  oligarchia  malmára  hajtja  a  vizet. 

Merész  dologra  vállalkozik.  Segíteni  akar  önmagán,  s 
magának  biztosítva  a  túlsúlyt  az  államban,  ő  akarja  a  rendet 
helyreállítani. 

Politikai  kitűnő  tulajdonságokkal  birt  a  magyar  nemes- 
ség. Benne  volt  életünket  föntartó  erőnk.  De  képes  volt-e 
arra  is,  hogy  az  államot  közvetlenül  vezesse  *? 

A  nemességben  megvoltak  mindazok  a  tulajdonságok,  a 
melyek  a  szabad  állam  polgárainak  zömétől  kívánhatok. 

Szervezeténél  fogva  nyilt  testületet  képez.  Befogadja  so- 
raiba a  társadalom  összes  emelkedő  elemeit.  Ezért  alkot- 
hatta a  politikai  nemzetet,  a  nélkül,  hogy  a  nem  nemesben 
az  elnyomás  érzete  támadjon. 

E  mellett  azonban  erős  nemesi  önérzet,  testületi  szellem 
hatja  át.  Ezért  van  assimiláló,  hódító  ereje.  Mivel  az  állam- 
mal benső  összefüggésben  él  és  teljesen  magyar  tartalommal 
telik  meg,  ez  a  beolvasztó  képessége  védi  meg  a  társadalom 
és  az  állam  magyarságát  s  régi  történeti  jellegét. 

Munkámban  fönmaradásunk  okait  kutattam.  A  veszé- 
lyek között,  a  melyek  létünket  környezték,  nem  kellett  szót 
ejtenem  arról,  a  mely  idegen  honfitársaink  részéről  nemzeti 
jellegünket  fenyegette.  Pedig  nagy  számmal  vannak  köztünk 
nem  magyar  ajkú  polgárok.  Bevándorlásunk  óta  a  jobbágy- 
ság egy  része  szláv.  Hozzájárul,  hogy  az  Árpádok  foly- 
ton idegeneket  telepítenek  meg.  A  magyar  ember  türel- 
messége  megbecsüli  a  más  fajnak  jó  tulajdonságait.  A  mely 
munkához  ők  jobban  értenek,  azt  szívesen  velők  végez- 
teti. A  nyugati  Európa  civilizált  népeinek  tagjait  örömest 
befogadja,  hogy  itt  tárházát  emeljék  a  polgári  munkának. 
Szt.  István  ismeretes  nemzetiségi  politikája  utódjaira  is 
átöröklődik.  A  törökök  terjeszkedése  óta  a  keleti  népek 
árja  is  felénk  tódul.  Az  Árpádok  korában  is  jöttek  onnan 
hozzánk  nomád  törzsek.  Most  a  nyomor,  a  janicsárok 
szablyája  a  keresztények  ezreit  tereli  a  magyar  határ  felé. 
Mindezeknél  fogva  a  városok  és  a  jobbágyok  tetemes  része 
idegen  ajkú.  Ha  még  sem  forog  veszélyben  Szt.  István  koro- 
nájának nemzeti  jellege,  még  akkor  sem,  a  mikor  viselői 
idegenek,  ezt  első  sorban  a  magyar  szellemű  nemesség  assi- 
miláló  képességének  lehet  betudnunk.  Fölszívja  a  tehetséget 
és  erőt,  a  hol  találja,  s  magyarrá  teszi.  Ellenségeink  gyakran 

hozakodnak  elő  azzal,  hogy  legjelesebb  embereink  közül  hány 
az  idegen  származásn.  Ha  igaznk  van,  vele  kiválóságnnk 
bizonyítványát  állítják  ki.  Tehetséges  faj  sok  van.  De  kevés 
olyan,  a  mely  más  fajok  kitűnőségeit  magához  birja  kap- 
csolni, nagy  embereiket  szívben,  lélekben,  minden  érzésök- 
ben  és  gondolkodásnkban,  egész  lényökben  magáéivá  tndja 
tenni.  Talán  ehhez  is  tehetség  kell.  Ebben  utánozzon  ben- 
nünket, a  ki  birja. 

Szervezeténél  fogva  a  nemesség,  a  mint  láttuk,  össze- 
függésben marad  csúcspontjaival,  a  belőle  kiemelkedő  fő- 
nemességgel is.  Ezért  vezethetik,  befolyást  gyakorolhatnak 
reá  azok.  a  kik  kiváló  tehetségükkel,  vitézségükkel  a  közép- 
sorsuak  közül  kiemelkedtek,  s  kiket  előkelő  állásuk  maga- 
sabb nézőpontra  helyezett.  De  vakon  senkit  sem  követ.  Erő- 
sen conservativ  a  szelleme.  A  múltnak  nagy  reá  a  hatása. 
Kisebb  körben  megszokta  az  uralkodást,  beletanult  a  politi- 
kába. Nem  tett  szert  tág  látókörre,  de  annál  bensőbb  a  ra- 
gaszkodása néhány  vezéreszméjéhez.  Túlhajtásokra  nehezen 
ragadtatja  el  magát.  Hagyományai  a  politika  hullámzásai, 
változásai  elé  szilárd  korlátokat  emelnek. 

A  főnemes  nem  zárja  el  a  nemest  a  korona  viselője  elől. 
A  közönséges  nemes  akadály  nélkül  bejuthat  urához.  Neki 
is  a  király  a  legfelsőbb  vezére  és  bírája.  A  szent  korona 
tagjának  tudja  magát  a  legszegényebb  is.  Ezért  férkőzhetik 
hozzá  a  király  a  nemesség  szivéhez,  mely  követi  is  vezérletét, 
de  az  övét  sem  föltétlenül. 

Szabad  országra  nézve  alig  képzelhetni  kedvezőbb 
állapotot,  mint  ha  a  politikai  nemzet  zömének  olyan  a 
szervezete,  hogy  összhangban  élhet  természetes  vezetőivel 
és  hajlandó  rájuk  hallgatni,  de  e  mellett  annyira  meg 
tudja  óvni  önállóságát,  hogy  mindig  megköveteli  bizonyos 
általános  irányok  következetes  szemmeltartását,  s  nem 
nyugszik  bele  a  tőlök  eltérő  politikába. 

Gr.  Ándrássy  Gyula:  Fömnaradúsunk  okai.  24 

Az  a  nemzet,  a  mely  a  maga  körében  nem  képes 
olyan  hierarchikus  fokozatok  fejlesztésére,  a  melyekből  vele 
benső  egységben  élő  vezérei  támadnának;  az  a  nemzet,  a 
mely  a  maga  színe  javát  nem  bírja  olyan  kimagasló  állásba 
juttatni,  a  hol  az  egész  ország  ügyeit  számbavevő  politikai 
irányt  szabhatni  meg :  az  önkormányzat  nehézségeivel  nem 
tud  megküzdeni.  De  épp  oly  kevéssé  boldogulhat  az  a  nem- 
zet, a  melyet,  mint  élet  nélkül  való  tetemet,  ide  és  tova 
lökhetni,  a  mely  nem  ismeri  saját  léte  föltételeinek  sark- 
pontjait. Az  állam  számára  szervezett  magyar  faj  politikai 
józansága,  a  történeti  fejlődés,  a  mely  e  tulajdonságát,  sza- 
kadatlan gyakorlása  utján,  ébren  tartotta  és  az  uj  elemeket 
fölszívó  és  vérével  egybevegyitö  nemzetben  megerősítette,  a 
köznemességet  mindezektől  a  hibáktól  megóvta. 

E  munka  folyamában  láttuk,  hogy  valahányszor  a  ne- 
messég actióba  lép,  mindig  kettős  czél  lebeg  szeme  előtt: 
a  király  vezetése  mellett  az  egységes  nemzeti  állam  meg- 
oltalmazása  és  a  szabadság  föntartása.  Ezt  a  két  hagyo- 
mányt domborítja  ki  minden  cselekedete. 

Szavát  mindig  a  helyes  irány  javára  veti  a  mérlegbe. 
Vezéreit  jól  megválasztja,  s  azt  követi,  a  ki  leginkább  meg- 
érdemli. Ezt  tapasztaltuk  az  Árpádok  idejében,  a  mikor 
az  egyenlőség  eszméje  a  király  szövetségesévé  teszi.  Ezt 
látjuk  az  Anjouk  korában,  a  mikor  az  ország  egységeért 
és  belső  békéjeért  az  erős  kormányt  támogatja.  S  így  tör- 
tént az  ezután  következett  időkben,  a  mikor  a  főnemesség 
vezérlete  után  indulva,  a  rendi  alkotmány  kifejlődését  biz- 
tosítja, s  a  mikor  a  halhatatlan  emlékű  Hunyadi-ház  szö- 
vetségesévé lesz.  A,ma  súlyos  válság  közepett  is,  a  mely  a 
várnai  nap  óta  környezi  az  országot,  mindig  a  legveszélye- 
zettebb  résen  találjuk  a  nemzet  zömét. 

Most  azonban  új  föladat  vár  reá.  Ha  a  vezérletére  hi- 
vatott  elemek    kötelességüket    teljesítik,   számíthattak   reá, 

hogy  a  köznemesség  megérti  őket  és  követi  a  helyes  irányt. 
De  most  a  király  nem  vezet.  A  főurak  meg  összeállanak, 
hogy  önző  politikát  folytassanak.  Képes  lesz-e  a  köznemes- 
ség e  nehéz  körülmények  közt  ehgazodni  és  maga  vezetni  ? 

Az  eddigi  tapasztalatok  nem  biztatnak  sikerrel.  Már 
többször  láttuk,  hogy  a  mikor  a  nemesség  magára  marad, 
a  mikor  a  rendkívüli  idők  és  kötelességek  hatásánál  fogva 
úgy  gondolja,  hogy  közvetetlenül  magának  kell  vezetnie, 
nagy  hibákat  követ  el.  Sok  ezerre  rúgó  tömegtől  miként 
is  várhatni  azt  a  körültekintést,  azt  a  higgadtságot,  azt  a 
következetességet,  azt  az  állandó  kitartást,  a  mely  nagy 
politikai  actiók  véghezvitelére  szükséges?  Ha  nagyjában 
és  egészében  a  hazafias  és  a  helyes  irány  szolgálatában 
maradt  is  mindig,  az  egyes  törvények,  az  egyes  reformok 
mérlegelésénél  a  tudatlanság,  a  szűk  látókör,  a  bonyolódot- 
tabb  politikai  kérdések  nehézségei  gyakran  tévedésbe  ejtet- 
ték. A  közvetetlenül  előnyösebbnek  tetszőt  ritkán  birja  az 
igazi  érdekétől  megkülönböztetni. 

A  köznemességben  megvannak  mindazok  a  jó  tulaj- 
donságok, a  melyeket  a  szabad  állam  polgárainak  zömétől 
várhatni.  De  tömeg.  Képes-e  ez  azt  is  végezni,  a  mire 
rendesen  csak  kevesek  alkalmatosak;  képes-e  vezetni  és 
közvetlenül  kormányozni"? 

A  kísérletnek  meg  kellett  történnie.  A  köznemesség 
nemzeti  nagy  ellenzékké  tömörül.  Kezdetben  Corvin  veze- 
tését követi. 

Az  állami  élet  minden  ágára  kiterjeszkedő  politikai 
rendszeres  actiót  azonban  az  új  párt  főleg  azóta  fejt  ki, 
mióta  Zápolya  állott  az  élére.  Zápolya  becsvágya  és  Ver- 
bőczy  hazafisága,  az  elsőnek  óriás  vagyona  és  befolyása, 
a  másodiknak  szónoki  nagy  tehetsége  és  a  tömegeket 
magával  ragadó  lelkesedése  lángra  lobbantják  a  nemes- 
séget. 

24* 

Ez  az  irány  reányomja  a  törvényhozásra  is  a  maga 
bélyegét.  Az  állam  belső  szervezetét  akarja  átalakítani. 

A  köznemességnek  tulajdonítható  törvényekből  hagyo- 
mányainak megfelelő  két  irányeszme  tűnik  ki. 

Meg  akarják  az  államnak  adni,  a  mi  az  államé;  de  a 
maguk  jogait  is  biztosítani  kívánják. 

Érzik,  hogy  a  nemzet  elsorvad,  ha  a  kormányzatnak 
nincs  tekintélye  és  hatalma.  A  törvényben  is  kifejezésre  jut 
ez  a  gondolatuk.  1498-ban  azt  mondják  a  törvény  bevezeté- 
sében: « Isten  két  eszközt  adott  a  népnek  kormányzására, 
a  fegyvert  és  jogot.  A  fegyvert  azért,  hogy  a  gonoszokat  a 
vétektől  visszarettentse  és  az  emberek  vakmerőségét  meg- 
fékezze.') 1514-ben  pedig  azt  mondják  a  törvényben,  hogy 
minden  zavarnak  az  az  oka,  hogy  a  rend,  a  mely  nélkül  nem 
lehet  jól  kormányozni,  megszűnt,  és  « lábra  kapott  a  szaba- 
dosság*). Főleg  egyesekben  találják  a  hibát,  a  kik  « inkább 
magánhasznukra,  mintsem  a  közjóra  törekedtek,  a  kiknek 
gáncsoskodása  miatt »  a  legjobb  törvények  is  meddők.  Ezen 
egyeseket,  a  túlságos  hatalmú  urakat  akarják  sújtani. 
A  «rend))-eta  « szabadosság))  ellenére  akarják  győzelemre  se- 
gíteni. 

Erős  csapást  mérnek  az  oligarchákra,  midőn  kimondják, 
hogy  örökös  ispánt  nem  szabad  kinevezni,  hogy  egy  ember 
nem  lehet  több  megye  ispánja,  több  egyházi  javadalom  bir- 
tokosa, s  hogy  a  nádoron,  az  országbírón  és  a  bánon  kívül 
senki  se  viselhessen  egynél  több  hivatalt.  Az  utolsó  pontban 
csak  félig  érnek  eredményt,  mert  a  király  föntartja  magának 
a  jogot,  hogy  a  főpapok  és  a  bárók  beleegyezésével  a  sza- 
bálytól eltérjen. 

A  hatalmaskodókat  a  király  nemcsak  a  rendes  bíróságok 
határnapjain,  hanem  bármikor  ítélőszéke  elé  idézheti. 

A  király  büntesse  meg  azokat,  a  kik  « nyíltan  és  vilá- 
gosan a  törvény  ellen »  cselekszenek.  Ha  egyházi  a  személy,- 

foszsza  iiu'g  méltóságától  és  jiivadaliiiaitól,  ha  i)áró  vagy  ne- 
mes, vegye  el  tőle  összes  birtokait  és  itélje  számkivetésre. 
Ha  a  király  ezt  tenni  vonakodnék,  a  vármegye  közönsége  jár- 
hat el  helyette.  A  közönséges  nemesekkel  szemben  maga  hajtsa 
végre  a  büntetést,  s  tegye  «közzsákmánynyá»)  összes  vagyo- 
nnkat.  Az  előkelők  ellen  a  nádor,  az  országbíró  vagy  a  fő- 
kapitány tartoznak  a  vármegye  nemesi  közönségének  meg- 
keresésére táborba  szállani. 

Mátyásnak  azon  határozatát,  hogy  minden  báró  a  vár- 
megye hatósága  alá  tartozik,  más  alakban  megismétlik. 

Az  urak  abbeli  kötelességét,  hogy  birtokaik  arányában 
tartoznak  sereget  állítani,  s  hogy  egyesek  külön  bandériumot 
is  kötelesek  alakítani,  a  törvényben  újra  pontosan  meg- 
határozzák. 

Az  urak  függetlenségének  szárnyát  szegik  azzal  a  hatá- 
rozattal, hogy  csapataikat,  a  zászlósok  bandériumait  kivéve,  a 
vármegye  seregéliez  kell  csatolniok. 

E  mellett  a  király  hatalmát  is  fokozni  akarják. 

A  zálogba  adott  vagyont  vegye  vissza,  s  a  jövedelemnek 
€sak  felét  adja  a  zálogjog  tulajdonosának.  Önhatalmúlag 
zálogba  semmi  javadalmat  ne  adjon.  A  ki  vele  mégis  köt 
ilyen  üzletet,  veszítse  el  pénzét. 

Az  adományok  tekintetében  emancipálják  a  királyt  a  fő- 
papok és  a  bárók  ellenőrzése  alól.  Száz  teleknél  nagyobb 
birtokot  is  adhat  belföldinek. 

Mindezek  a  törvények  az  állami  rend  helyreállítását  czé- 
lozzák;  ráismerhetni  azonban  bennök  is  a  köznemesség 
uralmi  vágyára.  Megszólal  bennök  a  nemzet  lelkiismerete  ;  de 
a  kormányzati  képesség  hiánya  és  a  rendi  önzés  meghiúsít- 
ják a  jó  szándékot. 

Láttuk  például,  hogy  a  hatalmaskodó  urak  ellen  szigor- 
ral lépnek  föl.  De  a  rend  érdekében  hozott  ezen  határozatuk- 
ban is  ott  van  már  az  anarchia  csirája. 

Az  elkerülhetetlenül  szükséges  hierarchikus  rendszert 
és  a  király  tekintélyét  teszik  tönkre,  midőn  a  vármegye  kö- 
zönségének jogot  adnak  arra,  hogy  a  király  vonakodása  ese- 
tében helyette  eljárjon.  A  « szabadosságot »,  nem  a  «rendet)) 
mozdítja  elő,  hogy  a  vármegye  nemessége  túlteheti  magát  a 
király  akaratán  és  közprédára  bocsáthatja  annak  a  vagyonát^ 
a  kit  a  király  vonakodott  elitélni. 

A  zálogok  visszavételénél  a  köznemesség  vezérének, 
Zápolyának  az  érdekében  kivételt  állapít  meg  a  törvény. 
A  részrehajlás,  a  párttekintet  érvényesül  a  helyes  elv  helyett. 

A  köznemesség  azonban  nem  elégszik  meg  vele,  hogy 
az  állam  érdekében  alkotott  törvényekbe  becsúsztatja  aspira- 
tióit.  Arra  törekszik,  hogy  uralmát  rendszeres  törvényekkel 
biztosítsa. 

Azt  hiszi,  csak  úgy  mentheti  meg  a  hazát,  ha  ö  uralko- 
dik benne. 

Nem  csak  azért  indítja  meg  a  harczot,  hogy  egy  és  más 
politikai  kérdést  akarata  szerint  döntsön  el,  hanem  hogy 
állandóan  biztosítsa  magának  a  felsöbbséget. 

Pűtka  következetességgel  öleli  föl  mindazt,  a  mi  czélhoz 
juttathatja. 

A  törvényhozás  és  a  végrehajtó  hatalom  terén  egyaránt 
magának  biztosítja  a  döntő  szót. 

A  nemzeti  gyűlésben  uralmát  azzal  véli  megállapítani, 
hogy  a  nemesek  személyes  megjelenését  kötelezővé  teszi. 

Ezzel  egy  már  régóta  vajúdó  kérdés  kerül  a  fölszínre. 

Vessünk  egy  pillantást  előzményeire. 

Láttuk,  hogy  Angliában  a  XIII.  század  idején  a  tömeges 
országos  tanácsból  a  törvény  ellenére  a  képviseleti  rendszer 
fejlődött  ki,  mert  közszükség  volt,  hogy  a  nemzeti  gyűlés 
gyakran  gyűljön  össze  és  mert  a  county  önkormányzata  a 
képviselet  természetes  alapjául  kínálkozott.* 

*  175—181.  lapig. 

Láttuk  azt  is,  hogy  nálunk  ez  időben  nem  volt  meg  sem 
a  reformot  mozgató  ok,  sem  az  a  természetes  alap,  a  melyre 
állíthatták  volna,  s  hogy  ezeknél  fogva  a  régi  rendszert, 
sajnos,  föntartották.  Azóta  azonban  mindez  megváltozott. 
A  vármegyei  önkormányzat  jnár  alkalmas  reá,  hogy  a  poli- 
tikai nemzet  képviselete  belőle  kerüljön  ki.  Az  állam  czéljai- 
hoz  képest  szervezett  vármegyei  társadalomnak  a  foglalatja 
már  nálunk  is  a  nemzeti  gyűlés  legtermészetesebb  és  leg- 
helyesebb alapjává  lehetett. 

Az  adóbeh  szükség  növekedésével  nálunk  is  mind  gyak- 
rabban össze  kellett  hívni  a  nemzeti  gyűlést.  Minden  vidék- 
nek és  a  társadalom  minden  elemének  az  érdeke  megkivánná, 
hogy  a  nemzeti  gyűlésben  jelen  legyen,  mert  mindenkire 
súlyosodó  terhekről  határoznak  benne. 

A,  helyzet  ezen  módosulását  nyomon  követi  a  választás 
elvének  hangoztatása.  A  mint  megvannak  a  föltételek,  a  me- 
lyek Angliában  e  reformot  lehetővé  tették,  a  fejlődés  nálunk 
ugyanerre  az  útra  tér. 

Már  a  XIV.  században  szokássá  kezd  válni,  hogy  a  ki- 
lály  fölszólítja  a  vármegyéket  bizonyos  számú  megbízottak 
választására.  Egy  pontban  azonban  eltér  a  magyar  gyakorlat 
az  angoltól.  Angliában  a  király  kisebb  hűbéresei,  a  mióta 
követeket  küldenek,  elvesztik  a  jogot,  hogy  személyesen  meg- 
jelenjenek a  gyűlésben.  Nálunk  épen  maradt  minden  ne- 
mesnek abbeli  joga,  hogy  részt  vehet  a  nemzeti  gyűlésben. 
A  követek  megválasztásán  kívül  személyesen  élhet  törvény- 
hozói jogával.  De  többé  nem  köteles  ezt  a  jogát  gyakorolni. 
Nem  büntetik  meg,  ha  elmarad  a  gyűlésből.  Érdeke  sem 
követeli  meg,  hogy  benne  megjelenjen,  mert  képviselve  van, 
ha  nincs  is  ott. 

Angliában  a  tömeges  országgyűlés  végleg  megszűnik; 
nálunk  a  kormány  eltérhet  a  választás  módjától,  s  a  ne- 
mességet   tömegesen    hívhatja    meg.    A    régi    rendszerrel 


376  XlV.  FEJEZET. 

tehát  nem  hagynak  föl.  Compromissum  jön  létre  közte  és 
a  gyakorlati  élet  követelményei  között.  Megszűnik  a  szemé- 
lyes megjelenés  kötelessége.  A  tömeges  megjelenéssel  járó 
teher  elkerülhető  a  nélkül,  hogy  a  hozzávaló  jog  csorbuljon. 

Mi  az  oka  annak,  hogy  a  magyar  jog  e  részben  másként 
fejlődött,  mint  az  angol  ? 

Angliában  is,  nálunk  is  az  egész  reform  a  közvetetlenül 
érzett  napi  szükség  nyomása  alatt  jön  létre. 

Nem  kertész  ültette  el  megállapodott  terv  szerint  az  uj 
növényzetet.  A  széltől  széjjelhordott  magvak  az  égalj  és  a 
talaj  minémúsége  szerint  a  maguk  ösztönéhez  képest  fejlőd- 
nek vagy  asznak  el.  Az  uj  virányok  alakját  a  természet  tör- 
vényeinek szabad  játéka  határozza  meg.  Tőle  nyeri  a  táj  új 
képét.  Ha  Angliának  némileg  más  a  flórája,  mint  a  mienk, 
ez  onnan  van,  mert  más  a  termőföldje. 

Ha  Angliában  föntartanák  a  kisebb  koronahűbéresek 
ama  jogát,  hogy  választott  követeik  mellett  személyesen  ve- 
gyenek részt  a  tanácsban,  egymással  egyenlő  elemek  egyen- 
lőtlen elbánásban  részesülnének.  Olyan  osztály  tartaná  fönn 
régi  kiváltságait,  a  melynek  nincs  ereje  arra,  hogy  kiváltságos 
állást  vindicáljon  magának,  s  a  mely  összeolvadt  a  county 
azon  többi  választójával,  a  ki  nem  a  korona  hűbérese.  Az 
egymással  egyenlő  elemek  egyenlő  joga  annyira  természetes, 
s  az  ellenkező  olyan  anomália  lenne,  hogy  kísérletet  sem 
tesznek  reá,  hogy  a  választók  egy  része  ezentúl  is  tagja  ma- 
radjon a  törvényhozásnak,  midőn  a  másik  ki  van  belőle  zárva. 

Nálunk  a  régi  jog  föntartása  nem  teremt  erőszakos 
egyenlőtlenséget,  mert  minden  nemest  egyforma  bánásmód- 
ban részesít.  Nem  ad  kiváltságot  olyan  osztálynak,  a  mely 
erőtlen  annak  föntartására.  Nem  csak  egyesek  ragaszkod- 
nak hozzá.  Az  összes  nemességnek  érdeke,  iiogy  el  ne  évül- 
jön. A  mint  módot  találtak  reá,  hogy  ne  kelljen  minden- 
kinek a  nemzetgyűlésben  okvetetlenül  megjelennie,  s  hogy  a 

régi  jog  iie  legyen  sem  teher,  sem  kötelesség,  az  önmagától 
meg  sem  szünlietik.  Nem  élte  magát  túl,  mint  az  angol  régi 
forma.  Magasabb  politikai  tekintetek  ellene  szólottak  ngyan; 
a  törvényhozó  testület  összealakításának  határozatlan  volta 
nagy  kárnnkra  volt;  de  az  ilyen  szempontok,  ha  népszerű  és 
sok  embert  érdeklő  kiváltság  állja  ntjukat,  csak  fokról  fokra, 
csak  küzdelmek  árán  érvényesülnek. 

Angliában,  mihelyt  az  új  gyakorlat  lábra  kapott,  a  király 
már  nem  élhet  a  régivel,  mert  vele  sok  ember  szerzett  jogát 
sértené  meg,  mindazokét,  a  kik  eddig  nem  voltak  tagjai  a 
tanácsnak,  most  pedig  választói  jogot  nyertek.  Nálunk  ellen- 
ben bárki  jogának  sérelme  nélkül  tömeges  országgyűlést  is 
össze  lehet  hívni.  Az  összes  választók  törvényhozókká  lesz- 
nek benne. 

A  XIII.  században  a  megyék  életében  még  részt  vettek 
nem  nemes  régi  várnépek,  királyi  jobbágyok.  Azóta  azonban 
a  nem  nemes  községek  vagy  városokká  alakultak  át  és  mint 
ilyenek  küldöttek  követeket  az  országgyűlésre,  vagy  neme- 
sekké lettek,  vagy  pedig  az  urak  hatósága  alá  kerültek,  job- 
bágyokká váltak  és  kiszorultak  a  megye  gyűléséből.  A  válasz- 
tás meghonosításával  tehát  ezen  időben  senki  sem  nyert 
jogot,  mindenki  csak  veszített.  Senkinek  magánérdeke  nem 
szegült  ellene  annak,  hogy  időnkint  tömeges  gyűlést  is  tart- 
sanak. Csak  a  közérdek  szólott  ellene.  De  ha  a  király  pilla- 
natnyi előnye  kedvéért  elhanyagolja  a  helyes  szervezeti  te- 
kinteteket, kitől  várhatni  ellenállást  ? 

A  Magyarországban  így  létrejött  megoldás  azonban  nem 
lehetett  végleges. 

A  gyakorlati  élet  megbékülhet  vele ;  de  természetes,  hogy 
a  nemzet  művelődésével  és  jogi  fogalmai  tisztultával  a  tár- 
sadalom leglényegesebb  szervének  is  szilárdabb  törvényes 
alakot  kell  öltenie. 

Ha  a  magánérdekek  és  a  hatalmi  viszonyoknak  termé- 

szetes  követelményei  nem  teremtenek  a  nemzet  számára 
czélszerü  szervezetű  és  munkabíró  törvényhozást,  s  fele  útján 
áll  meg  az  önmagától  létrejött  reform,  az  államférfiaknak 
válik  föladatává,  hogy  megindítsák  a  még  megteendő  lépést. 

Már  Zsigmond  és  a  főnemesség  kísérletet  is  tesznek  reá, 
hogy  a  választás  legyen  az  egyedüli  törvényes  rendszer;  de 
javaslatuk  nem  találkozik  közhelyesléssel. 

A  régi  állapot  fönmarad.  Míg  a  társadalom  különféle 
elemei  összhangzásban  vannak  egymással,  nincs  is  égető 
szükség  megváltoztatására.  Megél  az  állam  a  pongyola  szer- 
vezettel is.  Rendesen  czélszerübb  formájában  működik  az 
országgyűlés.  A  kormány  nem  kénytelen  a  reform  erőszako- 
lásával  magára  zúdítani  a  nemesség  haragját,  a  mely  jogáról 
nem  akar  lemondani,  habár  nem  él  vele. 

Mihelyt  azonban  a  köznemesség  uralomra  tör,  ez  az 
állapot  az  ő  érdekeinek  sem  felel  meg.  Ö  is  rendezni  akarja 
az  ügyet,  de  másképpen,  mint  a  kormányzó  körök. 

Az  egyes  megbízottakra,  a  kik  huzamosabb  ideig  tartóz- 
kodnak az  udvar  körében,  a  kiket  a  nagyok  katonai  ereje 
megfélemlíthet,  a  kiket  hizelgéssel,  kegygyei,  kitüntetéssel 
megvesztegethetni,  a  kiknek  meggyőződésére  hatni  lehet,  a 
kik,  mivel  rendesen  a  vagyonosabb  és  befolyásosabb  elemek 
közül  valók,  amúgy  is  fölfogásban  és  érzésben  közel  állanak 
a  főurakhoz :  ezekre  a  megbízottakra  a  köznemesség  a  maga 
különleges  politikájának  a  megvédésében  föltétlenül  nem 
számíthat. 

Az  ezerekre  rugó  nemesség  személyes  megjelenése  ellen- 
ben neki  biztosítja  a  felsőbbséget.  Nyers  ereje  egymaga  döntő 
lehet.  Ki  merne  a  fegyveres  nemzetnek  ellenállani  ?  Hogyan 
lehet  az  ilyen  sokaság  meggyőződésére  rábeszéléssel,  okos 
szóval  hatni  ? 

Egymás  hevét  lángra  lobbantják.  A  habozókat  is  magá- 
val ragadja  a  tömeg  vad  szenvedélye. 

Ezért  ellensége  a  köznemesség  a  választási  rendszernek. 
Ezért  liangoztatja,  midőn  uralomra  tör,  a  személyes  meg- 
jelenés kötelességét.  így  tett  már  III.  Endre  idejében,  így  tett 
a  XV.  században,  mikor  Hunyadi  kormányzósága  alatt  önálló 
tényező  kezd  lenni.  Ekkor  állapítják  meg  újra,  hogy  a  szegé- 
nyek kivételével  minden  nemes  tartozik  az  országgyűlésen 
résztvenni. 

Mátyás  megválasztását  a  köznemesség  nagy  száma  biz- 
tosította. A  íölkorbácsolt  szenvedélyű  tömeg  elnémít  minden 
ellenállást,  s  jelöltjét  egyhangú  kikiáltás  emeli  a  trónra.  E  ta- 
pasztalata után  hogyne  tulajdonított  volna  a  köznemesség 
nagy  jelentőséget  a  személyes  megjelenés  jogának? 

A  Szilágyi  kormányzósága  idején  alkotott  első  törvény- 
ben ezért  újra  megszabják,  hogy  az  évenkint  tartandó  ország- 
gyűlésen az  összes  országlakosoknak  büntetés  terhe  mellett 
fejenként  kell  jelen  lenniök. 

De  a  kormányzat  érdeke  és  a  gyakorlati  élet  követelmé- 
nyei állandó  ellenáüást  fejtenek  ki  a  papiron  megszabott  ezen 
kötelesség  ellen. 

Mátyásnak  éppen  nem  lehetett  kedvére  a  chaotikus  töme- 
gek törvényhozása.  Neki,  a  ki  törvénybe  iktatja,  hogy  «illö 
dolog,  hogy  a  királyok  és  fejedelmek*)  « nemcsak  fegyverekkel, 
hanem  törvényekkel  is  ékeskedjenek)),  a  ki  codificálni  akarja 
a  szokásjogot,  a  kinek  egyik  törvénye  78  czikkelyt  foglal  ma- 
gában, neki  éreznie  kellett,  hogy  gyülevész  néppel  czélt  nem 
érhet.  Különb  munkatársakra  volt  szüksége.  Nem  remény- 
kedhetett benne,  hogy  a  vásárszerű  jelenetek  közepett  «jó  és 
állandó  intézményeket*)  alkosson  és  nevének  örök  emléket 
szerezzen. 

Mátyás  tehát  az  első  néhány  országgyűlés  után  a  tör- 
vény ellenére  ismételten  követek  küldésére  szólítja  fel  a 
nemeseket. 

Az  országgyűlés  gyakori  összehívása  miatt  oly  terhes 

lett  volna  a  fejenkénti  megjelenés,  hogy  a  politikai  szenve- 
délyek csillapultával  maga  a  köznemesség  is  megnyugszik 
a  választás  rendszerében.  Az  1471-diki  törvény  már  sza- 
bad kezet  ad  a  királynak  a  tömeges  gyűlések  mellőzésére. 
Meghatározza,  hogy  az  összes  országlakosoknak  ország- 
gyűlést tartozik  a  király  hirdetni ;  de  egyetlen  szóval  sem 
említi,  hogy  benne  minden  nemesnek  meg  kell  jelennie,  a 
mint  tette  az  1391.,  az  1447.  és  az  1458-diki  törvény.  E  for- 
mula lehetővé  teszi,  hogy  a  király  képviseleti  gyűlést  tartson, 
a  nélkül,  hogy  a  törvény  betűjét  megsértse.  A  törvény  paran- 
csának megfelel,  ha,  mint  például  1486-ban  teszi.  «az  összes 
főpapoknak,  báróknak,  előkelőknek  és  más  nemeseknek 
országgyűlés  tartását*)  rendeli  el.  Az  összes  országlakosok 
jelenléte  nem  lévén  megállapítva,  azt  a  küldöttek  összejöve- 
tele pótolja.  Az  összes  országlakosok  gyűlését  a  személyesen 
megjelent  előkelők  és  azon  « többi  nemesek »  alkotják,  a  kiket, 
mint  az  1486-diki  törvény  mondja,  « minden  vármegyéből 
megválasztottak  és  a  kik  az  országot  képvisehk)). 

Mátyás  ezen  reformja  óta  a  nemzeti  gyűlésnek  válasz- 
tás útján  való  összealakítása  megszűnt  törvényellenes  lenni. 
A  mi  Zsigmond  idejében  puszta  gyakorlat  volt,  törvényessé 
válik;  de  többet  Mátyás  sem  ér  el.  Ebben  a  kérdésben  is 
megelégszik  annyi  eredménynyel,  a  mennyit  nagy  vissza- 
tetszés keltése  és  küzdelem  nélkül  ki  bír  vívni.  Hogy  keze 
szabadságát  megóvhassa,  beéri  a  fél  eredménynyel.  A  vá- 
lasztási eljárást  nem  szabályozza,  s  nem  törli  el  a  neme- 
sek azon  jogát,  hogy  a  megyék  követei  mellett  személye- 
sen is  megjelenhetnek  a  nemzetgyűlésben. 

Mátyás  után  azonban  ez  az  eredmény  is  kérdésessé 
válik. 

A  Jagellók  idejében  a  köznemesség  újra  a  hatalomért 
küzdve,  természetesen  újra  a  régi  hagyományokhoz  folya- 
modik. 

Bizonyos  intézmények  összefüggését  bizonyos  közálla- 
potokkal, s  az  általános  viszonyoknak  az  egyesek  akaratát 
befolyásoló  nagy  liatahnát  alig  bizonyítja  valami  inkább, 
mint  az  a  tény.  bogy  századok  multán,  más  vezérek,  felfogá- 
sok, műveltség,  látókör  és  érdekek  ellenére,  az  általános  poli- 
tikai lielyzet  hasonlatossága  esetében  rendesen  egymással 
rokon  gondolatok  és  törekvések  támadnak. 

Most  is  ez  történik. 

Mihelyt  a  köznemesség  uralomra  tör,  mindig  ugyan- 
azokhoz a  corabinatiókhoz  folyamodik.  A  korok  különíéle- 
sége  csak  a  részletekben,  a  czéltudatosság  és  ügyesség  mér- 
tékében mutatkozik. 

A  köznemesség  most  is  ugyanazokat  az  intézkedéseket 
kivánja  életbeléptetni,  a  melyekért  III.  Endre  idejében  és 
Hunyadi  korában  küzdött;  de  nagyobb  körültekintést  és  kö- 
vetkezetességet tanúsít. 

Mindenekelőtt  el  akarja  hárítani  a  személyes  megjele- 
nés útjában  álló  gyakorlati  nehézségeket. 

149:2-ben  a  rendek  még  Mátyás  törvényeinek  az  alap- 
ján állanak.  Még  elismerik,  hogy  a  király  az  országgyű- 
lésre a  nemességet  « egyetemben  vagy  egyébként))  azaz  kép- 
viseletét hívhatja  meg;  de  meg  akarják  szüntetni  az  okokat, 
a  melyek  a  nemesség  tömeges  megjelenését  akadályozzák 
és  a  melyek  a  képviseleti  rendszernek  kedveznek. 

A  szegénysorsú  nemes  sokáig  nem  időzhetik  a  gyak- 
ran tartott  gyűlés  színhelyén.  Nem  bírja  meg  a  költségeket. 
Ezért  fődolog,  hogy  a  tárgyalások  idejét  rövidre  szabják. 
Kimondják  tehát,  hogy  négy  nappal  a  kitűzött  idő  után 
senkire  sem  kell  várni,  s  a  kik  elmaradnak,  a  létrehozott 
végzéseket  el  tartoznak  fogadni. 

1495-ben  már  messzebb  mennek. 

Törvénybe  iktatják,  hogy  ezentúl  nem  szabad  a  megyé- 
ket választás  útján  képviseltetni,  s  minden  nemesnek  szemé- 

lyesen  kell  az  országgyűlésen  megjelennie.  Sok  helyes  törek- 
vés szép  eredménye  ezzel  elenyészik. 

A  király  egy  hónappal  az  országgyűlés  összeülése  előtt 
bocsássa  ki  a  meghivó  leveleket,  hogy  a  kitűzött  napon 
mindenki  ott  lehessen. 

A  király  minden  fontos  ügyet  eleve  készíttessen  elö  a 
bárók  tanácsában.  Ezzel  elejét  veszik  annak,  a  mit  eddig 
a  nagyok  taktikából  sokszor  megtettek,  hogy  a  tárgyalások 
megkezdését,  előzetes  megbeszélések  ürügyével,  halogassák. 

1498-ban  kimondják,  hogy  tizenöt  nap  alatt  be  kell 
végezni  az  országgyűlést.  A  ki  meg  nem  jelenik  vagy  el- 
késik, büntetést  kap,  úgyszintén  az  ispán,  a  ki  valakinek 
megengedné,  hogy  elmaradjon. 

E  reformokkal  a  köznemesség  a  nemzeti  gyűlésben 
mindenhatóvá  lesz. 

Még  csak  az  van  hátra,  hogy  e  gyűlés  hatalmi  körét 
tágítsák,  vagy  legalább  szabatosan  meghatározzák.  1495-ben, 
midőn  törvénybe  iktatják  a  személyes  megjelenés  köteles- 
ségét, azt  is  kimondják,  hogy  az  országgyűlés  « egyetértő 
tanácsával))  kell  mindent  megállapítani,  «a  mit  az  ország 
javára  és  hasznára  tenni  kell».  Ezzel  az  általános  kijelen- 
téssel minden  fontos  ügyet  az  országgyűlés  hatáskörébe 
vonnak. 

Törvénybe  iktatják  azt  a  tételt,  a  mely  ez  ideig  is 
megfelelt  a  közmeggyőződésnek.  A  parlament  domináló 
állását  az  államban  újra  megerősítik. 

Ugyanezen  törvény  szerint  a  hűtlenség  esete  fölött  az 
országgyűlés  színe  előtt  kell  bíráskodni. 

1500-ban  a  koronaőrök  választásának  a  jogát  az  ország- 
gyűlésre ruházzák. 

Ezzel  és  a  hűtlenségi  esetekben  való  bíráskodásról 
hozott  határozatukkal  a  nagyoknak  1490-ben  szerzett  jogait 
nyirbálják  meg.  A  mit  akkor  a  nagyok  a  maguk  számára  meg- 

állapítottak,    azi    most    az    országgyűlés    hatáskörébe    uta- 
sítják. 

1504-beii  az  országgyűlés  legsarkalatosabb  jogát  és  leg- 
erősebb hatalmi  eszközét,  az  adómegajánlás  monopóliumát, 
újra  és  félre  nem  érthető  szabatossággal  állapítják  meg.  Sem 
vármegyének,  sem  egyesnek  ne  legyen  megengedve,  hogy 
a  királyt  önkényt  pénzbeli  segítségben  részesítse.  A  ki 
országgyűlésileg  meg  nem  szavazott  adót  íizet,  azt  rekesz- 
szék ki  a  nemesség  köréből. 

De  a  köznemesség  befolyása  alatt  állott  ezen  ország- 
gyűléseknek nagy  hatalma  sem  elégséges  a  köznemesek 
suprematiáj  ának  megalapítására. 

Az  időnkint  összehívott  országgyűlés  nem  képes  az 
állam  mindennapi  munkáját  végezni.  Az  állami  teendők 
nagy  körét  csak  állandóan  működő  hatóságok  intézhetik. 
A  végrehajtás,  a  tulajdonképpen  való  kormányzás  ezért  a 
király  és  közegei  kezében  maradt. 

A  személyes  megjelenés  kötelességére  alapított  ország- 
gyűlésekkel járó  teher,  akármennyire  sikerült  a  tárgyaláso- 
kat megrövidíteni,  oly  súlyos,  hogy  a  gyakori  országgyűlések 
lehetetlenekké  válnak. 

Míg  régebben  a  nemzet  azt  követelte,  hogy  évenkint 
tartsanak  országgyűlést,  1498-ban  azt  a  szabályt  állítják  fel, 
hogy  csak  minden  harmadik  évben  kell  országgyűlést  tartani. 

Annál  sürgetőbb  a  szükség,  hogy  a  végrehajtó  hatal- 
mat állandóan  függő  viszonyba  juttassák  a  köznemességtől. 

Vannak  idők,  a  mikor  az  emberek  a  legmerészebb 
vállalkozásokra  szánják  el  magukat,  a  mikor  százados  bajo- 
kon is  egyszerre  akarnak  segíteni.  Ilyen  volt  nálunk  a 
mohácsi  vészt  megelőzött  kor.  Verböczy  nemessége  semmi- 
féle nehézségtől  sem  riad  vissza. 

Neki  bátorodnak  a  problémának,  a  melyet  a  közép- 
korban megoldani  sehol  nem  tudtak,   annak   a   probléma- 

nak,  hogy  a  végrehajtó  hatalmat   rendszeres  módon  függő 
viszonyba  juttassák  a  rendektől. 

Meg  kell  vallani,  hogy  e  kérdés  megoldásának  szük- 
sége most  sürgetőbb  is  volt,  mint  azelőtt. 

Zsigmond  korának  méltatásakor  rámutattam  arra,  hogy 
szerves  reformoknak,  a  végrehajtó  hatalom  és  a  törvény- 
hozás közötti  viszony  átalakításának  vágya  nem  támadt  a 
társadalomban,  mert  ugyanazok  a  tényezők  szabtak  irányt 
az  országgyűlésnek  és  a  kormánynak.  Most  ez  meg- 
változott. Az  önálló  politikai  czélokat  kitűzött  köznemesség 
uralkodik  az  országyűlésen.  A  végrehajtó  hatalom  eUenben 
még  a  király  és  a  főrendek  befolyása  alatt  áll. 

A  gyönge  Ulászló  mellett  az  áUami  élet  egységes  veze- 
tése csak  úgy  biztosítható,  ha  vagy  a  főnemesség  pártja 
uralkodik  az  országgyűlés  fölött  is,  vagy  ha  a  köznemesek 
megszerzik  maguknak  a  végrehajtó  hatalmat  is. 

Midőn  1495-ben  az  országgyűlést  úgy  szervezik,  hogy 
a  tömeg  uralkodik  benne,  elkerülhetetlenné  váhk,  hogy  a 
megoldás  utóbbi  módjával  tegyenek  kísérletet.  A  história 
ebben  is  ismétlődik.  Ugyanazok  az  okok  ugyanazokat  az 
eredményeket  szülik. 

A  XVI.  században  a  nemesség  ugyanazon  az  úton  jár, 
a  melyen  a  XIII.  században  megindult.  Miként  akkor,  most 
is  uralkodni  akar  az  államon;  most  is  a  fejenkint  való  meg- 
jelenés kötelezettségének  a  kimondásával  biztosítja  magának 
az  országgyűlésen  a  túlsúlyt.  Miként  akkor,  most  is  a  végre- 
hajtó hatalmat  a  maga  befolyása  alá  akarja  helyezni.  Az  esz- 
közök is,  a  melyekkel  e  czélból  él,  hasonlók  azokhoz,  a  me- 
lyeket elődei  használtak.  A  mint  majd  látjuk,  a  két  esetben 
az  eredmény  is  hasonló. 

Az  első  Árpádok  idejében  a  törvényhozást  is,  a  végre- 
hajtást is  a  király  jogának  tekintik  j-^'  de  a  rendek   szabad 

szelleménél,,  egységes  vezetésénél  és  nagy  hatalmánál  fogva 
a  király  nélkülök  e  Joggal  nem  élhet. 

Jogainak  egy  részét  a  nemzet  összességével  együtt,  má- 
sik részét  a  nemzetnek  bizonyos  elemeivel  gyakorolja.  Nem 
Írott  törvények,  hanem  a  közállapotok  és  a  hatalmi  viszo- 
nyok, a  melyek  a  szokásokat  és  a  törvényeket  szülik,  vala- 
mint a  királyságnál  régibb  nemzeti  traditiók  kényszerítik 
reá.  Hogy  minő  hatáskörben  osztozik  meg  az  egész  nem- 
zettel, minőben  a  nemzet  vezető  tagjaival,  azt  nagyrészt  az 
ügyek  természete  határozza  meg.  A  mi  időről-időre  intéz- 
hető el,  a  mit  tanácsos  több  ember  részvételével  megálla- 
pítani, a  mi  olyan  tekintélyt  követel,  hogy  csak  az  összes- 
ség szentesítése  adhatja  meg,  azt  rendesen  a  nemzeti  gyű- 
lésben tárgyaltatja.  Azokat  az  ügyeket,  a  melyeket  a  töme- 
gek nem  értenek  meg,  a  melyek  őket  nem  is  érdeklik,  a 
melyek  naponkint  fölmerülnek  és  állandó  elveken  alapuló 
szakadatlan  munkát  követelnek,  azokat  rendesen  tanácsa 
elé  terjeszti. 

Eltérések  is  fordulnak  elő.  Néha  a  pillanatnyi  helyzet 
hatásánál  fogva,  a  különböző  egyéniségek  különböző  véle- 
ményénél fogva,  a  nagyobb  gyűlés  végzi,  a  mit  a  kisebb 
szokott  intézni,  vagy  megfordítva.  A  dolgok  természete  és 
az  ehhez  simuló  praecedensek  ereje  azonban  fokról-fokra 
állandó  szokásokat  és  jogi  fölfogásokat  teremt,  s  legalább 
nagy  vonásaiban  szabályozza  és  egymástól  megkülönböz- 
teti a  két  intézmény  hatáskörét. 

Róbert  Károly  a  tanácscsal  végzi  ugyan  az  összes  tenni- 
valókat, utána  azonban  megint  a  régi  állapot  támad  föl,  s 
az  országgyűlések  vonják  magukhoz  a  törvények  alkotását 
és  az  adók  kivetését,  a  tanács  pedig  mindinkább  csupán 
a  kormányzati  teendőkre  szorítkozik. 

A  hatáskörök  különválasztásával  a  két  rendi  intézmény 
közjogi  jelleme  is  mindinkább  eltér  egymástól. 

(ir.  Andrússjj  Gyula:  Fünniaradó.sunk  okai.  25 

Azon  ügyekben,  a  melyekben  a  nemzeti  gyűlés  szokott 
határozni,  megszűnik  a  király  korlátlan  hatalma,  s  csak  a 
két  akarat  megegyezése  útján  jöhet  létre  érvényes  végzés; 
a  többiben  ellenben  a  király  szabadabb  elhatározást  tart 
fönn  magának.  A  nemzeti  gyűlés,  mint  a  királylyal  egyenlő 
tényező,  osztozkodik  vele  a  jogban,  a  tanács  ellenben  csu- 
pán véleményt  nyilvánít,  a  nélkül,  hogy  a  királyt  szabad 
elhatározásában  korlátozná.  Eszköze,  közege  a  királynak. 
A  király  annak  az  ellenkezőjét  is  megállapíthatja,  a  mit  a 
tanács  javasol. 

A  nemzeti  gyűlés  összehívását  és  összealakítását  is  a 
királyi  akarat  szabad  elhatározásától  elvonják  ;  törvény  álla- 
pítja meg.  hogy  mely  időközökben  kell  gyűlést  tartani,  s  tör- 
vény biztosítja  minden  nemes  jogát,  hogy  benne  résztvegyen. 

A  királynak  ezentúl  is  annyiban  szabad  ugyan  a  keze, 
liogy  még  ő  határozza  meg,  hogy  az  egész  közönség  szemé- 
lyesen tartozik-e  benne  megjelenni,  vagy  küldöttekkel  helyet- 
tesíttetheti-e  magát,  s  rajta  áh,  meghívni  a  gyűlésre  a  városok 
képviselőit,  azzal  a  fictióval,  hogy  a  város  egy  nemesével 
azonos  jogot  kap.  A  nemzeti  gyűlés  tekintetében  megóvott 
szabad  akarata  azonban  mégis  sokkal  szűkebb  körű,  mint  a 
királyi  tanács  dolgában. 

A  szokás  szerint  minden  főpap,  báró  és  előkelő  tagja 
a  tanácsnak.  De  kik  tekinthetők  báróknak  és  előkelőknek? 
E  részben  a  király  választása  aligha  volt  szorosan  korlá- 
tozva. A  magyar  főnemesi  családok  sorában  beálló  gyors 
változások  és  annak  a  lehetősége,  hogy  a  korona  egyre  új 
meg  új  embereket  emel  a  főrendek  közé;  valamint  a  ma- 
gyar fölfogásnak  némi  kivételek  ellenére  soha  meg  nem 
szűnő  azon  alapvonása,  hogy  a  közjog  nem  egyeseknek 
örökölhető  magánjoga,  mindez  megakadályozza,  hogy  a 
királyi  tanácsban  való  részvétel  egyes  egyének  és  családok 
privilégiuma  legyen. 

A  király  aligha  volt  kötelezve  minden  főpapot,  bárót 
és  előkelőt,  még  azokat  is.  a  kik  a  közfölíbgás  és  való- 
ságos hatalmuk  szerint  kétségtelenül  az  elsők  közül  valók 
voltak,  s  a  kik  hében-korban  a  királyi  udvarban  tényleg  meg 
is  jelentek,  mindannyiszor  meghívni.  A  tanács  nélkülök  is 
eljárhatott  teendőiben. 

Valószinű,  hogy  az  udvarnál  időző  királyi  méltóságok 
és  tisztviselők  képezték  a  rendesen  működő  tanácsot.  Időről 
időre  választott  köznemes  tagjai  is  voltak.  Ismerjük  a 
III.  Endre  korában  tett  kisérletet,  hogy  a  tanácsot  teljesen 
átalakítsák  és  az  országgyűlés  alá  rendeljék. 

De  ez  a  kísérlet  nem  bír  állandó  szervezetet  teremteni. 
Mária  királynő  idejében  új  próbát  tesznek  a  köznemesek 
részvételének  a  biztosítására. 

Hunyadi  János  és  Mátyás  korában  állandóbbá  lesz  a 
köznemesek  részvétele  a  tanácsban.  Főleg  birói  teendők  el- 
intézése végett  bizonyos  számú  tagot  rendel  belé  az  ország- 
gyűlés, a  kiknek  más  ügyekhez  is  van  hozzászólásuk. 

A  tanács  vezető  eleme  azonban  a  főnemesség  marad. 
Azon  törvények,  a  melyek  a  tanácsnak  a  király  egyes  kor- 
mányzati fényeihez  való  hozzájárulását  kikötik,  a  «föpapokat 
és  bárókat »>  szokták  említeni.  Úgy  tetszik,  hogy  csak  őket 
tekintik  igazi  tanácsosoknak.  A  pár  köznemesnek,  a  nagyobb 
számú  és  tekintélyű  főúr  mellett,  alárendelt  szerep  jutott. 

Ilyen  volt  a  tanács  összealkotása  és  hatásköre,  a  mikor 
a  köznemesség  arra  kezdte  irányítani  törekvését,  hogy  általa 
ő  vezesse  a  királyi  kormányzatot. 

Hogy  czélt  érhessen,  két  irányban  kellett  módosítania  a 
tanács  szervezetét. 

A  köznemességet,  azaz  az  országgyűlést,  hatalmának 
központját  uralkodóvá  kellett  benne  tennie,  s  biztosítania 
kellett  azt,  hogy  a  tanács  irányítsa  a  király  elhatározását. 

1495-ben  teszik  meg  az  első    lépést.  A  régi  hagyom á- 

nyokat  követve,  szerényen  indulnak  meg.  Beérik  vele,  hogy 
a  tanácsnak  nyolczados  törvényszékéhez  tizennégy  neme& 
ülnök  neveztessék  ki.  Ezek  még  csak  birói  functiót  végeznek 
és  a  királyi  tanács  politikai  természetű  tárgyalásaiban  nem 
vesznek  részt.  A  király  nevezi  ki  őket  és  gondoskodik  java- 
dalmazásukról. 

1498-ban  egy  lépéssel  tovább  mennek.  A  nyolczados 
törvényszék  köznemes  ülnökei  számát  tizenhatra  emelik,  s 
közülök  nyolcznak  jogot  adnak,  hogy  a  tanács  minden  ülésé- 
ben részt  vegyen.  Ez  a  nyolcz  ülnök  már  nem  csak  arra  tesz 
fogadalmat,  mint  eddig,  hogy  pártatlanul  Ítélkezik,  hanem 
megesküszik,  hogy  a  tanácsban  « hűségesen  és  titoktartás 
mellett  fog  mindent  a  közügy  javára  és  hasznára  megbeszélni » . 
Ök  már  a  tulajdonképpeni  kormánytanács  tagjai.  Kapocs  is 
támad  közöttük  és  az  országgyűlés  között,  mert  a  király  he- 
lyett a  király  és  az  országlakosok  együtt  választják  meg  őket. 
Állásuk  természetét  azzal  is  kidomborítják,  hogy  a  köznemes 
ülnököket  az  országlakosok  külön  adó  utján,  a  főnemeseket 
pedig  osztálytársaik  fizetik.  Hivatásuk,  hogy  a  rendi  befolyást 
a  király lyal  szemben  az  ö  saját  tanácsában  képviseljék,  a 
minél  fogva  nem  is  tőle  kapják  javadalmazásukat,  hanem 
megbízójuktól,  a  rendektől. 

1500-ban  megint  tért  hódüanak.  A  nyolczados  törvény- 
szék összes  tagjai,  tehát  négy  főpap,  négy  főúr  és  mhid  a 
tizenhat  köznemes  jogot  nyernek,  hogy  a  tanácsnak  bár- 
mely közügyet  tárgyaló  üléseiben  is  részt  vegyenek,  a  mi 
a  két  előbbire  nézve  nem  vívmány,  mert  ők  állásuknál 
fogva  tagjai  a  tanácsnak,  a  politikai  tanácsban  ülésező  köz- 
nemesek számát  ellenben  megkétszerezi. 

Az  ülnökök  fele,  négy  főúr  és  nyolcz  köznemes,  min- 
dig Budán  tartozik  lakni  s  köteles  a  tanács  minden  ülésé- 
ben részt  venni.  A  tanács  állandó  magvának  többségét 
tehát  a  köznemesek  alkotják. 

Arról  is  {gondoskodik  a  tr)rvény,  hogy  ez  a  szűkebb 
tanács  állandóan  összefüi^gésben  maradjon  az  országgyű- 
léssel. Nem  azért  küzdenek,  hogy  a  köznemes  mint  egyén 
az  államban  érvényesüljön,  s  hogy  megnyíljék  előtte  a  ha- 
talom útja,  mert  ez  eddig  sem  volt  előle  elzárva,  hanem 
azért,  hogy  a  köznemesek  politikai  pártja  uralkodjék  az 
államban. 

Akárhány  köznemes  ül  a  tanácsban,  ha  nem  marad 
összefüggésben  a  köznemesség  zömével,  az  országgyűlést 
vezető  párttal,  a  kitűzött  czél  nincs  elérve. 

1500-ban  azzal  biztosítják  a  nemzeti  gyűlés  befolyását  a 
tanácsra,  hogy  az  ülnököket  csak  három  évre  választják. 

A  tanács  függését  az  országgyűléstől  azzal  is  fokozzák, 
hogy  1507-ben  az  ülnökök  kötelességévé  teszik,  hogy  föl- 
jelentsék az  országgyűlésnek,  ha  valaki  a  tanácsban  a  közjó, 
az  ország  szabadsága  és  törvényei  ellen  cselekszik. 

Az  országgyűlés  büntető  keze  alá  vetik  a  kormányt. 
Nem  csak  törvénytelen  tetteiért,  hanem  a  közjóval  ellen- 
kező politikájáért  is  lakoljon  a  tanácsos,  még  pedig  a  ki- 
rály Ítélőszéke  előtt  is,  a  nemzeté  előtt  is. 

Mindezen  határozatok  nagy  befolyáshoz  juttatják  a  köz- 
nemességet az  országtanács  keretén  belül. 

Míg  1495-ben  a  köznemesek  még  csak  a  birói  ügyek 
elintézésében  vehettek  részt^  Ulászló  uralkodásának  a  vége 
felé  már  ők  alkotják  az  állami  ügyekkel  foglalkozó  tanács 
állandóan  működő  tagjainak  a  többségét.  Míg  1495-ben  a 
tanács  a  király  közege,  Ulászló  uralkodásának  a  vége  felé 
a  választás,  a  fizetés,  a  felelősség  útján  a  nemzeti  gyűlés 
szervévé  alakul  át. 

Még  csak  az  kellett,  hogy  a  királyt  magát  rendeljék 
alá  a  tanácsnak.  1507-ben  ezt  is  megteszik ;  III.  Endre 
törvényeinek  a  példája  szerint  kimondják,  hogy  a  király 
az  országos  ügyeket  csak  a  tanácscsal   együtt   intézheti^   s 

érvénytelen,  a  mit  ennek  a  tudtán  kívül  rendel  el.  Ezzel  be- 
tetőzik művöket. 

A  köznemesség  a  közigazgatás  alsó  hatóságairól  sem 
feledkezik  meg.  Itt  is  uralomra  tör. 

1495-ben  kimondják,  hogy  az  ispán,  alispán  és  szolga- 
bíró csak  a  megye  közönségének  meghatalmazása  alapján 
teljesíthet  bárminemű  végrehajtást,  s  hogy  az  a  tisztviselő,, 
a  ki  ilyen  levél  nélkül  akarna  eljárni,  megbüntetendő. 
Erre  is  az  a  bizalmatlanság  indíthatta  őket,  a  melyet  a 
királyi  ellenőrzés  és  az  előkelő  állásokat  elfoglalt  nagyok 
iránt  éreztek.  A  megyei  köznemességre  ruházzák  a  közigaz- 
gatási hatalmat.  A  ku'ály  tisztviselője  is  csak  az  ő  megbízá- 
sukból merítse  jogait. 

Ugyanettől  a  szellemtől  indíttatva,  1500-ban  kimond- 
ják a  rendek,  hogy  a  főispánt,  a  ki  a  nem  zászlós  urak 
csapatainak  a  megyéihez  csatolásában  hanyagul  járna  el, 
a  megye  közönsége  büntesse  meg.  A  főispán  felelős  a 
megye  nemessége  előtt.  A  király  megbízottját  is  alá  ren- 
delik a  vármegyének. 

1504-ben  pedig  kimondják,  hogy  az  ispán  a  megye 
közönségének  megegyezése  nélkül  alispánt  ne  válaszszon. 
Az  ispánok  segédje,  mert  ez  ideig  az  volt  az  alispán,  a 
megye  tisztviselőjévé  kezd  átalakulni. 

Mindezen  határozatok  ugyanannak  az  egy  politikai 
eszmének  a  következményei.  A  köznemesség  uralkodni 
akar  az  állami  élet  egész  vonalán.  Hatalmának  a  gyökerei 
a  központban  az  országgyűlés,  a  megyékben  a  nemesi 
közönség. 

Az  elsőnek  a  jogköre  kiterjed  minden  fontos  országos 
ügyre. 

A  vidéken  a  megye  ugyanezt  a  szerepkört  kezdi  betöl- 
teni. Döntő  befolyást  adnak  neki  a  királyi  hivatalnokok 
választására  és  ügykezelésére. 


A  RKNDI   KKACTIO  A  JAGELLÓK  IDEJÉBEN  STB.  39t 

De  kérdéses,  hogy  czélt  érlietni-e  ezzel  a  politikával. 
Kérdéses,  hogy  sikerülhet-e  a  köznemességnek  nem  csak  a 
törvényhozáson  uralkodni,  hanem  az  állam  kormányzatát^ 
a  király  és  ;i  íöin*ak  hátraszorításával,  tényleg  közvetlenül 
vezetni. 

A  társadalom  természetes  súlypontja  ez  időhen  még 
nincs  a  köznemességben.  Uralma  ezért  még  természet- 
ellenes. 

A  kísérletet,  a  melyről  szó  van,  nem  azért  tették,  mert 
a  vezetésre  képes  erö  ösztönszerűleg  érvényre  jutásra  tört, 
hanem  azért,  mert  az  állam  természetes  vezetői  nagy  bű- 
nöket követtek  el.  Szomorú  idők  vártak  az  államra,  mert 
lejárták  magukat,  a  kiket  pótolni  még  nem  lehetett.  Elke- 
rülhetetlen lett  a  válság,  mert  eljátszották  a  bizalmat  a  nem- 
zetnek még  mindig  természetes  vezérei,  a  király  és  a  fő- 
nemesek. A  köznemesek  a  porba  ejtett  kormányrudat  ke- 
zökbe  akarják  ragadni,  de  nem  birják  kezelni,  mert  a  kik 
elejtették,  még  mindig  hatalmasak  és  tekintélyesek,  s  nem 
engedelmeskednek  nekik,  a  kik  máskülönben  alárendelt 
helyzetben  vannak. 

A  köznemesek  állami  conceptiója  sok  részében  nem 
valósulhat  meg.  A  szervezet,  a  melyet  létrehoznak,  nem 
furctionálhat  jól. 

A  papiron  ugyan  döntő  befolyást  biztosítanak  maguk- 
nak a  törvényhozásra,  az  életben  azonban  még  ezt  sem 
érik  el.  Ha  nézzük  az  országgyűlésre  vonatkozó  határoza- 
taikat, világossá  válik,  hogy  lehetetlenséget  akartak.  Az 
országot  érdeklő  minden  ügy  a  nemzeti  gyűlés  elé  való, 
így  szól  az  egyik  törvényök.  A  másik  meg  azt  mondja, 
hogy  tizenöt  nap  alatt  be  kell  fejezni  az  országgyűlési  tár- 
gyalásokat. 

De  lehetséges-e  tizenöt  nap  alatt  az  állam  minden 
ügyét  elintézni?  Nem   hibából   támasztották  ezt  az  absurd 

követelést;  rendszerükből  következett,  hogy  lehetetlen  dol- 
gokat codificáljanak.  A  nemzeti  gyűlés  volt  befolyásuk  for- 
rása. Ha  uralkodni  akartak  az  államon,  lehetőleg  sok  ügyet 
kellett  az  országgyűlés  jogkörébe  utalni.  Ha  meg  a  tömeg 
jelenlétét  is  biztosítani  akarták  e  gyűlésekben,  rövidre  kel- 
lett szabni  a  tárgyalás  idejét.  Egyik  határozatuk  sem  volt 
fölösleges,  együttvéve  azonban  keresztülvihetetlenek  voltak. 
Nincs  miért  csodálkozni  rajta.  Természetellenes  dolgot 
csak  természetellenes  eszközökkel  lehet  föntartani.  így  is 
csak  fél   sikerrel  és  ideig-óráig. 

A  törvény  ellenére  a  köznemesek  gyakran  nem  jelen- 
nek meg  tömegesen,  A  törvény  ellenére  a  király  válasz- 
tásra szólítja  fel  a  megyéket.  A  törvény  ellenére  a  nemes- 
ség engedelmeskedik.  A  törvény  ellenére  sok  és  fontos  tárgy 
ehntézése  annyira  elhúzódik,  hogy  a  megjelent  tömegek  a 
törvény  ellenére  odahagyják  az  országgyűlést.  Megbízot- 
takra ruházzák  a  munka  befejezését.  Az  élet  követelményei 
erősebbek  az  irott  jognál,  s  a  mi  még  több,  a  politika  szen- 
vedélyeinél is. 

A  főrendeknek  így  nem  egyszer  van  módjukban  élni  az 
előnyökkel,  a  melyektől  őket  meg  akarták  fosztani. 

A  köznemesek  uralmának  gyönge  alapját  maga  az  az 
aggodalmuk  is  bizonyítja,  a  melynél  fogva  a  választást  ki 
akarták  küszöbölni  a  nemzet  szokásai  közül.  Ha  olyan 
kevés  az  ereje  a  középosztálynak,  hogy  a  maga  megbízott- 
jaira sem  számíthat,  s  csak  a  tömeges  megjelenés  eseté- 
ben, csak  az  ő  közvetlen  ellenőrzése  perczeiben  bízhatik 
meg  saját  tagjaiban,  miként  remélheti,  hogy  kezében  tartsa 
a  végrehajtó  hatalmat,  a  melyet  a  tömeg  nem  gyakorol- 
hat? Ha  a  csak  néhány  hétre  megválasztott  képviselőt  ellen- 
séges befolyás  hatalmába  kerítheti,  hogyan  lehetett  arra 
számítani^  hogy  a  kormányzat  körében  állandóan  működő 
köznemes  megóvja  a  hűséget  küldőivel  szemben  ? 


A  RENDI  REACTIO  A  JAGELLÓK  IDEJEBEN  STB. 


393 


Az  a  befolyás,  a  mely  a  megbízottat  lábáról  leveri, 
nem  ejti-e  módját,  hogy  magára  a  tömegre  is  hasson? 

A  bizalmatlanság  jogosult  is  volt.  A  társadalmi  fel- 
sőbbség, a  nagy  vagyon  és  a  nagy  hatalom,  a  melylyel  a 
főurak  birtak,  a  nemesség  összetartását  még  a  tömeges 
gyűléseken  is  meg  tudja  bontani.  A  főuraknak  nagy  a 
clientelájuk  a  nemesség  soraiban.  A  kik  az  ő  váraik  és 
katonáik  közelében  az  ő  hatalmuk  befolyása  alatt  élnek,  a 
kik  őket  különböző  minőségben  szolgálják,  a  kik  az  ő 
pénzükre  rászorulnak,  azok  az  országgyűlésen  is  az  ő 
vezetésöket  követik,  a  tőlük  kiadott  jelszavakat  hangoztat- 
ják a  chaotikus  tömegben,  s  megosztván  a  nemességet, 
nem  egyszer  többségre  is  tesznek  szert.  A  gyűléseken 
korteskedések  folynak.  A  választás  színhelyéről  e  gyűlé- 
sekbe helyezkednek  át  a  telekvásárlás  kísérletei.  Ellene 
hiába  való  minden  törvény.  Van,  a  ki  hajlandó  eladni  sza- 
vazatát, mert  nagyobb  jelentőséget  tulajdonít  a  pénznek, 
mint  a  politikának;  s  van,  a  ki  megvásárolni  hajlandó  a 
szavazatot,  mert  többet  ér  neki  a  hatalom,  mint  a  pénz. 
A  kereslet  és  kinálat  törvénye  szerint  tehát  létre  kellett  jön- 
nie az  alkunak.  Mivel  a  köznemesek  egy  része  még  annyira 
műveletlen  és  szegény,  hogy  a  politika  szövevényes  részlet- 
kérdéseiben nem  járatos,  s  nincs  bennök  megállapodott  véle- 
ménye, s  mivel  a  főnemesek  hatalma  még  reális,  nincs  olyan 
rendszabály,  a  mely  az  utóbbiak  befolyását  állandóan  le- 
szoríthatná. Csak  a  mesterségesen  szított  szenvedelmeknek 
sikerül  ideig-óráig  a  hatalom  és  a  tekintély  valóságos  meg- 
oszlásával ellentétben  levő  rendet  föntartani. 

A  köznemesek  még  hatalmuk  középpontjában  sem  bir- 
iák  meggátolni  ellenségeik  bénító  hatását.  Egy  alkalommal 
a  nemzetgyűlés  színhelyén  véres  bárdot  függesztenek  egy 
fára  és  megesküsznek,  hogy  megölik  vele,  a  ki  egyenetlen- 
séget támaszt  közöttük. 

Ha  így  kell  védekezniök  a  maguk  osztálybeliéi  ellen 
hatalmuk  központjában,  nem  csodálkozhatni  rajta,  hogy  a 
kormányzat  terén  még  kevésbbé  birják  uralmukat  föntartani 
és  állandóan  biztosítani. 

Azon  törvények,  a  melyeknek  az  a  czéljok,  hogy  a 
királyi  kormányzatot  a  tanácsra  ruházzák,  a  tanácsot  meg 
a  köznemesség  befolyása  alá  vessék,  maguk  is  tökéletlenek. 
Az  elméleti  alkotás  fogyatkozásait  az  élet  kirívóbbakká 
teszi. 

A  király  nincs  teljesen  tanácsának  kiszolgáltatva,  mert 
a  törvény  csak  azt  mondja,  hogy  érvénytelen  az  a  rendel- 
kezése, a  melyről  a  tanácsnak  nincs  tudomása.  Midőn 
1490-ben  a  nagyok  befolyásukat  törvényesen  biztosították, 
világosan  kijelentették,  hogy  a  bárók  és  főpapok  « kifejezett 
beleegyezése  és  szabad  és  önkéntes  elhatározása  nélkül » 
a  király  ne  intézkedhessek.  Most  ellenben  nincs  szó  meg- 
egyezésről, hanem  csak  tudomásról. 

Lehetséges,  hogy  a  törvény  szándéka  most  is  messzebb 
ment,  s  hogy  az  udvar  hívei  csúsztatták  be  a  szö- 
vegbe a  kétértelmű  szavakat.  Hatalmuk  éppen  állandó  je- 
lenlétükön és  a  tulajdonképpeni  kormányzat  folytonos  ve- 
zetésén alapult.  A  népgyűlés  csak  az  általános  elveket  álla- 
pítja meg,  s  belefáradva  a  munkába,  szétoszlik.  A  mi  még 
tenni  való  van,  azt  kormányzáshoz  szokott  hivatalok  végzik 
el,  ezek  pedig  a  nagyok  befolyása  alatt  állanak.  Nem  lehe- 
tetlen, hogy  a  köznemesség  vívmányait  ezen  az  úton  a 
lehető  minimumra  reducálták,  s  hogy  a  határozatot,  a  mely- 
lyel  teljes  hatalmat  akart  magának  biztosítani,  kétes  értékű 
szóval  fejezték  ki. 

A  tanács  fölött  a  föltétlen  uralmat  sem  tudták  maguk- 
nak megszerezni  a  köznemesek. 

Igaz,  hogy  azon  részének,  a  mely  a  király  környeze- 
tében tartozott  mindig  lenni,  ők    alkották  a  többségét;  de 

a  tanács  taíijai  maradtak  mind  a  nagy  urak.  A  zászlós 
urakat,  a  nagy  vagyonú  főnemeseket,  a  kiknek  csapatai 
nélkül  az  ellenséggel  szemben  eredményt  érni  nem  lehe- 
tett, a  kiklien  az  állami  élet  természetszerűleg  összponto- 
sult, a  kiknek  befolyása  alól  a  legerősebb  királyok  sem 
vonhatták  ki  magukat,  a  kiknek  szavára  Mátyás  is  hallga- 
tott, ezeket  az  igazi  hatalmakat  a  tanács  köréből  kizárni 
még  nem  merték.  A  külföldi  fejedelmek  a  szerződések 
végrehajtásában  csak  akkor  biznak  meg,  ha  a  nagyok  is 
aláírják.  Hogyan  rekeszszék  ki  az  udvarból  őket,  a  kiknek 
ekkora  a  tekintélyök?  Midőn  1500-ban  az  ülnökök  számát 
szaporítják,  a  törvény  ki  is  jelenti,  hogy  a  király  többi 
tanácsosa,  azaz  a  bárók  és  főpapok,  «a  kik  egyébként  a 
király  tanácsában  ülnek)),  mindig  «a  megszokott  módon » 
bebocsátandók.  Az  a  törvény,  a  mely  a  király  cselekedetei 
érvényességét  a  tanács  előzetes  tudtának  a  föltételéhez 
köti,  az  ülnökökön  kívül  a  többi  tanácsosról  szintén  szól. 
E  szerint  a  köznemesség  nem  számíthat  a  többségnek,  a 
tekintélyesebb  résznek  a  támogatására. 

Különben  is  a  végrehajtó  hatalom  tulajdonképpeni 
szerve  nem  a  tanács,  hanem  az  országos  hivatal.  A  nádor, 
a  kanczellár,  a  kincstartó,  az  országbíró,  a  bán,  a  vajda 
alkotják  a  hatóságokat.  Az  ö  parancsaikra  szokott  reá  a 
nemzet.  A  hivatalok  nekik  vannak  alárendelve.  A  közügyek 
lebonyohtása,  a  tulajdonképpeni  intézkedés  joga  és  köte- 
lessége rájuk  tartozik.  A  közszolgálatnak  állandóan  ők  álla- 
nak az  élén.  A  pár  évre  választott  ülnöknek,  a  ki  tanács- 
kozik, de  nem  parancsol,  a  kinek  nincsenek  közegei,  a 
kinek  tekintélyét  nem  emeli  a  hagyomány,  alárendelt  sze- 
rep jut. 

Ezt  a  tulajdonképpeni  közigazgatást  kellett  volna  a 
köznemességnek  a  maga  befolyása  alá  hajtani.  E  nélkül  a 
hatalmat  könnyen  kicsavarják  a  kezéből. 

De  ezt  még  az  elmélet  terén  sem  éri  el.  A  király  ado- 
mányozza a  méltóságokat.  Igaz,  hogy  meg  kell  hallgatnia 
a  tanácsot,  de  nem  az  országlakosokat,  s  csak  meghall- 
gatni, nem  pedig  követni.  A  nádori  állást  választás  utján 
töltik  ugyan  be,  de  az  udvari  párt  az  ügy  fontosságának 
az  érzetében  megfeszíti  az  erejét  és  győzelemre  segíti  je- 
löltjét. Az  ügyesebb  taktika  a  főnemeseknek  biztosítja  a 
diadalt.  Ök  képesebbek,  mint  a  köznemesek  tömege,  a  döntő 
perez  bekövetkeztét  megérteni,  s  a  kellő  alkalomkor  erejöket 
teljes  mértékben  kifejteni. 

A  mit  a  köznemesség  elér,  azt  is  jó  részben  nem  ön- 
erejének köszöni,  hanem  annak  a  szövetségnek,  a  melyet 
Szapolyaival  kötött.  A  leghatalmasabb  oligarcha  támogatása 
nélkül  a  köznemesség  törvény  erejére  sem  emelheti  kíván- 
ságait. Magából  ebből  is  nem  kell-e  reá  nagy  bajoknak 
származniok  *?  Nem  forog-e  az  olyan  elv,  a  mely  ellentétes 
irányú  erő  segítségére  szorul,  abban  a  veszedelemben,  hogy 
a  siker  napján  kijátszák"?  Könnyen  megeshetik  rajta,  hogy 
az  fordítja  a  maga  javára,  a  kinek  hasznát  akarta  venni. 

A  Szapolyaival  kötött  szövetség  más  bajt  is  okoz. 
Szapolyai  elhatalmasodása  a  királyi  házat  fenyegeti.  A  köz- 
nemességre támaszkodva,  elfoglalhatja  a  trónt.  Az  egyéb- 
képpen akarat  nélkül  való  királyt  az  önfentartás  ösztöne 
arra  sarkalja,  hogy  védekezzék  e  veszély  ellen.  Ellenségévé 
lesz  a  köznemesség  egész  mozgalmának,  s  a  főurakkal  tart, 
a  kik  szintén  félnek  Szapolyaitól.  Az  alkotmányjogi  és  a  ha- 
talmi kérdés  a  dynastia  kérdésévé  lesz.  A  köznemesség,  a 
mely  pedig,  miként  láttuk,  a  király  hatalmát  is  növelni  sze- 
retné, mert  érzi,  hogy  az  országnak  valódi  uralkodóra  van 
szüksége,  akarata  ellenére  ellenségévé  lesz  a  királynak. 

Szapolyai  becsvágya  útját  állja  az  egyetlen  megoldás- 
nak, a  mely  a  kor  bajain  segíthet :  a  szövetségnek  a  király 
és  a  köznemesség  között.   Egymás  karjába  hajtva  a  királyt 

és  a  lourakiit,  olyan  ellenséget  teremt,  a  melynek  kezé- 
ből a  legczélszerübbeknek  tetsző  törvények  sem  ragadhat- 
ják ki  a  kormányzatot.  A  király  és  a  főnemesség  együtt  véve 
könnyen  ellensúlyozzák  a  köznemességet,  könnyen  kijátszák 
a  törvényben  biztosított  jogát. 

Eddig  a  király  és  a  főnemesség  egymással  küzdöttek  az 
elsőségért.  A  köznemesség  rendesen  majd  az  egyiket,  majd 
a  másikat  követte.  Most,  mikor  eleibök  akar  vágni,  régi  ve- 
zetői összeverődnek  és  ellene  fordulnak.  Az  új  elem  túlvitt 
igényei  ellen  a  régi  tekintélyek  egyesülnek. 

Mindezeknél  fogva  a  köznemesség  Ulászló  életében  czél- 
ját  el  nem  éri.  A  napi  politika  concret  kérdéseiben  nem  bir 
vezetni.  Annak  ellenére,  hogy  az  állam  szervezetét  reformálta, 
a  politikában  nem  az  ő  akarata  dönt. 

Mátyás  halála  után  reactio  állott  be  az  ő  kormányzati 
rendszere  ellen.  Az  absolut  jót  követelő  közvélemény  rende- 
sen igazságtalanul  itéli  meg  a  kormányt,  a  mely  alatt  él.  Nincs 
uralkodás  liiba  és  baj  nélkül.  A  fogyatkozások,  míg  közvetle- 
nül érezni  a  hatásukat,  sokszor  vakká  teszik  az  embert  a 
rendszer  áldásai  iránt.  Ha  azonban  a  következő  kormányzat 
rosszabb,  a  közvélemény  rendesen  átcsap  az  előbbinek 
túlhajtott  magasztalásába,  s  az  elmúlt  napokban  csupa  jót 
talál.  Az  olyan  szomoruságos  kor,  mint  a  milyen  az  Ulászlóé 
volt,  a  Mátyásénál  tökéletlenebb  uralkodást  is  képes  lett 
volna  dicsfénynyel  övezni.  Természetes  tehát,  hogy  Mátyás 
emléke  vakítóan  ragyog.  Midőn  a  köznemesek  az  állam  bom- 
lását látják,  a  gyógyítást  az  előbbeni  állapot  helyreállításában 
keresik.  Legjellemzőbb  tulajdonságában,  a  nemzeti  királyság- 
ban látják  Mátyás  dicső  korának  az  alapját.  A  nemzeti  király- 
ság helyreállításában  keresik  az  ország  üdvét.  Politikájuknak 
ez  a  fő  gyakorlati  czélja.  Úgy  hiszem,  hogy  tévednek ;  de 
hazaíias  érzelemből  fakadt  e  gondolatuk  is. 

Bizonyos,   hogy   a   legkívánatosabb   a   nemzeti   király. 

Valamely  idegen  országgal  való  kapcsolat  mindig  bajt  okoz. 
De  nehéz,  majdnem  lehetetlen  nemzeti  dynastiát  találni, 
ha  nincs  olyan,  a  melyet  a  múlt  fölmagasztalt  és  szentesí- 
tett, vagy  ha  nem  forognak  fönn  olyan  rendkívüli  körülmé- 
nyek, a  melyek  egy  embert  a  többi  fölé  emelnek.  Királylyá  tenni 
valakit,  a  ki  nem  királynak  való,  csupán  azért,  mert  a  nem- 
zet tagja,  szerencsétlen  gondolat.  Különösen  olyan  időben,  a 
milyen  a  Mátyás  utáni  volt.  Midőn  a  török  veszély  fenyeget  és 
nyugaton  a  Habsburg- dynastia  következetesen  tör  a  magyar 
trónra,  középszerű  egyéniség  erőszakos  megválasztása,  a 
kinek  sem  kiváló  tehetsége,  sem  születésénél  fogva  tekintélye 
nincs,  a  kivel  egyenlőnek  érzi  magát  az  alattvalók  nagy  része, 
kész  veszedelem  lett  volna.  Ha  Mátyás  a  maga  prestige-ét 
rá  birta  volna  ruházni,  s  a  nemzet  mint  törvényes  fiút  a  nagy 
király  halála  után  azonnal  megválasztja,  Corvin  János  talán 
meg  tudott  volna  felelni  állásának.  De  a  mint  ez  meg  nem 
történt,  a  mint  a  törvénytelen  születés  bélyege  rajta  maradt, 
a  mint  alattvalóvá  lett,  a  mint  egyéniségének  köznapi  voltát 
kimutatta,  megszűnt  alkalmas  jelölt  lenni.  Kezdetben  mégis 
köréje  csoportosul  a  nemesség.  Halála  után  Szapolyai  telhe- 
tetlen becsvágya  aknázza  ki  a  köznemesség  lelkesedését  a 
magyar  nemzeti  királyság  iránt.  De  ő  sem  királynak  való. 
Sem  családja  érdemei,  sem  személyes  tulajdonságai  nem 
emelik  a  többi  fölé.  Csak  vagyona  és  becsvágya  királyi. 
A  nemzet  nem  fogadta  volna  osztatlan  megnyugvással  trónra 
jutását. 

Helyesebb  politika  volt  a  szomszéd  Habsburg-ház  örök- 
jogának a  megállapítása.  Egy  állandó  és  nagy  veszélyt  a  nem- 
zet mindenesetre  elhárít  vele :  a  Habsburg-ház  azon  állhata- 
tos vágyából  eredőt,  a  melynél  fogva  minden  gyönge  pil- 
lanatunkra leselkedett,  hogy  éljen  az  alkalommal  és  meg- 
szerezze magának  Szent  István  koronáját.  Egy  hatalmas 
ellenvetést  is   elnémíthatni   vele,  a  többi  jelölt   irányában 

támadó  irigységet  és  kicsi iiylést.  Ha  a  gondviselés  nem  adott 
a  nemzetnek  egy  második  Hunyadit,  olyan  egyént,  a  ki  király- 
nak termett,  bármilyen  szerény  lett  légyen  a  származása, 
máshonnan  kellett  uralkodót  hozni.  Jobbat  pedig  nem  lehe- 
tett találni,  mint  a  leghatalmasabb  szomszédot,  a  kinek  be- 
cses szövetségét  másként  nem  lehetett  megszerezni.  Nehéz 
körülmények  között  királylyá  erőltetett  közönséges  alattvaló, 
nimbus  és  elismert  felsőbbség  nélkül,  veszedelmes  megoldás 
lett  volna.  Nem  volt  való  a  két  túz  közé  szorított  nemzetnek. 

De  most  nézzük,  hogy  mennyire  sikerül  a  köznemesség- 
nek ezt  a  föczélját  megvalósítani.  Egész  actiója  sikerének  az 
a  próbája,  hogy  el  tudja-e  azt  érni,  a  mit  elérni  akar. 

Törvénybe  iktatják,  hogy  a  királyválasztó  gyűlésen  az 
idegen  fejedelmek  követei  meg  nem  jelenhetnek;  majd,  hogy 
a  dynastia  kihaltával  csak  magyar  születésű  választható 
meg  királynak. 

A  kormányzatot  azonban  más  szellem  lengi  át,  mint 
a  törvényhozást. 

Ulászló  a  Habsburgokkal  való  kapcsolat  politikáját 
követi. 

Uralkodása  kezdetén  örökjogot  biztosít  nekik  a  koro- 
nára. A  köznemesség  viharos  ellenzése  daczára  a  rendek- 
kel is  elfogadtatja  e  szerződést. 

Közvetlenül  az  idegenek  ellen  irányuló  határozat  után 
kettős  házassági  kapcsot  hoz  létre  a  Habsburgokkal.  Halála 
előtt  személyesen  találkozik  Miksával,  s  szerencsésen  födél 
alá  juttatja  kedvencz  tervét,  a  két  fejedelmi  család  szoros 
rokonságát. 

Az  országgyűlés  és  a  nemesi  tanács  eUenére  buzgón 
szövi  a  köteléket,  a  mely  a  német  szövetséget  és  a  Habsburgok 
örökösödését  megerősíti. 

1511-ben,  tehát  a  nemesi  befolyás  biztosítására  alko- 
tott  törvények    teljes    érvényessége    idejében,    egy    másik 

typikus  példáját  látjuk  annak,  hogy  a  köznemesség  akarata 
csak  színleg  mindenható.  A  német  császár  és  a  franczia 
király  Velencze  ellen  szövetségre  szólítják  fel  a  magyar 
királyt.  A  nemesség  nagy  zömének  harczias  a  hangulata. 
Dalmátiát  akarja  visszahódítani.  Az  országgyűlés  ilyen  ér- 
telemben határoz.  Szine  előtt  hallgatják  meg  az  idegen 
követeket.  Tőle  kérdik,  hogy  háború  vagy  béke  legyen-e. 
Az  a  látszat,  mintha  a  fölségjogokat  ő  gyakorolná.  A  min- 
denhatóság külső  formáiban  szerepel.  Tényleg  azonban 
semmi  sem  történik  akarata  szerint.  A  nádor  és  a  primás 
maguk  között  végeznek  el  mindent.  Az  ország  nem  vesz 
részt  a  háborúban.  A  közvélemény  nem  érvényesül.  Az 
udvari  chque-ek  cselszövényei  szabnak  irányt  a  politikának. 

Ezt  észlelhetni  Ulászló  uralkodásának  egész  idejében. 
A  papíron  levő  alkotmány  ellenére  az  udvar  emberei  kor- 
mányozzák az  országot.  A  nemesség  nem  bírja  őket  hátra- 
szorítani. Bakács  Tamás,  a  nagyravágyó  eszes  főpap,  az 
udvari  párt  embere,  marad  a  kormány  lelke.  A  nemesség 
gyűlöli,  de  nem  bírja  megtörni  hatalmát.  Már  1497-ben 
olyan  heves  támadást  intéz  ellene,  hogy  a  király  elmoz- 
dítja kanczellári  állásától,  de  mindjárt  utána  esztergomi 
érseknek  nevezi  ki,  s  végig  reá  hallgat.  Bakács  szerencsét- 
lenségbe dönti  a  nemzetet  a  keresztes  hadakkal,  a  melyek 
Dózsával  élükön  vérbe  borítják  a  magyar  földet.  Legna- 
gyobb ellensége,  Szapolyai  menti  meg  az  állami  rendet,  a 
primás  azonban  ekkor  sem  veszti  el  vezető  állását.  Kudar- 
cza  és  a  sokféle  kemény  támadás  után  is  ő  marad  tulaj- 
donképpeni intézője  az  állam  politikájának. 

Az  ellentétes  erők  ezen  harcza  teljes  anarchiát  idéz 
elő.  Hiába  kísérli  meg  a  köznemesség  kezébe  keríteni  az 
állam    vezetését,   tehetetlen  a  kormányzat,    béna  az  állam. 

A  tekintélyek  egymás  ellen  való  küzdelme  következtében 
nincs  többé  tekintély.  Adót  a  népszerűtlenségtől  félő  ellen- 

felek  versenygése  közben  keveset  kérnek  és  szavaznak  meg, 
pedig  égető  szükség  van  reá.  A  mit  megajánlanak,  azt  sem 
szedik  be,  mert  nincs  fegyelem  az  államban,  s  mert  senki 
sem  engedelmeskedik.  A  királynak  magánvagyona  nincs, 
tehát  nincs  módjában  sereget  tartani.  A  fekete  sereg  mind- 
Járt  kezdetben  föllázad.  Nem  fizetik.  Bajjá  válik,  a  mi 
Mátyás  kezében  áldás  volt.  A  kormány  kénytelen  össze- 
törni a  fegyvert,  a  melyre  a  nemzet  inkább  rászorult,  mint 
valaha.  A  végvárakat  elhanyagolják.  Az  oligarchákat  nem 
birják  megfékezni.  A  nagyok  természetes  befolyását  a  ki- 
rályi udvarra  a  köznemesség  ellensúlyozza  ugyan,  de  az 
egyes  nagyok  garázdálkodását  a  vidéken,  tehát  a  valódi 
bajt,  nem  tudja  megakadályozni.  Erre  csak  erős  kormány 
volna  képes,  ilyent  azonban  a  nemesség  nem  bír  alakítani. 
Az  uralkodó  fejetlenségnek  legszomorúbb  következ- 
ménye a  póiiázadás.  A  Dózsa-féle  kitörést  a  mind  inkább 
elharapódzó  anarchia  érleli  meg.  Ez  teremti  meg  az  indító 
okát.  A  fölülről  nem  zabolázott  oligarchia  kegyetlensége 
minden  határon  átcsap.  Zsarnokoskodása  halmozza  össze 
a  gyújtó  anyagot.  A  parasztnak  a  középkori  Magyarország- 
ban nagyon  alárendelt  szerep  jutott.  Az  úri  szék  és  a  me- 
gyei nemesség  joghatósága  alatt  önálló  életre  nem  tesz 
szert.  Az  államnak  nem  activ  polgára.  Dolgozik,  fizet  és  e 
mellett  már  katonáskodik  is,  de  sem  az  államra,  sem  a 
megyére  befolyása  nincs.  Másfelől  azonban  nem  rabszolga. 
Van  költözködési  joga  és  tulajdonnal  bir.  A  király,  ha 
erős,  érvényt  is  szerez  e  jogainak.  Legfönségesebb  hivatása 
a  gyöngék  védelme.  A  társadalom  különféle  elemei  között 
ágy  tarthatja  fönn  az  egyensúlyt,  ha  az  elnyomottaknak  a 
pártját  fogja  és  őket  magához  lánczolja.  De  a  mikor  tehe- 
tetlen, a  paraszt  állapota  kétségbeejtő.  Mátyás,  az  igazsá- 
gos, őt  is  megoltalmazta,  de  kemény  kötelességet  rótt  rá.  Má- 
tyás után  az  oltalom  megszűnik,  de   a  terhek   megmarad- 

nak.  A  mit  az  állam  többé  nem  követel  tőle,  azt  földes- 
ura a  maga  javára  hajtja  be.  Nem  könnyíti  a  terhet,  hogy 
törvénytelen.  Báthori  mondja,  hogy  két  feje  legyen  annak, 
a  ki  öt  a  királynál  bepanaszolja,  mert  az  elsőt  leüti,  mi- 
előtt odakerül. 

Az  alkalmat  a  kitörésre  szintén  az  uralkodó  anarchia 
adja  meg.  A  gyenge  kormány  a  társadalmat  hathatós  föl- 
fegyverkezésre nem  birja  rávenni.  Az  a  gondolat  támad, 
hogy  végezze  a  föltüzelt  és  Ígéretekkel  kecsegtetett  nép  a 
föladatot,  a  melyet  a  vezető  osztálynak  kellett  volna  betöl- 
tenie, ha  a  jövőben  is  vezetni  akart.  A  társadalomnak 
minden  korlátot  túllépő  önzése  ad  kardot  az  ezen  önzés- 
től vérig  keserített  parasztságnak. 

Végül  ugyancsak  az  anarchia  bátorítja  fel  a  lázadást. 
Az  államot  alkotó  elemek  egymás  ellen  küzdenek,  s  a  te- 
kintélybe vetett  hit  megrendül,  úgy  hogy  lehetőnek  tetszik 
az  egész  társadalom  és  állam  megdöntése.  A  mikor  min- 
dent fölforgatnak,  a  mikor  az  egész  társadalmon  a  merész 
vállalkozások  szelleme  uralkodik,  a  paraszt  is  azt  hiszi, 
hogy  fölszabadulásának  megérkezett  az  ideje.  A  társada- 
lomnak miért  lenne  ö  a  legjózanabb  eleme? 

így  keletkezett  az  anarchiából  az  iszonyú  kitörés,  a 
kor  erkölcstelenségének  méltó  gyümölcse  és  ostora. 

A  forradalomra  következett  elnyomás  is  magán  hordja 
e  szerencsétlen  idők  bélyegét.  Hosszú  századokra  ható  szo- 
morú emléke  maradt  meg  benne  a  társadalom  szűkkeblű- 
ségének.  Az  egész  nemzet  nagy  érdekeit  szemmel  tartó 
hatalom  gyöngülésével  a  társadalomnak  egymás  ellen  küzdő 
elemei  korlátot  többé  nem  ismernek  és  a  legyőzöttel  tel- 
jesen leigázzák.  A  győzők  önzése  és  kérlelhetetlen  boszúja 
szégyenfoltot  ejt  a  magyar  szabadságon,  állandó  kárt  okoz 
a  magyar  érdeknek. 

Lajos  alatt  ugyanazok  az  erők  harczolnak  egymás  ellen, 
a  melyek  eddig  viaskodtak.  Csak  a  parasztság  némult  el. 
Keserű  bánattal  szívében  közömbösen  nézi  az  ország  sor- 
sát. A  tornyosuló  veszélyekkel  szemben  alig  számíthatni  reá, 
akármennyire  van  is  szüksége  a  hazának  minden  fia  segít- 
ségére. 

A  főnemesség  és  köznemesség  pedig  most  is  farkas- 
szemet néz  egymással. 

Mindketten  ugyanazokat  a  politikai  czélokat  követik, 
mint  Ulászló  idejében. 

Kezdetben  compromissum  jön  létre. 

1518-ban  azonban  a  főurak  fölülkerekednek.  A  mi  1490 
óta  nem  sikerült  nekik,  azt  most  elérik.  Elfogadtatják  kormány- 
zati rendszerüket.  Programmjuk  lényege,  miként  1490-ben, 
most  is  az,  hogy  a  hatalom  a  nagyokból  álló  tanács  kezében 
legyen,  a  melyre  az  országgyűlésnek  semminemű  befolyást 
nem  engednek.  De  az  elmúlt  idők  tapasztalatai  őket  is  czél- 
szerúbb  szervezet  létrehozására  ösztönzik.  Tanultak  ellen- 
feleiktől és  Verbőczynek  helyes  gondolatait  saját  czéljaikra 
fordítják.  Megértik  a  közjogi  testületek  szabatosabb  meg- 
határozásának szükségét. 

1490-ben  a  nagyok  a  régi  királyi  tanácsra  ruházták  a 
jogokat.  Most  czélszerübb  szervezetről  gondoskodnak.  Meg- 

határozott  és  a  király  akaratától  független  számú  személyek- 
ből képezett  állandó  kormányt  alakítanak.  Az  állam  négy 
főhivatalnoka]!,  a  nádoron,  az  országbírón,  a  tárnokon  és  a 
kanczelláron  kívül  négy  báróból  és  négy  főpapból  álló 
tanácsra  bízzák  a  hatalmat.  A  közelmúlt  példái  után  indulva, 
azt  is  elhatározzák,  hogy  az  utóbbiak  felerésze  az  üléseken 
mindig  jelen  tartozik  lenni. 

Minden  héten  három  ülést  tartsanak.  A  külfölddel  csak 
a  tanács  útján  közlekedik  a  király.  Minden  ügyet,  a  királyi 
háztartásra  való  fölügyeletet  is,  az  ő  hatáskörükbe  utasítják. 

Miként  1490-ben,  most  is  kimondják,  hogy  a  király 
nagyobb  adományokat  és  nagyobb  egyházi  javadalmakat 
csak  az  ő  megegyezésökkel  osztogathat. 

A  főnemesek  a  maguk  anyagi  érdekeinek  kedveznek 
annak  a  kimondásával  is,  hogy  a  hadi  adót  csak  azoknak  a 
iobbágyai  kötelesek  fizetni,  a  kik  bandériumot  nem  állítanak. 

Minden  ellenőrzés  alól  kivonják  fizetési  kötelezettségü- 
ket, midőn  az  adók  behajtását  saját  tisztjeikre  ruházzák. 

Végzetes  hibák  ezek.  Csak  addig  van  valamely  elem 
uralmának  jogosultsága,  felsőbbségét  csak  addig  túri  meg  a 
többi  önérzetes  elem,  míg  hatalmával  az  összesség  érdeké- 
ben él.  Mihelyt  azt  csupán  a  maga  javára  fordítja,  megérett 
reá,  hogy  elpusztuljon. 

Volt  idő,  a  mikor  ezt  az  igazságot  a  főnemesség  meg- 
értette, a  mikor  maga  vállalkozott  a  kettős  teherre,  s  tör- 
vénybe iktatta,  hogy  jobbágyai  adóján  és  fölfegyverkezésén 
kívül  bandériumot  tartozik  állítani. 

Most  önzésével  saját  magának  ártott.  A  köznemesség 
kemény  támadása  nem  érteti  meg  vele,  hogy  hatalmát  csak 
úgy  szilárdíthatja  meg,  ha  előljár  az  áldozatokban.  Ezért 
megérdemelte  a  nemzet  bizalmatlanságát  is,  ellenszenvét  is. 
Kihívásképpen  hathatott,  hogy  ugyanakkor  emelte  az  adókat, 
a  mikor  a  leggazdagabbak  jobbágyait  kivonta  alóluk. 

Nem  is  nyugszik  meg  a  köznemesség  n  főurak  határoza- 
taiban. Országgyűlésen  kívül,  utólagos  hozzájárulása  föltevé- 
sében, hozták  azokat  a  főnemesek.  A  köznemesség  azonban 
megtagadja  beleegyezését,  s  a  maga  programmja  törvénybe 
foglalásával  felel. 

Ez  is  a  régi  marad.  Ne  a  tanács  vezesse  a  kormány- 
zatot, hanem  az  országgyűlés,  a  melyben  a  nemesség  ural- 
kodik, s  a  tanács  ennek  alárendelt  orgánuma  legyen.  Benne 
is  magának  biztosítja  a  túlsúlyt.  Ezt  az  eszmét  következe- 
tesebben követi  Lajos  alatt,  mint  atyja  idejében. 

Most  nem  elégszik  meg  azzal,  hogy  a  köznemeseket 
válaszsza  az  országgyűlés,  hanem  ö  választja  a  tanácsba 
a  főnemeseket  is,  a  főpapokat  is.  Többségét  köznemesekből 
alakítja.  Az  összes  kormányzatot  a  királylyal  együtt  az  or- 
szággyűlés befolyása  alá  helyezett  tanács  intézze. 

Új  eszme,  hogy  a  rendes  állami  méltóságok  mellett  a 
tanácsot  végrehajtásra  liivatott  külön  közeggel  látják  el.  Azon 
nehézségeket,  a  melyek  annak  útjában  voltak,  hogy  egy 
nagyszámú  és  az  állam  rendes  szervezetén  kívül  álló  testület 
(tizenhat  nemes,  négy  főnemes  és  négy  főpap)  kormányoz- 
zon, tőle  függő  külön  végrehajtó  hivatal  felállításával  vélték 
elháríthatni. 

Ilyen  a  nemesség  köréből  választandó  két  kincstárnok. 
Tölök  várják,  hogy  « minden,  úgy  korábban,  mint  ezúttal 
hozott  határozat  szilárdul  fönmaradjon,  s  czélját  kellően  és 
teljesen  megvalósítsa*).  A  kincstárnokok  föladata  a  király  és 
országa  minden  ügyét  « keresztülvinni  és  végleg  elintézni)). 

Ök  gondoskodnak  arról,  hogy  a  megszavazott  adó  be- 
folyjon. Ök  fogadják  meg  a  csapatokat.  A  királyi  birtokok 
visszafoglalása  az  ö  kötelességök.  E  végből  az  eg^^es  megyék- 
nek, sőt  az  egész  országnak  hadi  ereje  rendelkezésökre  áll. 

A  hatalmaskodók  elleni  végrehajtás  körül  is  nevezetes 
jogot  nyernek.  Ha  a  király,  a  ki  tulajdonképpen  köteles  eljárni, 

«a  közjónak  némely  háborítóira  hallgatva »,  a  végrehajtást 
megtagadná  és  ellenezné,  vagy  ha  a  nádor,  a  mikor  az  ügy 
az  ö  hatáskörébe  vág,  hasonlóképpen  tenne,  a  kincstárnok 
dolga  az  ország  seregével  a  végrehajtást  foganatosítani. 
Joga  fölötte  áll  a  királyénak  és  a  nádorénak. 

A  törvény  gondoskodik  arról  is,  hogy  a  kincstárnok  a 
tanácsnak,  még  pedig  főleg  köznemes  tagjainak  ellen- 
őrzése mellett  gyakorolja  ezt  a  nagy  jogot.  Csak  a  nemesi 
ülnökök  fölhívására  avatkozhatik  a  végrehajtás  ügyébe. 
Ugyancsak  ők  választanak  maguk  közül  egyet,  a  kinek 
tudtán  kívül  a  kincstárnok  állami  jövedelmeket  be  nem  sze- 
dethet, sem  kiadásokat  nem  utalványozhat.  Évenkint  egyszer 
a  királyi  pénztár  állapotáról  jelentés  terjesztendő  az  egész 
tanács  elé. 

A  kincstárnok  bizonyos  mulasztásaiért  előre  megállapí- 
tanak fejvesztést,  bizonyos  más  hibáiért  hivatal-  és  vagyon- 
vesztést. 

A  kincstárnok  rendkívüli  hatóságának  a  megyékben  is 
megfelelő  alapot  adnak.  Megyénkint  választott  nemesek 
veszik  számon  a  jövedelmeket  és  a  telkeket,  a  melyek  ará- 
nyában a  hadbeli  és  az  adóbeli  kötelezettség  megoszlott. 

Az  állam  rendes  közigazgatása  mellé,  a  mely  a  várako- 
zásnak nem  felelt  meg,  rendkívüli  szervezetet  állítanak. 

De  ez  a  kísérlet  sem  válhatik  be. 

Egy  ideig  a  köznemességet  ismét  vezető  szerephez  jut- 
tatja. A  nemesi  ülnökök,  a  kiknek  a  törvény  más  tanácsosé- 
nál több  jogot  is  adott,  irányadó  befolyásra  tesznek  szert.  De 
föladatuknak  még  sem  tudnak  megfelelni.  A  rendet  nem  ké- 
pesek biztosítani.  A  vidéken  erőt  nem  fejthetnek  ki.  A  katona- 
állítás és  az  adófizetés  dolgában  nagyobb  eredményt  nem 
érnek  el,  mint  elődeik.  A  visszavonás  is  csak  úgy  gyöngíti  az 
államot,  mint  előbb.  Egyöntetű,  erős  vezetést  senki  sem  tud 
az  országnak  adni. 

A  főnemesség  pártja  megint  tért  hódít.  Az  ellenfél 
kudarczánál  mi  lehet  kivánatosabb  valamely  pártra  nézve  ? 
Míg  a  köznemesség  háborúra  gondol  a  török  ellen  és  vezető 
tagjai  a  külföldön  segítséget  keresnek,  a  király  a  nagyok 
tanácsára  a  törökkel  fegyverszünetet  köt.  Ezzel  megint  az  ő 
befolyása  érvényesül. 

A  Perényi  halálával  megüresedett  nádori  szék  betöltésé- 
nél pedig  az  udvari  párt  döntő  győzelmet  arat  a  köznemesség 
fölött.  Nem  Szapolyait,  hanem  Báthorit  választják  meg.  A  köz- 
nemességet hatalma  fészkében,  az  országgyűlésen  verik  meg. 

De  nem  bocsátkozom  e  meddő  párttusák  további  folya- 
matának a  részletezésébe.  Elég  kiemelnem,  hogy  már  a  kö- 
vetkező években  a  királyi  tanács  új  alakjában  többé  nem 
működik  s  hogy  Báthori  nádornak  és  Szapolyainak  egymás 
ellen  való  féltékenysége,  s  a  király  gyengesége  miatt,  a  ki 
nem  tud  nekik  parancsolni  és  nem  talál  olyan  hadvezérre,  a 
kit  e  nagyravágyó  két  dynasta  elfogadna,  Szabács  és  Nándor- 
fejérvár elvesznek. 

E  csapás  hatása  alatt,  úgy  tetszik,  a  pártok  némileg 
közelednek  egymáshoz.  1521-ben  erélyes  törvényt  hoznak,  a 
mely  nem  annyira  egyik  vagy  másik  párt  uralmának  biztosí- 
tását czélozza,  mint  inkább  az  ország  védelmének  szervezé- 
sét. Már  ez  is  haladás. 

Olyan  mérvű  adót  vetnek  ki,  a  milyenre  példa  még  nem 
volt.  Nemcsak  a  jobbágy  fizet,  hanem  minden  nemes  kivétel 
nélkül  minden  jövedelme  felét  a  kincstárnak  adja.  A  fogyasz- 
tási czikkeket  súlyosan  megadóztatják. 

A  pénzzel  zsoldosok  toborzandók.  A  hadkötelezettség 
sok  százados  hagyományától  el  akarnak  térni.  A  közállapo- 
tok romlásának  bizonyítéka,  hogy  kénytelenek  voltak  e  sacri- 
legiumra. 

Mikor  a  nemzetet  mindenfelől  növekedő  veszélyek  kör- 
nyezik, letesz  róla,  hogy  az  országot  szabad  polgárai  védjék 


4-08  XY.  FEJEZET. 

meg.  Ha  kifelé  erős,  bent  meg  szabad  akar  maradni,  ennek 
csak  egy  módja  volt:  Mátyás  példájára  fegyverre  kellett  kel- 
teni a  nemzetet,  s  ezenfölül  a  védelmi  rendszer  állandó 
központjaképpen  rendes  sereget  kellett  szervezni. 

De  ezt  a  tervet  nem  valósíthatják  meg.  Az  állam  egész 
gépezetének,  az  egész  társadalomnak  olyan  fegyelmezettsége 
kellett  volna  hozzá,  a  milyent  csak  Mátyás  erélye  és  esze 
tudott  létrehozni.  Ez  idö  szerint  talán  már  ö  sem  bírt  volna 
megküzdeni  a  fölburjánzott  önzéssel.  Mindenesetre  nagy  idö 
telt  volna  el,  míg  sikerülhetett  bárkinek  is  lelket  lehelni 
a  nemzet  megdermedt  testébe. 

Vasmarkú  és  általánosan  tisztelt  vezetés  nélkül  a  nem- 
zeti had  értékét  veszíti.  Még  pénzt  is  könnyebben  lehet  kapni, 
mint  azokat  a  föltételeket  megteremteni,  a  melyek  a  nemzeti 
sereget  harczra  képessé  teszik.  A  fönforgott  körülmények 
között  csak  toborzás  útján  lehetett  gyorsan  hasznavehető 
és  tekintélyes  hadi  erőre  szert  tenni. 

Szomorú,  megszégyenítő,  de  a  fönforgott  körülményeket 
tekintve,  érthető  a  rendek  határozata.  Bár  csak  lett  volna  erő 
a  végrehajtására. 

A  pénz  beszedését,  kezelését,  a  talpraállított  sereg  veze- 
tését most  sem  bízzák  a  rendes  állami  gépezetre.  A  behajtást 
az  e  czélra  külön  választott  nemesek  végzik,  kik  a  pénzt  két 
főnemes  és  két  köznemes  választott  kincstárnoknak  tartoz- 
nak átadni,  hogy  ők  egymás  szigorú  ellenőrzése  meUett  a 
sereget  fizessék  vele.  A  sereg  élére  a  király  két  kapitányt 
állít. 

Baljóslatú,  hogy  ilyen  csekély  a  bizalom  a  rendes  köze- 
gekhez. Ha  nem  lehet  kötelességök  teljesítésére  szorítani 
azokat,  a  kiknek  hivatása  a  törvények  végrehajtása,  s  ha 
nincs  tekintélyök  a  megszokott  hatóságoknak,  vajmi  kevés  a 
remény,  hogy  a  megkívántató  tulajdonságok  meglesznek  az 
újdonsült  megbízottakban. 

Két  főnemes  és  két  köznemes  kincstárnok  kijelölése  bi- 
zonyítja, liogy  mindegyik  párt  belátja,  liogy  egymaga  nem 
nralkodliatik;  de  tannskodik  arról  is,  hogy  mindegyikök  fél- 
tékenyen őrzi  a  maga  állását.  A  haza  veszedelme  az  egymás 
ellen  folytatott  harczot  megakasztja,  de  a  békét  nem  teremti 
meg.  Képes  lesz-e  az  egymással  ellentétes  áramlatok  egyen- 
súlyára alapított  kormány  szilárd  akaratot,  kérlelhetlen  szi- 
gort kifejteni  'l 

A  condominium  sem  válik  be.  A  kormányzat  szintelen- 
ségének  erőtlenség  a  természetes  következménye.  Milliók 
helyett  csak  ezrek  folynak  be.  A  törvény  rendelete  holt  betű 
marad.  Sereget  nem  bírnak  szervezni.  Minden  fogyatékos- 
sága ellenére  újra  rátérnek  a  régi  módszerre.  Kárba  vész  az 
alkalom,  a  melylyel  a  király  helyreállíthatja  nimbusát,  s  a 
fejlődést  jó  útra  terelheti. 

A  hazafias  fölbuzdulás  hamar  elpárolog  s  felülkereked- 
nek a  pártviszályok. 

Lajos  távollétében  Báthori  nádor  helytartósága  alatt  az 
udvari  párt  újra  támadni  kezd.  Erre  1523-ban  a  köznemesség 
erős  rohamra  szánja  el  magát.  Pénzt  kérnek  tőle,  de  ő  csak 
azon  föltétel  mellett  ad,  ha  Báthorit  helyéről  elmozdíthatja. 

Fogytán  van  a  türelme  és  gyökerében  akarja  a  bajt 
orvosolni.  Az  ország  első  méltóságát,  a  nemzetnek  a  király 
után  első  emberét  vonja  felelősségre  és  akarja  állásától  meg- 
fosztani. A  leghatásosabb  eszközzel,  az  adómegajánlás  jogá- 
val él. 

Föltűnő,  hogy  nem  teszi  gyakrabban. 

Midőn  Angliában  a  rendek  a  pénz  megajánlását  föltéte- 
lekhez kötve,  a  Plantageneteket  és  a  Lancastereket  engedmé- 
nyekre kényszerítették,  a  király  olyan  hadjáratokat  folytatott, 
a  melyek  inkább  az  ő  személyes  becsvágyából,  mint  a  nem- 
zeti lét  érdekéből  eredtek,  tőlök  tehát  a  nemzet  támogatását 
meg  is  vonhatta. 

Nálunk  ellenben  a  háború  elkerülhetetlen;  a  köznemes- 
ség fújja  a  harczi  riadót;  fegyverszünetnek  vagy  békének 
ö  a  legelszántabb  ellensége.  Miként  tagadja  meg  tehát  a 
királytól  a  törökkel  való  mérkőzés  elengedhetetlen  föltételét, 
a  pénzt  ?  Miként  köthették  volna  azt  föltételekhez,  a  minél 
kevesebbet  megajánlani  bűn  lett  volna  a  haza  és  önmaguk 
ellen? 

Most  azonban  sikerrel  fenyegetőznek.  A  király  vissza- 
lépteti Báthorit;  de  nemsokára  reá  újra  kinevezi;  eszter- 
gomi érsekké  pedig  a  köznemesség  egyik  főellenségét,  a 
kor  egyik  legönzöbb  poUtikusát,  a  nagy  ügyességű  Szálkáit 
teszi. 

Ez  a  reactio  az  eddigi  hosszas  küzdelmet  a  tetőpont- 
jára emeh,  a  forradalom  kitörését  idézi  elő.  Rászolgált  a 
kormány  erre  az  eredményre.  Megtette  mindazt,  a  mi  for- 
radalmat szokott  előidézni.  Megijedt  és  engedékenynyé  lett, 
Ígéreteit  azonban  nem  váltotta  be.  Maga  tanította  reá  ellen- 
feleit, hogy  az  erőszak  sikerrel  jár,  s  még  sem  elégítette 
ki  őket.  Tekintélyét  elveszítette,  mert  meg  is  hátrált,  ravasz- 
kodott is.  Sem  félelmet,  sem  tiszteletet  nem  tudott  kelteni. 

1525-ig  az  elkeseredett  köznemesek  és  a  féltékeny  ki- 
rály egyenetlensége  minden  törvény  létrehozatalát  megaka- 
dályozza. Az  állam  nyomorog,  mert  paralysálva  van  az 
akarata.  Két  országgyűlés  oszlik  szét  zavargások  közben,  a 
nélkül,  hogy  érvényes  határozatot  hozna. 

A  köznemesség  a  nyilt  engedetlenség  útjára  tér. 

Egyoldalúlag  hív  össze  fejenkinti  és  fegyveres  ország- 
gyűlést azzal  az  elszánt  akarattal,  hogy  benne  az  egész 
államot  újra  szervezi.  A  király  tiltó  rendeletét  félretéve, 
maga  után  rántja  a  megyék  többségét. 

A  király  más  helyre  hivja  össze  a  rendeket,  de  nem 
talál  engedelmességre.  Az  erőszak  küszöbéig  jutott  el  a 
viszály. 

Körülbelül  harmincz  évig  küzdött  a  nemesség  azért, 
hogy  jobb  kormányt  biztosítson  az  országnak,  s  hogy  a 
királyt  a  maga  befolyása  alá  vetve,  az  oligarchia  helyébe  a 
maga  nralmát  állítsa. 

De  czélt  nem  ér.  A  királyok  idegenkedtek  tőle,  s  a 
fönraknak  az  övénél  valóságosabb  és  nagyobb  hatalmát 
nem  birta  megtörni.  A  papíron  nem  egyszer  szerzett  ma- 
gának jogokat,  de  foganatjuk  nem  volt.  A  végrehajtás  terén 
kijátszották.  Most  arra  az  útra  tér,  a  melyen  egyedül  érvé- 
nyesülhet az  akarata.  A  nemzetnek  súlyban  gyöngébb  része 
csakis  szerencsésen  végbement  forradalom  útján  kerülhet 
nralomra.  Csakis  a  terrorizmus  és  az  erőszak  képes  azokat 
leszorítani,  a  kik  századokig  vezették  a  nemzetet,  s  a  kik 
minden  hibáik  és  bűneik  ellenére  a  nagyobb  tekintélyt,  a 
nyomatékosabb  erőt  képviselik. 

Ennek  az  érzete  sodorja  a  tömeget  az  erőszak  útjára. 

A  király  megdöbben.  Ha  nem  enged,  bekövetkezik  a 
polgárháború.  Ha  ellenben  közeledik  a  köznemességhez, 
talán  sikerül  mozgalmát  mérsékelnie.  Hisz  egyik  czéljuk 
mindig  az  ő  állásának  is  a  megerősítése  volt.  Sokszor  hal- 
lotta tőlök,  hogy  készek  érte  hárczolni,  csak  legyen  igazi 
király,  legyen  igazságos  uruk.  Néhány  évvel  előbb,  mikor 
Bálhorit  kedvökért  elejtette,  azonnal  megbékültek  és  hatalma 
fokozására  törvényeket  is  hoztak. 

Nem  lehetne-e  ezt  most  is  elérni?  Akkor  rövid  idővel 
reá  sikerült  befolyásuk  alul  szabadulnia.  A  magyar  mind 
royalista.  Szép  szóval  és  mézes  madzaggal  könnyen  el- 
kábítható. 

Még  egy  szerencsés  körülmény  biztatta  a  királyt  erre 
a  kísérletre.  Szapolyai,  az  ellenzék  vezére,  az  Újlaki-család 
vagyona  után  sóvárgott.  Alkalom  nyilt  tehát  az  ő  lekenyere- 
zésére. Verbőczyt  királyhü  érzelmei  csak  úgy,  mint  aggo- 
dalma a   törvénytelenségektől,   a   polgárháborútól,  a  nagy 

elhatározásoktól  békülékenynyé  hangolták.  Ha  bizalmat  tud 
benne  kelteni  a  közeledés  szándékának  őszintesége  iránt, 
számíthat  közvetítésére. 

Ilyennek  látván  a  talajt,  a  király  megjelenik  az  általa 
előbb  megtiltott  gyűlésen.  Hiszi,  hogy  némi  Ígérettel  elhá- 
rítja a  veszedelmet.  Csakliogy  az  elkésett  engedékenység 
ritkán  hozza  meg  a  várt  gyümölcsöt. 

Lajost  is  sokkal  messzebb  sodorja  a  forradalmi  áradat, 
mint  gondolta.  Kellő  fegyveres  ereje  nincs.  A  fölizgatott 
tömeg  terrorismasának  a  hatalmába  kerül. 

Mindazok  a  körülmények,  a  melyekre  számított,  bevál- 
nak és  mérséklőleg  hatnak  a  köznemességre.  A  felbőszült 
tömeg  nem  él  vissza  pillanatnyi  hatalmával ;  tiszteletet  tanú- 
sít a  király  személye  iránt,  a  kinek  szavára  egyes  követelé- 
sekkel fölhagy.  Olyan  az  önuralma,  a  minőre  kevés  hasonló 
gyülekezet  volt  képes ;  de  mindezek  mellett  is  sokkal  mesz- 
szebbmenő  reformokat  fogadtat  el,  mint  a  milyenekre  a 
király  el  volt  készülve. 

A  köznemesség  végül  eléri  czélját,  s  az  állam  igaz 
urává  teszi  magát.  Úgy  tetszik,  mintha  megértette  volna  a 
múlt  tanulságait. 

A  közigazgatás  egész  gépezetét,  a  régi  közjogi  álláso- 
kat is,  a  maga  befolyása  alá  akarja  vetni.  Érzi,  hogy  e 
nélkül  czélt  nem  érhet.  Báthorit  a  király,  minden  vizsgálat 
nélkül,  rövid  utón  elmozdítja  a  nádorságtól ;  helyére  a  köz- 
nemesség olyan  egyént  keres,  a  ki  az  érdekében  hozott 
törvényeket  komolyan  végrehajtja.  Belátja,  hogy  e  nélkül 
minden  joga  illusorius.  «Válaszszunk  a  mi  tagunkból,  ne 
csak  mindig  a  régi  uri  nemzetből.*)  «Válaszszunk  olyat,  a 
kinek  fájjon  a  szegény  nemes  nép  nyomorúsága.*)  Verbőczy- 
ről  hiszik,  hogy  ilyen.  Ezért  azonnal  ki  is  kiáltják. 

A  többi  főhivatallal  is  akarnak  rendelkezni.  De  mivel 
ezek  betöltése  a  királynak  neai  vitatott  joga,  megelégednek 

azzal,  liogy  olyanokat  nevezzen  ki,  a  kikben  megbízhatnak. 
Ekként  a  kormány  az  ö  befolyásnk  mellett  az  ö  híveikből 
alakúi  meg. 

A  tanácsban  a  nádoron,  a  kanczelláron,  az  országbírón 
és  a  kincstárnokon  kívül  a  köznemesség  köréből  választandó 
nyolcz  ülnöknek  legyen  helye.  A  többi  főm^  részt  vehet  az 
ülésekben,  de  döntő  szavazata  nincs.  így  akarnak  javítani  az 
eddigi  kísérletek  fogyatkozásain.  Az  ilyen  tanácscsal  és  a 
beíölyásuk  alá  került  állami  méltóságokkal  uraivá  lehetnek  a 
végrehajtásnak.  Az  idegeneket  minden  állásból  kitiltják. 

Mint  eddig,  most  sem  feledkeznek  meg  a  vidéki  ható- 
ságokról. Az  ispánt,  a  ki  a  király  főhivatalnoka  a  megyé- 
ben, csak  a  nemességgel  egyetértve  szabad  kinevezni. 
A  megyei  hadak  fölállítását  és  vezérletét  a  megyei  közön- 
ségtől választott  kapitányra  bízza  a  törvény.  Ezen  az  úton 
és  az  Ulászló  idejében  alkotott  törvények  "^  segítségével  a 
megyének  is  a  köznemesség  az  ura. 

Az  149e5-ben  megindult  nagy  mozgalom  teljes  diadalt 
arat.  Tömeges  megjelenésével  a  köznemesség  uralkodik  a 
törvényhozáson.  A  központban  és  a  vidéken  a  végrehajtó 
hatalmat  magához  ragadja.  Annyi  a  hatalma,  a  mennyit 
törvény  adhat. 

De  még  ez  sem  elégséges.  Alkotmány  nem  biztosít- 
hatja, hogy  huzamosabb  időn  át  a  gyöngébb  uralkodjék  az 
erősön.  A  hatalmi  viszonyoknak  meg  nem  felelő  eredmény, 
a  melyet  csak  a  pillanat  kínálta  kedvező  helyzet  ügyes  ki- 
aknázásával érhetni  el,  ritkán  jár  igaz  és  tartós  előnynyel. 

A  királyt  és  a  főnemeseket  a  fegyverben  álló  nemes- 
ség megijeszthette,  de  csak  addig,  míg  nyomásának  közvet- 
len hatása  alatt  állottak. 

A  válság  politikai  eredménye  abban  látszott  kicsúcso- 

sodni,  hogy  Szapolyai  lett  a  helyzet  ura.  De  éppen  ez  rémí- 
tette meg  a  királyt.  A  vajda  vágya  a  kormányzóság  és  talán  a 
korona  után  lehetetlenné  tette  a  királyra  nézve  az  őszinte 
közreműködést  a  köznemességgel.  Ellensége  lett  az  új  rend- 
nek. Valószinű,  hogy  már  akkor  el  volt  szánva  a  megdöntésére, 
a  mikor  elfogadta.  A  fönemességnek  természetesen  ugyanez 
volt  a  kívánsága.  A  kiket  a  hatvani  gyűlés  hatalmuktól 
csúfosan  és  törvénytelenül  megfosztott,  félelmökböl  föl- 
ocsúdva,  boszút  forralnak  és  ujrá  uralomra  vágynak. 

A  közöttük  létrejött  szövetség  gyors  és  teljes  győzelmet 
vív  ki.  1526-ban  a  köznemesség  maga  rombolja  le  azt  az  al- 
kotást, a  melyet  harmincz  éves  küzdelme  díjaképpen  egy 
évvel  előbb  befejezett.  Hogyan  történhetett  ez*?  Miképpen 
győzhetett  oly  könnyen  és  teljesen  a  reactio*? 

A  végső  ok  abban  van,  hogy  az  új  állapot  nem  felelt 
meg  a  nemzet  igazi  érdekeinek,  a  még  elevenen  élő  hagyo- 
mányoknak. 

Ugyanaz  tette  tönkre,  a  mi  a  III.  Endre  idejében  létre- 
hozott alkotmányt  feledésbe  borította.  Erőszakos  alkotás 
volt,  a  melyre  a  nemzet  még  nem  érett  meg;  túlhajtás, 
a  mely  rendesen  reactiót  idéz  elő. 

Siettette  bukását,  hogy  a  hatvani  mű  nyíltan,  compro- 
missum  nélkül,  juttatta  érvényre  a  köznemesség  közvetlen 
uralmának  az  elvét,  azt  az  elvet,  a  melyre  még  nem  érett 
meg  a  nemzet. 

Ha  Szapolyai  lesz  a  nádor,  nem  pedig  Verbőczy,  a 
változás  elvileg  nem  oly  teljes,  nem  olyan  hű  végrehajtása 
a  programmnak,  mint  így,  de  erösebb  kormányzat  vált  volna 
lehetővé. 

Szapolyai  nádorsága  a  hagyományoknak  felelt  volna 
meg.  A  régi  tái-sadalom  egyik  első  hatalmi  tényezője  támo- 
gatta volna  benne  az  új  rendet.  Tekintélye,  óriás  vagyona, 
állandó  serege  volt,  szóval  mindaz,  a  miből  hatalmat  merít- 

hetni,  a  mit  első  méltóságíi  betöltőjétől  a  nemzet  megszokott 
és  várt.  Nemcsak  az  állás  törvényes  hatásköréből  szerezhe- 
tett erőt,  hanem  saját  természetes  súlyából  is. 

Verbőczy  mindezen  tulajdonságoknak  híjával  van.  Nincs 
jelentékeny  vagyona,  nincs  az  a  nagy  és  állandó  befo- 
lyása, a  mely  a  nagy  birtokkal  jár,  s  nincs  katonasága.  Jo- 
gász, biró,  tudós,  de  nem  harczos.  Az  ország  első  katonája 
csatában  még  sohasem  volt.  A  politikai  élet  új  typusa,  a 
melynek  engedelmeskedni  még  nem  tanult  meg  a  vitézlő 
nép.  Nem  a  származásában  volt  az  akadály,  mert  arra  nálunk 
soha  sem  adtak  sokat.  A  Hunyadiak,  a  Szapolyaiak,  a  Kini- 
zsiek  sem  születtek  bíborban,  hanem  a  harczi  pályán  szerzett 
nagy  vagyon  útján  lettek  nagy  urak,  hatalmas  bárók,  mielőtt 
az  ország  főméltóságait  betöltötték.  Verbőczy  ellenben  egész 
lényében,  élete  berendezésében,  vagyoni  módjában,  foglalko- 
zásában a  régi  maradt.  Még  mindig  köznemes  volt ;  holott 
azok  főnemesekké  lettek.  A  polgári  pálya  embere  pedig  még 
nem  bírt  tekintélylyel. 

Csak  nagy  tetterő  és  elhatározottság  képesítették  volna 
arra,  hogy  állását  jól  betöltse.  De  ezek  a  tulajdonságok  nem 
voltak  meg  benne.  Igazságos  és  becsületes  ember,  de  nem 
politikus.  Kiváló  jogász,  jó  hazafi,  de  nem  nagy  államférfiú, 
nem  a  tett  embere. 

A  nádor  az  ország  első  bírája  és  politikai  kormányzója. 
Verbőczy  csak  az  előbbi  tud  lenni.  Pedig  ha  valaha,  most 
volt  szükség  parancsoló,  imponáló  initiativára,  erélyes  poh- 
tikai  vezetésre. 

Az  új  alkotmány  forradalomnak  a  szülöttje.  Csak  erő- 
szakkal lehetett  úgy  felfordítani  a  társadalmat,  hogy  az  alsóbb 
rendű  elemek  kerekedjenek  felül.  Csak  kíméletlen  erélylyel 
lehetett  az  így  létrehozott  állapotot  föntartani. 

De  Verbőczy  nem  nyúl  azokhoz  az  eszközökhöz,  a 
melyeket   ellentétben   lát   idealismusával   és   kitűzött   czél- 

jai  nemességével ;  nélkülök  pedig  eredményt  nem  érhe- 
tett el. 

Mi  lett  volna  a  franczia  forradalomból,  ha  vezetői  a  sza- 
badság, egyenlőség  és  testvériség  szellemében  cselekesznek  ? 
Megvédhette  volna-e  magát  a  reactio  ellen,  ha  nem  fejt  ki 
zsarnokságot  ? 

A  nádor,  mihelyt  az  ellenzéknek  aránylag  könnyű  föl- 
adata helyett  a  vezetéshez,  a  íelelösséggel  terhes  kormányzás- 
hoz fog,  belátja,  hogy  nehéz  bármiben  is  czélt  érnie,  ha  ellene 
van  az  udvar  befolyása,  a  nagyok  hatalma.  Meg  sem  kisérli, 
hogy  őket  megfélemlítse ;  hajlamai  szerint  jár  el,  midőn  őket 
meg  akarja  nyerni.  Kérdéses  is,  hogy  jó  hazafinak  szabad 
volt-e,  s  hogy  egyáltalában  lehető  volt-e  a  külső  veszély  kü- 
szöbén élére  áhítani  a  dolgokat,  s  végletekig  menő  belső 
küzdelmet  koczkáztatni. 

Talán  végbement  az  ő  lelkében  is  az  a  változás,  a  melyet 
sok  demokratánál  észlelhetni,  midőn  küzdelmes  pályafutás 
után  íölülemelkednek  életük  előbbi  körén,  s  oly  téren  kell 
mozogniok,  a  melyet  nem  szoktak  meg.  A  közvetlen  érintke- 
zésben talán  reá  is  hatással  vannak,  mint  annyi  másra  ilyen 
esetben,  a  korona,  az  udvar,  a  nagy  urak. 

Mint  nádornak,  mint  a  király  első  hivatalnokának  talán 
lelkiismerete  és  kötelességérzete  is  gátat  emelt  közötte  és 
Szapolyai  között,  a  kinek  titkos  tervei  túlmentek  az  ő  politi- 
káján, a  kit  a  király  ellenségének  ismerhetett. 

Mint  bn^ó  éles  ellentétbe  kerül  pártja  vezérével  és  érde- 
kével. Újlakinak  nagy  hatalmat  biztosító  örökségét  nem  Sza- 
polyainak,  hanem  a  kincstárnak  itéli  meg.  Nehéz  megállapí- 
tani, hogy  mi  indította  erre  az  elhatározásra,  az  említett  po- 
litikai tekintetek-e  vagy  birói  lelkiismerete. 

Verbőczy  magatartása  azonban  mindenesetre  megbontja 
a  pártot,  a  mely  Hatvanban  győzedelmeskedett.  Szapolyai 
duzzogva  Erdélybe  vonul  és  sorsára  hagyja  a  nádort,  a  ki 

iránta  nem  tudott  hálás  lenni,  s  az  ö  életbevágó  hatalmi 
érdekeit  mellőzte. 

A  köznemesség  sem  ismer  reá  a  régi  Verböczyre,  a  nagy 
izgatóra.  Az  ő  vérök  már  nem  csak  reájok  gondol.  Folyton 
tekintettel  van  az  udvarra  és  erre  meg  arra  a  hatalomra,  s 
miattok  megfeledkezik  a  szegény  nemes  érdekeiről.  Pedig 
nem  azért  magasztalták  föl,  hogy  olyan  legyen,  mint  a  minők 
voltak  elődei. 

Még  nagyobb  bajt  okoz  a  kormány  tehetetlensége. 

Nincs  pénz.  A  forradalmi  mozgalom  könnyen  vél  ezen 
is  segíthetni.  Ptendesen  optimista.  A  nehézségekkel  ritkán 
szokott  számot  vetni.  Most  is  azt  hitte,  hogy  csak  meg 
kell  szakítani  az  összeköttetést  a  Fuggerek  bankjával,  vissza 
kell  követelni  a  sok  lopott  vagyont,  s  megtelik  a  kincstár. 
De  csalódnak.  Az  erőszakos  beavatkozás  megrendíti  az 
állam  hitelét,  s  az  eddigi  pénzszűkét  még  nyomorúságo- 
sabb állapot  váltja  fel.  Az  új  kormány  csak  uzsora-kamatra 
kaphat  kölcsönt.  A  hatalmas  Fugger-ház  érdekeit  Európa 
fejedelmei  védelmükbe  fogják.  Azon  kell  már  most  töre- 
kedni, hogy  újra  helyreállítsák  az  összeköttetést,  a  melyet 
a  nép  kíméletlenül  megbontott;  a  mi  viszont  ennek  a 
szemében  kudarcznak  tetszhetett,  mert  aUgha  ismerte  el, 
hogy  számítása  nem  volt  helyes. 

Egykönnyen  senki  sem  teszi  ezt.  Hát  még  a  nép,  a 
melynek,  midőn  hatalmas,  sok  a  hízelgője  és  bolondítója. 

Az  adó  sem  folyik  be ;  a  megyékben  a  köznemességtől 
függő  hivatalok  nem  fejthetnek  ki  kellő  szigort.  Ez  nem 
tetszett  volna  megbízóiknak  és  uraiknak.  A  hatvani  gyűlés 
szelleme  áthatja  az  egész  társadalmat.  Bornemissza  tisztje 
jelenti,  hogy  nem  tudja,  honnan  eredt,  de  nagy  szabadság 
uralkodik  mindenütt.  Sem  a  királynak,  sem  az  uraságnak 
parancsát  nem  követik. 

így  szokott  ez  lenni  forradalmi  időben.  Csak  nem  kezd- 

hetik  azzal  uralmuk  aranykorát  a  íölülkerekedett  új  elemek, 
hogy  áldozzanak  és  fizessenek.  Kijutott  nekik  ehböl  előbb  is. 

Harczias  politikát  akar  a  köznemesség.  A  király  és 
tanácsosai  a  törökkel  kötendő  fegyverszünet  gondolatát  csak 
titokban  merik  képviselni. 

De  azért  a  katona-állítás  dolgában  mégis  hanyag  a 
kellő  mértéken  felül  szabaddá  lett  társadalom.  A  választott 
kapitány  nem  eléggé  független  tőle,  hogy  vele  szemben 
erőszakot  alkalmazzon. 

A  nagyok  bandériumaira  pedig  nem  lehet  számítani. 
Nélkülök  és  ellenök  kormányoznak,  tehát  védjék  is  meg 
nélkülök  a  hazát.  Ha  nemesebb  szellem  lakozik  bennök,  a 
dolgok  nem  fejlődtek  volna  a  válságig. 

Verbőczy  hiába  próbálkozik  megnyerni  őket.  Nem  lehe- 
tett az  önző  oligarchákat  olyan  kormányzattal  kibékíteni, 
a  mely  ellenök  jött  létre.  Ebben  van  a  helyzet  tragikuma. 
Nem  lehet  őket  sem  megtörni,  sem  megnyerni.  Sem  nél- 
külök, sem  velők  az  új  kormány  nem  bír  megélni.  Para- 
lysálva  érzi  erejét  és  semmit  sem  tesz ;  ez  meg  csökkenti  a 
beléje  helyezett  bizalmat  és  aláássa  azt  a  talajt  is,  a  me- 
lyen még  áll. 

Bukása  elkerülhetetlen.  Elfordulnak  tőle  utolsó  hívei 
is,  mert  kudarczot  vallott  minden  téren,  és  sem  az  ország, 
sem  a  saját  pártja  érdekeit  ki  nem  elégítette.  Ellenfelei  nem 
feledik  el  neki,  hogy  megfosztotta  őket  az  uralomtól  s  erős 
mozgalmat  indítanak  megbuktatására.  Barátai  egy  részét 
sértette  a  magatartása,  másik  része  menekülni  akar  a  sü- 
lyedő  hajóból,  harmadik  része,  kiábrándulva  illusiójából, 
új  úton  törekszik  az  ország  javát  előmozdítani. 

Erősödő  támadás  és  gyengülő  védelem  megpecsételik 
Verbőczy  sorsát.  Maga  a  köznemesség  nagy  része  új  jel- 
szavakhoz és  új  vezetőhöz  csatlakozik,  a  többi  meg  re- 
ményt vesztetten  félreáll. 

A  reactio  ügyesen  zsákmányolja  ki  a  kínálkozó  al- 
kalmat. 

14íK)-l)en  és  1518-ban  fölállított  programmjával  a  fő- 
nemesség nem  bírná  a  köznemesség  sorait  megbontani,  s 
ezért  félreteszi. 

Annál  könnyebben  szánliatja  el  erre  magát,  mert  inogni 
látja  ellenfelét,  s  érzi.  hogy  megdöntheti  alkotását.  A  fő- 
nemesség saját  hatalmi  czéljait  eltitkolja,  s  a  királyi  hata- 
lom helyreállításának  a  jelszavával  lép  a  küzdőtérre. 

Ez  a  jelszó  hatással  van  az  emberekre.  Hajlandók  be- 
fogadására. Míg  Mátyás  után  mindenki  csak  a  jogok  védel- 
méről akart  hallani,  most  általános  az  érzés,  hogy  a  hatal- 
mat kell  erősíteni.  A  dagályra  az  apály  köA^etkezik. 

A  nagyok  és  a  köznemesség  elhatalmasodása  egyaránt 
rossz  eredmény  nyel  járt. 

Az  oligarchikus  kormányzat  annyira  megutáltatta  ma- 
gát, hogy  kénytelen  letenni  arról  a  törekvéséről,  hogy  az 
alkotmányt  a  maga  érdekeihez  képest  alakítsa  át.  Saját 
lobogója  alatt  már  nem  mer  versenyre  kelni.  A  köznemes- 
ség kísérlete,  hogy  az  államot  ö  vezesse,  szintén  kudarcz- 
czal  végződött.  Ö  is  belátja,  hogy  csak  erős  kormányzat 
mentheti  meg  az  országot,  s  hogy  ennek  megalakítására  ő 
képtelen.  A  külső  veszély  nőttön  nő,  s  a  tömegek  figyelme 
ösztönszerűleg  az  ország  épségének  megesküdött  őre,  az 
ország  dicsőségével  összeforrt  királyság  felé  fordul. 

Mátyás  kormányzatának  dicsfénye  az  utána  következett 
szabadság  ijesztő  képének  a  láttára  ellenállhatatlanul  fogva 
tartja  a  szemet.  Az  elhunyt  király  nagy  szelleme  kitör  a 
koporsóból  és  utólag  részesül  magasztaló  ehsmerésben. 
A  köznemesség  királyhű  érzelmei  fölélednek. 

A  Jagellók  előtt  mindig  nyitva  állott  az  út,  a  melyen 
Mátyás  haladott.  Czéltudatos  vezetéssel  módjukban  lett 
volna,  hogy  a  köznemesség  mozgalmát  hasznukra  fordítsák. 

Elmulasztották  az  alkalmat,  és  Szapolyaira  hagyták,  a  mit 
ők  tehettek  volna. 

Lajosban  megvolt  az  érzék  az  egyedül  helyes  politika 
iránt.  Már  a  hatvani  gyűlés  előtt  tette  meg  a  kísérletet, 
hogy  befolyást  szerezzen  a  tömegekre.  A  mit  akkor  Ver- 
böczynek  és  Szapolyainak  közvetítésével  liiában  próbált 
meg,  az  most,  miután  az  akkor  életbeléptetett  rendszer 
saját  hibái  és  fogyatkozásai  miatt  lejárta  magát,  e  vezérek 
ellenében  jön  létre. 

A  királyi  nimbus,  a  nagyok  reális  hatalma,  rábeszélése, 
korteskedése,  együttvéve  a  korszellem  átalakulásával,  az  új 
országgyűlésen  új  politikát  juttat  diadalra. 

A  nép  kegye  ingatag.  Az  istenített  Verböczyt  elkergetik. 
A  hosszú  küzdelem  árán  kivívott  alkotmányt  eltörlik.  Báthorit 
állásába  visszahelyezik.  Új  kikötőt  keres  az  állam  hajója. 
Pvászorult  a  biztos  révre,  a  hol  kitatarozhatná  roncsolt  falait. 
Erős  kormányzó  is  kellene  neki,  a  ki  a  fenyegető  vihar  pusz- 
tító erejével  szembe  tud  szállani. 

Miként  a  veszedelem  pillanatában  sok  hitetlen  ember  is 
Istenhez  fohászkodik,  úgy  fordul  őseink  figyelme  a  nemzeti 
veszély  idejében  a  koronás  király,  a  hivatott  őr  felé.  Lajos 
még  fiatal.  Tétlenségét  rossz  nevelésének  és  gonosz  tanács- 
adóinak lehet  betudni.  A  válságok,  a  melyek  érték^  talán 
javára  voltak.  Talán  méltóvá  lesz  szent  hivatásához.  Talán 
igazi  király  lesz  még  belőle,  olyan,  a  milyen  után  vágyott  a 
jobbak  szíve  már  régtől  fogva,  olyan,  a  milyent  semmiféle 
alkotmány,  semmiféle  törvény  nem  bír  pótolni. 

Ilyen  érzésekből  fakadhatott  a  középkorbeli  Magyar- 
ország utolsó  törvénye. 

Annak  a  nehézsége,  hogy  a  nagy  tömeg  közvetlenül  in- 
tézze az  ország  ügyeit,  annyira  világossá  válik,  hogy  az 
izgalomba  hozott,  de  józanságát  megóvott  nép  maga  is  más 
módot  keres. 

Az  iij  törvény  lényegét  azon  szavai  fejezik  ki,  hogy  « él- 
jen a  király  szabadon  jogaival').  A  mnlt  évtizedek  törekvése 
az  volt.  hogy  a  király  csak  mások  utján  gyakorolhassa  hatal- 
mát ;  a  főnemesek  azt  akarták,  hogy  csak  a  helölök  alakított 
tanács  megegyezésével  kormányozhasson;  a  köznemesek  meg 
azt,  hogy  csak  a  nemzetgyűlés  és  a  befolyása  alá  helyezett 
tanács  gyámsága  mellett  intézkedhessek.  Most  fölmentik  a 
királyt  mindezen  közjogi  korlátok  alól. 

Minden  bármi  néven  nevezendő  hivatalnokát,  kivéve  a 
választott  nádort,  ö  nevezi  ki.  A  már  betöltött  állásokkal  is 
rendelkezik.  Tanácsát  a  főurak  és  főpapok  köréből  tetszése 
szerint  alakíthatja  meg.  « Mindemellett  nyolcz  köznemest 
válaszszon  ö  felsége,  kik  tanácsában  jelen  legyenek.*)  De 
ezeket  is  ő  nevezi  ki.  Egy  évben  egy  országgyűlésnél  többet 
ne  tartson,  mert  a  vele  járó  terhet  a  szegény  nép  nem  bírja  el. 

E  törvény  egyetlen  határozata  sem  köti  a  tanács  hozzá- 
járulásához a  király  cselekedeteinek  az  érvényességét.  Le- 
bontja a  korlátokat,  a  melyek  közé  akaratát  az  elmúlt  évtize- 
dekben szorították. 

A  hosszú  időn  át  a  hatalomért  küzdött  pártok  egyikét 
sem  juttatja  e  törvény  diadalra,  hanem  a  királyság  eszméje 
a  győztes.  Gyenge  kézben  van  a  képviselete,  de  a  magyarok 
mégis  hozzáfordulnak  és  tőle  várják  a  megváltást. 

A  mohácsi  vész  semmivé  zúzza  e  várakozást.  Mátyás 
kardjával  szegény  Lajos  nem  tud  bánni.  Nem  egyedül  a  tör- 
vényből származik  a  hatalom,  nem  egyedül  attól  függ  a 
tekintély,  hanem  első  sorban  az  emberen  fordul  meg,  hogy 
akaratát  érvényre  bírja  juttatni. 

Lajos  nem  tud  jogaival  élni,  nem  lesz  igazi  király,  mert 
nem  arra  való.  Vitézül  viselkedik,  meghal  hazájáért;  de 
mintha  élete  végső  perczeiben  a  sors  jellemezni  akarta  volna 
őt,  mocsárba  fúl,  mert  gyönge  teste  nem  bírja  el  a  fegyver- 
zetet, a  melyet  viselnie  kell.  Kegyetlen  csapást  mért  reá  a 

végzet,  a  legsúlyosabbak  egyikét,  a  melyek  embert  érhetnek : 
nagy  állásba  juttatta,  óriás  hivatást  szánt  neki,  de  a  hozzá- 
való erőt  megtagadta  tőle. 

A  nemzetben  dúlt  kicsinyes  pártoskodások  és  ellenséges- 
kedések, a  pénzszűke  és  a  sok  huza-vona  ellenére  nem  a 
nemzet  áldozatkészségén  múlt,  hogy  földre  terítették.  Har- 
czosunk  sok  volt.  A  vitézségben  sem  szűkölködtünk.  Gas- 
cogneadnak  tetszhetnék,  ha  nem  volna  igaz  magyar  tulajdon^ 
ság,  az  a  fönhéjázó,  könnyelmű,  de  e  mellett  igazán  hősies 
magaviselet,  a  melyet  a  maroknyi  had  Szulejman  tömegei 
ellen  tanúsított. 

A  végzetes  eredmény  igazolta  az  utolsó  törvény  czélját. 
Az  ölt  meg  bennünket,  a  mi  ellen  őseink  védekeztek,  a  mi  az 
egész  kort  szomorúan  jellemezte :  a  vezetés  fejetlensége  és  a 
fegyelem  teljes  híjjá.  Míg  a  török  egyesűit  erővel,  egy  ember 
határozott  akaratának  engedelmeskedve,  a  reá  nézve  legjobb 
hadivonalon  indul  az  ország  szíve  felé,  a  magyar  sereg  szét 
van  forgácsolva.  A  döntő  csatát  a  meglevő  összes  erőnek 
körülbelül  egy  negyedével  vívjuk  meg. 

Kapkodó  és  egymásnak  ellenmondó  parancsok,  s  az 
alvezérek  engedetlensége,  az  egész  kor  e  betegségei,  mégter- 
mik  gyümölcseiket. 

Még  a  legutolsó  pillanatban  is  jobbra  fordulhat  sorsunk^ 
ha  a  király  legalább  a  keze  alatt  levő  kis  seregnek  paran- 
csolni tud.  De  még  ekkor  is  gyászos  jeleneteknek  vagyunk 
tanúi.  Lajos  úgy  él  jogával,  hogy  választásra  bízza  a  fővezér 
személyét.  Az  ellenség  közelségében,  egymás  jelöltjének  meg- 
gyalázása után,  a  többség  Tomorit  emeli  a  vezéri  polczra. 
Vajha  engedelmeskednék  neki.  Egyedül  a  visszavonulás  ment- 
hetett meg  bennünket.  Őrültség  volt  csatát  állani,  mielőtt 
Szapolyai,  Frangepán  és  a  többiek  hadaival  egyesülnek. 
A  király  belátja  ezt,  de  a  vitézlő  nép  nem  akar  meghátrálni. 
Nem  bízik  a  vezérletben  és  maga  akar   sorsa  fölött  hatá- 

rozni.  Miként  a  tanácsteremben,  a  csatatéren  is  szabad  nemes- 
nek érzi  magát,  a  kinek  akarata  és  megegyezése  nélkül  sem- 
mil)e  sem  kezdhetni.  A  király  a  nagyok  elé  terjeszti  a  kér- 
dést, hogy  mitévő  legyen  ?  Miért  nem  dönt  és  parancsol  ő? 

A  Jagellók  egész  korának  anarchiája  kifejezésre  jut  e 
pillanatban.  Az  öli  meg  Magyarország  függetlenségét,  a  miben 
az  egész  kor  sínylődik.  A  nemes  nem  bízik  meg  vezetőiben. 
Sokat  vétkeztek  ők,  nem  teljesítették  a  hatalommal  járó  kö- 
telességeket. Most,  midőn  minden  azon  fordul  meg,  hogy 
tudnak-e  tekintélyt  tartani,  megboszulja  magát  eddigi  mu- 
lasztásuk. Tiszteletre  és  bizalomra  ne  számítson,  a  ki  idején 
nem  szerzett  rá  érdemet. 

A  katonaság  küldöttsége  kéretlenül  megjelenik.  Tudja, 
hogy  a  királyt  lehet  vezetni.  Tapasztalta,  hogy  az  erőszakos 
föllépés  előtt  meg  szokott  hajolni.  Ezért  meri  zajongva  ki- 
jelenteni, hogy  meg  akar  ütközni,  s  hogy  azt,  a  ki  mást  taná- 
csol, föl  fogja  konczolni. 

így  határozzák  el  a  végzetes  ütközetet.  Biztos  vesztébe 
rohan  a  hősies  had,  mert  nem  hallgat  azokra,  a  kiknek  irányt 
kellene  szabni,  s  vezetni  akarnak,  a  kiknek  engedelmes- 
kedniök  kellene. 

A  királyság  a  középkorban  nehéz  munkát  végez. 
A  közállapotok  nem  kedveznek  neki.  A  leghatalmasabb 
uralkodó  öröksége  gyönge  utód  kezében  elmálik.  Ha  a  feje- 
delem nem  kiváló  tehetségű,  hathatós  kormányzat  lehetetlen. 

így  történt,  hogy  Angliában  is,  nálunk  is,  a  királyság- 
nak amott  I.  Eduárd,  emitt  I.  Lajos  idejében  kivívott  nagy 
állását  nem  lehetett  föntartani. 

A  sülyedést  Angliában  a  Tudorok,  nálunk  Mátyás 
akasztják  meg.  Uralmuk  ugyanannak  a  történeti  szükség- 
nek a  következménye.  VII.  Henriket  és  Mátyást  az  elhatal- 
masodott oligarchia  ellen  támadt  reactio  segíti  sikerhez. 

De  a   két   király   müvének    további    sorsa    különböző. 

Angliában  láttuk,  hogy  sok  szerencsés  körülménynél  fogva 
a  királyság  állandóan  megóvja  felsöbbségét,  a  nélkül,  hogy 
megteremtené  az  absolutismus  elöföltételeit. 

Az  új  kor  küszöbén,  midőn  a  hadi  viszonyok  annyira 
megváltoznak,  hogy  az  a  fejedelem,  a  ki  állandó  sereget 
szervezhet,  sokkal  nyomasztóbb  uralmat  alapíthat  meg, 
mint  elődei,  Angliában  elmúlik  annak  a  szüksége,  hogy  a 
nemzet  örökké  fegyverben  legyen. 

A  sziget  szerencsés  lakóit  e  súlyos  teher  ellen  meg- 
védi a  tenger,  a  mely  azelőtt  és  azután,  a  mikor  Hódító 
Vilmos  az  állami  rendet  és  Orániai  Vilmos  a  szabadságot 
hozta  magával,  türelmesen  hordozta  a  harczosokkal  meg- 
rakott hajókat.  Az  angol  nemzet,  királya  vezetése  mellett, 
a  nélkül,  hogy  ennek  hatalma  az  alkotmányt  veszélyez- 
tetné, békében  élve,  szép  jövője  felé  halad.  A  Tudorokkal 
bezáródnak  a  középkor  viharos  századai.  Végét  éri  az  az 
idő,  a  mikor  a  helyes  egyensúly  csak  az  örökösen  meg- 
újuló fegyveres  küzdelem  útján  volt  biztosítható. 

Mi  ellenben  nem  birunk  előbbre  jutni.  Súlyos  körül- 
ményeinknél fogva  kénytelenek  vagyunk  eddigi  rögös  utun- 
kon vesztegelni. 

Mátyásnak  sokkal  nehezebb  is  volt  a  föladata,  mint  a 
Tudoroké.  Ök  a  belső  és  a  külső  béke  gyümölcseivel  éde- 
sítik meg  és  így  könnyűszerrel  fogadtathatják  el  felsőbb- 
ségüket.  Jólét  fakad  uralmuk  nyomán  és  szilárdítja  meg 
trónjukat.  Mátyás  ellenben  teherrel  járó  állandó  sereget, 
új  és  súlyos  adókat,  ereje  teljes  megfeszítését  kénytelen 
nemzetétől  követelni.  A  hasznot,  a  melyet  kormányzata 
hajt,  megrontja  az  örökös  háború.  Uralkodásához  fájó  emlé- 
kek is  fűződnek.  Bal  végzetünkre  nincs  törvényes  örököse, 
s  a  nemzet  könnyen  szánja  el  magát  reá,  hogy  kormány- 
zati rendszerétől  szabaduljon. 

A   magyart   megfegyelmezni    mindig   nehéz  volt,  főleg 

úgy,  hogy  e  mellett  önérzete  ne  szenvedjen  csorbát.  Sírok 
közepett  könnyű  rendet  tartani,  de  bajos  a  pezsgő  vért 
megzabolázni.  Nagyot  elérni  pedig  csak  úgy  lehet,  ha  ez 
is  sikerül.  Poroszország  emelkedésének  az  a  nyitja,  hogy 
a  Hohenzollernek  értettek  nemzetök  megfegyelmezéséhez, 
a   nélkül,  hogy   kiölték  volna  belőle  öseredeti  frissességét. 

Mátyás  is  megteszi  ezt  a  kísérletet.  Ismeri  a  magyart 
és  tnd  vele  bánni.  Nemzeti  lelkülete  megtaláltatja  vele  a 
módját,  hogy  alattvalói  szivében  a  vér  akkor  is  egészsé- 
gesen és  frissen  lüktessen,  a  mikor  arra  neveli  őket,  hogy 
parancsa  előtt  meghajoljanak. 

De  egy  ember  rövid  élete  nem  elégséges  végleges  ered- 
mény létrehozására.  Egyes  fogyatkozásai  is  hozzájárulnak, 
hogy  halála  után  tökéletlen  legyen  alkotása. 

Az  átmenet  korszaka  mindig  rázkódásokkal  jár.  Miként 
a  tüzes  paripa,  a  mely  az  új  fék  ellen  ágaskodik,  s  ha 
megszabadul  tőle,  mielőtt  még  megszokta,  nem  bocsát  új 
urat  a  nyeregbe,  úgy  védekezik  a  féket  teljesen  meg  nem 
szokott  pezsgövérű  nemzeti  erő  az  ellen,  hogy  Mátyás  után 
új  Mátyás  legyen  az  ura. 

A  Jagelló-kor  tehát  folytatása  a  Mátyás  előtti  időknek. 
Míg  Angliában  a  Tudorok  hosszú  uralkodása  készíti  elő  a 
modern  világot,  nálunk  Mátyás  után  is  középkoriak  az 
állapotok.  Utána  is  vezetni  kell  tudni  a  tetötől-talpig  föl- 
fegyverzett népet,  még  pedig  oly  körülmények  között,  hogy 
a  pillanatnyi  gyöngeség  is  válságot  okozhat,  s  középkorbeli 
természetű  politikai  küzdelmek  megsemmisíthetik  a  nemzetet. 

A  Jagellók  e  nehéz  föladattal  nem  tudnak  megbirkózni. 
Nem  birják  megakadályozni  a  társadalom  bomlását.  Annak 
ellenére,  hogy  mihelyt  a  királyság  a  várnai  csata  óta  meg- 
gyöngült és  a  nagyok  fékevesztetten  garázdálkodnak,  azon- 
nal bekövetkezik  a  köznemesség  ellenhatása,  a  mit  Angliá- 
ban nem  észlelünk  ;  s  hogy  ezen    elem   öntudatos   actiója 

segíti  Mátyást  a  trónra,  míg  Angliában  a  harcz  szeszélye 
emeli  fel  a  Tudorokat,  s  hogy  Mátyás  után  újra  sorom- 
póba lép  a  hazafias  köznemesség  és  közre  akar  működni 
az  állami  élet  megjavításán :  mindezek  ellenére  nálunk  nem 
fojthatni  el  a  zavart.  Ha  a  király  a  nemességet  vezetni 
tudná,  talán  minden  jóra  fordulhatna.  De  képtelen  reá. 

A  nemzet  az  osztályokkal  összevágó  pártokra  szakad. 
A  gyenge  király  feje  fölött  a  nemes  és  a  főnemes  küzdenek 
egymással  a  politikai  vezérletért.  De  teljesen  egyik  fél  sem 
győz.  Az  állam  tehetetlensége  következik  be. 

A  belső  baj,  a  melybe  jutunk,  más  természetű  és  nem 
olyan  súlyos,  mint  a  mely  Anglián  erőt  vett  a  Rózsák  harczá- 
nak  az  idejében. 

Erős  király  nélkül  sem  nálunk,  sem  Angliában  nem 
lehetett  boldogulni.  Mi  azonban  mindvégig  jobban  birtuk 
el  a  megpróbáltatást,  mint  a  britek. 

Rámutattam  már  erre  a  Mátyást  megelőzött  korra  vo- 
natkozólag."^'  A  Mátyás  halála  után  beállott  zavarok  sem 
olyan  nagyok,  mint  azok,  a  melyek  Angliában  támadtak. 
Míg  a  Rózsák  harczainak  kora,  a  nélkül,  hogy  benne  rokon- 
szenvesebb emberek  föltűnnének,  vagy  szerves  alkotások 
jönnének  létre,  kicsinyes  és  sivár  egyéni  küzdelmek  köz- 
ben az  absolutismus  számára  készíti  elő  a  talajt,  addig 
nálunk  nagy  jelentőségű  közjogi  törvényhozás,  Verbőczy 
nemes  egyénisége,  a  köznemesek  hazafias  czélja,  s  az  egy- 
mással szemben  állott  programmoknak,  habár  önző  és 
ezért  hibáztatni  való  irányú,  de  gondolatokban  gazdag  tar- 
talma a  sötét  árnyék  mellett  fényt  ragyogtat.  A  két  ország 
állapotai  között  a  lényeges  különbség  abban  van,  hogy 
Angliában  a  királyság  elgyengülésével  a  köztekintetek  tel- 
jesen  háttérbe   szorulnak,  s  egyes   aristokratikus  családok 

*  ^299.  lap. 

öiizö  politikája  szerint  oszlik  meg  az  ország,  nálunk  ellen- 
ben a  társadalom  tovább  is  közérdekekért  vívja  harczait. 
Ha  el  is  bukik  a  nemzeti  zászló,  azt  soha  el  nem  dobják 
maguktól;  ha  a  képesség  a  nagy  föladattal  nem  is  bir 
megküzdeni,  az  akarat  a  helyzet  magaslatán  marad.  El  is 
érik,  hogy  míg  a  középkorban  másutt,  mihelyt  a  törvény 
ereje  sorvadni  kezd,  patakokban  folyik  a  vér,  nálunk,  a  pór- 
lázadásról nem  szólva,  nagyarányú  polgárháború  nincs. 

De  földrajzi  lielyzetünknél  fogva  legkisebb  hibáink  is 
végzetesebb  következményeket  szülnek,  mint  más  nemze- 
teknek sokkal  súlyosabb  vétségei.  A  körülmények,  a  me- 
lyek között  élünk,  megkövetelik  tőlünk,  hogy  egy  pillana- 
tig se  feledkezzünk  meg  önmagunkról.  Egyetlen  ballépésünk 
elégséges  arra,  hogy  olyan  katastropha  szakadjon  reánk, 
mely  más  nemzetet  sokkal  nagyobb  hibák  után  sem  érhet. 
Ez  sohase  essék  ki  emlékezetünkből. 

Most  is  így  történik. 

A  török  szomszédságnál  fogva  a  király  gyöngeségével 
járó  fejetlenség  nagy  vészbe  dönt  bennünket,  sokkal  vég- 
zetesebbe, mint  Angliát  az  ö  nagyobb  bajai. 

A  mohácsi  vész  ezen  tanulságával,  a  melyet  nem  sza- 
bad elfelejtenünk,  mert  még  mai  körülményeinkre  is  rá- 
illik, be  is  fejezhetném  munkámat.  Csak  egy  kérdéssel 
akarok  még  foglalkozni. 

A  mint  láttuk,  már  a  fenyegető  veszedelem  sejtelme 
is  azt  a  törekvést  ébresztette,  hogy  a  királyság  hatalmát 
fokozzák.  Mohács  után  pedig  a  nemzet  ezer  érdeke  egy 
pontban  egyesül:  erős  királyra  van  szüksége.  Ezer  tátongó 
sebére  csak  a  hatalmas  király  rakhat  gyógyító  írt. 

Az  Árpádok  kihaltával  beállott  hasonló  helyzet  Róbert 
Károlyt  csaknem  korlátlan  úrrá  tette.  Most  a  veszély  még 
nagyobb.  Nem  lesz-e  következménye  is  mélyebbreható? 

Munkámnak    az  volt  a  vezérlő  gondolata,  hogy  a  kő- 

zépkorban  egyesegyedül  az  erőket  összefoglaló  királyság 
volt  képes  oly  közállapotok  teremtésére  és  állandó  föntar- 
tására,  a  melyek  mellett  alkotmányos  élet  fejlődhetett  és 
virulhatott. 

Ámde  a  királyság  nehéz  körülmények  között  csak 
nagy  ritkán  birja  hivatását  teljesen  betölteni.  Nem  múlik-e 
el  munkájának  üdvös  hatása?  A  Jagellók  korában  az  állam 
és  a  társadalom  bomlása  nem  haladt-e  már  annyira,  hogy 
megfosztotta  az  önkormányzatot  elkerülhetetlenül  szüksé- 
ges feltételeitől? 

Elpusztultak  már  régibb  alkotások  is,  mint  a  magyar 
alkotmány.  Sok  középkorbeli  szabadságot  rontott  meg  e 
korban  a  királyok  növekvő  hatalma.  Nem  ütött-e  nálunk 
is  a  szabadság  utolsó  órája? 

E  kérdés  fejtegetése  munkám  zárószavául  szolgálhat. 
Alkalmat  ad  a  középkor  alkotmányos  műve  eredményeinek 
összefoglalására. 

Nézzük  mindenekelőtt  a  jogot,  a  mint  az  ez  idők  utolsó 
törvényei  után  alakult.  Meggyengítette-e  a  benne  érvényesülő 
reactio  a  szabadság  régi  biztosítékait? 

II.  Lajos  törvénye  az  állam  szerkezetének  alapjait  nem 
változtatja  meg. 

Kezdjük  meg  rövid  szemlénket  alulról. 

A  vármegyét  érintetlenül  hagyja  azon  újabb  alkotások- 
kal együtt,  a  melyek  hatáskörét  tetemesen  tágították.  A  megye 
közönségének  gyűlése  a  benne  uralkodó  köznemességgel 
a  királyi  hivatalokéit  is  fölülmúló  hatalommal  bír.  A  köz- 
igazgatás, a  mely  Mátyás  kezében  még  erőteljes  akaratot 
tudott  kifejteni,  ezt  a  képességét  lassankint  elveszti.  Ha  a 
magyar  királyság  meg  akar  állani  a  maga  lábán,  reformálni 
kell  a  megyét.  A  véletlen  okozta,  hogy  már  előre  a  jövő- 
ben beállott  szükséghez  képest  alakult  a  közigazgatás.  Oly 
formát  ölt,  hogy  reá  építheti  az  új  körülmények  közé  került 

nemzet  azt  ;i  szilárd  bástyát,  a  melyre  szüksége  lesz,  hogy 
a  központnak  gyakori  ellenséges  támadásai  ellen  a  társa- 
dalom egészét  megvédhesse.  A  vármegye  közönségének 
gyülekezete  katonai,  igazságügyi,  közigazgatási  és  politikai 
ügyekben  tág  hatáskörhöz  jut.  Házi  adót  vet  ki.  Az  állami 
adó  behajtása  körül  szorgoskodik.  A  hivatalokat  hatalmába 
keríti.  Ö  választja  a  szolgabirákat.  Az  alispán  kinevezésére 
döntő  a  befolyása,  a  főispáni  állás  betöltésénél  is  irányadó  a 
szava.  A  megyében  tehát  a  szabad  társadalom  már  olyan 
állást  foglal  el,  a  mely  a  hatásos  kormányzást  meg  is  ne- 
hezítheti. Olyan  szabadságnak  lehet  a  megteremtője,  a  mely 
túlhajtásaival  veszedelmet  kelthet.  Absolutismus  csak  a 
megye  teljes  átalakítása  útján  alapítható  meg.  Maguk  a 
hivatalok  a  társadalom  független  és  előkelő  elemeinek  a 
kezében  sem  alkalmatos  eszközei  az  absolutismusnak. 
A  magyar  közjog  felfogása  szerint  nem  tartoznak  vak  en- 
gedelmességgel. Őrei  és  végrehajtói  a  törvényeknek,  a  me- 
lyeket főnökükkel  szemben  is  kötelesek  megvédeni. 

A  szolgálati  kötelezettség  elvénél  fogva  a  hivatalokat 
a  társadalom  vagyonos  és  független  tagjai,  vezető  elemei 
töltik  be.  Nem  támad  a  nemesi  társadalomtól  független 
bureaukratia,  a  melyet  a  királyság  a  nemesség  és  az  alkot- 
mány ellen  is  használhatna. 

Az  aranybulla  óta  számtalanszor  megerősített  azon 
jogok,  a  melyek  a  nemest  és  birtokát  a  király  önkénye 
ellen  oltalmazzák  és  a  birói  eljárás  kényszerét  állapítják 
meg,  szintén  fönnállanak.  Nem  biztosítják  a  tárgyi  igazság 
uralmát,  a  nemesi  szabadságok  és  kiváltságok  azonban 
szilárd  támaszra  találnak  bennök. 

A  központban  érintetlenül  marad  a  rendi  gyűléseknek 
a  régi  időktől  megszentelt  hatalma.  Világos  elismerésre 
jutott  már,  hogy  nélkülök  nem  lehet  törvényt  hozni,  s 
hogy  minden  fontosabb  közügy  hatáskörükbe  tartozik.  Az 

loi26-diki  törvényben  a  rendek  mintegy  meghatalmazzák  a 
királyt,  hogy  fejedelmi  jogaival  éljen.  Ez  nem  foglalja-e 
magában,  hogy  megegyezésével,  azaz  törvény  utján,  jogait 
szűkíthetik  is,  a  mint  ezt  a  közel  múltban  bőségesen  tet- 
ték? A  törvény,  a  melynek  alkotásában  egyik  mellőzhetet- 
len tényező  a  nemzeti  gyűlés,  az  egész  állann  élet  alapja. 
A  királyság  közjogi  tartalmát  is  törvény  állapítja  meg,  bő- 
víti vagy  szűkíti.  Olyan  fölfogás  szilárdul  meg,  a  mely  az 
absolutismus  negatiója. 

Erős  speciális  fegyvere  a  rendeknek  az  adómegajánlás 
kizárólagossá  vált  joga.  Anglia  parlamentjének  leghatható- 
sabb eszközét  a  mi  rendeink  is  megszerezték.  Az  ország- 
gyűlést törvény  szerint  sem  mellőzheti  a  király;  évenkint 
kell  összehivatnia. 

A  tulajdonképpeni  kormányzat  legfelsőbb  körében  nagy 
hatalmat  ad  a  rendeknek,  hogy  a  király  legelső  tisztviselő- 
jét, a  ki  ugyanakkor  közvetítő,  mondhatni  birói  tisztet  visz 
a  király  és  a  nemzet  közt,  a  nádort  ők  választják. 

Ezt  az  egy  kivételt  azonban  leszámítva,  a  legfelsőbb 
végrehajtás,  a  kormányzás  a  király  joga.  A  bekövetkezett 
reactiónak  éppen  az  volt  a  lényege,  hogy  szakítva  a  Jagelló 
kor  ujításásaival,  a  hagyományhoz  tér  vissza,  mely  a  király- 
ban látta  a  kormányzat  igaz  képviselőjét. 

A  tanács  ne  arra  szolgáljon,  hogy  a  törvényhozás  poli- 
tikai intentióit  a  király  ellenére  is  képviselje,  mint  a  Jagellók 
idejében ;  hanem  legyen,  a  mi  volt,  az  uralkodót  segítő, 
fölvilágosító,  tanácsadó  testület.  A  hivatalokról  is  a  király 
rendelkezhessék.  Az  ő  akarata  szerint  történjék  megint 'a 
kormányzás. 

E  változás  üdvös  volt.  Mindazok  a  kísérletek,  a  melyek 
a  kormányzatot  a  rendek  közvetlen  hatalmába  akarták  jut- 
tatni, Angliában  is,  nálunk  is  károsoknak  bizonyultak. 

Angliában  a  Tudorok  hosszú  uralkodása  idejében  telje- 

sen  el  is  tininek  a  rendek  kormányzíitának  a  parlament  túl- 
súlya korában  ^yaki'an  elöfordnlt  próbái. 

Kornkban  megint  a  király  kormányoz,  mint  a  norman- 
nok idejében  és  e  században  mindig,  midőn  az  ország 
virágzott. 

Az  államnak  tapasztalatokkal  igazolt  érdeke  juttatja  ér- 
vényre a  régi  rendszert. 

Nálunk  is  a  rendektől  alakított  kormányok  tehetetlen- 
sége miatt  szerezheti  vissza  II.  Lajos  a  jogot,  a  melylyel 
Nagy  Lajos  és  Mátyás  birtak. 

E  változás  a  szabadságnak  sem  jár  kárával.  Angliában  a 
parlamentarismus  a  királyi  kormányzatból  fejlődött  ki,  s  ma 
is  megtartotta  ezt  a  jellegét. 

A  parlamentarismus  az  alsóház  túlnyomó  befolyása  alá 
helyezett  és  neki  felelős  királyi  kormányzat. 

A  szabadság  talán  más  alakban  is  megerősödhetett 
volna.  Nem  lehetetlen,  hogy  a  kivételesen  szerencsés  hely- 
zetű Angliában  a  választás  utján  alakított  kormány  ma  tűr- 
hetően működnék,  ámbár  még  ma  sem  és  még  ott  sem  volna 
olyan  czélszerű,  mint  a  király  kinevezésén  alapuló.  A  közép- 
korban azonban  az  üdvös  fejlődést  a  választás  rendszere 
bizonyosan  megakadályozza,  mert  fiaskóhoz  vezet. 

Az  angol  parlament  már  a  középkorban  is  módját  ejti, 
hogy  a  kormány  alakításának  joga  nélkül  hatást  fejtsen  ki  a 
kormányzatra.  A  vád  alá  helyezés  utján  szabadulhat  a  gyű- 
lölt miniszterektől.  Ha  a  nemzet  reális  ereje  támogatja,  még 
a  vád  alá  hel^-ezés  nélkül  is  megbuktathatja  a  kormányt. 
Ilyenkor  szándékai  ellenére  lehetetlen  az  országot  vezetni. 
Tekintélye  és  az  adómegajánlás  joga  oly  erőt  adnak  neki, 
hogy  a  király  érdekében  van,  hogy  népszerűtlen  tanácsosait 
elbocsássa  és  helyűkbe  ujakat  nevezzen  ki. 

Ilyen  esetek  szülik  azt  a  felfogást,  hogy  a  kormány  fele- 
lősséggel tartozik  a  parlamentnek.  Midőn  lemondásra  kény- 

szerítik  a  kormányt,  a  nélkül,  hogy  az  alkotmány  szerveze- 
tén változtatnának,  vele  megtelelnek  a  pillanat  égető  szüksé- 
gének és  egynttal  praecedenst  teremtenek.  E  prsecedens  foko- 
zatosan létrehozza  a  parlamentarismust.  A  mi  e  korban  csak 
kivételesen  történik,  s  csak  nagy  küzdelem  árán  érhető  el, 
idővel  általánosan  elfogadott  gyakorlattá  lesz.  Fölöslegessé 
válik  a  vád  alá  helyezés ;  pótolja  azt  a  politikai  bizalmatlan- 
ság kijelentése. 

Magyarország  rendéi  is  megóvják  azokat  a  jogokat,  a 
melyek  a  vázolt  fejlődés  utján  Angliában  megalkotják  a  par- 
lamentarismust. 

A  Jagellók  idejében  a  nemzeti  gyűlés  olyan  nagy  hatalmú, 
hogy  a  kormányra  gyakorolt  befolyását  rendszerré,  törvénye- 
sen biztosított  joggá  emeli.  A  rendek  a  befolyás  legközvetle- 
nebb, legerősebb  módjához  nyúlnak,  a  választáshoz. 

Az  angolhoz  hasonló  parlamentarismust  csak  a  gyakor- 
lati élet  fejleszthetett  ki.  A  király  csak  akkor  nyugszik  bele, 
ha  belátja,  hogy  eszményét,  az  absolutistikus  kormányzatot 
lehetetlen  megvalósítania.  A  parlament  meg  csak  akkor  éri 
be  az  ellenőrzéssel,  a  közvetett  befolyással,  ha  belátja,  hogy 
a  közvetlen  kormányzásra  képtelen.  A  parlament  ellenőrzése 
mellett  folytatott  királyi  kormányzat  compromissum,  a  melyet 
csak  a  gyakorlati  élet  tanulságai  emelhettek  oly  magas 
polczra,  s  tehettek  annyira  kedveltté,  hogy  példájává  vált  a 
szabad  alkotmányoknak.  A  rendek  elbizakodása  nálunk  is 
messzebb  kivánt  terjeszkedni  az  ellenőrzésnél.  A  mit  ez  a 
becsvágyuk  szül,  azt  megsemmisítik  az  események.  Az  esz- 
közök azonban,  a  melyekkel  létrehozására  éltek,  megmarad- 
nak. Alkalmasak  reá,  hogy  velők  az  angoléhoz  hasonló 
fejlődést  indítsanak  meg.  Csak  az  angolokéhoz  hasonhtható 
kedvező  helyzet  hiányzott  a  későbbi  időkben. 

A  király  nevezi  ki  az  egész  kormányt,  a  mely  azonban 
ezzel  nem  válik  a  parlamenttől  függetlenné.  Ennek  tekintélye 

L's  hálálnia  a  királyt  arra  szorítja,  hogy  vele  összhangzás- 
]>an  élj  (Ml. 

141)7 -ben  a  kinevezett  kanczellárt,  Bakácsot,  az  ország- 
gyűlés kívánságára  a  király  megfosztja  hivatalától.  Szeren- 
csést, a  kincstárnokot,  a  köznemesség  dühének  prédájára 
engedi  a  király,  habár  kizárólag  az  ö  hivatalnoka.  1516-ban 
a  hatvani  gyűlés  nyomása  alatt  az  összes  méltóságok  viselői 
elbocsáttatnak. 

A  királyi  kinevezés  tehát  nem  teszi  függetlenné  a  kor- 
mányzatot a  nemzeti  gyűléstől,  a  melynek  az  ily  előzmények 
biztatásul  szolgálnak. 

Maga  az  1526-diki  egész  ellenforradalom  az  ország- 
gyűlésen folyik  le.  Ott  mond  le  Verböczy  és  ott  nevezik  ki 
Báthorit.  A  közvélemény  változása  idézi  elő  a  kormány  vál- 
tozását is. 

Igaz,  hogy  a  nádorról  szóló  új  törvény  az  ország  ezen 
első  méltóságát  a  közvéleménynek  és  a  parlamentnek  változó 
hangulata  ellen  meg  akarja  védeni.  Elitéli  a  lábrakapott  szo- 
kást, hogy  minden  alapos  ok  nélkül,  minden  igazolt  vád 
nélkül  lehessen  a  nádort  lemondásra  kényszeríteni.  De  azért 
azon  eszközről,  a  melyet  Angliában  arra  használtak,  hogy 
vele  a  gyűlölt  tanácsost  megbuktassák^  a  nemzeti  gyűlés  a 
nádorral  szemben  sem  tesz  le.  A  nádort  tisztétől  megfoszt- 
hatja, ha  oly  bűnben  marasztalja  el,  a  melyre  fejvesztés  van 
kiszabva. 

Ma  az  ilyen  törvény  teljes  védelmet  biztosítana  a  tisztán 
csak  politikai  ellenszenvből  származó  vád  ellen;  abban  a 
korban  azonban  a  halálos  büntetést  bármely  politikai  hibá- 
ért is  hamar  kimondották.  1518-ban  megállapítják,  hogy  a 
kincstárnok,  a  ki  hanyagnak,  vagy  hűtelennek  bizonyul, 
halálra  Ítélendő,  s  a  rendek  könnyen  és  hamar  szánták  volna 
el  magukat  Báthori  és  Szerencsés  kivégzésére. 

A  nádort  tehát  az  új  törvény  nem  védi   meg  a  tisztán 

politikai  okokból  eredő  támadások  ellen.  Élete  nagyobb  ve- 
szélyben forog,  mint  előbb,  állása  azonban  nem  biztosabb. 

A  bakó  bárdja  a  nádorén  kívül  az  összes  hivatalnokok 
feje  fölött  lebeg.  Az  országgyűlés  a  hűtlenség  kimondásával, 
a  mely  bűnnek  ő  a  birája,  a  tisztviselők  vagyonával,  állásá- 
val és  életével  rendelkezik. 

A  magyar  közjog  e  szerint  a  középkor  végén  erős  vára  a 
nemzeti  szabadságnak.  Európa  egyik  országának  sincs  eny- 
nyire  életrevaló  alkotmánya.  Nem  ad  több  jogot  a  nemzetnek, 
mint  a  mennyivel  helyesen  tud  élni,  de  kevesebbet  sem, 
mint  a  mennyire  szüksége  van.  Nem  magát  túlélt,  föntartha- 
tatlan,  hanem  czélj áriak  megfelelni  biró,  fejlődésre  képes,  a 
nemzettel  együtt  nőtt  és  öntudatával  összeforrt  szerves  al- 
kotmány marad  az  Litókorra.  A  király  a  nemzettől  kapja  hatal- 
mát és  ennek  minden  eszközét,  a  nemzet  ellenére  tehát  hu- 
zamosabb ideig  nem  kormányozhat.  A  kormányzás  azonban 
az  ő  joga  és  kötelessége.  A  nemességgel  összhangzásban  kell 
uralkodnia;  de  a  vezetés  az  övé.  A  közjog  tekintetében  őseink 
nem  állanak  az  angolok  mögött.  A  csirák,  a  melyekből 
Angliában  idővel  a  modern  parlamentarismus  fejlődött  ki. 
a  mi  alkotmányunkban  is  mind  meg  vannak.  Az  előny,  a 
melylyel  a  XIII.  század  döntő  fontosságú  alkotása  óta  Anglia 
fölöttünk  birt,  fokról-fokra  megszűnik.  A  mint  láttuk,  a  vá- 
rosok képviselői  nálunk  is  bevonulnak  a  törvényhozók  kö- 
rébe, s  a  parlament  nálunk  is  tisztázza  azt  a  jogát,  a  melynél 
fogva  kizárólag  ő  vethet  ki  adót. 

S  nagy  jelentőségű  változást  készít  elő  az  1526-diki  tör- 
vényben kifejezett  az  a  fölfogás,  hogy  a  tömeges  gyűlések  a 
szegény  nemesre  nézve  nyomasztóak.  E  fölfogás  végre  meg- 
érleli a  parlamentnek  sokáig  vajúdó  reformját,  s  1526  óta 
nálunk  is  választott  testületté  alakul  át  a  nemzeti  gyűlés. 

Csak  két  pontban  maradunk  el  az  angolok  mögött. 

Az  egyik  az,  hogy  a  magyar  nemes  nem  fizet  adót.  Mivel 

azonban  a  társadalom  legsúlyosabb  kötelességét,  a  haza  vé- 
delmét, állása  és  vagyona  arányában  teljesíti,  s  a  pór-osztály 
adója  hatással  van  a  birtokosnak  anyagi  helyzetére,  mint  a  ki 
nagyrészt  jobbágyai  munkájából  él,  a  nemesség  adómentes- 
sége nem  teszi  lehetetlenné  az  egészséges  fejlődést.  Az  álla- 
mot gyöngíti,  mert  szűkíti  az  adóalapot;  nem  jelenti  azonban 
a  vagyonnak  a  teher  alól  való  mentességét,  nem  jelenti,  mint 
később,  minden  egészséges  állami  rendszer  negatióját,  nem 
azt,  hogy  a  kié  a  jog,  az  kötelességet  nem  tartozik  teljesíteni. 
A  nemesség  munkájával,  pénzével  és  vérével  szolgálja  az 
államot  így  is,  habár  mindenképpen  jobban  tenné,  ha  Anglia 
példája  szerint  az  adó  alól  sem  vonná  ki  magát.  Uralma  még 
nem  fonákság,  habár  szilárdabb  alapon  nyugodnék,  ha  az 
ország  iránt  tartozó  minden  kötelesség  utján  előljárna. 
A  megyénél  különben  rést  ejtettek  a  kiváltságon.  Alig  lehet 
benne  kételkedni,  hogy  erős  kezű  és  magyar  érzésű  király- 
nak sikerült  volna,  az  ország  veszélyeztetett  helyzetének  az 
okán,  Mátyás  politikáját  e  téren  is  diadalra  juttatni. 

Ennél  nagyobb  baj  volt  a  parasztság  elnyomása.  A  job- 
bágyság Angliában  is  fegyverrel  próbált  az  urak  uralma  alól 
szabadulni,  de  szétverték.  A  felsőbb  osztályok  ott  is  urai  a 
törvényhozásnak,  s  ott  is  szigorú  törvényekkel  védik  meg 
felsőbbségüket.  De  ezek  ellenére  a  középkor  végén  mégis 
fölszabadul  a  parasztság.  Angliának  a  mienkénél  sokkal  fej- 
lettebb gazdasági  életében  a  szabad  munka  fölénye  a  kény- 
szerített  munka  fölött  annyira  érezhetővé  válik,  hogy  lassan- 
kint átalakítja  a  társadalmi  viszonyokat.  A  mindinkább  meg- 
erősödött városok  is  hozzájárulnak  a  vidéki  nép  felszabadí- 
tásához. 

A  városban  munkához  jutva,  az  emberek  emanci- 
pálják magukat  a  föld  kötelékei  alól.  A  gazdasági  érdek  győ- 
zedelmeskedik az  osztályok  szűkkeblüségén  és  előítéletein. 
Nálunk  gazdasági  életünk  fejletlenségénél  fogva  a  szolgaság 

hátrányai  nem  nyomasztók  annyira,  hogy  diadalmaskod- 
hatnának a  nemesség  önzésén.  Városaink  hatalma  sem 
akkora,  hogy  kiváltságaik  kellőleg  megvédhetnék  a  jobbágyot 
a  nemes  ellenében,  gazdasági  életük  sem  olyan  élénk,  hogy 
magnkhoz  vonhatnák  és  eltarthatnák  a  nép  tömegét. 

Társadalmi  rendünknek  legnagyobb  fogyatékossága  a 
parasztság  elnyomása,  a  mely  teljessé  a  királyság  gyönge- 
sége korában  lesz,  míg  erős  király  természetes  hivatásának 
ismerheti,  hogy  a  segítségére  szorultakat  megvédje  zsarnokai 
ellen. 

A  nuncius  a  mohácsi  vész  előtt  azt  irja,  hogy  a  pa- 
rasztság elkeseredése  komoly  veszedelem,  mert  ha  a  szul- 
tán a  népet  pártfogásába  veszi,  hozzá  fog  csatlakozni.  Hozzá- 
teszi, hogy  a  király  a  népet  nem  veheti  védelmébe,  mert  fél 
a  nemesektől.  A  nunciusnak  sok  tekintetben  igaza  volt. 
A  török  elleni  védelmet  minden  bizonynyal  gyöngítette, 
hogy  a  parasztot  kevés  érdeke  fűzte  az  államhoz,  hogy  kevés 
javát  féltette,  mert  kevéssel  birt.  A  töröknél  azonban  sokkal 
sikeresebben  hasznára  fordíthatja  a  nemesség  bűnét  az  a 
keresztény  király,  a  ki  hivatásánál  fogva  is,  politikából  is 
azon  van,  hogy  a  tömegek  szivét  megnyerje.  A  magyar  al- 
kotmány sánczain  kívül  a  magyar  föld  talaján  oly  elemek 
élnek,  a  melyeket  az  államhoz  semmi  sem  köt,  s  a  melyek 
alkalomadtán  ellene  fordíthatók.  Nehéz  időkben  végzetes 
hibának  bizonyulhat,  hogy  az  alkotmánynak  nem  elég  tág  az 
alapja. 

A  mint  láttuk,  a  királyság  munkájának  jótékony  ered- 
ményei között  a  legnagyobb  fontosságú  az,  hogy  fönn  tudta 
tartani  a  nemesi  társadalom  egységét. 

A  királyság  gyöngeségének  szomorú  korában  nem  fa- 
jult-e el  a  társadalom,  a  szertehúzás  nem  vesz-e  rajta  is 
erőt  ? 

Az  alkotmány  vajmi  keveset  ér,  ha  az  élő  erő,  a  mely 

kereteit  eltölti,    összhangzatos   és   együttes    munkám   kéj)- 
telen. 

Ha  a  főnemesség  és  köznemesség  egysége  végképpen 
megbomlik,  elöhb-utóbb  érett  gyümölcsként  hnll  az  alkot- 
mány a  király  ölébe.  A  parasztság  kizárása  a  jogból  inkább 
a  távolabbi  jövőben  válhatik  veszedelemmé,  a  nemesség  de- 
compositiója  azonban  a  nemzetet  szivén  találná,  s  tönkre- 
tenné az  erőt,  a  mely  egységénél  fogva  a  szabadságot  íönn 
tudta  tartani. 

A  Jagellók  idejében  láttuk,  hogy  éles  ellentét  választja 
el  egymástól  a  nemesség  elemeit.  A  jövő  szerencséje,  hogy  a 
baj  még  nem  lett  chronikussá,  s  hogy  a  társadalom  szerve- 
zetének egységes  alkata  nem  bomlik  meg.  Acut  betegséggel 
állunk  szemben,  a  mely  nem  alakítja  át  a  társadalomnak  a 
múltból  eredt  életrevaló  szervezetét.  Verbőczy  az  osztályok- 
nak egymás  ellen  folytatott  leghevesebb  küzdelmei  közben 
örökíti  meg  Hármas  könyvében  a  nemesség  egységének  ha- 
gyományos régi  felfogását.  A  harczot  a  politikai  hatalomért 
vívják,  de  az  osztályoknak  egymástól  való  szerves  elválasz- 
tását czélul  senki  sem  tűzi  ki. 

A  főnemesek  egy  izben  szövetséget  kötnek  egymással 
érdekeik  védelmére ;  de  szerződésüknek  nincs  oly  pontja,  a 
mely  az  osztályok  között  állandó  választó  falat  emelhet.  Leg- 
messzebbmenő követelésük  az,  hogy  azokat  a  hivatalokat,  a 
melyeket  rendesen  főnemesek  töltöttek  be,  csak  abban  az 
esetben  foglalhassák  el  köznemesek,  ha  nem  akadnak  rájuk 
termett  főrendek.  De  a  főnemesek  nem  alakulnak  zárt  osz- 
tálylyá,  s  meg  sem  próbálják  annak  a  megakadályozását,  hogy 
köznemesek  soraikba  emelkedjenek.  A  tanácsra  szeretnék  az 
állami  hatalom  lényegét  ruházni,  s  e  tanácsban  saját  ural- 
mukat akarnák  megóvni ;  de  eszök  ágában  sincs  a  tanácsban 
való  részvételt  egyes  családok  örökölhető  és  kizárólagos 
jogává  tenni.  Az  örökjognak  sem  kívánják  olyan  reformá- 

lását,  hogy  családjuknak  biztosítsák  a  fönmaraclást.  A  főne- 
messég nem  is  törekszik  olyan  kiváltságokra^  a  melyekből  a 
köznemességet  kizárná,  vagy  olyan  állásra,  mint  a  minőt  ez 
idő  szerint  Németországban  és  Francziaországban  már  elfog- 
lalt. Sűrű  érintkezésben  a  nyugat  aristokratiájával  és  éles 
ellentétben  a  köznemesség  pártjával,  még  sem  tér  le  a  ma- 
gyar hagyományok  útjáról. 

Érezhették  a  főnemesek,  hogy  ha  kisebb  is  az  állásuk 
rangja  és  fénye  s  ha  több  viszontagság  fenyegeti  is  felsöbb- 
ségüket,  mint  a  német  birodalmi  herczegekét  vagy  grófokét, 
a  kiknek  családtagjait  birodalmi  hivatalok  nyilvántartják,  a 
kiknek  vagyona  meg  nem  osztható,  s  a  kiknek  számos  oly 
külön  joguk  van,  a  melyet  más  halandó  egyáltalán  meg  nem 
szerezhet,  mégis  különbek  emezeknél,  mert  nemzetök  igaz 
vezetői  és  mert  nagyobb  élő  erő  áll  mögöttük.  Ez  időben  is 
csak  a  nemzeti  politika  intézői  akartak  lenni,  s  ezért  nem 
emeltek  gátat  új  elemek  befogadása  elé. 

Csak  abban  hibáztak,  hogy  a  pohtikai  befolyást,  a  me- 
lyet őseik  hazafias  szolgálatokkal  és  önmérséklettel  vívtak  ki 
maguknak,  ők  törvények  rideg  határozatai  segítségével  akar- 
ták föntartani.  A  politikai  hatalmat,  a  melyet  gyakoroltak,  s 
a  melyet  jórészt  a  nemzet  zömével  föntartott  szervezeti  egy- 
ségnél fogva  szereztek  meg,  a  nemzet  ezen  zöme  ellenére 
akarták  maguknak  biztosítani.  Ez  nem  sikerült  nekik.  A  rá- 
juk zúdult  bajok  tanulságain  okulnak,  s  megint  a  köznemes- 
ség megnyerésén  fáradoznak.  Egyesek  önzése  és  hamis  poli- 
tikája miatt  jutottak  ellentétbe  azokkal,  a  kiket  ez  ideig  ve- 
zettek, s  a  kik  velők  egy  test  és  egy  lélek  maradtak  mind- 
végig. 

A  kapcsok,  a  melyekkel  a  főnemesség  a  köznemességet 
magához  csatolja,  actiójának  meg  is  szerzik  avart  eredményt. 
Az  1526-iki  országgyűlés  bizonyítja,  hogy  megújítható  a  régi 
összhang  a  politikai  társadalom  elemei  között.  Mihelyt  haza- 

íiiis  szándékokat  inuik  zászlójukra,  a  főnemesek  niei^  birják 
buktatni  még  Verböczyt  is. 

Különben  az  egész  kor  története  bizonyítja,  hogy  a 
nemességnek  vagyonban  és  tekintélyben  egymástól  külön- 
böző elemei  között  támadt  liarcz  nem  a  köztük  levő  benső 
ellentétnek,  hanem  csak  a  politikai  élet  múló  alakulásának 
volt  a  következménye.  A  köznemesség  élén  Szapolyai,  a 
leghatalmasabb  oligarcha  áll.  Frangepán,  a  legbüszkébb 
aristokrata,  a  ki  családját  ősi  eredeténél  fogva  különbnek 
tartja  a  többinél,  szintén  a  köznemesség  pártján  van.  Egy- 
általában a  főnemesek  kevesebbet  adnak  a  származásra, 
mint  a  köznemesek.  A  ki  számot  tesz  és  velők  tart,  annak 
szövetségét  megbecsülik,  bármilyen  szerény  is  az  eredete. 
Bakács  Tamás  és  Szálkai,  az  udvari  párt  vezérei,  alacsony 
származásnak.  A  köznemességben  több  az  elöitélet,  mint  a 
főnemességben.  Az  udvari  párt  ellen  irányuló  éllel  ők  al- 
kotják a  törvényeket,  a  melyek  az  egyházi  méltóságokat  a 
nemesi  eredetüeknek  tartják  fönn.  Míg  a  főnemesek  nem 
ütköznek  meg  rajta,  a  köznemesek  sérelmesnek  látják,  hogy 
Szerencsés  zsidó  származása  ellenére  előkelő  hivatalt  fog- 
lal el. 

Rátartós  nemesség  és  szabadabb  elvú  főnemesség  min- 
dig megférhetnek  egymással.  Egyes  oligarchák  vétkei,  mások- 
nak politikai  becsvágya  gyenge  királyok  korában  egy  időre 
megbontják  a  nemességet;  a  politikai  constellatiók  válto- 
zásával azonban  könnyen  és  hamar  állíthatni  helyre  az 
egymásra  utalt  és  alkatukban  mindig  egységes  elemek 
együttes  működését. 

A  középkorbei i  nemzet  szervezetének  fogyatékossága 
abban  van,  hogy  a  nem  nemest  kizárja  az  államot  igaz- 
gató és  a  társadalom  vezető  elemeit  összeforrasztó  mű- 
helyből; erejét  pedig  az  alkotja,  hogy  a  vezető  társadalom 
egységes.  Még  egységesebb,  mint  Angliában.  Ebben  van  a 

jövő  biztosítéka.  Később  a  nemesség  szervezeti  egységén 
sok  csorbát  ejtenek,  az  aristokratia  nyugati  példák  szerint 
alakul,  a  vallás  választó  falat  emel  az  egyes  rétegek  között, 
az  ország  szétdaraboltsága  gyöngíti  az  összetartozás  érzé- 
sét; de  mindezen  zavaró  körülmények  sem  birják  elenyész- 
tetni  a  régi  hagyományok  hatását,  s  nem  birják  rangfoko- 
zatok szerint  szervezett  részekre  szakítani  a  vitézlő  népet. 
Nagy  veszélyek  idejében  az  mentett  meg  bennünket,  hogy 
a  hatalmas  urak,  a  királyi  életet  élt  főnemesek  és  a  sze- 
gény kisnemesek  együtt  tudtak  érezni  és  együtt  tudtak 
küzdeni.  Az  osztályirigység  és  gyűlölködés,  a  mely  a  kül- 
földön pusztított,  nem  birt  erőt  venni  azon  a  nemzeti  nagy 
hagyományon,  hogy  a  nemesség  egy  és  ugyanaz,  hogy  min- 
den része  egyenlő,  mert  mindegyik  tagja  a  szent  koronának. 

A  magyar  nemzet  tehát  a  középkor  végén  nincs  hij- 
jával  azon  tulajdonságoknak,  a  melyek  alkalmasak  a  szabad- 
ság megóvására  és  fejlesztésére.  Mindent  egybevetve,  az 
alkotmány  megfelel  ezé  íjának,  kielégíti  a  kor  szükségét. 
A  középkor  hagyatéka  megkönnyíti  az  utódok  munkáját. 
A  szabadságnak  erős  hagyományai  vannak,  olyan  régiek, 
mint  maga  a  nemzet.  Ezért  nem  is  lehet  el  nélküle  a  ma- 
gyar. Nem  múlékony  izlés,  hanem  második  természetté  lett 
szokás  köti  az  önkormányzathoz.  Az  idők  a  nemzet  poli- 
tikai képességét  is  kifejtették.  A  társadalom  vezető  elemei 
homogének  és  vállvetett  munkára  alkalmasak.  A  reactio, 
a  melynek  keletkezését  szemléltük,  nem  támadta  meg  az 
alkotmány  életgyökerét. 

A  föltett  kérdésre  a  válasz  az,  hogy  a  magyar  szabad- 
ság a  középkor  végén  nincs  benső  bomlásban.  De  azért 
komoly  veszély  környezi.  Az  ország  külső  helyzete  nem 
kedvez  a  szabadságnak.  Alkalmas  arra,  hogy  a  mohácsi 
szerencsétlenséget  előidézett  chaosból  származó  reactiót 
táplálja. 

A  török  szultán  feltétlenül  rendelkezik  fanatikus  népe 
erejével.  A  szigorúan  inegfegyehnezett  nemzet  és  fejedeline 
minden  hatósága  győzelmet  aratnak  a  szabadságban  élt 
nemzeten.  Hogy  sikerrel  folytathassuk  önvédelmünket,  nem 
kell-e  nekünk  is  ellenségünk  kormányzati  módszeréből 
egyet  és  mást  meghonosítanunk? 

A  magyar  államon  nem  vett  erőt,  mint  a  franczián,  a 
chaos. 

A  belső  viszályok  a  nemzet  testén  még  olyan  sebeket 
sem  ütöttek,  mint  Angliáén  a  Tudorok  előtt. 

De  a  magyar  alkotmány,  benső  életereje  ellenére,  mégis 
veszedelemben  forog.  Hogy  minő  irányt  vesz  fejlődése  és 
miként  alakul  sorsa,  az  főleg  a  nemzet  uralkodóinak  maga- 
tartásától függ.  Ha  megértik  hivatásukat,  a  királyság  ja- 
vára változtathatják  meg  az  eddig  fönállott  egyensúlyt. 

Az  a  király,  a  ki  belátja,  hogy  a  nemzet  önvédelme 
neki  is  legfontosabb  érdeke,  a  ki  életét  a  török  erő  meg- 
törésének szenteli,  közelebb  férkőzhetik  a  nemzet  szivéhez, 
mint  bármely  elődje.  A  ki  kiragadja  a  halál  torkából  a 
magyart,  számot  tarthat  hálájára.  Szent  hivatásából  soha  ki 
nem  apadó  erkölcsi  erőt  meríthet.  A  dicsfény,  a  mely  övezi, 
segítségére  lehet  benne,  liogy  áttörjön  az  alkotmányos 
korlátokon,  a  harcz  érdeke  meg  kívánatossá,  sőt  szüksé- 
gessé teheti,  hogy,  bizonyos  mértékben  legalább,  jogai  meg- 
szaporodjanak. 

A  végrehajtó  hatalom  szorosabb  egysége  elkerülhetet- 
lenné lesz,  a  nádori  intézmény  károssá  válik,  s  a  királyt 
oly  pénzforrásokhoz  kell  juttatni,  hogy  mindig  képes  legyen 
bizonyos  számú  állandó  sereget  tartani. 

Hol  állapodik  majd  meg  az  általánosan  szükségesnek 
érzett  reactio  ?  Ha  Magyarország  magára  marad,  nem  kerül-e 
szembe  azzal  az  alternatívával,  hogy  vagy  szétdarabolják, 
mint   Lengyelországgal   tették,    mivel   nem  bírta  korlátozni 

szabadságát,  vagy  az  absolutismus  prédájává  lesz,  mint 
Spanyolország,  a  melynek  királyai  a  maurok  ellen  sikerrel 
vívott  harczokból  merítették  az  erkölcsi  erőt  az  önkény- 
uralom megalapítására.  Ha  a  Habsburg-dynastia  nem  áhí- 
tozik a  magyar  trón  után,  a  nyugat  felöl  biztosságban  levő 
magyar  királyság  talán  megóvhatja  létét;  de  ebben  az  eset- 
ben nem  kénytelen-e  alkotmánya  feláldozására^ 

Az  sincs  kizárva,  hogy  az  elmaradhatatlan  reactio  a 
régi  alkotmány  alapjait  nem  rombolja  le,  s  hogy  a  nem- 
zet megmentésére  elégségesnek  bizonyul  Mátyás  kormány- 
zati rendszere.  Nincs  ugyan  példa  reá,  hogy  valamely 
nemzet  olyan  ádáz  és  hosszú  küzdelmet,  mint  a  milyennel 
szembeszállottunk,  sikerrel  folytatott  volna,  ha  alkotmánya 
a  társadalomnak  olyan  tág  jogokat  biztosított,  mint  a  mienk. 
De  a  múltban  szerzett  politikai  képzettségünk  talán  ezt  is 
lehetővé  tette  volna.  Erdély  megközelíti  a  czélt,  a  melyet 
a  magyarnak  el  kellett  volna  érnie.  Sok  ideig  megvédi  ma- 
gát a  török  és  a  német  császárok  támadásai  ellen  és  fön- 
tartja  szabadságát.  Nagy  fejedelmei  a  nemzet  lelkes  támo- 
gatásából annyi  erőt  meríthetnek,  hogy  nem  szorulnak  kor- 
látlan jogokra,  s  nem  is  akarnak  absolutismust  megalapí- 
tani. De  végül  Erdély  is  elbukik.  Hosszú  ellenállása  csak 
úgy  vált  lehetővé,  hogy  a  török  és  a  német  erők  ellen- 
súlyozták egymást,  s  egyikük  sem  fordította  huzamosabb 
időn  át  minden  iparkodását  azon  czélra,  hogy  a  főharcz- 
tértől  messze  eső  fejedelemséget  meghódítsa.  Erdély  akkor 
támadott,  a  mikor  alkalmasnak  látta  a  pillanatot,  s  nem  volt 
kénytelen  állandóan  ereje  olyan  megfeszítésére,  mint  a 
minőt  minden  valószínűség  szerint  a  független  Magyar- 
országnak ki  kellett  volna  fejtenie.  Erdély  a  magyar  sza- 
badságért kelt  harczra.  Fejedelmei  már  azért  is  tiszteletben 
tartották  országuk  alkotmányát,  hogy  a  testvérnemzet  a 
szabadság  bajnokait  lássa  bennök. 

Magyarország  helyzete  sok  oknál  fogva  másként  ala- 
kult volna.  Súlyosabb  körülményei  között  szabadsága  tel- 
jes föntartása  mellett  vissza  birta-e  volna  szerezni  területi 
épségét  ? 

Ki  tudná  ezt  eldönteni.  Bizonyos  csak  az,  hogy  ha  a 
király  hivatásának  él,  válságos  napok  következtek  volna  az 
alkotmányra;  meggyöngült  volna  belső  létjogosultsága,  s 
nemzeti  erős  érzések  és  érdekek  ellentétbe  jutottak  volna 
vele. 

Ha  ellenben  a  király  elhanyagolja  azt  az  erkölcsi  tö- 
két, a  melylyel  élhetne,  s  ha  az  alkotmányon  a  nélkül 
akar  csorbát  ejteni,  hogy  a  maga  fokozódó  erejét  a  nem- 
zeti érdek  védelmére  fordítja,  az  ősi  bástyák  még  szívós 
ellenállást  fejthetnek  ki.  A  nemzet  még  a  régi. 

Az  ország  javára  szolgáló  absolutismust  könnyebb 
megalapítani,  mint  valaha.  Az  érdeke  ellen  irányuló  ön- 
kényuralommal azonban  fajunk  politikai  képzettsége,  a  sza- 
badság hagyományainak  általános  tisztelete,  a  nemzet  köz- 
érzülete és  a  régi  jogok  kemény  küzdelmet  állhatnak. 

A  következő  századok  csodás  történetének,  a  mely 
annyi  reánk  mért  csapást  jegyez  föl,  köztük  olyanokat, 
hogy  pusztításaikat  teljesen  még  ma  sem  heverhettük  ki; 
s  a  melyre  mégis  büszke  önérzettel  gondolhatunk,  mert  a 
világon  hiába  keressük  párját,  s  mert  erős  anyagból  való- 
nak kell  annak  a  nemzetnek  lennie,  a  mely  annyi  viszon- 
tagság közben  is  meg  tudott  állani :  mind  e  viharoknak  és 
azok  közt  való  fönmaradásunknak  az  a  magyarázata,  hogy 
a  Habsburg-dynastia,  ámbár  nagy  időn  át  nem  visz  magyar 
politikát;  ámbár  nem  azonosítja  magát  érzelmeinkkel  és 
érdekeinkkel,  s  nem  fordítja  a  nemzet  önföntartási  ösztönét 
a  maga  hatalmának  fokozására,  mégis  absolut  uralomra  tör. 

Önföntartási  ösztönénél  fogva  a  nemzet  nem  mellette, 
hanem  ellene  íbgial  állást. 

Ebből  merít  erőt  a  szabadság.  A  mit  a  nemzet  úgyis 
megszokott,  a  miliez  a  rendek  már  önzésből  is  ragaszkod- 
nak, a  mit  az  ősi  eredet  nagy  nimbussal  övezett,  a  minek 
még  van  életrevalósága,  ha  túlhajtásai  gyöngítették  is  alap- 
ját, az  örökölt  alkotmány  most  a  nemzeti  lét  védő  bástyá- 
jává lesz.  Ez  menti  meg. 

A  nemzet  szívós  ragaszkodása  önálló  életéhez  volt 
mindig  fő  rugója  cselekedeteinek.  Miként  láttuk,  erős  faji 
érzésünk  szilárdította  meg  Szent  István  művét,  a  királyi 
méltóságot,  a  mikor  Nagy  Károly  és  Nagy  Ottó  alkotásai 
nem  birtak  megélni.  Ez  az  ösztön  akadályozta  meg  az  or- 
szág eldarabolását  s  ez  tette  lehetővé  az  egységes  állam 
fönmaradását  oly  időkben,  a  mikor  más  országok  széjjel- 
estek. 

A  nemzetnek  ez  az  önfentartási  ösztöne  eddig  is  oko- 
zati összefüggésben  volt  a  szabad  alkotmány  fejlődésével. 
Megvértezte  a  szabadságot  azon  halálos  csapások  ellen,  a 
melyeket  reá  az  oligarchia  mért. 

A  középkori  alkotmány  a  királyságnak  a  nemzeti  érzés- 
ben gyökerező  erejéből  fakadt. 

Most  ez  az  érzés  egész  hatalmával  a  szabadság  szol- 
gálatába szegődik.  A  mi  eddig  csak  közvetve  vált  az  alkot- 
mányos fejlődés  javára,  most  közvetlen  okává  lesz.  Vele 
élhet  csak  meg  és  vele  kell  buknia.  Növeh  e  körülmény  sú- 
lyát, hogy  éppen  akkor  áll  ])e  ez  a  fordulat,  a  mikor  az 
öníöntartás  érzését  az  ország  helyzete  egyre  élénkíti,  a  mikor, 
ha  magunkban  maradunk,  vagy  ha  királyaink  azonosítják 
magukat  a  nemzet  érdekeivel,  ez  az  érzés  még  inkább 
erősítené  a  királyt,  mint  eddig  tette,  s  a  mikor  állapotaink- 
nál fogva  a  király  hatalma  már  hamarább  válhatott  vesze- 
delmessé az  alkotmányra  nézve,  mint  a  középkorban. 

Ez  időben  a  nemzet  önfentartási  ösztönéhez  egy  új 
erő  is  járul,  a  mely   az   alkotmánynyal   együtt   saját    létét 

is  megvédi:  a  protestantismiis.  A  mohácsi  vészt  meg- 
előzött években  terjed  el,  s  mint  Angliában,  náhink  is 
éppen  jókor,  hogy  természetes  hajlamainál  és  érdekénél 
tbgva  a  szabadság  serpenyőjébe  nagy  nyomatékú  siilyt  vessen. 

De  itt  megállapodom. 

Nagy  dráma,  titáni  küzdelem  előjelei  között  záródik  a 
középkori  Magyarország  története.  Észlelni  már  a  vész 
csiráit,  de  látni  az  ellenállás  tényezőit  is.  Kié  lesz  a  győ- 
zelem? Azé  az  erőé-e,  a  mely  Európa-szerte  hosszú  szá- 
zadokon át  az  absolotisnms  legfőbb  képviselője  volt,  nagy 
súlyával  Európa  hatalmi  mérlegét  fölforgatással  fenyegette, 
s  a  magával  hozott  nagy  hatalmon  kívül  az  ország  álla- 
potában is  jelentékeny  segítségre  talált;  vagy  azé  az  alkot- 
mányé-e, a  melyet  a  traditio  izmosít,  a  mely  a  nemzettel 
nőtt  föl,  a  mely  életrevaló,  egészséges  alkotás,  s  a  melyet 
a  nemzet  önföntartási  ösztöne  véd? 

Még  a  jövő  titka,  hogy  melyik  irány  diadalmaskodik. 
Számtalan  nevezetes  eseménynek,  egyes  egyének  érdemé- 
nek és  hibájának,  a  csaták  szeszélyének  lesz  része  a  jövő 
sorsának  alakításában.  Bizonyos  csak  az,  hogy  küzdelem 
lesz  és  hogy  a  küzdelem  nagyszerű  lesz. 

Másszor  talán  fölveszem  a  fonalat  és  megkísérlem 
szabadságunk  további  fönmaradásának  okait  fejtegetni. 
Most  csak  ismétlem,  hogy  fönmaradásunkat  és  azt,  hogy 
a  középkorban  a  civilizált  continens  királyságainál  erősebb 
és  jogokban  teljesebb  magyar  királyság  az  újkorban,  jogi- 
lag legalább,  náluknál  korlátoltabb  lett,  a  nemzeti  érzés 
törhetetlen  ereje  tette  lehetővé,  ugyanaz  az  ösztön,  a  mely- 
nek bensősége  a  középkorban  egységesebb  életünket  biz- 
tosította. Ez  az  érzés  fejlődésünket  állandóan  környezetün- 
kétől eltérő  irányba  terelte.  A  jövő  biztosítékai  is  csak 
ezen  ösztönünk  erejében  vannak. 

